Suomen kirjallisuuteen kohdistuva tutkimus 
saa arvokkaan ja avartavan lisän 
neuvostokarjalaisen tiedemiehen Eino 
Karhun suurtyöstä, joka seuraa 
kirjallisuutemme, niin suomen- kuin 
ruotsinkielisenkin, kehitystä sen 
varhaisvaiheista, kansanrunoudesta, aina 
800-luvun loppuun. Laaja kaksiosainen teos 
jittyy vuonna 1973 suomen kielellä 
ilmestyneeseen tutkimukseen ”Suomen 
900-luvun alun kirjallisuus”; joka herätti 
maassamme suurta kiinnostusta niin 
asiantuntijoiden kuin myös kirjallisuuden 
arrastajien keskuudessa. 
Eino Karhun tieteellisen työn perustana on 
marxilainen tutkimusmetodi, tutkimuksen 
päälinjana historismin periaate. Kirjalliset 
ilmiöt pyritään ymmärtämään oman aikansa 
austaa vasten. Näkemys kirjallisuuden 
juurista yhteiskunnassa, sen ristiriidoissa ja 
kehityspyrkimyksissä kulkee 
johdonmukaisena läpi laajan teoksen. 
Marxilaisena tutkijana Karhu näkee tietyt 
kirjallisuutemme ongelmat suomalaisen 
ukijan kannalta uudessa valossa. 

Teos on ilmestynyt äskettäin 
venäjänkielisenä Neuvostoliiton 
jedeakatemian julkaisemana. 


86.2 
ISBN 951-615-225-2 


Eino 


Karhu 


unnddoj unanj-0081 vsilepmej 


-UOUNI SNNSIJ[E1T] udurons 


Suomen 
kirjallisuus 


runonlaulajista 


800-luvun loppuun 


Erno Karhu 


Kansankulttuuri 


mimi 


Eino Karhu 


Arvostettu neuvostoliittolainen kirjalli- 
suuden tutkija, NL:n tiedeakatemian 
Karjalan osaston kielen, kirjallisuuden 
ja historian instituutin johtaja Eino 
Karhu on omistanut valtaosan elämän- 
työtään suomalaiselle kirjallisuudelle. 
Hänen tutkimuksistaan ovat aikaisem- 
min ilmestyneet maassamme ”Suomen 
1900-luvun alun kirjallisuus”, joka on 
jatkoa nyt julkaistulle teokselle ”Suo- 
men kirjallisuus runonlaulajista 
1800-luvun loppuun”, sekä ”Dosto- 
jevski ja Suomen kirjallisuus”. 

Karhun muista teoksista mainitta- 
koon ”Suomen kirjallisuus ja Venäjä. 
1800-1850”, ”Suomen kirjallisuus ja 
Venäjä 1850-1900” ja ”Nyky-Suomen 
demokraattinen kirjallisuus”. Eino 
Karhu tunnetaan myös kääntäjänä. 
Hän on venäjäntänyt mm. Aleksis Ki- 
ven ”Seitsemän veljestä”. 


EINO KARHU 


Suomen 1900-luvun 
alun kirjallisuus 


”Tuo tervetullutta vaihtelua Suomen 
tavallisesti niin yksitotiseen ja arvova- 
paaseen — kirjallisuudentutkimukseen. 
Teoksen suurin merkitys on, että se vä- 
littää ensimmäisen johdonmukaisen 
marxilaisen kuvan vuosisadan vaih- 
teen =sanataiteesta historiallis-yhteis- 
kunnallisen todellisuuden heijastaja- 
na” (Pertti Karkama). 


Dostojevski ja 
Suomen kirjallisuus 


”Karhun teos Dostojevski ja Suomen 
kirjallisuus on kiintoisinta ymmärtää 
korkeatasoisen neuvostotutkijan kan- 
nanotoksi suomalaiseen kirjallisuuteen 
ja esteettiseen keskusteluun, johon 
Karhun päähuomio on kohdistunut.” 
”Karhun suomentamaton tuotanto tun- 
tuu tämän teoksen jälkeen taas entistä- 
kin mielenkiintoisemmalta ...” (Simo 
Mannila, KU). 


”*'Dostojevski ja Suomen kirjalli- 
suus’... vain vahvistaa Karhun ase- 
maa kirjallisuudentutkijana sekä Suo- 
men kirjallisuuden ja kulttuurihisto- 
rian tuntijana” (Seppo Toiviainen, TA). 


”Se avartaa meidän käsityksiämme 
omasta —kirjallisuudestamme samoin 


kuin meikäläisestä tutkimuksestakin” 
(Eila Pennanen, Me-lehti). 


Päällys Marja Lallo 


Kansankulttuuri Oy 


Käsikirjoituksesta 

ISTORIJA LITERATURY FINLJANDIJI 
suomentanut 

ULLA-LIISA HEINO 


Teoksen suomenkielisen laitoksen kustantamiseen on saatu 
avustusta Suomalaisen kirjallisuuden edistämisvaroista 


ISBN 951-615-225-2 
Kustannusosakeyhtiö Yhteistyön kirjapaino Helsinki 1979 


Sisältö 


Esipuhe 


Ensimmäinen luku. Kansanrunous ja historia 
1. Yleisiä huomautuksia 
. Muinaiseeppinen sankarirunous .. 
. Keskiajan laululegendat ja balladit . 
. Kansanlyriikka 


. Suomenruotsalaisten ja saamelaisten kansanru- 


Toinen luku. Suomenkielisen painetun kirjallisuuden syn- 
ty ja uskonpuhdistuksen ajan kirjallisuus (1540-1640) 
1. Varhainen latinan- ja ruotsinkielinen kirjallisuus ... 
2. Mikael Agricola 
3. Jacobus Finno (Jaakko Suomalainen) ja muut 


Kolmas luku. 1600-luvun jälkipuoliskon ja 1700-luvun al- 
kupuoliskon kirjallisuus 
1. Fennofiilisyys 
2. Runouden kehitys 


Neljäs luku. Valistuksen ajan kirjallisuus (1750-1809) 
1. Valistusideologian leviäminen 
2. Henrik Gabriel Porthan 


Viides luku. 1810—1820-lukujen kirjallisuus 
1. Yleisiä huomautuksia 
2. Suomenkielinen kirjallisuus. Talonpoikaisvalistus.. 
3. Jaakko Juteini 


5. Abraham Poppius ja Kallio 
6. Ruotsinkielinen kirjallisuus. Turun romantikot .... 
7. Adolf Ivar Arwidsson 


Kuudes luku. 1830-luvun kirjallisuus 

1. Yleisiä huomautuksia 

2. Elias Lönnrot 

3. Talonpoikaisrunoilijat 

4. Johan Ludvig Runeberg 
Runoilijan suhde patriarkaaliseen talonpojistoon ... 
1830-luvun lyriikka ja runoelmat 
Runeberg kriitikkona 
1840-luvun runoelmat 


Runebergin tuotannon kohtalo hänen kuolemansa 
jälkeen ja sen yleisarvio 


Seitsemäs luku. 1840- ja 1850-luvun kirjallisuus 
1. Yleisiä huomautuksia 
2. J. V. Snellman ja hänen kirjallisuuskriittinen toi- 
mintansa 
. Fredrik Cygnaeus . 
. Zachris Topelius .... 
. Pietari Hannikainen . 


Esipuhe 


Suomen kirjallisuuden historian! kaksi ensimmäistä osaa käsit- 
tävät kansanrunouden ja kirjallisuuden varhaisimmista lähteis- 
tään alkaen aina 1800-luvun loppuun saakka. Kolmas, suomeksi 
jo ilmestynyt osa on omistettu 1900-luvun kirjallisuudelle. 

Koska kysymys on Suomen kirjallisuuden historian valaisemi- 
sesta kokonaisuudessaan marxilaiselta kannalta, on paikallaan 
huomauttaa, että tässä teoksessa on metodologisesti pyritty no- 
jautumaan neuvostoliittolaisen kirjallisuudentutkimuksen saa- 
vutuksiin, varsinkin useisiin perustavanlaatuisiin niin venäläi- 
seen kuin ulkomaiseenkin kirjallisuuteen kohdistuviin tutki- 
muksiin. 

Tässä teoksessa on niin ikään otettu huomioon suomalaisen 
kirjallisuudentutkimuksen tulokset, mukaan luettuna huomatta- 
vin yleistävä teos, kymmenien tutkijoiden yhteisin ponnistuksin 
valmistettu ja 1960-luvulla ilmestynyt kahdeksanosainen Suo- 
men kirjallisuus. 

Tärkeimpänä johtolankana tässä työssä on ollut historismin 
periaate. Historismi on tällöin käsitetty sanan laajassa, marxilai- 
sessa merkityksessä. Historiallisen materialismin filosofisista 
perusteista lähtöisin olevan historismin periaate edellyttää mar- 
xilaisessa tieteessä kirjallisuuden tutkimista sen vuorovaikutuk- 
sessa yhteiskunnan kanssa, samalla kun otetaan täysin huo- 
mioon myös sen esteettinen erityisluonne. 

Tästä seuraa, että marxilaisen historismin periaate vaatii kir- 
jallisten ilmiöiden tarkastelua yhteiskunnallisesti ja historialli- 
sesti determinoituneina. Tällä ei kuitenkaan ole mitään tekemis- 
tä mekaanisen determinismin kanssa, joka tunnetusti on tietys- 
sä määrin vaikuttanut ja vaikuttaa edelleenkin erilaisiin kirjalli- 
suudentutkimuksen porvarillis-positivistisiin sosiologisiin suun- 
tauksiin alkaen Hippolyte Tainen kulttuurihistoriallisesta meto- 


ESIPUHE 


dista ja päättyen esimerkiksi nykyaikaisiin geneettisiin struktu- 
ralisteihin. Mekaaninen determinismi johtaa tavalla tai toisella 
taiteellisten ilmiöiden ja niiden yhteiskunnallisiin prosesseihin 
liittyvien yhteyksien yksinkertaistamiseen, kirjallisuuden eri- 
tyisluonteen aliarviointiin sekä kirjailijan luovan persoonallisuu- 
den aktiivisen roolin väheksymiseen. Vaikka ottaisimme va- 
rauksetkin huomioon, taiteellinen toiminta samastetaan tässä ta- 
pauksessa tiettyjen yhteiskunnallisten realiteettien (yhteiskun- 
nan ”henkinen lämpötila” Tainen estetiikassa tai yhteiskunta- 
ryhmien ”kollektiivinen tietoisuus” Lucien Goldmanilla) passii- 
viseen peilikuvamaiseen heijastamiseen. Kun yhteiskunnallisia 
tekijöitä lisäksi tulkitaan ahtaasti empiirisellä tasolla, niiden kir- 
jallisuuteen kohdistuvan vaikutuksen käsittäminen syrjäyttää 
usein todellisen yhteiskunnallisen taistelun ja konkreettisen kir- 
jailijan suhtautumisen siihen, hänen älyllisen, maailmankatso- 
muksellisen ja taiteellisen olemuksensa, hänen taiteilijapersoo- 
nallisuutensa. 
Kirjallisuudentutkimuksen marxilaisen yhteiskunnallis-histo- 
riallisen metodin mukaan kirjailija ja kirjallisuus eivät ole yksi- 
puolisesti ja passiivisen kohtalonomaisesti riippuvaisia yhteis- 
kunnallisesta todellisuudesta. Tutkiihan marxilainen tiede jo yh- 
teiskunnallista todellisuuttakin objektiivisten ja subjektiivisten 
ekijöiden dialektisessa vuorovaikutuksessa, dynaamisessa ja 
etenevässä kehityksessä, erilaisten tendenssien taistelussa. Tätä 
aistelua kuvastaessaan kirjallisuus osallistuu siihen itsekin. Ja 
kirjallisuuden oma kehityskin on monipuolinen dynaaminen 
prosessi, jossa subjektiivisilla tekijöillä, luovan tietoisuuden ak- 
iivisuudella, kirjailijan lahjakkuudella, hänen yksilöllisillä mah- 
dollisuuksillaan ja yksilöllisillä ponnistuksillaan kohti maailman 
aiteellista tiedostamista on valtavan suuri merkitys. 
Kirjallisuudentutkimuksen marxilaisen historismin periaate ei 
edellytä vain niiden yhteiskunnallisten konfliktien, tilanteiden 
ja aatteiden esille tuomista, jotka kuvastuvat kirjallisuudessa ja 
jotka yhteiskunnallis-historiallisen kehityksen jokaisessa vai- 
heessa osoittautuvat erityisen omaleimaisiksi. Tämä puoli on tie- 
tenkin ehdottoman tärkeä kirjallisuudentutkimukselle, sillä se 
koskee kirjallisuuden objektia, sen yhteiskunnallista kohdetta. 
Mutta tämän rinnalla on yhtä tärkeää se, että historismin periaa- 
te ulotetaan johdonmukaisesti myös kirjallisuuden tutkimiseen 

nimenomaan taiteena, sen esteettisen erityisluonteen ymmärtä- 
miseen, kun on kysymys kirjallisuuden lajeista; tyyleistä, teos- 
ten rakenneominaisuuksista jne. 

Vaikka marxilainen kirjallisuudentutkimus ei julistakaan kir- 
jallisuuden itsenäisyyttä ja erityisluonnetta ehdottomiksi eikä ir- 
rota kirjallisuutta yhteiskunnallisen determinismin lainalaisuuk- 
sista, se kuitenkin pitää eräänä päätehtävistään tutkia, miten nä- 
mä lainalaisuudet muuntuvat varsinaisiksi esteettisiksi laeiksi. 
Samalla voidaan olla varmoja siitä, että kirjallisuuden esteetti- 
nen sisältö on samalla sen yhteiskunnallinen sisältö. Kirjallisuu- 
den yhteiskunnallinen sisältö samoin kuin sen kehityksen yh- 
teiskunnallinen riippuvuus eivät ole mitään sen ulkopuolella 
olevaa, vaan sen sisäinen ominaisuus. Toisin sanoen, yhteiskun- 
nallinen sisältyy esteettiseen sinänsä. Ja vaikka marxilainen kir- 
jallisuudenhistoria ei olekaan pelkkää sosiologiaa ja hylkää ko- 
konaan vulgaarin sosiologian, se tarvitsee joka tapauksessa tie- 
teellistä sosiologiaa. 

Marxilaisessa kirjallisuudentutkimuksessa nämä metodologi- 
set lähtökohdat ovat yleisesti tunnetut ja tunnustetut, mutta silti 
niiden johdonmukainen toteuttaminen käytännön tutkimuksis- 
sa on yhä vaikeaa. Jokaisessa todellisessa tutkimuksessa on pal- 
jon sellaista, mikä riippuu tutkijan omista mahdollisuuksista ja 
hänen kouliintuneisuutensa tasosta. Tässä suhteessa teoksen 
kirjoittajat antavat lukijan itse tehdä päätelmänsä työn tulokses- 
ta. 

Lukija joka tuntee suomalaista kirjallisuudentutkimusta ja 
Suomessa ilmestyneitä kotimaisen kirjallisuuden historioita, 
huomaa kyllä, että kirjallisuushistoriallisessa jaksottelussa ja 
monien kysymysten valaisemisessa tämä teoksemme poikkeaa 
vastaavanlaisista suomalaisista ja tarjoaa toisenlaisia ratkaisuja. 
Esimerkiksi 1700-luvun lopun Suomen kirjallisuudessa erote- 
taan tässä teoksessa valistuksen aika ja myös selkeämmin osoi- 
tetaan, miten valistusajan perinteet jatkuvat ja kehittyvät 
1800-luvun ensimmäisen puoliskon kirjallisuudessa 
(1810-1820-luvuilla erotetaan erityinen ”talonpoikaisvalistuk- 
sen” suunta) Edelleen pidämme mahdollisena puhua 1830-lu- 
vusta samoin kuin 1840- ja 1850-luvusta itsenäisinä kirjallisuus- 
historiallisina jaksoina. 

Kirjan tekijät ovat toki tietoisia tällaisen pikkutarkan vuosi- 

kymmenjaottelun tietynlaisesta keinotekoisuudesta ja sen ai- 
heuttamista hankaluuksista kirjallisen aineiston jaottelussa, 
mutta ovat silti vakuuttuneita sen olennaisista eduista kirjalli- 
suuden kehityksen tärkeimpien vaiheiden ymmärtämisen kan- 
nalta. Kun esimerkiksi otetaan erilleen 1830-luku ja tarkastel- 
laan sitä käsittelevässä luvussa keskeisinä kirjallisina tapahtu- 
mina Elias Lönnrotin Kalevalaa ja Kanteletarta, J. L. Runeber- 
gin 1830-luvun eeppisiä runoelmia ja lyriikkaa sekä niin sanottu- 
jen ”talonpoikaisrunoilijoiden” (Paavo Korhosen, Pentti Lyytisen 
ym.) tuotantoa, pyritään siten mahdollisimman täydellisesti ja 
selkeästi selvittämään mainitun ajanjakson tärkein kirjallisuus- 
historiallinen ongelma: miten kansanrunouden perinteet aktiivi- 
sesti muuntuivat kirjallisuuden perinteiksi, folklore-epiikka kir- 
jallisesti muotoilluksi eepokseksi ja kansanlaululyriikka kirjalli- 
seksi lyriikaksi. Tämän teoksen laatijoiden vakaumus on, että 
kaikki edellä mainitut taiteelliset ilmiöt olivat kirjallisuushisto- 
rialliselta kannalta typologisia sukulaisilmiöitä, välivaiheita kan- 
sanrunouden ja kirjallisuuden välimaastossa. Ne olivat ominai- 
sia nimenomaan varhaiselle vaiheelle, jossa Suomen kansallis- 
kirjallisuuden kehitys tuolloin oli. 

Kronologian muodollinen noudattaminen vaatisi rajoittumaan 
mainitussa luvussa vain sen kirjallisen aineiston esittelyyn, joka 
kronologisesti ajoittuu 1830-luvulle. Mutta Lönnrotin toiminta, 
Runebergin tuotanto ja ”talonpoikaisrunouden” ilmiö eivät ra- 
joitukaan tiukasti mainitun jakson puitteisiin. Teoksessa ei kui- 
tenkaan ole ryhdytty pilkkomaan aineistoa, vaan se on esitetty 
yhdessä luvussa, jottei siihen tarvitsisi enää myöhemmin palata. 
Tällainen esitystapa on mukavampi ennen kaikkea lukijan kan- 
nalta. Mitä muodollisen kronologian rikkomiseen tulee, niin 
huomattakoon että kirjallisuushistorioitsijat - myös suomalaiset 
— joutuvat tutkimustarkoituksissa menettelemään näin melko 
usein. Tärkeätä kuitenkin on se, millaista tieteellistä tasoitusta 
tällaisella rikkomisella hankitaan. Tässä teoksessa käytetty jak- 
sottelu johtuu kirjallisuushistoriallisten ongelmien käsitystavas- 
ta sinänsä. Vaikka kirjoittajat eivät väitäkään kaikkia tarjoa- 
miaan ratkaisuja kiistattomiksi, he pyrkivät kuitenkin perustele- 
maan ne ja liittämään ne yhtenäiseksi järjestelmäksi. 

Tämän teoksen on kirjoittanut Eino Karhu lukuun ottamatta 
niitä lukuja, jotka käsittelevät Kasimir Leinoa ja K. A. Tavast- 

stjernaa. Ne on kirjoittanut A. I. Mišin ja toimittanut Eino Kar- 
hu. Bibliografian ja nimihakemiston laadintaan ovat osallistu- 
neet H. P. Kabanova ja N. A. PruSinskaja. 


1 Tässä tarkoitetaan sekä suomen- että ruotsinkielistä kirjallisuutta. Jat- 
kossa puhutaan kuitenkin lyhyyden vuoksi toisinaan vain Suomen kir- 
jallisuudesta. Tällöin tarkoitetaan kuitenkin kummankinkielistä kirjal- 
lisuutta, mikä käy ilmi tekstiyhteydestä. 


Ensimmäinen luku 


Kansanrunous ja historia 


1. Yleisiä huomautuksia 


Kirjoitettua kirjallisuutta edelsi ja myöhemmin sen rinnalla eli 
”kirjoittamaton kirjallisuus”, toisin sanoen suullinen kansanru- 
nous eri lajeineen: eeppiset ja lyyriset laulut, loitsut, uskomuk- 
set, sadut ja tarinat, sananlaskut ja arvoitukset. 

Historiallisesti on käynyt niin, että ne kansanrunouden arvot, 
joihin ensin Suomen ja sitten Neuvosto-Karjalan suomenkieli- 
nen kirjallisuus kehityksessään nojautui, ovat merkittävässä 
määrin kummankin kansan yhteistä kulttuuriperintöä. Tällä tar- 
koitetaan sekä yhteistä alkuperää että yhteistä tämän perinnön 
osallisuutta Suomen ja Karjalan kansojen myöhempään kansal- 
liseen kulttuurikehitykseen yhtäläisin oikeuksin ja perustein. 
Varsinkin Suomen kirjallisuuden varhaisina kausina, kun Suo- 
men kansakunta vasta oli muodostumassa (siihen sulautui osit- 
tain myös karjalaisia), ei vielä ollut syytä etnisen jyrkästi rajoit- 
taa niitä kansanrunouden teoksia, joita tutkijat ovat kirjoittaneet 
muistiin suomalaisten, karjalaisten, inkerikkojen ja Inkerinmaan 
suomalaisen väestön keskuudessa. Kootusta folkloreaineistosta 
on tullut yhteistä kulttuuriomaisuutta. Siksi niitä kansanrunou- 
den aarteita, joiden pohjalla sittemmin syntyivät Kalevala, Kan- 
teletar ja muut tunnetut julkaisut, jotka ovat saaneet sijansa suo- 
malaisessa ja karjalaisessa kulttuurihistoriassa, on syystä ryh- 
dytty nimittämään yhteisellä käsitteellä: karjalaisssuomalainen 
folklore, karjalaisssuomalainen kansanrunous. 

Kansanrunous on kirjallisuuden kehto, kirjallisuus syntyi kan- 
sanrunoudesta. Ja karjalaisssuomalaisen kansanrunouden 
osuus suomalaisen kirjallisuuden kehityksessä on valtavan suu- 
ri. Sen arvo kirjallisuudelle alettiin tiedostaa jo kirjallisen kehi- 
tyksen suhteellisen varhaisissa vaiheissa. ”Sillä minä en katso 
häpeäksi vain sitä, että synnynnäinen suomalainen on runout- 
tamme tuntematta, vaan sitäkin, että hän ei sitä ihastele”, kirjoit- 

ti H. G. Porthan vuonna 1766", ja tietyssä mielessä suomalaisen 
kirjallisuuden koko myöhempi historia on toteuttanut tätä väi- 
tettä jälkipolvien asiaankuuluvasta suhtautumisesta kansanru- 
nouteen. 

Kansanrunoudella ja kirjallisuudella on paljon yhteistä, sillä 
ne ovat kumpikin sanataiteen lajeja. Mutta kummallakin lajilla 
on oma itsenäinen taiteellinen erityisluonteensa, oma erityinen 
yhteiskunnallinen ja esteettinen ominaislaatunsa ja vaikutus- 
muotonsa aivan kuin myös oma historiansa. Kansanrunouden 
historia vain on kirjallisuuden historiaan verrattuna näkymättö- 
mämpi, sen varhaisvaiheista tiedetään vähemmän konkreettisia 
ja todenperäisiä faktoja. Siksi tieteen on helpompaa puhua kan- 
sanrunoudesta taiteellisena perintönä siinä muodossaan, kuin se 
on meille tallentunut, kuin koostaa mitenkään täydellistä käsi- 
tystä siitä, miten tämä perintö syntyi ja millaisia vaiheita sen ke- 
hitys koki. 

Pääsyy on se, että tieteellä on vain verraten myöhäisiä muis- 
tiinmerkintöjä varsinaisista kansanrunouden teoksista. Karja- 
lais-suomalaista kansanrunoutta ryhdyttiin ensi kerran merkit- 
semään muistiin osittain 1700-luvun lopulla ja pääasiallisesti 
1800-luvulla. Kuitenkin kansanrunous, monet sen lajit ovat pal- 
jon varhaisempaa alkuperää. Niissä ovat kuvastuneet inhimilli- 
sen ajattelun ja yhteiskuntaelämän paljon arkaaisemmat muo- 
dot. Siksi kansanrunouden historiaa arvioitaessa joudutaan 
useimmiten turvautumaan arvailuihin ja olettamuksiin sekä hu- 
manististen rajatieteiden - kansatieteen, arkeologian, kielitie- 
teen ja historian — tietoihin samoin kuin välillisiin todisteisiin, 
joita saadaan muiden kansojen, sukukansat mukaan luettuina, 
kulttuuria koskevasta vertailevasta aineistosta. Kansanrunou- 
den tutkimukselle ovat tärkeitä myös kirjallisuuden varhaiset 
muistomerkit, jotka tosin eivät ole varsinaista kansanrunoutta, 
mutta sisältävät siitä huolimatta runsaasti kansanrunouden ai- 
neksia ja ovat usein syntyneet kansanrunouden pohjalta. 

Jo tästä seuraa, että kansanrunoustiede sen historiallisen tut- 
kimuksen kaikista vaikeuksista huolimatta on yhtä kaikki histo- 
riallinen tutkimusala, sen on pakko olla. Historialliselta kannalta 
voidaan kansanrunouden ja kirjallisuuden väliset erityiset erot- 
kin paremmin selvittää. 

Kansanrunouden luomus ja kirjallisuuden teos syntyvät peri- 

aatteessa eri tavoin ja niillä on erilainen historiallinen elämä. 
Kansanrunous ei yleensä tunne tekijyyttä nykykirjallisuuden 
käyttämässä merkityksessä. Kansanrunouden teoksesta on ta- 
vallisesti mahdotonta sanoa, kuka sen on ensinnä sepittänyt. 
Vaikka kansanrunouden tutkijoilla on erilaisia näkemyksiä kan- 
sanrunouden tekijyysongelmasta, ei silti voi kieltää, että yksilöl- 
lisen tuotannon osuus on kansanrunoudessa olennaisesti toinen 
kuin kirjallisuudessa. 

Uuden ajan kirjallisuudessa olemme tekemisissä täysin tiedos- 
tetun yksilöllisen tekijyyden kanssa, kun taas kansanrunoudes- 
sa kertojan luova persoonallisuus sulautuu vielä paljolti kollek- 
tiiviseen ja perinteelliseen, se ei ole kollektiivisen vastakohta. 
Tähdentäessään kansanrunouden ja kirjallisen tuotannon välistä 
periaatteellista eroa eräät tutkijat pitävät mahdollisena lähentää 
kansanrunoutta sen alkuperän erityispiirteiden nojalla kirjalli- 
suuden sijasta kieleen, jota sitäkään ei kukaan ole henkilökoh- 
taisesti ”sepittänyt” ja jolla ei siis ole tekijöitä.? 

Ero on siinäkin, että kirjallinen teos on olemassa ja leviää kir- 
joitetussa muodossa, kun taas kansanrunouden luomus esiintyy 
suullisessa muodossa. Kirjallisuuden teos ei kerran synnyttyään 
yleensä enää muutu. Muuttua voi vain seuraavien aikakausien 
lukijain vastaanotto ja tulkinta siitä. Tästä poiketen kansanru- 
nouden teoksen usein vuosisatojen ja -tuhansienkin pituinen 
elämä jatkuu yhtämittaisena ja moninkertaisena muuttumispro- 
sessina. 

Kansanrunouden teoksen toimivuus edellyttää suullista esittä- 
jää ja kuulijaa. Esittäjä ei ole itse sepittänyt esittämäänsä, vaan 
on kuullut sen edelliseltä laulajalta tai kertojalta, ja esitys tapah- 
tuu perityn tradition mukaan. Kansalle suullinen runous oli ”toi- 
minnallista” runoutta, toisin sanoen se ei ollut olemassa sinänsä, 
vaan erilaisten juhlamenojen ja rituaalien osana. Sitä esitettiin 
vain määrätyissä tapauksissa, joita kansan elämäntavat sääteli- 
vät. Kansanrunouden monet lajit olivat sidoksissa riitteihin, ja 
riittejä taas kunnioitettiin ja arvostettiin, ne olivat perinteellises- 
ti vakaita. 

Mutta kansanrunousperinteen vakiintuneisuus ei silti ole eh- 
doton, vaan ainoastaan suhteellinen. Esittäjä ei toista kuule- 
maansa kirjaimellisesti, vaan muuttaa sitä yksilöllisen maun, 
lahjakkuuden määrän, muistin pitävyyden ja merkittävässä 

määrin myös oman elämänkatsomuksensa mukaan, joka ihmi- 
sillä historiallisesti vaihtelee itse todellisuuden muuttumisen 
vaikutuksesta. Kansan yhteiskuntaelämän ja ajattelun kehitys 
muuttaa itse kansanrunousperinnettä, ja tämä muuttuminen ta- 
pahtuu tiettyjen lakien mukaan, jotka ovat sidoksissa historian 
yleisiin kehityslakeihin. Monien vuosisatojen mittaisen suulli- 
sen elämänsä kuluessa perinteelliset kansanrunouden aiheet, 
motiivit ja kuvat ovat kokeneet alituisia muodonmuutoksia, jo- 
tain niistä on unohtunut, jotain niihin on tullut lisää, ja kaiken 
tämän kautta perinteelliset aiheet ovat sisällyttäneet itseensä 
kaikkien uusien historiankausien heijastukset. Uudet historialli- 
set kerrostumat ovat ikään kuin laskeutuneet vanhempien pääl- 
le. Kansanrunouden teosten niin sanotun polystadiaalisen kehi- 
tyksen historia onkin kansanrunoudentutkimuksen mutkik- 
kaimpia ongelmia. 

Tehtäköön tässä se varaus, että varsinainen suullinen runous 
elävässä elämässään kansan keskuudessa tuli verraten myöhään 
erityisen tieteellisen tutkimuksen kohteeksi. Tämä kuvastui 
omalla tavallaan klassisissa esteettisissä järjestelmissä, jotka ei- 
vät vielä kiinnittäneet huomiota varsinaiseen kansanrunouteen. 
Esimerkiksi vaikka Saksassa jo esiromantikot keräsivät ja jul- 
kaisivat kansanlauluja ja myöhemmin heidän työtään jatkoivat 
romantikot, niin Hegelin Estetiikan luennoissa sanataiteen alku- 
muodot eivät vielä liittyneet suulliseen perinteeseen, vaan var- 
haiskirjallisiin eepoksiin (muinaisintialainen Ramayana ja Ma- 
habharata, muinaiskreikkalainen Ilias ja Odysseia, muinais- 
skandinaavinen Vanhempi Edda ja muinaisgermaaninen Nibe- 
lungien laulu). 

Jotakin samantapaista oli havaittavissa myös 1800-luvun suo- 
malaisessa filologiassa. Kiinnostus suullisen runouden keräämi- 
seen kasvoi vähitellen, mutta tieteellis-esteettisessä mielessä sitä 
arvioitiin enemmänkin Elias Lönnrotin kirjoitetun Kalevalan 
perusteella. Aivan samoin kuin Lönnrot oli Kalevalaa kootes- 
saan pitänyt esikuvinaan kirjoitettuja eepoksia, ennen kaikkea 
Iliasta, samoin itse Kalevalakin jäi pitkäksi aikaa tieteelle mui- 
naista suomalaista runoutta koskevien käsitysten pääasialliseksi 
lähteeksi. Vasta 1800-luvun lopulla selvisi, että niin valtavan 
merkityksellinen kuin Kalevala olikin taiteellisena muistomerk- 
kinä, se ei voi korvata välitöntä suullista kansanperinnettä kan- 

sanrunouden tutkimuksen kohteena. Ja kuten usein käy kiih- 
keässä polemiikissa, nyt ei enää tyydytty vahvistamaan tätä oikea- 
ta ajatusta varsinaisen kansanrunouden tutkimuksen tärkeydes- 
tä, vaan mentiin toiseen äärimmäisyyteen ja alettiin väheksyä 
Kalevalan kansanrunoussisältöä, liioitella ja absolutisoida Lönn- 
rotin yksilöllistä tekijän osuutta ja pitää Kalevalaa miltei sa- 
manlaisena kirjallisuuden teoksena kuin mitä hyvänsä nykyai- 
kaista kirjoitettua runoelmaa tai romaania. Tuolloin ajankohtai- 
siin kiistoihin siitä, missä Kalevala oli syntynyt, kiihkeimmät 
reagoivat korostetun yksiselitteisesti: ”Kajaanissa Lönnrotin 
kirjoituspöydällä.” Mutta objektiivisempi silmäys osoittaa, että 
Lönnrotin esteettisistä käsityksistä johtuvan problematiikan rin- 
nalla Kalevalaan sisältyy tietenkin myös varsinaista kansanru- 
nouden problematiikkaa. Varsinaiseen kansanrunouden proble- 
matiikkaan Kalevalassa muuten törmäävät heti ne, jotka ryhty- 
vät kääntämään sitä muille kielille. Arkaaisen sanaston semant- 
tinen synkreettisyys, tyylin historiallinen omaperäisyys ja poik- 
keukselliset metaforat saavat kääntäjän pian vakuuttumaan sii- 
tä, että hän on tekemisissä muinaisen runouden eikä 1800-luvun 
tavallisen kirjallisuuden teoksen kanssa. 

Kun tiede alkoi kiinnittää huomiota välittömästi suulliseen 
kansanlauluperinteeseen, muuttuivat käsitykset karjalais-suo- 
malaisen kansanrunouden ja sen eri lajien, myös kalevalaisen 
muinaisepiikan historiasta olennaisesti. Vaikka Lönnrot itse oli 
tietoinen siitä, että kalevalaiset aiheet eivät olleet voineet syntyä 
samanaikaisesti, Kalevala eeppisten runojen, häälaulujen ja loit- 
sujen yhtenäisenä kokoelmana kuitenkin herätti monissa sellai- 
sen harhakuvitelman, että koko tämä eri lajeja sisältävä kansan- 
runousmateriaali oli syntynyt ja elänyt synkronisesti ja juuri sii- 
nä yhdistyneessä asussa, jossa se kirjassa esiintyi. Kalevalan 
vaikutuksesta juurtui sellainen käsitys, että koko tämä aineisto 
kuvasti yhtä tiettyä ja suhteellisen yhtenäistä historiankautta, 
jossa ei tapahtunut laadullisia muutoksia. Mutta huolellisen tut- 
kimuksen tuloksena, vertailemalla runojen varsinaisia esitettyjä 
muunnelmia saatiin selville, että eri aiheet olivat syntyneet eri 
aikoina ja että niissä oli eri aikakausien jälkiä. 

Pyrkiessään kehittämään historiallisen näkemyksen aihee- 
seensa kansanrunouden tutkimus joutui kulkemaan vaikeita ja 
myös erheellisiä teitä. Kansanrunouden yhteys historialliseen 

todellisuuteen käsitettiin toisinaan liian ahtaasti ja kirjaimelli- ` 


sesti todellisten historiallisten tapahtumien ja tosiasioiden, to- 
dellisten historiallisten henkilöiden, henkilön- ja paikannimien 
suoranaiseksi heijastumiseksi kansanrunouden teoksessa. Tästä 
johtui, että kansanrunouden teos muuttui historiallisen kroni- 
kan kaltaiseksi sen esteettisestä erityisluonteesta riippumatta. 
Suomalaisessa tieteessä tämä virtaus ilmeni jossakin määrin esi- 
merkiksi ns. historiallis-maantieteellisen menetelmän edustajilla 
samoin kuin ns. historiallisen koulukunnan tutkimuksissa venä- 
läisessä 1800-luvun ja 1900-luvun alun kansanrunoudentutki- 
muksessa. Tietenkin tulee todeta myös tämän suunnan tutkijain 
huomattavat tieteelliset ansiot erityisesti valtavan kansanru- 
nousaineiston systematisoinnissa. Ei ihme että kansanrunouden 
tutkimuksen ”suomalainen koulukunta” sai osakseen laajaa 
kansainvälistä tunnustusta. Mutta juuri historismin puute kan- 
sanrunouden ilmiöitä selvitettäessä oli historiallis-maantieteelli- 
sen metodin suurimpia heikkouksia. Kaarle Krohn joka aluksi 
ajoitti tärkeimpien eeppisten aiheiden synnyn katolisuuden ai- 
kaan 1100-1400-luvuille, liitti ne myöhemmin aikaisempaan, 
esikristilliseen viikinkiaikaan 700—1000-luvuille. Väinämöistä 
Krohn piti historiallisena henkilönä ja viikinkiretkien järjestäjä- 
nä. Hän uskoi, että Väinämöisen laulutaito ja hänen epäonnistu- 
neesta kosioretkestään kertova episodi olivat hänen elämäker- 
tansa todellisia faktoja. Lemminkäistä Krohn taas nimitti viikin- 
kikuninkaaksi. Yhtenä tärkeimmistä tehtävistään Krohn ja hä- 
nen seuraajansa pitivät kansanrunojen alkuperäisten esimuoto- 
jen uudelleenkonstruointia. Julkaistiinpa eeppisten runojen esi- 
kuviakin sellaisina kuin ne muka olivat olleet syntyessään. Tä- 
hän sekaantui melko yksiselitteisesti ilmaistua porvarillista ja 
kansalliskiihkoista tarkoitusperäisyyttä, pyrkimystä todistaa 
karjalais-suomalaisen kansanepiikan länsisuomalainen alkuperä 
ja sitoa sen synty ja kehitys aristokraattiseen ympäristöön. Kaikki 
tämä joutui ajan mittaan oikeutetun arvostelun kohteeksi niin 
Suomessa (esimerkiksi Väinö Kaukosen teoksissa) kuin neuvos- 
toliittolaisessa tieteessä (muun muassa O. W. Kuusisen esipu- 
heessa Kalevalaan sekä V.M. Zirmunskin, V. J. Jevsejevin ja 
J. M. Meletinskin tutkimuksissa) ja osoittautui metodologisesti 
kestämättömäksi. Todettakoon muuten, että joitakin jälkikaiku- 
ja kalevalaisen epiikan (ja myös muiden kansanrunouden lajien, 

esimerkiksi satujen) länsisuomalaisesta ja aristokraattisesta al- 
kuperästä tapaa myös joillakuilla nykyisilläkin suomalaisilla tut- 
kijoilla. 

Silti Krohnin koulukunnan niin mielivaltaisen ”historiallisuu- 
den” jälkeen voi psykologisesti ymmärtää sen epäilyn, jota eräät 
Krohnin suomalaiset arvostelijat tunsivat itse kansanrunouden 
historiallisen tutkimuksen mahdollisuuksia kohtaan. Sellainen- 
kin mielipide esitettiin, että kansanrunoudesta ei yleensä voi 
saada totuudenmukaisia historiallisia tietoja. Tässä tapauksessa 
niitä verraten myöhäisiä kansanrunojen muistiinmerkintöjä, joi- 
ta tieteellä on käytettävissään, tarkasteltiin puhtaasti empiirisel- 
tä kannalta, ajallisesti myöhäisinä runoteoksina, joiden perus- 
teella on täysin mahdotonta — ja myös epäoikeutettua — päätellä 
mitään samojen runoaiheiden varhaisemmasta elämästä. Käy- 
tännössä on mahdotonta todistaa, että runo on ollut olemassa jo 
ennen muistiinmerkitsemistä. Jokainen muistiinmerkintä on 
myöhemmän ajan tuote, samanlainen yksilöllisen tekijän sepi- 
telmä kuin Lönnrotin Kalevala, joka vuorostaan on samastetta- 
vissa uudemman kirjallisuuden teokseen. Tässä tapauksessa ei 
enää voitu puhua kansanrunoperinteestä perinteenä, määrätyn 
runoaiheen historiallisesta elämästä sen jatkuvuudessa. Kansan- 
runon lukuisat muunnelmat eivät enää esiintyneet tämän perin- 
teen eri vaiheina, vaan täysin itsenäisinä teoksina. Kansanru- 
nouden historiallisen kehityksen ja tutkimuksen ongelmat al- 
koivat tuntua perusteettomilta. Historiallisen tutkimisen objek- 
tiivisten vaikeuksien takia historismi uhrattiin empirismille. 

Mainittuja vaikeuksia ei tietenkään voi ilman muuta kieltää, 
varsinkaan jos pyritään selittämään historialliselta kannalta kan- 
sanrunouden estetiikkaa itseään, lajien poetiikkaa, metaforisen 
kuvailmaisun monimutkaista kehitystä ja arkaaisen sanaston se- 
manttista evoluutiota. Tässä suhteessa on edelleenkin olemassa 
lukuisia kysymyksiä, joihin tiede ei tällä hetkelläkään pysty vas- 
taamaan riittävän vakuuttavasti. Ja silti monien tutkijain pon- 
nistuksin ja kertyneen kokemuksen avulla voidaan selvittää 
useita kansanrunouden taiteelliseen olemukseen liittyviä perus- 
piirteitä ja mieltää kansanrunouden poetiikan yhteys mennei- 
den aikakausien maailmankatsomukseen ja vastaaviin elämän 
olosuhteisiin. 

Kansanrunous jakaantuu eri lajeihin, joita on tarkasteltava 

eriytyneesti. Jokaisella niistä on oma estetiikkansa, oma erityi- f 


nen tapansa kuvata todellisuutta. Eri lajit ovat syntyneet eri ai- 
kakausina. Ne kuvastavat kansan elämän eri puolia, ja niillä on 
erilainen historiallinen kohtalonsa kullakin. 


2. Muinaiseeppinen sankarirunous 


Karjalaisten ja suomalaisten arvokkaimpaan kansanrunouspe- 
rintöön kuuluvat eeppiset runot, jotka muodostavat Kalevalan 
herooisen kertovan ytimen. Sisällöltään ja tyyliltään, perusai- 
heiltaan ja henkilöhahmoiltaan kalevalaiset eeppiset runot ovat 
varsin arkaaisia. Niiden katsotaan historiallis-typologisesti edus- 
tavan eeppisen runouden vanhimpia muotoja. Tällöin tarkoite- 
taan historiallis-typologista mutta ei välttämättä kronologista 
ikää. Kronologisesti Ilias (varsinkin jos otetaan huomioon sen 
kirjoitettua vaihetta edeltäneet, varsinaiset folklorelähteet) on il- 
meisesti karjalais-suomalaisia runoja vanhempi, mutta yhteis- 
kuntahistoriallisesti karjalais-ssuomalaisessa epiikassa kuvastu- 
vat arkaaisemmat elämän ja inhimillisen tietoisuuden muodot. 
Tässä yhteydessä on paikallaan muistaa se eri kansojen eeppi- 
sen kansanrunouden historiallis-typologinen luokittelu, jonka 
neuvostoliittolaiset tutkijat ovat omaksuneet. Niinpä erotetaan 
kolme eepostyyppiä, joilla kullakin on oma erityinen muotonsa, 
oma erityinen tapansa suhtautua historialliseen todellisuuteen. 
Tällöin siirrytään kuvauksessa vähäisemmästä konkreettisuu- 
desta suurempaan historialliseen konkreettisuuteen. 
Ensimmäinen eepostyyppi on heroois-arkaainen eli ”esival- 
tiollinen” eepos. Karjalais-suomalaisen muinaisepiikan ohella sii- 
hen voidaan lukea joidenkin Siperian turkkilaisten ja mongoli- 
kansojen (jakuuttien, burjaattien, altailaisten) eeppinen runous, 
kaukasialainen Narty-eepos ja osittain vanhempi Edda. Yhteistä 
tämäntyyppisille eeppisille teoksille on niiden kiinteä sidonnai- 
suus kansojen alkukantaisen heimoyhteisön, valtiota edeltäneen 
elämänvaiheen ihanteisiin. Näissä teoksissa on mytologian 
osuus vielä merkittävä, eeppiset tapahtumat kehkeytyvät mytolo- 
gisina aikoina ja niihin osallistuu heimon tai suvun tarunomaisia 
esi-isiä. Tämäntyyppisen eeppisen runouden historismi on eri- 

tyistä, se kuvastelee vielä sitä alkukantaista kehitysvaihetta, jol- : 


loin mytologinen ajattelu oli yleistä. Siksi konkreettisten histo- 
riallisten reaalioiden (tapahtumien ja tosiasioiden, henkilön- ja 
paikannimien) etsimisellä tuollaisesta arkaaisesta runoudesta on 
tavallisesti varsin heikko perusta. 

Toinen eepostyyppi on se heroois-eeppinen runous, joka syn- 
tyi kansojen muodostumisen ja varhaisten valtioiden synnyn 
kaudella. Tämä on jo varhaisen luokkayhteiskunnan eeppistä 
kansanrunoutta. Esimerkkejä tällaisesta eeppisestä runoudesta 
ovat Ilias, armenialainen David Sasunski, kirgisialainen Manas 
ja venäläiset bylinat. Tämä eepostyyppi on perinnöllisesti sidok- 
sissa sitä edeltäneisiin arkaaisiin muotoihin ja se on saanut niiltä 
paljon, mutta samalla se kuitenkin poikkeaa niistä olennaisesti. 
Esimerkiksi venäläisissä bylinoissa on vielä useita valtiota edel- 
täneen kauden aiheita, joissa sankari kohtaa jonkin hirviön 
(käärmeen, seidan yms.) tai lähtee kosiomatkalle ja joutuu 
kamppailemaan hirviömäistä mielikuvituksellista vastustajaa 
vastaan. Kuten V.J. Propp mainitsee, nämä vaiheet eivät voi- 
neet syntyä jo muodostuneen valtion olosuhteissa, vaan ne ovat 
vanhempia. Mutta useimmat venäläisten bylinoiden aiheista 
ovat kuitenkin peräisin myöhemmältä ajalta, Kievin Venäjän 
kaudelta. Eepoksessa joka on syntynyt valtion jo muodostuttua, 
ilmenee uusia historiallisia ihanteita, uusia sankareita ja uusia 
ristiriitoja. Siinä vahvistuu etnisen ja kansallisen vakiintumisen 
idea, synnyinmaan puolustaminen ulkoisia vihollisia vastaan. 
Tämän ohella siinä kuvastuu jo varhaisen luokkayhteisön yh- 
teiskunnallinen eriytyminen. Tässä yhteisössä on ruhtinaita, so- 
tilaita ja peltomiehiä, siinä ilmenee kansan erityinen suhtautu- 
minen valtaan. Tällainen runous voi kertoa reaalisista tapahtu- 
mista (Troijan piiritys Iliaassa, taistelu mongoli-iestä vastaan ve- 
näläisissä bylinoissa). Niissä kohtaa todellisia henkilöiden ja 
kaupunkien nimiä. Mutta silti tämänkääntyyppistä eeppistä ru- 
noutta ei saa samastaa historialliseen kronikkaan. Tässäkin ta- 
pauksessa eeppinen runous tarjoaa oman versionsa historialli- 
sista tapahtumista, ja tämä versio poikkeaa periaatteellisesti kro- 
nikan näkemyksestä. Sankarieepos kuvaa historiaa ja mieltää 
sen tietynsuuntaisen fantasian, taiteellisen idealisoinnin kautta. 
Nämä taas vastaavat aikakauden kansanihanteita, joille on omi- 
naista rajaton optimismi, usko hyvän voittoon pahasta. ”Eeppi- 

nen historia”, toisin sanoen historia sellaisena kuin opimme sen 
eeppisistä kansanlauluista, ”on tietyssä mielessä ristiriitainen to- 
dellisen historian kanssa, se ikään kuin korjailee jälkimmäisen 
epätäydellisyyttä, vapauttaa sen traagisista erehdyksistä ja epä- 
oikeudenmukaisuuksista, antaa sille järkeenkäyvän ja inhimilli- 
sen elementin, asettaa epätoivoa vastaan optimismin, sortoa vas- 
taan vapauden, tuhoa ja perikatoa vastaan pelastuksen ja voiton, 
kansan oikeudettomuutta vastaan sen tahdon ja ratkaisevan voi- 
man”.4 

Kolmas ja myöhäisin eeppisen kansanrunouden kehitysvaihe 
ovat historialliset laulut, balladit ja legendat, joiden sankareilla 
on usein todelliset esikuvansa ja joissa kerrotaan todellisista his- 
toriallisista tapahtumista. Karjalais-suomalaisessa kansanrunou- 
dessa tämäntyyppiseen eeppiseen tuotantoon voidaan lukea esi- 
merkiksi piispa Henrikin surmavirsi, historialliset laulut Kaarle- 
herttuasta, Jaakko Pontuksesta ja siitä, miten Iivana Julma pii- 
ritti Viipuria, laulut suuresta Pohjan sodasta, Pietari Suuresta ja 
Kaarle XII:sta. Tämäntyyppisetkin teokset ovat osittain sidok- 
sissa arkaaiseen eeppiseen traditioon, mutta niillä on omat eri- 
tyispiirteensä ja oma poetiikkansa, mikä ilmenee havainnollises- 
ti esimerkiksi kansanballadeissa. Balladien ja historiallisten lau- 
lujen historismi on erityistä. Niissä kuvastuvat jo säätyjen, kan- 
sojen ja valtioiden väliset suhteet, keskiajan elämänmuodon 
piirteet, uusi yhteiskunta- ja perhepsykologia, mitä kalevalaises- 
sa muinaisepiikassa ei vielä ole. 

Karjalais-suomalaisessa muinaisepiikassa suodaan vielä run- 
saasti sijaa hyvin vanhoille kosmogonisille aiheille, myyteille 
maailman luomisesta ja siitä, miten ensimmäiset ihmiset sen 
asuttivat, runoille ”synnyistä syvistä”, hirven, karhun ja muiden 
luonnon elävien olentojen mytologisesta alkuperästä, tulen ja 
raudan keksimisestä, maanviljelyksen alkamisesta, oluen syn- 
nystä, ensimmäisten työkalujen valmistuksesta. Näissä runoissa 
ei vielä ole ruhtinaita, ei heimopäälliköitä eikä sotajoukkoja (joi- 
ta esiintyy Iliaassa ja venäläisissä bylinoissa). Niissä ilmenevät 
vielä hyvin heikkoina etnisen yhtenäisyyden ihanteet, eikä niis- 
sä esiinny lainkaan varhaisen valtiomuodon ihanteita. Selitys tä- 
hän on löydettävissä Karjalan ja Suomen kansojen erityisistä 
historiallisista kehitysedellytyksistä, niiden etnisen ja kansalli- 
sen vakiintumisen verraten myöhäisistä ja pitkittyneistä proses- 

seista. Historiallisen elämän erityispiirteet myötävaikuttivat sii- 
hen, että näillä kansoilla muodostuivat ja säilyivät pitkään (eri- 
tyisesti karjalaisilla) juuri runoepiikan arkaaiset muodot, joiden 
vastineita mahdollisesti oli muillakin kansoilla, vaikka ne hävisi- 
vät myöhäisempien muotojen syrjäyttäminä. 

Mutta suhteellisen arkaaisessa karjalais-ssuomalaisessa epii- 
kassakin on - kuten jo todettiin — varhaisempia ja myöhäisempiä 
kerrostumia. Asiantuntijat uskovat, että vanhimmat myytit ja 
riitit, joiden jälkiä on muodossa tai toisessa säilynyt runoissa, 
syntyivät jo ns. esisuomalais-ugrilaisella kaudella, toisin sanoen, 
niillä on yhteiset alkulähteet paitsi suomalais-ugrilaisten kanso- 
jen myös useiden napapiirin ja Pohjois-Euraasian kansojen ru- 
nouden kanssa. Niitä ovat myytit tulen synnystä, maailmantam- 
mesta, rituaalinen karhujuhla, hävinnyt myytti taivaanhirvestä, 
jonka kaukaisia kaikuja on tavoittavinaan myöhäisemmästä ru- 
nosta, joka kertoo Hiiden hirven hiihdännästä. 

Tuntuvampia ovat runoissa sen myöhemmän mutta siltikin 
vielä melko kaukaisen aikakauden jäljet, jota tieteessä on tapana 
sanoa kantasuomalaiseksi ajaksi. Sen arvellaan alkaneen kol- 
mannella vuosituhannella ennen ajanlaskumme alkua (vaikka 
eri tutkijain mielipiteet tästä eroavat melkoisesti toisistaan). Noi- 
na aikoina ilmeisestikin alkoi alkumuodossaan kehittyä myös 
kalevalainen runomitta (nelipolvinen trokee, jonka sesuura kat- 
kaisee). Suomalais-ugrilaisista kansoista kalevalanmitta tunne- 
taan eestiläisten, liiviläisten, vatjalaisten, suomalaisten ja heidän 
naapuriensa karjalaisten kansanrunoudessa, mutta tätä mittaa ei 
tunne vepsäläisten ja saamelaisten kansanrunous sen enempää 
kuin niiden karjalaisten, jotka asuvat itäalueilla (esimerkiksi Ka- 
lininin alueella). 

Muinaisen yhteisönsä kaudella itämerensuomalaiset heimot 
joutuivat kosketuksiin muinaisten balttien, liettualaisten ja lat- 
vialaisten esi-isien kanssa. Ilmeisesti toisella vuosituhannella en- 
nen ajanlaskumme alkua (pronssikauden alussa) liettualais-latvia- 
laiset heimot tunkeutuivat Itä-Baltiaan ja Lounais-Suomeen. 
Maanviljelyksen ja karjanhoidon jo tuntien ne edistivät näillä 
alueilla maanviljelyskulttuurin kehitystä, kun taas tämä levisi 
verraten hitaasti Itä-Suomeen ja Karjalaan, missä vielä pitkän ai- 
kaa oli vallitsevana arkaainen kalastukseen ja metsästykseen pe- 
rustuva talousmuoto. Suomalaisten heimojen ja muinaisten balt- 

tien kiinteä kontakti kesti noin tuhat vuotta. Keskinäisen vaiku- 
tuksen tuloksena itämerensuomalaisissa kielissä säilyi yli 200 
liettualais-latvialaista sanaa. Rautakauden alkaessa (ajanlaskum- 
me ensimmäisinä vuosisatoina) itämerensuomalaisilla heimoilla 
oli edelleenkin tallella alkukantainen yhteisörakenteensa, mutta 
ensimmäisen vuosituhannen keskivaiheilta alkaen varsinaiset 
sukuyhteisöt alkoivat väistyä alueellisten yhteisöjen tieltä. Su- 
ku- ja heimorakenne hajosi hitaammin Itä-Suomessa ja Karjalas- 
sa, hämäläis- ja karjalaisheimojen keskuudessa. 

Vaikka karjalaisssuomalaisen eepoksen vanhimmat ainekset 
ovatkin peräisin varhaisemmilta ajoilta, niin se tieteessä vallalla 
olevan mielipiteen mukaan muodostui kuitenkin pääasiallisesti 
ajanlaskumme ensimmäisellä vuosituhannella. Siihen mennessä 
aiemmin aktiiviset kosketukset balttilaisiin heimoihin olivat hei- 
kenneet ja sijaan oli tullut uusia vaikutuksia. Lännessä suoma- 
laiset heimot alkoivat myöhemmin olla kosketuksissa germaa- 
nien kanssa, kun taas itäsuomalaiset heimot joutuivat kosketuk- 
siin slaavilaisten heimojen kanssa. Eeppistä perinnettä siirsivät 
tuolla aikakaudella pääasiallisesti karjalaiset ja hämäläiset. Eep- 
piset perinteet kehittyivät olosuhteissa, joissa ”maanviljelyskult- 
tuuri ja rautaiset työkalut aktiivisesti tunkeutuivat paikoilleen 
asettuneiden kalastajien arkaaiseen elämänmuotoon, samalla 
kun suku- ja heimorakenne alkoi hajota ja sukuyhteisöstä alet- 
tiin siirtyä naapuriyhteisöön”.5 Tähän lisättäköön, että osapuil- 
leen ajanlaskumme ensimmäisen vuosituhannen lopulta alkaa 
Suomen kansan muodostuminen suomalaisten, hämäläisten ja 
osittain karjalaisten heimoista samoin kuin Karjalan kansan 
muodostuminen karjalaisten, vepsäläisten ja osin hämäläisten 
heimojen pohjalla. Suomalaisten kohdalla tämä prosessi päättyi 
vasta heidän tultuaan liitetyiksi Ruotsiin ja karjalaisten kohdalla 
Venäjän (Novgorodin) valtion puitteissa. 

Itämerensuomalaisten heimojen keskuudessa eläneen eeppi- 
sen perinteen eriytynyt kehitys kuvastui tuolloin muun muassa 
siinä, että kun arkaaisempi syntyepiikka levinneisyydeltään oli 
vielä eestiläis-suomalais-karjalaista perintöä, niin puolestaan 
”sydänkalevalainen” runous (Matti Kuusen termi) kiteytyi eesti- 
läisten keskuudessa varsin suppeissa rajoissa niin maantieteelli- 
sesti kuin juonellis-temaattisesti. Tutkijat toteavat myös, että 
”sydänkalevalaisen” kauden epiikassa ei enää ilmene uusia balt- 

ilaisia (liettualais-latvialaisia) vaikutuksia, mutta kylläkin ger- 
maanisia ja slaavilaisia, etupäässä leksikaalisia vaikutuksia, jot- 
ka eivät kuitenkaan koskeneet karjalais-suomalaisen eeppisen 
runouden perustaa sinänsä. 

Suhteellisen arkaaisena eepoksena tyypiltään karjalais-suoma- 
laiset runot olivat vielä kiinteästi sidoksissa myytteihin, vaikka- 
kaan eivät samastuneet niihin. Alkukantainen mytologinen tie- 
oisuus oli synkretististä tietoisuutta, jolle eivät vielä olleet omi- 
naisia jyrkän eriytyneet käsitykset luonnonomaisesta ja yhteis- 
kunnallisesta, aineellisesta ja henkisestä, luonnollisesta ja yli- 
uonnollisesta. Marxilaiset tutkijat kiinnittävät huomiota muun 
muassa siihen, että luonnon mytologinen ”sielullistaminen” ei 
suinkaan vielä edellytä kehittynyttä animistista käsitystä, idea- 
istista kuvaa sielusta joka muka piilee eri esineissä ja olennois- 
sa. Nämä ovat historiallisesti myöhäisempiä ilmiöitä ajalta, jol- 
oin henkisen ja aineellisen maailman käsitteet olivat jo eriyty- 
neet. Alkukantaisissa myyteissä ”sielullistuminen” johtui vielä 
suoranaisesti näiden käsitteiden jäsentymättömyydestä.* 

Siksi alkukantaista mytologista tietoisuutta ei saa samastaa 
sen enempää uskontoon kuin taiteeseenkaan. Kysymyksessä on 
esiuskonnollinen tietoisuus, maailman tuntemuksen ja selittä- 
misen alkukantainen synkretistinen muoto. Niin sanotuissa etio- 
logisissa eli syytä selittävissä myyteissä tavallaan yleistettiin, 
kartutettiin ja siirrettiin sukupolvelta toiselle kollektiivista työ- 
ja elämänkokemusta. Myytit olivat muinaisille ihmisille heidän 
historiaansa, heidän tietoaan omasta menneisyydestään. Niin sa- 
nottujen kulttuurisankareiden — kuten on tapana nimittää tie- 
eessä noita tarumaisia ihmisten kantaisiä, joihin Väinämöinen- 
kin voidaan lukea - henkilöhahmoissa ja toimissa alkukantaisen 
suku- ja heimoyhteisön elämän järjestämiseksi parhaalla mah- 
dollisella tavalla kuvastuivat ihmiskunnan tärkeimmät saavu- 
ukset taistelussa luontoa vastaan sekä työtottumusten ja -pro- 
sessien omaksumisessa. Vastapainoksi myyttien uskonnolliselle 
tulkinnalle, jolloin niissä korostetaan yksipuolisesti vain rituaa- 
isia ja maagisia aineksia ja jolloin niitä pidetään Samaanien ja 
pappien puhtaasti uskonnollisen tuotannon tuotteina, Maksim 
Gorki aivan oikein tähdensi muinaisten mytologisten henkilö- 
hahmojen kollektiivista työperustaa. ”Vanhoissa myyteissä ei 
tunneta jumalia, jotka eivät olisi myös mestareita: he ovat taita- 

via seppiä, metsästäjiä, paimenia, merenkulkijoita, muusikkoja 
ja kirvesmiehiä”, hän kirjoitti.” 

Synkretismi on jossakin määrin ominaista myös eeppisille ru- 
noille eikä vain alkukantaisille myyteille. Kysymyksessä on 
ideologinen synkretismi, joka ilmeni tämän runouden elämässä 
ja esitystavassa. Voidaankin olettaa, että eeppisen perinteen var- 
haisimmissa kehitysvaiheissa runoissa yhdistyivät tiiviisti myto- 
logiset uskomukset, työ- ja muut rituaalit, sana ja sävel, rytmi ja 
liike. Muistettakoon, että synkretismi on tietyssä mielessä säily- 
nyt myös kehittyneessä lauluepiikassa. Tuntemamme karjalais- 
suomalaiset runot samoin kuin venäläiset bylinat eivät ole vain 
runoja, vaan nimenomaan eeppisiä lauluja, joissa sana ja sävel 
esiintyvät tiiviisti ja erottamattomasti yhdistyneinä. Eipä ihme, 
että bylinoiden ja runojen esittäjiä nimitetäänkin kansan kes- 
kuudessa runonlaulajiksi. Se seikka, että eepos laulettiin, on 
muuan sen taiteellisen erityisluonteen mä jä tekijöitä. 


Karjalais-suomalaisissa runoissa kuvastuvat usein varsin mie- 
likuvituksellisesti taittuneina alkukantaisessa sukuyhteisössä 
vallinneet ihmissuhteet. Muinaisten ihmisten tietoisuus siirsi su- 
kuyhteisön suhteet koskemaan myös luontoa ja koko ympäröi- 
vää maailmaa. Alkukantaisen yhteisörakenteen vallitessa suku- 
suhteet olivat ihmiselle ymmärrettävimmät ja läheisimmät, ja 
niistä lähtien hän pyrki selittämään maailmaa. ”Siksi taivas, il- 
ma, maa, meri ja manala — koko luonto - oli hänelle yhtä ainoaa 
valtavan suurta sukuyhteisöä, jota kansoittivat ihmisen kaltaiset 
olennot, jotka olivat erilaisissa sukulaisuussuhteissa ja jotka loi- 
vat uudelleen historian ensimmäisen yhteiskunnallisen ja talou- 
dellisen formaation alkukantaista kollektivismia.”* 


Esimerkkejä tällaisesta sukulaisuussuhteiden projisoinnista 
luontoon havaitaan karjalais-suomalaisissa runoissa melko 
usein. Jo monien aiheiden typologia, jo se että runoissa kaikki 
esineet ”syntyvät” jostakin tai jonkun toimesta, että niillä on 
oma ”sukuvirtensä”, osoittaa tällaisen projektion tapahtuneen. 
Sukulaisuussuhteessa ovat taivaankappaleet, luonnonvoimat, 
zoo- ja antropomorfiset olennot sekä elottoman luonnon elemen- 
tit. Muuan karjalais-suomalaisen epiikan vanhimmista kerrostu- 
mista on juuri ”syntyjen epiikka”, runot siitä mikä on mistäkin 
syntynyt ja miten ja miksi. Myös loitsut (tauteja, haavoja, palo- 

vammoja jne. vastaan) rakentuvat tavallisesti samalle periaat-. 


teelle. Loitsukaavaan sisältyy ”taudin historia”, sen ”synnyn” 
kuvaus ammoisina mytologisina aikoina ja sitten maaginen loit- 
su, jonka tuloksena ”tunnistetun” taudin on määrä poistua poti- 
laasta. ”Syntyjen epiikasta” tavoittaa jälkiä hyvinkin vanhoista 
myyteistä. Ne ovat peräisin niiltä arkaaisilta ajoilta, jolloin epiik- 
ka ja mytologia olivat vielä sulautuneina yhteen ja kun tärkein 
oli esteettisen puolen sijasta etiologinen eli selittävä puoli. 

Mutta eeppisen runouden evoluution kannalta on aivan oikein 
olettaa, että jos alkukantaiset mytologiset käsitykset ”esineiden 
synnystä” olivatkin ehkä olleet alkukantaisen ihmisen todellisia 
käsityksiä ympäröivän maailman syysuhteista, niin ajan mittaan 
ne pyrkivät muuntumaan runolliseksi metaforaksi ja ne alettiin 
käsittää taiteellisen mielikuvituksen ilmauksiksi. Epiikan kehit- 
tyessä ja sen saadessa ravintoa inhimillisen tietoisuuden valloi- 
tuksista empiirisen maailman tiedostamisessa tarjoutui mahdol- 
lisuus perittyjen myyttien vapaampaan käsittelyyn, ja eepos ke- 
hittyi jo jossakin määrin taiteeksi ja sen esteettinen funktio te- 
hostui. 

On ehdottomasti otettava huomioon, että mytologia itsekin ke- 
hittyi eeppisen runouden maaperänä ja varastona monien vai- 
heiden kautta. Muinaisten zoomorfisten myyttien tilalle, joissa 
esiintyi eläimiä, lintuja ja kaloja, ilmaantui antropomorfisia 
myyttejä, joissa aikaisempi mytologinen aineisto miellettiin uu- 
delleen ja se menetti sakraalis-etiologisen merkityksensä. Se 
saattoi juonellisina osatekijöinä siirtyä uusiin myytteihin ja edis- 
ti niiden rikastumista sellaisilla episodeilla ja yksityiskohdilla, 
jotka käsitettiin jo etupäässä esteettisesti. Eeppisen runouden 
kehityksessä tämä oli varsin olennainen tekijä. Aikaisemmilta 
kausilta perittyihin mytologisiin aiheisiin ei enää ollut pakko us- 
koa yksityiskohtaisesti niin kuin myytteihin ja pakanallisiin us- 
komuksiin, vaan niistä tuli eräänlaista kulttuuriperintöä ja ai- 
neistoa runotuotannolle. Kehittynyt eepos otti taiteelliseen käyt- 
töönsä kertyneen mytologisen perinnön ja takasi itselleen tietyn 
taiteellisen vapauden sen suhteen. Tuloksena muinaisilla mieli- 
kuvituksellisilla uskomuksilla oli taipumus muuttua mielikuvi- 
tuksellisiksi taiteellisiksi kuviksi. Ne saivat jo esteettisen funk- 
tion ja ilmensivät laadullisesti uutta maailmankatsomusta. Tä- 
män prosessin yleissuuntausta ei mitätöi se tosiasia, että myös 

verraten kehittyneessä eeppisessä tietoisuudessa säilyi yhä my- 
tologisia aineksia. Tärkeätä on korostaa nimenomaan yleissuun- 
tausta, sitä että mytologinen aineisto muuntui vähitellen runolli- 
seksi aineistoksi. 

Miten taide mielletään taiteeksi ja aletaan käsittää nimen- 
omaan taiteena, siitä tainnee selkeimmin kertoa kuuluisa runo 
Väinämöisen kanteleensoitosta. Tutkijat ovat jäljittäneet tämän 
runon syntyä vanhempiin aiheisiin arkaaisempine tunnusmerk- 
keineen. Matti Kuusi? mainitsee kaksi eestiläis-suomalais-karja- 
laista aihetta — aiheen veneen veistämisestä ja aiheen kanteleen 
valmistamisesta — Väinämöisen soittoa kuvailevan runon toden- 
näköisiksi alkulähteiksi. Kumpikin aihe kuuluu Väinämöisen 
soittoa kuvailevaan runoon verrattuna arkaaisempaan ”esinei- 
den synnyn” epiikkaan. Lisäksi näissä arkaaisissa aiheissa voi 
havaita jälkiä vieläkin vanhemmista myyteistä. Vaikkakin sekä 
vene että kantele ”syntyvät” noissa kahdessa eestiläis-suoma- 
lais-karjalaisessa runossa jo sen ansiosta, että ne valmistaa ihmi- 
nen (kulttuurisankari), niin se aines, josta nämä esineet valmis- 
tetaan, on vielä kokonaisuudessaan peräisin zoomorfisesta my- 
tologiasta. Toisin sanoen se on omaksuttu sellaisista vanhem- 
mista esineiden syntyä kuvaavista myyteistä, joissa ihminen ei 
antropomorfisena kulttuurisankarina vielä lainkaan esiintynyt; 
niissä oli vain lintuja, kaloja ja eläimiä vanhimpina suojelijoina 
ja demiurgeina. Eestiläis-suomalais-karjalaisessa aiheessa vene 
valmistetaan vielä kalojen ja lintujen luista ja voidellaan hyl- 
keenrasvalla. Kantele taas valmistetaan hauen tai poron luusta, 
lohen pyrstöstä jne. Mutta se seikka, että näissä aiheissa ihmi- 
nen jo valmistaa esineet, todistaa alkukantaisessa tietoisuudessa 
tapahtuneesta muutoksesta, varsinkin kun ottaa huomioon, että 
vanhemmissa myyteissä kulttuurihyödykkeiden alkuperä selite- 
tään tavallisesti vielä siten, että ensimmäiset ihmiset olivat joko 
löytäneet ne tai ryöstäneet vihamielisiltä luonnonolennoilta. 
Muuten tällä perusteella tutkijat pitävät aihetta Sammon ryös- 
töstä vanhempana (mytologisilta lähteiltään) kuin aihetta, jonka 
mukaan Seppo Ilmarinen valmistaa Sammon. Sammon valmis- 
taminen edellyttää jo käsityöammattien syntyä, mutta sen aines- 
luettelossa (joutsenen untuva, värttinän kappale, nuoren lehmän 
maito ja ohranjyvä) kuvastuu omalla tavallaan arkaaisen metsäs- 
tykseen ja kalastukseen perustuvan elämänmuodon rinnalla 

myös maanviljelykseen ja karjanhoitoon perustuva elämänmuo-" 


to,10 


Tietenkin itse prosessi, jonka kuluessa ihminen mainituissa 
arkaaisissa aiheissa valmistaa esineitä, on vielä mielikuvituksel- 
linen ja mytologisten käsitysten lävitse kuvattu. Näissä aiheissa 
vene ja kantele valmistetaan taikaloitsun avulla — historialliselta 
kannalta katsottuna varsin ilmaisuvoimainen yksityiskohta, sillä 
myöhäisemmässä runossa Väinämöisen soitosta kanteleella (jo- 
ka on syntynyt noiden kahden arkaaisen aiheen pohjalta) sanka- 
ri nikkaroi kanteleen jo ilman loitsuja, ja vanhuksen soitto si- 
nänsä vaikuttaa ympäristöön jo enemmänkin esteettisesti kuin 
maagisesti. 


Esimerkki jonka nuo kaksi mainittua arkaaista aihetta veneen 
ja kanteleen valmistuksesta tarjoavat, ilmentää jo hyvin, että 
eeppisten runojen kehitys ja niiden juonellinen ja taiteellinen 
monimutkaistuminen ei johtunut vain itse elämänmuodon ke- 
hittymisestä, vaan myös mytologisten käsitysten muuttumises- 
ta. Tällöin entiset myytit eivät ilman muuta joutuneet hylätyksi 
ja unohduksiin, vaan ne kelpasivat eräänlaiseksi rekvisiitaksi 
myöhemmälle eeppiselle ja myyttiselle tuotannolle. Matti Kuusi 
toteaakin aivan oikein, että ei riitä jos tässä otetaan huomioon 
vain se, että nämä aiheet olivat syntyneet metsästäjien ja kalas- 
tajien parissa, joiden elämässä eläimillä ja kaloilla oli ensisijai- 
nen merkitys. Aineellisten elämänolojen rinnalla, jotka tietenkin 
vaikuttivat nekin, varsin tärkeä tekijä kansanrunouden aiheiden 
evoluutiossa oli edeltäneiden myyttien hyväksikäyttö. Aines 
josta vene valmistettiin (lintujen ja kalojen luut) otettiin runois- 
sa paitsi metsästykseen ja kalastukseen perustuneesta elämän- 
muodosta, myös zoomorfisesta mytologisesta materiaalista. Ja 
kun ajan mittaan syntyi uusia runoja vastaavista teemoista, esi- 
merkiksi runo sopivan venepuun etsinnästä tai runo purjeen va- 
lituksesta, tämä ei merkinnyt enää vain aineellisen materiaalin 
uudistumista, vaan myös kansanrunon uutta esteettistä laatua. 


Runossa Väinämöisen kanteleensoitosta on erittäin tärkeätä 
myös se, miten entisten zoomorfisten myyttien ”esineelliset” yk- 
sityiskohdat muuntuvat runollisiksi metaforiksi. Kun arkaaises- 
sa epiikassa ”esineiden synnystä” linnut ja kalat voitiin vielä 
mainita aineellisena materiaalina, josta valmistettiin jotakin, 

niin edellä mainitussa runossa ne esiintyvät jo aivan toisessa 
funktiossa. Veneen kulkua kuvataan seuraavalla tavalla: 


Airon pyyrit pyinä vilkkui, 
nenä joikui joutsenina, 
hangat hanhina hatisi, 
teljot teirinä kukerti, 

perä kraakkui kaarnehina. 


Tässä olemme tekemisissä nimenomaan runollisen vertausku- 
vallisuuden kanssa. Runossa luetellaan metsien ja vesien asuk- 
kaita, mutta ei enää mytologisessa merkityksessä, vaan taiteen 
aikaansaaman vaikutelman ilmentämiseksi. Väinämöisen soiton 
tenhovoima on niin suuri, että kaikki elollinen luonnossa vaike- 
nee, linnut lentävät paikalle, kalat uivat luokse, metsän eläimet 
kokoontuvat kuuntelemaan. Naiset heittävät askareensa, mies- 
ten kasvot muuttuvat. Soitossa on iloa ja surua, se saa itkemään 
ihastuksesta, se antaa kuulijoille sen, mitä me nykyään nimitäm- 
me esteettiseksi elämykseksi ja minkä edessä ankarinkin sydän 
on runossa suojaton. Tätä runoa, joka on sukua antiikin myytille 
Orfeuksesta ja venäläiselle bylinalle Sadkosta, ovat ihastelleet 
runoilijat, tiedemiehet ja tavallinen lukeva yleisö. Runo kertoo 
hämmästyttävän hartaasti taiteen vaikutuksen voimasta ja sen 
pyyteettömästä vallasta ihmisten yli. Kenties juuri tässä runossa 
ihminen tiedosti itsensä ensi kerran luojaksi, tutkija toteaa.!! 


Karjalais-suomalaisen eeppisen runouden suurimmaksi san- 
kariksi kehkeytyy juuri laulaja. Ei sotasankari eikä viikinki, 
vaan kokenut ja viisas laulaja ja loitsija Väinämöinen, vuosisa- 
taisen tiedon säilyttäjä, joka taidollaan ja tiedollaan varjelee su- 
kuyhteisön onnea ja hyvinvointia. Se seikka, että etualalle eep- 
pisessä kerronnassa nousee tietäjä ja laulaja kollektiivisten ihan- 
teiden ilmentäjänä, johtuu historiallisesti karjalais-suomalaisen 
epiikan arkaaisesta esivaltiollisesta luonteesta. 


Runoissa esiintyy toki sotilashahmokin, Lemminkäinen (Ahti, 
Kaukomieli), nuori, komea ja urhea mies, joka mielettömän hur- 
japäisesti etsii seikkailuja. Mutta häntä ei runoissa ole korotettu 
herooisen ihannoinnin tärkeimmäksi kohteeksi. Lemminkäisen 
hahmo on muiden eeppisten sankareiden tavoin käynyt lävitse 
monia vaiheita. Hänessä on säilynyt osittain myös taikuri-laula- 

jan arkaaisia piirteitä, vaikkakaan ne eivät ilmene niin ihanteelli- 
sessa muodossa kuin Väinämöisen hahmossa. Lemminkäisellä- 
kin on maagisten muodonmuutosten lahja, hän kykenee ihmeel- 
lisellä tavalla voittamaan esteet ja muuntumaan eläimiksi. Runo 
Lemminkäisen paosta neitojen saarelle on vanhimmilta alkuläh- 
teiltään ilmeisesti peräisin niin sanotuista amatsoniuskomuksista, 
joita tiede on tavannut hyvin monilla kansoilla eri puolilla maail- 
maa. Tutkijat uskovat näiden legendojen (ja vastaavien rituaa- 
lien) syntyneen hamassa muinaisuudessa, jo ennen ihmisten su- 
kuyhteisökehitysvaihetta, alkukantaisen laumaihmisen olemas- 
saolon viimeisessä vaiheessa. Amatsonilegendoissa kerrotaan ta- 
vallisesti erityisestä ”naisten maasta”, valtameren saaresta, jol- 
la asuu vain naisia jotka houkuttelevat luokseen satunnaisia 
muukalaisia miehiä ja suorittavat orgiastisia hyökkäyksiä. Mui- 
naisina aikoina monilla kansoilla oli yksinomaan naisille omis- 
tettuja eroottisluontoisia juhlia (esim. kreikkalaiset bakkanaalit). 
Näissä juhlissa sallittiin kaikenlaisia vapauksia ja poikkeamisia 
sellaisista tavoista, joiden rikkomista tavallisina aikoina pidet- 
tiin äärimmäisen sopimattomana. Kaikessa tässä tutkijat ovat 
nähneet kehityksensä alkuvaiheessa olevien alkukantaisten ih- 
misten äärimmäisen arkaaisten suhteiden jälkiä. Nämä ihmiset 
ovat olleet niin sanotun duaalisen laumaorganisaation ja ekso- 
gamian syntyvaiheessa, mikä oli sukurakenteen kehittymisen 
edellytys.1? 

Karjalais-suomalaista aihetta Lemminkäisen paosta neitojen 
saarelle voidaan niin ikään pitää arkaaisen amatsonilegendan ru- 
nomuunnelmana. Mutta silti kysymyksessä on verraten myöhäi- 
nen muunnelma - muihin eeppisiin aiheisiin verrattuna. Maagi- 
set muodonmuutokset kuten muutkaan arkaaiset piirteet eivät 
Lemminkäisen hahmossa ole pääasia sellaisena kuin hän esiin- 
tyy kansanrunoissa. Lisäksi tämä henkilöhahmo on runoissa ke- 
hittynyt aivan erityiseen suuntaan. Samassa aiheessa Lemmin- 
käisen paosta neitojen saarelle ja varsinkin Ahdin ja Kyllikin ru- 
nossa sankarin henkilöhahmo on selvästi esitetty jo alem- 
malla, maallisella ja inhimillisellä tasolla verrattuna siihen ihan- 
teellisen korkeaan tasoon, jolla ”vanhempien” eeppisten sanka- 
rien teot kuvataan. Lemminkäinen (Ahti, Kaukomieli) on iältään 
nuori, mutta samalla hän on ”nuorempi” myös eeppisenä henki- 
löhahmona. Tällaisena hän esiintyy muun muassa stilistisissä 

luonnekuvissaan vastaavien runojen estetiikan kannalta katsot- 
tuna. Osittain nämä runot ovat jo loittonemassa arkaaisesta epii- 
kasta ja lähestymässä balladia. Maallisessa hahmossaan Lem- 
minkäinen kuuluu myöhäisempään aikaan kuin vanhemmat 
eeppiset sankarit; ellei hän vielä olekaan meille aivan ”kotoi- 
nen”, niin lähempänä meitä tavallisia kuolevaisia hän on joka ta- 
pauksessa. Lemminkäinen on kuvattu joko inhimillisine heik- 
kouksineen tai äärimmäisine viehtymyksineen, mikä suo hänel- 
le yksilöllisiä piirteitä. Hän on määrättömän sotaisa, kerskailee 
ja kohtelee ihmisiä röyhkeästi; hän etsii koko ajan riitaa näiden 
kanssa ja joutuu sitten pakenemaan vihollisiaan; hänessä on ke- 
vytmielisen ja itsepäisen tappelupukarin piirteitä; hänen seik- 
kailunsa neitojen saarella, hänen (Ahti) peräänantamattomuu- 
tensa keskustelussa Kyllikin kanssa (stilistisesti dialogi paljas- 
taa Kyllikin taipuvaiseksi sekä hellään ja rakastavaan perhekes- 
keiseen suostutteluun että taloudelliseen ja käytännölliseen har- 
kitsevaisuuteen) ja vihdoin hänen hätiköinnistä aiheutuva tu- 
honsa, minkä jälkeen hänet elvyttää henkiin vain äidinrakkau- 
den voima — kaikki tämä ilmentää kansan tietoisuuden erityistä 
suhtautumista tällaiseen henkilöhahmoon ja sen erityistä evo- 
luutiota. Sotilaana Lemminkäistä ei kansanrunoissa ihannoida. 
Hänen hahmonsa ei kasva kotikontuaan puolustavan sotilaan 
hahmoksi, hän ei kohoa jalon, yleiskansallisen isänmaallisen 
sankaruuden tasolle (kuten esimerkiksi Ilja Muromilainen venä- 
läisissä bylinoissa). Karjalaisssuomalaisen eeppisen runouden 
kehityksessä ei sille ollut tarvittavaa historiallista maaperää. 
Karjalais-suomalainen muinaisepiikka kehittyi sellaisissa histo- 
riallisissa oloissa ja sellaisessa etnisessä ympäristössä, joissa 
isänmaalliset ihanteet (tässä tarkoitetaan kansallis-valtiollisia 
intressejä) eivät olleet vielä heränneet runonlaulajien tietoisuu- 
dessa edes alkiomuodossaankaan. Siksi runoissa ei sotilaan hah- 
moa ole kehitelty yleiskansallisen isänmaallisen sankaruuden 
suuntaan, vaan siitä on muodostunut jossakin määrin balladin- 
omainen henkilöhahmo (erillisine yksilöllisine tuntomerkkei- 
neen). 

Urotöitä etsivän eeppisen sankarin piirteitä on myös Kuller- 
vossa (kansanrunoissa häntä usein nimitetään vain Kalevan po- 
jaksi), mutta hän on kehittynyt yhteiskunnallisesti osattomaksi, 
sorretuksi orvoksi ja orjaksi, joka kostaa kokemansa vääryydet. 

Laulut Kullervosta kuvastavat jo selvästi niitä erityisiä konflik- . 


teja, joita syntyi sukuyhteisön hajoamisen ja luokkayhteisön 
synnyn vaiheessa. Kullervo on sukujen välisen ja omaisuutta 
koskevien erimielisyyksien aiheuttaman vihan uhri. Kalervo ja 
Untamo (eri runomuunnelmissa) kuvataan toisinaan veljeksiksi, 
toisinaan kahden eri suvun päämiehiksi, toisinaan kahdessa eri 
valtiossa asuviksi (tässä kuvastuvat jo verraten myöhäiset ruot- 
salais-venäläiset ja suomalais-karjalaiset alueselkkaukset). Kah- 
den veljeksen riidan syynä runoissa on tavallisesti se, että Kaler- 
vo viljelee maata ja kalastaa vesissä, joita Untamo pitää omi- 
naan. Untamo tuhoaa vihamielisen suvun jäsenet (toisissa ru- 
noissa nämä pelastuvat pakenemalla) ja vangitsee pienen Kuller- 
von (tai hän syntyy vangiksi joutuneesta äidistä). Yritykset tuho- 
ta alaikäinen sankari mahdollisena kostajana, hänen telkeämi- 
sensä tynnyriin ja ihmeellinen pelastumisensa (hän ei huku eikä 
pala), hänen määräämisensä erilaisiin töihin (puunhakkuuseen, 
paimeneen), jotka hän tarkoituksellisesti turmelee osoittaen täl- 
löin poikkeuksellista (ja taianomaista) voimaa — kaikki nämä 
osittain kansansaduille läheiset motiivit saavat vastaavissa ru- 
noissa selvästi ilmenevän yhteiskunnallisen vä ityksen, varsin- 
kin episodissa, jossa emäntä leipoo paimenpojan (orjan, rengin) 
leipään kiven. Runoissa tuomitaan selvästi ihmisten alkukantai- 
sen yhteisön syrjäyttäminen tehostuvan yhteiskunnallisen eriar- 
voisuuden tieltä. 

Epiikassa ovat historiallisesti kehittyneet paitsi aiheet, motii- 
vit ja henkilöhahmot, myös itse eeppisen kerronnan tyyli, sen 
poetiikka. Matti Kuusi on analysoinut runomuunnelmia pyrkies- 
sään selvittämään niiden historialliset kerrostumat. Tämän analyy- 
sin pohjalla hän on erottanut viisi tyylijaksoa eeppisen perinteen 
kehityksessä. Hän pitää tyylin evoluution tärkeimpänä osoitta- 
jana syntaksin ja runokuvajärjestelmän asteittaista vaikeutumis- 
ta. Niissä runomuunnelmissa, joita hän pitää arkaaisimpina (ru- 
not suuresta tammesta sekä Sammon ryöstöstä ja taonnasta), 
tyyli on vielä korutonta ja suoraviivaista. Perussäe ja sen toisto 
ovat jo olemassa, mutta ne eivät vielä ole kehittyneet kuvallisik- 
si ja synonyymirinnastuksiksi. Useimmiten toistuu vain yksi, 
kaikkein ilmaisuvoimaisin sana. Seuraavassa vaiheessa eeppi- 
nen tyyli tosin säilyttää vielä suhteellisen yksinkertaisuutensa ja 
monumentaalisuutensa ja edelleenkin ylistetään pääasiallisesti 

vielä mytologisella tasolla olevien sankarien kosmogonisia teko- 
ja, mutta kieli on syntaktisesti ja runollisesti rikkaampaa, ilmes- 
tyy kehittynyt kuvallinen rinnastus (sekä säkeen sisällä että säe- 
parissa), jolloin runoissa syntyy ensi kerran alisteisen lauseyh- 
distyksen syntaksi. Kuvaukset käyvät yksityiskohtaisemmiksi 
(esimerkki ”yksityiskohtien realismista”: runossa Väinämöisen 
käynnistä loitsija Vipusen luona luetellaan seikkaperäisesti ne 
puulajit, joita taikurin olkapäistä, silmistä ja korvista kasvaa 
esiin). Seuraavissa vaiheissa, sitä mukaa kuin mytologinen aines 
heikkenee runoissa ja ne ”inhimillistyvät”, eeppinen tyyli rikas- 
tuu edelleen. Metaforat käyvät monimutkaisemmiksi ja niiden 
runollinen funktio tehostuu. Säkeen tai säeparin sisäisen paral- 
lelismin lisäksi syntyy stroofinen parallelismi (monimutkaisem- 
pi ilmiö, koska siinä muunnellaan kokonaisia säkeistöjä). Syn- 
taksi muodostuu monipuolisemmaksi ja kehittyy kerronnan 
eloisa dialogimuoto. Todettakoon, että esittäessään tämän tyyli- 


jaksottelunsa Matti Kuusi on luonnollisesti tietoinen siitä, että 


siinä on runsaasti olettamuksia, sillä eri jaksojen tyyliesimerkit 
eivät ole tallentuneet meidän päiviimme puhtaassa muodossaan. 
Silti tällainen jaksottelu auttaa selvittämään eeppisen tyylin 
yleistä kehityssuuntaa. 

Olettamuksena voi tähän lisätä, että eräänä tyylimuutoksiin 
vaikuttaneena tekijänä on ilmeisesti pidettävä myös eeppisen 
sanaston semanttista evoluutiota. Kun eepoksen välittäjien ajat- 
telu kehittyi, ei arkaaisen sanaston semantiikkakaan voinut jää- 
dä ennalleen, vaan senkin oli pakko historiallisesti muuttua, sa- 
hat saivat pakostakin uusia merkitysvivahteita. Sitä mukaa kuin 
eeppisten runojen mytologinen funktio heikkeni ja niiden inhi- 
millis-maallinen sisältö tehostui, tapahtui — kuten saattoi olettaa- 
kin - sen arkaaisen merkityssynkretismin hajaantumisprosessi. 
Esimerkiksi sellaiset sanat kuten ”sanoa”, ”laulaa” ja ”soittaa” 
Omaavat runoissa lauseyhteydestä riippuen erilaisia merkityk- 
siä. Niiden maaginen sisältö vaihtelee voimakkaasti — sadasta 
prosentista nollaan. On aivan eri asia, kun esimerkiksi Väinä- 
möinen kilpalaulannassa ”laulaa” Joukahaisen maagisesti suo- 
hon (”lauloi suohon suolivöistä, kainaloista kankahasen”), kun 
Wanalla ”laulaa” on jo aivan toinen, ei enää maaginen vaan tun- 
Nopohjainen ja esteettinen merkitys seuraavassa lauseyhteydes- 
ak: 

”Nyt sie vanha Väinämöinen, 
laula sie hyväsukuni 

hyvän Sammon saatuosi, 
tien hyvän käveltyösi!” 

Sano vanha Väinämöinen: 
”Aikainen ois ilon teoksi, 
varahainen laulannaksi: 
portit Pohjolan näkyypi, 
paistaapi pahat saranat...” 


Tai toinenkin saman sanan erilaisten merkitysten vertailu. Yh- 
täältä tavallinen eeppis-retorinen sanonta, joka on jo menettänyt 
maagisen merkityksensä: sankari ”itse tuon sanoiksi virkki”, ja 
toisaalta Väinämöisen vastaus Joukahaisen rukoukseen kirouk- 
sen peruuttamisesta: 


”Niin mitä minulle annat, 
kun pyörrän pyhät sanani, 
luovuttelen luotteheni?” 


On täysin luvallista edellyttää, että muuan geneettinen impulssi, 
joka vaikutti synonyymien ja synonyymirinnastusten kehityk- 
seen runoissa, oli juuri eeppisen sanaston semanttinen evoluu- 
tio. Siteeratun katkelman kohdalla voi kuvitella esimerkiksi, et- 
tä sanayhtymässä ”pyhät sanani” epiteetti ”pyhät” ei aluksi ollut 
välttämätön, sillä arkaaisessa vaiheessa jo itse ilmaisu ”sana” 
saattoi sisältää myös maagisen (pyhän) merkityksen vaatimatta 
lisäksi täsmentävää epiteettiä (esimerkiksi runossa Väinämöisen 
käynnistä Vipusen luona käytetään ilmaisuja ”sana” ja ”virsi” il- 
man epiteettiä mutta silti maagisessa merkityksessä, sillä ve- 
neen valmistukseen Väinämöinen tarvitsee ”kolme sanaa” ja 
”viisi virttä”). Epiteettiä saatettiin tarvita vasta määrätyn ilmai- 
sun (”sana”) alkuperäisen semanttisen synkretismin alkaessa 
hävitä. Vielä tarkemmaksi täsmennykseksi rinnakkaissäe sitee- 
ratussa runossa sisältää lisäksi sanan ”luote”, jonka asiantuntijat 
tulkitsevat nimenomaan ”sanaksi”, jolla on maaginen sisältö.!4 
Toisin sanoen vankasti kiteytyneen ja kauan arkaaisen sanaston- 
sa säilyttäneen eeppisen perinteen oli pakko eepoksen välittä- 
jien ajattelun kehittyessä ja sanojen semantiikan muuttuessa an- 
taa niille eräänlaisia täsmentäviä tulkintoja, ja tämä funktio voi- 
tiin sälyttää epiteeteille ja synonyymirinnastuksille — niiden var- 

sinaisen poeettisen funktion ohella. Arkaaisten sanojen seman- 
tiikan historiallinen liikkuvuus saattoi vaikuttaa eeppisen tyylin 
evoluutioon. 

Eeppisissä runoissa niiden polystadiaalisen kehityksen jälkiä 
saattaa toisinaan tavata sellaisissa yhdistelmissä, että se aiheut- 
taa erityislaatuisen taiteellisen tehon. Tutkijat ovat kiinnittäneet 
huomiota muun muassa siihen, että runossa Väinämöisen ja 
Joukahaisen kilpalaulannasta vanha tietäjä käyttää sanoja siten, 
että syntyy ikään kuin kaksi ajallista tasoa: ei vain varsinaisen 
eeppisen toiminnan aika (tässä tapauksessa kahden laulajan kil- 
pailu), vaan myös tätä toimintaa edeltänyt aika. Todistellessaan 
röyhkeälle kilpailijalleen etevämmyyttään viisaudessa Väinä- 
möinen joutuu muistuttamaan tälle aikaisemmista kosmogoni- 
sista teoistaan: hän se oli meren kyntänyt, kalahauat kaivanut ja 
ollut seitsemäntenä urosna taivoa tähittämässä eikä Joukahai- 
nen. Samalla sankari sanoillaan ikään kuin viittaa arkaaisempiin 
runoihin (muuan niistä on runo meren kyntämisestä). Mutta se 
on myös viittaus arkaaisempaan aikaan kuin eeppisen toimin- 
nan varsinainen aika on. Viittaus saa runossa ikään kuin ”men- 
neiden muistelemisen” muodon. Tällainen ”muistelma” esiintyy 
myös runossa Sammon taonnasta: suositellessaan Ilmarista 
mestariksi, joka vastaa tehtävän vaikeutta, Väinämöinen sanoo, 
että Ilmarinen on takonut taivaankannenkin. Tämä on jälleen 
viittaus sankarin edellisiin mytologisiin tekoihin ja edeltänee- 
seen mytologiseen aikaan. 

Ilmeisesti tässä ollaan tekemisissä alkiomuodossaan ei niin- 
kään vielä ajan liikettä koskevan käsityksen kuin sellaisen käsi- 
tyksen kehittymismahdollisuuden kanssa. Mainitut tapaukset, 
joissa ”muistellaan menneitä”, ovat eepoksen poetiikassa pi- 
kemminkin poikkeus kuin sääntö, eikä niiden merkityssisältöä 
pidä modernisoida sisällyttämällä niihin sellaista maailmankat- 
somuksellista ja psykologista merkitystä, joka on mahdollinen 
vasta myöhäisempinä aikoina. Muinaisepiikalle ovat ominaisia 
uivan erityiset arkaaiset käsitykset ajasta ja tilasta, jotka periaat- 
teellisesti poikkeavat nykyaikaisista käsityksistä. Muinaisepiik- 
ka ei esimerkiksi tunne biologisen ajan liikettä. Sankarit ovat jo- 
ko aina vanhoja (Väinämöinen) tai aina nuoria (Lemminkäinen). 
Ja vaikka Väinämöinen mainitussa runossa kilpalaulannasta 
"muisteleekin” menneitä, siinä ei kuitenkaan tarkoiteta vielä 

ajan liikettä (menneisyydestä nykyhetkeen) tämän sanan varsi- 
naisessa, vähänkään abstraktisessa merkityksessä. Se on vielä 
tapahtumien luettelua alkeellisessa järjestyksessä, konkreetti- 
sesti ja empiirisesti ilmaistuna. Toinen runo saattaa mainitusta 
Väinämöisestä kertoa myös seuraavalla tavalla: 


Yöllä syntyi Väinämöinen, 
päivällä meni pajahan, 
takoa taputtelevi, 

takoi rautaisen orihin, 
takoi sarvisen satulan, 
löihe reisin ratsahille. 
Ajoa karettelevi 

meren selvällä selällä ... 


Tässä kiteytyy nimenomaan tapahtumien ja toimien mutkaton 
johdonmukaisuus, kun taas kaikki se, mikä tapahtui tointen vä- 
lissä, jätetään kokonaan huomiotta, samoin kuin ei oteta huo- 
mioon myöskään itse tointen suhteellista kestoa. 

Kansanepiikka tuntee vain empiirisen ajan ja tilan, toisin sa- 
noen ne ovat vielä jakamattomat, niitä ei ole abstrahoitu (loogi- 
sesti ja psykologisesti) välittömästä tapahtumasta tai eeppisestä 
toiminnasta. Ne ovat sulautuneet kuvattuihin toimiin, ne ilme- 
nevät niissä ja niiden kautta. Ja kuten kansanrunoudentutkijat 
sanovat, eepoksessa on vain yksi ”toimintanäyttämö”, toisin sa- 
noen eepos ei kuvaa eri paikoissa samaan aikaan sattuvia tapah- 
tumia (kysymyksessä on niin sanottu ”kronologisen yhteenso- 
veltumattomuuden” laki, joka on ominainen paitsi epiikalle 
myös muille kansanrunouden lajeille). Kansaneepoksen empiiri- 
sestä esineellisyydestä ja abstraktisten käsitteiden suhteellisesta 
kehittymättömyydestä johtuu, että eeppisessä kuvauksessa ei 
tavata sen enempää ajallista kuin lineaaristakaan tilaperspektii- 
viä. Tässä suhteessa kansaneepoksen kuvaamistapaa verrataan- 
kin maalaustaiteen varhaisiin muotoihin. Eeppisessä runoudes- 
sa kaikki kuvattu näkyy ikään kuin samalla etäisyydellä ja sa- 
massa polttopisteessä, aivan kuten eeppiset sankarit jatkuvasti 
esiintyvät samanikäisinä. 

Eepos turvautuu mielellään hyperboliin, kuvien mielikuvituk- 
selliseen liioitteluun, mutta eepoksessa ei kuitenkaan liioitella 
mitään abstraktista ja aineetonta, vaan konkreettisia, aineellisia, 

tavallisia esineitä ja asioita. Runoissa esiintyy valtavan suuri 
tammi, mahdottoman iso härkä, uskomattoman suuri hauki ja 
valtava harava, jolla Lemminkäisen äiti kerää Tuonelan joesta 
poikavainajansa luut. Arhippa Perttuselta muistiin kirjoitetussa 
runossa isoa härkää kuvataan seuraavasti: 


Häntä torkku Torneossa, 
pää keikku Kemijoella. 
Päivän lenti pääskylintu 
härän sarvien väliä, 
kuukauen orava juoksi 
härän selkäluuta myöten ... 


Kuten nähdään, kaikki on hyvin konkreettista. Eeppisten hyper- 
bolien esineellinen perusta on, jos niin voidaan sanoa, täysin to- 
tuttu ja tavallinen. Tavatonta on vain itse tavallisen liioittelu ta- 
vattomuuksiin. Mutta uskomattomilla mitoillakin on eepoksessa 
rajansa. Loputtomuuden käsite ei ole eeppiselle tietoisuudelle 
ominainen, siksi tilan, ajan ja määrän valtavuus aineellistuu hy- 
perbolissa jossakin esineellisessä ja lopullisessa, millä on rajan- 
sa. Tilan valtavuus voi konkretisoitua käsityksessä tilavasta ta- 
lonpoikaistuvasta (”isän pitkillä pihoilla”), ajan valtavuus siinä, 
että sankari vietti jossakin ”yhdeksän uron ikeä”, määrän valta- 
vuus siinä, että rohkea Lemminkäinen on ”tuhonnut tuhat uros- 
ta”. 

Luvut tuhat, sata, yhdeksän, seitsemän ja kolme eivät runoissa 
edellytä täsmällistä määrää. Ne ovat vain eeppisten paljouksien 
kiinteitä ja usein toistuvia merkkejä (aivan kuten sana ”viikko” 
voi runoissa merkitä pelkästään ”kauan”). Kysymyksessä ovat 
niin sanotut pysyvät ”eeppiset luvut”, joille kansanrunoudessa 
Usein annetaan maaginen merkitys. Kuten muutkaan hyperbolat 
nämä luvut eivät ole abstrakteja ja järkiperäisiä, vaan niissä pai- 
sutetaan jotakin konkreettista ja esineellistä. 

Alun perin hyperbolointi ilmeisestikin liittyi alkukantaisiin 
mytologisiin käsityksiin, mutta kehittyneessä eepoksessa sillä 
on selvästi ilmenevä esteettinen funktio. Eeppinen kansanru- 
nous on sankarirunoutta, sen estetiikka herooisen ihannoinnin 
estetiikkaa. Runoissa ylistetään ylevien sankareiden urotekoja, 
heidän epätavallisia piirteitään ja ominaisuuksiaan. Ihanteelli- 
hen eepoksen sankari on aina väkevin, viisain ja taitavin. Ku- 

kaan muu kuin Väinämöinen ei pysty työntämään veteen uutta, 
juuri hänen veistämäänsä venettä. Kukaan muu kuin hän ei ky- 
kene surmaamaan miekalla valtavan suurta haukea, johon vene 
merellä takertuu ja jonka leukaluusta sankari valmistaa myö- 
hemmin ensimmäisen kanteleen. Ja vain Väinämöinen kykenee 
ensimmäisenä loihtimaan kanteleesta ihmeellisiä säveliä, jotka 
valloittavat kaikki. Alkukantaisen sukulaisuusajattelun kajo lan- 
keaa sankareihin itseensä, he ovat kuuluja suvun kantaisiä, jot- 
ka laskevat kyseisen sukuyhteisön elämän aineellisen ja henki- 
sen perustan. 

He ovat ensimmäiset ja parhaat, ja tätä ensisyntyisyyttä eepos 
heidän teoissaan ylistää. 

Vaikka eepoksen henkilöhahmot ja sen kuvaamat tapahtumat 
ovatkin mielikuvituksellisia, runot kertovat silti muinaisten ih- 
misten todellisista puuhista, heidän todellisen muinaisen elä- 
mänmuotonsa erityispiirteistä. Eeppiset sankarit kalastavat, 
metsästävät, rakentavat veneitä, takovat rautaa, kaatavat kaskea, 
kylvävät viljaa, panevat olutta, käyvät kosioretkillä ja itkevät 
kuolleita lapsiaan - aivan kuten tavalliset kuolevaiset. 

Ja silti nämä totutut askareet ovat tavattomia, sankaruuden 
verhoamia ja täynnä ylevää ja juhlallista merkitystä jo siksi, että 
ne suoritetaan ensimmäisen kerran, ne ovat maailman ja sen elä- 
män luomiseen liittyviä toimia. Ja kaikki tuollaisessa toimessa 
on samalla sekä yksinkertaista että majesteettista ja ihmeellistä. 

Aivan samoin kuin Väinämöisen viisaus ja voima ja seppä Il- 
marisen erinomainen ammattitaito symbolisoivat koko sukuyh- 
teisön yhteistä elinkykyisyyttä, samoin myös eeppisen kansan- 
runouden estetiikassa yleinen hallitsee yksityistä ja yksilöllistä. 
Hyperbolien samoin kuin pysyvien epiteettienkin tarkoitus on 
tarjota yleistetty käsitys sankarista tai esineestä, ne osoittavat 
sen yleisimmän tunnusmerkin. Väinämöinen on arvokas ja ko- 
kemuksen viisastuttama vanhus (vaka vanha); Lemminkäisessä 
korostetaan nuoruuden kauneutta ja luonteen häilähteleväisyyt- 
tä (lieto Lemminkäinen, kaunis Kaukomieli); vihamielisessä 
Louhi-noidassa tähdennetään hänen vastenmielisyyttään (Poh- 
jan akka harvahammas). 

Eeppisen runouden erityispiirteet voidaan paljolti selittää joh- 
tuneiksi siitä, että runot eivät olleet olemassa kirjoitetussa muo- 
dossa, vaan ne toimivat yksinomaan laulettuina. Huomattavat 

runonlaulajat muistivat suuren määrän aiheita ja saattoivat lau- 
laa muutamia päiviä perätysten toistamatta kahdesti mitään ai- 
hetta. Heidän ohjelmistonsa käsitti usein monia tuhansia säkei- 
tä. Arhippa Perttuselta kerääjät kirjoittivat muistiin yli viisitu- 
hatta säettä. Suomalais-inkeriläinen runonlaulaja Larin Paraske, 
tuo maaorjatalonpojan tytär, muisti toista tuhatta laulua, kaik- 
kiaan yli 30 000 säettä ja lisäksi muutamia tuhansia sananlasku- 
ja, sananparsia ja arvoituksia. Runonlaulajien muistiin oli kerty- 
nyt valtava taakka, ja sen keventämiseksi mahdollisuuksien mu- 
kaan eeppinen traditio oli tuhanteen kertaan hionut jokaisen sä- 
keen ja sanan. Se oli kehittänyt kokonaisen järjestelmän runo- 
toistoja, joista mainittakoon allitteraatio eli alkusointu, anafora 
eli sanantoisto, synonyymirinnastukset eli puolisäkeen, säkeen 
tai säkeistön kuvallinen muuntelu, pysyvät epiteetit sekä itse ta- 
pahtumien ja kokonaisten episodien - tavallisesti kolminkertai- 
nen - toisto. Eeppinen perinne loi erityisen syntaksin — verraten 
yksinkertaisen mutta historiallisesti muuttuneen ja monipuolis- 
tuneen lausetyypin, jossa on pääasiallisesti substantiiveja ja ver- 
bejä (muun muassa deskriptiivisiä eli kuvailevia), mutta mah- 
dollisimman vähän adjektiiveja ja adverbeja. Kaikki tämä yh- 
dessä edisti runoperinteen suullista funktiota, laulujen suullista 
välittämistapaa runonlaulajalta toiselle ja runonlaulajalta kuuli- 
joille. Koska toistoperiaate oli eeppisen poetiikan erityispiirre, 
runonlaulajilla oli käytettävissään muistiin vankasti iskostuneita 
rakenneaineksia, valmiita elementtejä, jotka voitiin tarpeen vaa- 
tiessa ottaa käyttöön. 

Mutta pelkästään eeppisen runouden suullisen funktiomuo- 
don avulla ei vielä täysin voida selittää sen tyylin erityispiirteitä. 
Nämä erityispiirteet ovat myös sidoksissa itse eepoksen sisäl- 
töön, eeppisen maailmankäsityksen erityisluonteeseen. Muinais- 
epiikassa kuvataan pysyväistä maailmaa, jonka eeppiset sanka- 
rit ovat järjestäneet hyvään malliin kerralla ja ainaiseksi, ja koko 
toiston ja pysyvyyden poetiikka vastaa tätä käsitystä eeppisen 
maailman pysyvyydestä ja vakiintuneisuudesta sekä siinä muo- 
dostuneiden ihmissuhteiden lujuudesta. 

Ihanteellisten kantaisien ja ihanteellisten elämänperusteiden 
maailmana eeppisen runouden maailma on omalla tavallaan it- 
seensä sulkeutunut maailma. Se on kaukainen menneiden aiko- 
jen maailma, jota perimätieto valaisee ja samalla rajaa tämän 

päivän maailmasta. Runonlaulajille eeppinen maailma ei mil- 
loinkaan ollut heidän oman aikansa maailma, vaan siitä laulet- 
tiin aina menneiden aikojen maailmana. Ja koska sitä ei kuvattu 
kehittyvänä, vaan vakaasti staattisena, sillä ei ollut pääsyä reaali- 
seen historialliseen aikaan eikä todelliseen nykyhetkeen. Ru- 
nonlaulajien tietoisuudessa ne tapahtumat ja sankarit, joista he 
lauloivat, erotti heidän omasta ajastaan ”absoluuttinen eeppinen 
välimatka”, käyttääksemme M. Bahtinin ilmausta.'5 Tässä piilee- 
kin se periaatteellinen ero, joka elämän kuvaamisessa vallitsee 
yhtäältä kansaneepoksen ja toisaalta uuden kirjallisuuden eep- 
pisten lajien välillä. Vertailun vuoksi Bahtin muistuttaa, että 
Puškin saattoi runoromaanissaan Jevgeni Onegin sanoa san- 
karistaan: 


Onegin - lienee hauska kuulla - 
laps ehkä saman seudun on 
kuin sinäkin: hän auringon 

ens kertaa näki Nevan suulla. 
Myös minä siellä loistelin, 

mut kiireen vilkkaa kaikkosin. 


(Suom. Lauri Kemiläinen) 


Tässä uuden ajan runoilijan teoksessa kaikki — niin sankari kuin 
lukija ja runoilija itsekin ovat ikään kuin rinnakkain, samassa 
ajassa ja vieläpä ikään kuin keskenään tuttuja. Runonlaulajalle 
tällainen ”tuttavallinen” suhtautuminen eeppiseen sankariin on 
täysin mahdoton, sillä kertoja ja hänen ylistämänsä sankari ovat 
täysin eri ajallisilla ja arvotasoilla. Bahtinin mukaan kertojan 
asenne kertomaansa on ”sellaisen ihmisen asenne, joka puhuu 
menneisyydestä, johon hänellä ei ole osaa eikä arpaa, se on jäl- 
keläisen harras asenne”. Ja kun romaani kuvaa elämää historial- 
lisessa kestossaan ja kehityksessään, niin kansaneepoksen 
maailma on historiallisessa mielessä staattinen, siinä kuvattuja 
ihmissuhteita ei ole kytketty historialliseen liikkeeseen. Kun toi- 
nen aika koittaa, Väinämöinen yksinkertaisesti väistyy näyttä- 
möltä, sillä se eeppinen maailma, jossa hän on ollut sankari, on 
jo ehtynyt. 

Mutta merkitseekö tämä sitä, että sankarieepos on kokonaan 
menneisyyteen kääntynyt? Ei, niin ei suuressa taiteessa koskaan 

tapahdu eikä varsinkaan kansaneepoksessa, joka on optimisti- 
nen ja lennokkaan mielikuvituksellinen. Kansan mielikuvitus 
oli tietyllä tavalla sidoksissa menneisyyteen, mutta se loi valoa 
myös nykyhetkeen ja siinä eli unelma tulevaisuudesta. 

Muinaisessa eeppisessä runoudessa ilmenevät ihanteet ovat 
puoleensavetäviä siksi, että ne olivat syntyneet ihmissuhteita 
koskevista alkukantaisista kollektiivisista käsityksistä. Tieten- 
kään menneisyydessä ei ole ollut mitään ”kultakautta”; alku- 
kantainen sukurakenne oli omalla tavallaan primitiivinen ja ra- 
joittunut. Mutta silti tuo rakenne oli tärkeä rajapyykki muinais- 
ten ihmisten kehityksessä. Se oli pitkä harppaus eteenpäin ver- 
rattuna sitä edeltäneeseen laumatilaan. Alkukantainen kollektii- 
vinen suku- ja heimomoraali oli edistyksellistä, sillä se hillitsi 
zoologista individualismia, muutti eläimen ihmiseksi. Suvun ja 
heimon sisällä kaikki sen jäsenet olivat keskenään tasavertaisia, 
hallitsivat kaikkea yhdessä ja pitivät huolta toisistaan. Toisaalta 
tämän alkukantaisen heimomoraalin rajoittuneisuus ilmeni sii- 
nä, että se ulottui vain kyseiseen suku- ja heimoyhteisöön. Kaik- 
ki mikä oli suvun ja heimon ulkopuolella, oli myös lain ulkopuo- 
lella. Ja siitä huolimatta juuri alkukantainen suku- ja heimokol- 
lektivismi muodostuu runoissa ihannoinnin kohteeksi. Urotöis- 
sään eeppiset sankarit pyrkivät yhteiseen hyvään, heille 
on vierasta itsekkyys, omanvoitonpyynti ja individualistinen 
psykologia. Pannessaan maankamaraa järjestykseen, istuttaes- 
saan sille metsää ja kylväessään siihen viljaa, takoessaan sam- 
poa eepoksen sankarit tekevät tuon kaiken koko kansan, koko 
edustamansa suku- ja heimoyhteisön vuoksi. Ja vaikka muinai- 
nen tietoisuus samasti ihmiskuntaan vain oman sukuyhteisön ja 
oman heimon, eeppisen runouden sisältö on paljon laajempi sen 
ansiosta, että kysymyksessä oli nimenomaan kollektivistinen 
tietoisuus. Muuan tutkija kirjoittaa, että eepoksessa menneisyy- 
deltä periytyneet ”ahtaat heimokeskeiset käsitykset kehkeyty- 
vätkin paradoksaalisesti prometeiseksi humanistiseksi paatok- 
seksi, jolla suojellaan yleisinhimillisiä kulttuurisaavutuksia 
'epäinhimilliseltä? ja alhaiselta vihamieliseltä luonnonvoimalta, 
koska mytologisen mielikuvituksen värittämät eeppiset vieras- 
heimoiset viholliset eivät tietoisuudessa vielä erottaudu viha- 
mielisistä luonnonvoimista”.!$ 

Ylevä sankaruus ja ihmisen luovien voimien ylistys ovat ee- 

poksen humanistisia arvoja ja tekevät siitä seuraavien sukupol- 
vien ihmisille kuolemattoman ja läheisen. 

Sen jälkeen kun suullinen eeppinen perinne kansan elinolojen 
muuttuessa ja kirjoitetun kirjallisuuden kehittyessä vähitellen 
siirtyy menneisyyteen, eepos jatkaa elämäänsä kirjallisessa 
muodossa jälkeläisten tietoisuudessa ja liittyy ihmiskunnan yh- 
teiseen kulttuurihistoriaan. 


3. Keskiajan laululegendat ja balladit 


Kertomarunouteen kuuluvat niin ikään keskiajan kansanballa- 
dit ja laululegendat. Niissä kuten merkittävässä osassa kansan- 
lyriikkaakin — lukuun ottamatta itkuvirsiä ja uudempia riimitet- 
tyjä lauluja - käytetään kalevalanmittaa, joka oli osoittautunut 
varsin puoliaan pitäväksi. 

Muinaisiin eeppisiin sankarirunoihin verrattuina balladit ja 
laululegendat kertovat jo aivan toisesta historiankaudesta, toi- 
senlaisesta maailmankäsityksestä ja toisentyyppisestä inhimilli- 
sestä psykologiasta. Niissä kuvastuivat kansan tietoisuuden eri- 
tyispiirteet tilanteessa, jossa feodaaliset yhteiskuntasuhteet oli- 
vat jo kehittyneet ja kristinusko levinnyt. 

Kristinusko alkoi levitä suomalaisten heimojen keskuuteen 
11. vuosisadalta alkaen, sitä mukaa kuin ruotsalaiset niitä alisti- 
vat. Idästä käsin kristinusko levisi karjalaisten keskuuteen Nov- 
gorodin asutustoiminnan tuloksena. Eräät kristilliseen uskoon 
kuuluvat sanat ovat tulleet suomen kieleen nimenomaan venä- 
jästä: raamattu, risti, pappi, pakana ym. 

Varhaisen kristinuskon historiallinen osuus ei Suomessa ku- 
ten muissakaan maissa ollut yksiselitteinen. Kristinuskon leviä- 
minen suomalaisten heimojen keskuuteen edisti vähitellen nii- 
den yhdistymistä, heimojen välisten raja-aitojen (myös pakanal- 
listen kulttuuriaitojen) kaatumista, verikosto-oikeuden ja mui- 
den arkaaisten jäänteiden häviämistä. Kristinusko julisti ihmis- 
ten tasavertaisuuden aatetta, vaikka tämä tasavertaisuus käsitet- 
tiinkin omalaatuisesti, tasavertaisuudeksi synnissä. Varhaisesta 
kristinuskosta sai alkunsa kirjallisen kulttuurin perinne Suo- 
messa. Aluksi se oli latinankielistä (katolisuuden puitteissa) ja 
sitten suomenkielistä (uskonpuhdistuksen jälkeen 1500-luvun 
keskivaiheilta lähtien). Kaikki tämä merkitsi historiallisesti edis- 
tystä yhteiskunnallisessa ja kulttuurikehityksessä. 

Mutta samalla kristinusko oli feodaalisen luokkayhteiskunnan 
ideologia. Suomessa feodalismin ja kristinuskon vahvistuminen 
merkitsi samalla ruotsalaisherruuden, yhteiskunnallisen ja kan- 
sallisen sorron vakiintumista. Kristillisen kirkon ideologisen 
hyökkäyksen tavoitteena oli edistää uuden vallan vahvistumista. 
Kirkko otti osaa ruotsalaisten sotilasosastojen ristiretkiin Suo- 
meen, sille annettiin maata ja varoja, pakanallisten temppelien 
paikoille pystytettiin katolisia kirkkoja, asukkaita kastettiin vä- 
kipakolla ja heidät pantiin verolle. 

Kristinusko toi muutoksia kansan pakanalliseen kulttuuriin. 
Kristinuskon vaikutuksesta muuttuivat rituaalit. Arkeologian 
tarjoamien tietojen mukaan 1000—1200-luvuilla pakanallinen 
hautausrituaali vähitellen antoi sijaa kristilliselle, aluksi Länsi- 
Suomessa ja sitten maan itäosissa (vainajat alettiin haudata län- 
si-itä-suuntaan entisen pohjois-etelä-suunnan sijasta). Mutta 
kansan tietoisuudessa ja rituaaleissa pakanuuden jäänteitä säilyi 
vielä hyvin pitkään, monia vuosisatoja, mistä todistavat muun 
muassa kirkonmiesten kirjalliset maininnat (Mikael Agricolan, 
Jakob Finnon, Novgorodin arkkipiispan Makarin ym.). Myöhäis- 
keskiajallakin kirkolliset ja oikeusviranomaiset joutuivat paka- 
nuutta vastaan taistellessaan turvautumaan äärimmäisiin toi- 
menpiteisiin. On laskettu, että 1600-luvulla jopa pienessä Suo- 
messa tuomittiin yli 50 henkilöä kuolemaan noituudesta syytet- 
tyinä. 

Kristinuskon taistellessa pakanuutta vastaan ne joutuivat pa- 
kostakin sopeutumaan toisiinsa. Kirkon taholta se tapahtui pal- 
jolti tietoisesti ja harkitusti, seurakunnan taholta taas enemmän 
tai vähemmän spontaanisti. Koska pakanuuden jäänteitä (mm. 
pakanallisen kansanrunousperinteen elävää funktiota) oli mah- 
dotonta juuria pois yhdellä iskulla, kirkko pyrki alistamaan nä- 
mä jäänteet valtaansa ja soluttamaan niihin kristillisen sisällön. 
Suomalaiset tutkijat pitävät täysin todennäköisenä, että eräät 
kristilliset laululegendat oli alun perin sepitetty kansanrunojen 
mallin mukaan kristittyjen pappien omasta toimesta, varsinkin 
niiden jotka olivat lähtöisin kansan keskuudesta ja tunsivat hy- 
vin kansanrunousperinteen. Tällöin saattoi tulla kysymykseen 
aito luova työkin pelkän ideologisen laskelmoinnin ohella. Myö- 
häisemmältä ajalta voidaan esimerkkinä tuollaisesta aidosta (jo 
kirjallisesta) luovasta työstä mainita pappi Matthias Salamniuk- 

sen Ilo-Laulu Jesuxesta vuodelta 1690. Se on varhaissuomalai- 
sen kirjallisuuden merkittävimpiä teoksia, ja raamatun aihe on 
kehitelty siinä kansanepiikan perinteiden mukaisesti. 

Esimerkki varsinaisesta kansanrunosta, jossa on käytetty raa- 
matun motiiveja, on Luojan virsi, joka Arhippa Perttuselta 
muistiin kirjoitettuna versiona käsittää 425 säettä. Laulussa pa- 
kanalliset ainekset yhtyvät kristillisiin. Siinä kuvataan synnittö- 
män sikiämisen episodia (Neitsyt Maria syö puolukan), lämpi- 
män saunan etsintää synnytystä varten ja Ruotuksen ilkeän 
emännän julmuutta, kun tämä lähettää synnyttäjän kylmään tal- 
liin. Sitten seuraa episodi, jossa merkillinen vastasyntynyt ka- 
toaa ja kuolee ja nousee ylös kuolleista. Ja vihdoin pannaan paka- 
nalliset Hiiden sepät aisoihin, kun ylösnoussut luoja kahlehtii 
heidät kallioon. Tähän kristilliseen legendaan on tihkunut paka- 
nallisen mytologian aineksia, ja samalla kiintyy huomio puh- 
taasti pohjoisiin talonpoikaiselämän yksityiskohtiin (sauna, talli, 
hevosen lämmin hengitys ankaralla pakkasella). Toisessa laulu- 
legendassa Luojan laivaretki kuvataan, miten jumala hillitsee 
pakanallisen merihirviön Iku-Turson. Runossa on luonteen- 
omaista sekin, että varsinaista laivaretkiepisodia edeltää mui- 
naispakanallinen aihe venepuun etsinnästä. Ja kun vene on val- 
mis, siihen nousevat kristilliset pyhimykset yhdessä pakanalli- 
sen mytologian sankarin Sampsa Pellervoisen kanssa. Pakanal- 
liset mytologiset nimet korvattiin kristillistä alkuperää olevilla 
myös loitsuissa, joiden kaava kuitenkin pysyi jokseenkin enti- 
sellään. 

Kristinuskon vaikutuksesta tapahtunutta kalevalaisen eeppi- 
sen perinteen osittaista rappiota ja pakanallisten uskomusten 
heikentymistä osoittavat ehdottomasti sellaiset suhteellisen 
myöhäiset aiheet kuin Väinämöisen tuomio ja Vellamon neidon 
onginta. Väinämöinen esiintyy näissä runoissa perinteisen vii- 
saan tietäjän ja selvänäkijän sijasta suoraan vastakkaisilla omi- 
naisuuksilla varustettuna, jopa moitinnan ja naurun kohteena. 
Sankarillisen sädekehän menettäneenä vanha tietäjä muuttuu 
kotoiseksi ja proosalliseksi ukoksi; pyydystämäänsä veden- 
neitoa hän pitää tavallisena lohena, joka on keitettävä ja syötävä, 
ja merkillistä pienokaista inhottavana otuksena, joka on mah- 
dollisimman pian tuhottava. Taikoihin ja hyvyyteen ei Väinä- 
möisellä enää riitä sen enempää mielikuvitusta kuin sydäntä- 

kään. Mytologinen Vellamon neito, jota Väinämöinen ei edes 
tunne, nuhtelee häntä pilkallisesti järkensä menettäneeksi van- 
hukseksi, josta ei ole enää pelikumppaniksi ihmeellisten muo- 
donmuutosten leikissä. Ja runossa Väinämöisen tuomio ”poika 
puolikuinen” opettaa elämänviisautta entiselle tietäjälle. Suuttu- 
nut ja häväisty Väinämöinen lähtee veneellään pois ikiajoiksi. 

Välikautena jolloin pakanalliset uskomukset olivat jo menettä- 
neet vaikutuksensa, mutta kristinusko ei ollut vielä vakiintunut 
kansan tietoisuudessa, tutkijat katsovat kansanrunouden ku- 
vastavan ”kaksinkertaista uskonpuutetta”, pilkallista suhtautu- 
mista sekä pakanallisiin tietäjiin että kristillisiin pappeihin. 
Luottamatta kumpiinkaan talonpoika opetteli luottamaan omiin 
voimiinsa, ja uskonnollisten käsitysten tarvitsema maaperä al- 
koi heikentyä. Esimerkkinä tuollaisesta kansan ateismista Matti 
Kuusi näkee vanhat suomalaiset sananlaskut: ”Aura arpoja pa- 
rahin” ja ”Teko pellon jumala on”. Kuusi kirjoittaa kuvaannolli- 
sesti, että kristinuskon aamunkoitossa alkanut taistelu papin ja 
tietäjän välillä päättyi 1800-luvulla molempien tappioon.!7 Tällai- 
sena kansan tietoisuuden yleinen kehitystendenssi kuvastui 
kansanrunoudessa. 

Tietenkin on otettava huomioon, että kristinusko keskiaikai- 
sen yhteiskunnan ideologiana vaikutti olennaisesti keskiaikai- 
sen ihmisen yhteiskunnalliseen, perhe- ja yksilöpsykologiaan. 
Ja tämä vuorostaan vaikutti kansanrunouden estetiikkaan, saipa 
syntymään uusia kansanrunouden lajeja. Onkin syytä korostaa, 
että nimenomaisesti keskiaikaisella kansanrunouden estetiikalla 
ei tässä enää tarkoiteta pelkästään jokseenkin mekaanista kris- 
tillisten ainesten tunkeutumista muinaisiin pakanallisiin runoi- 
hin eikä niiden juonen ja kuvarakenteen rappeutumista, vaan 
uusien, esteettisesti täysin itsenäisten ja juuri keskiajalle luon- 
teenomaisten kansanrunouden lajien muodostumista. 

Suomalaisessa kansanrunoudessa voidaan tällaisiin uusiin la- 
jeihin lukea seuraavat teokset: historiallinen laulu piispa Henri- 
kin kuolemasta eli Piispa Henrikin surmavirsi, balladeja lähes- 
tyvät laululegendat Mataleenan venematka ja Leino leski, Viron 
orja ja isäntä, varsinaiset balladit Inkerin sulhot, Anteruksen 
surma, Turusen neiti, Marketta ja Hannus, Kirsti ja Riion poika 
sekä balladi-draama Elinan surma. 

Todettakoon, että tutkijat ovat toisinaan eri mieltä mainittujen 

teosten täsmällisessä lajimäärittelyssä, mutta yhtä mieltä he ovat 
siinä, että ne ovat nimenomaan keskiaikaista eeppistä kansanru- 
noutta, jolla on oma estetiikkansa. 

Missä kohdin tämä runous sitten pääasiallisesti eroaa arkaaises- 
ta kalevalaisesta epiikasta? 

Kalevalainen epiikka kuvasi, kuten jo sanottiin, vakaata maail- 
maa, sankareiden vakiintuneita ominaisuuksia ja heidän pysyviä 
keskinäisiä suhteitaan. Keskiajan ihmisen tietoisuudessa maalli- 
nen todellisuus ja ihmisen paikka siinä esiintyvät jo toisenlaises- 
sa valossa. Maailma ei ole vain merkittävästi huojahtanut, vaan 
se on myös mutkistunut. Aineellinen ja ihannemaailma ovat jo 


jyrkästi eriytyneet toisistaan. Maallisessa todellisuudessa ihmi- 


set jakaantuvat säätyihin, voimakkaisiin ja heikkoihin, rikkai- 
siin ja köyhiin, sortajiin ja sorrettuihin. Mutta rikkaus, ylhäisyys 


ja voima eivät nekään ole luotettavia, kaikki riippuu kaitselmuk- 


sesta, kristinusko esittää koko maallisen elämän väliaikaisena 
murheenlaaksona, viimeisen tuomion odotuksena, jonka jälkeen 
haudantakaisessa elämässä toteutuu korkein oikeus. Arkaainen 
kalevalainen epiikka ei yleensä kuvannut kuolemaa, vanhimmat 
eeppiset sankarit olivat tavallisesti kuolemattomia. Sitä vastoin 
edellä mainituissa keskiaikaisen epiikan teoksissa kuolema on 
kerronnan pakollinen huipentuma, välttämätön traaginen rat- 
kaisu, rangaistus, kosto, lunastus, keino jumalallisen oikeuden- 
mukaisuuden toteutumiseksi, se rajaviiva, jonka takana hurskai- 
ta odotti ikuinen autuus mutta katumattomia syntisiä helvetti. 
Kristinusko teki keskeiseksi synnin ja lunastuksen idean, joka 
pakanalliselle runoudelle oli aivan vieras. Tämä idea oli kristin- 
uskossa poikkeuksellisen yleinen. Syntisiä olivat kaikki ihmiset, 
ja tässä oli heidän välisensä tasavertaisuus. Mutta samalla synti, 
katumus ja lunastus olivat yksilöllisiä, jokainen ihminen oli itse 
vastuussa teoistaan jumalan ja omantuntonsa edessä. Tämä an- 
toi sysäyksen yksilöllisen siveellisen elämän, yksilöllisen sielun- 
taistelun, maallisten kiusausten ja askeettisen kristillisen moraa- 
lin välisten alituisten ristiriitojen kehitykselle. Runoudessa herä- 
si pyrkimys kuvata ihmisen erilaisia psykologisia tiloja, osoittaa 
vastakohtaisesti vuorotellen intohimon voima ja kärsimyksen 
mittaamattomuus, paljastaa sydämen salainen elämä, joka ei lä- 
heskään aina vastannut uskonnollisten normien ulkonaista nou- 
dattamista. Edellä mainituissa keskiajan kansanrunouden teok- 

sissa huomio keskittyy yksityiseen ihmiskohtaloon sen dramaat- 
tisimmissa vaiheissa, ja tämä määrääkin selvästi sen, että balla- 
diestetiikka poikkeaa muinaisten runojen eeppisestä sankaries- 
tetiikasta. 

Aloitetaanpa vaikka siitä, että balladeissa ja niitä lähellä ole- 
vissa laululegendoissa tulee sankariksi nainen. Naishahmo joka 
kohtalokkaalla tavalla vaikuttaa tapahtumien lopputulokseen, 
esiintyy jo historiallisessa Piispa Henrikin surmavirressä, jonka 
tutkijat arvelevat syntyneen 1100-luvulla (samannimisen Ruot- 
sista tulleen lähetyssaarnaaja-piispan surmasi suomalainen ta- 
lonpoika tammikuun 20. päivänä vuonna 1156). Laulussa talon- 
pojan vaimo Kerttu, jonka taloon piispa majoittuu väliaikaisesti 
(siihen aikaan talonpoikien oli pakko antaa matkalaisille yösija 
ja ruokaa), suostuttelee poissa olleen miehensä kostamaan ei-toi- 
votun vieraan röyhkeän käytöksen, tämä kun ei muka ollut ha- 
lunnut korvata mitenkään aiheuttamiaan kuluja, vaan oli lisäksi 
loukannut säädyllisyyttä (”otit heiniä hevoisen, heitit hietoja 
sialle”), ja Lalli lähtee ajamaan piispaa takaa ja surmaa tavoitet- 
tuaan tämän. 

Keskiajan runoteoksissa, jopa laululegendoissa, joissa on käy- 
tetty raamatullisen mytologian motiiveja, toisin sanoen kuvattu 
ihmetekoja (Kristuksen ihmeellinen ilmestys, sankarien tapaa- 
miset haudantakaisessa maailmassa jne.), kerronta on silti siir- 
retty feodaaliyhteiskunnan ihmisten totuttuun elämänpiiriin, 
perhe-elämään, miehen ja vaimon välisiin suhteisiin, herran ja 
palkollisen, matkustavan kauppiaan ja hänen viettelemänsä ta- 
lonpoikaistytön välisiin suhteisiin. 

Legendoissa ja balladeissa uskonnollis-mytologista ainesta 
käytetään pikemminkin keinona, jolla eettisesti arvioidaan ku- 
vattuja tapahtumia. Kuitenkin niissä kuvataan ”maallista elä- 
mää”, tavallisten ja ”syntisten” ihmisten elämää ihanteellisten 
mytologisten sankarien ylevien tekojen sijasta. Legendoissa ja 
balladeissa ei enää ole muinaiseeppisten sankarirunojen yleis- 
kansallista taustaa eikä suku- ja heimokollektivismin ilmapiiriä. 
Niissä esiintyy säätyihin jakaantunut feodaaliyhteiskunta ja yk- 
sityisten ihmisten yksityiselämää. Yhteiskunnan elämä kuva- 
taan nimenomaan yksityiselämän kautta. 

Tämä ilmenee kerronnan taiteellisessa tyylissä. Mataleenan 
vesimatka alkaa kuvauksella päähenkilön kotiaskareista ja ko- 

toisesta käyttäytymisestä ja siinä korostetaan hänen huolelli- 
suuttaan. Hän pesee astiat, kaapii lautapöydän veitsellä valkoi- 
seksi, hänen kiireiset askelensa kotosalla kuluttavat lattialautoja 
ja kynnyksiä. Suomalaisessa Mataleenassa ei ole enää paljoa- 
kaan jäljellä raamatun Magdalenasta, jonka kirkko oli julistanut 
pyhimykseksi. Suomalainen Mataleena on hänen talonpoikai- 
nen, arkipäiväinen folkloristinen muunnelmansa. Laulussa Ma- 
taleena menee lähteelle vedenhakuun ja nähdessään vedessä ku- 
vajaisensa huomaa kauhuissaan (tässä ilmenee ihmeteon motii- 
vi), että hänen rintakorunsa ja korvarenkaansa eivät enää kiillä- 
kään niin kuin ennen. Häntä lähestyy paimen, joka pyytää vettä 
juodakseen, mutta hän kieltäytyy julkeasti ja loukkaa tätä tämän 
alhaisen yhteiskunnallisen aseman takia: 


Suomen sulha, maiden orja, 
isäni ikuinen paimen, 
Ruotsin ruodoilla elänyt, 
kalanpäillä kasvatettu ... 


Ja silloin paimenen hahmossa ilmestynyt Kristus rankaisee an- 
karasti ylpeätä naista ja paljastaa totuuden: Mataleena on salaa 
surmannut kolme pienokaistaan, joista yhdestä olisi voinut tulla 
"Ruotsissa ritari”, toisesta ”pappi paras” ja kolmannesta ”herra 
tällä maalla” eli ilmeisestikin suomalainen aatelismies. 

Kuten havaitsemme, Kristuksen eettisessä tuomiossa kuvas- 
tuu omalla tavallaan feodaaliyhteiskunnan säätyhierarkia. Mata- 
leena on talonpojan tytär (tutkijat ovat todenneet, että suomalai- 
sissa laululegendoissa raamatun hahmot saavat yleensä koroste- 
tun talonpoikaisen muodon), mutta sillä ihanteellisella mahdolli- 
suudella, joka Kristuksen sanojen mukaan olisi avautunut hä- 
nen surmaamilleen pienokaisille, silti tarkoitetaan ylempiä yh- 
teiskunnallisia säätyjä. Tässä meillä on esimerkki siitä, miten 
keskiaikainen kansanrunous periaatteellisesti poikkeaa ennen 
luokkien syntyä olemassa olleen arkaaisen kalevalaisen epiikan 
sisällöstä, jossa tuollaista feodaalista säätyhierarkiaa ei ihantee- 
na olisi voinut ajatellakaan. 

Mataleenan vesimatkassa voi havaita laululegendoille ja balla- 
deille tavallisen juonen kehittelyn kontrastiperiaatteen: päähen- 
kilön ulkonainen esimerkillisyys ja salainen synti, ensin mittaa- 
maton ylpeys ja seuraavassa hetkessä katuva lankeaminen pol- 

villeen. Sen samaisen ”kultakiulusen”, josta Mataleena ei ensin 
olisi antanut paimenen juoda, hän nyt täyttää omilla katumuk- 
sen kyynelillään pestäkseen Kristuksen jalat ja kuivatakseen 
nuo jalat hiuksillaan ilmaisten siten nöyrää valmiuttaan ottaa 
vastaan mikä rangaistus hyvänsä joka ylhäältä hänelle lähete- 
tään. 

Laululegendassa Leino leski rangaistaan päähenkilöä niin 
ikään ylpeydestä, mutta siinä on jo kysymys ylempien säätyjen 
ylpeydestä. Merkittävä on tämän laulun aloitus, joka tarjoaa sup- 
pean esittelyn ja samalla ennustaa esitettävän draaman lopputu- 
losta: 


Talo täss on ennen ollut, 
talo ennen, linna muinoin, 
joss nyt on kumea korpi... 


Alku on kuvaava esimerkki siitä, miten keskiajan runoudessa 
kehitettiin periaatteellisesti uusia kerrontakeinoja. Nämä keinot 
johtuivat uudesta (muinaiseen epiikkaan verrattuna) maailman- 
katsomuksesta; maailma nähtiin nyt uusissa tila- ja aikasuhteis- 
sa ja yhteyksissä. Kolmessa siteeratussa säkeessä ei enää ole yk- 
sinkertaista ja empiirisesti havaittua mainittujen tapahtumien 
johdonmukaisuutta (kuten muinaisessa epiikassa), vaan mennei- 
syyden ja nykyhetken emotionaalisesti käsitettyä kontrastin- 
omaista dramaattista limittymistä ja niiden yhteentörmäyksen 
dramaattista vaikutusta. 

Mataleenan vesimatkaan verrattuna laulussa Leino leski tilan- 
ne ikään kuin toistuu mutta uutena muunnelmana. Kun Mata- 
leenan surmaamista pienokaisista olisi voinut tulla ylempien 
säätyjen edustajia, niin leinon lesken kolmesta pojasta tulee sel- 
laisia. Siitä johtuu äidin ylpeys, joka rangaistaan. Kuolema 
kuuntelee oven takana lesken kopeita puheita perheensä ylhäi- 
syydestä ja rikkaudesta ja riistää häneltä pojat sekä tuomitsee 
hänet itsensä köyhyyteen ja katumukseen. 

Varhaiskristilliset eettiset ihanteet saattoivat — suodattuessaan 
sorretun kansan tietoisuuden lävitse, varsinkin sen osan joka oli 
joutunut maaorjuuteen — saada keskiaikaisessa kansanrunou- 
dessa säätyjen eriarvoisuuteen kohdistuvan kiihkeän moraalisen 
vastalauseen luonteen. Moraalinen protesti oli yleensäkin omi- 
naista varhaiselle kristinuskolle. Ei ollut sattuma, että Friedrich 


3. KESKIAJAN LAULULEGENDAT JA BALLADIT 55 


Engels kirjoitti kristinuskon alun perin olleen orjien ja sorrettu- 
jen uskonto. V.I.Lenin puhui jopa varhaiskristillisyyden ”de- 
mokraattis-vallankumouksellisesta hengestä”.18 

Laululegenda Viron orjasta ja isännästä oli levinnyt laajalle 
kansan keskuuteen, etenkin Inkerinmaalla ja Eestissä, missä oli 
vallalla maaorjuus. Tälle teokselle ovat ominaisia kristillisten ja 
pakanallisten käsitysten sekaantuminen toisiinsa, lyyrisen ripin 
ja dramaattisen komposition ainesten yhdistelmä, siveän lapsel- 
lisuuden ja raivokkaan suuttumuksen sulautuminen yhteen. 
Laulu alkaa maallisen elämän kuvauksella: päähenkilö kertoo it- 
sestään (ensimmäisessä persoonassa). Hän toteaa, että jouluna 


lupa orjan annettihin, 
lupa orjan, vangin vaate 
juosta jouluna kotihin. 


Seuraavassa kahdessa säkeessä (jo kolmannessa persoonassa) il- 
moitetaan äärimmäisen suppeasti, miten 


orja suistui suin lumehen 
ja miten 
Hiien miehet, Luojan miehet 


riensivät hakemaan hänen sieluansa — päähenkilön sanastossa ei 
vielä ole sellaista sanaa kuin ”enkelit”. Helvettiä laulussa maini- 
taan niin ikään pakanalliseen tapaan tuonelaksi tai manalaksi. 
Lisäksi päähenkilön käsitysten mukaan helvetti ja paratiisi eivät 
sijaitse maan alla ja taivaissa, vaan ikään kuin saman portin ta- 
kana vaikkakin eri kaduilla (tuonelan katu ja paratiisin katu), 
missä syntiset ja autuaat voivat jopa tapailla toisiaan. Kun pää- 
henkilö kunnianosoituksin istutetaan ”hopiatuolille” ja sitten 
hänelle tuodaan ”hopiatuopilla” hunajajuomaa, hän kahdesti ky- 
syy kyynelsilmin ja hämmästyneenä: 


”Minkä tähen tää minulle, 
kumman kurjalle tytölle?” 
Luojan miehet vastasivat: 
”Senpä tähen tää siulle, 
senp on kurjalle tytölle, 
jo oot saanut vettä juoa, 
vettä juoa, vettä syöä...” 

Mutta viikkoa myöhemmin tulee viesti, että orjan isäntä on 
kuollut. Tällä kertaa Hiiden miehet ennättävät ennen Luojan 
miehiä ja istuttavat isännän tuliselle tuolille ja antavat hänen 
juoda tulisesta tervatuopista. Kuvauksessa, miten orjiaan rää- 
kännyt isäntä saa nyt astua ”pitkin tuonelan katuja pitkä kyynä- 
rä pivossa, verkatorvi olkapäillä” ja rukoilee nöyrästi entistä 
maaorjaansa ottamaan itselleen kylliksensa maallista hyvää saa- 
den kuitenkin kieltävän vastauksen, ilmenee kiihkeä leppymät- 
tömyyden, ylpeän lannistumattomuuden ja ehdottoman moraa- 
lisen ylemmyyden tunto. Lisäksi kerronnan muoto, jossa ensim- 
mäinen ja kolmas persoona vuorottelevat (ja niitä seuraa suora 
dialogi) samoin kuin päähenkilön korostettu lapsellisuus todis- 
tavat, että tässä laulussa ilmenee jo laulajan ”sivullisen” näkö- 
kulma, joka tavallisesti puuttuu arkaaisesta kalevalaisesta epii- 
kasta. Jälkimmäisessä laulaja ei mitenkään ilmaise suhtautumis- 
taan kertomaansa. Mutta edellisessä laulussa laulaja kärsii yh- 
dessä päähenkilön kanssa ikään kuin häneen sulautuen (kerron- 
ta ensimmäisessä persoonassa) ja samalla näkee hänet syrjästä 
(kerronta kolmannessa persoonassa). Ja vaikka päähenkilö itse 
on liikuttavan naiivi, ei laulaja silti ole naiivi, hänelle laulun naii- 
vius ja viha ovat olemassa vain taiteellisessa synteesissä. 

Dramaattiset ristiriidat keskittyvät legendoissa ja balladeissa 
moraaliarvoihin, tunne-elämään ja rakkauteen, naisen uskolli- 
suuteen, perheen kunniaan ja ihmisen itsekunnioitukseen. Ko- 
rostetun yksilöllistä väriä saa rakastavaisten eron draama ja ta- 
paamisen ilo laulussa Inkerin sulhot. Balladissa Kirsti ja Riion 
poika on päähenkilön sen jälkeen, kun viettelijä on joutunut ve- 
rikoston uhriksi, paettava äitinsä neuvosta vieraille maille, mut- 
ta ennen kuin eroaa vanhemmistaan, hän katkerasti valittaa 
edessä olevaa yksinäisyyttä. Turusen neidissä uskottomalle ra- 
kastetulle kostetaan maagisesti: taivas kuulee päähenkilön pala- 
van rukouksen ja lähettää pakolaisen perään myrskyn. Samalla 
tämä balladi on merkittävä maalauksellisilta arkielämän yksi- 
tyiskohdiltaan, siinä kuvataan varsin realistisesti, miten huoleh- 
tivainen päähenkilö hoitelee ystäväänsä. 

Laululegendat ja balladit toimivat osittain rituaalien osana. 
Niinpä Tapanin virttä esitettiin toisena joulupäivänä eli Tapa- 
ninpäivänä. Esittäjät olivat nuoria ihmisiä, jotka kulkivat kyläs- 
sä talosta toiseen. Neitosten laulujuhlat pidettiin keväällä hela- 

torstaina, ja silloin esitettiin monia edellä mainituista lauluista ja 
balladeista. Kumpikin tapa säilyi paikoitellen 1800-luvun lopulle 
saakka. 

Keskiaikaisen suomalaisen runouden huomattavana teoksena 
pidetään syystäkin laajaa draama-balladia Elinan surma. Tutki- 
jat pitävät sitä historiallisten tosiasioiden heijastumana, sillä ar- 
kistodokumenteissa (tosin verraten myöhäisissä, 1500-luvulta 
peräisin olevissa) mainitaan hämäläisen tuomarin Klaus Djäknin 
polttaneen 1300-luvulla oman vaimonsa Elinan ja menneen sen 
jälkeen avioliittoon Kristiina-nimisen naisen kanssa. Asiakirjoin 
on niin ikään todennettu, että 1400-luvun kolmannella neljän- 
neksellä toinen tuomari nimeltä Klaus Kurki omisti maatilan 
Laukon pitäjässä. Juuri tämä maatila ja tuomarin nimi esiinty- 
vät balladissa, kun taas naisten nimet ja itse murhapoltto on 
omaksuttu varhaisemmasta tapahtumasta. Balladissa Klaus-tuo- 
marilla on nuoren Elina-vaimonsa lisäksi rakastajattarenaan pii- 
katyttö Kirsti. Mustasukkainen Kirsti panettelee kilpailijatar- 
taan, sopii Klaun kanssa siitä, että tämä muka lähtee matkoille, 
ja houkuttelee ovelasti Elinan samaan huoneeseen nuoren Olavi- 
rengin kanssa. Ja tuomarin yllättäen palatessa Elina ja Olavi saa- 
vat surmansa, kun Klaus sytyttää talon tuleen. Elinan äiti rukoi- 
lee tuomaria säästämään edes vastasyntyneen pojan, mutta mus- 
tasukkainen aviomies epäilee tätäkin kielletyn rakkauden hedel- 
mäksi ja surmaa oman lapsensa. Tuhoisan koston jälkeen kaikki 
alkaa mennä huonoon suuntaan tuomarin maatilalla. Karja kuo- 
lee, hevoset sairastuvat. Itkevän Klaun ohitse kulkee Kristus, jo- 
ka kuultuaan tämän valituksen sanoo, ettei tämän kannata itkeä 
eikä valittaa, vaan ottaa vastaan tuomio: Elina, pienokainen ja 
Olavi ovat taivaassa, mutta Klaus ja Kirsti joutuvat helvettiin. 
Klaus nousee rekeen. 


Ajoi päin sulaa merta, 
Kirsti rakkina perässä. 


Tämä draama-balladi, joka käsittää kolmisensataa säettä, jakaan- 
tuu melko selvästi viiteen dramaattiseen toimintajaksoon. Vallit- 
sevana siinä on henkilöiden suora dialogi, jonka taustalla lyhyet 
kertovat kappaleet vaikuttavat selittäviltä silloilta. Ottaen huo- 
mioon kansanballadeille epätavallisen laajuuden ja verraten ke- 


1. KANSANRUNOUS JA HISTORIA 58 


hittyneen dramaattisen komposition tutkijat ovat taipuvaiset us- 
komaan, että Elinan surmalla oli alun perin kirjallinen muoto ja 
kirjallinen sepittäjä ja että se vasta sen jälkeen muovaantui kan- 
sanrunoudeksi. Sen uskotaan syntyneen 1500-luvulla. Komposi- 
tion jäntevyys, ilmaisun lakonisuus ja dramaattinen jännitys te- 
kevät Elinan surmasta yhden Suomen myöhäiskeskiajan huo- 
mattavimmista taiteellisista saavutuksista. 


4. Kansanlyriikka 


Siirrytäänpä nyt varsinaiseen lyyriseen runouteen. Epiikkaan 
verrattuna lyriikkaa on tutkittu vähemmän, varsinkin historialli- 
selta näkökannalta. Se tarjoaa lisävaikeuksia, sillä lajin erityis- 
piirteiden vuoksi lyriikan monivaiheisen kehityksen tutkimi- 
seen tarjoutuu paljon vähemmän konkreettisia historiallisia jäl- 
kiä — mytologisia, faktologisia, juonellisia ja typologisia. Lyyriset 
laulut ovat tavallisesti hyvin lyhyitä (noin 10-15 säettä), niillä ei 
ole tapahtumista kertovaa pohjaa, juoni on minimaalinen ja tär- 
keintä niissä on tunne, elämys. Jonkinlaiseksi lyyristen laulujen 
”jän” kriteeriksi kelvannevat tyylin erityispiirteet, niiden maan- 
tieteellisen ja etnisen levinneisyyden määrä ja luonne ja niiden 
yhteys rituaaleihin, mutta usein nämäkin kriteerit ovat riittämät- 
tömät. 

Ilmeistä kuitenkin on, että eräät kansanlyriikan lajit ovat hy- 
vin vanhaa alkuperää, esimerkiksi hautajaisissa ja häissä esitetyt 
itkuvirret. Itkuvirret kuuluvat rituaalilyriikkaan, niiden esittä- 
minen kuului monimutkaiseen hautajais- ja häärituaaliin. 

Monet hautajais- ja häämenot kiteytyneinä siihen muotoon, 
jossa tiede ne kuvasi, ovat peräisin pakanalliselta ajalta, vaikka 
kristinuskokin on niihin vaikuttanut, vieläpä eri seuduilla eri ta- 
voin ja eri määrässä. Siitä että suomalaisilla ja eestiläisillä oli 
menneisyydessä pakanallinen hautajaisrituaali ja hautaitkuja, 
on vain välillisiä mainintoja (Mikael Agricolalla 1500-luvulta ja 
Henrik Lättiläisellä 1200-luvulta), mutta sen enempää rituaali 
kuin itkutkaan eivät ole säilyneet myöhäisempiin aikoihin. Itä- 
merensuomalaisilta kansoilta hautajais- ja hääitkuja kirjoitettiin 
muistiin 1800- ja 1900-luvulla, mutta pääasiallisesti vain orto- 
doksisen väestön keskuudessa - karjalaisten, vepsäläisten, inke- 
rikkojen, vatjalaisten ja setumaalaisten. Sen että Inkerinmaan 
luterilaisen väestön keskuudessa osittain esiintyi myöhemmin 

itkuvirsiä, tutkijat ovat taipuvaiset selittämään naapuriväestön 
vaikutuksesta johtuneeksi (venäläisten ja ortodoksisten itäme- 
rensuomalaisten). Rituaalirunoutena itkut elävät yhdessä rituaa- 
lin kanssa ja häviävät sen myötä. 

Itkuvirsiä laulavat tavallisesti naiset (miehet esittävät hauta- 
jaisitkuja vain hyvin poikkeuksellisesti). Eri itkijättärien itkuis- 
sa ilmenee yhteinen kompositiopohja. Niissä on yhteisiä perin- 
teellisiä motiiveja, perinteellinen toistojärjestelmä, stilistiset 
kaavat ja metaforat. Mutta tämän kaiken ohella on improvisaa- 
tion osuus poikkeuksellisen suuri. Tällä tarkoitetaan sitä yksilöl- 
lisen ainutkertaista ainesta, joka kuuluu vain kyseiselle itkijättä- 
relle ja kyseiseen esitykseen konkreettisen yksityisen syyn 
vuoksi. Tutkijat sanovat, että samakaan itkijätär ei kahta kertaa 
esitä samaa itkuvirttä tarkalleen samalla tavoin, leimansa esityk- 
seen lyö toistettunakin elämyksen konkreettisuus, itkijättären 
juuri sillä hetkellä kokema sieluntila. Eräät tutkijat ovat jopa si- 
tä mieltä, että juuri improvisaatio eikä perinne määrää itkuvir- 
sissä tämän lajin luonteen.!? 

Myös häärituaalissa —- mukaan luettuina hääitkut ja -laulut — to- 
detaan yhtäältä sen varsin arkaainen perinteellisyys ja vakiintu- 
neisuus ja toisaalta sen labiilisuus ja vaihtelevuus. Häärituaalin 
kaavassa on paljon yhteistä paitsi suomalais-ugrilaisilla, myös 
indoeurooppalaisilla ja samojedikansoilla. Ja samaan aikaan 
häärituaali ja sen folkloreohjelmisto vaihtelevat olennaisesti sa- 
mankin kansan ja jopa yhden pienen alueenkin puitteissa. 

Täsmällisesti ja oikein on sanottu, että itkut ovat ikuisen eron 
runoutta. Läheisen kuolema, morsiamen lähtö vanhempiensa 
kodista, pojan saattaminen asepalvelukseen tai sotaan — kaikissa 
tapauksissa itku tarjoaa ulospääsyn henkilökohtaiselle tunteelle. 
Tutkijat toteavat, että yksinkertaisimmissakin, runollisesti vielä 
muotoutumattomissa katkerissa huudahduksissa (tyyppiä: ”Voi 
äitini!” äidin kuoleman johdosta), joita kansoilla tavataan hyvin- 
kin varhaisessa kehitysvaiheessa, piilee jo lyyrisen tunteen al- 
kio, tapahtumaan kohdistuvan lyyrisen suhtautumisen itu. Eri- 
tyisen tärkeää on myös se, että itkussa, sen arkaaisimmissa muo- 
doissa, itkijätär ilmaisee välittömästi itseään ja kääntyy välittö- 
mästi itketyn puoleen. Noilla läheisen luottamuksellisilla puhut- 
teluilla ”minä” ja ”sinä”, jotka korostavat elämyksen intiimiyttä, 
on lyriikalle periaatteellinen lajia muodostava merkitys. Vaikka 

itkuvirsissä onkin vielä tallella merkittävä kertova aines, muo- 
dostuu sekin yhä henkilökohtaisemmaksi ja subjektiivisemmak- 
si johtuen välittömästi itkijättären ja itketyn elämänvaiheista. It- 
kuvirsissä ilmaistun henkilökohtaisen tunteen — surun, mur- 
heen, hyljätyksi tulemisen — voima saattaa saavuttaa sellaisen 
hartauden, että tunne purkautuu sydämen syvyyksistä nouse- 
vaksi vastalauseeksi leppymätöntä kohtaloa, jumalaa ja luon- 
nonlakeja vastaan. Larin Parasken itkuvirressä miehensä kuole- 
man johdosta on esimerkiksi seuraavat sanat: 


Millä mie suututtelin sen suloisen suuren Luojaisen? 
Eihän se tehnyt suorin se suloinen suuri Jumalainen, 
kun hän heitteli mun ani-armottomaks, 

jätteli mun iku-ikäväisill tuki-turvattomaks.... 


Kaikki tämä tekee itkuvirsistä lyyrisen lajin ja erottaa ne mui- 
naisesta eeppisestä runoudesta. 

Kuten tunnettua, epiikassa ei kerrota sisäisestä vaan ulkoises- 
ta. Eeppinen laulaja ei laula itsestään eikä omista tunteistaan, 
vaan tarumaisesta menneisyydestä, muinaisen ”eeppisen ajan” 
tapahtumista. Epiikassa on oikeastaan vallalla kieliopillisesti 
mennyt aika. 

Lyyrinen laulaja laulaa itsestään ja nykyisestä sieluntilastaan — 
kieliopillisesta ajasta riippumatta. Vaikka lyriikassa onkin kieli- 
opillisesti vallitsevana preesens, voidaan siinä tarkoittaa myös 
futuuria, aivan kuten indikatiivin rinnalla voidaan käyttää myös 
konditionaalia ja imperatiivia. Mutta olipa kieliopillinen aika- 
muoto ja tapaluokka mikä tahansa, lyriikassa silti tarkoitetaan 
laulajan kulloistakin mielentilaa, hänen sisäisen minänsä sen- 
hetkistä tilannetta. 

Häämenoille ja häälyriikalle on ominaista tunneperäinen vä- 
rikkyys ja monitasoisuus, joka vastaa itse tapahtuman monita- 
soisuutta. Siinä ei ole vain morsiamen surua hänen erotessaan 
vanhempiensa kodista, vaan myös iloa ja hilpeyttä. Itkuvirsien 
(joita esittävät tavallisesti morsian ja hänen äitinsä) rinnalla hää- 
lyriikkaan sisältyy erilaisia lauluja, joita muut menoihin osallis- 
tuvat esittävät: ylistysvirsiä ja leikillisiä moitintavirsiä sulhasel- 
le, morsiamelle ja heidän vanhemmilleen; lohduntavirsiä ja neu- 
vokkivirsiä nuorikoille heidän tulevan yhteiselämänsä varalle. 
Häämenot muodostavat kokonaisuuden, päiväkausia kestävän 

dramaattisen tapahtuman, jossa arkaaiset rituaali- ja maagiset ai- 
nekset yhtyvät esteettisiin, arkielämän realismi teatterinomai- 
siin esityksiin, vakavan käytännön opetukset tarkoitukselliseen 
ilonpitoon ja pilailuun. Häälyriikalle on ominaista omalaatuinen 
liioittelu, esimerkiksi sulhasen liioitellun muhkeakokoisuuden 
ja rikkauden korostus, samoin kuin vähättely (moitintavirsissä), 
mutta kummassakaan tapauksessa ei tavallisesti pyritä vaka- 
vuuteen, vaan kaikkea pidetään leikkinä ja näyttelemisenä. Hää- 
menoissa ja häälyriikassa vaikuttavat psykologisen ja kuvallis- 
metaforisen kontrastin lait. Esimerkiksi sen, että morsian häis- 
sään itkee, tulee toimia eräänlaisena merkkinä ja takeena siitä, 
ettei hänen enää miehelässä tarvitse itkeä. 


Kun et itke naitaessa, 
niin itket ikäsi kaiken, 


lauletaan häävirressä. 

Geneettisessä suhteessa tutkijat liittävät hääitkuihin myös 
eräät lyyriset laulut, joilla ei ole kovinkaan suoranaista yhteyttä 
häärituaaliin. Tällaisiin lauluihin Matti Kuusi lukee niin sanotut 
valitus- ja varoituslaulut, kuten esimerkiksi laulut Syntymis- 
tään sureva, Kyyneleistä lampi, Millä maksan maammon 
vaivat ym. Tämä tutkija pitää häämenoja ja häälyriikkaa alkupe- 
rältään hyvin vanhoina, yhtä vanhoina kuin kalevalaista runo- 
mittaa. Siksi hän pitääkin mainittujen laulujen ja häälyriikan 
tyylillistä samankaltaisuutta (imperfektin pääasiallinen käyttö, 
monimutkaisen alisteisen virkkeen syntaksin puuttuminen jne.) 
eräänä niiden suhteellisen arkaaisuuden tuntomerkkinä, osoi- 
tuksena niiden kuulumisesta ”varhaiskalevalaiseen” lyriikkaan. 
Tuntomerkkeinä tutkija mainitsee myös näiden laulujen ilmei- 
sestikin vanhalta itämerensuomalaiselta kaudelta peräisin ole- 
van maantieteellisen ja etnisen levinneisyyden (Karjala, Inkerin- 
maa, Suomi, Eesti) samoin kuin sen, että niiden aiheena on 
muuan vanhimmista tunteista, nimittäin tyttären rakkaus äitiin- 
sä. 

Alkuperältään myöhäisempiä ovat ilmeisesti niin sanotut ”lau- 
lut laulusta” ja ”huolilaulut”. Niille on ominaista monimutkai- 
sempi metaforakieli. Lisäksi kysymyksessä ei enää ole itkuvir- 
sien arkaainen metaforisuus, jossa runsaasti käytetään erityisiä 

eufemismeja; esimerkiksi murehdittua äitivainajaa ei itkuvirsis- 
sä yleensä nimitetä äidiksi, vaan ainoastaan vertauskuvallisesti: 
”imettelijäiseni”, ”tuuittelijaiseni”, ”saunoin tuojaiseni” jne. Nä- 
mä itkuvirsien sukulaisuutta ilmaisevien termien korvaamiset 
metaforilla ovat geneettisesti peräisin muinaisista tabuista. 
Vaikka nämä korvikkeet ovatkin ajan mittaan menettäneet maa- 
gisen tarkoituksensa, niin kielen tyylittelyssä nämä tabut ovat 
säilyneet. 

”Lauluissa lauluista” vertaukset saavat jo kehittyneemmän 
luonteen ja vapaamman runollisen kuvallisuuden, jolla ei enää 
ole niin suoranaista yhteyttä arkaaiseen ajatteluun. Kertoessaan, 
mistä on laulunsa saanut, paljonko niitä muistaa, kenelle haluaa 
laulaa ja niin edelleen, laulaja ammentaa sanoja arkipuheesta, 
mutta uudistaa ne metaforisesti runollisen ajatuksen ilmaisemis- 
ta varten. Usein laulaja tähdentää laulun emotionaalista ja es- 
teettistä iloa. Laulajan elämä voi olla vaikeaa ja katkeraa, mutta 
laulu tuottaa iloa ja lohtua. Kuten eräässä laulussa sanotaan, 
”kun ei laula muut lihavat, laulan minä laiha poika”, ja edelleen: 


Mie synnyin ilomäellä, 
ilo- kasvoin kartanolla, 
iloin söin, iloin makasin, 
iloin ruoalle rupesin, 
iloin satuin atrialle. 

Isoni ilon suvaitsi, 
velloni tasaisen tanssin, 
maammoni lavian laulun. 
Laulan lapsien riemuksi, 
iloks muille ihmisille. 


Kansanlyriikan historiallista evoluutiota osoittaa sekin, että vä- 
hitellen laulujen sanastoon tulee sanoja, jotka merkitsevät 
enemmän tai vähemmän abstraktissisältöisiä käsitteitä ja ilmai- 
sevat erilaisia sieluntiloja. Niistä mainittakoon ”mieli”, ”huoli”, 
”suru”, ”kaiho”. Aivan tavallisetkin sanat ja sanayhtymät laaje- 
nevat semanttisesti ja uudistuvat saaden uutta psykologista si- 
sältöä. Esimerkiksi käy vaikkapa nuoren morsiamen ylistysvirsi 
Puhdas on pulmunen merellä, jossa tähtien kirkkautta, vaahdon 
valkoisuutta ja kedolla kasvavan koivun soreutta käytetään hy- 
väksi nuoruuden puhtauden ja tenhon ylistämiseen. 

”Huolilauluissa” esiintyy usein kodittomuuden, naisen yksi- 
näisyyden ja katkerien huolten teema. Toisinaan laulu rajoittuu 
vain mielentilan suppeaan ilmaisemiseen, toisinaan yhtä sup- 
peasti mainitaan murheen yhteiskunnalliset syyt: jatkuva raskas 
raadanta käsikivien äärellä; piikatytön valitus emännän karkean 
käytöksen vuoksi; kodittomuus seurauksena köyhtymisestä ja 
maatilan menetyksestä. 

Suhteellisen myöhäinen ilmiö kansanrunoudessa on lemmen- 
lyriikka, varsinkin jos otetaan huomioon ne laulut, joissa avoi- 
mesti ylistetään kiihkeän rakkauden voimaa, lemmen iloa ja su- 
rua. Tutkijat otaksuvat, että sellainen lemmenlyriikka syntyi 
vasta myöhäiskeskiajalla. Se tulee erottaa varhaisemmasta hää- 
rituaalilyriikasta, jossa saatettiin ylistää sulhasen komeutta ja 
morsiamen kauneutta, mutta jossa ei vielä puhuttu mitään rak- 
kaudesta yksilön intohimona. Tällaiseen lyriikkaan kuuluu 
myös mainittu laulu Puhdas on pulmunen merellä. Sen esitti 
morsiamen ystävättärien kuoro sulhaselle. Ero ilmenee jo siinä, 
että häälyriikassa sulhanen ei suoraan ylistänyt morsion kau- 
neutta, vaan sen tekivät morsiamen ystävättäret, kun taas lem- 
menlauluissa ilmenevät vallan toisentasoiset tunteet, ja rakasta- 
vaiset puhuttelevat toisiaan ilman välittäjiä. 

Muuan lemmenlyriikan klassisia esimerkkejä karjalais-suoma- 
laisessa kansanrunoudessa on kuuluisa laulu Jos mun tuttuni tu- 
lisi. Laulun kohtalo on ollut siinä mielessä epätavallinen, että si- 
vistynyt maailma tuntee sen nykyään varsin laajalti. Ensi kerran 
sen mainitsi Henrik Gabriel Porthan väitöskirjassaan suomalai- 
sesta runoudesta. Porthanin ystävä, runoilija Frans Mikael 
Franzen ruotsinsi sen kahdesti. Aivan 1800-luvun alussa ruotsa- 
lainen tutkimusmatkailija A. F. Skjöldebrand ja italialainen Giu- 
seppe Acerbi sisällyttivät laulun kirjoihinsa, joiden perusteella 
runon ranskannos, englanninnos, saksannos ja hollanninnos tu- 
livat tunnetuiksi Euroopassa. Skjöldebrandin kirjan avulla lau- 
luun tutustui vuonna 1810 Goethe, joka teki siitä uuden saksan- 
noksen nimellä Finnisches Lied, Suomalainen laulu. Vielä aikai- 
semmin, vuonna 1806, venäläinen aikakauslehti Ljubitel sloves- 
nosti julkaisi katkelman Acerbin kirjasta ynnä laulun proosa- 
käännöksen ja ylistävän arvostelun siitä. 1840- ja 1850-luvulla 
ruotsalainen C. G. Zettergvist, joka oli runouden suuri ystävä, 
keräsi 467 runomuotoista käännöstä tästä laulusta. Joukossa oli- 

vat mm. sanskriitin- ja muinaiskreikankieliset käännökset. Hä- 
nen tarkoituksenaan oli julkaista niistä koottu antologia, mutta 
julkaisematta se kirjapainovaikeuksien vuoksi jäi. Silti jo lukui- 
sien kääntäjien hankkiminen eri maista laajensi tavattomasti 
laulun mainetta. 

Venäjäksikin tämä laulu on käännetty, muuan kääntäjistä oli 
runoilija Valeri Brjusov. Laulun suomenkielisiäkin muunnelmia 
on olemassa lukuisia. Seuraavassa sen tunnetuin muunnelma. 


Jos mun tuttuni tulisi, 

ennen nähtyni näkyisi 

sille kättä käppä 

vaikk ois käärme kämmenpäässä, 
sille suuta suikkajaisin, 

vaikk ois suu suden veressä, 
siitä kaulahan kapuisin, 

vaikk ois kalma kaulan päällä, 
vielä vierehen kävisin, 

vaikk ois vierus verta täynnä. 


Ljubitel' slovesnosti -lehden siteeraamia Acerbin sanoja käyt- 
tääksemme tässä kansanlaulussa on todella ”erityisen väkevää 
tunnetta ja rohkeita ilmaisuja, joita kokeneetkin runoilijat usein 
turhaan tavoittelevat”. Rakkaus ja kuolema, rakkaus ja rajaton 
uskollisuus, rakkaus joka uskaltautuu mihin hyvänsä koettele- 
muksiin ja tuskiin, kaikki tämä on runossa ilmaistu hämmästyt- 
tävän välittömästi ja väkevästi. Laulun kuvakieli on jo sinänsä 
sellaista, että siitä kuultaa vielä verraten läheinen barbaarisuus, 
se karu alkukantaisuus joka on ominaista puolivillille elämälle 
Uinuvissa aarniometsissä. Mutta nämä ”barbaariset” ja karkean 
aineelliset kielikuvat ilmentävät jo rajatonta hengen lentoa, tie- 
dostetun pohjattoman tunteen pelottomuutta ja kauneutta. Täs- 
sä keskiaikaisessa kansanlaulussa leimuaa tulisen uhrautuvai- 
suuden liekki, mutta syynä ei ole uskonnollinen askeesi, vaan 
maallisen ja syntisen intohimon ylistys, jota ei tukahduteta, 
vaan joka haastavasti alistaa valtaansa kaiken muun maailmas- 
sa. 

Erityinen kansanrunouden ala ovat humoristiset ja satiiriset 


laulut, hupaisat kansanleikit ja kansanrunouden nauruperinne 
yleensä. Kansan naurukulttuurissa ilmenivät voimakkaina kar- 
nevaalien parodioinnin elementit. Siinä pidettiin jouten ollen 

yhteistä iloa kaiken sen kustannuksella, mihin tavallisessa elä- 
mässä suhtauduttiin vakavasti. Aivan samoin kuin nuuttipukit 
pilailutarkoituksissa pukivat turkit nurinpäin yllensä, samoin 
käännettiin pilailutarkoituksissa koko tavanomainen maailma 
nurin. Kirkonmenoja parodioitiin, leikittiin morsiamen valintaa, 
vihkiäisiä ja häitä, sallittiin kaikenlaisia vapauksia — varsinkin 
kirkollisesta moraalista. Ja kun papit moittivat seurakuntalai- 
siaan liiallisesta vapauksien ottamisesta, nämä vastaukseksi ve- 
tosivat siihen, että heillä oli ikivanha oikeus sellaisiin huveihin 
(tiedot 1600-luvulta).20 

Samalla feodaaliajan kansanrunoudessa voimistui kansan vas- 
talause sosiaalisen sorron johdosta, siihen kertyi kaikki se, mitä 
suomen kielessä sanotaan ”herravihaksi”. Yhteiskuntahistorias- 
sa kansan viha sortajia kohtaan ilmeni lukuisina talonpoikaisle- 
vottomuuksina, joista huomattavin oli niin sanottu nuijasota, ta- 
lonpoikaiskapina 1500-luvun lopulla. Kansanrunoudessa tällai- 
nen tyytymättömyys ja viha ilmenevät esimerkiksi seuraavassa 
laulussa, joka tavallisesti alkaa runomuotoisella kysymyksellä: 


Miks on köyhä miun kotini? 
Ja laulu vastaa: 


Kuin kana munivi, 

se on herran riehtilällä, 
kuin lehmä vasikan tekee, 
se on herran riehtilällä, 
kuin tamma oron tekevi, 
se on herran kiessin eessä, 
kuin vaimo poian tekee, 
se on herran kannollissa. 


Inkerinmaalla muistiin kirjoitetussa laulussa maaorjuuden jul- 
mat kokemukset ilmaistaan näin: 


Ken ei tullu tuntiloihin 
eikä kelloihin kerinny, 

sille paukkuivat patukat, 
vinguit vitsat pihlajaiset ... 


Kalevalaisen runon poetiikan kannalta sen verraten myöhäisille 
elämänvaiheille varsinkin niillä alueilla, joille kansanlaulujen 

uudet tuulet aktiivisesti tunkeutuivat, oli jo ominaista sen perin- 
teellisestä rytmikuviosta poikkeaminen ainakin osittain sekä rii- 
min ilmaantuminen silloin tällöin. Jälkimmäinen oli erityisen 
kuvaava ilmiö: kalevalaisen runouden alkoivat korvata uudet rii- 
mitellyt laulut. Nämä olivat niin sanottuja rekilauluja, jotka ovat 
sukua venäläisille töastuskoille, saksalaisille schnaderhtip- 
feleille ja muiden kansojen nelisäkeisille lauluille. 

Kalevalaisiin runolauluihin verrattuina suomalaiset rekilaulut 
ovat ensinnäkin rytmisesti monipuolisempia (nelipolvisen tro- 
keen sijasta niissä esiintyy daktyyliä, peonia ja jambiakin), ja toi- 
seksi uusi lyyrinen laulu karttaa sanallisia arkaismeja ja käyttää 
korostetun arkista kieltä omaksuen helposti nuorten ryhmä- ja 
erityiskieleen kuuluvaa rehentelevää sanastoa. Uusi laulu oli 
useimmiten nuorten laulu, piirilaulu, vallaton viisu, joka kuului 
yöjalkaan ja heilasteluun kylänraittien yhteisissä huveissa loitol- 
la vanhempien ankarilta katseilta. Uusi laulu syntyikin usein 
kollektiivisesti, sen virikkeitä olivat poikien ja tyttöjen väliset 
laulukilpailut. Pääteemana oli rakkaus toiveineen ja pettymyksi- 
neen. Niissä oli onnellista varmuutta ja katkeraa vastarakkau- 
den puutetta, rohkeaa rehvastelua ja yhteiskunnallisten raja-ai- 
tojen tietoisuutta, yhteiskunnallisen eriarvoisuuden tuntoa. 
Lemmenaiheiden ohella rekilaulu reagoi vilkkaasti erilaisiin pai- 
kallisiin tapahtumiin, usein huumorintajua ja ivaa osoittaen. Jos 
jollakulla oli lahjoja, hän saattoi yksinkertaisesti sepittää jonkin 
hupaisan laulun ja tulla sillä laajalti kuuluisaksi. 

Rekilaulun kukoistuksen katsotaan osuneen 1800-luvun lop- 
puun, pääasiallisestihan se oli 1800-luvun ilmiö. Se yhteiskun- 
nallinen pohja, jolla uusi laulu levisi, oli kapitalismi ja sen hyök- 
käys patriarkaalisia maaseudun tapoja vastaan. Usein rekilaulun 
"reima poika”, joka ainakin ulkonaisesti pystyi suruttomasti jät- 
tämään kotitalonsa, lemmittynsä ja ikätoverinsa kotikylässä ja 
lähtemään vieraille maille onnea etsimään, oli sen uuden yhteis- 
kunnallisen psykologian muovaama, joka oli muodostunut kapi- 
talistisen, erityisesti 1800-luvun loppua kohti voimistuneen 
muuttoliikkeen vaikutuksesta. 


Käsittelemme vielä lyhyesti kansansatua. Sen lajeja on luokitel- 
tu eri tavoin, mutta tavallisesti erotetaan eläinsadut, taikatarut, 
seikkailutarinat, pilasadut ja kaskut. Kullakin satutyypillä on 
oma morfologinen rakenteensa. 

Kaikkien kansojen - myös suomalaisten - saduissa on run- 
saasti sellaisia juonia ja motiiveja, jotka erilaisina muunnelmina 
ja yhdistelminä voidaan tavata käytännöllisesti katsoen kaikissa 
maissa. Näin kansanrunoudentutkijat ovat voineet laatia erityi- 
siä kansainvälisten satuaiheiden luetteloja. Suomalaisen kansan- 
runoudentutkijan Antti Aarnen vuonna 1910 laatima luettelo on 
erittäin tunnettu, ja sitä käyttävät hyväkseen kaikki maailman 
satujen tutkijat. Amerikkalainen S. Thompson laati siitä vuonna 
1928 laajennetun muunnelman, joka tunnetaan Aarne-Thompso- 
nin luettelona. N. P. Andrejev täydensi luetteloa vuonna 1929 ve- 
näläisten satujen osalta, ja tämä laitos tunnetaan Aarne-Andreje- 
vin luettelona. 

Se seikka että eri kansojen (myös toisistaan varsin etäisten) sa- 
duissa on yhteisiä piirteitä, on aiheuttanut kansanrunoudentut- 
kijoiden keskuudessa kiistoja siitä, ovatko samankaltaiset satu- 
aiheet ja -motiivit syntyneet itsestään jonkin kansan keskuudes- 
sa vai onko se omaksunut ne kansainvälisestä satuaarteistosta, 
niin sanotuista ”kiertävistä aiheista”. Ilmeisesti on tapahtunut 
kumpaakin. Maailman kansansatujen yhteiset piirteet voidaan 
selittää paljolti eri kansojen samankaltaisilla kulttuurihistorialli- 
silla olosuhteilla. Lähteiltään merkittävä osa kansansatujen mo- 
tiiveista on hyvin vanhaa alkuperää, kotoisin elämänmuodoista 
jolloin ei vielä tunnettu luokkia. Eläinsaduissa monet motiivit 
liittyivät alun perin totemismiin ja vasta myöhemmin menetti- 
vät mytologisen ja maagisen merkityksensä ja saivat opettavai- 
sen sisällön. Mytologisiin käsityksiin olivat muinoin sidoksissa 

myös taikatarut. Niissä kuvastuvat alkukantaiset yhteiskunta- 
suhteet, initiaatiomenot, alkukantainen animismi jne. 

Mutta saduksi kansansatu muuttui varsinaisesti vasta sen jäl- 
keen, kun se oli jo täysin eronnut myytistä sakraalisena katego- 
riana. Kun myyttiin uskottiin jonakin pyhänä asiana, joka todel- 
lakin oli tapahtunut, niin satu alkaa oikeastaan siitä, kun kuuli- 
jat omaksuvat sen jo viihdyttävänä sepitelmänä, todellisuuden 
taiteellisena fiktiona eikä enää todellisuutena itsenään. Ilmeises- 
tikin vasta tällöin kävi mahdolliseksi muokata muilta omaksut- 
tuja motiiveja oman kansan alkuperäisen motiiviperinteen rin- 
nalla. Tällöin jokainen kansa muokkasi kansainvälisiä aiheita 
omalla tavallaan, maantieteellisten olosuhteiden, työ- ja elinolo- 
jen erityispiirteiden ja kansallisen ja yhteiskunnallisen psykolo- 
gian mukaisesti. Saduissa kuvastuvat omalla tavallaan erilaiset 
yhteiskunnalliset ja taloudelliset formaatiot. Feodalismin kau- 
della satujen sankareita olivat kuningas ja talonpoika, prinsessa 
ja sikopaimen, herra ja palvelija, pappi ja työmies. Kapitalismin 
aikakausi aktivoi saduissa rikkauden ja köyhyyden teeman, san- 
kari on entistä useammin kauppias, saita ja ahne isäntä tai jalo 
ryöväri, joka tasoittaa yhteiskunnallista eriarvoisuutta. Esimer- 
kiksi suomalaisessa tarinassa Matti Haapoja, tavaran tasaaja 
sankari kohtaa naisen ja pienen pojan, jotka vievät ainutta leh- 
määnsä myytäväksi voidakseen maksaa velkansa. Kohtaamisen 
aikana nainen sanoo, että ympäristössä kuulemma harhaili Matti 
Haapoja, joka saattaa viedä häneltä rahat. Silloin sankari lukee 
naisen kouraan summan, joka riittää velan maksuun, ja käskee 
tämän palata lehmineen kotiin. Samalla hän selittää, että hän 
juuri on se Matti-rosvo, mutta että hän ottaa vain rikkailta aut- 
taakseen köyhiä. Tämän hän kehottaa kertomaan muillekin. 

Kansansaduissa, muun muassa eläinsaduissa ja taikataruissa, 
seikkailutarinoista puhumattakaan, on tavallisesti runsaasti kan- 
san elämän realistisia yksityiskohtia ja talonpoikien askareiden 
kuvauksia. Suomalaisessa sadussa ketusta ja sudesta (vastaavas- 
sa venäläisessä aiheessa esiintyy tavallisesti kettu ja karhu) 
esiintyy talonpoika, joka vie reellä kalakuormaa (johon kettu pii- 
loutuu), talonpoikaisnainen, joka kirnuaa voita (josta kettu ottaa 
Osansa), ja korento (jolla paikalle juosseet ihmiset hakkaavat 
avantoon jäätynyttä sutta). Tai sadussa Viisaasta pojasta sanka- 
Fin varsin mutkallisissa vastauksissa kansansa keskuudessa 

kiertelevän kuninkaan kysymyksiin tulevat taaskin esille varsin 
tavanomaiset talonpojan askareet ja huolet. Lisäksi eri ryhmien 
sadut poikkeavat huomattavasti toisistaan mielikuvituksellisuu- 
den suhteen. Esimerkiksi seikkailutarinassa ei taikataruun ver- 
rattuna enää ole ihmeen aineksia tämän sanan varsinaisessa 
merkityksessä. Seikkailutarinan sankari selviää vaikeista tilan- 
teista älyllään eikä maagisten apulaisten ansiosta. Koska hän toi- 
mii itse oman harkintansa mukaan eikä taikakaavaa noudattaen, 
hänen tekonsa ovat yllättävämpiä, kerronta mutkikkaampaa ja 
siinä on vähemmän tavanomaista sadun logiikkaa. Tutkijat to- 
distavat, että seikkailutarinoita on vaikeampi painaa mieleen. 


Ja silti kansansadun estetiikan mukaan totuudenmukaisinkin 
tavallinen satu on varsin kaukana kirjaimellisesta todellisen elä- 
män kaltaisuudesta. Ei ole ihme, että monissa kielissä — myös 
suomen kielessä — satu-sana on myös sepittelyn ja valheen syno- 
nyymi. Kärjistäen sadun estetiikan erityisluonnetta V. J. Propp 
katsoo mahdolliseksi sanoa jopa, että ”sadussa ei ole ainutta- 
kaan totuudenmukaista aihetta”. Hän tähdentää, että satu ei mil- 


loinkaan edes pyrikään olemaan todellisuutta, se kiehtoo juuri 
kerrontansa epätavallisuudella. Juuri epätodellinen aines, sepit- 
tely sellaisenaan tuottaa sadussa erityistä nautintoa. ”Saduissa 
on todellisuus tahallisesti käännetty nurin, ja siksi juuri ne kan- 
saa ihastuttavatkin.”?! 


Tämän voi selittää esimerkillä. Sitä että kuningas edellä maini- 
tussa suomalaisessa sadussa Viisaasta pojasta tulee tapaamaan 
sankaria riiheen ja sitten hänen kekseliäisyydestään hämmästy- 
neenä ottaa hänet vävykseen, eivät sadun kuulijat suinkaan otta- 
neet kirjaimellisena totuutena, eikä se sadussa edes ollut tär- 
keintä. Mikä oli todella tärkeää ja sisälsi kansansadun esteetti- 
sen totuuden, se oli talonpojan älyn ja kekseliäisyyden ihannoin- 
ti, koska nuo ominaisuudet saivat hänen kanssaan keskustelleen 
kuninkaan hetkeksi katsomaan häntä alhaalta ylöspäin — toisin 
kuin heidän asemansa yhteiskunnan portaikossa olisi todella 
edellyttänyt. Mitä epätodennäköisempi sadun tilanne on kirjai- 
mellisessa merkityksessä, sitä tehokkaampi se on sadun estetii- 
kan kannalta. Älyn ihannoiminen tyhmyyttä tai kerskailevaa 
vallanhalua, oveluuden ihannointi karkeaa voimaa, hyvyyden 
ihannointi pahuutta ja ahneutta, myötätuntoisuuden ihannointi 

ilkeää kiittämättömyyttä vastaan ovat kansansadun estetiikan 
tärkeimpiä erityispiirteitä. 

Tavanomaisen maailman tahallinen ”kääntäminen nurin” on 
erityisen luonteenomaista eräille kansansadun lajeille, muun 
muassa hölmöläissaduille. Suomalaisessa kansanrunoudessa 
näiden satujen sankarit olivat milloin hämäläisiä, milloin savo- 
laisia, milloin jonkin muun paikkakunnan asukkaita. Nimityk- 
sellä ”hölmöläissadut” on jo kirjallinen alkuperä. ”Hölmöläksi” 
nimitti Pietari Hannikainen yksinkertaisten henkilöittensä 
asuinpaikkaa komediassaan Silmänkääntäjä vuonna 1843. Siel- 
tä nimitys siirtyi myöhemmin kansanrunouteen. Näissä saduissa 
kaikki tehdään päinvastoin ja jopa järkevätkin neuvot kääntyvät 
typeriksi. Hölmöläiset esimerkiksi ensin rakentavat talon ilman 
ikkunoita ja kantavat sisään valoa säkeillä. Kun heille neuvo- 
taan, että he puhkaisisivat seiniin ikkunat, he hakkaavat kaikki 
seinät piloille, niin että koko talo romahtaa. Hölmöläissadut ovat 
kansainvälistä lajia, ja joka maassa on omat paikalliset hölmöläi- 
sensä. 

Tutkijat ovat panneet merkille mielenkiintoisen seikan: satu- 
aiheiden luettelossa esiintyy satiiristen satujen kohdalla eniten 
suomalaisia. Tämä selitetään johtuneeksi osittain suomalaisten 
kansanrunouden ajattelutavan kansallisesta omalaatuisuudesta. 
Suurimpana syynä lienee kuitenkin se, että keruutyö on ollut 
Suomessa erityisen huolellista, ja miltei kaikki aiheet ovat pääs- 
seet luetteloihin. 


6. Suomenruotsalaisten ja saamelaisten 
kansanrunous 


Suomen ruotsalaisväestö on ammoisista ajoista alkaen koostu- 
nut pääasiallisesti rannikon ja saariston asukkaista, joiden elä- 
mässä merellä ja siihen liittyvillä ammateilla on ollut erityinen 
osuus, mikä on osittain kuvastunut myös paikallisen suullisen 
runouden omaleimaisuutena. Tätä omaleimaisuutta ei kuiten- 
kaan ole niinkään helppoa määritellä, kun ottaa huomioon suo- 
menruotsalaisen kansanrunouden kiinteän yhteyden yleisruot- 
salaiseen ja yleisskandinaaviseen kansanrunousperinteeseen. 
Miltei kaikki suomenruotsalaisten keskuudesta muistiin merki- 
tyt satu- ja balladiaiheet tunnetaan myös Ruotsissa, Norjassa ja 
Tanskassa. Esimerkiksi kahdeksastakymmenestä suomenruot- 
salaisten keskuudessa esiintyvästä balladiaiheesta tutkijat usko- 
vat vain kahden voineen alun perin syntyä Suomessa.? Ja silti 
on arvioitu, että suomenruotsalaiset ovat yleisruotsalaisista ja 
yleisskandinaavisista kansanrunouden aiheista erityisesti omak- 
suneet ja säilyttäneet ne, jotka liittyvät mereen ja meriseikkailui- 
hin. 

Tiettävästi balladityyppisiä lyyris-eeppisiä lauluja oli keski- 
ajalla käytetty piirileikki- ja tanssilauluina. Sisältö- ja aihetyypil- 
tään ne jaetaan muutamiin ryhmiin (balladit ja legendat, ritari- 
balladit, historialliset balladit jne.), vaikka ryhmien väliset rajat 
ovatkin melko suhteelliset ja epämääräiset. 

Piirileikki- ja tanssilauluina käytettiin myös nelisäkeisiä lyyri- 
siä lauluja (tai ns. enstrofingar, yksisäkeistöisiä lauluja). Tutkijat 
otaksuvat, että itsenäisenä lajina nelisäkeiset laulut ovat skandi- 
naavisessa kansanrunoudessa saaneet alkunsa myöhäiskeski- 
ajalta. Suurin osa muistiin merkityistä lauluista on tietenkin 
myöhäisemmältä ajalta. Vaikka nelisäkeiset laulut olivatkin liik- 
kuva ja alituisesti uudistuva laji, niin jotkin niistä saattoivat olla 
myös varsin vakaita muodoltaan. Esimerkiksi 1800-luvun jälki- 

puoliskolla Suomessa kirjoitettiin muistiin nelisäkeinen laulu, 
joka merkittiin Ruotsissa muistiin jo 1500-luvulla.28 

Kulttuurihistoriallisessa mielessä suomenruotsalaista kansan- 
runoutta pidetään tavallisesti siltana ja välittäjänä, jonka kautta 
länsimaisia vaikutteita tunkeutui suomalaiseen kansanrunou- 
teen. Toisaalta suomalainen kansanrunous sai Karjalan ja Inke- 
rinmaan kautta slaavilaisia ja bysanttilaisia vaikutteita. Länsi- 
roomalainen ja bysanttilainen kulttuuri kohtasivat toisensa juuri 
Suomessa. 

Oma kansanrunoutensa on myös saamelaisilla, joita Suomessa 
on kolmisentuhatta eli osapuilleen kymmenesosa kaikista maail- 
man saamelaisista. Saamelaisten elämänmuodon omalaatuisuus, 
heidän verraten myöhäinen lähtönsä nykyaikaisen kehityksen 
tielle ovat aiheuttaneet sen, että heidän kansanrunoudessaan hy- 
vin arkaainen ja primitiivinen aines elää rinnan melko myöhäis- 
ten vaikutusten kanssa. Esimerkiksi mytologisista olennoista 
kertovien satujen rinnalla saamelaisilla on kuningas- ja prinses- 
sasatuja, joilla on melko vähän tekemistä näiden todellisen elä- 
män kanssa. Siitä syystä eräät tutkijat erottavatkin saamelaisten 
keskuudessa muistiin merkityt sadut ”aitoihin” ja ”epäaitoihin”, 
omintakeisiin ja muilta omaksuttuihin, vaikka niiden erottami- 
nen toisistaan ei aina olekaan helppoa.? 

Saamelaisten lauluja nimitetään tavallisesti joiuiksi, joilla kui- 
tenkin tarkoitetaan varsin erilaisia ilmiöitä. On joikuja, joissa 
kaikki keskittyy melodiaan ja rytmiin, kun taas sanallinen puoli 
on vajavaisesti kehittynyt tai merkittäviä sanoja ei yleensä ole- 
kaan tai toistellaan vain paria, kolmea sanaa. Ja sitten on joiku- 
ja, joissa on kehittynyt sanallinen osa, joka käsittää jopa kaksi- 
kinsataa säettä. Niukkatekstisiä joikuja tutkijat ovat taipuvaisia 
pitämään hyvin vanhojen laulumuotojen jäänteinä, sellaisten 
jotka ovat sukua eräille paleoaasialaisten kansojen lauluille. On 
kuitenkin hämmästyttävää, että vaikka saamelaisilla on ollut 
primitiivisiä ”sanattomia lauluja” vielä verraten hiljan, tällä vuo- 
sisadalla, niin toisaalta jo kolme vuosisataa sitten merkittiin 
muistiin saamelaisia lyyrisiä lauluja, joiden runollinen arvo on 


ollut erittäin korkeaa tasoa. 
Vuonna 1673 Uppsalan yliopiston professori J. Schefferus jul- 


kaisi latinankielisen teoksen nimeltä Lapponia. Se sisälsi kaksi 
saamelaista laulua (alkukielisinä ja latinankielisinä käännöksi- 

nä), jotka tekijä oli saanut pappi Olaus Sirmalta, joka oli synty- 
perältään saamelainen. Ne olivat rakkauslauluja, joihin Euroo- 
pan huomattavimmat kirjailijat, muun muassa Herder, Lessing, 
Voltaire ja Goethe, kiinnittivät myöhemmin ihastuneina huo- 
miota. Toisen nimi oli Morsiamen laulu, ja kirjaan otettujen 
Olaus Sirman sanojen mukaan sitä lauloivat nuoret miehet elä- 
essään porojen kesälaitumilla kaukana varsinaisista leiripaikois- 
ta. Seuraavassa tämän jo klassiseksi luokitellun laulun proosa- 
käännös: 


Paistakoon päivä kirkkaasti Orajärveen! 

Jos kuusten latvoihin kiipeäisin 

ja tietäisin saavani nähdä Orajärven, 

jonka kanervalaaksossa hän on, N 

niin kaikki nämä puut minä raivaisin, 

jotka tässä kasvavat nykyisin, 

ja kaikki nämä oksat karsisin, 

jotka kantavat hyviä vihreitä lehviä. 

Kiitäviä pilviä seurailin, 

jotka kulkivat kohti Orajärveä. a 

Jospa sinne voisin lentää variksen siivin! NN 
Ei ole minulla sotkan siipiä, joilla sinne lentäisin, 
eikä ole hanhen jalkoja eikä kauniita jalkateriä, 
joilla luoksesi liukuisin. 

Olet kyllä jo kauan odottanut, N 
ihanimmat päiväsi, hellimmät silmäsi, 
lämpimimmän sydämesi. 

Jos kauaskin sinut pian saavuttaisin. 

Mikä voi olla lujempi N 

kuin on suonirihma ja rautavitjat, — 

jotka puristavat kovasti ja kietovat päämme, 
muuttavat kaikki ajatuksemme? 

Pojan mieli, tuulen mieli, 

nuoren aatos, pitkä aatos. 

Jos niitä kaikkia kuuntelen, 

astun väärälle tielle. 

Yksi on mieli minun ottaminen, N a 
niin tiedän paremman tien edestäni löytäväni.?5 


Lajirikkaudessaan ja monimuotoisuudessaan kansanrunous on 
siis kehittänyt erilaisia todellisuuden esteettisen omaksumisen 
keinoja, kuten näemme. Vuosisatoina ja vuosituhansina kansan 
mielikuvitus on luonut aitoja taideaarteita, joiden arvo ja merki- 

tys on pysyvä. Ja ajan mittaan kirjallisuus on oppinut auliisti 
ammentamaan tästä ehtymättömästä lähteestä. 


Lähdeviitteet 


' Henrik Gabriel Porthan, Tutkimuksia. Helsinki 1904, s. 7-8 

2? V, J. Propp, Fol'klor i dejstvitel'nost'. Moskova 1976, s. 21-22 

* Tarkempia tietoja Krohnin ja muiden suomalaisten kansanrunouden- 
tutkijoiden käsitysten kehityksestä samoin kuin Suomen yhteiskunta- 
ja poliittisen elämän tekijöiden vaikutuksesta tuohon kehitykseen 
1890—1940-luvuilla saa W. A. Wilsonin teoksesta Folklore and nationa- 
lism in modern Finland. Indiana University Press. Bloomington - Lon- 
don, 1976 

4B. N. Putilov, Tipologija fol'klornogo istorizma teoksessa Tipologia na- 
rodnogo eposa. Nauka, Moskova 1975, s. 165 

5 J. M. Meletinskij, Proishozdenije geroitseskogo eposa. Moskova 
1963, s. 101 

ë Sama, s. 22 

7M. Gor'ij, Sobranije sotSinenij v 30 tomah, XXVII. Moskova 1953, s. 
101 

*A.F.Losev, Antitsnaja mifologija v jeje istoritseskom razvitiji. 
Moskova 1957, s. 7 

” Suomen kirjallisuus I. Helsinki 1963, s. 148 

10 J. M. Meletinskij, Proishozdenije geroitseskogo eposa, s. 128 

11 Suomen kirjallisuus I, s. 233 

'* Tarkemmin J. I. Semenovin teoksessa Kak vozniklo töelovetses- 
tvo. Nauka, Moskova 1966, s. 476-495; ja V. J. Proppin teoksessa Isto- 
ritseskije korni volsebnoj skazki. Leningrad 1946, s. 304-306 

's Matti Kuusi, Kalevalaisen muinaisepiikan viisi tyylikautta. Kalevala- 
seuran vuosikirja (37). Porvoo — Helsinki 1957, s. 109-128 

'4 Todettakoon myös, että asiantuntijat uskovat, että suomen kielen ”va- 
la”, mordvan ”val” (sana) ja saamen ”vuolle” (laulu) ovat yhteistä alku- 
perää, missä voi nähdä heijastuksen ikivanhasta polysemanttisuudes- 
ta (Suomen kirjallisuus I, s. 526) 

'5 M. Bahtin, Epos i roman. Aikakauskirjassa Voprosy literatury N:o 1, 
1970 

18 J, M. Meletinskij, Proishozdenije geroitseskogo eposa, s. 148 

17 Suomen kirjallisuus 1, s. 273 

'* V, I. Lenin, Sobranije sotSinenij XXX (5. painos), s. 43 

19 V, J. Propp, Fol'klor i dejstvitel'nost', s. 106 

20 Suomen kirjallisuus I, s. 411 

*' V., I. Propp, Fol'klor i dejstvitel'nost', s. 86, 87 

22 Suomen kirjallisuus I, s. 610 

83 Sama, s. 609 

"Sama, s. 545 

5 Suomen kirjallisuuden antologia I. Keuruu 1963, s. 188-189 


Toinen luku 


Suomenkielisen painetun kirjallisuuden synty 
ja uskonpuhdistuksen ajan kirjallisuus 
(1540-1640) 


1. Varhainen latinan- ja ruotsinkielinen 
kirjallisuus 


Ensimmäiset suomenkieliset kirjat painettiin 1500-luvun puoli- 
välissä, mikä johtui Suomen kirkossa toimitetusta uskonpuhdis- 
tuksesta ja siirtymisestä katolilaisuudesta luterilaisuuteen. 

Jo ennen sitä Suomessa oli ollut jonkinlaisia latinankielisen 
kirjakulttuurin alkeita, jotka olivat peräisin kristinuskon leviä- 
misen varhaiselta kaudelta. 

1100-luvun loppuun mennessä oli katolinen kirkko vahvista- 
nut organisaationsa Suomessa, mikä oli tulos ruotsalaisten jat- 
kuvasta maan valloituksesta. Tuolloin syntyi erityinen hiippa- 
kunta, jonka keskuksena oli Turku. Sinne, tuomiokirkon yhtey- 
teen (oletettavasti vuoteen 1276 mennessä) perustettiin katedraa- 
likoulu valmistamaan pappeja. Tuosta ajasta alkaen koulusivis- 
tys oli Suomessa muutamien vuosisatojen ajan miltei yksin- 
omaan papiston, tuon keskiajan ”ammattisivistyneistön”, etuoi- 
keus. 

Ne jotka tavoittelivat korkeita kirkollisia virkoja täydensivät 
tavallisesti sivistystään ulkomailla, Euroopan vanhimmissa yli- 
opistoissa. Ja nämä henkilöt toivatkin kotimaahan palatessaan 
mukanaan Suomen ensimmäiset keskiajan munkkilatinalla kä- 
sinkirjoitetut kirkollisten kirjojen kokoelmat. Käsinkirjoitetut 
kirjat olivat kalliita, eivätkä nuo kokoelmat siis saattaneet olla 
suuria, mutta niistä kuitenkin alkoi Suomen kirjakulttuuri. Var- 
haisimmista kirjastoista tunnetaan piispojen Tuomaan (1200-lu- 
vun alkupuolisko) ja Hemmingin (1300-luvun keskiväli) kirjako- 
koelmat, joiden luettelot ovat säilyneet jälkisäädöstekstissä. 

Katolisen kauden käsinkirjoitetut ja painetut kirjat valmistet- 
tlin pergamentista, mutta 1300-luvun lopulta lähtien yleisim- 
mäksi materiaaliksi tuli paperi. Koska myöhempi luterilaisuus 
el pitänyt katolisia kirjoja erityisen arvokkaina, ne tuhoutuivat 
Buomessa miltei täysin. Paperisista (ja siis halvimmista) käsin- 

kirjoitetuista kirjoista ei ole yleensä jäänyt jälkeäkään, perga- 
menttikirjoista sentään on säilynyt erillisiä sivuja, koska materi- 
aalia voitiin käyttää kirjansidontaan. Noilla pergamenttilehdillä 
päällystettiin veroluetteloiden kansia, ja myöhemmin nuo keräi- 
lijöiden kokoamat pergamenttilehdet muodostivat vaikuttavan 
kokoelman. Helsingin Yliopiston kirjastossa on tallella noin 
10 000 lehteä, jotka todennäköisesti ovat peräisin tuhannesta eri- 
laisesta kirjasta. Yksi pergamenttikirja on onnistuttu entistä- 
mään täysin. Kysymyksessä on Manuale Aboense, hiippakunnan 
kalenteri, joka painettiin Suomen kirkon tilauksesta ulkomailla 
vuonna 1522. 

Suoranaisesti suomalaisten tekijöiden laatimaa katolisen ajan 
kirkollista kirjallisuutta on varsin vähän. Sen varhaisimmat 
näytteet liittyvät pyhän Henrikin ylistämiseen. Tämä Uppsalan 
piispa mainittiin jo kansanrunoutta käsittelevässä luvussa. Hän 
levitti kristinuskoa suomalaisten heimojen keskuuteen ja sai 
surmansa vuonna 1156 Lalli-nimisen talonpojan kädestä (nimi 
Lalli ilmestyy vasta myöhäisempiin kirjoituksiin). Oli olemassa 
erityinen ”Henrikin liturgia”, jonka (proosa- ja runomuotoinen) 
alkuperäisteksti syntyi 1200-luvun lopulla. Sen säilyneistä ko- 
pioista varhaisimmat ovat peräisin 1300-luvun keskivaiheilta. Li- 
turgian tekstiin sisältyi myös varsinainen legenda Henrikistä, 
hänen elämästään, ihmeteoistaan ja kuolemastaan. 1900-luvulla 
löydettiin legendan laajennettu kopio (1400-luvun lopulta). Se on 
eheä teos, jota taiteellisesti pidetään Suomen latinankielisen kir- 
jallisuuden korkeimpana saavutuksena. Henrikin legendalla on, 
kuten jo mainittiin, oma suomenkielinen muunnelmansa kan- 
sanrunoudessa. Se on historiallinen laulu, joka poikkeaa suures- 
ti kirkollisista teksteistä. Tutkijat otaksuvat, että Piispa Henri- 
kin surmavirsi on alkuperältään yhtä vanha kuin kirkollinenkin 
legenda, mutta se on syntynyt ja kehittynyt itsenäisesti. 

Vuonna 1488 näki päivänvalon Turun hiippakunnan kirkkokä- 
sikirja Missale Aboense, jota pidetään ensimmäisenä suomalais- 
peräisenä kirjana. Se painettiin erikoistilauksesta Lyypekissä 
(Suomessa kun ei ollut omaa kirjapainoa) kahtena versiona: per- 
gamentille ja paperille. Sen laajuus oli 550 foliokokoista sivua. 
Sisällöltään se oli yhdistelmä dominikaanien munkkikunnan 
messutekstejä (tämä osa ladelmaa oli taloudellisista syistä otettu 
saman kirjapainon aikaisemmista julkaisuista) ja erityisesti va- 


1. VARHAINEN LATINAN- JA RUOTSINKIELINEN KIRJALLISUUS 81 


littuja ”turkulaisia” rukoustekstejä. Lisäksi siihen liitettiin pai- 
kallisten pyhimysten kalenteri, joka dominikaanien liturgiasta 
puuttui. Tähän kirjaan Mikael Agricola osittain nojautui, kun 
hän myöhemmin ryhtyi laatimaan ensimmäisiä luterilaisia suo- 
menkielisiä kirjoja. 

Tähän saakka on ollut kysymys katolisen kirjakulttuurin 
muistomerkeistä, joiden tekijöitä ei tunneta. Ensimmäinen Suo- 
messa tunnettu katolinen kirjojen tekijä oli Jöns Budde, Naanta- 
liin 1400-luvun puolivälissä perustetun luostarin munkki. Otak- 
sutaan tämän luostarin olleen 1400-luvun jälkipuoliskolla 
muuan katolisen kirjakulttuurin linnakkeita Suomessa, mutta 
kirjoista ei ole jäänyt paljonkaan jälkiä. Jälkipolville on kulkeu- 
tunut muutamia Jöns Budden tekemiä ruotsinnoksia (osittain 
ne tuhoutuivat vasta myöhemmin, Turussa vuonna 1827 raivon- 
neessa tulipalossa). Budde käänsi latinasta muun muassa raama- 
tun lukuja. Useimmat hänen käsinkirjoittamistaan kirjoista ovat 
säilyneet myöhäisempinä kopioina (1500-luvulta), ja vain yksi 
käännös on hänen omaa käsialaansa. Se on niin sanottu Jöns 
Buddes bok eli Jöns Budden kirja, johon sisältyy teologinen tut- 
kielma, katkelma pyhän Birgitan tyttären elämäkerrasta sekä le- 
gendoja, vertauksia ja meditaatioita. Analysoimalla käännösten 
kieltä ja kielen paikallisia erityispiirteitä tutkijat ovat päätyneet 
siihen tulokseen, että Jöns Budde oli kotoisin suomenkieliseltä 
Pohjanmaalta ja osapuilleen sen keskiosista. Nykyiset tutkijat 
kirjoittavat, että Budden kääntämissä ”lyhyissä taruissa ei har- 
taudellinen aines ole aina ensi sijalla. Ne ovat etäistä sukua re- 
hessanssin galanteille novelleille, joiden yli heittyy moralisoivan 
tuomion ohut huntu. Ehkäpä luostariväki niitä mielellään lues- 
keli. Novellien paholaisepisodit tuovat joskus mieleen Suomen 
keskiaikaisten kirkkojen irvokkaat seinämaalaukset”! 

Pääasiallisesti katoliselta ajalta ovat peräisin myös Piae Can- 
tiones -kokoelman hengelliset laulut, vaikka kokoelma itse jul- 
kaistiinkin ensi kerran vasta vuonna 1582 tilauksesta Greifswal- 
dissa, Saksassa. Laulut oli suurimmaksi osaksi omaksuttu eu- 
Fooppalaisista lähteistä, mutta osa niistä oli sentään sepitetty 
Buomessa. Suomen kielellä tällainen kokoelma ilmestyi vuonna 
1616. Mutta sen jälkeenkin Suomessa ilmestyi edelleen hengel- 
listen laulujen latinankielisiä julkaisuja. Ilmeisesti nämä latinan- 
kieliset kokoelmat säilyttivät paikalliselle papistolle merkityk- 

sensä jumalanpalveluksissa luterilaisenakin aikana, sillä monet 
papit osasivat huonosti suomea. Samalla niitä käytettiin opetus- 
tarkoituksiin, ensin katedraalikoulussa ja sitten vuonna 1640 pe- 
rustetussa Akatemiassa. Joissakin lauluissa kuvattiin koululais- 
ten ja opiskelijoiden omaa elämää, heidän koulu- ja jumaluus- 
opillisia huoliaan ja maailman viettelyksiä. Vuoden 1625 laitok- 
sessa oli jopa erityinen osasto De vita scholastica (Kouluelämäs- 
tä), jossa uutteruuteen rohkaisevien ja siitä hyvästä taivaan au- 
tuutta lupailevien laulujen joukossa on tällainenkin todistus 
koululaisten kyvyistä: 


Tuskin he tietävät, mitä on la, sol, fa, re, 
eivätkä osaa taivuttaa musa-sanaa, 
eivätkä huolehdi opinnoistaan. 
Sensijaan he oppivat tanssimaan, 

ja alkavat rakastaa maailman riemuja.? 


Kanonisten uskonnollisten teemojen kautta hengellisissä lau- 
luissa löi toisinaan lävitse henkilökohtainen elementti. Perin- 
teellisissä valituksissa, jotka kohdistuivat maalliseen murheen- 
laaksoon, saattoi kuvastua yksilöllisten ihmiskohtaloiden nurin- 
kurisuuksia. Tutkijat uskovat, että esimerkiksi seuraava jere- 
miadi on saattanut syntyä köyhän suomalaisen jumaluusopin 
opiskelijan kynästä, kun hän on saanut viljalti maistaa katkeraa 
kalkkia oppiaikanaan jossakin Euroopan yliopistossa, kaukana 
kotimaastaan: 


Vieraalla maalla ovat varani loppuneet 

ja iloinen mieleni kaikonnut. 

Olen jo alentunut maallikon asemaan, 

ja halvinkin voi minua ahdistaa. 

Jos olisin rosvo tai sotilas, 

eläisin ryöstämällä, 

mutta olen vain köyhä ylioppilas. 

Munkiksi en kelpaa, erakoksi en uskalla ruveta, 
kerjuuta häpeän ja kaivaa en jaksa.’ 


On olemassa välillisiä todisteita sen olettamuksen puolesta, että 
jo katolisena aikana ennen uskonpuhdistusta Suomessa oli pait- 
si latinan- myös suomenkielisen käsinkirjoitetun kirkollisen kir- 
jallisuuden alkeita. 

Latina oli vallitsevana kirkollisissa jumalanpalveluksissa ja li- 
turgiassa. Mutta kanssakäymisessään seurakuntalaistensa kans- 
sa katolinen papisto ei selvinnyt pelkällä latinalla, sillä sitä nämä 
eivät yleensä ymmärtäneet. Katolisuuden historiasta tiedetään, 
että pappien oli pakko hyväksyä vastaavat poikkeukset ja jopa 
velvoittaa paikalliset papit lukemaan tärkeimmät rukoukset seu- 
rakuntalaisten omalla kielellä. Tallella on asiakirjoja, jotka todis- 
tavat, että tällaisia lupia annettiin myös Suomea varten. Niin sa- 
notuissa Turun piispan Maunu Särkilahden Statuuteissa vuodel- 
ta 1492 on kohta, jossa kaikkia Suomen pappeja ja kappalaisia 
velvoitettiin ankarasti rahasakon uhalla sunnuntaipäivisin luke- 
maan seurakuntalaisilleen suomeksi Pater noster ja Ave Maria 
sekä uskon- ja synnintunnustus ynnä perehdyttämään seura- 
kuntalaiset niin sanotun ripin ja hätäkasteen kaavoihin (joita 
käytettiin, jos kuolema tuli äkkiä eikä kuolevan saatavilla ollut 
pappia). Suomalaisen kirjallisuuden lähteiden kannalta on eri- 
tyisen tärkeää, että piispan käsky velvoitti papit pitämään käsil- 
lä mainittujen rukousten unifioidut kirjalliset tekstit samoin 
kuin yhtenäistetyn rippikaavan, jotta papit lukisivat ne aina sa- 
malla tavoin ja että seurakuntalaiset painaisivat ne helpommin 
mieleensä. 

Siksi onkin täysin todennäköistä, että joidenkin kirkollisten 
tekstien käsinkirjoitettuja suomenkielisiä käännöksiä oli ole- 
massa jo ennen uskonpuhdistusta ja että Mikael Agricola ensim- 
mäisiä painettuja suomalaisia kirjoja valmistellessaan saattoi 


jossakin määrin nojata edeltäjiensä jo olemassa oleviin, vaikka- 


kin minimaalisiin käännöskokeiluihin. 

Ruotsissa, johon Suomikin kuului, toimeenpantiin kirkkouu- 
distus pääasiallisesti 1520—40-luvuilla. Ruotsalainen uskonpuh- 
distus erosi olennaisesti saksalaisesta. Se suoritettiin ”ylhäältä 
käsin” eikä sillä ollut yhteyksiä laajoihin kansanliikkeisiin. Se 
oli muuan niitä tehokkaita toimia, joilla Kustaa Vaasa lujitti kes- 
kitettyä monarkiaa hallituskaudellaan. Uskonpuhdistusta seura- 
si kirkon maa- ja muun omaisuuden, tulojen ja kalleuksien pak- 
koluovutus kruunun ja aateliston hyväksi. Valtio sai ylivallan 
kirkon asioihin. Hallituksen valvonnan tehostamiseksi erotettiin 
koko katolinen- kirkonjohto, ja sitten kun kuninkaasta alkoi 
näyttää, että valta kirkon ylitse saattoi sittenkin luisua hänen kä- 
sistään, erotettiin myös eräät vaikutusvaltaiset suuntaukseltaan 

luterilaiset hengenmiehet, jotka alun perin olivat edistäneet kir- 
kollista uudistusta. Esimerkiksi vuonna 1540 syytettiin petok- 
sesta maisteri Olaus Petriä, kirjailijaa ja huomattavaa ruotsalai- 
sen uskonpuhdistusliikkeen johtajaa, ja hänet poistettiin poliitti- 
selta näyttämöltä. 

Uskonpuhdistus merkitsi Ruotsissa samalla sitä, että kirkolli- 
sia kirjoja ryhdyttiin julkaisemaan ruotsin kielellä. Vuonna 1526 
ilmestyi uuden testamentin ruotsinnos, samana vuonna Olaus 
Petri julkaisi kokoelman hengeltään luterilaisia hengellisiä lau- 
luja, ja vuonna 1541 ilmestyi raamattu täydellisenä ruotsalaisena 
käännöksenä. Tällä käännöstoiminnalla oli suuri merkitys ruot- 
sin kirjakielen kehittymisen kannalta. Se vapautti ruotsin kielen 
paljolti tanskalaisesta vaikutuksesta, joka oli huomattava erityi- 
sesti myöhäiskeskiajalla. 

Myös Suomessa syntyi kirkkouudistuksen myötä tarve jul- 
kaista kirkollisia kirjoja kansan kielellä. 

Uskonpuhdistus merkitsi Suomelle suomenkielisten painettu- 
jen kirjojen syntyä ja oli siis tärkeä merkkipaalu suomalaisen 
kulttuurin historiassa. Kirjallisuuden - vaikkapa sisällöltään kir- 
kollisenkin — synty antoi sysäyksen yleissuomalaisen kansalli- 
sen kielen kehitykselle ja alkoi edistää Suomen kansan kansal- 
lista vakiintumista. Muistettakoon, että Mikael Agricolan aikana 
sana ”Suomi” ei vielä merkinnyt niinkään koko Suomea kuin 
sen lounaisosaa, niin sanottua Varsinais-Suomea. Ja ryhdyt- 
tyään luomaan yhtenäistä kirjakieltä Agricola oivalsi, miten vält- 
tämätöntä oli voittaa eri heimojen murteellinen hajanaisuus. 

Suomen yleinen takapajuisuus ja sorrettu asema eivät suosi- 
neet suomalaisen kansakunnan normaalia muodostusprosessia, 
ja suomalaisen kirjallisuuden kehitys eteni ensi askelistaan al- 
kaen varsin hitaasti. Tämä koskee myös uskonpuhdistuksen kir- 
jallisuutta. Tärkeimpienkin kirkollisten kirjojen kääntämiseen ja 
julkaisemiseen meni hyvin pitkä aika. Raamatun täydellinen 
kääntäminen, mikä oli Agricolan tavoite, vaati tosiasiallisesti ko- 
konaisen vuosisadan. Tämä kehityksen uskomaton hitaus oli 
suomalaiselle kirjallisuudelle ominaista aina 1800-luvulle saak- 
ka. 

Tiedetään, että jo 1500-luvun ensimmäisinä vuosikymmeninä 
ulkomailla opiskelleet suomalaiset joutuivat jossakin määrin eu- 
rooppalaisen humanismin ja reformaatiovirtausten vaikutuksen 

piiriin. Esimerkiksi Turun pormestarin poika Pietari Särkilahti 
opiskeli jonkin aikaa Louvainissa, Alankomaissa. Louvain oli 
silloisen Euroopan tärkeimpiä kulttuurikeskuksia, ja siellä suo- 
malaisen opettajana oli Erasmus Rotterdamilainen. Kotimaas- 
saan Pietari Särkilahti tuli tunnetuksi antiikin kulttuurin tunti- 
jana ja kiihkeänä kirkkouudistuksen kannattajana. Häntä pide- 
tään luterilaisuuden varhaisimpana julistajana Suomessa. Palat- 
tuaan kotimaahan viimeistään vuoteen 1523 mennessä hän alkoi 
levittää uskonpuhdistuksen aatteita jo ennen kuin Suomen piis- 
pa oli määritellyt virallisen kantansa niiden suhteen. Ensimmäi- 
nen luterilainen piispa Turkuun nimitettiin vuonna 1528, Väste- 
räsin valtiopäivien jälkeen, jotka olivat käännekohta uskonpuh- 
distuksen kulussa Ruotsissa. On mielenkiintoista, että itse Mart- 
ti Skytten vihkiminen Turun piispaksi tapahtui vielä katolisten 
seremonioiden mukaan, vaikka hänen myöhempi toimintansa 
tähtäsikin luterilaisuuden vahvistamiseen. Tämä toiminta ilmeni 
ennen kaikkea pappiskoulutuksessa. Tärkeimmäksi keskuksek- 
si, jonne tulevat papit lähetettiin täydentämään koulutustaan, 
tuli nyt Wittenberg, jossa heidän opiskeluaan ohjasivat Martin 
Luther ja Philipp Melanchthon. Näiden opiskelijoiden joukossa 
oli myös Mikael Agricola. Vuodesta 1535 alkaen Turun katedraa- 
likoulun rehtoriksi nimitettiin vain Wittenbergin yliopiston lop- 
pututkinnon suorittaneita maistereita. Ratkaisevana vaiheena 
uskonpuhdistuksen toimeenpanossa Suomessa pidetään vuosia 
1536—48, ja juuri tähän kauteen osuu Agricolan toiminta. 


2. Mikael Agricola 


Mikael Agricola syntyi noin vuonna 1510 talonpoikaisperheessä 
Pernajassa, alueella jossa asui pääasiallisesti ruotsalaisia. Tämän 
johdosta tutkijat ovat joutuneet kiistaan siitä, mitä kansallisuut- 
ta Agricolan vanhemmat olivat ja mitä kieltä perheessä puhut- 
tiin - suomea vaiko ruotsia. Kun muita tietoja ei ole ollut käytet- 
tävissä, on vedottu Agricolan käännösten lingvistiseen analyy- 
siin, ja useimmat tutkijat ovat taipuvaisia ajattelemaan, että 
käännökset oli tehnyt henkilö, joka oli pienestä pitäen puhunut 
suomea äidinkielenään. 

Nuoruudessaan hän kävi Viipurin latinakoulua, ja ilmeisesti 
juuri siellä hänelle annettiin tuo latinankielinen sukunimi Agri- 
cola, joka merkitsee maanviljelijää. 18-vuotiaana hänestä tuli Tu- 
run piispan sihteeri, hän kääntyi luterilaisuuteen ja alkoi valmis- 
tautua papinvirkaan. Tuolta ajalta on säilynyt hänelle kuulunut 
kappale Lutherin latinankielisiä saarnoja (saksaa Agricola ei 
osannut vielä). Kirja on täynnä Agricolan huomautuksia latinan, 
ruotsin ja toisinaan suomenkin kielellä. Marginaaleissa on sano- 
jen ja ilmaisujen käännöksiä. Lutherin tekstejä Agricola käytti 
valmistellessaan omia saarnojaan, joita hän piti vielä pääasialli- 
sesti ruotsin kielellä. Vuosina 1536-39 Agricola opiskeli Witten- 
bergissä, missä hän kuunteli Melanchthonin luentoja muinais- 
kreikan kielestä ja kirjallisuudesta, filosofiasta ja luonnontie- 
teestä. Kuten Agricolan kirjeistä Kustaa Vaasalle käy ilmi (hän 
pyysi kuninkaalta aineellista avustusta), hän yliopistovuosinaan 
muiden töidensä ohella jatkoi jo aiemmin aloittamaansa uuden 
testamentin suomentamista. Kotimaahan Agricola palasi muka- 
naan Lutherin ja Melanchthonin suosituskirjeet ja kirjakokoel- 
ma, johon kuului antiikin klassikkoja — Aristotelesta, Plautusta, 
Catoa ja Terentiusta. Turussa hänet nimitettiin katedraalikoulun 
rehtoriksi (ja ainoaksi silloiseksi opettajaksi). Vuonna 1554 hä- 

nestä tuli piispa. Ruotsin lähetystön mukana Agricola lähetettiin 
vuonna 1557 neuvotteluihin Moskovaan, mutta paluumatkalla 
hän sairastui ja kuoli. 

Agricolan kirjallinen toiminta osuu pääasiallisesti 1540-luvul- 
le. Tosin hänen ensimmäisen teoksensa (Abckiria) ilmestymis- 
vuosi ei ole tarkasti määriteltävissä, koska ensimmäistä painosta 
ei ole tallella. Varhaisimpana mahdollisena ajankohtana pide- 
tään vuotta 1538. Tätä perustellaan sillä, että keväällä 1538 kir- 
joittamassaan kirjeessä Agricola mainitsee ”pienestä kirjasta”, 
jonka hän lähettää lahjaksi kuninkaan pikku pojalle. Tämä kirja 
on saattanut olla juuri Abckiria, ja siinä tapauksessa Agricola 
olisi painattanut sen jo Saksassa, luultavimmin Lyypekissä. 
Myöhäisimpänä mahdollisena ajankohtana mainitaan vuosi 
1543. Pitkään aikaan ei ollut täyttä varmuutta myöskään kirjan 
laajuudesta ja sisällöstä, sillä siitä tunnettiin vain 16 ensimmäis- 
tä sivua, mutta ilman julkaisuvuotta osoittavaa merkintää. Mutta 
vuonna 1966 löydettiin seuraavat ja viimeiset kahdeksan sivua, 
jotka olivat Abckirian vuoden 1559 painoksesta. Niin muodoin 
ensimmäinen suomalainen kirja käsitti 24 sivua. 

Abckiria oli uskonnollinen kirja, joka sisälsi kristinuskon väit- 
tämien ”aakkoset”. Sen varsinainen kieliopillinen osa rajoittui 
aakkosiin ja esitettyjen kirjainmerkkien ääntämistä osoittaviin 
suppeisiin mainintoihin, jotka suomen kielen fonetiikan kannal- 
ta eivät ole aivan täsmällisiä. Oikeinkirjoituksessa Agricola oli 
tuntemiensa kirjakielten — latinan, ruotsin ja saksan - voimak- 
kaan vaikutuksen alainen. Suomen kielen nykyinen ortografia, 
joka lopullisessa muodossaan vakiintui verraten myöhään (käy- 
tännössä vasta 1800-luvun jälkipuoliskolla), on johdonmukaises- 
ti äänteenmukaista ja noudattaa tiukasti periaatetta, että jokaista 
kirjainta vastaa yksi äänne. Agricolan oikeinkirjoituksessa sel- 
laista ei vielä ollut eikä voinut ollakaan. Eräissä tapauksissa hän 
merkitsi muutamia erilaisia äänteitä yhdellä kirjaimella, toisissa 
tapauksissa päinvastoin sama äänne merkittiin eri tavoin (esi- 
merkiksi k-äänne esitettiin latinan k:lla, c:llä ja g:lla). Hänen or- 
tografiastaan ei ilmennyt sellainenkaan erityispiirre kuin vokaa- 
lien kesto, jolla suomen kielessä on tärkeä merkitys. Mutta ku- 
ten Martti Rapola aivan oikein toteaa, Agricola joutui käännös- 
toiminnassaan painiskelemaan niin monien muiden sanastollis- 
ten ja tyylillisten vaikeuksien kanssa, että ortografia jäi hänelle 

toissijaiseksi asiaksi, johon häneltä ei olisi edes voinutkaan 
odottaa erityistä syventymistä. Eikä pidä ihmetellä hänen oi- 
keinkirjoituksensa vanhahtavuutta, vaan sitä, että uuden oikein- 
kirjoituksen mukaisesti muunnetut Agricolan käännökset ovat 
nykyisenkin lukijan helposti ymmärrettävissä, mistä Rapola an- 
taa vakuuttavia esimerkkejä. Ei ihme, että Agricolan raamatun- 
käännökset ovat kelvanneet perustaksi kaikkia uusia raamatun- 
käännöksiä laadittaessa yli kolmen vuosisadan ajan. 

Abckirian tärkein osa oli niin sanottu vähä katkismus (ru- 
kouksia, saarnoja ja muita ”pyhiä” tekstejä). Kaikki Agricolan 
kirjat oli tarkoitettu etupäässä papistolle, vaikka hän aina toivoi- 
kin, että niistä olisi hyötyä myös seurakuntalaisille, erityisesti 
nuorille. Abckirian runomuotoisessa esipuheessa hän kirjoitti 
seuraavasti: 


Oppe nyt wanha ia noori 
joilla ombi Sydhen toori. 
Jumalan keskyt ia mielen 
iotca taidhat Somen kielen." 


Mutta luku- ja kirjoitustaitoiset henkilöt olivat silti sen ajan 
Suomessa varsin harvinaisia. Virkamatkoillaan hiippakuntansa 
kaukaisiin seurakuntiin Agricola joutui pahoilla mielin vakuut- 
tumaan siitä, että kirkkoneuvostojenkaan jäsenet eivät kyenneet 
lukemaan kirjoja, tavallisista seurakuntalaisista puhumattakaan. 
Julkaistessaan kirjojaan Agricola saattoi olla varma siitä, että hä- 
nen melko todennäköisiä lukijoitaan olisivat papit itse (tuolloin 
Suomessa laskettiin olevan hieman toistasataa kirkkoa). Mutta 
enin osa papistostakin, varsinkin alemmasta, jäi melkoisen hei- 
kolle sivistystasolle. Uuden testamentin esipuheessa Agricola 
kirjoittaakin, että laiskat papit puolustelevat lukuhaluttomuut- 
taan sillä, että he eivät osaa sen enempää latinaa kuin ruotsia- 
kaan. Juuri sellaisille papeille hän toivoikin ensisijaisesti voi- 
vansa tuottaa hyötyä suomennoksillaan. Mutta lukutaito ja -tot- 
tumus olivat ilmeisesti heikosti kehittyneet pappienkin keskuu- 
dessa, ja siksi Agricola Psalttarin esipuheessa läksytti heitä an- 
karasti uutteruuden puutteesta, nyt jo suomenkielisten kirkollis- 
ten kirjojen lukemisessa. Hänen moitteensa olivat melko kauno- 
puheisia, tarmokkaita ja suorasukaisia: 

Hwij häpie se Wähe quin kirioitetan 
haruoin se sarnatan eli luetan. 
Ouingas wastat sen Herran Domios 
ettes aighas culutat Laiskuos. 

Oij sine surckia Locasecki 

etkös neite Mieleses ecke, 

heiseua Raato oleuas 

ia Matoin Eues cooltuas; 

Jos sine sis Wircas hitast teet 

nin carta cuhungas wimein ieet.* 


Suomalainen akateemikko Martti Rapola huomauttaa, että ”mi- 
ten triviaalilta ajatus tuntuneekin, myös aapinen oli tarkoitettu 
samoihin pappiskäsiin kuin kristinopin perusteoksen suomen- 
nos. Vasta toisessa sijassa Agricola on ajatellut kouluikäisiä lap- 
sia, joiden voitiin toivoa kehittyvän lukutaitoisiksi seurakunnan 
jäseniksi ja opettajiksi”.? 

— Vuonna 1544 Agricola julkaisi Tukholmassa laajan Rucouski- 
rian, joka käsitti 876 sivua. Se oli runsaasti kuvitettu otsikkoko- 
ristein, ja teksti oli paikoitellen painettu kahdella värillä. Kirjal- 
lisestikin se oli omalaatuinen. Se alkoi viidellä luonteeltaan di- 
daktisella ”johdantorunolla”, joissa Agricola pyrkii muun muas- 


sa kasvattamaan papeissa epäitsekkyyttä ja jumalalle otollista 
suhtautumista seurakuntalaisiin. 


Se on sangen heiy Pappi, 

ioca waan etsi watsans tarpet. 

Ja eij catso HERRAS caria, 

jakain Opin Wijna maria 

Quin Reeskan (Nahan) ja Lihan wie. 
Ja sijtt eij Lauma wartioijtse.8 


Agricolalle ei ollut vieras tietoisuus suorittamansa työn valta- 
Vuudesta eikä myöskään ylpeys ja oman arvon tunto. Hänen kir- 
jansa ilmeisesti herättivät suusanallista kritiikkiä, ja niillä oli 
Omat moittijansa, joille Agricolan runopukuisen esipuheen seu- 
Maävat säkeet oli osoitettu: 


Mwtamat ylenwisut ouat. 
muijdhen töijsse Domarit couvat 
Ja guin Sokia eroijtta caruat 
nijn tyhmet wisust kiriat aruat. 

yxi sano ompi wäret. 

toijnen tas laijtta ilman märet. 
Colmas hylke ia caiki sylke 
Eijkö caike on alghus heicko; 
Nijn taij mös on o hyue wiecko. 
Jos Jotakin om sijrtty toijsin 
wehetty lisetty taicka pijsi. 

Eij taijdha caiki olla teusi. 

sijs nautitse se iongas leusi 

Tee parambi ios sine taidhat.? 


Itse asiassa Agricola vetoaa tässä vanhaan sääntöön, joka nykyi- 
sen kritiikin kielellä kuuluu: älköön kirjaa arvosteltako sen mu- 
kaan, mitä siitä puuttuu, vaan sen mukaan mitä siinä on. Kirjan- 
tekijänä Agricola kehotti järkevään kärsivällisyyteen ja kilpai- 
luun: 


Tee parambi ios sine taidhat. 
ette nämet ouat ylen caijdhat 
Ele polghe Kiria guin Sica. 
waicka henes on wehe wica 
Ele murha ychten sana.!? 


Rucouskirian proosatekstit olivat käännöksiä. Agricola oli otta- 
nut niitä raamatusta (kummastakin testamentista, mutta pää- 
asiassa Vanhasta), Lutherilta, Erasmus Rotterdamilaiselta, Juha- 
na Husilta, Tuomas Kempiläiseltä, mistä erityisesti huomautet- 
tiin kirjan alussa. Vaikka Rucouskiria koostuukin pääasiallisesti 
käännöksistä, se on silti Agricolan omaleimaisin kirja. Tekstiva- 
likoimassa, niiden sijoittelussa ja käännöksissä ilmenee hänen 
persoonallisuutensa ja hänen suhtautumisensa eurooppalaiseen 
uskonpuhdistusliikkeeseen. Agricolalta puuttuu toisinaan lute- 
rilaista tarmoa ja hyökkäävyyttä, leppymätöntä vihaa katolilai- 
suutta ja paavilaisuutta kohtaan. Hän oli maltillinen ja varovai- 
nen, eikä hänen tekstivalikoimassaan ilmene kovinkaan kielteis- 
tä suhtautumista katoliseen perintöön, jota hän ei yrittänyt niin- 
kään syrjäyttää kuin soveltaa uusiin tarpeisiin. Tietenkin siinä 
Agricolan persoonallisuuden erityispiirteiden rinnalla ilmeni 
myös Ruotsin ja Suomen uskonpuhdistuksen suhteellinen mal- 
tillisuus. 

Varsinaisia uskonnollisia tekstejä Rucouskiriassa edelsi kalen- 
teri sekä vuodenaikoja ja kirkollisia juhlapäiviä koskeva värssy- 

kokoelma (jossa mainittiin myös pyhimykset, mikä oli ”puh- 
taan” protestanttisuuden kannalta kompromissi). Kalenteriosas- 
sa Agricola noudatti perinteellisiä eurooppalaisia esikuvia, jopa 
siinä määrin, että kuukausia kuvatessaan (usein runomuodossa) 
ei tehnyt Suomen ilmastollisten erityisolosuhteiden vaatimia 
korjauksiakaan. Tuloksena oli, että suomalaisia neuvottiin kyl- 
vämään huhtikuussa ja toimittamaan viininkorjuu lokakuussa. 
Kuvausten runomuoto saa ajattelemaan, että Agricola on siinä 
sallinut puhtaasti runollisiakin vapauksia itselleen, eikä niiden 
kirjaimellista merkitystä aina pitänyt soveltaa suoranaisesti Suo- 
meen. Kuvailtuaan kuukaudet Agricola uhrasi miltei 40 sivua 


, (nyt jo latinaksi ilman suomennosta) antiikin ja keskiajan kirjoit- 


tajilta omaksumiensa astrologisten tietojen esittämiseen sovel- 
lettuina erilaisiin arkielämän olosuhteisiin. Niihin liittyi myös 
luonteeltaan eskatologisia pohdiskeluja. 

Agricolan Rucouskiriaan sisältyi hänen verraten varhaisia 
käännöksiään (joukossa oli sellaisiakin, joita hänen oletetaan 
tehneen jo Viipurin latinakoulussa, ennen kuin hän perusteelli- 
sesti tutustui luterilaisuuteen). Mutta jo tässä kirjassa hänen on- 
histui tyylillisesti päästä vaikuttaviin tuloksiin. Vaikka lause- 
käänteet ovatkin hieman raskassoutuisia ja kulmikkaita, Agrico- 
lan kieli on kuitenkin värikästä, siinä on voimaa ja elävää tunne- 
virettä. Agricola on käännöstaidollaan pystynyt selvittämään 
Myös Tuomas Kempiläisen suppeat lauseet, joissa korkeimman 
ylistys kuulosti ihmisen askeettiselta nöyryydeltä (tämä koski 
jopa pyhiä apostolejakin jumalaan verrattuina), samoin kuin 
Erasmuksen pitkät virkkeet, joissa uskonnollinen tunne yhtyi 
maallisen kauneuden ja elämän ikuisen uudistumisen ylistyk- 
seen. 

Agricolan tärkeimpänä kirjana pidetään kuitenkin Uuden 
testamentin käännöstä (Se Wsi Testamenti), joka ilmestyi vuon- 
ha 1548. Tälle kirjalle hän omisti enemmän aikaa korjaillen use- 
SAn kertaan käännöstään, joka oli tehty osittain kreikkalaisista, 
Osittain latinalaisista, saksalaisista ja ruotsalaisista kirjoista, ku- 
len esipuheessa mainittiin. Kreikkalaisilla kirjoilla hän tarkoitti 
Wrasmus Rotterdamilaisen Uuden testamentin laitosta, saksalai- 
Silla Lutherin käännöstä. Lutherilta hän omaksui myös useim- 
mat kahdestakymmenestäkahdesta ”johdannosta” raamatun eri 
Dwlin. Itse hän on sepittänyt toisen johdannon, joka on tullut laa- 

jalti tunnetuksi suomalaisten kulttuurihistorioitsijoiden keskuu- 
dessa. Se nimittäin sisältää tietoja kristinuskon levinneisyydestä 
Suomessa, siinä luetellaan Suomen läänit, puhutaan eri kansan- 
murteista ja sen yhteydessä selitetään, miksi hän, Agricola, on 
suomen kirjakielen perustaksi ottanut länsisuomalaisen mur- 
teen. Agricola viittasi siihen, että länsisuomalaiset, ”Varsinais- 
Suomen” asukkaat omaksuivat muita varhemmin kristinuskon 
ja että Turun kaupungin osana oli tulla hiippakunnan ja koko 
maan keskukseksi. Tätä maata ryhdyttiin vähitellen ja hyvin hi- 
taasti kokonaisuudessaankin nimittämään Suomeksi. Agricolan 
sanojen mukaan Länsi-Suomi oli kaikkien muiden maakuntien 
”äiti”, ja sen käyttämälle kielelle tuli antaa etusija. Tutkijat lisää- 
vät, että Agricolan valinta johtui myös jo havaittavasta kirjalli- 
sesta perinteestä, joka tosin oli vielä lyhyt, oikeastaan vasta ver- 
sonut, mutta joka oli versonut nimenomaan länsisuomalaisen 
murteen pohjalta. Agricolahan olisi voinut jopa olla tietämätön 
perinteestä ja seurata sitä vaistomaisesti. Esipuheessaan hän te- 
kee varsin tärkeän varauksen. Hän toteaa, että vaikka Uuden tes- 
tamentin käännöksessä onkin eniten käytetty länsisuomalaista 
murretta, niin tarpeen mukaan on otettu lausekäänteitä ja sanoja 
myös muista murteista. Siispä jo Agricola itse oli tietoinen siitä, 
että kirjakieli, jota hän oli luomassa, ei ollut lähtöisin yhdestä 
murteesta, vaan se oli tavallaan synteesi, joka ennakoi yleiskan- 
sallisen kielen myöhempää kehitystä. 

Agricolan runomuotoisessa esipuheessa käännökseensä Psalt- 
tarista (1551) on kuuluisa kohta!', jossa Agricola luettelee karja- 
laisten ja hämäläisten pakanalliset jumaluudet. Tämä on ensim- 
mäinen maininta laatuaan, ja se onkin tieteen kannalta poik- 
keuksellisen kiintoisa. Niistä monista epäjumalista, joita ”mui- 
nen palueltin caucan ja lesse”, hän mainitsee metsän ja metsäs- 
tyksen jumalan Tapion, veden ja kalastuksen jumalan Ahdin, 
”Caleuanpoiat” jotka ”Nijttut ia mwdh löit”, Väinämöisen (Aine- 
möinen) joka ”wirdhet tacoi”, Ilmarisen joka sääteli ilmaa ”ia 
Matkamiehet edheswei”. Kaikki nämä nimet tavataan karjalais- 
suomalaisessa eeppisessä runoudessa, jonka olemassaolosta 
kansan keskuudessa Agricola ilmeisesti tiesi, koska siihen liit- 
tyivät myös pakanalliset uskomukset. Kirkonmiehenä Agricola 
tuomitsi pakanuuden ja taisteli sitä vastaan. Lueteltuaan paka- 
nalliset jumaluudet hän huudahti: 

Eikö se Cansa wimmattu ole 
= ioca neite wsko ia rucole. 
Sihen Piru ia Syndi weti heite 
ette he cumarsit ia wskoit neite 
Coolludhen hautijn Rooca wietin 
ioissa walitin parghutin ia idketin. 


Nin mös esken Pauin Opin ala 
cumartin iulkisest ia sala. 
Epelughuiset Loondocappalet 
Jumalan Sias guin Pyhydhet. 
Ouin oli Tulda wette ia mulda 
Oxi ia Puita ia Coolutten Luita 


Wuan elken nyt cumarco kenge 
quin Ise Poica ia Pyhe henge.!? 


On luonteenomaista, että muodollisesti Agricola oli taipuvainen 
kuvailemaan pakanallisia tapoja menneessä ajassa. Mutta runon 
vannottavasta sävystä voi kuitenkin päätellä, että vaikka uskon- 
puhdistus ja kirkollisen kirjailijan oma toiminta tuntuivatkin 
Agricolasta tärkeältä saavutukselta pakanallisten uskomusten 
voittamisessa, hän ei silti vielä voinut pitää pakanuutta täydelli- 
sesti voitettuna kantana. 

Agricolan suhtautumisessa pakanallisiin uskomuksiin ei muu- 
ten ollut yksinomaan kirkonmiehen kärsimättömyyttä. Psaltta- 
rin esipuhetta värittää myös inhimillinen uteliaisuus, eräänlai- 
nen humanistinen kiinnostus kirjavaan elämänkuvaan, siihen 
miten eri tavoin heimot ja kansat ovat eläneet ja elävät maan 
päällä. Agricolan henkilökohtaisessa kirjastossa oli Joachim Va- 
dianuksen latinankielinen teos, joka sisälsi Euroopan, Aasian, 
Afrikan kansojen elämän, tapojen ja uskomusten kuvauksen 
(J. Vadianus, Epitome trium terrae partium, Asiae, Africae et 
Puropae, 1534). Kirjassa on säilynyt Agricolan merkintöjä, jotka 
todistavat professori Viljo Tarkiaisen mukaan ”hänen tiedonha- 
lunsa suurta laajuutta ja romanttista ulottuvuutta myös kaukai- 
alin maihin ja niissä asuvien kansojen outoihin oloihin, tapoihin 
ja uskomuksiin . .. Hänen mieltänsä ovat ilmeisesti kiehtoneet 
myös kertomukset koirankuonolaisista ja kääpiöistä, jotka olivat 

vain kyynärän korkuisia, sekä kreikkalaisissa saduissa ja taruis- 
sa mainituista oudoista hirviöistä ...”'!3 

On merkille pantavaa, että tuomitessaan suomalaisten heimo- 
jen pakanallisuuden Agricola ei kuitenkaan missään ilmaise 
suhtautumistaan suoranaisesti kansanrunouteen, josta hän es- 
teettisessä mielessä ei vielä piittaa. Agricolan välinpitämättö- 
myys kansanrunoutta kohtaan ilmenee myös hänen runoissaan. 
Niissä ei ole havaittavia jälkiä eeppisen, ”kalevalaisen” kansan- 
runouden poetiikan vaikutuksesta. Agricola oli omaksunut ru- 
nomuodon oman aikansa eurooppalaisesta protestanttisesta ru- 
noudesta, saksalaisesta ja ruotsalaisesta. Hän käytti niin sanot- 
tua knittelisäettä, parittain riimiteltävää saksalaista runomittaa, 
jota käyttivät runsaasti Luther, kuuluisa runoilija Hans Sachs ja 
ruotsalainen Olaus Petri — kaikki Agricolan hyvin tuntemia kir- 
joittajia. 

Paradoksi oli kuitenkin siinä, että nämä kirjalliset esimerkit, 
jotka näyttivät loitontaneen Agricolaa kansanrunoudesta, kui- 
tenkin käänsivät hänen huomionsa jälleen spontaaniin kansan- 
puheeseen. Varhaisprotestanttiselle kirjallisuudelle oli Saksassa 
ominaista voimakas demokraattisuus ja kansanomaisuus, mikä 
ilmeni myös kielessä. Tämän kirjallisuuden vaikutus Agricolaan 
ei suinkaan ollut pelkästään abstraktisen kirjallista, päinvastoin 
se rohkaisi häntä luottamaan kansankieleen, kansan fraseolo- 
giaan, ja tämän luottamuksen tulokset ilmenevätkin mainiosti 
Agricolan tyylissä, hänen viehtymyksessään meheviin ja väke- 
viin kansankielen ilmaisuihin, arkielämästä otettuihin ja kirja- 
kielen kannalta yllättäviin vertauksiin. Esimerkiksi Psalttarin 
esipuheessa hän kirjoittaa: ”Ouin Carhu Sikiöns noleskele. Nins 
täte lue ia harioittele.”!t Eräät Agricolan sanakäänteet ovat il- 
meikkäitä kuin sananlaskut. Tunnetuimmaksi lienee tullut hä- 
nen seuraava kaksisäkeinen lausahduksensa, joka huokuu paitsi 
kirkonpalvelijan uskonnollista antaumusta, myös protestantti- 
suuden demokratiaa, rakkautta kansankieleen ja ylpeätä var- 
muutta siitä, että jumalan kanssa voi puhua myös suomea, taval- 
lisen rahvaan kieltä: 


Kylle se cwle Somen kielen, 
ioca ymmerdä Caikein mielen.!5 

Kun Agricola pysyi vielä välinpitämättömänä suomalaisen kan- 
sanrunouden esteettisen puolen suhteen, hänen viehtymyksensä 
kansan sananlaskuihin ja sananparsiin oli jo tietoista. Siinä hän- 
tä kannatti myös yleiseurooppalainen kirjallinen perinne alkaen 
antiikin kirjailijoista ja päätyen Erasmukseen ja Lutheriin, jotka 
tunnetusti keräsivät sananlaskuja. He eivät nähneet sananlas- 
kuissa enää mitään tuomittavaa ja ”pakanallista”. Päinvastoin 
eräässä Lutherin esipuheessa, jonka ruotsalaisen Olaus Petri 
vuonna 1536 liitti raamatullisten sananlaskujensa valikoimaan, 
vakuutettiin, että useimmiten sananlaskut ”ovat lähtöisin Juma- 
lan sanoista ja teoista, ja ovat sen vuoksi aina varmoja ja tosia ei- 


, vätkä erehdy”.16 


Agricolan määrätietoisen harrastuksen sananlaskuihin olete- 
taan heränneen jo hänen opiskeluvuosinaan Wittenbergissä. 
Eräässä hänelle kuuluneessa Lutherin kirjassa on saksalaiset sa- 
nanlaskut alleviivattu. Agricolan omissa käännöksissä on run- 
saasti sananlaskuja, niin suomalaisia kuin käännöslainoja. Osa 
Agricolan latinankielistä käsikirjoitusta vuodelta 1553 on säily- 
nyt, ja se on omistettu erityisesti sananlaskuille ja sananparsille. 
Ilmeisesti kysymyksessä oli sananlaskuvalikoima (säilyneillä 
lehdillä niitä on kolme, mutta numeroinnista päätellen niitä on 
kaikkiaan ollut kaksikymmentäkuusi). Selitysosassa puhutaan 
sananlaskujen osuudesta ja merkityksestä kielessä. Kirjoittaja 
viittaa kirjallisiin esimerkkeihin, raamattuun, Titus Liviukseen 
ja Ouintilianukseen. Sananlaskujen käytössä Agricola kehottaa 
kohtuuteen: ”Liiallisesti viljeltyinä sananlaskut kuitenkin tym- 
päisevät ja kangistavat suullista tai kirjallista esitystä. Puhutun 
tai kirjoitetun sanan lomaan säästeliäästi sovitettuina tällaiset 
mietelauseet sen sijaan kohottavat suuresti esitystä, tähtien ta- 
paan, jotka saavat taivaan sädehtimään, tai niin kuin kukat ja yr- 
tit, jotka tekevät maan silmälle suloiseksi ja viehättäväksi.”!? 

Agricolaa arvostetaan kääntäjänä, mutta synnynnäisenä runoi- 
lijana häntä ei yleensä pidetä. Hänestä sanotaan, että hän ei kir- 
joittanut runoutta vaan värssyjä. Tällä tarkoitetaan niiden runo- 
muotoisten esipuheiden ahtaasti käytännöllistä ja sovellettua 
funktiota, joita hän liitti kirkollisten kirjojen käännöksiin. Silti 
Agricolan runokokeilut suomalaisen kirjoitetun runouden en- 
simmäisinä näytteinä ovat varsin huomion arvoiset ja niiden 
merkitys on pysyvä. 

On arvioitu, että Agricolan kirjat sisältävät noin 6 000 suomen 
kielen sanaa. Niistä yli 4 000 on säilynyt nykyisessä kirjakieles- 
sä, jonka vankan perustan ne muodostavat. Ja tämä onkin Mi- 
kael Agricolan suurin ansio. 


3. Jacobus Finno (Jaakko Suomalainen) ja muut 


Agricolan jälkeenkin suomalainen kirjallisuus oli vielä pitkän ai- 
kaa sisällöltään kirkollista ja kehittyi papiston sivistyneimpien 
edustajien ponnistuksin. Muuan Agricolan seuraajista oli Paava- 
li Juusten (n. 1516-1576), joka oli opiskellut Saksan yliopistoissa 
ja josta edeltäjänsä tavoin tuli ensin Turun katedraalikoulun 
rehtori ja sitten piispa. Oppilaittensa kanssa hän harjoitteli vir- 
sien ja hengellisten laulujen kääntämistä, ja jo Agricola julkaisi 
osan noista käännöksistä. Paitsi muutamia omia kirjoja Juuste- 
nilta on jäänyt latinankielinen käsikirjoitus: kaikkien Suomen 
piispojen suppea kompilatiivinen elämänkuvaus. Vanhimmista 
aikakausista Juusten keräsi yhteen saatavilla olleen varsin niu- 
kan aineiston ja yhdisti niihin neljän viimeisen piispan elämä- 
kerrat, jotka hän oli kirjoittanut itse. Henrik Gabriel Porthan jul- 
kaisi myöhemmin (1784-1800) tämän varhaisen historiografisen 
kokeilun varustettuna laajoilla kommenteilla, jotka veivät eteen- 
päin Suomen historian tutkimusta. 

Noin vuonna 1583 Jacobus Finno (noin 1540-1588), josta käyte- 
tään myös suomalaistettua nimimuunnelmaa Jaakko Suomalai- 
nen, julkaisi ensimmäisen suomenkielisen hengellisten laulujen 
ja virsien kokoelman. Se käsitti 101 laulua, pääasiassa käännök- 
siä latinasta, saksasta ja ruotsista. Kymmenkunta laulua oli teki- 
jän itsensä sepittämiä. Finnon kokoelma alkoi lyhyellä esipu- 
heella!, joka on Suomen kirjallisuuden ensimmäinen essee ru- 
houdesta ja melkoisen mielenkiintoinen dokumentti. Esipuheen 
tekijä esitti käsityksensä hengellisen laulun historiasta ja sen 
suhteista kansanrunouteen esiintyen tällöin kiihkeänä luterilai- 
sena ja hyökäten yhtäältä katolisuutta ja toisaalta ”maallisia” 
lauluja vastaan. ”Jumalisen” ja ”jumalattoman” (pääasiallisesti 
pakanallisen kansanrunouden, mutta ilmeisesti yleensäkin 
maallisen) runouden välinen raja kulki Finnon tietoisuudessa 

varsin jyrkkänä; ne olivat hänelle keskinäisesti sovittamattomia 
vastakohtia. Finnon mukaan jumala toikin säännöllisin väliajoin 
esille suurella viisaudella ja korkealla taidolla lahjoitettuja kris- 
tillisiä runoilijoita, jotta nämä kauniilla ja suloisilla virsillänsä 
auttaisivat vahvistamaan ”oikeata” uskoa etenkin nuorison kes- 
kuudessa, joka näin totutettaisiin pois turhista, naurullisista, hä- 
peällisistä ja jumalattomista lauluista. Finno muisteli muinais- 
juutalaista raamatullista runoutta, Mooseksen, Davidin ja Salo- 
mon psalmeja korostaen erityisesti, että tämä runous oli luotu 
”äidinkielellä” ja koko kansaa varten. Muuten Finno ei ollut tai- 
puvainen tuomitsemaan niitäkään keskiajan runoilijoita, jotka 
sepittivät virsiä latinan kielellä. Hän ymmärsi, että latina oli län- 
tisen maailman sivistyneiden ihmisten kieli, niin kuin ortodoksi- 
sessa idässä välittäjäkielenä oli kreikka. Vaikka latinankielistä 
kirkollista runoutta viljeltiin pääasiallisesti kaupungeissa, joissa 
oli kouluja, yliopistoja ja sivistyneitä ihmisiä, niin tämän runou- 
den sepittäjät eivät Finnon mukaan ollenkaan tarkoittaneet, että 
kirkossa laulettaisiin vain latinaksi ja että kansankielet karkotet- 
taisiin kokonaan. Koska Finno ei vielä osannut muutoin selittää 
katolisuuden niitä tendenssejä, joita hän ei voinut hyväksyä, ja 
ensisijaisesti kansankielten syrjintää, hän vieritti syyn pahan 
hengen niskoille. Huomattuaan, miten virret edistävät kristin- 
uskon leviämistä, paholainen muka pinttyneisyydessään ei voi- 
nut sietää sitä ja järjesti asiat niin, että virsien ja koko jumalan- 
palveluksen kieleksi tuli pelkästään latina, jota laulajat harvoin 
ymmärsivät ja vielä harvemmin kuulijat. Mutta niitä, jotka yritti- 
vät sepittää virsiä kansankielellä, katolinen kirkko vainosi, ja 
loppujen lopuksi kävi niin, ettei yhdessäkään maassa enää ollut 
ihmisiä, jotka olisivat halunneet ja rohjenneet sepittää virsiä 
omalla kielellään. 

Mutta koska ihmiset rakastavat luonnostaan laulamista ja ovat 
siihen tottuneet, niin kansankielisten kirkkolaulujen puute johti 
siihen, että kansa alkoi laulaa aivan toisenlaisia lauluja, jotka oli- 
vat syntyneet kirkon vaikutuksen ulkopuolella ja olivat sille vi- 
hamielisiä, Finno jatkoi. Kansan keskuudessa näitä ”häpeälli- 
siä” lauluja laulettiin pyhinä ja matkoilla ajankuluksi ja viih- 
teeksi. Ihmiset kilpailivat keskenään laulannassa. Tässä meillä 
onkin suomalaisen kirjallisuuden varhaisimmat maininnat kan- 
sanlaulukulttuurin olemassaolosta ja erityispiirteistä. Kaikessa 

ideologisessa antipatiassaankin kansanlaulua kohtaan esipu- 
heen tekijä tunnustaa välillisesti sen esteettiset arvot ja sen veto- 
voiman kansan keskuudessa. Finnon mukaan paholainen oli 
niin ovela, että iskostaakseen nämä laulut lujasti kansan muis- 
tiin takoi laulajille sellaiset sanat, että niistä oli helposti ja no- 
peasti kyhättävissä kokoon lauluja ja että ne olivat opittavissa ja 
muistiin painettavissa nopeammin kuin nyt opitaan ja painetaan 
muistiin jumalisia ja kristillisiä lauluja. Mutta sitten jumala antoi 
kansoille Lutherin ja muut kirkon uudistajat, jotka alkoivat se- 
pittää kirkollista runoutta kansankielillä, vaikka Finnon mu- 
kaan sillä oli kuitenkin edessään vielä vaikea kilpailu kansan- 
runouden kanssa. 

Esipuheen fraseologiasta ja hengestä saattaa ymmärtää, että 
sen tekijä piti kristillisen runouden muodollisena erityispiirtee- 
nä riimiä. Itse hän lupasi riimitellä muiden kristillisten maiden 
runoilijain esimerkin mukaan. Riimi käsitettiin tässä tapaukses- 
sa kansanrunouden poetiikan muodolliseksi vastakohdaksi. 
Muinaisessa kalevalaisessa runoudessahan ei loppusointua juuri 
tunnettu, sellainen syntyi runoissa vain poikkeuksellisesti ja sat- 
tumalta. Omissa lauluissaan Finno sitä vastoin tietoisesti pyrki 
loppusointuun ja uhrasi sen vuoksi monesti merkityksenkin, 
muutteli mielivaltaisesti sanojen muotoa ja keksi äänneyhtymiä, 
jotka eivät merkinneet mitään, mutta jotka olivat tarpeen loppu- 
soinnun aikaansaamiseksi. Hänen runotekniikkansa oli vielä 
melko alkeellinen ja metriikkaa hän rikkoi usein, mutta samalla 
eräissä hänen runoissaan on tiettyä lyyristä tunnetta, joka on ai- 
na uskonnollisesti värittynyttä. Amu wirsi -nimisessä laulussa 
hän kuvailee yön pimeyden poistumista ja aamun tuloa, kun au- 
rinko paljastaa kasvonsa. Mutta jo seuraavasta säkeistöstä läh- 
tien ajatukset siirtyvät yksinomaan uskonnolliselle tasolle. Yön 
pimeys merkitsee paholaisen valtakuntaa, josta ihmiset vapah- 
taa vain uskon valo. Näin runo muuttuu kiitoshymniksi kaik- 
kein korkeimmalle. Myös Matkamiesten wirressä maininta ta- 
vallisen maallisen elämän ilmiöistä palvelee uskonnollista sym- 
boliikkaa. Ihmiset ovat saaneet jumalalta erilaisia kulkuvälinei- 
tä: rattaita, vetojuhtia ja laivoja. Ihmiset matkustavat kulkien 
pitkiä matkoja, mutta heidän maalliset vaelluksensa yhtyvät yh- 
deksi tieksi jumalan luo ja se tie on ylhäältä käsin ennalta val- 
mistettu. Kotimaa ja kotitalo, jonne matkalta palaavat vaeltajat 

kiiruhtavat, merkitsevät samalla uskonnon tyyssijaa, joka lupaa 
rauhaa ja suojaa. 

Eräänlaista siirtymistä ”maalliseen” sisältöön päin voi havaita 
rovasti Hemmingin (Maskun Hemminki 1550-1619) virsikokoel- 
massa. Käytettävissä olevien tietojen mukaan kokoelman ensim- 
mäinen laitos ilmestyi vuonna 1605 (yksikään kappale ei ole säi- 
ynyt kokonaisuudessaan), ja 1600-luvun mittaan se julkaistiin 
uudelleen ainakin seitsemästi. Vuoden 1652 laitoksesta voi teh- 
dä sen päätelmän, että Hemminki oli sisällyttänyt kokoelmaansa 
kaikki Finnon kokoelman virret (mistä mainitaan nimilehdellä- 
kin) ja lisännyt niihin 141 virttä, joista hän oli useimmat kääntä- 
nyt ja kymmenkunta virttä sepittänytkin itse. Sitä paitsi Hem- 
minki julkaisi vuonna 1616 omia virsisuomennoksiaan vuoden 
582 latinankielisesta kokoelmasta (kaikkiaan 76 virttä). Hänen- 
kin runotekniikkansa oli vielä epätäydellinen. Siitä hän oli itse- 
kin tietoinen ja harmitteli suomen kielen takapajuisuutta, sillä 
kun ei voinut ilmaista ”suuria salaisuuksia” runouden keinoin. 
Hän tarkoitti pääasiallisesti uskonnollista mietiskelyä mutta 
myös paljon muuta. Vilho Suomi toteaa, että ”persoonallisuus, 
joka kuultaa virsien takaa, on kokonaan toinen. Missä Finno tar- 
kasti seuraa alkutekstiä, siinä Hemminki usein mutkailee, jättää 
pois säkeistöjä, yhdistelee niitä, jopa sysäytyy tykkänään omille 
teilleen. Tällaisissa piirteissä kuvasteleiksen jo todellisen runoi- 
lijan mielenkäynti”.!? Hemmingin käännöksissä on enemmän 
eloisuutta ja värikkyyttä, maallista iloa ja hilpeyttä. Kaikkein 
korkeimman ylistys ilmenee hänellä toisinaan tanssinrytmeissä, 
hän kutsuu tänään kaikki laulamaan ja tanssimaan lapsen 
syntymän johdosta, hänen runoudelleen on inhimillinen arkielä- 
mä läheistä. Latinalaisen laulun In vernali tempore teemaan 
Hemminki kirjoitti runon Kewäst ja kesäst. Vaikka tekijä mai- 
nitseekin, että luonnon herääminen on muuan ”herran ihmeis- 
tä”, niin uskonnollinen tunne ei kuitenkaan ole pääasia, vaan se 
sulautuu ihastukseen maallisen kauneuden edessä, joka on niin 
tenhoisaa, että kuolleetkin heräävät eloon. 

On mielenkiintoista, että nämä kirjallisen runouden sisällön 
maallistumisen tunnusmerkit — sen ja pakanallisen kansanru- 
nouden vastakkaisuuden vähitellen lieventyessä — yhdistyivät 
Hemmingin runoissa tiettyyn pyrkimykseen kohti kalevalaista 
poetiikkaa. Hänen runoissaan ilmenee välähdyksittäin allitteraa- 

tiota, kansanrunoudelle ominaisia trokeita ja jopa jonkinlaista 
eeppistä toistoa. Mutta minkäänlaista yksityiskohtaista ja tie- 
toista käsitystä kalevalaisen poetiikan erityispiirteistä Hemmin- 
gillä ei ilmeisestikään vielä ollut. Otettakoon huomioon, että jos- 
sakin määrin oikeita tietoja siitä tunkeutui sivistyneisiin piirei- 
hin verraten myöhään. Esimerkiksi aina 1700-luvulle saakka us- 
kottiin, että suomalaiselle kansanrunoudelle oli vanhastaan omi- 
naista loppusoinnutus, ja siitä syystä Hemmingin omia runoja 
pidettiin pitkän aikaa lähes kansanrunoutena. 

Proosateoksista mainittakoon piispa Ericus Ericin eli Eerikki 
Sorolaisen (1545—1625) saarnat, jotka ilmestyivät kahtena osana 
(1621, 1625) nimellä Postilla. Sorolaisen piispankausi, joka alkoi 


' vuonna 1583, osui Ruotsi-Suomen historian myrskyiseen ajan- 


jaksoon. Sen jälkeen kun Puolan kanssa solmittiin unioni, sääty- 
jen ja poliittisten puolueiden väliset ristiriidat kärjistyivät Ruot- 
sissa voimakkaasti. Feodaaliylimystö yritti vastauskonpuhdis- 
tusta, jonka kannattajiin liittyi myös Suomen käskynhaltija 
Klaus Fleming. Samaan aikaan Suomessa leimahti suuri talon- 
poikaiskapina, joka tunnetaan nuijasotana (1596-97). Fleming tu- 
kahdutti sen julmasti. Ruotsissa taistelua feodaalista katolista 
taantumusta vastaan asettui johtamaan Kaarle-herttua, joka kes- 
kivarakkaan ja alemman aateliston sekä myös kaupunkilaisten 
ja osittain talonpoikienkin avulla onnistui saamaan tilanteen val- 
taansa ja ottamaan haltuunsa Ruotsin valtaistuimen. Valtaamas- 
saan Turussa Kaarle rankaisi ankarasti vastustajiaan, jolloin piispa 
Erieuskin joutui kärsimään. Koska hän oli levottomuuksien ai- 
kana pyrkinyt sovittelemaan kiisteleviä osapuolia, häntä syytet- 
tiin katolilaisten avustamisesta ja hänet teljettiin linnaan. Mutta 
vuodesta 1600 alkaen hän taas täytti virkavelvollisuuksiaan. 
Saarnoissaan piispa Ericus seurasi paljolti Lutheria ja Me- 
lanchthonia. Toisinaan hän käsitteli yhteiskuntaelämän ajan- 
kohtaisia asioita tulkiten väljästi tiettyjä raamatun kohtia ja ver- 
raten sen episodeja silloiseen asiaintilaan Ruotsissa ja Suomes- 
sa. Raamatun publikaanit syyllistyivät väärinkäytöksiin, ja saar- 
naaja liitti tähän oman aikansa verotusjärjestelmään kohdistuvat 
paljastuksensa ja puhui veronkerääjien, kirjureitten ja nimis- 
miesten kiristyksestä, kun nämä nylkivät kansaa ja pettivät 
kruunua paikatakseen omia taskujaan. Talonpojalta voitiin sama 
vero periä useampaan kertaan, hän kirjoitti. ”Ja waicka köyhä 

Talonpoica sano caicki maxanens, nijn eij se mitäkän auta: Sillä 
wetävät edes heidän lucukiriansa, ia sanovat sijnä seisovan, ettei 
hän ole wielä maxanut, ia käypi hänen päällens nijb covin, etää 
hänen täyty maxa toisen kerran, iollei muulla nijn ainoalla Leh- 
mällä ia Häriällä, ionga he häneldä ottavat, ioca cuitengin aina 
Esivallalda kielty on, ettei pidä ainoa ottaman, ia nijn nylkevät 
sen köyhän, että he häneldä caicki pois ottavat wastoin Laki ia 
oikiutta, ia sitä Christilistä rackautta, ia wievät hänen paliaxi, ia 
hänen Cotons ia Cartanons sen cautta kylmillä iääpi, nijn että 
hänen täyty otta sauvan Käteens, ia käymän keriämän, mutta it- 
zens he tekevät Rickaxi, rakendavat ylös swria Cartanoita heil- 
lens.”20 

Piispa Ericus kuului vuonna 1602 muodostettuun komiteaan, 
jonka oli 'määrä valmistella täydellistä raamatunkäännöstä. Tä- 
mä työ sujui äärimmäisen hitaasti ja venyi neljän vuosikymme- 
nen mittaiseksi. Tiedetään, että suomalainen papisto vuonna 
1617 kääntyi kuninkaan puoleen pyytäen, että Turkuun perus- 
tettaisiin kirjapaino, mutta se perustettiin vasta vuonna 1642. Sa- 
mana vuonna ilmestynyt täydellinen raamatunsuomennos pai- 
nettiin vielä Tukholmassa. 

On arvioitu, että ensimmäisten sadan vuoden aikana Mikael 
Agricolasta alkaen suomen kielellä julkaistiin kaikkiaan vain 
noin 60 kirjaa. Määrä on tietenkin enemmän kuin vaatimaton, 
mutta silti tuon vuosisadan mittaan laskettiin perustaa suomen 
kirjakielelle ja syntyivät ensimmäiset proosan ja runouden näyt- 
teet. 

Se oli kuitenkin kirkollista kirjallisuutta, mikä antoi Suomen 
kirjallisuuden ja kirjakielen kehitykselle yksipuolisen suunnan. 

Kolmas luku 


1600-luvun jälkipuoliskon ja 1700-luvun 
alkupuoliskon kirjallisuus 


1. Fennofiilisyys 


Erityisistä historiallisista olosuhteista johtuen suomalainen kir- 
jallisuus kehittyi vielä pitkän aikaa hitaasti ja luterilaisen puhdas- 
oppisuuden ahtaaseen piiriin rajoitettuna. 1600-luvun jälkipuo- 
liskolta alkaen maassa vallitseva yleistilanne suosi monissa suh- 
teissa vieläkin vähemmän normaalia kirjallista kehitystä kuin 
edellinen aikakausi. Äärimmäisestä niukkuudesta huolimatta 
suomenkielinen kirjallisuus ei edellisenä aikakautena, toisin sa- 
noen ensimmäisellä Agricolan jälkeisellä vuosisadalla sitten- 
kään ollut vielä niin surkeassa tilassa kuin myöhemmin, sillä 
muillakaan kielillä (latinan ja ruotsin) ei Suomessa silloin paljon- 
kaan julkaistu. Mutta jatkossa suomenkielisen kirjallisuuden 
kansallinen rajoittuneisuus kävi yhä tuntuvammaksi. 1800-lu- 
vun alkuun mennessä suomalainen kirjallisuus oli jo sekä mää- 
rällisesti että laadullisesti jäänyt pahasti jälkeen Suomessa ruot- 
sin kielellä ja osittain latinaksikin julkaistusta kirjallisuudesta. 
Ruotsin hallitsevat piirit ja Suomen syntyperältään ruotsalai- 
nen aatelisto harjoittivat politiikkaa, jonka periaatteena oli ruot- 
salaisten kulttuurihegemonia. Vuonna 1640 Turkuun perustet- 
tiin yliopisto, mutta opetus siellä tapahtui ruotsin ja latinan kie- 
lellä. Tämä merkitsi sitä, että Suomessa saattoi muodostua vain 
muunkielinen sivistyneistö, jolla ei ollut kiinteitä yhteyksiä kan- 
sankulttuuriin. Mitä pitemmälle sivistyksessä päästiin, sitä 
kauemmaksi se loittoni kansankielisestä ympäristöstä. Suomen- 
kielinen kirjallisuus oli olemassa vain ”rahvasta” varten, jota 
kielimuuri erotti ”sivistyneistä piireistä”. Suomen kielellä ei ol- 
lut pääsyä sen enempää kulttuurin kuin valtionhallinnonkaan 
piiriin, sitä eivät alentuneet käyttämään edes tuomarit ja pikku- 
virkamiehet, aatelistosta puhumattakaan. Vaikutusvaltaisten aa- 
telisten virkamiesten keskuudessa vaadittiin suomen kielen täy- 
dellistä poistamista jopa rahvaankin käytöstä, ja tähän arveltiin 

päästävän, mikäli ruotsalaistettaisiin lähestulkoon koko Suo- 
men väestö. Muuan kuvernööri ehdotti vuonna 1709, että suo- 
men kieli säilytettäisiin ”eksoottisuutensa vuoksi” parissa seura- 
kunnassa jossakin Lapin rajoilla, mutta että se muusta Suomes- 
ta kokonaan syrjäytettäisiin. 

Näissä oloissa suomen kirjakieli, joka oli juuri ja juuri ehtinyt 
syntyä, joutui ikään kuin jäädytetyksi. Se ei vallannut enää uu- 
sia yhteiskunnallisen ja henkisen elämän aloja, eikä siinä voinut 
havaita enää voimakasta sisäistä kehittymistä tai rikastumista. 
Vailla todellista yhteiskunnallista ja sivistyksellistä pohjaa ja 
laajaa, todella yleiskansallista käyttöä sekä vain muutamien har- 
vojen innokkaiden viljelemänä tämä kirjakieli jäi väistämättä 
hieman keinotekoiseksi ja liikaa riippuvaksi yksityisten kirjoit- 
tajien yksilöllisestä kokemuksesta, vaistosta ja mausta. Samalla 
se joutui satunnaisten muukalaisten vaikutusten alaiseksi, joista 
se myöhemmin vain vaivoin vapautui. 1600- ja 1700-luvun suo- 
men kirjakielen tilassa asiantuntijat havaitsevat jopa eräänlaista 
taantumista, joka ilmenee siinä, että suomen kielelle vieraat sa- 
nanmuodostuksen ja lauseopillisten yhteyksien sovellutuskei- 
not voimistuivat ajoittain ruotsin ja muiden indoeurooppalais- 
ten kielten vaikutuksesta. 

Silti alkoi suomen kieltä kohtaan vähitellen viritä akateemista 
kiinnostusta, etenkin oppineiden piirissä. 1600-luvulla ryhdyt- 
tiin ensimmäisiin arkoihin yrityksiin kuvailla kieliopillisesti joi- 
takin suomen kielen erityispiirteitä. Vuonna 1637 ilmestyi upp- 
salalaisen maisterin E. Schroderuksen Lexicon Latino-Scondi- 
cum, johon sisältyi myös suomenkielinen sanasto. Esipuheessa 
todettiin sellaiset suomen kielen ominaisuudet kuten konso- 
nanttiyhtymien puuttuminen sanan alussa, kieliopillisen suvun 
puuttuminen ja taivutusmuotojen käyttö siinä, missä muissa 
kielissä käytettiin prepositiorakenteita. Noin vuonna 1640 kir- 
joitti H. Crugerus kielioppinsa, josta on olemassa vain välillisiä 
ja varsin vajavaisia tietoja. Se joutui jo käsikirjoituksena tanska- 
laisten tiedemiesten haltuun, ja otteita siitä sisällytettiin vuonna 
1668 julkaistuun tanskan kielioppiin. Noiden otteiden perusteel- 
la tutkijat päättelevät, että Crugerus kuvasi suomen kielen to- 
tuudenmukaisemmin kuin Schroderus sanakirjassaan tai Turun 
yliopiston professori E. Petraeus vuonna 1649 ilmestyneessä ly- 
hyessä suomen kielen kieliopissaan Linguae Finnicae brevis 

institutio, jossa oikeiden havaintojen ohella oli myös monia vir- 
heitä ja epätarkkuuksia. Vuonna 1689 Viipurin latinakoulun 
opettaja Mattias Martinius julkaisi johdatuksen suomen kieleen 
Hodegus Finnicus, jossa hän nojautui paljolti Petraeukseen. 
Suomen kansan ja sen kielen sorrettu asema synnytti 1600-lu- 
vun lopulla ja 1700-luvun alussa fennofiilisyydeksi nimitetyn 
kulttuurivirtauksen!, jonka edustajilla kiinnostus kaikkeen suo- 
malaiseen sai sellaisia erityispiirteitä, jotka liittyvät kansallisen 
itsetunnon alkavaan heräämiseen. Jo Mikael Agricolalle ja Jaco- 
bus Finnolle suomen kieli oli ollut ”oma kieli”, ja heidän ponnis- 
telunsa kirjakielen kehittämiseksi johtuivat tietystä kansallisyl- 
peydestä. Fennofiileillä kansallistunne sai jo kehittyneempiä ja 


* määrätietoisempia muotoja. Sen ilmaisukeinot ja perustelujen 


valikoima saattoivat vielä olla alkeellisia, eikä kansallis-poliitti- 
siakaan määritelmiä vielä ollut, mutta fennofiilien kansallistun- 
ne ilmeni kiihkeänä pyrkimyksenä puolustaa itse Suomen kan- 
san, suomen kielen ja suomalaisen kulttuurin olemassaolon oi- 
keutta. Fennofiilit pyrkivät kaikin tavoin kohottamaan sorrettua 
Suomen kansaa, pelastamaan sen unohdukselta, tekemään sen 
maata ja muinaisuutta, sen kielen kauneutta ja henkistä kulttuu- 
ria tunnetuksi maailmalle. Kun esimerkiksi H. Florinus julkaisi 
vuonna 1702 ensimmäisen suomalaisen sananlaskukokoelman, 
hän ei unohtanut esipuheessa tähdentää, että hän teki sen juma- 
lan kunniaksi ja Suomen kaunistukseksi. Koska Suomen kan- 
san historiaa ja kulttuuria ei ollut riittävästi tutkittu, fennofiilit 
esittivät lukuisia erheellisiä väitteitä, mutta heidän isänmaalliset 
pyrkimyksensä samoin kuin heidän rakkautensa sorrettua kan- 
saa kohtaan olivat kyllin ilmeiset. 

Jyrkimmässä muodossaan varhaisempi fennofiilisyys ilmeni 
Daniel Jusleniuksen (1676-1752) teoksissa. Juslenius oli Turun 
yliopiston professori ja rehtori sekä myöhemmin piispa. Hän 
kirjoitti latinaksi. Jo nuorena maisterina hän julkaisi akateemi- 
sen teoksen Aboa vetus et nova (Vanha ja uusi Turku, vuonna 
1700), joka oli varsinainen ylistyslaulu Suomelle. Jusleniuksen 
kirjassa on lukuisia viittauksia oppineisiin auktoriteetteihin Ta- 
cituksesta aikalaisiin, minkä oli määrä antaa teokselle tieteellistä 
perusteellisuutta. Mutta historiankirjoitus oli tuolloin vielä lap- 
senkengissään, se oli vielä liian kiinteässä yhteydessä teologiaan 
ja yrittäessään selittää kaukaista menneisyyttä turvautui usein 

raamatun myytteihin sovitellen niitä tiettyjen ideologisten tar- 
peiden mukaan. Todettakoon, että Ruotsissa oli tuolloin histo- 
riantutkijoiden keskuudessa vallalla hengeltään suurvaltaso- 
vinistinen ”ultrapatrioottinen” suuntaus. Ruotsin kansan ja val- 
tion menneisyys kuvattiin mitä säteilevimmässä valossa ja proji- 
soitiin suoraan raamatunhistoriaan. Sellaisissa teoksissa ensim- 
mäiset ihmiset Aatami ja Eeva asuivat Ruotsissa, ja Skandinavia 
kuvattiin maailman sivilisaation kehdoksi. Tuolloin varsin tun- 
nettu Olaus Rudbeckin Atlantica-teos alkoi mielenkiintoisella 
kuvalla, jossa tekijä karttakeppi kädessään kumartui pohjoisen 
pallonpuoliskon ylitse ja osoitti hämmästyneille antiikin viisaille 
opettavaisesti, missä oli ihmiskunnan oikea kehto: maineikas 
Svea. Tällainen mielikuvituksellisuus osoitti aikakauden histo- 
riallisten tietojen tasoa, ja samalla näin yritettiin ideologisesti 
perustella Ruotsin suurvaltapyrkimyksiä. 

Samalla tavoin antoi Jusleniuskin mielikuvituksensa lentää, 
mutta hänen tavoitteensa oli jo Ruotsin suurvaltahaaveille ideo- 
logisesti vastakkainen, sillä emämaan suurvaltapyrkimykset 
merkitsivät Suomelle vain ankaraa sortoa ja alistusta. Juslenius 
tähdensikin kirjansa esipuheessa haluavansa saada aikaan jota- 
kin, jolla hän on voiva pelastaa sen muiston häviöltä ja viha- 
miestemme halveksumiselta. Hän oli valmis ottamaan vastaan 
paitsi jokaisen rehellisen isänmaanystävän hyväksymisen, myös 
vihan ja pilkan niiden puolelta, jotka tahtovat halventaa Suo- 
meamme pitäen sitä vähäpätöisenä tai merkityksettömänä tutki- 
muksen kohteena.? 

Loukatun kansallistunteen siivittämä mielikuvitus ei Jusle- 
niuksen teoksessa tuntenut rajoja. Vain siellä täällä hän vaati- 
mattomasti oletti, että tulevat tutkijat eivät ehkä ole samaa miel- 
tä hänen kanssaan kaikissa hänen väitteissään, mutta sitä sit- 
keämmin hän niitä puolusti. Niinpä hän päätyi siihen, että myös 
suomalaiset olivat maailman vanhimpia kansoja ja polveutuivat 
suoraan Jaafetista ja olivat muuttaneet pohjoiseen ensimmäisen 
kuninkaansa Magogin johdolla. Suomen kieli oli alkukieliä, yhtä 
vanhaa perua kuin heprea ja muinaiskreikka. Myöhemmin muo- 
dostuneista kielistä poiketen suomen kieli oli syntynyt heti Baa- 
belin tornia rakennettaessa jumalallisen teon tuloksena. Jusle- 
nius kirjoitti myöhemmin erityisen teoksen suomen kielen su- 
kulaisuudesta heprean ja muinaiskreikan kanssa, eikä hän suin- 

kaan katsonut jälkimmäisten vaikuttaneen suomen kieleen, 
vaan uskoi kaikkien kolmen eräänlaiseen tasavertaiseen yhtey- 
teen, joka johtui muka niiden yhtäläisestä alkusyntyisyydestä. 
Muinaisuudessa suomalaisilla oli Jusleniuksen mukaan ollut ke- 
hittynyt kirjallisuus, jonka muistomerkit olivat tuhoutuneet 
ruotsalaisvalloituksen ja kristinuskon leviämisen takia. Hän kir- 
joitti, että ruotsalaiset olivat halunneet paitsi fyysisesti myös 
henkisesti lannistaa valloittamansa kansan, ja kristinusko oli 
taistellut muinaista kirjallisuutta vastaan, koska piti sitä paka- 
nuuden perintönä. Kaikkien muiden johtopäätösten lisäksi 
”vaatii järkikin olettamaan, että meikäläisillä oli kirjallisuutta, 
sillä eiväthän he voineet olla sitä vailla, kun heidän lähimmät 
naapurinsa, jotka toisinaan olivat heidän liittolaisiaankin, upeili- 
vat omallaan”, järkeili Juslenius. 

Jusleniuksen teoksessa puhuttiin myös suomalaisesta runou- 
desta, siitä että ”tätä taitoa harjoittavat muuten Suomessa niin- 
hyvin oppineet kuin talonpojat, joille, kuten muinoin Arkadia- 
laisille, on annettu synnynnäinen kyky runoilla mitä ihanimpia 
lauluja jokaisesta aiheesta milloin hyvänsä. Tämä näyttänee ul- 
komaalaisesta uskomattomalta, mutta on niin usein saatu kokea, 
että varsinkin mitä meikäläisiin tulee ei runoilijoita tehdä, vaan 
sellaisiksi synnytään.”4 Näissä ylistävissä sanoissa voi liioittelun 
ohella havaita myös todellisten havaintojen jälkiä. Juslenius esi- 
merkiksi mainitsee kahdeksantavuisen alkusoinnullisen runo- 
mitan, jolla hän tarkoittaa kalevalaista nelipolvista trokeeta ja 
sen kirjallisia jäljittelyjä. 

Kirjan lähetessä loppuaan Jusleniuksen apologeettinen paatos 
vain voimistuu. Suomalaiset olivat hänen sanojensa mukaan ur- 
heita merenkulkijoita, mainioita rakentajia ja talonpitäjiä. He 
olivat yhtä taitavia käsityöammateissa kuin tieteissä ja kielten 
opiskelussa. He olivat esimerkillisen kohteliaita käytökseltään ja 
uutteria. Puutteina, joista suomalaisten olisi syytä päästä 
eroon, Juslenius mainitsi liiallisen ulkomaalaisten ihailun ja 
oman itsensä aliarvioinnin. 

Juslenius painotti teoksissaan kansan, kansakunnan ylistystä. 
Yksilöiden ansioita hän ei korostanut ja taipumuksen itsekkää- 
seen etuiluun hän kielsi. Tämä etiikka ulottui myös kirjoittajan 
omaan yksilöön. ”Minulle riittää että olen suomalainen ja saan 
vaikka tuntemattomanakin kuulua ylistettyyn kansaan”, Jusle- 

nius kirjoitti toisessa teoksessaan Vindiciae Fennorum (Suoma- 
laisten puolustus, 1703). Nämä sanat olivatkin tavallaan kuin ko- 
ko fennofiililiikkeen motto. 

Vuosikausia Juslenius keräsi kieli- ja kansanrunousaineis- 
toa. Hänen tärkeimpiä tavoitteitaan oli laatia suomen kielen sa- 
nakirja. Sanakirja ilmestyikin vuonna 1745 ja käsitti noin 16 000 
sanaa (käännettyinä latinaksi ja ruotsiksi). Se oli ensimmäinen 
suomen kielen sanakirja sanan varsinaisessa merkityksessä, sillä 
Schroderuksen latinalais-skandinaavisesta sanakirjasta suoma- 
lainen sanasto käsitti vain pienen osan, ja eräät muut kirjat oli- 
vat pikemminkin suppeita tulkkisanastoja. Juslenius korosti sa- 
nakirjatyön jatkamisen tärkeyttä ja sen käytännöllistä ehtymät- 
tömyyttä. Hän sisällytti sanakirjatyöhönkin kansallisen ideologi- 
sen sisällön: mahdollisimman täydellisen sanakirjan oli määrä 
osoittaa kaikki suomen kielen rikkaudet. ”Sillä sen tähden minä 
sitä olen ruvennut kokoomaan, että muutkin näkisivät, ettei 
meidän kielemme ole niin huono kuin se huonona pidetään.” 


2. Runouden kehitys 


Fennofiilien aatteet taittuivat omalaatuisesti 1600-luvun jälki- 
puoliskon ja 1700-luvun alkupuoliskon runokokeiluissa. Runou- 
dessa voidaan erottaa kolme luonteenomaista virtausta: 1. yri- 
tykset luoda runomuotoisia kronikoita Suomen menneisyydestä 


ja nykyhetkestä; 2. kansanelämän teeman ilmaantuminen ru- 


nouteen ja ensimmäiset yritykset ylistää talonpoikaiselämää ja 
talonpojan työtä, samalla kun kiinnitetään huomiota kansan ko- 
kemiin puutteisiin ja kärsimyksiin tuhoisien sotien aikana; 
3. kirjallinen runous alkaa hieman lähetä kansanrunoutta ja al- 
kaa omaksua eeppisen kansanrunouden poetiikan erityispiirtei- 
tä. 

Riimikronikoita, joissa tavalla tai toisella heijastui Suomen 
historia, kirjoitettiin aluksi ruotsin kielellä. Suomenkielisessä 
kirjallisuudessa tunnetaan Laurentius Petrin Ajan tieto vuodel- 
ta 1658. Se käsittää 372 säettä. Runollisessa mielessä se ei ole ko- 
vinkaan kiintoisa, siinä on melko kuivasti ja vähemmän taidok- 
kaasti riimitelty pääasiallisesti uskonpuhdistuksen ` jälkeisen 
ajan tapahtumia koskevia historiallisia tietoja. Tutkijat ovat kui- 
tenkin kiinnittäneet huomiota siihen, että tässä kronikassa Suo- 
men menneisyyttä tarkastellaan ensi kerran muustakin kuin ah- 
taasti kirkollisesta näkökulmasta ja otetaan huomioon muitakin 
seikkoja kuin kristinuskon levinneisyys, piispanvaihdokset jne. 
Kronikoitsijaa ovat kiinnostaneet muun muassa sodat, kulku- 
taudit, tulipalot ja eräät kulttuurihistorialliset seikat — koulujen, 
yliopiston ja kirjapainon perustaminen. Kronikassa sanottiin, et- 
tä näiden uutuuksien jälkeen suomalaisten ei enää tarvitse mat- 
kustaa ulkomaille tiedettä hakemaan, sillä se kehittyi kotona ai- 
van käden ulottuvilla. Kronikoitsija pitikin tästä syystä isänmaa- 
taan onnekkaana seutuna ja ihmeellisenä saarekkeena. 

Varsin merkittävä on Gabriel Tuderuksen (1638-1705) vuonna 

703 julkaisema runo nimeltä Yxi Caunis Suomen-kielinen Wei- 
su Talonpojille cunniaxri ja ylistöxexi. Tuderus sai sivistyksensä 
Turussa ja Uppsalassa ja toimi sitten monia vuosia pappina Poh- 
jois-Suomessa saamelaisten keskuudessa. Kirkonmiehenä hän 
käännytti saamelaisia kristinuskoon ja taisteli pakanallisia tapo- 
ja vastaan, mutta samalla hän osoitti näitä kohtaan myös kansa- 
tieteellistä kiinnostusta. Hän kuvaili paikallista elämää, kirjoitti- 
pa omana suomennoksenaan muistiin erään kuulemansa saame- 
aisen kansanlaulunkin ja lähetti sen Turkuun, missä se painet- 
tiin vuonna 1673. 

Talonpoikien ylistysvirren Tuderus kirjoitti ilmeisestikin pal- 
jon ennen kuin se julkaistiin. Vuoden 1703 painoksessa maini- 
aan, että Gabriel Tuderus on sen nuoruudessaan sepittänyt. 
Mutta tämän laulun muunnelmia tunnetaan varhaisempinakin 
painoksina, tanskan kielellä vuonna 1665, ruotsin kielellä 1681 ja 
norjan kielellä: 1683. Vaikka onkin vaikeaa tarkasti sanoa, onko 
suomenkielinen teksti käännös vai alkuperäinen (mahdollista- 
han on sekin, että Tuderus on alun perin sepittänyt sen ruotsik- 
si), mutta ainakin se on ollut varsin suosittu nimenomaan suo- 
menkielisenä lauluna paljon ennen julkaisemistaankin. Jo erääs- 
sä Johannes Salmeniuksen julkaistussa laulussa vuonna 1669 on 
huomautus, että tätä Salmeniuksen laulua tuli laulaa samalla sä- 
velellä kuin Weisua Talonpojille. Tästä voi päätellä, että Tude- 
ruksen laulu tunnettiin hyvin suomen kielellä jo tuolloin, kolme 
vuosikymmentä ennen julkaisemistaan. 

Tuderus kuvaa laulussaan eloisasti ja kekseliäästi talonpojan 
töitä ja puuhia, arkea ja juhlaa. Hän haluaa ylistää uurastajaa, ta- 
vallista maanviljelijää, joka kukonlaulusta yömyöhälle ahertaa 
monenmoisissa askareissa. Hän kuvailee peltotöitä, karjan ja he- 
vosten hoitoa, halonhakkuuta metsässä, metsästystä ja kalastus- 
ta, perheenemännän puuhia, leivontaa ja oluenpanoa sekä val- 
mistautumista tyttären häihin. Mitään ei Tuderus unohda, kaik- 
keen hän katsoo kannattavan kiinnittää huomiota. Onhan hän 
jossakin määrin opettavainen, mutta pystyy myös leikinlaskuun. 
Vakava ja luja on Tuderus vakaumuksessaan, että maanviljelijä 
ruokkii kaikki. Talonpojalla on monia raskauttavia velvollisuuk- 
sia, hänen tulee maksaa veroa kruunulle ja kirkolle, hänen tulee 
toimittaa sotamiehiä kuninkaalle ja osoittaa vieraanvaraisuutta 
käypäläisille virkamiehille ja papeille, jotka ahmivat määrättö- 

mästi kaiken, minkä köyhä heille tarjoaa. Tuderukselle on omi- 
naista hienoinen iva, joka kohdistuu ahneisiin vieraisiin, kun 
taas köyhään isäntään hän suhtautuu myötätuntoisesti. Vaativaa 
oikeudenmukaisuuden tunnetta hänellä ei vielä ilmene. Oikeas- 
taan hän ylistääkin juuri tuollaista uurasta ja vieraanvaraista 
maanviljelijää, joka ei nurise elämäntaakkansa alla. Tuderuksen 
ylistyksessä on aavistavinaan hyväntahtoisen ja myötätuntoisen 
hymyn. Lopuksi hän ilmoittaa toivovansa, että tämä hänen ylis- 
tyslaulunsa, jonka muuan vapaa nuorukainen Pohjanmaalla se- 
pitti talonpoikien kunniaksi, tulisi pian jokaiselle tunnetuksi. 

Tuolloin viljeltiin myös opetusrunoutta, joka oli tarkoitettu ta- 
lonpojalle ja joka vahvisti patriarkaalisen uskonnollisen moraa- 
lin kaanoneita. Vuonna 1699 julkaistiin laaja opettavainen runo 
nimeltä Huonen-Speili. Sen tekijäksi oletetaan Jonas Mennande- 
ria. Vastaaviin ruotsalaisiin kokeiluihin nojautuen runon tekijä 
tarjosi eräänlaista riimiteltyä ”huoneentaulua”, patriarkaalisen 
perheen kaikkien jäsenten, isännän ja emännän, poikien ja tyttä- 
rien, piikojen ja renkien moraalisten velvollisuuksien luetteloa. 
Opetustarkoitus kävi ilmi jo otsikosta, jossa runo omistettiin hy- 
vätapaisille ylistykseksi ja kunniaksi, viallisille tuomioksi, jotta 
heitä kannustettaisiin hyvätapaisuuteen. 

1600-luvun jälkipuoliskon runokokeiluissa voidaan havaita 
tiettyä pyrkimystä metriseen erilaisuuteen, ja lähteinä käytettiin 
paitsi eurooppalaisia kirjallisia esikuvia, myös kotimaista kan- 
sanrunousperinnettä. Hyvin yleiseksi tuli niin sanottujen tilapää- 
runojen sepittäminen jonkin julkisen tai yksityiselämän tapah- 
tuman kunniaksi (uuden kirkon vihkimisen, virkamiehen vir- 
kaanastujaisten, avioliiton solmimisen jne.). Runoiluun taipuvai- 
sille henkilöille siinä oli sopiva syy taitonsa harjoittamiseen. 
Mutta mihinkään merkittäviin taiteellisiin tuloksiin se ei johta- 
nut. Tosin runotekniikassa voitiin nytkin silloin tällöin havaita 


jotakin uutta. Niinpä muuan C. Salonius runomuotoisessa kir- 
jeessään vuonna 1658 ensi kerran käytti suomen kielessä heksa- 


metriä. 

Vuonna 1654 perustettiin Turun yliopistoon erityinen runou- 
den oppituoli. Samalla paitsi kirkollisen myös maallisen kirjalli- 
suuden harrastus näin ikään kuin virallisesti laillistettiin. Oppi- 
tuolin ensimmäiseksi professoriksi tuli E. Justander (1623-1678). 


Tiedetään hänen jo ennen virkaan nimittämistään kääntäneen 


3. 1600-LUVUN JÄLKIPUOLISKON JA 1700-LUVUN ALKUPUOLISKON ... 116 


ruotsin kielestä komedian Tuhlaajapoika. Sen suomenkielinen 
teksti on hävinnyt, mutta se esitettiin Turun yliopistossa heinä- 
kuun 10. päivänä 1650 rehtorin virkaanasettajaisjuhlissa. Justan- 
der sepitti myös runoja, jotka ovat taiteellisessa suhteessa varsin 
tavanomaisia, mutta kuvaavia siinä mielessä, että hän pyrki niis- 
sä tietoisesti noudattamaan kansanrunouden perinnettä. Jo hä- 
nen runojensa otsikoissa korostettiin, että ne ovat vanhojen hä- 
mäläisten runojen jäljittelyjä. Justander käytti kalevalaista ryt- 
miikkaa vielä melko kömpelösti, mutta hänen halunsa tuollai- 
seen jäljittelyyn ei ollut enää pelkästään henkilökohtaisen maun 
osoitus, vaan myös eräänlainen akateeminen tunnustus, että 
kansanrunouskin oli taidetta, jolla oli oma poetiikkansa ja jota 
kirjallisen runoudenkaan ei pitänyt vieroksua. 

1600-luvun jälkipuoliskolta alkaen kiinnostus kansanrunou- 
teen ja kansanrunouden esikuvien käyttö kirjallisessa runoudes- 
sa alkaa olla jo tietoinen pyrkimys. On mielenkiintoista, että esi- 
merkiksi kun vuonna 1704 yliopistollinen runouden oppituoli 
aiottiin lopettaa yhdistämällä se retoriikan oppituoliin, osa pro- 
fessoreista vastusti sitä ilmoittaen, että ”Suomen kansalla oli 
suurta taipumusta runouteen”.” Tällä tarkoitettiin epäilemättä 
kansanrunoutta, ja oli varsin kuvaavaa, että akateemiset henki- 
löt siihen vetosivat. 

On merkille pantavaa, että kansallisen kansanrunouden vaiku- 
tus paljastuu niissäkin teoksissa, joiden kirjoittajat ovat löytä- 
neet itselleen esikuvia ulkomaiden kirjallisuudesta. Luonteen- 
omainen esimerkki on Juhana Cajanuksen (1655-1681) uskon- 
nollinen mieteruno, joka ilmestyi vasta hänen kuolemansa jäl- 
keen vuonna 1683. Tätä runoa Etkös ole ihmis parka ... nimite- 
tään Cajanuksen joutsenlauluksi. Hän oli kirjoittanut runon vai- 
keasti sairaana ja omistanut sen kuoleman teemalle. Kaiken ole- 
vaisen katoavaisuuden motiivit olivat muutoinkin yleisiä sen 
ajan kirjallisuudessa. Mutta runollisilta ominaisuuksiltaan Caja- 
nuksen runo poikkeaa suuresti muista tuollaisista runoista ja on 
muuan suomalaisen lyriikan saavutuksia. Sysäyksen sen sepittä- 
miseen Cajanus sai ruotsalaisen runoilijan Lasse Lucidorin epi- 
tafista. Mutta Cajanus ei tyytynyt vain esittämään asiaa suomen 
kielen sanoin. Hän ryhtyi improvisoimaan valitsemansa teeman 
pohjalta. Hänen runossaan kuvastui hänen käsityksensä ikuisis- 
ta kysymyksistä sekä hänen yksilöllinen henkinen maailmansa. 

Varhain kuollut Cajanus oli sivistynyt ja lahjakas mies ja ensim- 
mäisiä suomalaisia, joka oli tutustunut Descartesin filosofiaan. 
Cajanus opiskeli noin kahdeksan vuotta Uppsalan yliopistossa 
jumaluusopin ohella kieliä ja filosofiaa. Hänen maisterinväitös- 
kirjansa, joka kosketteli hengen ja aineen välistä suhdetta, herät- 
tikin huomiota juuri siksi, että hän käsitteli siinä myös Descarte- 
sin filosofiaa. Tosin Cajanus omaksui Descartesin dualismiin 
verrattuna ”teologisemman” kannan, mutta silti hän edusti uu- 
sia tuulia, ja kun hän palasi Turkuun, häneen suhtauduttiin siel- 
lä hieman epäluuloisesti ja häntä pidettiin salaisena cartesiolai- 
sena ja vapaa-ajattelijana. Vaikka hän toikin mukanaan suositus- 


— kirjeitä Ruotsissa varsin tärkeiltä henkilöiltä (kuningas mukaan 


luettuna) jotka pitivät toivottavana, että hänet Turussa nimitet- 
täisiin vapaana olevaan filosofian professorin virkaan, paikalli- 
nen yliopiston konsistori nimitti hänet vain ylimääräiseksi pro- 
fessoriksi, mikä merkitsi hänen oikeuksiensa olennaista rajoitta- 
mista. 

Cajanus kehittelee runossaan ajatusta stoalaisesta suhtautumi- 
sesta kuolemaan. Tällöin maallisen elämän katoavaisuuden us- 
konnollinen teema yhdistyy filosofisiin mietteisiin elämän muo- 
tojen väliaikaisuudesta yleensäkin. Aluksi Cajanus kuvailee vai- 
kuttavasti sitä kauhua, joka ihmiset valtaa kuoleman edessä. 
Heidän urheutensa saattaa pettää, he eivät löydä rauhaa, he raas- 
tavat itseään murheellisilla ajatuksilla ja he vaikeroivat. Mutta 
kuolema on leppymätön, se ei säästä hyviä eikä pahoja, kenelle- 
kään se ei jätä toivoa. Ja silloin runoilija kutsuu pelokkaita luo- 
maan katseensa koko valtavaan maailmaan ja maailmankaik- 
keuteen, jotta he voisivat vakuuttua siitä, että kaikki luonto on 
muuttuvainen, niin elollinen kuin eloton. Taivaankappa- 
leetkaan eivät ole ikuisia, niiden pyöriminen on seisahtuva ker- 
ran korkeimman ankarasta käskystä, tähdet katoavat, katoaa 
myös ihana aurinko, ja kaikki vaipuu tyhjyyteen. Ihmisen tulee 
olla kyllin miehuullinen tiedostaakseen tämän yleisen luonnon- 
lain. Runon lopussa sitten herää uskonnollinen lohtu, ajatus tai- 
vaallisen ilon loppumattomuudesta vastapainona maallisen elä- 
män katoavaisuudelle. Jo Viljo Tarkiainen on huomauttanut, et- 
tä Cajanuksen huomio ei rajoitu yksinomaan taivaallisten ilojen 
kuvaamiseen. Hänen teemansa on miehuus, ja noille parkusuille 
pelkureille hän ei puhu niinkään kirkonmiehen äänellä, vaan 

kuin ”isä kokemattomalle lapselle, joka pelkää kummituksia”.8 

Lucidorin epitafin melko monimutkainen metriikka, jota Ca- 
janus pyrki noudattamaan, aiheutti hänelle melkoisia teknisiä 
vaikeuksia, jotka johtuivat kielten erilaisuudesta, suomalaisten 
sanojen suhteellisesta pituudesta ja myös suomen kielen ru- 
nousopin yleisestä kehittymättömyydestä. Kokonaisuudessaan 
Cajanus kuitenkin suoriutui tehtävästään, ja siellä missä vaikeu- 
det osoittautuivat ylipääsemättömiksi, hän löysi kiertoteitä niin, 
ettei hänen tarvinnut sokeassa innossa uhrata runoilmaisua puh- 
taasti muotoseikoille. Apuna hänellä oli tässä juuri kansallisen 
kansanrunouden poetiikka. Useissa tapauksissa Cajanuksen tro- 
keet saavat voimakkaan kansanrunoutta muistuttavan soinnin. 
Noissa säkeistöissä tuntuu kalevalaisen mitan vaikutus, ja kan- 
sanrunoudesta Cajanus on omaksunut myös joitakin vertauksia, 
esimerkiksi ”ilman kannen”, joka esiintyy kansanrunoissa mer- 
kitsemässä taivasta. 

Vielä merkittävämpi rajapyykki kirjallisen ja suullisen runou- 
den keskinäisen lähentymisen tiellä oli Matthias Salamniuksen 
laaja 2 265 säettä käsittävä Ilo-Laulu Jesuxesta vuodelta 1690. Se 
kuuluu niin sanottuihin messiadeihin, teoksiin Kristuksen ih- 
meellisestä syntymästä, teoista, ristiinnaulitsemisesta ja ylös- 
nousemuksesta, jotka olivat tuohon aikaan Euroopan kirjalli- 
suudessa yleisiä. Tutkimuksessaan Viljo Tarkiainen? on mainin- 
nut eräitä saksalaisia ja ruotsalaisia messiadeja, joita Salamnius 
on todennäköisesti pitänyt esikuvinaan. 1600-luvun lopulla vas- 
taavanlaisia ruotsinkielisiä teoksia alkoi ilmaantua Suomessa- 
kin. Toisaalta Salamniuksen ilolaulu säilyttää tietyn yhteyden 
niihin, mutta toisaalta myös voimakkaasti poikkeaa niistä tai- 
teellisella erityisluonteellaan, joka johtuu läheisyydestä kansan- 
runouteen. 

Salamniuksesta on säilynyt vain varsin katkelmallisia tietoja. 
Hänen elämäkertansa on suurimmaksi osaksi arvailujen varassa. 
Oletetaan hänen syntyneen suomalaisella Pohjanmaalla, opis- 
kelleen Tarton yliopistossa ja palvelleen pitkän aikaa pappina 
Inkerinmaalla. Sitten hän lienee palannut kotimaahan, koska 
Salamniuksen nimi mainitaan vakanssia odottavien pappien 
luettelossa vuodelta 1690, mutta seuraavana vuonna hän jo kuoli 
noin 40-vuotiaana. 

Salamniuksen ilolaulu paljastaa tekijänsä kansanrunouden 

mainioksi tuntijaksi ja samalla sivistyneeksi ja lahjakkaaksi mie- 
heksi, jolla oli kehittynyt esteettinen maku. Kun Justander ja 
eräät muut kirjoittivat heikkoja ja teknisestikin kömpelöitä kan- 
sanrunojen jäljitelmiä, niin Salamnius oli heihin verrattuna var- 
sin kokenut runonteon mestari. Hänelle kansanrunous ei ollut 
vierasta runoutta, joka oli omaksuttu vain ulkonaisilta tunnus- 
merkeiltään, vaan se oli hänen kuvallisen ajattelunsa sisäinen 
ominaisuus. Todennäköisesti hän tunsi kansanrunouden välittö- 
mästi sellaisena kuin se eli kansan keskuudessa. Hän on saatta- 
nut tietyssä määrässä olla itsekin jonkinlainen runonlaulaja. Ka- 
dehdittavan helposti ja vapaasti Salamnius käyttelee paitsi met- 
riikkaa myös muita kansanrunouden muotoaineksia ja vieläpä 
eeppisen kerronnan tyyliäkin. Tarkiainen kirjoittaakin, että Sa- 
lamnius ”seisoi syntyperänsä ja tuntematapansa puolesta niin 
lähellä suomalaista kansaa, että hän saattoi valaa raamatullisen 
aineen samoihin kaavoihin, joihin nimettömät kansanlaulajat 
ennen häntä olivat valaneet niinhyvin perinnäisiä muinaistaruja 
kuin papistolta kuulemiansa kertomuksia Kristuksen syntymäs- 
tä ja kuolemasta, kuten Kantelettaren Luojan virrestä näkyy”? 

Todettakoon, että jo Salamniuksen aikoina mainittu Luojan 
virsi tunnettiin kansanrunona. Sen alkusäkeet esiintyivät jo Ee- 
rik Cajanuksen väitöskirjassa vuonna 1697 varustettuna seuraa- 
valla huomautuksella: ”Näillä säkeillä alkaa muuan runo, jossa 
Kristuksen kärsimyshistoria on kuvattu harvinaisen kauniisti.” 
Viljo Tarkiainen otaksuu, että juuri keskiaikainen kansanlaulu- 
legenda antoi Salamniukselle vihjeen raamatun aiheen eeppisen 
uudelleenmuotoilun keinosta. Kansanrunouden Luojan virressä 
toiminta on siirretty pohjoiselle metsäseudulle talonpoikaisym- 
päristöön. Kuningas Herodes on kuvattu virressä varakkaaksi ja 
itsetyytyväiseksi isännäksi, jolta hänen halveksimansa paimen- 
tyttö Marjatta (raamatun Maria) arasti pyytää lupaa asettua läm- 
mitettyyn saunaan voidakseen suomalaisten talonpoikaisnaisten 
tapaan synnyttää siellä lapsensa. ”Ylösnousemuskohtaukseen 
on tihkunut pakanallisen tarun aineksia, jotka muodostavat 
merkillisen kontrastin kristilliselle teemalle”, Tarkiainen jatkaa. 
"Hiiden seppä, 'julma Juuttahinen”, takoo kahletta Kristuksen 
kaulaan kiinnitettäväksi, mutta Vapahtaja viekkaasti sitookin 
hänet omiin pauloihinsa ja kytkee kiinni kallioon ... Jeesuslap- 
sen katoaminen äidin polvelta, hänen kuolemansa ja ylösnouse- 

misensa on muuttunut oikeaksi seikkailusaduksi. Ne uskonnol- 
liset kertomukset, joita oli saarnoissa teroitettu kansan mieleen, 
ovat muuttuneet sadunomaiseksi maallikkorunoudeksi, jossa ei 
ole merkkiäkään pyhän aiheen kunnioittamisesta ja jossa lapsel- 
linen mielikuvitus lyö vapaasti leikkiänsä, muunnellen sekä 
henkilökuvia että tapahtumia häikäilemättömästi.”!! 

Myös Salamniuksen Ilolaululle on ominaista kristillisten 
myyttien perusteellinen uudelleenmuokkaus suomalaisen kan- 
sanrunouden hengessä. Tosin Salamnius ei sentään turvaudu 
niin vapaaseen raamatun aiheen käsittelyyn kuin kansanlaulus- 
sa. Hän pitäytyy tarinassaan melko johdonmukaisesti raamat- 
tuun. Kirkonpalvelijana hänelle ei ole vieras myöskään tietty us- 
konnollinen julistuksellinen tavoite. Mutta silti ilolaulussa pää- 
see saarnaajan sijasta voitolle runoilija, joka on vaistonnut her- 
kästi ja voimakkaasti kansanrunouden estetiikan ja joka on vais- 
tomaisesti noudattanut sen lakeja. Viljo Tarkiainen onkin huo- 
mauttanut, että ”vanhan kansanrunoutemme painama pohjaväri 
kuumottaa siinä usein puhtaasti raamatullisten kuvien lomit- 
se””,12 

Ilolaulun tapahtumat ja tapahtumapaikat ovat tavallaan siirty- 
neet toisaanne: vaikka siinä mainitaankin raamatun pyhiä paik- 
koja, kaikki on kuitenkin nähty pohjoisen maanviljelijän silmin 
ja hänen yhteiskunnallisen ja arkielämän kokemuksensa, tapo- 
jensa ja ajattelunsa omalaatuisuuden kannalta. Ilolaulussa esiin- 
tyy sekä varakas ja itara isäntä että suomalainen sauna ja puh- 
taasti kansanrunouteen kuuluvat ”Hiisi” ja ”urhot” (muun 
muassa raamatun apostoleihin soveltaen). Jeesuslasta kasvate- 
taan ilolaulussa kuten tavallista maalaispoikaa: hän auttelee äiti- 
änsä kotiaskareissa, käy hakemassa vettä ja polttopuita, auttaa 
isäänsä nikkaroimaan puuastioita. Helvetti kuvataan satumaisen 
suureksi talonpoikaistaloksi portteineen ja salpoineen, jotka 
Jeesus vihan vimmassa tempaa sijoiltaan ja viskaa ”hankeen”. 
Tässä kohtauksessa raamatun Kristus Tarkiaisen huomautuksen 
mukaan muistuttaa enemmänkin pakanallista Kullervoa tai Her- 
kulesta. Hänessä korostetaan ruumiillista voimaa eikä henkistä 
mahtia, saarnaajan hengenpaloa ja kiihkoa. 

Ilolaulun tyyli ja koko sen kuvakieli on sidoksissa kansanru- 
nouteen. Salamniuksen trokeemitta on äärimmilleen alkusoin- 
nutettu, ja siinä tapaa säkeitä, joissa alkusointu esiintyy kaikissa 


2. RUNOUDEN KEHITYS 121 


sanoissa. Kuitenkaan se ei vaikuta jäljittelyltä, vaan kohoaa kor- 
keatasoiseksi taiteeksi. Kansanrunojen tapaan Salamniuksen rii- 
mi syntyy vain satunnaisesti ja ilman erityisempää tarkoitusta 
(esimerkki harvinaisesta loppusoinnusta esiintyy 25. luvussa 
Kristuksen ylösnousemuskohtauksessa: ”Jeesus liikkui, maa jä- 
risi, vartiain sydän värisi”). Eeppistä toistoa Salamnius käyttää 
kohtuullisesti. 

Dramaattisessa jännityksessään Salamniuksen Ilolaulu on lä- 
hellä kansanrunouden balladilajia. Kerronta kehittyy määrätie- 
toisesti ja kiihkeästi, tapahtumat valitaan ja kuvataan sillä ta- 
voin, että ne saavat taiteellisesti itsenäisen merkityksen eivätkä 


— jää pelkäksi tekosyyksi uskonnolliselle didaktiikalle. Raamatun 


aiheen Salamnius on tulkinnut aivan erityisellä tavalla. Hän on 
valinnut vain sen, mikä on vastannut hänen eeppistä päämää- 
räänsä. Hän ei ole painottanut evankeliumin saarnaa, vaan myy- 
tin tapahtumapuolta. Hän esittää vain päätapahtumat ilman eri- 
tyisempiä yksityiskohtia. Evankeliumeissa esitetyt Kristuksen 
ihmeteot (nälkäisten ruokkiminen, rampojen ja sairaiden paran- 
taminen jne.) joko eivät ole kiinnostaneet häntä ollenkaan tai sit- 
ten hän on maininnut ne vain ohimennen ja luettelonomaisesti. 

Vielä selvemmin Salamniuksen Ilolaulu poikkeaa oman aikan- 
sa messiadeista. Salamnius ei ole taipuvainen uskonnolliseen 
mietiskelyyn, hänelle on vierasta pyrkimys loistella jumaluus- 
opin tiedoillaan samoin kuin hän kaihtaa uskonnollista fanatis- 
mia ja lunastavan kärsimyksen aatetta. Hänen objektiivinen eep- 
pinen kerrontansa on suppeaa, siinä ei esiinny subjektiivisia 
vuodatuksia, se on ulkonaisesti kiihkotonta, vaikka myytti on- 
kin hänelle inhimillinen draama kaikkine yhteenpunoutuneine 
intohimoineen (Juudaan petos, Pontius Pilatuksen pelkuruus, 
uuden uskon vihollisten raivo). 

Salamniuksen Ilolaulu jakaantuu lyhyihin lukuihin, joita on 
kaikkiaan 28 ynnä epilogi. Jokaisessa luvussa kuvataan yhtä epi- 
sodia, yhtä tapahtumaa, mikä muistuttaa kansanrunoja: niissä- 
hän keskipisteenä on niin ikään jokin tapahtuma tai urotyö. Vain 
harvoissa tapauksissa Salamnius päättää luvun pieneen didakti- 
seen loppupyöristykseen. Luonteenomaisena tyylierikoisuutena 
hän asettaa tämän loppupyöristyksen sulkumerkkeihin. Tällai- 
Bia loppupyöristyksiä on 16. luvussa (14 riviä) ja 18. luvussa (kak- 
si riviä). Tuntuu kuin kirjoittaja itsekin olisi ollut tietoinen opet- 

tavaisen aineksen vieraudesta eeppisessä kerronnassa. Vasta 
epilogissa eli Päätöksessä nousee etualalle saarnaaja ja morali- 
soija. 

Taiteellisilta arvoiltaan Salamniuksen Ilolaululla on erityinen, 
jopa poikkeuksellinen asema vanhassa suomalaisessa kirjalli- 
suudessa. Itse asiassa se oli ensimmäinen kirjallinen eeppinen 
runoelma. Sen läheinen sukulaisuus kansanepiikan kanssa taka- 
si sille pitkän elämän. Ilolaulusta tunnetaan 16 laitosta, viimei- 
nen vuodelta 1886. Sen katkelmia tunnetaan myös suullisina esi- 
tyksinä. Tutkijat ovat sitä mieltä, että kalevalaisen runomitan 
hallinnan taidosta Salamnius antoi Ilolaulullaan niin mainioita 
näytteitä, että suomalaisessa kirjallisuudessa ne pystyttiin ylittä- 
mään vasta kaksi vuosisataa myöhemmin 1800-luvun lopulla ja 
1900-luvun alussa. 

Pääasiallisesti kalevalaisella mitalla on kirjoitettu myös ne 
1700-luvun alun teokset, joissa kuvataan suuren Pohjan sodan ta- 
pahtumia. Näiden runojen tekijöitä ei aina tunneta, niitä on sepi- 
tetty tapahtumien tuoreilta jäljiltä. Itse suuren Pohjan sodan ta- 
pahtumat olivatkin täpötäynnä dramaattisia käänteitä, ja sotaon- 
ni hylkäsi pian Ruotsin. Joissakin runoissa jo pilkottavat voiton- 
riemuiset sävyt vaihtuivat katkeriin valituksiin, sillä Suomesta 
tuli suoranainen sotanäyttämö, ja sen väestölle sota muuttui jul- 
maksi murhenäytelmäksi, joka jätti syvät jäljet kansan mieleen. 
Kun monet varakkaiden säätyjen edustajat pakenivat joksikin 
aikaa tuosta autioituneesta maasta Ruotsiin, niin tavalliset ihmi- 
set, suomalaiset talonpojat joutuivat jäämään sijoilleen, heillä ei 
ollut paikkaa mihin paeta. Heidän mittaamattomia kärsimyk- 
siään kuvataankin useissa runoissa. Nämä olivat valituslauluja 
ja itkuvirsiä, joihin viittaavat jo niiden otsikotkin. Vuonna 1714 
painettu Bartholdus Vhaelin runo nimeltään Suomen suruisen 
kansan ynnä Pohjan peräläisten waikia walitus-runo. Gabriel 
Calamnius kirjoitti vuonna 1720 runokokoelman, joka myöhem- 
min ilmestyi kirjasena nimellä Suru-runot suomalaiset (1734). 
Kumpikin runoilija toivoi runoissaan rauhan pikaista tulemista. 
Mainittakoon vielä Gabriel Calamniuksen kirjoittamien tilapää- 
runojen kokoelma, joka ilmestyi vasta vuonna 1755 tekijänsä 
kuoleman jälkeen. Nämä olivat suomalaisen runouden ensim- 
mäiset runokokoelmat, jotka eivät olleet sisällöltään kirkollisia 
vaan maallisia. 

Neljäs luku 


Valistuksen ajan kirjallisuus (1750-1809) 


1. Valistusideologian leviäminen 


1700-luvun jälkipuoliskolla valistusaatteet alkoivat levitä Suo- 
meen, mikä muutti myös fennofiilisyyden luonnetta. Valistus- 
~ ajan edustajia yhdisti heitä edeltäneisiin fennofiileihin kiinnos- 
tus Suomen kansan historiaan ja kulttuuriin, mutta nyt tätä kiin- 
nostusta hedelmöitti uusien aatteiden, kriittisen tieteellisen, yh- 
teiskunnalliselta suuntaukseltaan feodalisminvastaisen ajattelun 
vaikutus. 

Valistusideologian leviäminen Suomeen kuten muihinkin Eu- 
roopan maihin johtui feodaalijärjestelmän kriisistä. Verrattuna 
klassisen eurooppalaisen valistuksen maihin Suomi oli 1700-lu- 
vulla takapajuisempi, eivätkä feodaaliyhteiskunnan ristiriidat 
täällä ilmenneet niin kärjistyneessä muodossa. Suomi oli edel- 
leenkin harvaan asuttu maa muutamine pienine kaupunkeineen. 
Sen talouselämä oli varsin heikosti kehittynyt ja porvaristo oi- 
keastaan vasta syntymässä. Yhteiskunnallinen ja sivistykselli- 
nen alikehittyneisyys oli ilmeinen, kansalaisten osallistuminen 
julkiseen elämään ja julkisuuden muodot perin alkeelliset. Va- 
listusaatteet törmäsivät Suomessa paikalliseen provinsialismiin, 
joka löi niihin leimansa. Mutta valistusideologian feodalismin- 
vastainen olemus oli epäämätön myös Suomen kohdalla. 


Feodalismin herruus maatalousvaltaisessa maassa, ammatti- 
kuntalaitoksen säilyminen, kaupan rajoittuneisuus, kansallisen 
sorron ja diskriminaation piintyneet muodot jarruttivat Suomen 
kehitystä ja aiheuttivat tyytymättömyyttä sen laajoissa väestö- 
kerroksissa. 1700-luvun jälkipuoliskolla tyytymättömyys Ruot- 
sin hallituksen sisä- ja ulkopolitiikkaan voimistui Suomessa. Tu- 
hoisat sodat ja verojen lisääntyminen painoivat raskaana taakka- 
na suomalaisten talonpoikien hartioita. Suomen kaupunkien 
kauppiaat alkoivat taistella saadakseen niin sanotun tapulioi- 

keuden (oikeuden käydä kauppaa ulkomaiden kanssa Tukhol- 
masta riippumatta). Poliittisen separatismin mielialat olivat le- 
vinneet osaan suomalaista aatelistoa ja upseeristoa, ja 1700-lu- 
vun loppuun mennessä nämä mielialat alkoivat ilmetä myös käy- 
tännön toimintana. Upseeriryhmän perustama Valhalla-seura 
(1783-86) harjoitti propagandaa Suomen itsenäisyyden puolesta, 
ja uuden sodan puhjettua Venäjän ja Ruotsin välillä vuosina 
1788-90 Anjalan liiton jäsenet yrittivät käytännössäkin toteuttaa 
itsenäisyysaatteen Venäjän myötävaikutuksella. Mainittakoon, 
että Anjalan liiton upseerit olivat saaneet vaikutteita Euroopan 
poliittisista valistusaatteista, ja heidän haaveenaan oli tulevan it- 
senäisen Suomen tasavaltalainen yhteiskuntarakenne. 

Maaperää saanut valistusideologia edisti Suomen menneisyy- 
teen ja nykyhetkeen kohdistuvia entistä realistisempia käsityk- 
siä. Tämän aikakauden edistykselliset edustajat eivät enää syyl- 
listyneet sellaiseen hillittömään, lähestulkoon mytologiseen tun- 
temattoman pienen isänmaansa ylistämiseen kuten Daniel Jus- 
lenius, vaan tiedostivat sen jälkeenjääneisyyden ja pyrkivät kiih- 
keästi jouduttamaan sen edistystä. Kriittistä ajattelua kehitelles- 
sään valistajat alkoivat ensi kerran Suomessa puhua tieteellisis- 
tä tutkimusmetodeista, totuuden arvosteluperusteista ja ihmis- 
järjen rajattomista mahdollisuuksista. Tämän tuloksena hylät- 
tiin monet keskiaikaiset opit terveen järjen vastaisina. Valista- 
jien rationalismi suuntautui kirkollista ideologiaa vastaan, koska 
se sanoutui irti ”maailman turhuudesta” ja yhteiskunnallisesta 
sekä poliittisesta toiminnasta. Valistusajan miehet haaveilivat 
maailman parantamisesta ja olivat vakuuttuneita siitä, että ih- 
misten tarvitsi vain luopua vuosisataisista ennakkoluuloistaan, 
niin he jo astuvat järjen ihanteelliseen valtakuntaan, missä kaik- 
ki yhteiskunnan jäsenet tekevät yhteiskunnallisesti hyödyllistä 
työtä ja asettavat yleisen hyvinvoinnin ylimmäksi. Utopistisuu- 
destaan huolimatta tämä unelma yhteiskunnallisesta sopusoin- 
nusta oli edistyksellinen, sillä se edellytti yhteiskunnallista ja ta- 
loudellista muutosta sekä sääty- ja feodaali-instituutioiden pois- 
tamista. Sille oli ominaista työn ylistys, feodaalimaailman ”san- 
karillisen laiskuuden” voittaminen, käyttääksemme Marxin sa- 
noja. Kuten tunnettua, valistusfilosofien ihanteellinen ”järjen 
valtakunta” osoittautui myöhemmin itse asiassa porvariston val- 
takunnaksi, mutta heidän historiallinen ansionsa oli kuitenkin 

se, että he ryhtyivät arvostelemaan feodaalijärjestelmää ja -ideo- 
logiaa. 

Suomalaiset valistusmiehet nojautuivat eurooppalaisen valis- 
tuksen aatteelliseen perintöön. Henrik Gabriel Porthanin maail- 
mankatsomukseen vaikutti John Locken filosofinen sensualis- 
mi. Uskonnon ja kirkon arvostelussa hänelle taas kelpasi Voltai- 
ren ja ranskalaisten ensyklopedistien kokemus. Toinen suoma- 
lainen valistusmies Antti Chydenius käytti yhteiskunnallisessa 
ja taloudellisessa kritiikissään hyväksi Montesguieun ja fysio- 
kraattien aatteita. 

Noin 1700-luvun keskivaiheilta yliopistotieteen luonne alkoi 


- Suomessa muuttua. Luonnontieteiden kehitys syrjäytti teolo- 


gian, kokemusperäinen tieto kumosi myytit ja sepitelmät. Turun 
yliopiston professori J. Brovallius, suuren Linnön seuraaja, jul- 
kaisi vuonna 1737 professorinvirkaan astuessaan kirjasen, jossa 
hän esitti luonnontieteiden uuden metodin. Kirjan sävy oli avoi- 
men poleeminen ja tähtäsi teologeja ja idealistista metafysiikkaa 
vastaan. Kirjoittaja tunnusti vain kokemusperäisen tiedon ja 
hylkäsi aprioriset olettamukset, myötäsyntyiset tai ylhäältä an- 
netut jumalalliset ”totuudet”. Jälkimmäiset osoittautuivat kestä- 
mättömiksi niin pian kuin ne siirtyivät abstraktin metafyysiikan 
alalta luontoon. Todellisen tieteen tuli perustua empiiriseen, in- 
duktiiviseen tietoon, sen tuli tehdä kysymyksiä luonnolle itsel- 
leen, sen tuli käsitellä paljasta totuutta, joka oli vapautettu en- 
nakkoluulojen vankilasta. Brovallius kirjoitti: ”Yksinkertainen 
järkeni sanoo, että kaiken tiedon on alettava kokemuksesta ja 
yleisten käsitteiden on koostuttava yksityisten ilmiöiden tarkas- 
telusta ja tuntemuksesta.”! 

Samalla tiede sai käytännöllisemmän suunnan. 18. vuosisataa 
nimitetään myös ”hyödyn aikakaudeksi”, utilitarismin ajaksi. 
Varhaisporvarillisen kehityksen tarpeet kannustivat sovellettuja 
tieteitä, jotka tähtäsivät kulloistenkin taloudellisten tarpeiden 
tyydyttämiseen. Turun yliopistossa ryhdyttiin harjoittamaan tie- 
teellistä tilasto-oppia, siellä kirjoitettiin väitöskirjoja maatalou- 
desta, kalastuksesta ja muista elinkeinoista, siellä kokeiltiin uu- 
sia viljelyskasveja ja työkaluja. Luonteenomaista oli myös maan 
eri alueita koskevien tieteellisten katsausten laatiminen. Nämä 
katsaukset sisälsivät tietoja historiasta ja kansan tavoista, niissä 
kuvattiin paikallisia olosuhteita, eläimistöä ja kasvistoa, niissä 

luonnehdittiin väestön taloudellisen toiminnan eri muotoja ja 
annettiin käytännön suosituksia sen kehittämiseksi edelleen. 
Toisinaan kuvailtiin myös vieraita maita. Eurooppalaiseen mai- 
neeseen kohosi turkulaisen professorin Pietari Kalmin teos En 
resa till Norra Amerika (Matka Pohjois-Amerikkaan, 1753-61), 
joka on käännetty useille vieraille kielille. 

Valistusmiehet antoivat sysäyksen yhteiskunnallisen ajattelun 
kehitykselle Suomessa. Itse asiassa se syntyikin valistusmiesten 
ansiosta, pääasiallisesti sääty- ja feodaaliyhteiskunnan kritiikki- 
nä, välttämättömien uudistusten ideologisena perusteluna. Ve- 
dotessaan järkeen ja oikeudenmukaisuuteen valistajat tiedosti- 
vat ilmaisevansa koko sorretun enemmistön etuja, kaikkien nii- 
den yhteiskuntakerrosten, jotka olivat kärsineet etuoikeutetun 
yläluokan painostuksesta. 

Muuan huomattavista suomalaisista valistusmiehistä oli Antti 
Chydenius (1729-1803). Jo toimiessaan vaatimattomana maalais- 
kappalaisena ja vihdoin kirkkoherrana hän tuli tunnetuksi yh- 
teiskunnallisilla ja taloudellisilla traktaateillaan ja poliittisilla 
puheillaan Ruotsin valtiopäivillä, jonne hänet valittiin papiston 
edustajana. Chydeniuksen teoksissa ilmenee valistusaatteiden 
yhteiskunnallisesti kriittinen paatos kenties selvemmin kuin ke- 
nenkään toisen hänen aikansa suomalaisen kirjoituksissa. 

Kun Ruotsin akatemia vuonna 1763 julisti kilpailun parhaasta 
maastamuuton syitä käsittelevästä kirjoituksesta, Chydenius 
osallistui siihen 27 muun kilpailijan kanssa. Toisin kuin eräät, 
jotka yrittivät selittää työväestön jatkuvan muuttoliikkeen joh- 
tuvaksi ”tapojen turmeluksesta” ja ”isänmaallisuuden puuttees- 
ta”, Chydenius arvosteli laajasti feodaalijärjestelmää ja esitti ne 
yhteiskunnalliset ja taloudelliset syyt, joiden vuoksi tuhannet 
maattomat talonpojat, käsityöläiset ja työntekijät joutuivat läh- 
temään kotimaastaan, jossa olivat joutuneet lapsipuolen ase- 
maan. Chydenius osoitti, miten turmiollista oli ruotsalaisten val- 
lanpitäjien valloituspolitiikka ja miten typerää se oli varsinkin 
siksi, että Ruotsissa itsessäänkin oli laajoja syrjäseutuja kylmil- 
lään elinkeinoelämän laman vuoksi. ”Kuinka monet tuhannet 
ruotsalaiset ovatkaan kaatuneet laajentaakseen rajojamme. Mut- 
ta kuinka harvat ovatkaan vakavasti ajatelleet, millä tavalla enti- 
set paraiten väellä täytettäisiin. Me olemme välistä leikanneet it- 
sellemme suuria maakaistaleita naapureiltamme, mutta ennen- 

kuin olemme pelin päättäneet, on voitto useimmiten ollut hei- 
dän ja tappio meidän. Me tappelemme maasta, jota meillä on yl- 
täkyllin, mutta panemme alttiiksi sen, mikä on välttämätöntä.”? 

Ruotsin ja Suomen kansa ei ole kärsinyt ulkoisista vihollisista, 
vaan maan sisäisestä epäoikeudenmukaisesta järjestyksestä, yh- 
teiskunnallisesta eriarvoisuudesta ja sorrosta, Chydenius kirjoit- 
ti. Hän siteerasi Titus Liviuksen sanoja Rooman plebeijien oi- 
keudettomasta tilasta: ”On turha rajoilla taistella vapauden ja 
valtakunnan puolesta, kun kansalaiset meitä kotona sortavat. 
Vapautemme on vähemmässä vaarassa ulkonaisissa sodissa 
kuin rauhan päivinä, vihollisten keskellä, kuin kansalaisten pa- 


_rissa.”? Ylistäen kansalaisten vapauksia ja taistelua niiden puo- 


lesta Chydenius kirjoitti myötätuntoisesti Brutuksen taistelusta 
tyrannia vastaan, saksalaisten talonpoikien kapinasta Thomas 
Mänzerin johdolla ja vallankumouksesta Alankomaissa. Ilman 
kansalaisvapauksia menettää käsite isänmaakin tarkoituksen- 
sa. Ruotsi oli Chydeniuksen mukaan vieras tuhansille osattomil- 
le kansalaisilleen, sorretuille maatyöläisille, vähävaraisille vuok- 
raviljelijöille, pientalonpojille ja käsityöläisille. Mitä isänmaa 
saattoi heille tarjota? ”Orjailla toisten työssä niin kauan kuin 
jaksavat, joutua häädettäväksi pois köyhyyteen vanhoilla päivil- 
lään ja kuolla kurjuudessa, siinä ne laakerit, joiden tulisi houku- 
tella työtätekevää joukkoa rakastamaan isänmaata. He tuntevat 
ehdottomasti, ettei Ruotsi vielä ole Platon onnellinen maa; he 
himoavat vapautta; he kuulevat merenkulkijaimme puhuvan 
paljon eteläisempien maiden komeudesta; he eivät voi vastustaa 
niin houkuttelevia huvituksia, he rupeavat merimiehiksi, he kir- 
joittavat erokirjansa; he eivät pysähdy, ennen kuin ovat ennättä- 
neet johonkin ulkomaan satamaan, jossa vapaus on tarjona. He 
asuvat ennemmin sellaisen kansan keskuudessa, jota he tuskin 
ymmärtävät, mutta jonka seassa voivat vapaasti liikkua, kuin 
omien veljien luona, missä kaikki on kehnoa ja kuollutta, ja kai- 
kissa heidän teoissaan lukee tämän tunnuslauseen: isänmaa il- 
man vapautta ja ansiota on suuri sana, jolla on vähäinen merki- 
tys." 

Jotta muuttoliike loppuisi, on Chydeniuksen mielestä jaettava 
maata niille, jotka sitä viljelevät, peruutettava elinkeinojen ja 
kaupan rajoitukset, nostettava työntekijäin palkkoja, muutetta- 
va veropolitiikkaa ja taattava liikkumisen vapaus sekä sanan- ja 

painovapaus. Tulisi oppia oikealla tavalla kunnioittamaan aher- 
tajia, tavallisia kansanihmisiä, oppia näkemään heissä ”se jouk- 
ko, joka pistää joka leipäpalan suuhumme: heidän verojensa ja 
heidän ammattiensa avulla me puemme ja koristamme ruu- 
miimme, jota ilman sitä ei voida edes esi-isien kunnian tai aateli- 
sen syntyperän nojalla erottaa työläisen ruumiista”.5 

Eräässä toisessa artikkelissaan Chydenius kirjoitti, että jotkut 
syyttävät kansaa ”tapojen turmeluksesta” ja uskovat kaikkien 
onnettomuuksien johtuvan ”laiskuudesta”. Mutta ”laiskuudel- 
la” sinänsä on ollut omat syynsä. ”Jota enemmän jossakin yh- 
teiskunnassa toisilla on tilaisuus elää toisten työstä ja jota vä- 
hemmin toiset saavat itse nauttia vaivansa hedelmiä, sitä enem- 
män ahkeruus lamautuu. Edelliset tulevat ylpeiksi, jälkimmäiset 
toivottomiksi, ja molemmat haluttomiksi.”* 

Chydenius korosti yhteiskunnan ja kaikkien sen kansalaisten 
poliittisen valistamisen välttämättömyyttä. Ei riitä, että vain 
muutamat henkilöt ovat tietoisia uudistusten tarpeesta. Enem- 
mistö ratkaisee asiat vapaissa valtioissa, kansalle kuuluu vallas- 
sa olijoihin kohdistuva valvonta, ja sitä varten kansan tulee olla 
valistunutta ja olla selvillä valtion asioista. 

Demokraattisten mielipiteidensä vuoksi Chydenius joutui 
pian hallituksen epäsuosioon. Hallitus pitikin huolta siitä, että 
papisto peruutti hänen mandaattinsa valtiopäivillä. Lehdissä ja 
kirjasissa Chydenius edelleenkin puolusti uudistuksia ja ivaili 
taantumuksellisia, jotka peloissaan kuvailivat tilanteen siten 
kuin uudistukset uhkaisivat vedenpaisumuksella koko valta- 
kuntaa, ”joka kuitenkin on ymmärrettävä niin, että ylimykset 
menettävät jotakin vääristä anastuksistaan, jonka johdosta valta- 
kunta ja kansalaiset pääsevät oikeuksiinsa”.? 


2. Henrik Gabriel Porthan 


Toinen huomattava valistusmies oli Henrik Gabriel Porthan 
(1739-1804), jonka toiminta liittyi Turun yliopistoon. Porthan oli 


- retoriikan professori; retoriikalla ymmärrettiin perinteellisesti 


klassista filologiaa. Mutta pelkkään retoriikkaan tämän sanan 
ahtaassa merkityksessä Porthanin toiminta ei rajoittunut. Hän 
luennoi antiikin kirjallisuudesta, historiasta, logiikasta ja psyko- 
logiasta. Hänen tutkijan harrastuksensa kohdistuivat päääasialli- 
sesti Suomen historiaan ja kansanrunouteen. Porthania nimite- 
tään Suomen historiantutkimuksen isäksi. Vuosina 1784-1800 
hän julkaisi keskiaikaisen Juustenin kronikan varustettuna yk- 
sityiskohtaisilla historiankirjoittajan selityksillä, joihin sisältyi- 
vät kaikki silloin tunnetut tiedot Suomen menneisyydestä. His- 
toriallisissa tutkimuksissaan Porthan katsoi välttämättömäksi 
käyttää lähteinään myös kieltä ja kansanrunoutta. Luovuttuaan 
kielen alkuperää koskevasta teologisesta näkökulmasta Porthan 
oletti, että kielellä on pitkä kehityshistoria alkeellisesta yhä mo- 
nimutkaisemmaksi ja että se kuvastaa kansan kehityshistoriaa. 
Porthanilla saattaa tavata ajatuksia kielen ja kansallisen luon- 
teenlaadun välisestä yhteydestä. 

Porthanin ajatustavassa oli joitakin historismin aineksia. Hä- 
nen näkemyksensä historiasta, kielestä ja kansanrunoudesta 
merkitsivät päättäväistä loittonemista teologiasta. Vaikkei Por- 
than ollutkaan jumalankieltäjä, hän kehitteli kriittisen suhtautu- 
misen uskonnon dogmeihin. Raamatun hän uskoi kuvastavan 
vanhoja tapoja, jotka eivät velvoittaneet enää nykykansoja. Por- 
than epäili raamatun vertausten todenperäisyyttä ja vastusti 
Swedenborgin mystistä oppia. Hän piti kasvatusta erittäin mer- 
kittävänä ennakkoluulojen - myös yhteiskunnallisten — voitta- 
misen keinona. Kannattaen valistusajan teesiä ihmisten luontai- 
sesta tasavertaisuudesta Porthan ei kuitenkaan hyväksynyt 

Rousseaun luonnontilan ihannointia vakuuttuneena siitä, että si- 
vistyksestä on toki koitunut muutakin kuin pahaa. 

Porthanin teoksella De poösi fennica oli tietty merkityksensä 
kirjallisuuden kehitykselle. Se ilmestyi erillisinä osina vuosina 
1766-78 ja jäi keskeneräiseksi. Siinä tarkasteltiin niin kansanru- 
noutta kuin kirjoitettuakin runoutta, mutta Porthanin ehdotta- 
massa suomalaisen runouden luokittelussa eivät ”suullisen” ja 
”kirjallisen” tunnusmerkit kuitenkaan olleet tärkeimpiä. Kol- 
miajako tapahtui seuraavalla tavalla: 1. varsinaiset kansanrunot 
ja kaikki kalevalaisella runomitalla kirjoitetut runot; 2. loppu- 
soinnulliset runot, joissa on käytetty eurooppalaista syllabo-to- 
nista runomittaa; 3. antiikin perinteeseen nojautuvat runot, joi- 
den runomitta perustuu tavujen pituuteen. Huomionsa Porthan 
keskitti prosodialtaan kalevalaisen runouden erittelyyn ehtimät- 
tä koskaan muihin lajeihin. Hän piti kansallista kansanrunous- 
perinnettä omaperäisimpänä ja kirjallisen runouden kehityksen 
kannalta lupaavimpana. 

Kansanrunouden muistiinmerkintöjä, joita Porthanilla oli käy- 
tettävissään, oli vielä varsin rajallinen määrä, mistä hän epäsuo- 
rasti mainitsi kirjoituksessaan. Luonnollisestikaan hänellä ei 
voinut olla tyhjentävää käsitystä kansanrunoista ja eeppisten ai- 
heiden piiristä. Hän ei vetänyt jyrkkää rajaa muinaisen eeppisen 
kansanrunousperinnön ja niin sanottujen talonpoikaisrunoilijoi- 
den myöhäisempien teosten välille, joissa kerrottiin uusista ai- 
heista kalevalamittaa käyttäen. Mutta silti Porthan ymmärsi, et- 
tä hänen aikansa runonlaulajat nojautuivat vanhempaan perin- 
teeseen, joka ulottui vuosisatojen uumeniin. Uusia runoja sepi- 
tettiin, mutta läheskään kaikilla niistä ei Porthanin mukaan ol- 
lut laajaa levinneisyyttä eikä pitkää ikää. Kansan keskuudessa 
arvostettiin enemmän vanhoja esi-isiltä perittyjä runoja, joilla oli 
verraten vakiintunut muoto ja maine, hän kirjoitti. Vanhimpina 
Porthan piti loitsurunoja, jotka olivat syntyneet jo pakanallisina 
aikoina, vaikka katolilaisuus oli lisännyt niihin omia piirteitään. 
Porthan erotti myös historialliset runot todeten, että hänen tun- 
temissaan historiallisissa runoteksteissä kuvastuivat uskonpuh- 
distuksen ja sen jälkeisen ajan tapahtumat, eivät aikaisemmat. 
Erityisen ryhmän muodostivat myllylaulut. Niiden sisältö oli 
pääasiallisesti lyyrinen, ja niitä lauloivat naiset vääntäessään kä- 


2. HENRIK GABRIEL PORTHAN 135 


Kuvatessaan ihastuneena kansan runollista lahjakkuutta Por- 
than samalla jo huomasi, että kansanrunousperinne näytti ole- 
van vähitellen sammumassa. Monin paikoin, varsinkin meren- 
rannikolla, runoja ei enää laulettu, hän kirjoitti. Paremmin ne 
olivat säilyneet sisämaassa, Karjalassa, Savossa ja Kainuussa. 
Mutta sielläkin ”alkaa jo siellä täällä tämä kaunis harrastus vä- 
sähtää, niin että täytyy pelätä sen vihdoin kerrassaan taukoavan. 
Muitten kesken se on aivan hävinnyt, olletikkin rannikkolaisten, 
joihin ruotsalaisten naapuruus on vaikuttanut, jopa siihen mää- 
rään, että näitten joukossa on jälellä harvoja, jotka pystyvät ru- 
noja laulamaan ja ymmärtämään, ja vain aniharvoja, jotka itse 


_ osaavat niitä laatia.”s Osittain Porthan syytti siitä papistoa. 


”Suureksi osaksi tämä tappio on luettava eräitten pappien malt- 
tamattoman intoilun syyksi, he kun huomatessaan, miten tai- 
kauskoiset käyttävät runoja loitsiessaan, ja osaamatta erottaa 
käyttöä väärinkäytöstä, saattoivat koko taidon huonoon huu- 
toon.”! Huomattakoon, että Porthan ei vielä kiinnittänyt erityi- 
sempää huomiota yhteiskunnallisten ja taloudellisten olojen 
muuttumiseen. Kuitenkin nuo olot vaikuttivat kansanrunouden 
tilaan, vaikka jo ”rannikkolaisten” (taloudellisesti kehittyneem- 
pien) ja ”sisämaalaisten” (takapajuisempien) alueiden vertailu 
sinänsä oli eräänlainen vihjaus tuollaiseen syy-yhteyteen. 
1820—1830-luvuilla tällainen vertailu tuli sittemmin varsin luon- 
teenomaiseksi romanttisen suunnan kirjailijoille, jotka suhtau- 
tuivat kielteisesti kapitalistiseen kehitykseen. Heistä poiketen 
Porthan ei vielä suhtautunut kansanrunouden sammumiseen 
traagisesti eikä murehtinut niitä arkaaisia elämänmuotoja, jotka 
olivat kansaneepoksen elävän elämän kannalta välttämättömät. 

Samalla Porthan ymmärsi kansanrunouden valtavan esteetti- 
sen arvon samoin kuin sen merkityksen kirjallisuuden kehityk- 
selle. Ja suomalaisten tuli hänen vakaumuksensa mukaisesti 0l- 
la tietoisia siitä, millaisia henkisiä rikkauksia heillä oli hallus- 
saan. Tässä kohden tietämättömyys oli erityisen anteeksianta- 
matonta ja häpeällistäkin. Esittäessään jossakin määrin jo kirjal- 
lisuuden kansallisen omaperäisyyden ja itsenäisyyden ongel- 
man Porthan tähdensi, että kansanrunouden läheisyys varjelee 
sitä muukalaisen kirjallisuuden pinnalliselta jäljittelyltä. Hän 
kehotti kirjailijoita ammentamaan kansanrunouden ”kirkkaasta 
ja turmeltumattomasta lähteestä” ja todisteli, että runonlaulajat, 

”nämät runotarten maalaisystävät” säilyttävät suomalaisen ru- 
nouden muinaisen hengen kaikessa luontaisessa omaleimaisuu- 
dessaan. Porthanin mukaan nämä runonlaulajat ”tietävät hyvin 
olevansa runoilijoita eivätkä epäile väittää omistavansa runo- 
suonta, kuten muinoin tekivät sekä gootein skaldit että kreikka- 
laisten ja roomalaisten runoilijat”. He eivät tiedä tiukoista ru- 
nousopin säännöistä, mutta silti he melko tarkoin noudattavat 
niitä herkän vaistonsa ja hartaan harjoittelunsa ansiosta ja myös 
vaistollaan arvaavat, mikä tässä taiteessa on kaunista. He hallit- 
sevat hämmästyttävän hyvin äidinkielensä ja käyttävät hyväk- 
seen sen rikkauksia ja vieroksuvat kaikkea keinotekoista ja 
ylenmääräistä vapautta. Heidän runonsa saavat erityistä kau- 
neutta kielen puhtaudesta, ilmaisun valloittavasta omaperäisyy- 
destä ja äidinkielensä hienouksien tuntemuksesta.!? ”Ei kukaan 
luullakseni ole ihmettelevä, että nämät sivistymättömät ja taval- 
lisesti valmistamatta esiintyvät runoniekat välistä kuitenkin 
sääntöjä kolhivat”, lisäsi Porthan. Sitä vastoin on ihmeteltävä si- 
tä, että he silti niin menestyksellisesti suoriutuvat työstään.!! 
Porthan tarkasteli seikkaperäisesti kalevalaisen mitan erityis- 
piirteitä ottaen esimerkkejä niin kansanrunoista kuin tällä mital- 
la sepitetystä kirjallisestakin runoudesta. Hänen havainnoillaan 
ja suosituksillaan oli käytännön tavoite. Olemassa olevan koke- 
muksen perusteella hän pyrki laatimaan suomen kielen runous- 
opin säännöt, joita runoilijoiden tuli noudattaa. Porthan huoleh- 
ti runokielen luonnollisuudesta, jonka — niin kuin se erityispiir- 
teineen poikkesikin proosapuheesta — tuli silti noudattaa mää- 
rättyjä kansallisia kielinormeja. Hän hylkäsi esimerkiksi eräiden 
edeltäjiensä ajatuksen, että suomen kielen runousopin mukaan 
oli sallittua käyttää mielivaltaisesti katkottuja sanoja, milloin 
rytmin noudattaminen sitä vaati. Porthanin kannalta tuollaiset 
vapaudet kääntyivät säännöiksi korotettuina kielelle tehdyksi 
väkivallaksi, yritykseksi tyrkyttää sille vieraita normeja. Tässä 
tapauksessa Porthan kansanrunouteen ja kansankieleen nojau- 
tuen pyrki varjelemaan kirjakieltä huonon käytännön vaikutuk- 
selta. Mutta toisaalta järkevän kirjallisen normin vaatimukset 
saivat hänet suhtautumaan varovasti kansanrunouden murteelli- 
suuksiin, joita kirjallisessa runoudessa ei pitänyt väärinkäyttää. 
Kokonaisuudessaan runoudessa hyvin paljon riippuu yksilölli- 
sestä lahjakkuudesta, mausta ja kohtuuden oivaltamisesta, hän 

tähdensi. Sääntöjen tuntemus ja pelkkä muodollinen riimittely 
eivät vielä luo runoutta. Runous tarvitsee sisältöä, jota vailla se 
on kuin vaunut, jotka ovat vain ulkoa koristetut mutta sisältä 
tyhjät. Sisältö luo runouden hengen ja antaa sille aidon elämän. 
”Kelvollisen runon pitää siis olla täynnä mainioita, kauniita, te- 
räviä, vakavia ja yleviä ajatuksia sekä koristeltuna hilpeillä, vilk- 
kailla, erinomaisilla ja loistavilla kuvilla; ja tämä kaikki punotta- 
koon taidokkaasti, vaihtelevasti ja sopivasti runoon”, Porthan 
kirjoitti.1? 

Kansanrunoudentutkimuksissaan Porthan osoitti kiinnostusta 
myös venäläiseen kansanrunouteen ja kirjallisuuteen. Huomat- 
takoon yleensäkin, että vaikka 1700-luvun suomalaiset valistajat 
olivatkin pääasiallisesti englantilais-ranskalaisen ja osittain 
myös saksalaisen valistuksen vaikutuksen alaisia, havaitaan tuo- 
na aikana myös Venäjän kulttuurielämään kohdistuvan kiinnos- 
tuksen hienoista voimistumista. Tiettyä yhteiskunnallista poh- 
jaa se sai varsinkin, kun Anjalan liiton separatistiset mielialat al- 
koivat poliittisesti suuntautua Venäjälle. Tätä tekijää ei käynyt 
väheksyminen, se sai suomalaiset kirjailijat kiinnostumaan itäi- 
sestä naapurimaasta, vaikkeivät he — Porthanin tavoin — olisi- 
kaan tunteneet erityisempiä sympatioita maaorjuutta harjoitta- 
vaa itsevaltaista hallitusta kohtaan. Venäjään kohdistuvalla tie- 
teellisellä ja kirjallisella kiinnostuksella oli toinenkin syy: Venä- 
jällä asui monia suomalais-ugrilaisia kansoja, ja vasta tutkimalla 
vertailevasti niiden historiaa, kieltä ja kulttuuria suomalaiset 
saattoivat syvällisemmin tiedostaa oman menneisyytensä. 

Karjalais-suomalaisen kansanrunouden (muun muassa sen ve- 
näläiseen kansanrunouteen liittävien siteiden) vertailevan tutki- 
muksen ongelma heräsi Porthanin tietoisuudessa jo aivan selvä- 
nä, vaikka hän ei voinutkaan ryhtyä käytännön toimintaan. 
Eräässä kirjeessään Porthan vuonna 1778 sanoi toivovansa, että 
voisi jatkaa kansanrunoudentutkimuksiaan päästäkseen samalla 
kosketuksiin Suomen kansan alkuperää ja muinaisuutta koske- 
van kysymyksen kanssa. Hän kirjoitti: ”Jos voin saada muuta- 
mia venäläisiä lauluja, sellaisia kuin mainitaan Cheraskoffin 
Combat Tzesme teoksen ranskalaisen käännöksen esipuheessa, 
saanen niistä jotakin tietoa suomalaisten runojen ijästä, sillä ne 
kuuluvat olevan näiden kaltaisia ja aivan erilaisia kuin nykyajan 
venäläinen runous. Ne itkurunot, joita kreikanuskoiset karjalai- 

set käyttävät ja joita minulla on jotenkin täydellinen kokoelma 
De poösi fennican seuraaviin osiin käytettäviksi, tuntuvat ole- 
van venäläisten laulujen ja suomalaisten runojen välimuoto.”!3 

Todettakoon, että Porthanin mainitsema venäläisen 1700-lu- 
vun runoilijan M. M. Heraskovin esipuhe hänen runoelmaansa 
TSesman taistelu on asiantuntijoiden mukaan aikansa huo- 
mattavin historiallinen katsaus venäläiseen runouteen. Professo- 
ri M. K. Azadovski huomauttaa, että se oli venäläisen kirjallisuu- 
denhistorian ensimmäinen yritys sisällyttää suullinen kansanru- 
nous yleiseen kirjallisuuden kehitykseen.!t Tosin Heraskovilla 
oli vielä valistusajan ahdas näkemys kansanrunoudesta, eikä 
hän osannut antaa kylliksi arvoa sen esteettiselle merkitykselle, 
mutta katsauksessaan hän tähdensi venäläisten bylinoiden mui- 
naista ikää ja niiden erilaisuutta uuteen runouteen verrattuna, ja 
tähän Porthan oli kiinnittänyt huomionsa. 

Porthan esitti niin ikään ajatuksen, että oli välttämättä saatava 
aikaan suomalais-ugrilaisten kielten vertaileva sanakirja. Tämän 
johdosta hän kirjoitti vuonna 1782: ”Ensimmäinen askel olisi op- 
pia hyvin venättä, sillä tällä kielellä on ilmestynyt kielioppeja ja 
sanaluetteloita niistä suomalaisista murteista, joita useat Venä- 
jällä asuvat suomalaiset kansat puhuvat; mutta jotta ymmärtäi- 
si, mikä todella on suomalaista, pitäisi tuntea myöskin tatarin, 
turkin, mongolin y.m. kieliä.”!5 

Porthan oli valistustarkoituksissa vuonna 1770 perustetun Au- 
rora-seuran perustajia ja aktiivisia jäseniä. Seuran jäsenet, joita 
oli seitsemänkymmentä, olivat pääasiallisesti Turun yliopiston 
opettajia sekä turkulaisia virkamiehiä, osin pappejakin. Raken- 
teeltaan seura muistutti vapaamuurariloosia. Jäsenyyttä oli eri- 
laista erityisine tunnusmerkkeineen, ja istunnot toimitettiin eri- 
tyisen rituaalin mukaan. Säännöt velvoittivat jäseniä edistämään 
tieteen, kirjallisuuden ja taiteen kehitystä. Varsinaisesti seura ja- 
kaantui kolmeen jaokseen eli ”luokkaan”. Kirjallisuudella tar- 
koitettiin paitsi suomalaista myös ruotsalaista kirjallisuutta, 
mutta erityisesti sovittiin suomen kielen, kansanrunouden ja 
yleensäkin muinaisten asioiden tutkimisen välttämättömyydes- 
tä. Tieteellisten artikkelien käsikirjoitusten ohella istunnoissa 
luettiin myös runokokeiluja. Lopullisen arvion langetti erityises- 
ti perustettu arvostelulautakunta, minkä jälkeen ansiokas aineis- 
to toimitettiin painoon. Merkittävistä ja lahjakkaista runoilijois- 

ta Aurora-seuraan kuului nuori J.H. Kellgren (1751-95), joka 
myöhemmin tuli tunnetuksi ruotsalaisena kirjailijana. Jo vuon- 
na 1777 hän muutti Turusta Tukholmaan. 

Muuan Aurora-seuran tärkeistä käytännön toimista oli Suo- 
men ensimmäisen sanomalehden julkaiseminen. Tämän ruotsin 
kielellä painetun lehden nimi oli Tidningar utgifne af et Säll- 
skap i Abo (Erään turkulaisen seuran julkaisemat sanomat). En- 
simmäinen numero ilmestyi tammikuussa 1771. Tilaustarjouk- 
sessa mainittiin, että lehti asetti tavoitteekseen ”hankkia tilai- 
suutta tarkemmin tutustumaan maahamme, sen etuihin ja sen 
vikoihin; esittää aineita yleisestä ja yksityistaloudestamme mie- 


— tittäväksemme, tutkittavaksemme ja selitettäväksemme; kun- 


nioittaa ja säilyttää arvoisain ja ansiokasten maanmiesten muis- 
toa, valaista maamme vaiheita; antaa niitä tietoja, jotka tähän as- 
ti tavallisia kiertoteitä kulkien liian myöhään tulevat kaukana 
asuville tahi jäävät kerrassaan tulematta”.!6 

Lehden ensimmäisessä numerossa oli Porthanin ja professori 
P. Gaddin oodi, jossa he kehottivat suomalaisia ja erityisesti 
nuorta polvea lähtemään valistuksen tielle, kehittämään tiedettä 
ja taidetta, kunnioittamaan hyvettä ja paljastamaan paheita. He 
kehottivat myös käyttämään hyväksi Suomen luonnonrikkauk- 
sia, luomaan uusia elinkeinoja ja lopuksi ilmoittivat uskovansa 
Suomen tulevaan edistykseen sillä ehdolla, että kansa saa työs- 
kennellä ”rauhan suojassa” ja että ”lain ja kuninkaan kun kun- 
nioitus saa / povemme turvaisat vain vapauden tuntoon”.!7 

Lehti oli kooltaan melko vaatimaton ja sen lukijakunta pieni. 
Sisällöllisestikään julistettua ohjelmaa ei toteutettu täydellisesti. 
Uutisosastossa julkaistiin alkeellista tietoa paikallisista tapahtu- 
mista, virkanimityksistä, satonäkymistä jne. Ajankohtaista leh- 
dessä oli niukalti. Ja silti Aurora-seuran perustama lehti alkoi 
opettaa suomalaisille julkisuutta ja edisti valistuksen leviämistä. 
Kirjallisessakin suhteessa se laajensi lukijain näköpiiriä. Leh- 
dessä julkaistiin antiikin runouden ruotsinnoksia, satuja ja epi- 
grammeja sekä Macphersonin Ossianin laulujen käännöksiä. 

Aurora-seuran aktiivista toimintaa kesti noin kahdeksan vuot- 
ta. Vuonna 1775 lehti lakkasi joksikin aikaa ilmestymästä, mutta 
Porthanin ponnistuksin se saatiin jälleen käyntiin vuonna 1782 
ja ilmestyi muutamin keskeytyksin 1800-luvun alkuun saakka ja 
sen jälkeen toisella nimellä aina vuoteen 1861 asti. 


3. Frans Mikael Franzen 


Porthanin nuoremmissa aikalaisissa oli muutamia ruotsinkieli- 
siä runoilijoita. Eräät heistä (A. N. Clewberg, J. Tengström) kir- 
joittivat hyvin vähän eivätkä tunteneet sisimmässään todellista 
runoilijankutsumusta. Lahjakkaampi oli jo aiemmin mainittu 
Ruotsiin varhain muuttanut J. H. Kellgren, samoin myös Mikael 
Choraeus (1774-1806). Myös Choraeus kirjoitti verraten vähän, 
mikä johtui osittain vaikeasta sairaudesta, joka vei hänet var- 
hain hautaan. Jatkuva sairaus ja läheisen kuoleman aavistus löi- 
vät leimansa useihin hänen runoihinsa, joita kyllästää eleginen 
ja hieman itseironinenkin hyvästijättö maailmalle, ystäville ja 
harvinaisille ilonhetkille. 

Huomattavin suomenruotsalainen runoilija oli 1700-luvun lo- 
pulla ja 1800-luvun alussa Frans Mikael Franzen (1772-1847). Hä- 
nen elämänsä Suomen-kausi (hän muutti Ruotsiin vuonna 1811) 
oli kirjallisessa suhteessa hedelmällisin. 

Oulussa syntynyt Franzen tuli 13-vuotiaana opiskelemaan Tu- 
run yliopistoon, asui Porthanin kodissa ja oli tämän välittö- 
mänä oppilaana. Saatuaan opintonsa päätökseen Franzen toimi 
yliopiston dosenttina, johti tieteellistä kirjastoa ja toimitti turku- 
laista sanomalehteä. Vuonna 1798 hänet nimitettiin professorik- 
si, ensin kirjallisuudenhistorian ja sitten filosofian oppituoliin. 
Vuonna 1808 hänet nimitettiin Ruotsin akatemian jäseneksi, ja 
Ruotsiin muutettuaan hän siirtyi pappisuralle. 

Suomenruotsalaisessa runoudessa Franzén edustaa esiroman- 
tiikkaa, häntä sanotaankin ”valistusajan romantikoksi”. Hän oli 
laajasti sivistynyt, osasi sujuvasti useita kieliä ja tunsi hyvin eu- 
rooppalaista kirjallisuutta. Hänen lyriikkansa sai virikkeitä eri 
tahoilta ja kehittyi paitsi suomenruotsalaisella myös yleiseu- 
rooppalaisella kirjallisella pohjalla. 

Euroopan ja etenkin Saksan varsinaiseen romantiikkaan 

Franzen suhtautui vielä hieman pidättyvästi. Filosofiassa hän 
koki Kantin vaikutuksen, mutta varsinaisiin romantiikan ideolo- 
geihin — Schellingiin ja Schlegelin veljeksiin — hän ei ollut vielä 
erityisen kiinnostunut. Kuitenkin hän oli etääntynyt jo kauas 
klassisismin estetiikasta, jossa oli paljon sellaista mitä hän vie- 
rasti. Suomen ja Ruotsin kirjallisuudessa hän oli ensimmäisiä 
klassisismin kriitikkoja. Tosin hänen kritiikkinsä ei ilmennyt 
vielä avoimena lehtipolemiikkina, vaan ainoastaan henkilökoh- 
taisten päiväkirjojen mietelminä ja yksityiskirjeissä. Mutta uusi 
ajatuksen suunta johti uuteen suuntaan myös runoudessa. 
Franzenin runoudessa sen huomaa erityisesti. 

Vuosina 1795-96 Franzen teki pitkän matkan Euroopan mai- 


"hin, tutustui kulttuurielämään, kävi ahkerasti teattereissa ja piti 


matkapäiväkirjaa. Pariisissa hän oleskeli aikana, jolloin suuren 
vallankumouksen tapahtumat olivat vielä tuoreina muistissa. 
Franzen itse oli nuoruudessaan ottanut Ranskan suuren vallan- 
kumouksen vastaan riemastuneena, ja vaikka jakobiinidiktatuu- 
ri olikin hieman jäähdyttänyt hänen ensimmäistä ihastustaan, 
hän suhtautui edelleenkin yleensä myönteisesti tapahtuneeseen 
vallankumoukseen ja kolmanteen säätyyn. Tämä kuvastui omalla 
tavallaan myös hänen mielipiteissään Euroopan kulttuurielä- 
mästä ja hänen teatteriharrastuksistaan. Hän suhtautui myötä- 
tuntoisesti niihin eurooppalaisen valistuksen sisäisiin virtauk- 
siin, jotka johtivat taiteen demokratisoitumiseen, uusien taiteen- 
lajien syntyyn sekä kirjallisuuden ja toisaalta kansan elämän ja 
kansanrunouden keskinäiseen lähentymiseen. Teatterissa 
Franzén piti parempana Diderot'n ja Beaumarchais'n porvarillis- 
ta draamaa kuin Corneillea ja Racinea. Päiväkirjassaan hän hie- 
noisen ivallisesti kirjoitti, että saavuttuaan klassisismin kotimaa- 
han Ranskaan hän oli varsin vakavasti valmistautunut teatteris- 
sa tapaamaan klassisistisen tragedian kuuluja epäjumalia ja pe- 
lännyt liikuttuvansa kyyneliin saakka. Mutta lopputulos olikin 
ollut pettymys, hän oli jäänyt kylmäksi. Korkeasukuiset trage- 
dian sankarit olivat Franzenin mukaan pitäneet kauniita puheita 
kilvoitellen antiikin tunnustettujen puhujien kanssa. Mutta mi- 
kä oli paikallaan parlamentin puhujakorokkeella, ei sopinut teat- 
terilavalle, hän lisäsi. Franz6nin vakaumuksen mukaan klassi- 
sististen tragedioiden kirjoittajat olivat pikemminkin reettoreita 
kuin runoilijoita. Runoudelta ja teatterilta hän odotti enemmän 

luonnollisuutta, enemmän huomiota tavallista ihmistä ja hänen 
tunteitaan kohtaan. Matkapäiväkirjassaan Franzen asetti englan- 
tilaisen teatterin ranskalaisen (klassisistisen) edelle ja tähdensi, 
että vaikka Lontoon näyttämöillä oli vähemmän ulkonaista lois- 
toa, siellä näki sentään eläviä ihmisiä. ”Teatterissa tahdon nähdä 
ihmisen luonteen, hänen käyttäytymisensä tavallisessa elämässä 
enkä harkittuja kädenliikkeitä tai tarkoin mitattuja askeleita.”!s 

Franzönin uudenlainen suhtautuminen luontoon ja maise- 
maan oli oireellista esiromanttisille tuulahduksille suomenruot- 
salaisessa kirjallisuudessa. Hänen matkamuistiinpanoissaan ta- 
paa öisen maiseman elegisiä, ylevän emotionaalisia ja tunteelli- 
sen mietiskeleviä kuvauksia. Niissä on salaperäisiä polkuja, lam- 
pia, kallioita, vesiputouksia, ja niissä mainitaan myös Edward 
Young ja tämän melankoliset runoelmat. Näissä kuvauksissa 
kuten Franzenin lyriikassakin ilmenee hänen viehtymyksensä 
luonnon palvontaan, mikä oli niin luonteenomaista eurooppalai- 
sille sentimentaalisille kirjailijoille ja esiromantikoille. Samalla 
se oli ”luonnollisen” runouden palvontaa, luonnonläheistä ja 
kansanlaulupohjaista. Franzen tunsi Herderin ja Thomas Percyn 
kansanlaulukokoelmat, Miltonin, Greyn, Thomsonin, Ossianin, 
Southeyn ja Coleridgen lyriikan. Saksalaisessa runoudessa hän- 
tä kiehtoivat Klopstock, Goethe ja Schiller. 

Nuori Franzen imi itseensä eurooppalaisia kirjallisuusvirtauk- 
sia ja antoi niiden taittua omassa tietoisuudessaan omaan isän- 
maahan sovellettuina. Kotimaan kuva paljastui hänelle ikään 
kuin uudessa valossa näiden uusien aatteiden ja mielialojen lä- 
vitse suodattuessaan. Hänessä heräsi ylpeys suomalaisesta luon- 
nosta ja rakkaus sitä kohtaan. Eurooppalaisten maisemien jäl- 
keen hänestä tuntui, että Suomen luonto oli sentään romantti- 
sin. Matkansa aikana Franzen kirjoitti Hampurista Porthanille, 
ettei hän ollut missään löytänyt sellaista villin romanttista kau- 
neutta kuin Suomessa.!? Kuullessaan ulkomaalaisten ihastele- 
van Walesin kauneutta Franzen kirjoittaa mustasukkaisena päi- 
väkirjaansa: ”Mutta me, joilla on kotonamme kolminkertainen 
syy ihastella omaa maatamme, emme osaa antaa arvoa sen eduil- 
lara 

Franzénin lyriikassa esiintyy runsaasti pohjoisen luonnon ku- 
via. Hänen luonnonrunoissaan ei ole niin selvästi painottunutta 
kansallis-isänmaallista sävyä kuin Runebergin runoudessa, mut- 

ta silti Franzéninkin tuotannossa aavistaa jo oman maan piirtei- 
tä. Ei ole sattuma, että juuri Runeberg otti myöhemmin säkeis- 
tön Franzénin balladista Den gamle knekten (Vanha sotilas, 1793) 
esimerkiksi täsmällisestä maisemakuvasta: 


Det war en afton: Solen log 
ännu i nedergången; 

och winden öfwer watnet drog 
sin anda sista gången.?! 


Edeltäneeseen klassisistiseen runouteen verrattuna Franzénilla 
kuvat ovat konkreettisempia ja välittömämmässä suhteessa sii- 
hen ympäristöön ja ihmisiin, jotka häntä ympäröivät. Toisin 
kuin klassisismin runoilijat, jotka mielellään turvautuivat antii- 
kin mytologian rekvisiittaan, Franzén melkein vieroksuu sitä. 
Joissakin hänen runoissaan on antiikin mytologian kuvia käy- 
tetty jopa ironisissa yhteyksissä. Niin ylevä kuin Franzénin ylei- 
nen ajattelutapa olikin, niin kiihkeästi kuin hän halusikin nähdä 
maallisessa elämässä jumalallisen kauneuden kuvan, hänen ru- 
noutensa pyrkii siitä huolimatta murtautumaan liian abstrakti- 
sista sfääreistä nimenomaan maallisen ihmisen luo ja tämän 
konkreettiseen elinympäristöön. Toisinaan Franzénin runot on 
rakenteellisestikin muovailtu abstraktis-ihanteellisen ja tavalli- 
sen maallisen yhteentörmäykseksi. Tässä suhteessa merkittävä 
on runo Ynglingen och mannen (Nuorukainen ja mies, 1794). 
Nuorukainen haaveilee ylimaallisesta rakastetusta, joka asustaa 
perinteellisessä klassisismin Arkadiassa, amoriinien ja sulotar- 
ten seurassa. ”Missä on Kypros? Sieltä löydän jumalaiseni ...” 
Näillä nuorukaisen sanoilla alkaa runo, ja jo tuossa yksinkertai- 
sessa kysymyksessä piilee ivaa. Viimeisessä säkeistössä kypsä ja 
kokenut mies sanoo: ”Nuori typerys! Etsi sinä vain itsellesi il- 
mojen jumalatar, minä otan hyveellisen naisen, emännän ja ystä- 
vättären.” 

Franzenilla on monia runoja kotoisen elämän ja läheisten ystä- 
vien kanssakäymisen piiristä. Kehtolauluja, runoja rakkautta 
varten kukoistavista neidoista, perhejuhlista, häistä ja nimipäi- 
vistä. Juomalauluja ja runoja miehuullisesta lohdun löytäneestä 
vanhuudesta (esimerkiksi De gamlas skäl, Vanhusten malja, 
1809). Näissä runoissa esiintyy usein idyllisiä sävyjä, niissä ko- 

rostetaan tunteellisuutta, mutta on niissä myös syvyyttä ja vii- 
sautta. 

Suomenruotsalaisessa lyriikassa Franzen muistetaan ennen 
kaikkea Selman laulajana, tuon rakastetun neidon, jonka ku- 
koistava ja suloinen olemus kasvaa maallisen elämän kauneu- 
den vertauskuvaksi. Franzen on antanut alaotsikon ”Oodi Sel- 
malle” myös tunnetulle runolleen Människjans anlete (Ihmisen 
kasvot, 1793). Franzen kirjoitti sen 21-vuotiaana, ja se julkaistiin 
ruotsalaisessa lehdessä. Se teki Franzenista kuuluisan, hänestä 
alettiin puhua etevänä uutena runoilijana. Epigrafin runoonsa 
Franzen otti Miltonilta: ”Ihmisen kasvot ovat jumalallisen kau- 
niit.” 

Tässä runossa ilmenee Franzönin syvällinen yhteys humanisti- 
seen ja muun muassa valistusperinteeseen, valistusajan uskoon 
ihmisen suuruuteen, hänen älynsä voimaan ja kauneuteen, hä- 
nen luovaan henkeensä. Ihminen on maailmanrakennuksen 
kruunu. Runoilija kuvailee alkusäkeistöissä, miten luomisen en- 
simmäisinä päivinä syntyi luonnon yltäkylläinen maailma, jossa 
kaikki oli valmiina elämänpuun menestykselliseen kasvuun. 
Mutta puulta puuttui latva — ihminen. Ja niin syntyivät ihmisen 
kasvot, henkevät ja kauniit. Niissä yhtyivät tenho ja rakkaus, su- 
run kyyneleet ja kuolematon toivo. Paitsi luontokappaleet myös 
enkelit hämmästyivät ihmisen kauneutta. Runossa ylistetään ni- 
menomaan henkisyyttä ja järkeä, jotka erottavat ihmisen muus- 
ta luomakunnasta. Niille jotka väittävät ettei ihmisessä ole muu- 
ta kuin tomua ja tuhkaa runoilija kohdistaa kiihkeät sanansa: 


Därar! blott till källan stigen, 
ser ert anlete, och tigen, 
och förhöljen er.?? 


Vaikka Franzenin runoissa tapaakin toisinaan rousseaulaisia 
motiiveja luontoon palaamisesta, ne eivät ole suinkaan tarkoite- 
tut edistyksen kieltämiseksi, eikä niitä esitetä katuvaisina vali- 
tuksina inhimillisen tietämyksen turmiollisista seuraamuksista 
yleensä (sellaisia valitusrunoja syntyy suomenruotsalaisessa ro- 
manttisessa runoudessa vasta myöhemmin). Toisin kuin eräät 
seuraavat romantikot, jotka ihannoivat ensimmäisten ihmisten 
autuasta tietämättömyyttä paratiisissa, Franzen ei näe kulta- 

kautta vain menneisyydessä vaan myös tulevaisuudessa. Hän 
säilyttää valistusajan uskonsa uuden Edenin mahdollisuuteen 
maan päällä. Siinä onkin hänen samannimisen runonsa Det nya 
Eden (1795) pääidea. Runoilija tähdentää, että kehittynyt moraa- 
linen tietoisuus antaa nykyihmisille valtavan edun raamatun al- 
kuihmisiin verrattuna: elämänkokemuksen, erehtymisien, tappi- 
oiden ja kärsimysten kautta nykyihminen väsymättä moraali- 
seen totuuteen pyrkiessään voi tietoisesti tehdä hyvää, tietoises- 
ti toimia ja löytää siitä syvimmän onnen. Siksi maallinen ihmi- 
nen on onnellisempi Aatamia ja Eevaa. Runon kyllästää filosofi- 
nen ajatus, että abstraktista onnea historiallisen ajan ulkopuolel- 
la ei ole olemassakaan. 


Ej sä sällt den helga friden 
i det fordna Eden njöts, 

ty af minnet, frälst ur tiden, 
ingen glädjetär det gjöts.23 


Tutkijat ovat todenneet Franz6nin Uuden Edenin olevan varsin 
lähellä Schillerin Oodia ilolle. Suomenruotsalaisessa lyriikassa 
se oli mahtava ylistyshymni ihmisen humanistiselle tahdolle ja 
hilpeän toimeliaalle maailmankäsitykselle. 

Myöhemmässä tuotannossaan Franzen osittain Kantin etiikan 
vaikutuksesta päätyi liialliseen opettavaisuuteen. Mutta koko- 
naisuutena hänen lyriikkansa oli huomattava ilmiö suomenruot- 
salaisessa kirjallisuudessa ja vaikutti sen myöhempään kehityk- 
seen. 


4. Suomenkielinen kirjallisuus 


Sen jälkeen kun Suomessa oli ilmestynyt ensimmäinen ruotsin- 
kielinen sanomalehti, yritettiin niin ikään julkaista suomenkie- 
listä sanomalehteä, joka oli tarkoitettu suoraan talonpoikaisjou- 
koille. Lehteä julkaisi Antti Lizelius (1708-1795) ja lehti ilmestyi 
vuoden 1776 ajan. Lizelius oli itsekin maanviljelijän poika, mut- 
ta opiskeli yliopistossa ja toimi sen jälkeen pappina. Hän oli suo- 
men kielen kiihkeä kannattaja ja pyrki kaikin tavoin laajenta- 
maan sen käytännöllistä sovellutuspiiriä. Tallella on esimerkiksi 
seurakuntakokousten pöytäkirjoja, joita Lizelius on pitänyt suo- 
men kielellä haluten siten todistaa sen kelvollisuuden myös vi- 
rallisena kielenä. Lizelius tunnetaan myös historian- ja kotiseu- 
tututkijana, jolta on jäänyt suomenkieliset kuvaukset niistä kah- 
desta seurakunnasta, joissa hän palveli. Tärkeintä kuitenkin oli 
suomenkielisen sanomalehden perustaminen. Aurora-seuran 
lehdestä poiketen Lizelius julkaisi lehteään yksin. Täytyi tosiaan 
olla valtavan innostunut asiaan, että rohkeni sellaiseen yrityk- 


seen. 
Lizeliuksen julkaisu oli nimeltään Suomenkieliset Tieto-Sano- 


mat. Kun ottaa huomioon, että sen julkaisija oli rovasti ja että se 
oli tarkoitettu tavalliselle rahvaalle, tutkijat hämmästelevät yhä- 
kin sen täysin ”maailmallista”, epäkirkollista luonnetta. Esimer- 
kiksi Martti Rapola, joka pitää Lizeliuksen lehteä ”kemiallisesti 
puhtaana” uskonnollisesta sisällöstä, kirjoittaa: ”Ellei näytenu- 
merossa olisi johdettu Suomen heimoa Baabelin tornin hajotuk- 
sesta, ellei maantieteellisen artikkelisarjan lähtökohdaksi olisi 
otettu sanoja 'Alussa loi Jumala taivaan ja maan”, voisi kuvitella, 
että rovasti Lizelius tarkoituksellisesti karttoi Raamatun vetä- 
mistä lehtensä palstoille.” Siinä että lehti vieroksui uskonnolli- 
sia aiheita, Rapola näkee erään sen epäonnistumisen syistä. Hän 
olettaa, että suuntauksellaan se jossakin määrin säikytti talonpo- 
jistoa, johon kirkko ja pietistiset lahkot olivat tartuttaneet epä- 

luuloisuutta ”maallista” järkeä kohtaan. On vaikea sanoa, miten 
painava tämä syy oli. Pikemminkin kysymys oli aikakauden 
yleisistä edellytyksistä, jotka eivät liiemmin suosineet uutta yri- 
tystä. Vaikka Lizelius oli ajatellut lehdestään yleissuomalaista, 
se informaatiotoiminnan kehittymättömyyden ja postiyhteyk- 
sien puutteen vuoksi levisi vain maan lounaisosiin. On todettu, 
että jopa jotkut Lizeliuksen sivistyneet aikalaisetkin olivat tietä- 
mättömiä lehden olemassaolosta. Tällainen tilanne vaikutti leh- 
den tilauskantaan. Tarkkaa tilaajien lukumäärää ei tiedetä, mut- 
ta otaksutaan heitä olleen enintään 300-400. Lizelius joutui ta- 
loudellisiin vaikeuksiin. Aina vuoden 1776 loppuun saakka hän 
toivoi tilanteen paranevan, mutta viimeisessä numerossa hänen 


"oli pakko ilmoittaa, että tilaajien puutteessa lehden ilmestymi- 


nen lakkaa määräämättömäksi ajaksi. 

Historian, maantieteen ja lääketieteen tietojen rinnalla Lize- 
liuksen lehti valisti talonpoikia käytännön taloudellisissa kysy- 
myksissä. Lizelius neuvoi talonpoikia istuttamaan perunaa, joka 
silloin oli vielä uusi viljelyskasvi, sekä parantamaan peltoviljelyä 
ja karjan rotua. Muuan Lizeliuksen uudistuksista hänen seura- 
kunnassaan oli sairaiden ja vanhusten hoidon parantaminen, 
mistä hän niin ikään lehdessään kirjoitti. Lizeliuksen artikkelit 
kyllästää vakaumuksellinen usko ihmisjärjen hyväätekevään 
voimaan. Lizeliuksen mukaan ihmiskunnan historia on elämän 
täydellistymisen tie, sen horjumattoman edistyksen tie, jolla 


' kuitenkin ovat esteinä ihmisten ennakkoluulot ja piintynyt halu 


elää niin kuin esi-isät elivät. Lizeliukselle oli menneisyyden 
ihannointi vierasta. Konkreettisin esimerkein hän pyrki todista- 
maan talonpojille, että esi-isät elivät nimenomaan huonommin, 
heidän talousmuotonsa olivat alkeellisemmat kuin nykyiset ja 
että nykyinen maanviljelys oli askel eteenpäin. ”Kysytään, kuin- 
ka se on tapahtunut. Vastaus. Ei se ole itsestänsä tullut, vaan 
Suomen esi-isät nautitsit Jumalalta heille annettua luonnollista 
järkeänsä, jolla he näjit itsensä eroitetuksi järjettömäin eläinten 
tyhmyydestä. He ajattelit järjellisesti, neuvottelit keskenänsä, 
teit kaikenlaisia koetuksia ja toimitit ne perustettavasti toime- 
hen. Näin teit heijän jälkeentulevaisensa polvi polvelta. Näin te- 
kevät ne ajattelevaiset ja toimelliset vielä tänä päivänä, ja päälli- 
Seksi tiedustelevat tarkasti muitten paikkakuntain uusia koetuk- 
sia ja tapoja.”?5 

Valistusaatteet ilmenivät myös 1700-luvun jälkipuoliskon suo- 
menkielisessä runoudessa. Runous maallistui edelleenkin. Eri- 
tyisen selvästi se näkyi Achreniusten ”runosuvun” edustajien 
tuotannossa. Kun Abraham Achrenius (1706-1769) ja Simo Ach- 
renius (1729-1782) olivat vielä pääasiallisesti kirkollisten vir- 
sien sepittäjiä, niin Henrik Achrenius (1730-1798) edusti jo toista 
suuntausta. Hän ei kuulunut hengelliseen säätyyn, mikä silloi- 
sessa suomenkielisessä kirjallisuudessa oli jo sinänsä harvinai- 
nen poikkeus. Yliopistossa hän opiskeli lakia, mutta ei saanut 
opintojaan loppuun, vaan palveli sittemmin pikkuvirkamiehenä 
— nimismiehenä ja kirjurina. Maalaisvirkamiehen asema ei estä- 
nyt häntä osoittamasta vilkasta kiinnostusta maailman tapahtu- 
miin ja seuraamasta niitä tarkoin. Hänen runoudessaankin ilme- 
nee avoin luonne ja kyky reagoida erilaisiin elämänilmiöihin. 

Edeltäjiinsä verrattuna Henrik Achreniuksen tuotanto on tee- 
moiltaan laajempi ja mielialoiltaan monipuolisempi. Siinä on 
vallalla elämänilo, hymy valaisee usein hänen säkeitään ja pieni 
leikinlasku elävöittää niitä, vaikka kirjoittaja muistuttaakin 
myös elämän murheellisista puolista. Huumori värittää hänen 
opettavaista runoaan Kuinka Avio-Sääty oikein on aljettava ja 
kuinka siinä elää pitää (1765). Siinä kirjoittaja ilmaisi omalla ta- 
vallaan talonpoikien käsitykset naiskauneudesta: talonpoikais- 
naiselle laskettiin eduksi hoikan vartalon ja hienojen piirteiden 
sijasta ruumiillinen kestävyys ja uutteruus. Kaunis vaimo saat- 
taa olla talonpojalle jopa onnettomuudeksi, sillä ”ei salli savinen 
pelto koreata kuokkijata, piijan pitkeä hametta”. 

Vuonna 1765 Henrik Achrenius julkaisi kokoelman Caxi Nel- 
jättä Kymmendä Satua, jossa ovat edustettuina kansainväliset 
satuaiheet taitavasti kalevalamittaan siirrettyinä. Kokoelman 
eräissä saduissa on jopa yhteiskunnallis-poliittista kärjekkyyttä- 
kin, joka heijastelee valistusaatteita. Esimerkiksi sadussa Hauk- 
ka ja kyyhkyset kerrotaan, miten kyyhkyset, jotka olivat jo jon- 
kin aikaa eläneet ilman kuningasta, suostuvat oman järjettömyy- 
tensä vuoksi ottamaan kuninkaakseen haukan, joka alkaa tuho- 
ta niitä. Ja ”järkevä kyyhkynen” harmittelee sadussa katkerasti 
lajiveljiensä typeryyttä, kun ne olivat sallineet iestää itsensä. 

Henrik Achreniuksen aikakauden yhteiskunnallisiin tapahtu- 
miin kiinnittämästä huomiosta todistaa sekin, että hän laati en- 
simmäisen suomennoksen Marseljeesista. Työn hän suoritti 

Ranskan vallankumouksen tapahtumien tuoreiden vaikutel- 
mien alaisena. 

Henrik Achreniuksen maailmankäsityksen uutuus ilmeni 
myös niissä hänen runoissaan, joissa hän käsitteli perinteellisiä 
aiheita. Hänellä on runo nimeltä Katoavaisuus, jonka hän on 
kirjoittanut ilmeisesti aikaisemmin mainitun Juhana Cajanuk- 
sen vastaavanaiheisen runon osittaisesta vaikutuksesta. Kun Ca- 
janus ylisti stoalaista miehuutta kuoleman kasvojen edessä, 
Achrenius painottaa omassa runossaan maailman muuttuvai- 
suutta ja elämän loputtomuutta. Kuolema esiintyy hänen runos- 
saan vain hetkellisenä tapahtumana eikä yleisenä lopputulokse- 


-na ja elämän lakina, sillä ”yhden katoovaisen sijaan toinen pian 


tulee, saapi olennon”. Samalla hän runollisti murheellisen stoa- 
laisuuden sijasta jo ajatuksen elämän arvosta ja maallisten ilo- 
jen eduista. 

Myös Achreniuksen juomalauluissa ja arkielämän aiheisiin pe- 
rustuvissa runoissa, joissa tuntuu hänen aikalaisensa Ruotsin 
kansallisrunoilijan Carl Michael Bellmanin vaikutus, niiden opti- 
mistisuus perustuu uskoon, että elämän ilot ovat tärkeämpiä 
kuin sen surut ja ansaitsevat enemmän runoilijan huomiota. Ru- 
nossa Tavallinen morsian tansi Achrenius hilpeän ovelasti ku- 
vailee kansanhäitä. Hän on ikään kuin hieman etääntynyt ku- 
vauksensa kohteesta. Tytöt karkeloivat hilpeästi häissä, mutta 
runoilija on kokeneempi ja tietää, että heillekin koittaa perhe- 
huolien ja unettomien öiden vuoro. Ja kuitenkaan nyt ei ole aika 
ajatella moista, nyt on riemun aika, ja runoilija kutsuu neitosen 
toisensa jälkeen piiriin. 

Keveä ironian vivahdus on tavoitettavissa Laulussa Papin- 
frouville. Papinrouvien ilo johtuu siitä, että heidän aviomiehen- 
sä on valittu uudeksi määräajaksi kirkonvirkaan. Todettakoon, 
että näissä runoissa Achrenius on taitavasti sovittanut suomalai- 
seen runouteen uusia rytmejä. Hän nimitti runojaan ”lauluiksi” 
tämän sanan suoranaisessa merkityksessä, sillä hän tarkoitti ne 
nimenomaisesti laulettaviksi suosituilla sävelmillä. Tästä runoi- 
lija huomauttikin erityisesti ja piti esikuvinaan Bellmanin laulu- 
ja. 

Uutta lyyristä sisältöä suomenkielinen runous sai eri keinoin. 
On luonteenomaista, että tänä aikana siinä syntyy rakkausaihe, 
tosin alkuaikoina käännösrunoudessa. Kun Achrenius valitsi va- 

paan käännöksen kohteeksi erään ”pakanallisen” Ovidiuksen 
lemmenelegioista, niin Kristfrid Ganander (1741-1790) kiinnos- 
tui raamatun Korkeaan veisuun, jonka käännöksen hän sisällyt- 
ti runokokoelmaansa vuonna 1786. Ganander käänsi kalevala- 
mittaa käyttäen ja saavutti runollisessa suhteessa toisinaan vai- 
kuttavia tuloksia. Vuonna 1787 hän julkaisi Venäläisen häälau- 
lun, joka on ensimmäinen venäläisestä runoudesta tehty suo- 
mennos. Gananderin käännös on vapaa improvisaatio venäläi- 
sen häälaulun teemasta kalevalaisessa mitassa. Se ”kaukomaa”, 
joka venäläisessä laulussa oli saattanut merkitä yksinkertaisesti 
naapurikylää, osoittautuu Gananderin käännöksessä Ruotsin 
rannikoksi, siis todella vieraaksi maaksi. Gananderin runoilijan- 
lahjat ilmenivät myös hänen sepittämissään epitafeissa, jotka 
ovat hillityn ja ankaran juhlallisia. 

Pappina Ganander edusti valistusajan ajattelutapaa. Hän oli 
Porthanin lähimpiä ystäviä ja aateveljiä. Kaikki väsymättömän 
ja uutteran Gananderin ponnistukset tähtäsivät kansankulttuu- 
rin tutkimiseen. Hän julkaisi ensimmäisen kokoelman suomalai- 
sia arvoituksia vuonna 1783 ja kokoelman aiheiltaan kansainvä- 
lisiä eläinsatuja. Hän julkaisi myös ensimmäisen suomalaiseen 
mytologiaan kohdistuvan tutkimuksen Mythologia fennica 
vuonna 1789. Vuosikaudet Ganander kokosi suurta suomalais- 
ruotsalaista sanakirjaa, mutta ei saanut sitä elinaikanaan julkais- 
tuksi (sanakirja ilmestyi vasta 1900-luvulla). 

Ganander uskoi kiihkeästi suomen kielen mahdollisuuksiin ja 
siihen, että tämä kieli voi kohota kulttuurimaailman kehittynei- 
den kielten verroille. Kaunopuheisimmin hän ilmaisi tämän us- 
konsa runomuotoisessa kirjeessään Porthanille viimeksi maini- 
tun teoksen De poösi fennica ilmestymisen johdosta. Ganander 
kirjoitti ylpeänä, että suomen kielessä, jota on totuttu pitämään 
karkeana, löytyy riittämiin kauniita ja täsmällisiä sanoja kuvaa- 
maan tähtitaivasta ja pohdiskelemaan maallisia asioita. Että tä- 
mä kieli kelpaa yhtä hyvin runouteen kuin proosaankin. Todis- 
teena suomen kielen paljolti vielä käyttämättömistä mahdolli- 
suuksista olivat myös Gananderin omat runokokeilut. Suomen 
kirjakielellä oli kuitenkin vielä edessään melkoinen kehitystai- 
val, ennen kuin sen mahdollisuudet pääsivät täysin toteutu- 
maan. 

Joistakin menestyksistä ja saavutuksista huolimatta Suomen 

kirjallisuus siirtyi 1800-luvun alkuun vielä kovin alikehittyneenä 


ja johtavasta eurooppalaisesta kirjallisuudesta jälkeenjääneenä. 


Runouden alalla ilmeni taiteellisesti merkittäviäkin kokeiluja, 
mutta romaani, novelli ja näytelmä, joilla oli Euroopan kirjalli- 
suudessa siihen mennessä jo rikas historia, olivat Suomessa vie- 
lä täysin kehittymättä. Kaikki tämä jäi tulevaisuuden tehtäväksi. 
Suomen kirjallisuuden kehityksen uusi vaihe, joka liittyy suo- 
malaisen kansallisuusliikkeen syntyyn, alkaakin vasta 1800-lu- 
vulla. 

Viides luku 


1810—-1820-lukujen kirjallisuus 


1. Yleisiä huomautuksia 


1800-luvun alku merkitsi uutta vaihetta Suomen historiassa. Ve- 
näjän ja Ruotsin vuosina 1808-09 käymä sota päättyi Haminan 
_ rauhaan, jossa Suomi irrotettiin Ruotsista ja liitettiin Venäjään. 
Näin päättyi Suomen kuusi vuosisataa kestänyt olemassaolo 
Ruotsin valtakunnan osana, ja sen kehityksessä alkoi uusi kausi. 

Vaikka Suomi liitettiinkin Venäjään valloituksen kautta, sille 
silti myönnettiin autonomia, mikä erotti olennaisesti sen aseman 
keisarillisen imperiumin monien kansallisten reuna-alueiden 
asemasta. Ylimmän vallan edustaja Suomessa oli keisarillinen 
kenraalikuvernööri, mutta Suomi säilytti omat lakinsa, sillä oli 
omat valtiopäivänsä ja senaattinsa, oma tullilaitoksensa, omat 
raha-asiansa ja armeijansa. Myöntämällä itsehallinnon keisari- 
valta pyrki hankkimaan itselleen vasta valloitetun alueen väes- 
tön suopeuden ja heikentämään sen entisiä yhteyksiä Ruotsiin. 

Vaikka autonomia olikin rajallinen ja keisarivalta sitä usein 
loukkasi, Suomen vuoden 1809 jälkeen muodostunut uusi ase- 
ma loi tietyt edellytykset suomalaisen kansakunnan ja sen kult- 
tuurin entistä menestyksellisemmälle kehitykselle. 

Myönteistä oli jo se, että Suomelle avautuivat nyt pitkäaikai- 
sen rauhan mahdollisuudet. Rauhaa Suomen kansa tosiaan tar- 
vitsikin. Ruotsin osana Suomi oli 1700-luvulla ja 1800-luvun 
alussa joutunut neljästi tuhoisien sotien näyttämöksi, ja niiden 
tuloksena olivat sen omat rajat muuttuneet useaan otteeseen. 
Pitkällinen venäläis-ruotsalainen sotilaallinen kilpailu pohjoi- 
sessa päättyi Haminan rauhansopimukseen, mikä merkitsi Suo- 
melle toivoa kestävästä rauhasta. Tätä toivoa, joka silloin versoi 
monien suomalaisten mielissä, ilmensi esimerkiksi valistuskir- 
jailija Jaakko Juteini, joka vuonna 1810 julisti Suomen kansalle: 
"Se isäimme verellä punattu maa, joka tähän asti on sodan ja- 
loissa verikangaana ollut, kukoistaa kuitengin viimmein jälkeen- 

tulevildamme ilolla viljeldäväxi. Suomen valistuxen auringo saa 
myös vapaasti kulkea puolipäivään.”! Myös itse kansan keskuu- 
dessa luotettiin nyt rauhallisen kehityksen mahdollisuuteen. 
E. Salokas, joka on tutkinut 1800-luvun alkupuoliskon arkkivei- 
suja (niiden tekijät olivat tavallisesti kansan keskuudesta lähtöi- 
sin), toteaa, että menneisyyden tiheistä sotilaallisista selkkauk- 
sista ja niiden kylvämästä epäluuloisuudesta huolimatta suoma- 
laiset talonpojat suhtautuivat myönteisesti Suomen uuteen ase- 
maan Venäjän yhteydessä. ”On hämmästyttävää, miten nopeasti 
kansamme suostui vuosien 1808-1809 luomiin uusiin oloihin, 
kun ottaa huomioon, että venäläisiä puolen vuosituhannen aika- 
na oli totuttu pitämään perivihollisina”, hän kirjoittaa hieman 
ihmetellen.? 

Suomen autonominen asema ja jo sen irrottaminen Ruotsista, 
joka oli pitkään uhannut suomalaisia assimilaatiolla, käsitettiin 
isänmaallisesti asennoituneiden suomalaisten sivistyneistön 
edustajien keskuudessa lupaukseksi itsenäisemmästä kehityk- 
sestä, kansallisen kulttuuritoiminnan tehostamisen virikkeeksi. 
Porvoon valtiopäivillä vuonna 1809 Aleksanteri I ilmoitti juhlal- 
lisesti Suomen säädyille, että tästä lähtien sen kansa ”korotetaan 
kansakuntien joukkoon”, ja määräyksessään Suomen kenraali- 
kuvernöörille selitti: ”Järjestäessäni Suomen asemaa aikomuk- 
seni on ollut antaa tälle kansalle poliittinen elämä, jotta se ei pi- 
täisi itseään Venäjän orjuuttamana, vaan liitettynä siihen omien 
ilmeisten etujensa tähden.”? Ja vaikka historiantutkijat ovatkin 
jälkeenpäin paljon kiistelleet näiden liberaalien eleiden todelli- 
sesta tarkoituksesta, niin 1800-luvun alun edistyksellinen suo- 
malainen sivistyneistö käytti niitä kansallisuusliikkeen kehittä- 
miseksi. Tehostunut pyrkimys voittaa ruotsalaisten kulttuurihe- 
gemonian seuraukset ilmenevät mainiosti runoilija A. Poppiuk- 
sen sanoissa: ”Me toivoisimme ainakin voivamme näyttää Ruot- 
sille, että me tulemme toimeen ilman sen kieltä ja tapoja ja jopa 
ilman sen Toria ja Odinia, jotka se olisi voinut iskostaa meihin 
syvemmälle, jos se olisi vähemmän halveksinut meitä ja meidän 
kieltämme ollessaan meidän äitipuolenamme.”4 

Suomen kulttuurihistoriassa on 1810—1820-lukuja tapana ni- 
mittää ensimmäisen kansallisen heräämisen ajaksi. Herättäjinä 
toimivat kansallisesti asennoituneet kirjailijat ja lehtimiehet. He 
esittivät kirjoituksissaan ensimmäisen kerran ajatuksen suoma- 

laisen kansakunnan perustamisesta. He tarkoittivat ennen kaik- 
kea kulttuuri- ja kieliyhteisön lujittamista ja kehittämistä, mutta 
myös paljon muuta. Vähitellen kypsyi haave Suomen valtiolli- 
sesta itsenäisyydestä kansallisen kehityksen luonnollisena seu- 
rauksena. Ja vaikka sen toteutumista odotettiinkin varsin kau- 
kaisessa tulevaisuudessa, sai koko kansallinen kulttuuritoiminta 
silti uutta sisältöä. Taistelu suomen kielen kehittämisen ja sen 
yhteiskunnallisten, kansalais- ja kulttuuritehtävien laajentami- 
sen puolesta sai käytännöllisen poliittisen suunnan. Kirjallisuus 
ja kieli eivät enää olleet pelkästään joidenkin asiasta innostunei- 
den henkilöiden fennofiilisten harrastusten kohde, vaan niitä 
ryhdyttiin tarkastelemaan yleisissä yhteyksissään kansallisen it- 
setunnon vahvistamis- ja kehittämistehtävään. Eräässä vuonna 
1820 kirjoittamassaan runossa Jaakko Juteini vertasi kieltä ku- 
vaannollisesti rautavanteeseen, joka sitoo kansan kansakunnak- 
si. Tämän totuuden tiedostaminen kansallis-poliittisessa mieles- 
sä olikin ominaista juuri ensimmäisen kansallisen heräämisen 
ajalle. Valistusrunoilija kirjoitti: 


Kieli, kansan rauta-vanne 
omaisuus on onnellisin; 
kieli yksin yhdistääpi 
kansakunnan keskenänsä. 


Tässä varhaisvaiheessa Suomen kansallisuusliike oli erittäin 
edistyksellistä myös yhteiskunnallisessa mielessä. Kansalli- 
suussorto oli ollut samalla myös yhteiskunnallista sortoa, mikä 
eniten oli loukannut kansanjoukkojen etuja. Yhteiskunnalliselta 
luokkasisällöltään kansallisuusliike oli feodalisminvastainen. 
Kansakunnan muodostuminen edellytti yhteiskunnallisia ja ta- 
loudellisia uudistuksia sekä alikehittyneen ja puolittain vielä 
patriarkaalisen Suomen johtamista kapitalistisen kehityksen uo- 
maan. Kansallisuusliikkeen feodalisminvastaisesta luonteesta 
1810—1820-luvuilla olivat tietoisia niin valistussuunnan kirjailijat 
kuin samalla kaudella syntyneen suomalaisen romantiikan 
edustajatkin. 

Suomen henkiseen ilmapiiriin vaikutti olennaisesti yleiseu- 
rooppalainen tilanne sellaisena kun se oli kehittynyt Ranskan 
vallankumouksen ja Napoleonin sotien jälkeen. Muuan keskei- 

nen tapahtuma, johon suomalaisten kirjailijoiden ajatukset ali- 
tuiseen palasivat ja johon heidän oli pakko tavalla tai toisella 
määritellä suhteensa, oli 1700-luvun lopulla tapahtunut Ranskan 
vallankumous, joka vaikutti edelleenkin maailman kehitykseen. 
Tämän ohella omat kansalliset ongelmat saivat ajattelevat suo- 
malaiset suhtautumaan erityisen myötätuntoisesti silloisen Eu- 
roopan kansallisiin vapautusliikkeisiin. Heidän huomionsa kiin- 
nittyi kansalliseen vapaustaisteluun Espanjassa ja Italiassa, 
Kreikassa ja Puolassa. Heidän näköpiiriinsä ulottui myös joulu- 
kuun 14. päivän kapina Pietarissa vuonna 1825. 

Kansallisten harrastusten vilkastuminen Suomessa kuvastui 
myönteisesti kirjallisuuden kehityksessä. 1810-1820-lukujen 
kirjallisuuden merkille pantavana piirteenä alkaa paitsi suomen- 
myös ruotsinkielinen kirjallisuus Suomessa siitä lähtien saada 
suomalaiskansallista suuntaa ja väritystä. Kun joidenkin Suo- 
messa asuneiden ja ruotsiksi kirjoittaneiden 1700-luvun kirjaili- 
joiden tuotannosta on vielä vaikea puhua selvästi varsinaisena 
suomenmaalaisena kirjallisuutena (sillä yhtä suuressa määrin se 
kuuluu myös Ruotsin kirjallisuuteen), niin 1810-1820-lukujen 
niin sanottujen turkulaisromantikkojen toiminta edustaa kansal- 
lisessa suhteessa jo laadullisesti uutta vaihetta. Vaikka turkulais- 
romantikot kirjoittivatkin ruotsiksi ja kokivat tuotannossaan 
Ruotsin romantiikan vaikutuksen, heidän tuotantonsa kuuluu 
aivan selvästi Suomen kirjallisuudenhistoriaan. Se on lähtöisin 
suomalaisesta todellisuudesta ja kuvastelee suomalaisen yhteis- 
kunnan kehitystarpeita. Tuosta ajasta alkaen Suomen ruotsin- 
kielinen kirjallisuus alkaa selvästi vahvistaa kansallista suoma- 
laista itsenäisyyttään. 

1810—1820-luvuilla Suomessa alkaa ilmestyä uusia niin ruotsin- 
kuin suomenkielisiäkin aikakausjulkaisuja. Määrältään ja tai- 
teelliselta tasoltaan vielä vaatimattomassa suomenkielisessä kir- 
jallisuudessa on havaittavissa tärkeä muutos: entinen kirkolli- 
nen leima häviää ja sisältö maallistuu. Tämä oli tärkeä sysäys 
suomen kirjakielen kehitykselle. 1820-luvulla suomalaisessa kir- 
jallisuudessa leimahti niin sanottu murretaistelu, jota kesti 
muutamia vuosikymmeniä. Nykyisen kirjasuomen yhtenäiset 
normit syntyivät sen käytännön sovellutuspiiriä vähitellen laa- 
jennettaessa. Kiinnostus kansanmurteisiin ja kansanrunouteen 
kasvoi. Ja vaikka suurimmat kansanrunouden löydöt olivatkin 

vielä edessäpäin, niin kansanrunouteen kohdistuva entistä voi- 
makkaampi kiinnostus alkoi herätä jo 1810—1820-luvuilla. 
Kansallisesti asennoitunut ylioppilasnuoriso alkoi tuntea kun- 
nioitusta kansankulttuuria ja sen muinaisia lähteitä kohtaan. Il- 
man isänmaallista periytyvyyden tunnetta, ilman elävää kiinnos- 
tusta kansan historiaan ei olisi voitu rakentaa omaa kansallista 
elämää, kehittää itsenäistä suomalaista kulttuuria uuden aika- 
kauden vaatimuksia vastaavaksi. Muuan heränneen isänmaalli- 
sen innostuksen ilmenemismuotoja olivat ne kansalliselle kult- 
tuurille vannotut rakkaudenvalat, joita toisilleen vannoivat yli- 
oppilasvuosinaan Abraham Poppius, Kaarle Aksel Gottlund ja 


_ Andreas Sjögren. Vuodelta 1814 on säilynyt Sjögrenin, myöhem- 


min huomattavan suomalais-ugrilaisten kielten tutkijan ja Pieta- 
rin akatemian jäsenen, seuraava päiväkirjamuistiinpano: ”Pop- 
pius tuli luokseni illallisen jälkeen ja menimme yhdessä kävele- 
mään . .. Me sovimme keskenämme ja lupasimme toinen toisel- 
lemme kädenlyönnein ja sanoin siten seuraavamme Herderin 
ajatusta, että niin paljon kuin voimme kokoamme ja etsimme 
esi-isiemme hengen muistomerkkejä yleensä, sisältykööt ne ru- 
nouteen tai mihin tahansa, sanalla sanoen, että etsimme ja ko- 
koamme kaiken, mitä voimme tavata, kansansatuja ja sellaista, 
joita voidaan jollakin tavoin käyttää avuksi esi-isiämme tutkitta- 
essa.”5 

Kansanlauluja keräsivät 1810-1820-luvuilla Sjögren, Poppius, 
Arwidsson, Gottlund ja Topelius vanhempi. 1820-luvulla alkoi 
myös Elias Lönnrotin keräystoiminta. Kerättyjä runoja ryhdyt- 
tiin julkaisemaan. Ensimmäinen suomalainen julkaisu oli vuon- 
na 1818 ilmestynyt Gottlundin kirja Pieniä runoja Suomen poi- 


jille ratoxri. Vuonna 1822 alkoi Topelius vanhempi julkaista ke- 


räämiään kansanrunoja. Kiinnostus karjalais-suomalaiseen kan- 
sanrunouteen kasvoi myös ulkomailla. Vuonna 1819 ilmestyi 
H. R. von Schröterin kokoelma Finnische Runen, jonka tekstit 
olivat suomen ja saksan kielellä painetut. Gottlund oli avustanut 
näiden tekstien valmistelussa. Schröterin kokoelma auttoi levit- 
tämään tietoja karjalais-suomalaisesta kansanrunoudesta Euroo- 
pan maissa. 

1810-1820-luvuilla kansanrunouteen innostuneiden keskuu- 
dessa heräsi ensi kerran ajatus yhtenäisen eeppisen kansanruno- 
kokoelman aikaansaamisesta. Tämän ajatuksenhan Elias Lönn- 

rot sittemmin toteutti onnistuneesti Kalevalassa. Jo vuonna 
1817 Kaarle Aksel Gottlund arvioidessaan F.Rähsin saksan 
kielellä ilmestynyttä teosta Finnland und seine Bewohner (1817) 
ilmaisi ajatuksen, että ”jos tahdottaisiin kerätä vanhat kansan- 
laulut ja niistä muodostaa järjestelmällinen kokonaisuus, tul- 
koon siitä muuten eepos, draama tai mitä muuta hyvänsä, voisi 
siitä syntyä uusi Homeros, Ossian tai Nibelungenlaulu, ja mai- 
nioituna herättäisi suomalainen kansallisuus oman erikoisuu- 
tensa loistolla ja kunnialla, tietoisena itsestänsä, oman kehityk- 
sensä sädekehän koristamana aikalaisten ja jälkimaailman ihai- 
lua.” 

Eturivin kirjailijoiden ponnistuksin luotiin vähitellen hedel- 
mällinen näkökulma kansanrunouden merkitykseen uuden kirjal- 
lisuuden kehityksen kannalta. Säilyttäen periytyvän yhteytensä 
omaan kansanrunouteensa kansalliskirjallisuuden tulee samalla 
olla uuden ajan kirjallisuutta ja kehittyä uusin muodoin. Sel- 
keimmin tämän näkemyksen esitti Adolf Ivar Arwidsson vuon- 
na 1821 kirjoittamassaan artikkelissa. ”Aina on ollut ilmeistä, et- 
tä kansallinen taide ja kirjallisuus kukoistavat vain sillä ehdolla, 
että uudet sukupolvet omaksuvat hengeltään ja runolliselta ra- 
kenteeltaan kotoiset laulut, että nuo laulut kiehtovat heidän sy- 
dämiään ja älyään kuvastuakseen sitten uusissa luomuksissa. 
Kun rakennusta pystytetään, pitää ehdottomasti olla perusta, sil- 
lä ilmassahan sellainen ei voi riippua. Ja jos haluamme, että 
meillä syntyisi kansallinen runous, niin vanhojen runoelmiem- 
me, satujemme ja laulujemme tulee vallata nykyisen kansan sy- 
dämet, astua kansan sisimpään, joka sitten jo alkaa luoda uusin 
muodoin mutta yhtä aidon nerokkaasti ja voimakkaasti kuin en- 
nenkin.”7 

Objektiivisessa mielessä tämä Arwidssonin ajatus oli vastak- 
kainen jo 1810—1820-luvuilla ilmenneelle pyrkimykselle konser- 
vatiivisesti ihannoida muinaista kansanrunoutta ja asettaa se 
vastakohdaksi uudemmalle kirjallisuuskehitykselle. Myöhemmin, 
1840-luvulla, kun näihin pyrkimyksiin kohdistuva polemiikki 
kävi ajankohtaisemmaksi ja terävämmäksi, Juhana Vilhelm 
Snellman kehitteli tätä Arwidssonin hedelmällistä näkökulmaa 
kansanrunouteen kriittisissä artikkeleissaan. 

1810—1820-luvuilla voidaan Suomen kirjallisuudenhistoriassa 
havaita jatkuvien valistusperinteiden yhdistyvän uusiin, ro- 

manttisiin tuulahduksiin. Romantiikkaan sisältyi jo tietty kriitti- 
nen reaktio valistusaatteisiin, jotka kuitenkin löysivät edelleen- 
kin maaperää suomalaisesta todellisuudesta. Eurooppalaisen va- 
listuksen perintö säilytti vielä pitkään ajankohtaisuutensa Suo- 
messa, sillä taistelu sääty- ja feodaaliyhteiskunnan tukia ja feo- 
daalis-kirkollista ideologiaa vastaan oli edelleenkin ajankohtai- 
nen. Arwidssoninkin kaltainen selväpiirteinen romantikko peri 
huolimatta terävän kriittisestä suhtautumisestaan valistukseen 
yhtä kaikki jotakin myös valistusaatteilta. Vielä tuntuvammin ja 
suoranaisemmin olivat valistusajan perintöön sidoksissa eräät 
suomenkieliset kirjailijat — Juteini, Gottlund ja Becker. Voidaan- 
kin sanoa, että 1810—1820-luvuilla romantiikka ilmeni selvemmin 
ruotsinkielisessä kirjallisuudessa, kun taas suomenkieliset kir- 
jailijat lähtivät vielä pääasiallisesti valistusajan perinteistä. 

Tänä aikakautena suomalaisten kirjallisuusharrastukset moni- 
puolistuivat ja alkoivat ulottua länsieurooppalaisen kirjallisuu- 
den ohella jossakin määrin myös venäläiseen kirjallisuuteen. Ve- 
näjän kieltä ja kirjallisuutta opetettiin Turun yliopistossa, ja sa- 
malla eräät suomalaiset kirjailijat ja tiedemiehet osoittivat itse- 
näistäkin kiinnostusta venäläistä kulttuuria kohtaan. Samalla 
kun voitettiin tiettyjä pelkoja ja poliittisluonteisia keskinäisiä 
epäluuloja, syntyi vähitellen ajatus suomalais-venäläisestä kult- 
tuuriyhteistyöstä, ja myös näiden kahden kansan kirjailijat sol- 
mivat keskinäisiä kontakteja. 

Vuonna 1821 tunnettu suomalais-ugrilaisten kielten tuntija ja 
myöhemmin Pietarin tiedeakatemian jäsen Andreas Johan (tai 
A. J.) Sjögren julkaisi saksan kielellä Pietarissa pienen kirjan ni- 
meltä Uber die finnische Sprache und ihre Literatur (Suomen 
kielestä ja kirjallisuudesta), jossa hän korosti ajatusta, että vuo- 
den 1809 jälkeen alkoi uusi vaihe niin Suomen kansan kansalli- 
sessa kulttuurikehityksessä kuin suomalais-venäläisten suhtei- 
den kehityksessäkin. Hän sanoi toivovansa, että Suomen kirjalli- 
suuteen ja kieleen kohdistuvan kiinnostuksen vilkastuminen 
Suomessa itsessään saisi vastakaikua myös Venäjällä. ”Suomen 
kieli ei ole venäläisille vain yleisesti kiinnostava, vaikka se sel- 
laisen kiinnostuksen ansaitseekin jo sinänsä varsin huomion ar- 
voisena kielenä. Se on heille tärkeä myös erään heihin sulautu- 
neen kansallisuuden kielenä, jonka tutkiminen saattaa selvittää 
monia seikkoja Venäjän historiassa itsessään. Ja vain sillä ehdol- 

la, että venäläiset ja suomalaiset ryhtyvät myös kirjallisuuden 
alalla yhteistyöhön yhteisen isänmaansa hyväksi, voidaan toi- 
voa, että heidän keskinäiset historialliset tutkimuksensa poik- 
keavat muista tarkkanäköisyydellään ja laajemmalla näköpiiril- 
lään. Vasta silloin voidaan tutkia myös Venäjällä asuvia suoma- 
laisia heimoja, verrata niitä kielen ja tapojen kannalta varsinai- 
siin suomalaisiin ja selvittää sekä niiden suhteet toisiinsa että 
venäläisiin.” 

Sjögren oli pääasiallisesti kielitieteilijä, mutta hän keräsi myös 
kansanrunoja (muun muassa venäläisiä). Matkoillaan Karjalassa 
hän tapasi vuoden 1827 lopulla Petroskoissa karkotetun venäläi- 
sen dekabristirunoilijan Fedor Glinkan. Keskustelujen aikana 
Sjögren tutustutti venäläisen runoilijan karjalais-suomalaisiin 
runoihin ja käänsi niitä hänelle suullisesti. Vuonna 1828 Glinka 
julkaisi Slavjanin-aikakauslehdessä runokäännöksensä kahdes- 
ta runosta (Väinämöisen ja Joukahaisen kilpalaulanta ja Väinä- 
möisen kanteleenteko). Nämä olivat ensimmäiset karjalais-suo- 
malaisen kansanrunouden venäjännökset. 

Jo vuosina 1820-21 Venäjän kirjallisuudenystävien vapaaseu- 
ran kolmessa istunnossa (seuran puheenjohtajana toimi tuolloin 
Fedor Glinka) Harkovin yliopiston kandidaatti V. I. BrajkevitS 
luki laajan artikkelin Pohjoisesta runoudesta, sen alkuperästä ja 
luonteesta, joka sisälsi tietoja karjalais-suomalaisesta kansanru- 
noudesta. Samoihin aikoihin (lokakuun 11. päivänä 1820) vapaa- 
seuran istunnossa luettiin suomalaisen A. Hippingin laaja artik- 
keli Suomalaisesta kirjallisuudesta. Hipping, joka julkaisi myö- 
hemmin useita tutkimuksia Inkerinmaan historiasta, oli vapaa- 
seuran jäsen ja avustaja. Artikkelissa Suomalaisesta kirjallisuu- 
desta, joka samana vuonna 1820 julkaistiin venäläisessä aika- 
kauslehdessä Sorewnovatel' prosvestsenija i blagotvorenija 
mainittiin, että suomalaisella kirjallisuudella tuli ymmärtää pait- 
si suomen, myös ruotsin ja latinan kielellä kirjoitettuja teoksia. 
Suomenkielisistä kirjailijoista Hipping mainitsi Jaakko Juteinin 
ja totesi hänen kirjojensa suosion suomalaisten talonpoikien 
keskuudessa. 

Toisaalta Suomessa Mnemosyne- ja Äbo Morgonblad -nimisissä 
sanomalehdissä ilmestyi joitakin artikkeleja Venäjästä ja venä- 
läisestä kulttuurista. Mnemosynen artikkeleista mainittakoon 
A. Pisarevin Suppeita tietoja slaavilaisesta mytologiasta (1820) 

ja Näytelmäkirjallisuuden synty Venäjällä (1823), jossa kerrot- 
tiin Simeon Polotskista, F. G. Volkovin teatterista ja A. P. Suma- 
rokovin teatteritoiminnasta. Abo Morgonbladissa julkaistiin ar- 
vostelu Helsingissä vuonna 1820 ilmestyneestä L. N. Jakobin 
kirjan Maaorja- ja vapaiden talonpoikien työstä ruotsinnokses- 
ta. Venäjällä tämä kirja oli ilmestynyt saksan kielellä reaktiona 
Vapaan talousseuran vuonna 1812 julistamaan kilpailuun par- 
haasta kirjoituksesta aiheeseen Maaorja- ja vapaan työn vertai- 
levasta edullisuudesta. Niin kirjan tekijä kuin suomalainen ar- 
vostelijakin pyrkivät osoittamaan maaorjuuden turmiolliset seu- 
raamukset. 

Vuonna 1825 ilmestyi Turussa erillisenä julkaisuna Aleksandr 
Puškinin Kaukasian vanki -runoelman ruotsinnos. Se oli en- 
simmäinen Puökin-käännös Suomessa. Kääntäjä F.A. Platen 
vertasi runoelman runomuotoisessa esipuheessa Puskinia 
Tegneriin. Huomautukset sisälsivät Puskinin lyhyet elämä- 
kertatiedot. 

Todettakoon myös, että tänä aikana ilmaantui venäläiseen ru- 
nouteen (J. A. Baratynskin ja osittain PuSkininkin tuotantoon) 
erityinen suomalainen teema. Suomalaiset kirjoittajat - muiden 
muassa Juteini, Gottlund ja Arwidsson - koskettelivat runois- 
saan ja artikkeleissaan puolestaan Venäjän silloista ja historial- 
lista elämää. 


2. Suomenkielinen kirjallisuus. 
Talonpoikaisvalistus 


Suomenkielisten = kirjailijoiden tuotannon 1810-1820-luvuilla 
määräsi paljolti suomen kirjakielen silloinen tila. 

Vanhentuneen kirjakielen ja uusien kansallisten kulttuuriteh- 
tävien välinen vastaamattomuus alkoi niinä vuosina tuntua eri- 
tyisen huomattavana. Oli luotava kehittynyt ja nykyaikainen kir- 
jakieli, ja siihen suomenkielisten kirjailijoiden käytännön pon- 
nistelut tähtäsivätkin. He ymmärsivät, että prosessi oli pitkä ja 
että he itse olivat vasta taipaleen alkupäässä. Heillä ei ollut liiko- 
ja kuvitelmia suomen kirjakielen silloisista mahdollisuuksista 
puhtaasti taiteellisessa suhteessa, ja heidän omalla tuotannol- 
laan oli merkittävässä määrin kielellisten kokeilujen ja tietoisen 
kielellisen tutkistelun ja etsiskelyn luonne. Samalla heidän tuo- 
tantonsa tähtäsi kansanvalistuksellisiin tavoitteisiin. 

Kaikki jotka tuolloin kirjoittivat suomen kielellä, joutuivat pa- 
kostakin toimimaan myös kielen luojina. Uusien käsitteiden il- 
maisemiseen tarvittiin satoja, tuhansia uusia sanoja. Kirjakieli ei 
luonnollisestikaan omaksunut kaikkia ehdotettuja sanastollisia 
uutuuksia, mutta monet niistä jäivät silti pysyviksi. Kielitieteel- 
lisesti suomen kieltä ja sen murteita ei tuolloin ollut vielä paljon- 
kaan tutkittu, ja kirjoittajat saivat luottaa enemmänkin vaistoon- 
sa kuin erityistietoihin. Toisinaan yleiskansallisen kielen kehi- 
tysintressit syrjäytyivät yksityisten kirjailijoiden käytännössä 
yksipuolisten murreviettymysten tieltä. Se oli Suomen kirjalli- 
suuden historiassa aikaa, jolloin tarpeellisin kirja oli normatiivi- 
nen kielioppi, ja kirjailijat tekivätkin yrityksiä sellaisen aikaan- 
saamiseksi. 

Kirjakielen tuli kehityksessään ammentaa aineistoa elävästä 
kansankielestä ja ottaa aktiiviseen käyttöönsä sen kaikki rikkau- 
det. Tuolloin alkanut murteiden taistelu eräine liiallisuuksineen 
ja äärimmäisine poikkeamisineenkin ilmensi itse asiassa vain 

kärjistynyttä kiinnostusta kansankieleen kirjakielen kehittämis- 
tarkoituksissa. 

Murteiden taistelun panivat alulle eräät Reinhold von Becke- 
rin (1788-1858) artikkelit hänen vuonna 1820 perustamassaan sa- 
nomalehdessä Turun Wiikko-Sanomia. Jo Henrik Gabriel Por- 
than oli aivan 1800-luvun alussa kiinnittänyt huomiota itäsuo- 
malaisiin murteisiin kirjakielen sanaston rikastuttamisen lähtee- 
nä. Becker ajatteli samansuuntaisesti. Hän piti erheellisenä sitä, 
että suomen kirjakieli oli Agricolan ajoista lähtien suuntautunut 
miltei yksinomaan länsisuomalaisiin murteisiin. Länsi-Suomen 
rannikkoalueilla asui merkittävä ruotsinkielinen väestö, ja suo- 
men kieli oli siellä joutunut pitkäaikaisen ruotsinkielisen vaiku- 


* tuksen alaiseksi, mikä kuvastui myös kirjakielessä — oikeinkir- 
joituksessa, sanastossa ja lauseopissa. Becker ehdotti, että yleis- 


kansallisen kielen perustaksi otettaisiin itä- ja pohjoissuomalai- 
set murteet. Tätä periaatetta hän noudatti myös oman lehtensä 
kieliasussa. Joistakin ehdottamistaan oikeinkirjoituksen äärim- 
mäisistä uudistuksista Becker muuten itsekin luopui ajan mit- 
taan käsitettyään niiden perusteettomuuden. Hän muun muassa 
palasi d-konsonantin käyttöön t:n heikkoasteisena vastineena, 
mikä on omaksuttu kirjakielessä mutta mitä ei esiinny murteis- 
sa. Mutta kokonaisuudessaan Beckerin ponnistelut svetisismien 


juurimiseksi pois sanastosta ja sen rikastuttamiseksi sekä oi- 


keinkirjoituksen täydellistämiseksi edelleenkin vaikuttivat var- 
sin myönteisesti suomen kirjakielen kehitykseen, kuten asiantun- 
tijat ovat yleisesti tunnustaneet. 

Myös Kaarle Aksel Gottlund kannatti itäsuomalaisia murteita. 
Kieliriidoissa hän omaksui äärimmäisen kannan julistamalla 
eräänlaista murteiden tasavertaisuutta, jokaisen kirjailijan oi- 
keutta kirjoittaa millä murteella tahansa. Itse hän kirjoitti savon 
murteella, jota hän ei kuitenkaan täysin hallinnut. Hänen kielen- 
sä kohdalla ei tavallisesti puhuta murteellisuuksista vaan enem- 
mänkin ”gottlundilaisuuksista”. Tällä tarkoitetaan hänen ehdot- 
tamiaan sanoja ja ilmaisuja, joita hän piti kansanomaisina. Mutta 
murteiden tasavertaisuuden periaate oli yleiskansallisen kirja- 
kielen kehityksen kannalta tulokseton ja olisi itse asiassa johta- 
nut umpikujaan. Jo teoksessaan Suomen kieliopin koe vuonna 
1818 Jaakko Juteini tähdensi, miten välttämätöntä oli suunnata 
kaikkien kirjoittajien ponnistukset sellaiseen tavoitteeseen, että 

murteiden vähitellen tapahtuvan yhteensulautumisen tuloksena 
syntyisi yhtenäinen ja rikas kirja- ja puhekieli. Juteini lisäsi: 
”Sanotaan kyllä, että kieltä on kirjoitettava niin kuin sitä puhu- 
taankin. Mutta kun siten syntyisi yhtä monta kieltä kuin nyt on 
eri murteita, niin täytyy maan joka murteesta ottaa käytäntöön 
ainoastaan se, mikä paraiten soveltuu kielen luonteeseen ja voi 
auttaa sen täydellistymistä. On siis pikemminkin sanottava, että 
kieltä on puhuttava niin kuin sitä kirjoitetaan.”? 

Kirjakielen kehitystä koskevat murrekiistat kestivät pari vuo- 
sikymmentä. Niiden lopputulos oli seuraava: asteittain kehit- 
tyessään ja vakiintuessaan suomen kirjakieli säilytti pääpiirteis- 
sään entisen kieliopillisen rakenteensa, mutta sen murrepohja 
laajeni olennaisesti ja sen yhteydet kansan puhekieleen lujittui- 
vat. Kirjakielen entisiä perinteitä ei voitu hylätä, mutta niitä uu- 
distettiin merkittävästi. Lopputuloksena syntyi niin sanottu ny- 
kysuomi. Osuutensa kielen normalisoitumiseen oli Gustav Ren- 
vallin Suomalaisella Sanakirjalla (ilmestyi kahtena osana vuosi- 
na 1823 ja 1826) ja varsinkin sitä seuranneella Elias Lönnrotin 
toiminnalla. 

Yhteiskunnallisesti suomenkielisten kirjailijoiden tuotanto oli 
demokraattista. He kirjoittivat kansan kielellä ja suoranaisesti 
kansaa varten. Heidän lukijakuntansa muodostivat tavalliset ta- 
lonpojat, joita he pyrkivät valistamaan ja joiden kanssa halusivat 
päästä henkiseen yhteyteen. Tässä heidän toimintansa poikkesi 
aiempien valistusmiesten toiminnasta, jotka olivat kirjoitta- 
neet vielä ruotsiksi ja latinaksi sekä suppeammalle lukijakun- 
nalle. 

Juteinin, Gottlundin ja Beckerin kirjallinen toiminta ilmensi 
kansan voimistuvaa itsetuntoa. Heitä voidaan syystä nimittää ta- 
lonpoikaisvalistajiksi, ja he tiedostivat itsekin itsensä nimen- 
omaan talonpoikaissäädyn etujen ilmaisijoiksi ja tätä säätyä 
kohdanneen yhteiskunnallisen ja kansallisen sorron vastustajik- 
si. ”Arvon mekin ansaitsemme”, sanoo Juteini runossaan, jossa 
kaikuu ahkeran talonpojan yhteiskunnallinen ylpeys, ja tuo säe 
kelpaisikin talonpoikaisvalistajien koko toiminnan motoksi. 


3. Jaakko Juteini 


Jaakko Juteini (1781-1855) oli syntyisin talonpoikaisperheestä. 
Vuonna 1800 hän kirjoittautui Turun yliopistoon aikoen opiskel- 
la papiksi. Valistusaatteiden vaikutuksesta hän alkoi pian epäil- 
lä jumaluusopin dogmeja ja kiinnostui filosofiasta, historiasta ja 
kielistä. Varojen puutteessa hän joutui tämän tästä keskeyttä- 
mään opintonsa pitkiksi ajoiksi ja toimimaan kotiopettajana va- 
rakkaissa perheissä eri puolilla Suomea. Sen vuoksi hänellä oli 
tilaisuus tutkia kansan murteita, mikä auttoi häntä paremmin 
asennoitumaan kehittymässä olevaa kirjakieltä koskevissa kysy- 
myksissä. Saamatta yliopisto-opintojaan loppuun Juteini hakeu- 
tui vuonna 1813 Viipurin maistraatin sihteeriksi, ja Viipurissa 
hän asuikin lopun elämänsä. 

Juteini oli sen ajan aktiivisimpia suomenkielisiä kirjailijoita. 
Hänen tuotteitaan alettiin julkaista 1800-luvun ensimmäisen 
vuosikymmenen puolivälistä lähtien. Hän kirjoitti runoja, kerto- 
muksia, näytelmiä ja artikkeleja, jotka ilmestyivät pieninä kirja- 
sina. Juteinin kuoltua hänen poikansa julkaisi hänen teoksensa 
yhdeksänosaisena laitoksena. Tämä laitos ei kuitenkaan sisäl- 
tänyt koko hänen kirjallista jäämistöään. Julkaisematta jäi 
muun muassa Ajatuksia erilaisista aiheista (1827).! Tämän 
ruotsinkielisen teoksen painoksen takavarikoivat viranomaiset 
siitä syystä, että siinä esiintyi liian vapaita ajatuksia ja uskonnon 
arvostelua. 

Juteinin tuotannolla oli valistus- ja opetustavoite. Hänen 
omien sanojensa mukaan kirjallisuuden tehtävä on raivata tietä 
valistukselle. Hän ei kavahtanut avoimen utilitaristisia aiheita, 
vaan sepitti runoja tautien parantamisesta, taikauskon voittami- 
sesta ja talonpoikien erilaisista askareista ja samalla väsymättä 
ylisti järkeä ja oikeudenmukaisuutta, paljasteli tietämättömyyt- 
tä ja paheita. 


5. 1810-1820. LUKUJEN KIRJALLISUUS 


Ehkä järki jännitetty, 
walistettu, walwowainen 
andaja on wasta arwon 
ihmisyydelle ikuisen.!? 


Filosofisilta vakaumuksiltaan Juteini oli deisti. Hänen lausun- 
tonsa luonnon kehityksestä todistavat, että hän tunsi oman ai- 
kansa luonnontutkijain ja erityisesti Lamarckin aatteet. Juteini 
pohdiskeli materian kehitystä auringon lämmön vaikutuksesta, 
biologisten lajien muuttuvuutta ja muuta sellaista, mikä silloisis- 
sa Suomen oloissa kuulosti haasteelta kirkolliselle ideologialle. 
Kirkonmiehet vihasivatkin Juteinin kirjoja ja syyttivät häntä sii- 
tä, että hän tuhosi uskon pyhään sanaan ja kylvi kansan keskuu- 
teen levottomia ajatuksia. Jotkut kehottivat vaientamaan 
kirjoittajan, ja näiden hyökkäysten vaikutuksesta Juteini lo- 
petti kirjoittelunsa joksikin aikaa julkaistuaan Lähtö-Laulun elli 
Hyvästi-Jätön Wäinämöiselle vuonna 1819. Siinä hän ilmaisi 
harminsa ja suuttumuksensa sen johdosta, että yhteiskunnan 
ylemmät säädyt olivat liian pitkään osoittautuneet kyvyttömiksi 
ymmärtämään kansan henkisiä tarpeita. Mutta jäähyväislauluksi 
se ei kuitenkaan jäänyt, sillä jo seuraavana vuonna Juteini jul- 
kaisi ”paluurunonsa”. Juteini esittää usein ajatuksen, että taiste- 
lu totuuden puolesta vaatii rohkeutta. ”Jos emme ole niin va- 
kuutetut siitä, mitä me sanomme uskovamme, että me sen täh- 
den olisimme valmiit kaiken onnemme kanssa astumaan totuu- 
den vaakaan ja perustuksen puutteessa hukkumaan, niin on se 
usko enemmän luulon kuin tiedon vertainen”, hän kirjoitti.13 
Juteinin suhteen valistusaatteiden rationalismi oli vielä säilyt- 
tänyt koko voimansa ja arvovaltaisuutensa, ja tässä suhteessa 
hän poikkesi romantikoista, myös suhteessaan uskontoon. Niin 
edistyksellisiä kuin esimerkiksi Arwidssonin mielipiteet olivat, 
ei hänkään omaksunut valistusajan uskonnonkritiikkiä. Eikä 
hän käsittänyt uskontoa kirkollisten dogmien kannalta, vaan ro- 
manttisen maailmankäsityksen seuralaisena, ihmishengen ihan- 
teellisten syvyyksien ilmentäjänä sen pyrkiessä kohti loputonta 
ja tutkimatonta. Juteinille uskonto taas oli ennen kaikkea feo- 
daalis-kirkollinen ideologia, joka oli puolustanut säätysortoa. 
Hän asetti etutilalle suomalaisen yhteiskunnan säätyristiriidat ja 
kansallisuuskysymykseenkin hän suhtautui yhteiskunnalliselta 

kannalta. Sorretun suomalaisen talonpojan kannalta kansallinen 
eriarvoisuus oli myös yhteiskunnallista eriarvoisuutta. Ja Jutei- 
nin kapina jumalaa vastaan oli kapinaa säätyjen eriarvoisuutta 
vastaan, sorretun talonpojiston puolesta. 

Tässä suhteessa on kuvaava Juteinin satiirinen runo Uusi luo- 
minen unessa, jonka hän kirjoitti ilmeisesti 1810-luvulla. Siinä 
kaikuu haaste uskonnollisen nöyryyden aatetta vastaan. Kirjaili- 
ja oli näkevinään unta, ikään kuin hän olisi ollut Kaikkein Kor- 
kein, joka päätti kerran käydä maan päällä katsomassa, miten 
ihmiset elivät. Hänen eteensä avautui kärsimysten ja säätysor- 
ron täyteinen kuva. 


Moni, toisen onnen tähden, 
oman onnen unhottaista, 
napisi jo niskoitellen, 

oli muilda ottamasta 

wielä wiimeisen murungin.!4 


Kärsivät köyhät raukat tunnistivat maan päälle laskeutuneen ju- 
malan ja alkoivat tehdä hänelle kysymyksiä onnettomuuksiensa 
syistä ja vaatia selitystä siihen, miksi maailma oli luotu näin jär- 
jettömästi ja miksi Kaikkein Korkein sieti semmoista. Mutta mi- 
hinkään näihin kysymyksiin ei löytynyt vastausta. Silloin juma- 
la joutuu kuulemaan köyhän julkean moitteen: 


Jos et huoli huojennella 
kipua ja kiusausta, 
waikutusta wäki-wallan, 
... ota poies omas kaikki, 
laske minua lewolle! 
kuului ääni aiwan kurja 
kiittämättömän kidasta. 
Wäärä-suuna surmattawa 
wielä wingaisi wihalla: 
Hywästä on hyöty halpa 
kun et poistele pahuutta.!5 


Kiista päättyy jumalan tappioon. Voimattomassa vihassaan ja 
vähät välittäen kristillisen kaiken anteeksiantamisen julistuk- 
sesta Kaikkein Korkein käy käsiksi nurisevaan raukkaan. On- 
nettoman ulinaan satiirin kirjoittaja sitten herääkin ja helpotuk- 
sen huokauksin jättää tuon varsin epämukavan roolin. 

Erityinen sija Juteinin tuotannossa on talonpoikaissäädyn 
ylistämisellä yhteiskunnan ja valtion perustana. Kenelläkään hä- 
nen aikansa suomalaisella kirjailijalla ei tämä teema ilmene niin 
johdonmukaisen demokraattisena ja niin mahtavalla feodalis- 
minvastaisella paatoksella kuin Juteinilla. Juteinin tuotanto on 
voimakkaasti kansanomaista. Se kuvastaa nimenomaan protes- 
toivaa talonpoikaista tietoisuutta, sitä kansan totuutta, joka il- 
meni suomalaisessa sananparressa: ”Talonpoika se kaikki ruok- 
kii: kuninkaasta hiireen”. Ja korostettakoon sitä, että suomalai- 
sessa 1800-luvun alun yhteiskunnassa, kun miltei yhdeksän 
kymmenesosaa kaikista valtion kassatuloista saatiin talonpo- 
jiston maksamista veroista, kun taas aatelisto ja papisto eivät 
maksaneet veroa ollenkaan, tämä sananparsi oli toki muutakin 
kuin pelkkä metafora. 

Asuen pitkän aikaa Viipurissa, Kaakkois-Suomen keskukses- 
sa jossa suurmaanomistus oli yleistä, Juteini tunsi hyvin sikäläi- 
sen talonpojiston aseman. Kenties tästäkin syystä hänen teoksis- 
saan niin usein kosketellaan agraariongelmia ja niiden korostet- 
tua feodaalista erityisluonnetta. Esittäessään ihanteeksi vapaan 
ja riippumattoman talonpojan, joka omistaa maansa, Juteini eh- 
kä ensimmäisenä suomalaisessa kirjallisuudessa alkoi puhua 
torppareista, maattomista vuokraviljelijöistä, joita lukuisat feo- 
daaliset velvollisuudet raskauttivat ja jotka juridisesti olivat täy- 
sin oikeudettomia maanomistajien suhteen. Kertomuksessaan 
Nimi-Päivä, elli Hyvä Elämä Hovissa (1824) Juteini ilmaisee 
torpparin haaveen maasta sanoen, että ”ei missäkän ole työ niin 
etuisa ja hupainen kuin omalla pellolla, jonga parannettua ei we- 
roa koroiteta, eikä perhettä kerjäläisten lisäksi maalda pois aje- 
ta”.16 Tämä sama ajatus esiintyy myös Juteinin runoissa. 

Työtä tekevän ihmisen ylpeys on ominaista hänen teostensa 
monille henkilöille. Näytelmässä Perhe-kunta (1817) kyntäjä sa- 
noo, että talonpoikaissääty on koko valtion perusta, ja vain type- 
rykset sitä vieläkin halveksivat, vaikka sen leipää kaikki syö- 
vät.” Samassa näytelmässä nuori työmies Matti pilkkaa laulus- 
saan aatelisten säätykopeutta ja vakuuttaa, että talonpoikaissää- 
ty se on vanhin ja jaloin sääty. 

Juteinin henkinen läheisyys sorrettuun kansaan oli hänen 
maailmankatsomuksensa vahvin puoli. Selvästi se ilmeni sadus- 
sa Muurahaiset. Juteini kertoo, miten uutterat muurahaiset 

päättivät valittaa hallitsijalleen, miten he, yhteiskunnan elättä- 
jät, saavat määrättömästi kärsiä kopeiden herrojen ahdistelusta. 
Orjuutettu talonpoika on Juteinille ”meikäläinen”. Runoilija it- 
sekin esiintyy kansan puolestapuhujana. 


Kauan on jo katsottuna 
kansa wäli-kappaleeksi 
suurten hyödylle, hywälle, 
alhaisena arwossansa 
ollut muiden onnen orja, 
sitä warten warsin suotta 
pimeydessä pidetty.!? 


Juteini oli sitä mieltä, että feodaalisorto oli suurin este kansan 


valistukselle. Valistus merkitsi sitä, että kansa tiedosti kansalais- 
oikeutensa, ja tätähän hallitsevat säädyt eivät juuri halunneet- 
kaan, sillä ne loisivat kansan tietämättömyydessä. Ne olivat kiin- 
nostuneet vain siitä, että kansa täytti nöyrästi velvollisuutensa ja 
suoritti feodaaliset tehtävänsä, oikeuksia se ei tarvinnut. 

Sadussaan Juteini viittasi ”luonnolliseen oikeuteen”, ja hänen 
moraalinen myötätuntonsa oli kokonaan sorrettujen puolella. 
Hän on lausunut seuraavat ylpeät sanat uutteran kansan voimas- 
ta ja siitä miten se halveksii tyhjäntoimittaja-herroja: 


Waldaisuus on vanha mylly, 
jossa meno meikäläisten 
ombi weden vertaisena, 
waan ei elämä isoisten; 
wesi wäändääpi ratasta, 
waan ei wahto walkeana, 
keweänä keikutellen 
päällin puolin pyörimässä.'? 


Juteini ylisti vapaata työtä onnen lähteenä. Samalla vapaan kan- 
san työ voi muodostua kansallisen tulevaisuuden takeeksi. Tä- 
mä ajatus ilmenee Laulussa Suomesta (1810), runossa josta on 
todella tullut kansanlaulu. Siinä saavat yhteiskunnallisesti laa- 
jentuneen merkityksen kansan työmoraalin yksinkertaiset to- 
tuudet: vain uutteraa metsästä odottaa onnistuminen, vain 
ahkeran kyntäjän sato kypsyy, vain ahertaja on kunnioituksen 
ansainnut. 

Ensimmäisenä Suomen kirjallisuudessa Juteini käsitteli nuija- 
sodan, tuon 1500-luvun lopun talonpoikaiskapinan teemaa. Myö- 
hemminhän tämä teema sai tärkeän sijan suomalaisessa kirjalli- 
suudessa, mutta Juteinia se alkoi ensimmäisenä kiehtoa. Vuon- 
na 1840 hän julkaisi heksametrillä kirjoittamansa runon tuosta 
tapahtumasta Nuija-sota Suomessa 1597. Runoilijan oma epigra- 
fi julisti: 

Wapaus on neron neste, 
mutta orjuus onnen este, 
joka järjen jähdyttää, 
wiisautta wiiwyttää.?? 


Vaikka Juteini puhui nuijasodasta ”uuden” ja ”vanhan” us- 
kon kannattajien välisenä taisteluna, niin samalla hän kuvasi si- 
tä myös kansan sotana, jossa talonpojat taistelivat vapaudestaan. 


Yhteinen ajatus yllytti alati, 

ilmoitti innon, 

ennemmin kuolla ja huolella hukkua 
kuin orja olla.?! 


On mielenkiintoista havaita, että Juteinin talonpoikainen de- 
mokraattisuus ilmeni jo hänen tyylissään, hänen suhtautumises- 
saan kaikkiin ongelmiin. Näin hän kirjoitti esimerkiksi suomen 
kielen sorretusta asemasta (jo vertauksissa ilmenee hänen yh- 
teiskunnallinen suhtautumisensa sorretun talonpojan kannalta): 
”Ruotsin kieli on nykyään kirjakielemme. Me olemme siis nii- 
den työmiesten kaltaisia, jotka työskentelevät vieraalla maalla. 
Sadosta on ainoastaan vähäinen osa tullut kansan osaksi. Kieli 
on kansan pyhin omaisuus; kieli on valistuksen soihtu, jota 
meillä ei vielä ole viritetty.”?? Tässä sana ”me” tarkoittaa: me 
suomalaiset kirjailijat, jotka oman kielemme kehittymättömyy- 
den ja sorretun aseman takia joudumme turvautumaan ruotsin 
kirjakieleen. 

Runoissaan Juteini käytti usein kansanrunouden metriikkaa, 
Väinämöisen ja kanteleen tarjoamia kielikuvia. Mutta hänen 
suhteensa kansanrunouteen oli vielä liian rationalistinen, eikä 
hän riittävästi kiinnittänyt huomiota mytologiseen fantasiaan ja 
kansanrunouden estetiikan erityispiirteisiin. 


3. JAAKKO JUTEINI 173 


Kirjailijana Juteinia kohtasi suomalaisen kirjallisuuden histo- 
riassa epätavallinen kirjallinen rangaistus: hänen teoksensa An- 
teckningar af tankar uti varianta ämnen tuomittiin oikeuden 
asetuksella poltettavaksi. Meidän päivinämme Juteinin kirjoilla 
on enää pääasiallisesti historiallista merkitystä, sillä niiden kieli- 
kin tuntuu varsin vanhahtavalta. Mutta omana aikanaan Jutei- 
nin tuotanto oli erittäin ajankohtaista ja merkitsi huomattavaa 
edistystä suomalaisen kirjallisuuden kehityksessä. Juteinin kir- 


joja julkaistiin monina laitoksina, ne olivat suosittuja talonpoi- 


kien keskuudessa, minkä totesi muun muassa Juhana Vilhelm 
Snellman arvostellessaan Juteinin koottuja teoksia, jotka ilmes- 
tyivät vasta kirjailijan kuoleman jälkeen. Snellman kirjoitti, että 
Juteinin teoksilla oli tavallisen kansan keskuudessa poikkeuk- 
sellisen laaja lukijakunta ja että niiden vaikutus kansan henki- 
seen ja moraaliseen kehitykseen on ilmeisestikin ollut varsin 
olennainen. Juteinin tuotannon yleisarvostelussa Snellman lähti 
siitä arvosteluperusteesta, että hänen toimintansa oli ollut ni- 
menomaan tavalliselle sorretulle kansalle hyödyksi. ”Ei ainoata- 
kaan niistä sadoista, jotka maailmassa loistavat syntyperällään, 
virka-asemillaan, arvonimillään ja ritarimerkeillään, voida hyö- 
dyllisessä toiminnassa verrata vaatimattomaan viipurilaiseen 
maistraatinsihteeriin, eikä jälkimaailma tule säilyttämään hei- 
dän nimeänsä yhtä kiitollisessa muistossa”, Snellman kirjoitti.?? 


4. Kaarle Aksel Gottlund 


Valistussuuntaan on luettava pääpiirteissään myös Kaarle Aksel 
Gottlund (1796-1875), vaikka hän sai kosketusta myös romantii- 
kan tuulahduksiin. 

Papin poika Gottlund opiskeli aluksi Turun yliopistossa ja sit- 
ten Uppsalassa, missä hän seurusteli ruotsalaisten romantikko- 
jen piirissä. Ruotsin kielellä hän alkuaikoina kirjoittikin jäljitte- 
leviä runoja, joita ruotsalaisten ”fosforistien” mestarin Atterbo- 
min suosituksesta julkaistiinkin useasti. 

Mutta Gottlundin romanttiset harrastukset jäivät pinnallisiksi 
eivätkä koskettaneet hänen varsinaista maailmankatsomustaan. 
Juteinin tavoin hän noudatti valistusajan perinteitä ja oli toimin- 
tansa perusluonteen puolesta talonpoikaisvalistaja hänkin. Tästä 
johtui myös kirjakielen valinta. Vaikka Gottlund osasikin ruot- 
sia paremmin kuin suomea, hän alkoi kirjoittaa kansan kielellä. 

Gottlund oli kiihkeä kansanrunouden kerääjä ja kansan tapo- 
jen tutkija. Miltei kaikki hänen julkaisemansa aineisto oli synty- 
nyt suorasta kosketuksesta kansan kulttuuriin ja elämään. Niin 
Gottlundin kuin Juteininkin toiminnan kyllästi yhteiskunnalli- 
nen innostus ja harras kiinnostus sorrettujen joukkojen kohta- 
loon. Gottlund ei vain kerännyt kansan vanhaa perinnettä, vaan 
oli myös huolissaan kansan surkeasta asemasta ja ryhtyi uskolli- 
sesti puolustamaan sen etuja ja puhumaan sen oikeuksien puo- 
lesta. 

1810-luvun lopulla ja 1820-luvun alussa Gottlund teki muuta- 
mia matkoja Pohjois-Ruotsiin ja -Norjaan, missä oli vanhastaan 
suomalaissyntyistä talonpoikaisväestöä. Ruotsin ja Norjan met- 
säsuomalaisten keskuudessa, jotka olivat yhä säilyttäneet kie- 
lensä, Gottlund keräsi runsaasti kansanrunoutta samoin kuin 
kielitieteellistä ja kansatieteellistä aineistoa. Mutta hän ei tyyty- 
nyt siihen. Perehdyttyään sikäläisten ihmisten elinoloihin hän 

osallistui mitä kiinnostuneimmin heidän kohtaloihinsa. Ruotsa- 
laiset ruukinpatruunat ja metsänomistajat sortivat paikallisia 
suomalaisia, ja nämä joutuivat myös kansallisen vainon koh- 
teeksi. Gottlund alkoi harjoittaa talonpoikien keskuudessa valis- 
tustoimintaa. Hän opetti heitä lukemaan ja kirjoittamaan ja 
hankki heille suomenkielisiä kirjoja. Vähitellen hänestä tuli näi- 
den ihmisten luottamusmies. Hän keräsi heitä kokouksiin, 
kuunteli heidän valituksiaan ja kirjoitti niitä muistiin tarkoituk- 
senaan laatia seikkaperäinen raportti esitettäväksi Ruotsin val- 
tiopäivillä. Gottlund haaveili, että Ruotsin ja Norjan suomalaiset 
saisivat itsehallinnon. Hän sai monet talonpojat innostumaan 


- tästä ajatuksestaan, joka tuntui näistä vapautukselta kaikista yh- 


teiskunnallisista onnettomuuksista. Gottlundin omissa unelmis- 
sa tuo tuleva itsehallintoalue kuvasteli talonpoikien tarumaisena 
Eldoradona tundralla, missä ei olisi enää ruukinpatruunoita eikä 
metsänomistajia, mikäli vain hallitus — kuten talonpojat toivoi- 
vat — suostuisi lunastamaan pohatoilta metsät ja maat ja palaut- 
tamaan ne köyhtyneille maanviljelijöille. 

Kaikki valui kuitenkin tyhjiin. Kun Gottlund huhtikuussa 
1823 saapui johtamansa talonpoikaislähetystön kanssa Tukhol- 
maan puhumaan valtiopäivillä, viranomaiset huolestuivat, sillä 
alkoi liikkua huhuja talonpoikien kapinallisuudesta, ja Gottlund 
vangittiin yllättäen ja hänen paperinsa takavarikoitiin. Tutki- 
musten jälkeen häntä kehotettiin viipymättä poistumaan Tuk- 
holmasta. Hänelle sanottiin myös, että jos hän vielä hoitaisi ta- 
lonpoikien asioita, hänet karkotettaisiin maasta. Samalla tavoin 
päättyi myös Gottlundin yritys vuoden 1824 alussa puolustaa 
Pietarin kuvernementin suomalaisia ja inkeriläisiä maaorjata- 
lonpoikia. Hänet vangittiin ja karkotettiin Pietarista Suomeen, 
missä hän joutui poliisin valvontaan. Hieman myöhemmin hä- 
nen onnistui jälleen matkustaa Ruotsiin, missä hän viipyi vuo- 
teen 1832 saakka. 

Ruotsissa Gottlund valmisti ja julkaisi kaksi kirjaa. Kysymyk- 
sessä oli ensimmäinen suomenkielinen almanakka nimeltä Ota- 
va. Ensimmäinen nide painettiin pääosin jo vuonna 1828, vaikka 
se ilmestyikin vasta kolme vuotta myöhemmin. Toinen nide il- 
mestyi vuonna 1832. Muuan viivytyksen syy oli se, että Gottlund 
sai pitkään anella lupaa almanakan myyntiin Suomessa. 

Otavan niteet, joiden laajuus oli yhteensä yli 900 sivua, olivat 


5. 1810-1820-LUKUJEN KIRJALLISUUS 176 


sisällöltään erilaisia. Niissä oli Gottlundin artikkeleja suomen 
kielestä, kansanrunoudesta ja kansan tavoista, artikkeleja histo- 
riasta ja menneiden aikojen huomattavien henkilöiden elämä- 
kertoja. Lisänä oli Gottlundin omia runoja ja varsinaisia kan- 
sanrunoja samoin kuin hänen käännöksiään antiikin Kreikan ja 
oman aikansa Ruotsin runoilijoiden tuotannosta, eestiläisistä, 
vatjalaisista ja saamelaisista kansanlauluista. Jotkin artikkelit 
oli varustettu laajoin kommentein, julkaistut kansanrunot esipu- 
hein ja huomautuksin. Kaikilla näillä aineistoilla Gottlund halu- 
si herättää kiinnostusta suomen kieleen, antaa sysäyksen sen 
tunkeutumiselle kulttuurin eri aloille ja havainnollisesti osoit- 
taa, että tällä kielellä saattoi kirjoittaa kaikesta, mikäli vain ha- 
lua riitti. Juteinin tavoin Gottlund lähti siitä, että ilman kehitty- 
nyttä ja nykyaikaista kirjakieltä, jolla oli kaikki kansalaisoikeu- 
det, ei voitu ajatellakaan kansan valistamista. ”Sillä kuka on 
kuullut kummempata kuin, että koko moan täytyy opettoo yhtä 
äkkinäistä muukalaista kieltä, käsittämiseksi niitä opinaineita, 
jotka ovat kussakin kansakunnassa ne tarpeellisimmat?” hän 
kirjoitti tuohtuneena. ”Että koko Suomenkansan täytyy kumar- 
taman ihtesek Ruohtalaisessa puheessa, vaikka häillä on itellä 
yksi kieli, joka on suloisempi ja monta parempi? Kukapa uskoisi 
— ettei Suomen moassa löyvy yhtään ainuata Koulua, Lukistoa, 
tahi Opistoa, kussa opetetaan (eli kussa ies harjoitetaan) Suo- 
men-kieltä? Että kaikki meijän lailliset ja moalliset kirjat ja asiat 
toimitetaan Ruotiksi - se on niin outo, että Ruohtalaisten ite täy- 
tyy sanoa sitä kummaksi, eivätkä tahok sitä uskoa, mutta nau- 
raavat kuin kuuloovat tätä. Myö ouoistumme, että meijän mui- 
noisat esivanhemmat piti Jumalanpalveluksensa ja kirkko-me- 
nonsa Latinaksi, jota eivät ymmärtänneet, ja meijän jälkeen-tu- 
levaisemme ovat ihmettelevinnä, että myö vielä 19:nellä sa'an lu- 
vulla, tästä ihmisen mielenvalaistamisesta, noutamme vieraita 
kieliä meijän omissa maan-asioissamme.”* 

Julistaessaan, että suomen kieli oli kaunis ja suloinen kuulla, 
Gottlund ymmärsi kyllä hyvin sen jälkeenjääneisyyden. Hänen 
oli pakko tehdä runsaasti uusia sanoja, ja kun hän ei aina ollut 
varma siitä, ymmärtävätkö lukijat ne, hänen piti usein selittää 
ne ruotsiksi. Nykyaikaisen lukijan kannalta Gottlundin kielessä 
on paljon sellaista, mikä on pahoin vanhentunut, monet ilmaisut 
ja sanamuodostelmat vaikuttavat keksityiltä ja hymyilyttäviltä- 

kin. Mutta hänen almanakkoihinsa tulee suhtautua historiallisesti 
ja muistaa, että omana aikanaan ne olivat hyödyllisiä tietoko- 
koelmia Suomen kansasta ja kulttuurista. Gottlund rohkeni kir- 
joittaa kehittymättömällä kirjakielellä sellaisista aiheista (esi- 
merkiksi kansanlaulujen melodiikasta), joista kukaan ei ollut en- 
nen sitä kirjoittanut. 

Gottlundin rakkaus kansanrunouteen lähensi häntä romantik- 
koihin. Mutta hänen käsityksissään kansanrunoudesta oli vielä 
valistusajan rationalismin leima. Gottlundia ei kansanrunoudes- 
sa vielä niinkään kiehtonut rikas fantasia ja kuvallis-esteettinen 
puoli kuin se rationaalinen merkitys ja opettavainen viisaus, jota 
tietyt kansanrunouden lajit tarjosivat. Nimittäessään kansanru- 
noutta kansan viisaudeksi Gottlund sisällytti tähän ilmaukseen 
vielä puhtaasti valistuksellisen merkityksen. Hän etsi kansanru- 
noudesta valistuksellisen (historian ulkopuolisen) järjen jälkiä ja 
lähestyi tältä kannalta kansanrunouden lajien luokittelua ja nii- 
den alkuperän ja iän määrittelyä. Ensimmäisessä Otavan nitees- 
sä Gottlund julkaisi tuhatkunta sananlaskua varustaen ne esipu- 
heella, joka on mielenkiintoinen erityisesti siinä suhteessa, mi- 
ten hän määritteli kansanrunouden lajien suhteellisen iän. Kan- 
sanrunouteen sisältyvän kansan viisauden Gottlund jakoi kol- 
meen lajiin, joista vanhin laji on säilynyt meidän päiviimme ni- 
menomaan sananlaskuissa, jotka Gottlundin mukaan ovat joi- 
denkin hyvin arkaaisten runojen jäänteitä, sellaisten runojen joi- 
ta ei ole missään täydellisinä säilynyt. Toisen kansanrunouden 
lajin muodostivat runot maailman synnystä ja muinaisten ihmis- 
ten ensimmäisistä kulttuurisaavutuksista (tai, kuten Gottlund 
sanoi, siitä miten valistus syntyi maailmassa). Nämä runot Gott- 
lund nimesi luonnollisiksi valistus- ja viisausrunoiksi. Ja vih- 
doin kolmas ja myöhäisin kansan viisauden laji olivat loitsu- ja 
manausrunot. 

Nykyisen tieteen kannalta tämä luokittelu on kestämätön, 
mutta siinä oli oma logiikkansa, joka johtui Gottlundin valistus- 
natteisiin perustuvasta maailmankatsomuksesta. Gottlund lähti 
siitä käsityksestä, että suomalaiset olivat muinaisuudessa olleet 
valistunutta kansaa, mutta sitten he olivat vajonneet keskiaikai- 
seen raakalaisuuteen. Siksi sananlaskut olivat Gottlundin käsi- 
tyksen mukaan ikään kuin lähettejä muinaiselta valistuksen 
ajalta, niistä hän löysi ennen kaikkea valistuksellista tervettä jär- 

keä, jota barbaarinen fantasia ei ollut sumentanut. Juuri sanan- 
laskujen rationalismi sai Gottlundin pitämään niitä kansanru- 
nouden vanhimpana lajina. Mitä tuli kosmogonisiin runoihin ja 
syntyjen epiikkaan sekä niiden pakanallis-mytologiseen sisäl- 
töön, ilmeni kansan viisaus niissä Gottlundin mukaan jo hämär- 
tyneemmässä, barbaarisessa muodossa. Siksi ne olivat tällaisen 
logiikan mukaan voineet syntyä vasta myöhäisemmällä ajalla, 
kun kansan tiedot eivät enää olleet yhtä selkeät kuin ennen ei- 
vätkä ”ainoastaan ymmärryksessä perustetut, mutta kuvailtu 
kuvauksilla, niin heijän opetukset ei myöskään tainnut varsin 
selkiästi ilmistyä näissä heijän Runoloissa”, Gottlund kirjoitti.?5 
Loitsurunot taas olivat myöhäisempiä ja todistivat Gottlundin 
mukaan kansan ammoisen viisauden jatkuvaa rappeutumista 
katolisuuden ja muiden epäsuotuisien seikkojen vaikutuksesta. 
Loitsuissa oli jäljellä enää rippeitä tuosta viisaudesta, mutta nii- 
täkin käytettiin jo nurinkurisesti, barbaarisiin tarkoituksiin, ja 
kokonaisuudessaankin se keskiaika, joka koitti Suomeen ruot- 
salaisvalloituksen jälkeen, oli kansan kulttuurin rappion, tai- 
kauskon, ennakkoluulojen ja tietämättömyyden voimistumisen 
aikaa. , 

Tämä oli tyypillisesti valistushenkinen ja omalla tavallaan his- 
torianvastainen näkökanta. Valistusajan maailmankatsomukses- 
sa ei painotettu kansallisesti omaleimaista ja historiallisesti ai- 
nutkertaista, vaan yleisinhimillistä ja ikuisesti järkevää. Kansan- 
runoudestakin Gottlund yritti paljastaa joitakin ikuisia totuuk- 
sia, jotka olivat ammoisista ajoista alkaen olleet horjumattomia 
ja muuttumattomia. Vain niiden ilmaisumuodot olivat muuttu- 
neet ollen milloin selkeämpiä, milloin utuisempia, mutta tär- 
keintähän ei ollutkaan muoto. ”Sillä jos myö tarkemmin tutkis- 
telemme ihmiskunnan nykyisiä että entisiä aikoja, niin löyväm- 
me myö, että hyö jo niissä kaikkin vanhimmissakin, osottaavat 
samat mielet, samat halut ja himot, samat avut ja hyvyyvet, sa- 
mat tunnot ja taijot, samat teot ja työt, kuin nytkin. Sanalla sa- 
nottu, myö havaimme että ihmisen luonto on aina ollut yhellai- 
nen, ilman muuttumata, että hyö ovat olleet hyvät ja pahat, pa- 
hat ja hyvät, kummaistakin, molemmis' ja vuorotellen. Mikä on 
sitten muuttuna — ellei luonto? Se on erinäiset tavat ja käytökset, 
joilla tämä luonto on ihmisissä ilmoittainnaan ja vaikuttain- 
naan. ”?6 

Samalla valistusaatteille luonteenomainen pyrkimys alistaa 
kaikki järjen tuomioon johti siihen, että Gottlund suhtautui hy- 
vin tarkoin kansanrunouden ja kansan maailmankatsomuksen 
yhteiskuntakriittiseen puoleen. Siinä sananlaskujen luokittelus- 
sa, niissä osastojen nimityksissä, joita Gottlund ehdotti, samoin 
kuin itse sananlaskujen valikoinnissa hänen kielteinen suhtau- 
tumisensa feodaaliseen säätysortoon ja hänen valistushenkinen 
demokraattisuutensa ilmenivät selvästi. Sananlaskujen eri ryh- 
mät Gottlund nimesi seuraavasti: ”Pappiloista ja Papin siätys- 
tä”, ”Ruununmiehistä ja muista Herroista”, ”Rikkautesta ja köy- 
hyytestä”, ”Orjista ja Palkkaväestä”. Osastossa ”Hallituksesta” 
esiintyi sananlasku: ”Anna Jumala Kuninkaan kuulua, vaan ei 
näkyä”. Selityksessä Gottlund huomautti, että ”tässä on puhe 
vanhoista ajoista, silloin koska hyö matkusti isolla joukollansa, 
ja sillä rasitti moata”. 

Puolustaessaan valistusajan perinteitä Gottlund väitteli niiden 
romantikkojen kanssa, jotka pyrkimyksessään tarkoitukselli- 
seen kansan tietoisuuden arkaaisten puolien konservointiin piti- 
vät jo kouluopetustakin vahingollisena talonpojille. Otavan en- 
simmäisessä niteessä oli artikkeli Uskomuksesta ja valistukses- 
ta, jossa Gottlund jyrkästi tuomitsi J. G. Linsenin artikkelin, jos- 
sa hyökättiin kansanvalistusta vastaan. Ne jotka halusivat rajoit- 
taa talonpoikien lukemiset raamattuun, Gottlund nimesi ”hen- 
kellisen mielen-orjuuten” kannattajiksi (josta sitten myös seuraa 
”laillinen orjuus”). Mainitessaan tapauksista, joissa kirkolle so- 
pimattomia kirjoja on poltettu (mahdollisesti tämä oli viittaus 
Jaakko Juteinin kirjan polttamiseen), Gottlund piti sellaista yri- 
tyksenä elvyttää keskiaikaisen inkvisition pimeät ajat ja lisäsi, 
että vaikka Suomessa ei jesuiittoja ollutkaan, niin sellaisia ihmi- 
siä kylläkin, jotka rohkenivat väittää, että valistuksesta oli va- 
hinkoa.?? 

Runoilijana Gottlund ei ollut niin aktiivinen kuin Juteini, 
mutta osoitti kenties suurempaa taipumusta muotokokeiluihin. 
Osittain se johtui hänen kiinnostuksestaan runokäännöksiin. 
Hän käytti kyllä kansallisen kansanrunouden metriikkaa (kale- 
valaista ja rekilaulujen), mutta pyrki samalla ymppäämään suo- 
men runousoppiin myös uusia mittoja muiden kansojen tarjoa- 
man esimerkin mukaan. Sille ajalle oli ominaista sepittää laulu- 
tekstejä tunnettuihin kansansävelmiin. Tätä keinoa käytti Gott- 

lundkin. Näin syntyivät muun muassa hänen Paimenlaulunsa, 
joista eräät tulivat tunnetuksi kansan parissa, joka alkoi niitä 
laulaa. 

Gottlund käytti hyväkseen kansanlauluperinnettä myös kan- 
salais- ja valistuksellisiin tarkoituksiin. Tässä suhteessa kuvaava 
on runo Nyt ja ennen (1832), jossa puolittain leikillinen ja puolit- 
tain vakava hyvien vanhojen aikojen ylistys yhdistyy nykyisten 
tapojen - pappien laiskuuden ja juoppouden, virkamiesten huo- 
limattomuuden ja korskeuden sekä kauppiaiden epärehellisyy- 
den — arvosteluun. Runo oli tarkoitettu laulettavaksi kansan tun- 
temalla sävelellä. 

Gottlundilla on myös lemmenlyriikan kokeiluja. Erityisesti 
hän harjoitteli juomalauluja, ja hän tarjosi omia käännöksiään 
ruotsalaisen runoilijan Carl Michael Bellmanin runoista sekä nii- 
den jäljitelmiä. Kuten Gottlund kirjoitti Otavan ensimmäisessä 
niteessä (esipuheessa pieneen lemmen- ja juomalaulujen siker- 
mään), hän tässäkin tapauksessa tähtäsi opettavaiseen päämää- 
rään. Tavoissa oli hänen mukaansa vielä paljon raakuutta ja mel- 
kein eläimellisyyttäkin, ja laulujen oli määrä edistää sitä, että 
rakkaus kehittyisi henkisemmäksi ja että pidoissa arvostettai- 
siin syömisen ja juomisen sijasta enemmän keskustelua ja ystä- 
vällistä seurustelua. 

Vuonna 1839 Gottlund sai suomen kielen lehtorin viran Hel- 
singin yliopistossa. Seuraavana vuonna hän julkaisi ”opiskele- 
valle nuorisolle” omistetun runokirjan, runoelman nimeltä Ru- 
nola. Kirjan otsikkoon Gottlund sisällytti vertauskuvallisuutta, 
sen oli määrä merkitä eräänlaista mytologista runouden maata, 
sellaista kuin antiikin Parnasso. Suomalaisessa kansanmytolo- 
giassa sellaista runouden tyyssijaa ei ollut, joten Gottlund halusi 
täydentää kansanmytologiaa klassisten esikuvien ja normien 
mukaan. Tämä keinotekoinen yritys osoittautui kuitenkin kestä- 
mättömäksi niin historiallisessa kuin runollisessakin mielessä. 
Runoelmana se ei onnistunut, mutta omalla tavallaan se todistaa 
Gottlundin olleen riippuvainen normatiivisesta valistusajan 
klassisistisesta estetiikasta ja romantiikan olleen hänelle verra- 
ten vieras. Romantiikassa ei enää painotettu ikuisia normeja, 
vaan kulttuuri-ilmiöiden, myös kansanrunouden, historiallista ja 
kansallista omaleimaisuutta, kun taas Gottlund oli runoelmas- 
saan omaksunut kansanrunouden epiikasta vain oikeastaan Väi- 

nämöisen nimen ja senkin puhtaasti muodollisesti. Väinämöi- 
nen on Gottlundin runoelmassa menettänyt kansanrunojen tie- 
täjän ja runonlaulajan hahmon ja muuttunut abstraktiseksi ja 
vertauskuvalliseksi oppaaksi ”runolaan”, runon maahan jossa 
asuu keksittyjä pseudomytologisia olentoja. 

Mainittakoon myös, että Gottlund vuonna 1847 julkaisi koko- 
elman omia valittuja runojaan ja käännöksiään otsikolla Sampo. 
Kun yhteiskunnallinen nousu Euroopan vallankumousten aatto- 
na alkoi, Gottlund siirtyi journalistiikkaan ja alkoi vuonna 1846 
julkaista suomenkielistä sanomalehteä Suomalainen, joka kui- 
tenkin kiellettiin jo samana vuonna. Seuraavana vuonna Gott- 
lund sai luvan julkaista Suomi-nimistä lehteä. Sensuurivaikeuk- 
sien vuoksi lehti ilmestyi epäsäännöllisesti vuosina 1847-49. Kir- 
jallisessa suhteessa Gottlundin lehti oli huomion arvoinen siksi, 
että siinä ilmestyi ensi kerran suomennoksia eräistä venäläisen 
kirjallisuuden teoksista. Gottlund valitsi teokset erityisestä nä- 
kökulmasta: häntä kiinnosti ennen kaikkea se, mitä Venäjällä 
kirjoitettiin Suomesta ja suomalaisista. Näin käännettiin Vladi- 
mir Dalin Tsuhontsy v Peterburge (Suomalaiset Pietarissa), V. 
Odojevskin novelli Juznyj bereg Finljandiji v natsale XVIII 
stoletija (Suomen etelärannikko 1700-luvun alussa), N. Kukol'ni- 
kin novelli Erik Sil'vanovskij, ili zavojevanije Finljandiji vo 
vremena Petra Pervogo (Erik Silvanus eli Suomen valloitus Pie- 
tari Ensimmäisen aikoina) sekä katkelmia Jakov Grotin kirjasta 
Perejezdy po Finljandiji ot Ladozskogo ozera do reki Torneo 
(Matkoja Suomessa Laatokalta Tornionjoelle). 


5. Abraham Poppius ja Kallio 


Tämän ajan suomalaisesta lyriikasta voidaan mainita vielä kaksi 
nimeä: Abraham Poppius (1793-1866) ja Kallio (oikea nimi 
S. K. Berg, 1803-52). He kirjoittivat vähän, kaikkiaan vain pari- 
senkymmentä runoa ja nekin nuoruusvuosinaan opiskellessaan 
yliopistossa ja liikkuessaan kirjallisuuspiireissä. Poppiuksen 
kohdalla tämä aika osui 1810-luvun loppuun ja 1820-luvun al- 
kuun. Hänen yksitoista omaperäistä runoaan näkivät päivänva- 
lon turkulaisten romantikkojen julkaisuissa. Gottlund julkaisi 
Kallion viisi runoa Otavan toisessa niteessä vuonna 1832, ja kak- 
si Kallion runoa ilmestyi vielä sanomalehdissä. 

Vaikka Poppiuksen ja Kallion tuotanto olikin määrältään vaa- 
timaton, siinä ilmeni jotakin uutta Juteinin ja Gottlundin nou- 
dattamiin valistusajan perinteisiin verrattuna. Ensimmäiset ro- 
manttiset virtaukset suomenkielisessä runoudessa liitetäänkin 
tavallisesti juuri Poppiuksen ja Kallion runoihin. 

Poppiuksen ja Kallion runojen tärkein poikkeuksellinen piirre 
on se, että niissä ei enää esiinny järkiperäisyyttä eikä opettavai- 
suutta. Niissä on vallitsevana tunne ja lyyrinen elämys. Ajatus 
on kehittynyt rationalistisesta kuvalliseksi ja runolliseksi. Myös 
yhteys suulliseen runoperinteeseen alkaa heidän runoissaan 
näyttää uudenlaiselta. Tämän pani jo Arwidsson merkille esipu- 
heessaan Poppiuksen runoihin. Hän piti niitä uuden kirjallisen 
runouden esikuvana, runouden joka oli hengeltään kansan- 
omaista ja jossa kansanrunouden perinne sai elimellisen ja lah- 
jakkaan kuvastimensa. Arwidssonille Poppiuksen runot olivat 
periaatteellisesti tärkeitä nimenomaan osoittaessaan, että uuden 
suomalaisen runouden syntyminen kotimaisen kansanrunouden 
pohjalta oli mahdollista ja että tämä prosessi oli jo alkanut. Ar- 
widssonin mukaan uusi lyriikka syntyi vanhan ja nykyaikaisen 
yhteensulautumisesta: ensin piti herättää ”muinainen suomalai- 

nen henki”, ja sitten sen tuli sulautua yhteen ”uusimpien taide- 
käsitysten” kanssa. Arwidsson kirjoitti kuvaannollisesti, että 
kun vanha kansanrunous on sitä maaperää, josta uuden suoma- 
laisen lyriikan kukka versoo, niin valoa ja lämpöä sille säteilee 
nykykulttuuri. 

Poppiuksen ja Kallion lyriikalle on varsin luonteenomaista sii- 
nä eri vivahteissaan ilmenevä riutumuksen tunne. Se kuvaa 
omalla tavallaan heidän pyrkimystään romanttiseen maailman- 
aistimukseen ja romanttiseen estetiikkaan. He ylistävät joko 
lemmenriutumusta tai elegistä kotimaankaihoa pitkän eron jäl- 
keen tai myös hengen kaipuuta taivaan korkeuksiin ja maallisis- 
ta kahleista vapautumiseen. 

Lemmenriutumus taas saattoi saada eri sävyjä — alkaen iloisen 
haastavasta vuodatuksesta ja päättyen murheelliseen valituk- 
seen. Eräällä tavalla huomion arvoinen on Poppiuksen Vuoro 
Laulu. Siinä ei lemmentunne vielä ole niin lyyrisesti puhdas ar- 
kielämän aineellisista yksityiskohdista kuin hänen runossaan 
Horjutessa. Vuoro Laulun neitoa huolestuttaa elämän käytän- 
nöllinen puoli; hän kysyy, minne rakastettu köyhänä ja koditto- 
mana hänet veisi. 


Poika putkella puheli, 
Piika soitti sarvellansa. 

— Tule tyttönen minulle, 
Ole mulle onnellis'na! 

— Milles otat onnellesi? 
Köyhä koura, tyhjä tasku. 
— Tässä tyhjässä sylissä, 
Näillä köyhillä käsillä 
Kannan salon saari-maille, 
Korven keski-kankahille. 
Siellä saanen säilytellä, 
Siellä piilossa pidellä. 
Kyll' on Suomessa sopua, 
Tila väljä Wenäjässä! 
Tahotko korpehen kotisi, 
Taikka kauko-kaupunkeihin? 
Oletko oksalla metässä, 
Linnun virkoa pitelet? 
Valan ma varvuista pesäsi, 
Tuulen tiellä tuuvittelen, 
Linnun virsiä vetelen. 

Näin vastaa poika. 


Entäs häijyt leipä huolet, 
Lopun lauluillen tekevät? 


kysyy neito. Mutta poika vastaa, että hänellä on toki vahvat kä- 
det, joilla hän voi raivata metsään pellon ja kasvattaa viljaa. Pop- 
piukselle ominainen ylpeys isänmaasta ja maanviljelijän työstä 
lähentää tätä runoa Juteinin Lauluun Suomesta. Silti Poppius 
on kirjoittanut runonsa nimenomaan rakkaudesta. Rakkauden 
kutsu kaikuu tärkeimpänä lyyrisenä teemana, joka määrää kieli- 
kuvat ja intonaation. 


Runossa Horjutessa kuvakielellä ei ole arkisen konkreettisuu- 
den kohdetta. Sen päähenkilöstä emme tiedä, onko hän maan- 
viljelijä, onko hänellä varallisuutta jne. Lyyristä ajatusta kehitel- 
täessä korostetaan rakkauden riutumusta, vielä epämääräistä 
lemmityn kaipuuta, ja vastaavasti päähenkilön ympäristö me- 
nettää selkeät piirteensä, se laajenee koko maapallon mittoihin. 

Nämä olivat ensimmäisiä oireita siitä, että suomenkielisessä 
kirjoitetussa runoudessa alkoi tärkeimmäksi muodostua tun- 
teen, sisäisten tilojen ja sielunelämän ilmaiseminen. Hieman 
epätavallinen todiste tästä on Kallion runo Sirkka. Siinä on otet- 
tu perinteellinen satuaihe muurahaisesta ja sirkasta, mutta pe- 
rinteestä poiketen kirjoittaja kieltäytyy päättävästi tavanomai- 
sesta opettavaisuudesta ja moralisoinnista. Tosin Kallionkin ru- 
nossa muurahainen puhuu opettavaisesti ahkeruuden välttämät- 
tömyydestä, mutta runoilija antaa sille epiteetin ”itara itikka”. 
Sellainen ei pysty ymmärtämään pyyteettömän ilon ihanuutta. 
Runossa poetisoidaan ilo, kyky antautua tunteen valtaan, kun 
taas opettavaisuus ja utilitarismi hylätään tarkoituksellisesti. 
Runossa tätä painotetaan melko ilmaisuvoimaisesti, ja juuri hei- 
näsirkan antaumuksellinen laulunilo tartuttaa koko ympäröivän 


luonnon. 


Sirkka laulo lystiksensä, 
oman intonsa ilossa, 
huviksensa hyräeli 
mättähällä mesisellä, 
simakukkien keralla. 

Päivä paisto. Nurmen nunnut, 
kukat kullaset, keolla, 
kattelivat, kuuntelivat 
kun hän laulella liritti. 


Suomenkielisessä kirjoitetussa runoudessa Kallio lienee ollut 
ensimmäisiä, jotka alkoivat ylistää luontoa personoiden sen in- 
himillisellä sisällöllä. Tämä tapahtui osittain kansanrunouden 
lyriikan vaikutuksesta. Henkistyneen ja sydämellä aistitun luon- 
non kuvia esiintyy hänen runoissaan Kulta perhoset, Ystävälle- 
ni, Runo ja Oma maa. Viimeinen runo kiehtoo elegisen juhlaval- 
la tyylillään, syvällisellä tunteellaan ja terävästi ilmaistulla koti- 
-maanrakkaudellaan. Ei ole sattuma, että vain muutaman runon 
julkaissutta Kalliota toisinaan nimitetään ”ensimmäiseksi suo- 
malaiseksi klassikoksi”. Hänen runoaan Oma maa voidaan to- 
dellakin pitää klassisena teoksena. Nykyaikaista lukijaa ei tässä 
tapauksessa enää kovin häiritse edes kielen vanhahtavuuskaan 
se päinvastoin tehostaa paikoin ylevän juhlavuuden vaikutel- 
maa. Se on varhaisen suomalaisen lyriikan parhaita runoja isän- 
maasta. Seuraavat suomalaiset runoilijat ovat kehitelleet tuotan- 
nossaan sen kielikuvia ja motiiveja. Esimerkiksi kumpuilevien 
pohjoisten lakeuksien motiivi ja nuorukaisen ja karhun kaksin- 
kamppailu esiintyivät myöhemmin lyyrisenä teemana Aleksis 
Kiven Metsämiehen laulussa. 

Poppiuksen ja Kallion suppea tuotanto oli tietynlainen merk- 
kipylväs suomalaisen lyriikan kehityksessä sen valloittaessa in- 
himillisten tunteiden ja elämysten maailmaa. 

Tuntuvammin romanttiset virtaukset ilmenivät tuolloin kui- 
tenkin Suomen ruotsinkielisessä kirjallisuudessa. 


6. Ruotsinkielinen kirjallisuus. 
Turun romantikot 


Vuonna 1815 ryhmä nuoria Turun yliopiston opettajia — joukossa 
Johan Gabriel Linsen, Adolf Ivar Arwidsson, A. G. Sjöström ja 
F. Bergbom - perusti kirjallisuuspiirin, johon romanttisten vir- 
tausten leviäminen Suomessa liittyi. Vuosina 1817-18 piirin jäse- 
net julkaisivat kaksi numeroa Aura-nimistä almanakkaa (Turun 
halki virtaavan Aurajoen mukaan). Numeroissa oli alkuperäisiä 
runoja ja artikkeleja sekä Platonin, Goethen ja August Schlege- 
lin kirjoitusten käännöksiä, jotka vastasivat pohdinnan alaisia 
suomalaisen itsetunnon kehitysongelmia. Esimerkiksi Platonin 
dialogeista käännettiin Kriton, jonka aihe oli uskollisuus isän- 
maalle jopa kuoleman kasvojen edessä. Platonin dialogissa 
omien kansalaistensa tuomitsema Sokrates kieltäytyy pakene- 
masta salaa vankilasta ja kotikaupungistaan. Vieras maa ei häntä 
houkuta, sillä ei ole lupa perääntyä, väistyä tai jättää paikkaansa 
rivissä. Kansallis-isänmaallinen teema oli varsin ajankohtainen 
sen ajan Suomessa, josta eräät sivistyneistön jäsenet eri syistä 
muuttivat Ruotsiin. 

Vuosina 1819-23 turkulaiset romantikot (Linsen, Bergbom) 
julkaisivat lehteä nimeltä Mnemosyne. Vuoden 1821 alussa Ar- 
widsson ryhtyi julkaisemaan radikaalimpaa viikkolehteä nimel- 
tä Åbo Morgonblad, jonka viranomaiset kuitenkin kielsivät sa- 
man vuoden lopulla. Nämä turkulaisromantikkojen tärkeimmät 
julkaisut ilmestyivät ruotsin kielellä. 

Melkein kaikki turkulaisromantikot julkaisivat ajoittain runo- 
ja, vaikka eteviä runoilijoita heidän joukossaan ei ollutkaan. Kir- 
jallisuushistoriallisesti ansaitsevat eniten huomiota heidän artik- 
kelinsa, joissa ensi kerran tuotiin esille ne yhteiskunnalliset ja 
kirjallisuuden ongelmat, jotka pysyivät ajankohtaisina myös 
seuraavina vuosikymmeninä. 

Kun Porthan ja muut suomalaiset valistusmiehet olivat aat- 

teellisesti olleet sidoksissa pääasiallisesti englantilais-ranskalai- 
seen valistukseen, niin Turun romantiikan syntyessä Suomessa 
alkoi vahvistua uusi kirjallinen ja ideologinen suuntaus pääosin 
Saksaan. Kiinnostuttiin Kantin, Fichten ja Schellingin filosofias- 
ta, Herderin kulttuurihistoriallisista ja folkloristisista näkemyk- 
sistä sekä Saksan romantiikan estetiikasta ja runoudesta. Välit- 
täjinä toimivat ruotsalaiset romantikot, joihin suomalaisia useis- 
sa tapauksissa liittivät henkilökohtaiset kosketukset (Arwids- 
son, Gottlund, Poppius, Sjögren olivat nuoruudessaan opiskel- 
leet Uppsalassa, joka oli Ruotsin romantiikan keskuksia). Ar- 
widsson piti Saksaa yleiseurooppalaisen romantiikan kehtona ja 


. keskuksena. Siellä oli hänen sanojensa mukaan laskettu uuden 


eurooppalaisen koulukunnan perusta alkaen Kantin ponniste- 
luista filosofian perusteiden lujittamiseksi, ja sitten sen kehit- 
tyessä idealistisesti edelleen se täydellisti itseään jatkuvasti.” 
Tällöin Arwidsson asetti saksalaisen idealismin vastakohdaksi 
valistusfilosofien materialistiselle empirismille. Todettakoon, et- 
tä tämä Turun romantiikan kaudella alkanut saksalaisen idealis- 
tisen filosofian harrastus osoittautui varsin pitkäaikaiseksi, ja 
Snellmanilla oli 1840-luvulla jo syytä nimittää suomalaisia ”sak- 
salaisen sivistyksen vasalleiksi” ja neuvoa heitä vaihtamaan 
opettajia, kääntymään saksalaisten sijasta jälleen ranskalaisten 
puoleen, Rousseau ja ensyklopedistit mukaan luettuina. 
Suomalaisten perehdyttäminen eurooppalaiseen romantiik- 
kaan muodostui yhdeksi Turun romantikkojen tehtävistä. Mne- 
mosynen ensimmäisessä numerossa sen toimittaja Linsen valit- 
teli suomalaisten perehtymättömyyttä sen ajan Euroopan henki- 
seen elämään: ”Kuitenkin kirjallisuus on viime vuosikymmeni- 
nä muuttanut niin muotoaan, filosofian, uskonnon ja kaunotai- 
teiden aloilla on syntynyt niin monia mielipiteitä, jotka uudel- 
leen muovaavat inhimillisen sivistyksen pääperiaatteita ja taiste- 
levat viime vuosisadan jälkipuoliskolla vallinneita käsityksiä 
vastaan, niin monia erinomaisia ja omaan aikaansa suuresti vai- 
kuttavia neroja ilmestynyt etenkin Saksassa, neroja, jotka suu- 
relle osalle Suomen sivistynyttä yleisöä ulkomaisten kirjalli- 
suuslehtien puutteellisen saannin takia tuskin ovat nimeltään 
tunnettuja, joten nykyjään voitaneen pitää suurempaa kirjalli- 
suudenharrastusta tärkeämpänä kuin koskaan ennen.”30 
Yhteiskunnallisesti ja historiallisesti Turun romantiikkaa voi- 

daan pitää ensimmäisenä suomalaisena reaktiona kapitalismin 
kehityksen ristiriitaisuuteen yleiseurooppalaisessa mitassa sa- 
moin kuin varhaisporvarillisiin tendensseihin Suomessa itses- 
sään. Romanttisen suunnan kirjailijoille oli jo ilmeistä, että eu- 
rooppalaisella kapitalismilla oli käytännössä kovin vähän yhteis- 
tä valistusfilosofien ja humanistien ihanteiden kanssa. Tässä ro- 
mantikot poikkesivatkin periaatteellisesti niistä oman aikansa 
kirjailijoista, jotka valistusperinteitä jatkaen eivät vielä olleet tie- 
toisia valistusihanteiden kriisistä, vaan uskoivat uuden sivilisaa- 
tion ihanteellisen järkevään sisältöön. Esimerkiksi Gottlundille 
oli eurooppalaisten suorittama Pohjois-Amerikan asuttaminen 
vain järjen voitto villeydestä. Juteini taas, joka runoissaan ylisti 
puhtaasti valistusaatteiden perinteen mukaisesti ”järkevän val- 
tion” utopiaa, ei vielä ollut lainkaan huolissaan porvarillisen ke- 
hityksen ristiriidoista. 

Romantikot sitä vastoin kohdistivat erityisen kärjekkäästi 
huomionsa näihin vastakohtiin puhuessaan oman aikansa sivili- 
saation väärästä suunnasta. Tällä he tarkoittivat nimenomaan 
eurooppalaisen kapitalismin ristiriitoja, joihin he lukivat myös 
Suomen kehityksen mahdolliset tendenssit. Romantikot olivat 
jo huolissaan siitä, mahtoiko samanlaisia ristiriitoja piillä myös 
silloisen puolipatriarkaalisen ja vielä verraten alikehittyneen 
Suomen tulevaisuudessa. 

Turun romantiikan piirissä syntyi ensi kerran juuri romanti- 
koille erityisen luonteenomainen Suomen ja ”uuden Euroopan” 
vastakkainasettelu, suomalaisen patriarkaalisen omaleimaisuu- 
den ja eurooppalaisen kapitalismin antiteesi. Aivan selvästi tä- 
mä ilmeni esimerkiksi Aurassa julkaistussa artikkelissa Muuta- 
mista Suomen kirjallisuuden ja kulttuurin esteistä, jonka oli kir- 
joittanut Turun romantikkoja lähellä oleva filosofi J.J. Teng- 
ström. Hän kirjoitti uudessa Euroopassa vallalle päässeen porva- 
rillisen praktisismin hengessä torjuvasti siitä, että ”uudempi Eu- 
rooppa on joutunut voittoisan sivilisatsioninsa lumoihin, poi- 
kennut siitä korkeammasta ihanteellisesta suunnasta, joka laski 
sen nykyisen kulttuurin ensimmäisen perustuksen, että sen pyr- 
kimys vähitellen suuntautui enemmän kaupallisiin ja taloudelli- 
siin etuihin kuin todelliseen sielunjalostamiseen, ihmisyyden 
kauneimpien taipumusten sopusointuiseen kehittämiseen... 
Ennen kansojen nähtiin taistelevan uskontonsa, kunniansa, val- 


0. RUOTSINKIELINEN KIRJALLISUUS. TURUN ROMANTIKOT 


tiomuotonsa ja itsenäisyytensä puolesta; nyt tulivat varallisuus, 
siirtomaiden omistus, kauppaedut ja teollisuuden vilkastuttami- 
nen kansojen tunnussanoiksi.”! Suomalaisten tuli vastustaa 
kaikkea tätä ja huolehtia aidon kulttuurin kukoistuksesta. Suo- 
men luontokin edisti kirjoittajan mukaan sen puolipatriarkaali- 
sen kehitysvaiheen pitenemistä, joka oli eräänlainen väliasema 
alkukantaisten heimojen vapaan luonnontilan ja uuden ajan 
kansalaisyhteiskunnan välissä. Mutta uuden sivilisaation kieltei- 
set puolet vaikuttivat jo Suomessakin. Patriarkaalinen moraali 
rappeutui, itsekkyys ja proosallinen ajattelutapa levisivät, syn- 
nynnäiset runoilijat olivat kansan keskuudessa jo harvinaisia. 


- Kapitalismin kehittyessä lisääntyi kyllä aineellisten hyödykkei- 


den tuotanto, mutta ihmisen henkinen kehitys yksipuolistui, 
työnjako syveni, yhteiskuntaluokat loittonivat kauas toisistaan. 
Artikkelin kirjoittajan mukaan Suomen kulttuurikehitystä vai- 
keuttivat vielä kaksi seikkaa: valtiollisen itsenäisyyden puuttumi- 
nen ja kaksikielisyys samoin kuin se, että maan perusväestö, 
suomalainen talonpojisto oli kielimuurilla erotettu sivistyneistä 
säädyistä. 

Jotta porvarillisen sivilisaation turmiollisia puolia voitaisiin 
menestyksellisesti vastustaa ja samalla välttää mahdolliset yh- 
teiskunnalliset mullistukset, Tengström kehotti sivistyneitä sää- 
tyjä kääntämään kasvonsa kansan puoleen, tuntemaan rakkaut- 
ta sen kulttuuriperintöön ja pitämään arvossa kansanrunoutta. 
Tämä myönteinen ilmapiiri edistäisi runollisen mielikuvituksen 
vilkastumista myös talonpoikien omassa keskuudessa. Teng- 
strömin mukaan todellinen kulttuuri erosikin väärästä valistuk- 
sesta juuri siinä, että se tähtäsi aineellisten ja käytännöllisten ta- 
voitteiden sijasta henkisiin päämääriin, ja nimenomaan kansan 
henkisestä tilasta oli pidettävä huoli. 

Tällaiset kehotukset lähentyä kansaa ja varjella sen omalei- 
maisuutta vierailta vaikutteilta saattoivat saada myös selvästi 
konservatiivistakin sivumakua. Osittain tämä ilmeni jo Teng- 
strömin pohdiskeluissa, mutta vielä enemmän Linsénin artikke- 
lissa Kansanvalistuksesta (1820). Linsön vastusti kaikkia niitä, 
jotka pyrkivät levittämään kansan keskuuteen myönteisiä tieto- 
ja ja valistamaan sitä. Vuonna 1820 Reinhold von Becker alkoi 
julkaista suomen kielellä Turun Wiikko-Sanomia, joka oli tar- 
koitettu pääasiallisesti talonpojille. Pian sillä oli jopa 2 000 tilaa- 


5. 1810-1820-LUKUJEN KIRJALLISUUS 190 


jaa, mikä siihen aikaan oli vaikuttava määrä. Artikkelissaan 
Linsen väitti, että Becker aiheutti lehdellään vain vahinkoa. His- 
torian, lainopin ja luonnontieteiden tiedoilla talonpoika ei teh- 
nyt mitään, Linsen kirjoitti. ”Kyllä se on kaikin puolin liikaa: si- 
ten te ette varmaankaan tee hänestä ymmärtäväistä. Päinvastoin 
hänen luonnollinen älynsä ja ymmärryksensä tuolla tavoin pi- 
laantuu, hänen viihtymyksensä omassa piirissään häiriintyy, hä- 
nen tapojensa puhtaus ja yksinkertaisuus saastuvat, hän lakkaa 
olemasta enää turmeltumaton luonnonlapsi, jolle kaikki ilmenee 
niin miellyttävässä valossa, niin rikkaana ja tasaisena, niin oi- 
keana ja yksinkertaisena, niin sopusointuisena ja soveliaana.”32 
Linsön vastusti talonpojille annettavaa kouluopetusta. Luku- ja 
kirjoitustaito johtivat vain suullisen runoperinteen sammumi- 
seen ja kansan kielen roskaantumiseen kirjallisista sanoista ja 
oppineista käsitteistä. Raamattu oli ainoa kirja, jota talonpoika 
tarvitsi. ”Uskonto on kaikkien yhteinen ja yhdistää kaikkia. 
Kunhan vain mieli on sille avoimena, lähenevät eri ikäkaudet, 
eri säädyt, yksinkertainen ja viisas toisiansa samalla lapsellisella 
luottamuksella, samalla sydämen hiljaisella hartaudella. Uskon- 
nonopetus käsittää senvuoksi kaikki ihmisluokat: ja mitään 
muuta opetusta varsinainen kansa ei tarvitse, niin, mikään muu 
ei sille ole hyödyllistä.”83 

Väitellessään talonpoikaisvalistajien kanssa Linsen esitti väit- 
teen, että kansaa ei tarvinnut opettaa, mutta siltä tuli oppia. To- 
dellisen kulttuurin tuli palata luonnontilaansa, ja tällä paluutiel- 
lä patriarkaalinen suomalainen talonpoika, joka oli vielä lähellä 
luontoa, oli Linsenille elävänä suuntamerkkinä. ”Tästä syystä on 
sivistyneen välttämätöntä tuttavallisesti liittyä niihin, jotka us- 
kollisemmin seuraavat luonnon johdatusta ja joille se ainakin 
vielä hymyilee äidillisemmällä mielisuosiolla.”34 Se patriarkaali- 
sen tilan liikkumattomuuden ihannointi, jota ensi kerran niin 
selvästi julistettiin Turun romantikkojen artikkeleissa, ilmeni 
myöhemmin suomalaisessa runoudessa, esimerkiksi J. L. Rune- 
bergin tuotannossa. Tällaisen ihannoinnin kannattajat pitivät 
Suomen kansan poliittisen itsetunnon kehittämistä sille tarpeet- 
tomana ja vaarallisenakin. Kun Tengström artikkelissaan poh- 
diskeli lehdistön vapautta, hän samalla teki sen varauksen, että 
suomalaisten tulisi luopua poliittisten kysymysten käsittelystä. 
Hän ei pitänyt Suomen kansaa historiallisesti aktiivisiin kansoi- 


6. RUOTSINKIELINEN KIRJALLISUUS. TURUN ROMANTIKOT 191 


hin kuuluvana. Eräässä myöhäisemmässä artikkelissaan Teng- 
ström kirjoitti, että ”ylimyskansojen” ohella on olemassa ”talon- 
poikaiskansoja”, joiden ei tule puuttua maailmanpolitiikkaan, ja 
että historia itse on määrännyt Suomen kansalle jälkimmäisen 
aseman. Tällaisissa pohdiskeluissa kuvastui silloinen suomalai- 
nen takapajuisuus ja Euroopan poliittisen taantumuksen vaiku- 
tus pyhän allianssin herruuden kaudella. 

Turun romantiikassa tämä ei ollut kuitenkaan ainoa aatteellis- 
kirjallinen suuntaus. Edistyksellisempiä virtauksia siinä edusti 
Arwidsson, jonka toiminta tähtäsi juuri suomalaisten takapajui- 
suuden voittamiseen ja poliittisen itsetunnon herättämiseen 
suomalaisissa. Kun Linsen halutessaan korostaa kansanvalis- 
tuksen vaarallisuutta muistutti lukijoilleen harkitsemattoman 
Faethon-nuorukaisen murheellisesta kohtalosta, kun tämä oli 
miltei polttaa koko maan tulivaunuillaan, niin Arwidsson arvosti 
toista mytologista kuvaa, nimittäin ihmelintu Fenixiä, joka oli 
ikuisen uudistumisen symboli. 

Romanttisia piirteitä ilmeni myös Turun romantikkojen lyrii- 
kassa. Romanttisen estetiikan mukaisesti heidän runoissaan voi 
havaita mitä intohimoisimman pyrkimyksen henkisen subjektii- 
visuuden, yksilön maailman, individualistisen elämyksen abso- 
lutisoitumiseen. Ihanteellinen asetetaan aineellisen jyrkäksi vas- 
takohdaksi. Ja kun ihminen saa hengen alalla vapauden, niin ai- 
neellinen sitä vastoin kahlitsee hänen ihanteellisia pyrkimyk- 
siään. Lyriikassa muovautuu uusi käsitys runoilijasta ja hänen 
korkeasta kutsumuksestaan. Runoilija on jumalten valittu, jon- 
ka katse suuntautuu etäisyyksiin; hänen hahmonsa verhoutuu 
usein kosmiseen pessimismiin ja tuntee maallisten kahleiden 
painon. Empiirisen todellisuuden lävitse, joka on hänelle vain 
epätodellinen ja arvoton aavemaailma, runoilija pyrkii todelli- 
seen ihanteelliseen maailmaan. Häntä askarruttavat ikuisuuden 
ongelmat, ja ikuinen taas sisältyy hengen, sielun elämään. Kuten 
A. G. Sjöström kirjoitti runossaan Drömmarne (Haaveita), vain 
se jolle avautuu aineellisten asioiden kätköissä oleva henkinen 
maailma, kykenee elämään unelmoiden, muille unelmat ovat 
pelkkiä tyhjiä unia. Ihminen on kuolevainen, ja vain korkean 
henkisyyden kautta, jonka saavuttaminen on eräänlainen uro- 
työ, hän herää ikuisuuteen. Sama Sjöström kirjoitti runossaan 
Tröst (Lohtu): 

Visst är hon stor, den konst, och undransvärd, 
att upprätt stä vid lifvets alla skiften. 

Dock, hvad är lifvet sjelf? En Ijungeldsfärd 
frän vaggans drömverld till den murkna griften. 
Snart eller sent naturn tar ut sin gärd; 

men ofvan grafven lefver skönt bedriften, 

och vakar som en Engel vid dess rand, 

och blickar tjust mot evighetens land.35 


Romanttisen runoilijan ihanteen mukaan taide henkisyyden 
korkeimpana ilmentymänä vaatii uhrautuvaa palvelemista. Suo- 
malaisessa lyriikassa ilmestyy näin ensi kerran sankarillisen 
epäitsekäs ja uhrautuva runoilijahahmo, joka hengen palvojana 
antaa sielunsa palon polttaa itsensä tuhkaksi. ”Leijua tunteiden 
siivillä, polttaa itsensä niiden liekissä - se on runoilijan osa, joka 
hänelle on ylhäältä annettu”, sanotaan G. Idman-Idestamin ru- 
nossa Skalden och döden (Runoilija ja kuolema). Hänen runos- 
saan sulautuvat elämä ja kuolema yhteen, tie kaukaiseen ihan- 
teeseen kulkee halki yön pimeyden, ja ainoa valo laulajalle on 
hänen oman sydämensä liekki. Romantiikka merkitsi rauhatto- 


man ja myrskyisen elämän ylistystä. Elämä käsitettiin tällöin jat- 
kuvaksi luomiseksi, liikkeeksi ja vaellukseksi. Esimerkkinä täs- 
tä on Idman-Idestamin runo Vandringshelsning (Vaellusterveh- 
dys). 

Rauhattoman elämän ihanteesta tuli jossakin määrin elämän- 
tapaihanne, mikä oli erityisen luonteenomaista Arwidssonille ja 
hänen toiminnalleen. 


7. Adolf Ivar Arwidsson 


Adolf Ivar Arwidsson (1791-1858) syntyi papin perheessä, suorit- 


_ ti Turun yliopiston loppututkinnon ja saatuaan maisterin oppi- 


arvon jatkoi opintojaan Uppsalassa, missä samalla kirjoitteli 
ruotsalaisiin aikakauslehtiin. Vuodesta 1817 hän toimi yleisen 
historian dosenttina Turun yliopistossa, josta hänet erotettiin 
vuonna 1822 lehtimiestoimintansa takia. Seuraavan vuoden syk- 
syllä, viranomaisten kanssa syntyneen selkkauksen pitkittyessä, 
Arwidssonin oli pakko muuttaa Ruotsiin. 


Elämänsä Suomen-kaudelta Arwidsson laati oman elämäker- 
tansa vuosina 1821-23. Se sisältää arvokkaita tietoja, joiden avul- 
la on helpompi ymmärtää hänen henkistä kehitystään. Mielen- 
kiintoisia ovat varsinkin Arwidssonin omat havainnot siitä, mi- 
ten hänen romanttinen maailmankäsityksensä muodostui. Nuo- 
ruudessaan hän luki pääasiallisesti ruotsalaisia klassisisteja, 
”akateemisen” suunnan kirjailijoita, eikä hänellä silloin vielä ol- 
lut aavistustakaan romantikkojen ensimmäisistä kirjoituksista. 
Muutamaa harvaa poikkeusta lukuun ottamatta klassisistien ru- 
noelmat, oodit ja satiirit ikävystyttivät häntä, mutta hän oli vielä 
taipuvainen syyttämään siitä omaa kehittymätöntä makuaan. 
Vielä kun hänen käsiinsä osui ruotsalaisten romantikkojen aika- 
kauslehti Polyfemos, hän ei aluksi täysin luottanut heidän kriitti- 
seen pilkkaansa, joka kohdistui ”vanhaan kouluun”, vaikka hä- 
nestä pian tulikin sen vastustaja. Silti Arwidsson tunsi jo tuossa 
varhaisvaiheessa epämääräistä viehtymystä suurten intohimojen 
runouteen, joka kohosi arkipäivän yläpuolelle ja oli vieras kai- 
kelle proosalliselle didaktiikalle. Hän haaveili omien sanojensa 
mukaan sankarillisesta taiteesta vakuuttuneena siitä, että runoi- 
lija oli sankarien sukua ja että molemmat ovat saman heimon 
lapsia. Todellisuus kuitenkin näytti olevan kaukana sankaruu- 

desta, heikentyneen vuosisadan ihmiset askartelivat arkipäiväis- 
ten aineellisten etupyrkimysten parissa tuntematta ylevää hen- 
kistä innostusta. Ja ”silloin astuivat silmieni eteen keskiajan iha- 
nat ritarit, nuo teräspukuiset puolijumalat, jotka neitseellisellä 
mielellään ja sydämellään sekä lapsellisella hartaudellaan ja 
hurskaudellaan uhmailivat koko maailman mahtia ja hornan 
juonia. Tässä näin toisiinsa yhtyneinä sankari- ja taide-elämän 
ihanteen, ja salamana iski mieleeni: joka ei Jumalan valtakuntaa 
ota vastaan niinkuin lapsi, ei suinkaan siihen tule sisälle. ”%6 
Tuloksena tästä viehtymyksestä ritariaikoihin syntyi Arwids- 
sonin yliopistollinen väitöskirja Historiallinen esitys keskiajan 
romantiikan luonteesta (1817). Se oli poleeminen yritys voittaa 
valistusajan suhtautuminen keskiaikaan, yritys ymmärtää se 
luonnollisena renkaana historian etenevässä liikkeessä. Nojau- 
tuen Herderin, Friedrich Schlegelin ja muiden romantikkojen 
aatteisiin Arwidsson puolusti kehittymättömien luonnon- ja bar- 
baarikansojen kulttuuria, jota klassisistit olivat hylkineet ”epä- 
klassisena”. Keskiaikaa arvioidessaan Arwidsson omasta viehty- 
myksestään tietoisena pyrki silti välttämään äärimmäisyyksiä. 
Niin menneisyydessä kuin nykyaikanakin on keskiajalla ollut 
omat moittijansa ja ihailijansa, hän kirjoitti. Toiset ovat paljasta- 
neet keskiajan pelkäksi barbaarisuudeksi ja ylistäneet uutta ai- 
kaa, toiset ovat ihannoineet kiihkeästi ritariaikoja. Molemmat 
ovat syyllistyneet yksipuolisuuteen, mutta Arwidsson itse lu- 
keutui kuitenkin mieluiten jälkimmäisiin, sillä ”on hupaisampi 
niiden kanssa vaikkapa hullutellakin, jotka ovat liiaksi ylistel- 
leet, kuin lukeutua niiden joukkoon, jotka tekevät kaiken voita- 
vansa pinnistetyllä työllä ja vaivalla keksiäkseen pienimpiäkin 
moitteen aiheita. Eikä meidän ole ollut tarvis etsiä tätä syytä 
puolustautuaksemme. Me olemme näet sitä mieltä, että romant- 
tisesta hengestään huomattavan keskiajan muisto on niin kauan 
suosiossa säilytettävä ja kunniassa pidettävä, kuin ihmissydä- 
miä liikuttavat hurskaan mielen, rehellisten tapojen ja voitta- 
mattomien hyveitten mainiot esimerkit. Mutta ne, jotka tuossa 
aikakaudessa eivät näe muuta kuin hämärää yötä, raakuutta ja 
hirmutöitä, tehkööt hyvin ja punnitkoot itsekseen, kuinka aurin- 
gonpimennyksessä se osa aurinkoa, joka ei ole himmennetty, 
välkkyy sitä suloisemmalla hohteella. Ja joskin päivä kokonaan 
pimenee, ei silti sankka synkkyys kaikkialla vallitse; päinvas- 

toin on sittenkin siellä täällä seutuja, jotka loistavat ja välkky- 
vät.”s7 

Tämä ei ollut keskiajan varaukseton puolustus. Enemmänkin 
Arwidsson oli vakuuttunut siitä, että oikealle romantiikalle sel- 
lainen puolustus samoin kuin kehotukset palata keskiajan jär- 
jestykseen eivät yleensä olleet sallittuja. Oikea romantiikka - sil- 
lä tavoin kun hän sen ymmärsi - liittyi erottamattomasti kehi- 
tyksen loputtomuuden ja historiallisen liikkeen peruuttamatto- 
muuden ajatukseen. Kiistäen klassisistien suuntautumisen an- 
tiikkiin ja väittäen, ettei sellaisia aikakausia ja kansoja olekaan, 
joiden historiassa ei olisi edes jotakin myönteistä, Arwidsson 
puolusti kansallisen kulttuurikokemuksen merkitystä. Kysymys 
ei ollut patriarkaalisuuden säilömisestä — sellainen näkemys oli 
Arwidssonille vieraampi kuin kenellekään muulle turkulaisro- 
mantikolle. Päinvastoin Arwidssonilla oli poikkeuksellisen 
herkkä ajan vaihtuvuuden taju. Juuri siirtymäkautena hän oli 
taipuvainen ajattelemaan myös keskiaikaa. Verratessaan tässä 
mielessä keskiaikaa ja omaa aikaansa hän kirjoitti lehdessään 
Abo Morgonblad (n:o 38/1821), että ”jos keskiaika merkitsee siir- 
tymäkautta, jolla sinänsä ei ollut varsinaisia ominaisuuksia, 
mutta jonka uumenista seuraavat vuosisadat syntyivät, niin mei- 
dän aikamme ansaitsee tuon nimityksen kaikissa suhteissa”. 

Arwidssonille oli erityisen luonteenomaista tajuta ajan virtaa- 
vuus ja vaihtuvuus, se että se avautui tulevaisuudelle ja että sii- 
nä piili tulevaisuus. Koko hänen maailmankatsomuksensa lävit- 
se kulkee kehitysidea, joka määrää hänen käsityksensä luonnos- 
ta, yhteiskunnan historiasta ja kulttuurista. Arwidssoniin vai- 
kutti olennaisesti Schellingin luonnonfilosofia, johon hän tutus- 
tui jo yliopistovuosinaan. Yliopistossa hän opiskeli jonkin aikaa 
luonnontieteitä. Myöhemmin Abo Morgonbladissa (n:o 23/1821) 
ilmestyi artikkeli maan, sen pinnanmuodostuksen, ilmaston, 
eläimistön ja kasviston kehityksestä. Schellingin luonnonfiloso- 
fiasta Arwidsson omaksui voimien dynaamisen vastakkaisuu- 
den periaatteen yleisenä luonnonlakina. Schellingin mukaan 
kaikki voima on henkistä, vain hengelle on ominaista aktiivinen 
elementti, joka ilmenee luonnon prosesseissa. Tärkeintä luon- 
nossa on itse prosessien dynaamisuus, kun taas staattiset tilat 
ovat luonnossa vain suhteellisia. Aineelliset esineet ja oliot sel- 
laisinaan, määrätyissä kiinteissä muodoissaan, ovat vain suhteel- 

lisia lepopisteitä. Olion ydin on hengen kahden toiminta-alan: 
1. rajattomasti luovan ja 2. rajoittavan erityinen tasapainotila. 
Mutta tasapainotila on väliaikainen ja ohimenevä; luonnon luo- 
va henki, joka loputtomasti pyrkii ilmentämään itseään yhä täy- 
dellisemmin, rikkoo esineiden vakiintuneet muodot ilmentyäk- 
seen taas uusissa muodoissa. Kaikki vakiintunut, kangistunut, 
jähmettynyt joutuu väistämättä alituiseen luonnossa tapahtu- 
vien voimaprosessien virtaan. 

Tämän schellingiläisen dynaamisuuskäsityksen kaikuja saat- 
taa tavoittaa paitsi Arwidssonin artikkeleissa myös hänen ru- 
noissaan. Se kuvastuu jo hänen tyylissäänkin. Vuonna 1816 
eräässä ruotsalaisessa aikakauslehdessä ilmestyi hänen runonsa 
Vid en smälthytta (Sulatossa), jossa kuvataan jatkuvaa käymisti- 
laa maan uumenissa. Oikeastaan koko maailma on jättimäi- 
nen sulatto. Syvällä pimeydessä mielikuvitukselliset henget lou- 
hivat maan uumenista malmia ja heittävät sen tuleen. Tulivirrat 
taistelevat inerttisen materian piintyneisyyttä vastaan, sen ko- 
vuus vastustaa tulta, mutta moukariniskujen alla se antaa perik- 
si, muuttaa muotoaan, joka kuitenkin jälleen kovettuu ja kivet- 
tyy estäen siten kaikkea elollista. 

Arwidssonin tyylille — hänen publisistiikkansa mukaan luettu- 
na — on ominaista vastakkaisten käsitteiden keskinäinen jänni- 
tys ja yhteentörmäys - liikkeen ja levon, voiman ja heikkouden, 
myrskyn ja tyvenen, loputtoman ja lopullisen, hengen aktiivi- 
suuden ja materian piintyneisyyden. Seuraavassa kuvaava kat- 
kelma hänen artikkelistaan, joka ilmestyi Abo Morgonbladin nu- 
merossa 26, vuonna 1821: ”On aikoja, jolloin on välttämätöntä 
käydä taisteluun ja kamppailla. Myrsky valaisee tyvenen maail- 
man, vihuri karkottaa raskaan ja tukahduttavan sumun, jotta au- 
ringon lämpimät säteet voisivat lämmittää jäähtyneen maan, he- 
rättää uuden elämän ja uuden vihreän kasvun. Mutta voiko hir- 
mumyrsky ilmentää voimaansa hiljaisella levolla? Voiko sen ul- 
vonta muistuttaa pajupillin hentoja säveliä, jotka tuudittavat 
luonnon vain syvempään uneen? Ei, hirmumyrskyn on määrä 
raivota ja puhdistaa ilmaa, vaikka se estäisikin turturikyyhkyjä 
laaksossa kujertamasta, rakastavaisia kuiskailemasta varjoisassa 
lehdossa! Sen tulee raivota, vaikka lehvät siitä kuihtuisivat ja 
pensaat kuolisivat! Pienen tulee aina antaa tietä suurelle, ohime- 
nevän ikuiselle. Niinpä seuraa aikaasi, sen käänteitä ja merkke- 


7. ADOLF IVAR ARWIDSSON 197 


jä, äläkä antaudu tyhjänpäiväisiin ja mitättömiin valituksiin, 
vaikka myrskytuulen puuska unesi katkaiseekin.” 

Aluksi tältä vastakohtaisuuteen perustuvalta dynaamiselta 
maailmankäsitykseltä puuttui Arwidssonilla yhteiskunnallista ja 
poliittisista konkreettisuutta. Toisinaan se oli tunteiden romant- 
tista hämminkiä, mutta ei vielä tiedostettu maailmankäsitys. Ar- 
widsson kirjoittaa omaelämäkerrassaan, että ensin hän ei itse- 
kään kyennyt määrittelemään kiihtymyksensä syitä eikä sitä, 
mihin hänen kiihottunut mielikuvituksensa oikein pyrki. Mutta 
1810-luvun loppuun mennessä hän Euroopan vapaustaistelun ta- 
pahtumien vaikutuksesta alkoi selvästi kiinnostua käytännön 
poliittisista kysymyksistä, ja hänen etsintänsä sai yhteiskunnalli- 
sesti konkreettisen muodon. ”Etelä-Euroopassa tänä vuonna 
syttyneet vallankumoukset vaikuttivat voimakkaasti minuun ja 
loivat mieleeni uutta vireyttä; sillä minä näin kansojen heräävän 
itsetietoisuuteen ja toivoin itsevaltiuden ja mielivallan nyt astu- 
van isäinsä sammaltuneihin hautakammioihin. Levätkööt siellä 
levossa ja rauhassa älköötkä ikinä aaveina tai kummittelijoina 
häiritkö ihmiskuntaa!”38 

Arwidssonin tehostunut poliittinen oppositioasenne johti hä- 
net erimielisyyksiin Mnemosynen toimittajan Linsenin kanssa. 
Vuonna 1819 Arwidsson julkaisi Mnemosynessä artikkelinsa 
Katsaus viimeisiin käänteisiin ruotsalaisessa kirjallisuudessa. 
Tässä artikkelissa hän arvosteli ruotsalaista klassisismia ”hovi- 
kirjallisuutena” ja kirjoitti jyrkin sanoin kuningas Kustaa IV 
Aadolfin poliittisesta taantumuksellisuudesta, minkä vuoksi 
Linsön liitti artikkeliin toimituksen puolesta erityisen varauk- 
sen. Romantiikka kirjallisuudessa merkitsi Arwidssonille libera- 
lismia politiikassa. Samalla romantiikka oli hänelle kirjallisuu- 
den vapautumista klassisismin esteettisestä normatiivisuudesta. 
Klassisismi saneli runoudelle tiettyjä ikuisia sääntöjä ja ajat- 
tomia muotoja, kun taas elävä taide oli Arwidssonin mu- 
kaan jatkuvaa liikettä ja kehitystä ajassa. Jokainen aikakausi loi 
oman erityisen taiteensa ja kehitti tälle aikakaudelle ominaisia 
uusia muotoja, samalla kun vanhat kivettyneet muodot hylät- 
tiin. Kirjallisuus ei voi pysähtyä liikkeessään niin kuin ei voi py- 
sähtyä myöskään aika, ja ken ei ehdi kulkea ajan mukana, se 
joutuu pian epäsopuun sen kanssa. Siksi kirjallisuuden samoin 
kuin yhteiskunnan kehitys edellytti Arwidssonin mukaan taiste- 

lua uusien muotojen puolesta, joissa aikakauden uusi sisältö voi- 
si konkretisoitua. 

”Uuden tulee taistella vanhaa vastaan, ja se on taistelua elä- 
mästä ja kuolemasta”, Arwidsson kirjoitti jo Abo Morgonbladin 
ensimmäisessä numerossa. Hänen lukuisia kertoja korostaman- 
sa ajatus taistelusta edistyksen liikkeelle panevana voimana suo 
Arwidssonille erityisen sijan hänen suomalaisten aikalaistensa 
joukossa. Että maailma muuttuu ja ihmiskunta vähitellen täy- 
dellistyy, siitä Suomessa kirjoittivat monet, varsinkin valistus- 
suunnan edustajat. Mutta Arwidsson kiinnitti ensimmäisenä 
huomiota siihen, että kehitys on vastakkaisten elementtien dy- 
naamista taistelua. Tämä erottaa hänet paitsi Linsenistä ja Teng- 
strömistä, jotka kielsivät suomalaisilta oikeuden käsitellä poliit- 
tisia kysymyksiä, myös asenteiltaan demokraattisista Juteinista 
ja Gottlundista, joiden maailmankatsomuksessa kuitenkin oli 
valistusajan historisminvastaisuuden leima, jonka Arwidsson oli 
jo voittanut. Gottlund yhtyi Arwidssoniin väittäen, että maail- 
massa ei ole mitään ikuista ja että kaikki muuttuu ja loppujen 
lopuksi kuolee pois antaen sijaa uusille ilmiöille. Mutta kehityk- 
sen ristiriitaisuudella, vastakkaisten tendenssien taistelulla ei 
vielä ollut hänelle universaalia filosofista merkitystä. Hän ei 
nähnyt siinä välttämätöntä kehitykselle sisäisesti ominaista 
edellytystä, vaan pikemminkin ”ennakkoluulon”, ihmisten jär- 
jettömyyden ja valistumattomuuden seurauksen, kun he vastus- 
tivat omaa etuaan. Juteinin ja Gottlundin kannalta yhteiskun- 
nalliset eripuraisuudet olivat valitettavia, mutta niitä ei olisi, jos 
kaikki ihmiset kuuntelisivat järjen ääntä. Tosin he syyttivät 
yleistä hyvinvointia estävästä säätyitsekkyydestä ennen kaikkea 
aatelistoa, mutta se ei estänyt heidän ajatteluaan olemasta edel- 
leenkin metafyysistä, vailla historista suhtautumista ilmiöihin. 
Heidän käsitystensä mukaan esimerkiksi suomalainen yhteis- 
kunta oli jo ennen Ruotsin valloitusta ollut ”sääty-yhteisö”, mut- 
ta se oli ollut valistunut sääty-yhteisö, ja siksi eivät säädyt silloin 
vielä olleet sortaneet toisiaan. 

Arwidsson taas jo kehitteli historista näkökulmaa yhteiskun- 
tasäätyihin itseensä, yhteiskunnallisiin instituutioihin ja niiden 
osuuteen historiallisessa prosessissa. Eräässä Abo Morgonbladin 
artikkelissa (n:o 10/1821) hän vertaili esimerkiksi aateliston ja 
kolmannen säädyn yhteiskunnallista roolia painottaen nimen- 

omaan sitä, että jos entisaikoina aateliston kulttuurihegemonia 
vielä oikeutti ensimmäisen säädyn statuksen, niin myöhemmin 
sen etuoikeutettu asema on muodostunut anakronismiksi ja 
edistyksen jarruksi. Arwidsson julkaisi lehtensä numeroissa 32 
ja 34 myös ammattikuntalaitosjärjestelmän historiallisen kat- 
sauksen ja jälleen painotti artikkelissa sitä, että vaikka ammatti- 
kuntalaitos alun perin edistikin käsityöläisammattien kehitystä, 
se myöhemmin feodaalijärjestelmän jäänteenä oli alkanut jo olla 
esteenä ajan teollisuudelle ja kaupalle. Arwidsson ehdotti, että 
ammattikuntalaitos lakkautettaisiin Suomessa. Ja koska tämä 
oikeus Suomen perustuslain mukaan kuului valtiopäiville, artik- 
kelissa pidettiin välttämättömänä kutsua koolle säätyjen edusta- 
jat. Porvoon valtiopäivistähän oli kulunut jo 12 vuotta. 

Taistelusta puhuessaan Arwidsson tarkoitti tavallisesti aattei- 
den taistelua. Hän oli vakuuttunut siitä, että ”aatteet vallitsevat 
maailmaa” ja että yhteiskunnalliset ja poliittiset muutokset saa- 
taisiin aikaan ennen kaikkea järjestämällä muutoksia ihmisten 
henkisessä elämässä. Ajatus mielipiteiden taistelusta kehityksen 
liikkeelle panevana voimana kannusti Arwidssonin omaa toi- 
mintaa. Julkaisutoiminnallaan hän pyrki vahvistamaan Suomes- 
sa sellaista yleistä mielipidettä, joka mahdollistaisi aktiivisen 
ideologisen kamppailun poliittista taantumusta vastaan. Tämä 
olikin hänen sanomalehtensä päätavoite. 

Välittömästi suomalaisten ongelmien kiihkeään poleemiseen 
pohdintaan Linsenin lehti Mnemosyne ei ollut aivan sopiva tri- 
buuni. Arwidsson piti sitä liian vaisuna ja vesitettynä, vailla 
hyökkäyksen henkeä. Hän halusi julkaista poliittisluonteisia ar- 
tikkeleita, luoda kriittisiä katsauksia Suomen oloihin ja paljas- 
taa virkamiesten välinpitämättömyyttä ja osallistumattomuutta. 
Omaelämäkerrassaan Arwidsson kirjoitti näistä henkilöistä, että 
”välitettiin vähät siitä, kärsivätkö synnyinseutu ja kansalaiset, 
kunhan vain rakas Minä vaurastui, sai eläkkeitä, ritarimerkkejä 
ynnä arvonimiä, ja katsottiin oltavan kaiken arvostelun yläpuo- 
lella sekä viisaampia kaikkea muuta kansaa. Havahduttaakseni 
maanmieheni jonkunmoiseenkin tajuntaan ja pudistaakseni 
asianomaiset heidän pitkällisestä synninunestaan arvelin, että 
jotain oli tehtävä vaikkapa oman vaaran uhallakin.”9 

Ensimmäisiä tämänsuuntaisia toimia oli Arwidssonin nimetön 
artikkeli ruotsalaisessa Nya Extra Posten -lehdessä. Artikkelin 

otsikko oli Ruotsalaisen matkailijan kirjeitä Suomesta, ja siinä 
Arwidsson ensi kerran herätti kysymyksen niistä käytännön po- 
liittisista johtopäätöksistä, joita suomalaisten tuli tehdä tosi- 
asiasta, että heille oli myönnetty perustuslaillinen autonomia. 
Artikkeli herätti Suomen viranomaisten huomion. Nämä yritti- 
vät saada selville kirjoittajan, ja epäilykset lankesivatkin Arwids- 
soniin, mutta suoranaisia todisteita ei ollut. Kun hän sitten sa- 
man vuoden 1820 lopulla alkoi puuhata oman sanomalehden jul- 
kaisemista, ei häneltä evätty lupaa siihen. 


Äbo Morgonbladin ensimmäinen numero ilmestyi tammikuun 
5. päivänä 1821. Arwidsson ymmärsi, että poliittisena oppositio- 
julkaisuna hänen lehtensä olemassaolo saattoi jäädä lyhyeksi. 
Vaikeuttaakseen viranomaisten kieltotoimia ja käyttääkseen itse 
julkaisukieltoakin publisistisiin tarkoituksiinsa Arwidsson pe- 
rehdytti lukijat Ruotsin vallan aikaiseen painolakiin, jota ei 
muodollisesti ollut peruutettu Suomessa. Lisäksi hän yritti tul- 
kita sitä mahdollisimman liberaalisessa hengessä, mikä oli har- 
kittu poleeminen menettelytapa. Korostetun naiivisti ja yksin- 
kertaisesti mutta samalla hienoisella salaivalla lehti väitti, että 
puheet puuttuvasta lehdistön vapaudesta Suomessa johtuivat sii- 
tä, ettei tunnettu maan perustuslaillisia oikeuksia; sellaiset pu- 
heet saattoivat vain loukata ”liberaalista hallitustamme” ja siksi 
lehti katsoikin velvollisuudekseen muistuttaa voimassa olevista 
laeista. Samalla näillä poleemisilla keinoilla kasvatettiin lukija- 
kunnassa osallistumista valtion ja yhteiskunnan asioihin. ”Suo- 
malaisten maanmiesteni suuri joukko nukkui raskaasti ja oli he- 
rätettävä, varsinkin tajuamaan elämää valtiossa sekä julkisuu- 
den arvoa ja yleistä osanottoa porvarillisen yhteiskunnan kaik- 
kiin olosuhteisiin. Sellaiset asiat olivat meillä vallan uusia; oma- 
peräinen, ennen astumaton latu oli aukaistava, ja tuhannet es- 
teet olivat tällöin odotettavissa”, Arwidsson kirjoitti omaelämä- 
kerrassaan. 


Mainio esimerkki Arwidssonin lehtikirjoittelusta on Abo Mor- 
gonbladissa vuonna 1821 (numeroissa 24, 25) ilmestynyt artikke- 
li Painovapaus ja julkisuus. Siinä Arwidsson lähtee jälleen ääret- 
tömän ja äärellisen dialektiikasta, jota tässä tapauksessa sovelle- 
taan valtiolliseen ja poliittiseen elämään. Monien romantikkojen 
tavoin Arwidsson piti valtiota elävänä, rajattomaan kehitykseen 

kykenevänä organismina. Valtion idea sinänsä vastaa filosofias- 
sa äärettömyyden ideaa: valtio on lakkaamattoman kehityksen 
alainen, kun taas laki esiintyy rajoittavana voimana, jonka tehtä- 
vä on säilyttää olemassa olevaa. Laki antaa valtiolle määrätyn 
muodon, joka joutuu kuitenkin ajan mittaan ristiriitaan jatku- 
van kehityksen kanssa. Se muuttuu liian ahtaaksi kehitykselle, 
ja silloin ihmiskunnan voimain alati uudistuessa sen täytyy joko 
itse väistyä niiden tieltä tai kukistua. ”Kaikki vallankumoukset, 
jotka todella tämän nimen ansaitsevat (en nyt puhu kapinoista 
enkä vallananastajista) ovat seurauksina vanhan kangistuneen 
muodon ylen itsepintaisesta taistelusta uusia oloja vastaan. Kun 


- se ei ole tahtonut väistyä uuden ajan tieltä, niin tämä vihdoin on 


sen musertanut, ja kaatuessaan se on ruhjonut rikki sekä hyvän 
että pahan”,!! Arwidsson kirjoitti. Tästä hänen mukaansa seura- 
si ilmeisesti, että laki tulee muuttaa aikakautta vastaavasti ja 
olosuhteiden mukaan, eikä jälkimmäisiä missään nimessä pidä 
yrittää sopeuttaa lakiin. Tästä taas seurasi, että valtiollisen orga- 
nismin normaali toiminta vaati lehdistön vapautta ja poliittisen 
elämän täydellistä julkisuutta. Arwidsson vastusti ehdottomasti 
sensuuria. Vapaamielisinkin sensuurilaki sallii hänen mukaansa 
tuoda julkisuuteen vain toissijaisia puutteita valtion hallinnossa 
ja niitäkin vain sikäli kuin niiden selvittäminen ja poistaminen 
lujittaa kokonaisuutta, toisin sanoen vallassa olevaa hallitus- 
muotoa. ”Mutta on kielletty todistaa, että koko hallitusmuotoa 
haittaa perusvika, että kaikki kaipaa uudistusta; se on kielletty, 
koska se sotii säädettyä lakia vastaan, jonka alainen painoasia- 
laitoskin on. Tulemme siis siihen johtopäätökseen, että sensuuri 
vain niin kauan sietää painovapautta, kuin tämä palvelee voi- 
massaolevia lakeja, s.o. tarkasti lausuttuna: niin kauan kuin tä- 
mä ei vielä ole mikään vapaus.”4? Arwidssonin mukaan lehdis- 
tön tulee olla kansan ääni kansaa varten. Vastustaessaan niitä, 
jotka pitivät Suomen kansaa riittämättömän kypsänä, jotta sille 
voitaisiin myöntää lehdistön vapaus, Arwidsson korosti, että 
juuri kansalaisvapauksien puuttuminen jarruttaa kansan kehi- 
tystä. 

Jotta autonomia voitaisiin toteuttaa käytännössä, Suomi tar- 
vitsi tavallisten virkamiesten lisäksi valtiomiehiä, Arwidsson 
kirjoitti artikkelissaan Katsaus isänmaamme oloihin. Maa ei tar- 
vinnut vain olemassa olevien asetusten noudattajia, vaan polii- 

tikkoja, jotka kykenisivät laatimaan uusia lakeja ajan ja kansal- 
listen etujen hengessä. W N 

Erityisen tärkeänä Arwidsson piti kansallisen kielen säilyttä- 
mistä ja kehittämistä. Vain säilyttämällä oman kielensä suoma- 
laiset tiedostaisivat itsensä kansakunnaksi. Kielen hävitessä hä- 
viää myös maaperä kansallisen yhteyden alta, ja kansa sellaise- 
naan lakkaa olemasta. Arwidssonin lausumana on perinteellises- 
ti pidetty siivekästä sanontaa: ”Ruotsalaisia emme ole, venäläi- 
siksi emme tahdo tulla, olkaamme siis suomalaisia!” Vaikka tätä 
virkettä juuri tässä muodossa ei voidakaan löytää Arwidssonin 
artikkeleista, se kyllä ilmentää hyvin hänen kirjoitustensa paa- 
toksen. Todettakoon, että myöhempinä aikoina Arwidssonin 
lausuntoja on toisinaan tulkittu Suomessa konservatiivisessa ja 
nationalistisessa hengessä, hänen nimellään on keinoteltu ja se 
on vedetty mukaan taisteltaessa edistyksellisiä aatteita vastaan. 
Mutta Arwidsson itse ei näistä spekulaatioista ole vastuussa. 
Olemukseltaan ne eivät ole historiallisperäisiä, kun taas Arwids- 
sonin voima oli juuri hänen ajattelunsa historismissa. Hänen ai- 
kanaan kehotukset kansalliseen heräämiseen olivat erittäin edis- 
tyksellisiä, ja ”olla suomalainen” ja varjella suomen kieltä mer- 
kitsi silloin sorretun enemmistön etujen suojelemista. 

Samalla kieli oli Arwidssonille kansan historiallisen kehityk- 
sen säilyttäjä. Vuonna 1821 hän Abo Morgonbladin numerossa 
seitsemän kirjoitti, että kielessä kuvastuvat kansakunnan koko 
henkinen elämä, sen mytologiset ja uskonnolliset käsitykset, 
historia ja kohtalo. Sanalla sanoen, kieli on vuosisatojen työn tu- 
los, ja siihen ovat vaikuttaneet ilmasto, hallitusmuoto, kaupan, 
maanviljelyksen, manufaktuurien, tieteen ja taiteen kehitys sa- 
moin kuin kansakunnan poliittiset kohtalot. 

Pyrkiessään muokkaamaan historiallisperäistä suhtautumista 
ilmiöihin Arwidsson oli kuitenkin epäjohdonmukainen. Erityi- 
sesti se kuvastui hänen esteettisissä näkemyksissään. Historial- 
lisperäisen taidekäsityksen aineksia oli hänen klassisistisen nor- 
matiivisuuden kritiikissään ja hänen pohdiskeluissaan, että jo- 
kaisena aikakautena taiteelle ovat ominaisia aivan erityiset muo- 
dot ja että se ei voi pysähtyä kehityksessään. Mutta tämä ei vielä 
ollut johdonmukainen historiallisperäinen näkökanta. Arwids- 
son jäi schellingiläisen estetiikan puitteisiin. Tässä mielessä oli 
kuvaava Åbo Morgonbladissa (numerot 38 ja 40) ilmestynyt ar- 

tikkeli Moralen använd i Poësie (Moraali runoudessa käytetty- 
nä). Siinä paljastuu Schellingin estetiikan voimakas vaikutus. 
Schellingin tavoin Arwidsson johtaa taiteen absoluuttisesta, ts. 
jumaluusajatuksesta. Schellingin taidefilosofiassahan itse maail- 
mankaikkeus käsitettiin jumaluudessa ilmeneväksi taideteok- 
seksi, joka oli absoluuttinen ajattomassa kauneudessaan. Myös 
Arwidssonin sanojen mukaan kauneus taiteessa on absoluutti- 
sen (äärettömän täydellisen) vertauskuva. Sana ”vertauskuva” 
merkitsee tässä sitä, että kauneus taiteessa ei vielä ole itse abso- 
luutti, vaan vain sen ”äärellis-maallinen” konkretisoituma. Taide 
on äärettömän harmonista ilmentymää äärellisessä. Tuhansissa 
teoksissaan taiteilijat pyrkivät ilmentämään äärettömän täydel- 
listä absoluuttista ihannetta, ainoastaan aavisteltavissa olevaa, 
mutta koskaan tavoittamatonta ihannetta. Arwidsson korosti 
Schellingin mukaan, että tämä pyrkimys kohti absoluuttista on 
taiteen ainoa tavoite samoin kuin myös sen vapaus. Nimittäes- 
sään runoutta ”vapaimmaksi kaikesta vapaasta” Arwidsson tar- 
kasteli taiteen vapautta vapautena kaikista muista tavoitteista, 
liian rajallisista ja maallisista, utilitaristisista ja didaktisista. Hä- 
nen sanojensa mukaan runous on ”taivaallisen tytär, eikä siitä 
milloinkaan voi tulla maallisen orjatarta”. Ja tämä oli esteenä ru- 
nouden johdonmukaiselle historiallisperäiselle mieltämiselle. 

Jo Schellingillä absoluuttinen, josta taide johdettiin, jäi histo- 
riallisen ajan ja kehityksen ulkopuolelle. Ihannetta saattoi vain 
lähestyä, mutta ihanne itse oli staattinen, se ei muuttunut yhteis- 
kunnan kehittyessä. Johdonmukaista taiteen historiaa ei tällä 
perusteella voinut rakentaa. 

Innostuen arvostelemaan runouden utilitaristista ja didaktista 
puolta (tämä koski tietenkin pääasiallisesti klassisistista ja valis- 
tusajan runoutta) Arwidsson Schellingin tavoin kielsi taiteen ja 
moraalin välisen yhteyden. Didaktiikan tunkeutumista kirjalli- 
suuteen oli hänen mielestään edistänyt valistusajan rationalismi. 
Rationalismin aikakaudella uskonnon arvovalta oli romahtanut, 
sen oli korvannut järkiperäinen moraali, jolla haluttiin hillitä li- 
sääntynyttä egoismia. Moralisointi alisti myös runouden. Teo- 
reettisena perusteena taiteessa esiintyvää didaktiikkaa vastaan 
Arwidssonilla oli vetoaminen siihen, että moraalinormit kuulu- 
vat rajallisen ja äärellisen piiriin, kun taas taiteen tulee ilmentää 
absoluuttista ja ääretöntä. 


5. 1810-1820-LUKUJEN KIRJALLISUUS 204 


Tässä paljastuu Arwidssonin esteettisten näkemysten toinen 
heikkous. Koska ”äärellisellä” tarkoitettiin vallitsevaa yhteis- 
kunnallista todellisuutta, kävi taiteen yhteys siihen ja sen kon- 
kreettisiin ilmenemismuotoihin varsin näennäiseksi ja turhaksi. 
Väite, että taide ilmensi vain absoluuttisen ihanteellista sisältöä, 
ei kannustanut taiteilijoita tunkeutumaan välittömään elämään 
ja sen arkipäivään. Näin syntyi vaara, että runous suunnattaisiin 
idealististen abstraktioiden tielle, mistä esimerkkinä olivat Ar- 
widssonin omat runot ja myöhemmin esimerkiksi Fredrik Cyg- 
naeuksen runot. Niissä kyllä yritetään kuvailla luonnonvoimien 
kamppailua, valon ja pimeyden, myrskyn ja tyvenen välistä tais- 
telua, mutta useimmin se tapahtuu kovin abstraktissa ja hämä- 
rässä muodossa. Myönteistä tässä runoudessa oli kuitenkin in- 
nokas pyrkimys ihannetta kohti, siinä runollistetaan sankarilli- 
nen tahto, sen suuntautuminen tulevaisuuteen ja sen kyvyttö- 
myys sopeutua epätäydelliseen nykyhetkeen. 1830-luvun alussa 
näitä romantiikan estetiikan puolia arvosteli J.L. Runeberg. 
”Aavistellun” ihanteen vastapainoksi hän asetti ”saavutetun” 
ihanteen, jonka konkretisoitumaksi hänelle muodostui talonpoi- 
kien patriarkaalinen elämänmuoto ja heidän patriarkaalinen 
maailmankatsomuksensa. Syystäkin arvostellen romantiikan es- 
tetiikan äärimmäistä abstraktisuutta Runeberg kuitenkin hylkä- 
si myös eräät sen myönteiset puolet. Uusi askel, erityisesti tai- 
teen ja todellisuuden välistä yhteyttä koskevan kysymyksen ym- 
märtämisessä, olivat J. V. Snellmanin kirjallisuuskriittiset artik- 
kelit 1840-luvulla. Hänelle taide oli historian toiminnan kuvaa- 
mista, toisin sanoen taiteen kohteena ei enää ollut absoluuttisen 
ihanteellinen, joka jäi inhimillisen toiminnan ulkopuolelle, vaan 
itse historiallinen prosessi, historian liike. 

Todettakoon kuitenkin, että kun Arwidsson arvosteli taiteen 
utilitaristisia tulkintoja, hän ei sillä vielä puolustanut ”puhdasta 
taidetta”, puhdasta estetismiä. Vielä vähemmän hänen kritiik- 
kiään saa samastaa myöhäisporvarillisen dekadenssin esteetti- 
seen immoralismiin. Vastustaessaan didaktiikkaa hän ei silti 
kieltänyt taiteen kasvatuksellista roolia, sitä että se tietyllä taval- 
la edistää ihmisen täydellistymistä. Mutta se ei edistä sitä suora- 
naisesti opettamalla, vaan sen kautta, että se kohottaa mieltä, 
siirtää sen lopullisten rajojen ulkopuolelle ja puhdistaa turhista 
laskelmista, Arwidsson kirjoitti. Keino jolla se opettaa ei ole suo- 

ra, sillä vastakkaisessa tapauksessa häviää taiteen suoma nautin- 
to. Arwidssonin pohdiskeluista seuraa, että taide kuten koko 
henkinen kulttuurikin vaikuttaa olennaisesti yhteiskunnan ke- 
hitykseen. Viitaten Euroopan historian kokemukseen hän sa- 
massa artikkelissaan Moralen använd i Poösie korosti, että tie- 
teen ja taiteen vallankumouksia ovat seuranneet poliittiset val- 
lankumoukset ja että edelliset ovat siten valmistelleet jälkim- 
mäisiä. Arwidsson tunnusti tämän yhteydessä valistusideolo- 
gian osuuden Ranskan 1700-luvun lopun vallankumoukseen. 
Useiden Euroopan kansojen kansallisen vapaustaistelun hän 
taas liitti romantiikkaan. 

Niihin yleviin aatteisiin, joiden tuli innostaa runoilijoita, Ar- 
widsson luki kansallisen heräämisen aatteen. Sitä hän arvosti 
myös julkaisemissaan Abraham Poppiuksen runoissa, ja tämä 
aate kyllästää myös Arwidssonin omat runot, jotka ilmestyivät 
hänen myöhemmin (vuonna 1832) julkaisemassaan kokoelmas- 
sa. Runoilijana Arwidssonille on luonteenomaista sankarillista- 
minen ja usko, että uusienkin sukupolvien oli omaksuttava esi- 
isien henki. Esimerkiksi runossa Laulu (1819) esi-isien ankara 
vaatimus kutsuu maanmiehiä ponnekkaaseen ja rohkeaan toi- 
mintaan. Kumpujen yöstä saavat suomalaiset neuvon kuunnella 
tarkoin lähestyvää myrskyä, joka hälventää pimeyden. ”Kun 
lois/Etelän lies pois veremme teljet!” Arwidsson huudahtaa, ja 
näillä sanoin hän todennäköisesti viittaa häntä kovasti kiinnos- 
taneisiin Etelä-Euroopan kansallisiin vapautusliikkeisiin. Lau- 
lun kehotukset ovat optimistisia: ”Rautainen tahto menestyksen 
tuottaa,/Toiveet kutsuen kimaltaa ...” 

Kirjallisten vaikutteiden ohella (varsinkin ruotsalaisen roman- 
tiikan taholta) sankarillisten esi-isien palvonta Arwidssonin ru- 
noissa kuvasti hänen haluaan nojautua nimenomaan kansalli- 
seen menneisyyteen, vaikka tämä ilmenikin vielä varsin abstrak- 
tisessa muodossa. Kansallisen ja todella kansanomaisen heroii- 
kan etsintä jatkuu vielä pitkään suomalaisessa runoudessa, ja 
vähitellen runoilijat löytävät feodalisminvastaisten talonpoikais- 
kapinoiden teeman. 

Kuvaavaa on myös se, että Arwidssonin ylistämä romanttinen 
sankari on tavallaan tuhoon tuomittu yksinäinen nero, uneliai- 
den lintuparvien ylle kohoava kotka, herättäjä ja esitaistelija, jo- 
ka sankarillisella kuolemallaan osoittaa tien vapauteen. Tässä- 

kin on otettava huomioon niin kirjallinen perinne kuin suoma- 
laisen elämän todellinen ilmapiiri. Suomalainen yhteiskunta oli 
edelleenkin alikehittynyt, kansallisuusliike oli olemassa vain 
muutamien ”herättäjien” hahmossa, jotka yrittivät murtaa ylei- 
sen unteluuden ja hiljaisuuden. Ja vaikka he puhuivatkin kan- 
san nimissä ja puolustivat sen etuja, kansa itse jäi passiiviseksi, 
eivätkä herättäjätkään pitäneet sitä historian pääasiallisimpana 
toimeenpanijana, vaan vain heidän omien herätystointensa koh- 
teena. Kaikki tämä ruokki yksityisen kapinoitsijan, yksityisen 
romanttisen sankarin psykologiaa. Ja mitä tulee traagisen tuhon 
motiiviin, niin Arwidssonin tapauksessa sitä vahvisti jo hänen 
oma kokemuksensakin. 

Arwidssonin toiveet suomalaisten kansallisen itsetunnon pi- 
kaisesta heräämisestä ja laajan yhteiskunnallisen kannatuksen 
saamisesta propagandalleen eivät täyttyneet. Hänen sanomaleh- 
tensä herätti kiinnostusta ja siitä puhuttiin, mutta aateveljiä hä- 
nellä silti oli vähän. Läheisimmätkään eivät aina ymmärtäneet 
häntä täysin, he pitivät häntä hillittömänä haaveilijana vailla 
pohjaa. Häntä sanottiin ”mielikuvituksella ladatuksi pommiksi”. 
Arwidssonin sanomalehden avustamista pidettiin hivenen vaa- 
rallisenakin, ja varovaisimmat koettivat pysytellä siitä mahdolli- 
simman kaukana. Valittaen Arwidsson totesi, että vuoden 1821 
keskivaiheilta lehden tilaajien lukumäärä alkoi supistua. Ja kos- 
ka hän itse oli mielipiteissään jyrkkä, lehti kiellettiin vuoden 
1821 lopulla. ”Ainoat valvojat olivat aristokraatit ja minä kukis- 
tuin”, ilmoitti Arwidsson eräässä kirjeessään.3 

Arwidssonin mielihahmoja oli kotka (metaforinen ”kotkan 
poika” esiintyy hänen runokirjansa nimessä). Myös hänen artik- 
keleissaan on pateettisia vuodatuksia kotkan ylpeästä lennosta 
kohti aurinkoa, kun taas aremmat pikkulinnut saavat vain kur- 
kistella pesistään ja ylistää sankaria tai kieltää hänet. Kuvates- 
saan yksityiskirjeessä niitä vääryyksiä, joita joutui kokemaan 
lehden kieltämisen vuoksi, hän jälleen turvautui kotkaan, joka 
uneksii näyttävänsä muille linnuille tien valoon. Mutta nyt tällä 
allegorialla oli jo murheellinen loppu: jostakin ilmestyi häijy lo- 
hikäärme, joka taittoi kotkalta siivet. Kuolemantuskissaan se 
nyt katselee torkkuvia veljiään kärsien kaksin verroin oman voi- 
mattomuutensa tunnosta. 

Sen jälkeen kun Abo Morgonblad oli kielletty, Arwidsson yrit- 

ti löytää uutta puhetorvea. Hän aikoi vastata viranomaisille po- 
leemisella kirjasella, mutta sitten hän sai tietää, että keisari oli 
hyväksynyt kiellon, ja se sulki pois polemiikin mahdollisuuden. 
Silti korvaukseksi Abo Morgonbladin ilmestymättä jääneistä nu- 
meroista Arwidsson pystyi vielä samana vuonna 1821 julkaise- 
maan siihen liitteen: erillisen kirjasen nimeltä Oskyldigt Ingen- 
ting. Arwidsson päätti nyt käyttää hyväkseen myös Mnemosy- 
neä ja otti vastatakseen osan sen julkaisukuluista. Helmikuussa 
1822 Mnemosyne julkaisi hänen artikkelinsa Reflexioner, jossa 
hän kehitteli kriittistä näkemystä Suomen oloista. Hän sanoi 
pelkäävänsä isänmaan tulevaisuuden puolesta ja samalla syytti 
suomalaisia upseereja epäisänmaallisesta välinpitämättömyy- 
destä sen kohtaloiden suhteen. Vaikka artikkeli ilmestyi ilman 
allekirjoitusta, viranomaiset saivat selville, että se oli Arwidsso- 
nin kirjoittama, ja hänet erotettiin yliopistosta. Vastalauseeksi 
eräät yliopiston konsistorin liberaalit jäsenet vaativat virallista 
selitystä erottamisesta. Herätettiin kysymys, millä tavoin halli- 
tus ilman oikeudellista tutkimusta oli voinut todeta Arwidsso- 
nin syyllisyyden. Jo se seikka, että tutkimukset oli suoritettu sa- 
lassa, oli näiden konsistorin jäsenten mielestä Suomen perustus- 
lain loukkaus ja todiste mielivallasta. Viranomaiset vastasivat tä- 
hän uhkaamalla sulkea yliopiston. Kaikki Arwidssonin yritykset 
saada toinen virka itselleen Suomesta tai Pietarista jäivät tulok- 
settomiksi. Hallitus halusi selvästikin vapautua hänestä ja pa- 
kottaa hänet muuttamaan maasta. Syksyllä 1823 Arwidsson 
muuttikin Ruotsiin. 

Historiallisen välimatkan päästä katsottuna Arwidssonin toi- 
minta ja tapa, jolla viranomaiset selvittivät välinsä hänen kans- 
saan, eivät enää ole paikallinen suomalainen selkkaus, vaan 
muuan todiste Venäjän keisarikunnassa vallinneesta yleisestä 
poliittisesta ilmapiiristä oppositioliikkeen voimistumisen kau- 
della, jonka huipentumana olivat joulukuun 14. päivän tapahtu- 
mat Pietarin Senaatintorilla vuonna 1825. Arwidsson itse, var- 
sinkaan toimintansa Suomen-kaudella, tuskin oli tietoinen tästä, 
mutta silti hänenkin huomionsa kiintyi dekabristikapinaan. 
Vuonna 1826 Arwidsson julkaisi toimittamassaan ruotsalaisessa 
Kometen-lehdessä (numerot 59-63, 66) selostuksen tutkimusko- 
mission raportista ja dekabristien saamista tuomioista. Myöhem- 
min, vuonna 1838 Arwidsson viittasi Venäjän dekabristiliikkee- 

seen poleemisessa kirjasessaan Suomi ja sen tulevaisuus, joka 
oli reaktio Ruotsiin muuttaneen professorin Israel Hwasserin kir- 
joitukseen. 

Arwidssonin ja Hwasserin polemiikki kuvastaa Suomen ro- 
mantiikassa vallinneita erilaisia näkemyksiä Suomen kansalli- 
sesta, poliittisesta ja kulttuurikehityksestä. Hwasser yliarvioi 
maan aseman Venäjän osana samoin kuin sen merkityksen län- 
nen ja idän välisenä kulttuurisiltana. Hwasserin mukaan Suo- 
mea ei ollut valloitettu, vaan se oli itsenäinen maa, joka oli yhty- 
nyt vapaaehtoiseen liittoon Venäjän kanssa. Hwasserin mukaan 
historia oli antanut Suomelle tehtävän välittää eurooppalaisen 
kulttuurin ”myönteistä sisältöä” edelleen itään. Länsi-Euroopan 
maissa kulttuuria ei ollut varjeltu porvarillisen kaupustelun ja 
ansiontavoittelun hengen turmiolliselta vaikutukselta ja poliitti- 
silta levottomuuksilta, joita näissä maissa ajoittain puhkesi. 
Mutta Suomessa eurooppalainen kulttuuri ei-toivotuista lisäai- 
neksista ”puhdistettuna” saattoi kukoistaa todellisessa muodos- 
saan ja levitä edelleen itään, Hwasser oletti. 

Arwidsson suhtautui näihin pohdiskeluihin silloisen Suomen 
kulttuurisillan tehtävästä ironisesti. Ja sitä paitsi kun oli kysymys 
lännen vaikutuksesta itään, ei voinut ”puhtaaseen kulttuuriin” 
rajoittuen hylätä poliittisia aatteita, eivätkä jälkimmäiset Ar- 
widssonin mukaan silloin tunkeutuneet Venäjälle alikehitty- 
neen Suomen kautta, vaan jotakin muuta tietä. Tässä Arwidsson 
juuri viittasikin dekabristeihin ja tutkimuskomission raporttiin. 
”Eurooppalaisia katsantokantoja, virallisten asiakirjojen mu- 
kaan, on tuotu Venäjälle, vaikkakaan ei sen eduksi, niiden sota- 
joukkojen mukana, jotka ovat olleet sijoitettuina vieraihin mai- 
hin; näin voipi, paremmassa merkityksessä, tapahtua vastakin”, 
Arwidsson kirjoitti. ”Venäläiset käyvät vuosittain suurissa jou- 
koin muussa Euroopassa, eivätkä nämä matkat voi ajan pitkään 
olla ilman vaikutusta.”44 Vaikka tämä viittaus ei voinutkaan riit- 
tävästi selittää venäläisen vapautusliikkeen syitä, se silti verrat- 
tuna Hwasserin perusteettomaan idealismiin siirsi polemiikin 
realistisemmalle tasolle. Kun Hwasser uskoi, että Suomen tuli 
”aidon kulttuurin” välityksellä jotenkin liittää itsevaltainen Ve- 
näjä porvarilliseen Eurooppaan, niin Arwidsson osoitti, miten 
kaksinainen Suomen oma asema tuolloin oli. Se oli ikään kuin 
kahden polariteetin välissä: perustuslaillinen autonomia joutui 

siinä alituiseen yhteentörmäykseen ehdottoman yksinvallan 
kanssa. Arwidsson kirjoitti, että Suomi ”saapi pitää rahdun itse- 
näisyyttään ainoastaan niin kauan kuin hallitsija hyväksi nä- 
kee”. 


Samalla Arwidsson uskoi, että Suomi saattaa historiallisesti 
katsoen joskus hyvinkin päästä itsenäiseksi. Kuvaannollisessa 
muodossa hän esitti tämän ajatuksen jo Suomen-kautensa artik- 
keleissa, mutta vieläkin selvemmin hän ilmaisi sen eräässä kir- 
jeessään vuonna 1832: ”Olen jo kauan hautonut päässäni ajatus- 
ta, joka minulle yhä enemmin selkenee, että Suomi Venäjän val- 
tikan alaisuudessa kokee kasvatuksen ja arvoasteissa kohoami- 
sen itsenäiseksi valtakunnaksi. Tämä tapahtuu todennäköisesti 
vasta vuosisatojen kuluttua; mutta se on lähempänä päämäärää, 
kuin jos se olisi ollut Ruotsin johdossa. ”4 


Lopuksi tähdennettäköön, että Arwidssonin toiminnassa ja it- 
se hänen persoonallisuudessaan ilmeni ensi kerran näin kouriin- 
tuntuvasti Suomen maaperällä romantiikan maailmantunne ja 
romantiikan elämänasenne. Arwidssonista ei tullut huomattavaa 
romanttista runoilijaa, mutta hän oli romantikko aatemaailmal- 
taan, mielenlaadultaan ja kirjoitustyyliltään. Ja mikä on aivan 
yhtä olennaista, hän omisti romantiikan ihanteille oman elämän- 
sä teot, oman kansalaistoimintansa. Ylevän sankaruuden jano, 
proosallisen hyvinvoinnin halveksunta, elämän käsittäminen 
taisteluksi ja humanistiseksi toiminnaksi — kaikki tämä muodos- 
ti Arwidssonin omakohtaisen etiikan perustan. Hänen omaelä- 
mäkerrassaan on seuraavat sanat: ”Elän ja kuolen siinä vakau- 
muksessa, että mies on luotu toimintaan, ei raukeaan lepoon; ei- 
vätkä itsekäs itserakkaus ja pelko omasta puolestaan ole kos- 
kaan täällä maan päällä aikaansaaneet mitään jaloa tai kiitettä- 
vää. Kaikki ylevä ja suuri vaatii taistelua ja kamppailua; mutta 
monet ovat kaatuvat jotta sankari, tuo lakkaamatta jumaluutta 
vastaan vyöryvä aika, lopullisesti voittaisi. Kulta puhdistuu tu- 
lessa, ja ihmiskunta kaatuneitten poikiensa veren kautta. Lahon- 
nut ja mädännyt on poltettava; mutta rovio nousee suunnatto- 
maksi ja se vaatii uhreja. Tuomitkoon siis minua ja toimiani se, 
jonka rintaan ei milloinkaan valoisamman ihanteen kipinä ole 
välähtänyt ja jonka sydän ei koskaan ole sykkinyt maanmiesten 
ja synnyinseudun puolesta. ”47 


5. 1810-1820-LUKUJEN KIRJALLISUUS 


Lähdeviitteet 


1 K.A Talvioja, J. Juteini ja hänen kirjallinen toimintansa. Heinola 
1914, s. LKXVII 

2 E. Salokas, Maallinen arkkirunoutemme Ruotsin vallan aikana. Hel- 
sinki 1923, s. 210 

3 Tsentral'nyj gosudarstvennyj arhiv Vojenno-morskogo flota SSSR, f. 
19, d. 24, 1] 74-78 

4 M. Borodkin, Istorija Finljandiji VI. Petrograd 1915, s. 356 

5 Tarkemmin A. Anttilan teoksessa Elias Lönnrot. Elämä ja toiminta 1. 
Helsinki 1931, s. 100 

6 Sama, s. 102 

7 A.I. Arwidsson, Oskyldigt Ingenting. Äbo 1821, s. 44 

8 A. J. Sjögren, Über die finnische Sprache und ihre Literatur. St.-Pe- 
terburg 1821, s. 7-8 

9 Arwidssonista Snellmaniin, s. 213-214 

10 J, Juteinin kirjoja I-IX. Viipuri 1856-1858. Alaviitat tarkoittavat tätä 
laitosta 

11 Antecningar af tankar uti varianta ämnen 

12 J, Juteinin kirjoja III, s. 78 

13 A, Anttila, Juteini filosofina. Virittäjä 1913, s. 83 

14 J, Juteinin kirjoja II, s. 22 

15 Sama, s. 28 

16 Sama IV, s. 14 

17 Sama, s. 50 

18 Sama II, s. 48 

19 Sama, s. 51 

20 Sama I, s. 107 

21 Sama, s. 109 

' 2 K.A Talvioja, J. Juteini ja hänen kirjallinen toimintansa. Heinola 

1914, s. 104 

23 J, V. Snellman, Kootut teokset VIII. Porvoo 1932, s. 240 

24 K. A. Gottlund, Otava I. Tukholma 1829, s. XLIV-XLV 

25 Sama, s. 30 

26 Sama, s. 36-37 

27 Sama, s. 195 

28 A.I. Arwidsson, Oskyldigt Ingenting, s. 44-45 

29 Sama, s. 12-13 

30 Arwidssonista Snellmaniin. Kansallisia kirjoitelmia vuosilta 1817—44. 
Helsinki 1929, s. 72 

31 Sama, s. 29-30 

32 Sama, s. 103 

33 Sama, s. 99 

34 Sama, s. 98 

35 Varmasti taide on kyllin suuri ja ihmeellinen seistäkseen suorana kai- 
kissa elämän vaiheissa. Mutta mitä on elämä itse? Kuin salaman mat- 
ka kehdon unimaailmasta hämärään hautaan. Ennemmin tai myö- 
hemmin luonto ottaa omansa; mutta haudan yllä elää urotyön kau- 
neus, ja valvoo kuin Enkeli sen vierellä, ja katsoo lumottuna ikuisuu- 
den maahan 

36 A.I Arwidsson, Tutkimuksia ja kirjoituksia. Helsinki 1909, s. XLVI 

37 Sama, s. 26 

38 Sama, s. LXXVII 


Sama, s. LKXV 

Sama, s. LKXX 

Sama, s. 152 

Suomen kansalliskirjallisuus V. Helsinki 1930, s. 158-159 

L.Castren, Arwidsson isänmaallisena herättäjänä. Helsinki 1951, s. 370 
A. I. Arwidsson, Tutkimuksia ja kirjoitelmia, s. 243 


5 Sama, s. 243 


L. Castrén, Arwidsson isänmaallisena herättäjänä, s. 420—421 
A. I. Arwidsson, Tutkimuksia ja kirjoitelmia, s. LXXXI 


Kuudes luku 


1830-luvun kirjallisuus 


1. Yleisiä huomautuksia 


Vuonna 1827 Turussa raivonneen suuren tulipalon jälkeen maan 
ainoa yliopisto siirrettiin Helsinkiin, Suomen uuteen pääkau- 
punkiin, jonne keskushallinto oli sijoitettu jo vuonna 1812. Kos- 
ka monet kirjailijat, kustantajat ja toimittajat olivat edelleenkin 
sidoksissa yliopistoon, tuli Helsingistä nyt kirjallisen elämän 
keskus. Erotukseksi 1810—1820-lukujen turkulaisromantiikasta 
on tätä Suomen kirjallisuudenhistorian uutta vaihetta tapana ni- 
mittää helsinkiläisromantiikaksi. Tämä kausi osui pääasiallisesti 
1830—1840-luvuille. 

Samana vuonna jolloin Arwidsson erotettiin yliopistosta, eli 
vuonna 1822, siihen kirjoittautui opiskelemaan kolme nuorta 
miestä: Elias Lönnrot, Johan Ludvig Runeberg ja Juhana Vil- 
helm Snellman, jotka seuraavina vuosikymmeninä tulivat esittä- 
mään huomattavaa osaa Suomen kirjallisuuden ja kansallisuus- 
liikkeen historiassa. Kysymyksessä oli sukupolvien välinen ver- 
tauskuvallinen periytyvyys, ei kuitenkaan suoraviivainen eikä 
kaikessa yksiselitteinen. Sille oli ominaista paitsi Arwidssonin 
lehtikirjoittelussa selvästi ilmenneiden edistyksellisten perintei- 
den jatkuva kehitys myös väliaikainen luopuminen hänen kirjoi- 
tustensa ylevästä kansalaispaatoksesta. 

Ensimmäisen ja toisen kansallisen herätyksen eli kuvaannolli- 
sesti sanoen Arwidssonin Abo Morgonbladin (1821) ja Snellma- 
nin Saima-lehden (1844-1846) välillä on neljännesvuosisata. Se 
oli vaikeaa aikaa Suomen kirjallisuudelle. Poliittinen taantumus 
voimistui ja ilmenneet oppositiomielialat tukahdutettiin. Pian 
sen jälkeen kun Arwidsson oli saatu vaiennetuksi, joutui myös 
Reinhold von Becker luopumaan suomenkielisen sanomaleh- 
tensä julkaisemisesta. Vuonna 1828 viranomaiset takavarikoivat 
Jaakko Juteinin filosofisen teoksen koko painoksen, ja seuraa- 
vana vuonna säädettiin entistä tiukempi sensuuriasetus. Lopuk- 

si oli turvallisempaa julkaista kirjoja ja lehtiä Suomen ulkopuo- 
lella. Kaarle Aksel Gottlundin Otavan molemmat niteet ilmes- 
tyivät Tukholmassa. Siellä painatti Fredrik Gygnaeuskin (salani- 
mellä) Laulun Kosciuszko-kotkalle, joka oli reaktio Puolassa 
vuonna 1830 puhjenneeseen kansannousuun. Ruotsissa puhkesi 
myös Arwidssonin ja Hwasserin välinen polemiikki. 


Myöhemmin Cygnaeus luonnehti seuraavalla tavalla yliopisto- 
elämän ahdistavaa ilmapiiriä 1820-luvulla: ”Vallitsi hiljaisuus, 
kukaan ei sanonut sanaakaan eikä vaihtanut ainoatakaan ajatus- 
ta. Tosin kevätjuhlat vietettiin, mutta tuntui kuin niihin olisi ko- 
koontunut kalaparvi; koskaan ei saanut kuulla sydämestä tule- 
vaa puhetta, kehotusta pyrkiä yhteiseen päämäärään ja yleviin 
ajatuksiin, muistella menneisyyttä ja odottaa tulevaisuudelta jo- 
takin. Sellainen oli aika.”! 


Poliittisen taantumuksen mielivalta kuvastui turmiollisesti 
maan koko henkisessä ilmapiirissä. Esimerkiksi sellainen us- 
konlahko kuin herännäisyys levisi Suomessa huomattavan laa- 
jalle. 1830-luvulla tuli uusi herännäisyyden aalto, joka käsitti 
pääasiallisesti väestön talonpoikaiset kerrostumat mutta myös 
osan sivistyneistöä. Virallisen kirkon kanssa epäsovussa olevat 
pietistisaarnaajat kävivät kaukaisimmissakin korpikylissä kään- 
nyttääkseen takapajuisia talonpoikaisjoukkoja ”totiseen us- 
koon”, levittääkseen kannattajiinsa uskonnollista asketismia, 
”maalliseen turhuuteen” kohdistuvaa halveksintaa ja tiedon vi- 
haa. Elämässään herännäiset noudattivat äärimmäisen ankaria 
tapoja, pukeutuivat mustiin vaatteisiin ja tuomitsivat fanaattisen 
suvaitsemattomasti kaikki elämänilon ilmaukset, viattomimmat- 
kin ilot ja huvit — kaiken mikä saattoi vetää ihmisen ajatukset 
pois jumalasta. Herännäisyydessä oli paljon rujoa, luonnonvas- 
taista ja taantumuksellista. Sen leviäminen Suomessa johtui 
kansanjoukkojen henkisestä alikehittyneisyydestä ja sorretusta 
asemasta. 


Samalla herännäisyydessä oli myös jonkinlaista orjuutetun 
rahvaan protestiakin epäoikeudenmukaista yhteiskuntajärjestys- 
tä, säätyeriarvoisuutta, kirkon tekopyhyyttä ja viranomaisten 
toimettomuutta vastaan aikana, jolloin koko kansaa kohtasivat 
vielä lukuisat onnettomuudet katovuosien ja kulkutautien muo- 
dossa. Herännäisyydestä ihmiset etsivät paitsi entistä yksilölli- 

sempää suhdetta jumalaan, myös uusia ihmisten välisiä suhteita. 
Herännäisten pakollisen askeettisen elämänmuodon oli määrä 
luoda jonkinlainen illuusio tasavertaisuudesta, jota todellisessa 
yhteiskunnassa ei ollut. Herännäisyys todisti omalla tavallaan 
sääty-yhteiskunnan ja feodaalis-kirkollisen ideologian kriisistä; 
näin arvioivat pietismin levinneisyyttä juuri aikakauden edis- 
tykselliset edustajat, esimerkiksi Snellman. Kun taas kirkko ja 
maalliset viranomaiset suhtautuivat herännäisyyteen hivenen 
varovasti pyrkien rajaamaan sen vaikutuksen määrättyihin puit- 
teisiin. Joissakin tapauksissa pietistisaarnaajat joutuivat oikeus- 
laitoksen vainon kohteiksi, ja herännäisyyteen kääntyneitä yli- 
opiston opettajia ja opiskelijoita valvottiin. 

Herännäisyyden yhteiskunnallis-psykologisen sisällön ristirii- 
taisuus kuvastui kirjallisuudessa ja muun muassa siinä polemii- 
kissa, joka heräsi 1830-luvulla Runebergin ja runoilija Lars Sten- 
bäckin välillä, viimeksi mainittu kun oli kääntynyt pietismiin. 
Stenbäckille ”syntisen maailman” uskonnollinen ja askeettinen 
kieltäminen oli samalla sen panteistisen ”harmonian” kieltämis- 
tä, jonka konkretisoituma Runebergin mielestä taas oli patriar- 
kaalinen suomalainen todellisuus. 

Kansallisesti asennoituneen sivistyneistön parhaat edustajat 
olivat Suomessa 1830-luvulla todella eteviä kulttuurihenkilöitä 
ja suurmiehiä niin toimintansa merkittävyyden vuoksi kuin 
myös persoonallisuuksina. Kansallisuusliikkeen varhaisvaiheet 
olivat synnyttäneet erityisen vaikuttajatyypin, joka oli syntype- 
rältään, elämäntavoiltaan, ajatuksiltaan ja pyrkimyksiltään de- 
mokraattinen. Nämä vaikuttajahenkilöt olivat peräisin aatelitto- 
mista säädyistä, he olivat talonpoikien ja torppareiden, maaseu- 
dun vähävaraisten käsityöläisten ja laivureiden poikia. He opis- 
kelivat niukoilla varoillaan, kärsivät puutetta ja joutuivat usein 
keskeyttämään yliopisto-opintonsa ja hankkimaan leipänsä va- 
rakkaiden perheiden kotiopettajina. Saatuaan opintonsa päätök- 
seen ja tultuaan kirjailijoiksi ja tiedemiehiksi — jotkut maail- 
mankuuluiksikin — he jatkoivat varsin vaatimatonta elämänta- 
paansa, kun eivät olleet tottuneet ylellisyyteen. Pienessä Suo- 
messa ei työskentely tieteen ja kirjallisuuden alalla ole ollut mil- 
loinkaan, ei edes myöhempinä suotuisampina aikoina, erityisen 
tuottavaa, noista ajoista puhumattakaan. Kansallisilta herättäjil- 
tä vaadittiin tuolloin sankarillista innostusta ja todellista kieltäy- 

mystä. Elias Lönnrotin runonkeruumatkat Karjalaan, kieli- ja 
kansatieteilijä Matias Aleksanteri Castrenin matkat Lappiin ja 
Siperiaan, huomattavan orientalistin ja Sisä-Arabian ensimmäi- 
sen tutkijan Yrjö Wallinin vaellukset olivat täynnä vaikeuksia ja 
puutetta. Kun lukee Lönnrotin matkapäiväkirjoja ja kuoleman- 
sairaan keuhkotautisen Castrenin Siperian-kirjeitä, voi vain 
ihailla noiden miesten urheutta ja uskollisuutta tieteelle. Eivätkä 
heidän tutkimuksensa tuolloin olleet luonteeltaan suinkaan abs- 
traktisia ja akateemisia. Heitä hehkutti ajatus kansan ja suoma- 
laisen kansakunnan henkilökohtaisesta palvelemisesta, ajatus 
kansankulttuurin kaikkinaisesta kehittämisestä ja vuosisataisen 
takapajuisuuden voittamisesta. 

Mutta näidenkin poikkeusihmisten näköpiiriä rajoitti vallitse- 
va poliittinen ilmapiiri tavalla tai toisella. Oloissa joissa vapaa 
ajattelu ja aktiivinen kansalaistoiminta oli kielletty, useilla kir- 
jailijoilla on havaittavissa pyrkimys jollakin tavoin sopeutua 
muodostuneeseen tilanteeseen, hyväksyä se asiaankuuluvana; 
järkevintähän oli alistua ”vapaaehtoisesti”. Tällainen psykologia 
synnytti myös vastaavia ajatuksia ja käsityksiä kansallisesta ke- 
hityksestä. Koska poliittinen toiminta oli ylhäältä käsin kiellet- 
ty, alkoi vakiintua sellainen käsitys, että suomalaiset olivatkin jo 
kansallisluonteeltaan jonkinlainen ”epäpoliittinen” kansakunta, 
jolle kaikkinaiset poliittiset pyrkimykset olivat aina olleet vierai- 
ta ja tulisivat olemaankin. Katsottiin, että Suomen kansallisen 
kulttuurin tuli kehittyä ”puhtaan kulttuurin” uomassa, syrjässä 
aikakauden yhteiskunnallisista ja poliittisista liikkeistä. Suo- 
messa ei ollut kansalaisvapauksia, oli siis tyydyttävä ”sisäiseen” 
vapauteen, itseään tarkkailevan hengen vapauteen. Tällaisten 
mielialojen vallitessa yksilön sisäinen maailma supistui ja sul- 
keutui itseensä, sanoutui irti yhteiskunnan realiteeteista. ”Hen- 
gen vapaudelle” todellisen kansalaisvapauden määrä oli ikään 
kuin epäolennainen. Tällaisten käsitysten vaikutus kuvastui var- 
sin tuntuvana esimerkiksi Runebergin estetiikassa ja koko hä- 
nen tuotannossaan. Siitä että kirjallisuuden ja journalistiikan oli 
pysyttävä loitolla politiikasta, tuli siihen aikaan lähes normi, 
miltei pakollinen periaate. Tällaisia näkemyksiä vastaan Snell- 
man joutui sittemmin taistelemaan päättävästi sekä kriitikkona 
että lehtikirjoittajana. 

1830-luvulla tapahtui silti myös joitakin myönteisiä käytännön 

aloitteita, jotka vaikuttivat hedelmällisesti kirjallisuuden kehi- 


tykseen. 
Vuonna 1830 syntyi Helsingissä kirjallisuuteen ja filosofiaan 


keskittynyt piiri, joka tunnetaan Lauantaiseurana. Siihen kuului 
nuoria yliopistonopettajia. Jäseniä oli kaikkiaan viisitoista. Heis- 
tä mainittakoon Runeberg, Snellman, Nervander, Nordström ja 
myöhemmin Cygnaeus, Castren ja Topelius. Toisinaan seurassa 
kävi myös Lönnrot, silloin kun hän saapui käymään Helsingissä 
Kajaanista, jonne hän muutti v. 1833 pitkäksi aikaa. Lauantaisin 
piirin jäsenet kokoontuivat keskustelemaan ystävien kesken. Ai- 
heina olivat luetut kirjat, jotka valittiin erityisesti tähän tarkoi- 
tukseen perustetusta kirjastosta. Siinä oli Goethen, Schillerin, 
saksalaisten ja ruotsalaisten romantikkojen teoksia. Keskustelu- 
jen sisällöstä on säilynyt varsin niukalti tietoja, mutta niissä lie- 
nee kosketeltu myös Hegelin filosofiaa ja estetiikkaa (Snellman 
perehtyi syvällisesti Hegelin dialektiikkaan juuri 1830-luvulla). 
Hegelin filosofiasta tuli joillekin piirin jäsenille jonkinlainen 
kompastuskivi heidän henkisessä kehityksessään. Esimerkiksi 
A. A. Laurell samoin kuin myös Runeberg eivät hyväksyneet 
Hegelin dialektiikkaa ja pysyivät uskonnollisesti värittyneen 
schellingiläisyyden kannalla. Keskusteluissa syntyi kiistoja tai- 
teen suhteesta todellisuuteen ja sen mieltämisen ja kuvastami- 
sen (tai ”idealisoinnin” — kuten siihen aikaan oli tapana sanoa) pe- 
riaatteista. Voidaan olettaa, että jo Lauantaiseurassa syntyivät 
ne aatteelliset erimielisyydet, jotka nousivat julkisen lehtipole- 
miikin kohteiksi 1840-luvulla yhteiskunnallisen taistelun kärjis- 
tyessä. Entiset keskustelukumppanit Laurell ja Snellman olivat 
siihen mennessä ajautuneet jo vastakkaisiin leireihin. Aatteelli- 
nen rajankäynti kosketti muitakin sen ajan kirjailijoita, vaikka- 
kin lievemmässä muodossa. 

Lauantaiseuran jäsenet ryhtyivät useihin käytännön toimiin, 


joista merkittävin oli Suomalaisen Kirjallisuuden Seuran perus- 


taminen vuonna 1831. Seura toimii edelleenkin. Niin ikään ryh- 
dyttiin julkaisemaan ruotsinkielistä sanomalehteä Helsingfors 
Morgonblad. Runeberg työskenteli sen toimittajana vuosina 
1832-1836. Seuran jäsenten ponnistuksin saatiin Helsinkiin pe- 
rustetuksi myös lyseo. 

Suomalaisen Kirjallisuuden Seuran tehtäviin kuului ennen 
kaikkea suomen kirjakielen kehityksen aktiivinen edistäminen, 

folklore-, kansatieteellisen ja kielitieteellisen aineiston keräämi- 
nen ja julkaiseminen sekä kirjallisuuden julkaiseminen suomen 
kielellä. Seura auttoi Lönnrotia ja Castrenia heidän keruutoi- 
minnassaan, julkaisi Kalevalan (1835—1836) ja Kantelettaren 
(1840-1841) sekä ylläpiti Lönnrotin julkaisemaa ensimmäistä 
suomenkielistä aikakauslehteä nimeltä Mehiläinen (1836-1837 ja 
1839-1840). Vuodesta 1841 lähtien seura alkoi julkaista vuosikir- 
jaa nimeltä Suomi. 

Tuon ajan tärkeimmiksi taiteellisiksi saavutuksiksi muodostui- 
vat Lönnrotin maailmankuulu Kalevala ja Kanteletar sekä ruot- 
sin kielellä kirjoittaneen Runebergin tuotanto. 

Historiallisen omaleimaisuuden tälle kaudelle antoivat runou- 
den johtoasema proosan lajeihin nähden, kansanrunouden aar- 
teiden aktiivinen vetäminen mukaan kirjalliseen kehitykseen se- 
kä useiden kirjallisten ilmiöiden ja kansanrunouden keskinäi- 
nen läheisyys. Ne syntyivät tavallaan välimuotoina suullisen ja 
kirjoitetun runouden välillä, mutta samalla kirjallisuuden varsi- 
nainen kirjallinen erityisluonne tehostui asteittain. 

Kansanrunouden pohjalle syntyneinä ja kirjallisesti muotoil- 
tuina muistomerkkeinä itse Kalevala ja Kanteletar olivat selvin 
ilmaus tästä suullisen runoperinteen muodonmuutoksesta kir- 
jalliseksi perinteeksi. Mutta Kalevalan ja Kantelettaren rinnalla 
oli muitakin kirjallisuushistoriallisesti niille sukua olevia taiteel- 
lisia ilmiöitä. 

Väliasemassa kansanrunouden ja kirjallisuuden välissä on 
myös omalla tavallaan niin sanottujen talonpoikaisrunoilijoiden 
(Paavo Korhosen, Pentti Lyytisen, Olli Kymäläisen jne.) tuotan- 
to, johon kirjallisten piirien huomio alkoi noihin aikoihin kiin- 
tyä. 

Myös Runebergin runous oli sidoksissa kansanrunouteen. 
Eeppinen muinaisrunous vaikutti (pääasiallisesti Homeroksen 
kautta) Runebergin 1830-luvun eeppisiin runoelmiin, ja hänen 
lyriikkansa sai virikkeitä kansanlaululyriikasta. 

Kansanrunouden vaikutus oli moninainen. Se ilmeni myös 
kirjallisten lajien muodostumisessa tällä suhteellisen varhaisella 
kaudella. 

Kirjallisuushistoriallisessa mielessä niin Lönnrotin Kalevala 
kuin Runebergin Hirvenhiihtäjät (1832) ovat eepoksina vielä Ili- 
aan tyyppisiä eeppisiä runoelmia, luonteenomaisia nimen- 

omaan tälle varhaiskaudelle. Itse eeppisellä kuvaustavalla on 
niissä vielä paljon yhteistä kansanepiikan kanssa. Mutta samalla 
näissä kirjallisissa eepoksissa käytetty kansanrunous ja sen poe- 
tiikka on jo jossakin määrin kirjallisuuden lakien alaista. Muis- 
tettakoon, ettei enää Iliaskaan eepostypologian esikuvana ollut 
varsinaista kansanrunoutta, vaan varhaiskirjallisuutta. Sitä vai- 
kuttavammin heijastuvat kirjallisuuden lait ja uuden ajan aat- 
teet suomalaisissa varhaiseepoksissa. 


2. Elias Lönnrot 


Elias Lönnrot (1802-1884) on Suomen maineikkaimpia ja kun- 
nioitetuimpia suurmiehiä. Paikkarin torppa Sammatissa, jossa 
Lönnrot syntyi, on jo pitkään ollut kansallinen pyhättö, jonka jo- 
kainen suomalainen tuntee. Suomen kansa suhtautuu Lönnro- 
tiin näin erityisellä tavalla ennen kaikkea siksi, että hänen toi- 
mintansa oli hyvin kansanomaista ja hengeltään todella yleis- 
kansallista. Hän oli itse lähtöisin kansan keskuudesta ja omisti 
elämänsä kansan kulttuurille ja sen aarteiden löytämiselle, ja 
sellaisena hän on jäänyt kansan muistiin. Jo Lönnrotin aikalai- 
set arvostivat hänen toimintaansa kansallisena urotyönä, eikä tä- 
mä arvio ole myöhemminkään muuttunut. 

Lönnrotin olemusta, luonnetta, vaatepartta, tapoja ja käytöstä 
on ilmeikkäästi kuvannut Helsingin yliopiston Venäjän kirjalli- 
suuden professori J. K. Grot, joka tunsi Kalevalan kokoonpani- 
jan hyvin ja oli hänen kanssaan läheisessä kirjeenvaihdossa. Gro- 
tin välityksellä Lönnrotista kiinnostui Pietarin yliopiston rehtori 
ja Sovremennik-aikakauslehden toimittaja P. A. Pletnev, joka 
julkaisi lehdessään Grotin artikkeleja suomalaisesta kulttuuris- 
ta. Eräässä kirjeessään Pletneville Grot kuvailee seuraavalla ta- 
valla vaikutelmiaan ensimmäisestä tapaamisestaan Lönnrotin 
kanssa kesäkuussa 1840: ”Hänen ottaessaan minut ystävällisesti 
vastaan näin keski-ikäisen tulisilmäisen ja hyväntahtoisesti hy- 
myilevän miehen, jonka kasvot olivat punerviksi päivettyneet ja 
käytös kömpelöä eikä ollenkaan hienostunutta. Hänen vaatepar- 
tensa oli koruton: pitkäliepeinen takki tummansinistä paksua 
verkaa; mutta hän seurusteli ja jutteli niin luontevasti ja korutto- 
masti, että ihastuin häneen heti ikihyväksi. Itse hän ei ilmeisesti 
pidä itseään minkään arvoisena ja uskoo kaikkien muiden ole- 
van yläpuolellansa.”? Neuvoessaan Grotia kirjoittamaan Lönnro- 
tin elämäkerran Pletnev puolestaan nimitti Lönnrotia ihastunee- 

na ”pohjolan Plutarkhokseksi” ja ”Tacituksen kynän arvoiseksi 
sankariksi”. 


Lönnrot syntyi maalaisräätälin perheessä. Hänen isänsä oli 
puoliksi maanviljelijä ja puoliksi käsityöläinen ja kuului siten 
yhteiskunnan välikerrostumaan. Mutta kuten suomalainen sa- 
nanparsi sanoo: viisi virkaa, kuusi nälkää. Sen enempää käsityö- 
ammatti kuin torpparin peltokaan eivät turvanneet perheelle 
tarvittavaa toimeentuloa. Lönnrot kasvoi puutteessa ja köyhyy- 
dessä, nälkä oli hänen ensimmäisiä muistojaan. Ja hänen elä- 
mänsä on kaunopuheinen esimerkki siitä, miten vaikeaa kansan 
keskuudesta lähteneen oli hankkia sivistystä. Lönnrotin elämä- 
kerran kirjoittajat ovat todenneet, että ennen häntä ei kenen- 
kään ollut siitä pitäjästä onnistunut päästä opiskelemaan yli- 
opistossa eikä onnistunut vuosikymmeniin hänen jälkeensä- 
kään. Lönnrotilla oli niin sanoaksemme onnea, mutta vielä 
enemmän kuin onneaan hän sai kiittää omaa uutteruuttaan ja 
harvinaista sitkeyttään. 


Kouluun Lönnrot pääsi verraten myöhään, vasta 12-vuotiaana. 
Jonkinlaisena korvauksena siitä oli varhain ilmennyt kiinnostus 
kirjoihin. Hän kävi ruotsinkielistä koulua ensin Tammisaaressa 
ja sitten Turussa ja Porvoossa, mutta jo neljän vuoden kuluttua 
hänen oli pakko keskeyttää koulunkäynti ja ryhtyä räätälintöi- 
hin. Siihen aikaan maalaisräätälit työskentelivät tavallisesti 
asiakkaittensa kotona ja viettivät siis kiertelevää elämää. Lönn- 
rot vaelsi isänsä kanssa kylästä toiseen. Samalla hän jatkuvasti 
sivisti omatoimisesti itseään ja esiintyi myös kiertelevänä laula- 
jana esittäen uskonnollisia lauluja ja virsiä. Hän työskenteli niin 
ikään apteekkarinoppilaana ja myöhemmin, ylioppilasvuosi- 
naan kotiopettajana. Kaikesta tästä kertyi nuorelle Lönnrotille 
elämänkokemusta ja taitoa tulla toimeen erilaisten ihmisten 
kanssa, mistä hänelle oli myöhemmin melkoisesti hyötyä hänen 
kansanrunojen keruutoiminnassaan, lukuisilla matkoillaan maa- 
seudulla. 


Yliopistossa Lönnrot opiskeli kielitiedettä ja myöhemmin lää- 
ketiedettä. Vuonna 1833 hän sai piirilääkärin paikan pienessä 
Kajaanin kaupungissa, missä hän vietti elämänsä seuraavat kak- 
sikymmentä vuotta. Kajaania pidettiin tuolloin enemmänkin ni- 
mellisenä kaupunkina, tosiasiallisesti se oli melko pieni taajama, 

jossa oli vain 400 asukasta ja josta oli hankala pääsy kulttuuri- 
keskuksiin. Kirjeissään Lönnrot puhui asuinpaikastaan ilman 
vähäisintäkään ihastusta. Kaupunkipahainen itse oli surkea, ja 
köyhiä olivat kylät sen ympäristössä. Väestö näki usein nälkää, 
tuon tuostakin puhkesi kulkutauteja, jotka veivät runsaasti ih- 
mishenkiä. Vuosina 1832-33, Lönnrotin lääkärintoiminnan al- 
kaessa, koettiin hirvittävä kato- ja nälkävuosi, ja laajan piirin ai- 
noalla lääkärillä riitti töitä. Lönnrot kirjoitti kirjeissään, että sa- 
dat ja tuhannet sairaat ja äärimmilleen nälkiintyneet ihmiset sa- 
tojen virstojen alueella odottivat häneltä apua, mutta hän oli 
ypöyksin. Lönnrot kuitenkin lisäsi, että ”asia ei olisi paljoa au- 
tettavissa, vaikka satoja lääkäreitä olisi saatavilla, sillä täkäläiset 
sairaudet ovat osaksi pilaantuneen ravinnon, osaksi nälän ai- 
heuttamia, ja missä näitä syitä ei voida kumota, ei voida kumota 
seurauksiakaan”.? Pian Lönnrot sairastui itsekin vaaralliseen la- 
vantautiin, ja hänen helsinkiläistuttaviensa keskuudessa levisi 
huhu hänen kuolemastaan. Joku ehätti kirjoittamaan asiaankuu- 
luvan surunvalittelurunonkin, minkä johdosta Lönnrot kirjoitti 
luonteenomaisella huumorintajullaan: ”Jos saan uskoa suoma- 
laista sananlaskua Kuuluisa rikkaan tauti vaan ei köyhän kuole- 
makaan, niin pitäisi minun olla ainakin miljonääri, jotta se tote- 
na pysyisi.” 

Lääkärintoimintansa ohella Lönnrot toimi kansanvalistajana 
sanan suoranaisessa merkityksessä. Lehdissä hän julkaisi artik- 
keleja, joilla innosti keräämään varoja nälkää näkeville, samoin 
kuin kiireesti suomentamansa kirjasen Hywäntahtoisia Neuwo- 
ja Katowuosina (1834). Vuonna 1839 hän kirjoitti ja julkaisi eri- 
tyisesti talonpojille tarkoitetun hoito-oppaan. Yhdessä J. F. Ca- 
janin kanssa hän julkaisi samana vuonna Suomen historian ja 
vuotta myöhemmin K. Ticklenin kanssa Wenäjän historian. 
1860-luvulla Lönnrot julkaisi vielä Suomen Kaswiston ja Lain- 
opillisen Käsikirjan Yhteiseksi siwistykseksi. Suomen kielellä 
ne olivat kaikki ainoalaatuisia julkaisuja, kirjoja kansalle, teok- 
sia joilla oli aivan tietyt valistustavoitteet. Samalla suomen kieli 
tällaisten kirjojen, kirjasten ja artikkelien kautta valtasi itselleen 
uusia tiedonaloja, edistyi olennaisesti nykyaikaisen kulttuurikie- 
len suuntaan. On luonnollista, että Lönnrot joutui näissä julkai- 
suissa kielellisessä ja terminologisessa suhteessa paljolti toimi- 
maan uranuurtajana. Hän loi kirjakieleen tuhansia uusia sanoja 


2. ELIAS LÖNNROT 225 


osoittaen tällöin poikkeuksellista kielivaistoa. Useimmat hänen 
sanastouutuuksistaan vakiintuivat pysyvästi käyttöön. 

Kulttuuri- ja valistustehtävien ja kirjakielen kehityksen kan- 
nalta oli suuri merkitys sillä, että Lönnrot ryhtyi julkaisemaan 
kuukausittain ilmestyvää aikakauslehteä nimeltä Mehiläinen 
(1836-37 ja 1839—40). Lehti oli kooltaan suppea, vain nelisivuinen, 
ja Lönnrot julkaisi sitä käytännöllisesti katsoen omin voimin. 
Lehden sisällölle antoivat sävyn kansanrunousaineisto ja kan- 
santajuiset tietopuoliset artikkelit historiasta, maantieteestä, lää- 
ketieteestä, lastenhoidosta jne. Saadakseen kansanrunousosas- 
toon vaihtelua Lönnrot julkaisi siinä muistiinmerkintöjä eri 
maantieteellisiltä alueilta, mutta runsaimmin oli kuitenkin edus- 
tettuna Pohjois-Karjala. Lehti julkaisi myös ”talonpoikaisrunoi- 
lijoiden”, kirjallisesti lahjakkaiden ja luku- sekä kirjoitustaidon 
omaavien talonpoikien runoja. Muuan sellainen runoilija oli 
Paavo Korhonen, jonka Lönnrot tapasi jo vuonna 1828. Myö- 
hemmin hän kokosi Korhosen runot antologiaksi ja kirjoitti sii- 
hen esipuheen. Kirja ilmestyi vuonna 1848. 

Suomalaisessa journalistiikassa Mehiläinen oli uusi ilmiö jo 
siinäkin suhteessa, että Lönnrot lähti tässä julkaisussa ennen 
kaikkea kirjakielen yleiskansallisesta tehtävästä. Murretaistelun 
aikana, jolloin kirjakielen yhtenäisiä normeja ei vielä ollut, suo- 
malaisten sanomalehtien kieli taipui voimakkaasti eräiden 
alueiden murteiden vaikutukseen. Ja kun Lönnrot vasta suun- 
nitteli aikakauslehden julkaisemista, hänellekin neuvottiin, että 
hän julkaisisi sitä kirjakielen sijasta savon murteella, joka oli 
”maalauksellisin ja runollisin” (tällä murteella oli olemassa ver- 
raten runsaasti kansanrunoutta). Mutta Lönnrot ei suostunut jul- 
kaisemaan lehteä millään murteella. Hänen tavoitteensa oli sel- 
laisen kirjakielen normien vahvistaminen, jota kaikki suomalai- 
set ymmärtäisivät. Väinö Kaukonen kirjoittaakin aivan oikein, 
että Lönnrotin lehti oli avainasemassa, kun ponnisteltiin suo- 
men kirjakielen uudistamiseksi ja vakiinnuttamiseksi. Lönnrot 
osoittautui arvostelijoitaan ja neuvonantajiaan kaukokatseisem- 
maksi. Lehden ilmestyessä tuskin kukaan oli täysin tyytyväinen 
sen kieleen ja oikeinkirjoitukseen, mutta seuraavat polvet ovat 
ymmärtäneet tuota kieltä paremmin kuin muiden silloisten jul- 
kaisujen kieltä.5 

Kielen yleisen ymmärrettävyyden periaate oli Lönnrotille erit- 

täin tärkeä myös hänen ryhtyessään julkaisemaan kansanrunoutta, 
jota suullisessa muodossa oli vain eri murteilla esitettynä. Tämä 
periaate ilmeni jo siinä, miten Lönnrot kirjoitti runoja muistiin. 
Nykytieteen vaatimusten kannalta Lönnrotin kansanrunouden 
muistiinpanot eivät aivan kaikessa ole tyydyttäviä. Olosuhteet 
pakottivat hänet kirjoittamaan hyvin nopeasti (esimerkiksi mat- 
kallaan Pohjois-Karjalaan keväällä 1834 hän 11 päivässä kirjoitti 
muistiin 14 000 säettä), ja tuollainen nopeus vaati erityistä lyhen- 
nejärjestelmää. Lönnrotin muistiinpanot eivät ilmaise runojen 
kaikkia murre- ja muita erityispiirteitä. Niissä ei myöskään ole 
tietoja runonlaulajista. (Myöhemmät tutkijat tosin rekonstruoivat 
paljolti nämä tiedot Lönnrotin päiväkirjojen ja kirjeiden avulla.) 
utta kysymys ei ole vain olosuhteista ja epätäydellisestä muis- 
tiinpanotekniikasta ja kansanrunoudentutkimuksen silloisesta 
asosta, vaan siitä, että yleiskansallisilla kulttuuritehtävillä oli 
Lönnrotille ensisijainen merkitys ja että kielitieteelliset hienou- 
det jäivät niiden rinnalla toisarvoisiksi. Jo vuonna 1829 Lönnrot 
kirjoitti artikkelin Topelius vanhemman kansanrunokeräelmistä 
ja lähtien yleiskansallisen kielen ja kansanrunouden yleiskansal- 
isen tehtävän tavoitteista puolusti oikeutta kansanrunotekstien 
järkevään kielelliseen unifioimiseen, kun ne oli tarkoitettu ylei- 
seen käyttöön eikä erityisiin tieteellisiin tutkimuksiin. 
Lönnrot kirjoitti, että vaikka kielitieteilijä, joka erityisesti tut- 
kii murteiden erityispiirteitä, voi paljossa moittia hänen kielelli- 
sen unifioinnin periaatettaan, niin murretutkijankin tulee muis- 
aa, että ”runot eivät ole hänen yksityisasiansa. Niitä on pidettä- 
vä pyhänä perintönä, jotka kanteleen ohella olemme saaneet esi- 
isiltämme perinnöksi. Tältä kannalta katsoen ne on mikäli mah- 
dollista tehtävä yleisesti käsitettäviksi; on pyrittävä saattamaan 
ne sellaisiksi, että koko kansakunta voi niitä lukea, mikä ei suin- 
kaan tapahdu, jos tavoitellaan vähäisiä murre-eroavaisuuksia”.$ 
Jo ennen Kajaaniin-muuttoaan Lönnrot ehti julkaista neljä ni- 
dettä keräämiään kansanrunoja nimellä Kantele taikka Suomen 
kansan sekä vanhoja että nykyisempiä runoja ja lauluja 
(1829-31). Lääkärintoimintansa ensimmäisinä vuosina, kun kul- 
kutaudit raivosivat Kajaanissa, Lönnrotin onnistui saada aikaa 
kirjallisille ja kansanrunoharrastuksilleen vain poikkeuksellisen 
uutteruutensa ansiosta. Kirjeissään hän harmitteli sitä, että hän 
joutui käyttämään kynäänsä vain reseptien kirjoittamiseen. Ja 

kuitenkin hän valmisteli Kajaanissa sekä Kalevalan että Kante- 
lettaren ja ennen niitä vielä niin sanotun Alku-Kalevalan, joka 
jäi käsikirjoitukseksi ja julkaistiin vasta hänen kuolemansa jäl- 
keen tieteellisissä tarkoituksissa. Vuonna 1844 Lönnrot sai vii- 
den vuoden virkaloman, jonka hän käytti pääasiallisesti Kaleva- 
lan toisen laitoksen valmisteluun. Vuoden 1853 lopulla hänet 
kutsuttiin yliopiston suomen kielen professoriksi, ja hän muutti 
perheineen Kajaanista Helsinkiin. Vihdoinkin hän oli kielitietei- 
lijä ja kansanrunoudentutkija ei vain kutsumukseltaan vaan 
myös asemaltaan. 


Lönnrotin elämäntyöksi tuli Kalevala, joka on pääasiallisesti 
eeppisten kansanrunojen aiheenmukaisesti yhdistetty kokoel- 
ma. Kalevalan ensimmäiseen laitokseen vuonna 1835 sisältyi 
12 078 säettä, toiseen laitokseen vuonna 1849 22 795 säettä ja 50 
runoa. 


Kalevalan suhteen tulee erottaa yhtäältä varsinainen suullinen 
kansan runolauluperinne, jonka juuret ovat hyvin kaukaisessa ja 
vaikeasti tavoitettavassa menneisyydessä, ja toisaalta Kalevala 
kirjallisena muistomerkkinä Lönnrotin koostaman kirjan muo- 
dossa, jonka syntyvaiheet ovat hyvin tieteen tiedossa. Nämä sei- 
kat ovat luonnollisesti keskinäisessä yhteydessä, sillä kirja on 
koottu runonlaulajilta muistiin kirjoitettujen aitojen runojen 
pohjalta. Mutta koska Kalevala ei ole pelkkä runonlaulajien ru- 
nojen julkaisukokoelma, vaan uudesta näkökulmasta laadittu 
yhtenäinen juonellinen kompositio (sitä varten runonlaulajien 
muunnelmat oli tietyllä tavalla ”toimitettava”; parhaat kohdat 
oli tietyn järjestelmän mukaan liitettävä toisiinsa, nimet oli yhte- 
näistettävä jne.), syntyi uusi esteettinen kokonaisuus uusine si- 
sällöllisine tasoineen. Ja jotta Kalevala voitaisiin ymmärtää ni- 
menomaan kirjallisena muistomerkkinä, on otettava huomioon 
laatijan erityiset periaatteet ja hänen esteettinen makunsa, hä- 
nen ajan mittaan kiteytyneet käsityksensä eepoksesta ja niistä 
kansallisista kulttuuritehtävistä, joiden ratkaisua sen oli määrä 
edistää. 

Kalevalan suhteen on siis olemassa paitsi puhtaasti kansanru- 
nouden problematiikka, myös Lönnrotiin ja hänen aikakauteen- 
sa liittyvä problematiikka. Lisättäköön tähän, että Kalevalalla 
kirjallisena muistomerkkinä on myös suhteellisen itsenäinen 

kirjallinen kohtalo ja suhteellisen itsenäinen paikka niin Suo- 
men kuin Karjalan ja koko maailman kulttuurihistoriassa. 

Jos luodaan hieman laajempi katsaus niihin historiallisiin tei- 
hin, joita myöten Kalevalaan päädyttiin nimenomaan kirjallise- 
na muistomerkkinä, niin ne osoittautuvat hankaliksi ja alkavat 
kaukaa. Voimme erottaa kaksi päälinjaa, jotka vähitellen yhtyi- 
vät. Yhtäältä kansan luovan nerouden jatkuva toiminta vuosisa- 
tojen mittaan, sellaisten suurenmoisten runonlaulajien kuten 
Ontrei Malisen ja Arhippa Perttusen työ, jotka Lönnrot tapasi 
matkoillaan. Toisaalta kulttuurimaailman vähitellen voimistu- 
nut kiinnostus kansan luovaan toimintaan ja sen mahtavaan ru- 
nolliseen fantasiaan. 

Saattaa näyttää siltä kuin nämä kaksi kulttuurivirtaa — suulli- 
nen kansanlaulurunous ja uusi, kirjallinen sivilisaatio — olisivat 
vuosisatoja pysyneet suomalaisten ja karjalaisten historiassa 
täysin erillään toisistaan. Pakanalliset runot löysivät turvapai- 
kan metsä- ja korpikylistä, kun taas kirjallisuus syntyi kaupun- 
geissa. 

Mutta kaukaisimpinakaan historiallisina aikoina nämä kaksi 
virtausta eivät koskaan ole olleet täysin eristyksissä toisistaan. 
Näennäisesti sulkeutuneista ja täysin suuresta maailmasta irral- 
laan olleista korpikylistä lähti näkymättömiä impulsseja, jotka 
havaittiin herkimpien ihmisten keskuudessa, vaikka he kuului- 
vatkin toiseen kulttuuripiiriin. Jo Mikael Agricolasta alkaen 
kansanrunous oli tavalla tai toisella ollut kirjallisuuden näkö- 
kentässä, ja sen esteettiset arvot alettiin vähitellen tiedostaa. 
1700-luvun lopulla ja 1800-luvun alussa karjalais-suomalaisesta 
kansanrunoudesta alettiin puhua jo Suomen ja Karjalan ulko- 
puolellakin, Euroopan maissa. Tämä tapahtui kansanrunouteen 
kohdistuneiden tutkimusten, matkapäiväkirjojen ja muiden jul- 
kaisujen ansiosta. 

Täytyy kuitenkin sanoa, että ennen 1800-lukua karjalais-suo- 
malaisesta kansanrunoudesta saatiin useimmiten tietoa vielä sil- 
lä tavoin, että tiedemiehet eivät matkustaneet kansan keskuu- 
teen kaukaisille korpiseuduille, vaan kansan edustajat itse — ta- 
lonpojat ja vaeltavat karjalaiset konttiukot — joutuivat satunnai- 
sesti kaupunkeihin ja kiinnittivät tiedemiesten huomion puo- 
leensa kertoessaan näille omalla seudullaan kuuluisista runon- 
laulajista ja antaessaan näytteitä heidän taiteestaan. Nämä kerto- 

mukset ja eräät välilliset tiedot saivat tiedemiehet yhä voimak- 
kaammin kallistumaan siihen ajatukseen, että rikkaimmat kan- 
sanrunouden aarteet piilivätkin Pohjois-Karjalassa ja että siellä 
muinaisrunot olivat säilyneet parhaassa asussaan. Tämän oletta- 
muksen esitti jo täysin selkeästi Topelius vanhempi, tunnetun 
suomalaisen satukirjailijan isä. On kuitenkin luonteenomaista, 
että Topelius vanhempi laati vuosina 1822-31 runojulkaisunsa 
vielä pääasiallisesti kaupunkiin tulleiden konttiukkojen ja käsi- 
työammatteihin siirtyneiden talonpoikien muistiinmerkittyjen 
kertomusten ja näytteiden perusteella. 

Mutta jo tuolloin alkoi myös vastakkainen liike. Kirjailijat ja 
tiedemiehet lähtivät laulujenkeruumatkoille. Huomattakoon, et- 
tä jo ennen Lönnrotia esitettiin myös ajatus, että runot voitaisiin 
yhdistää eeppiseksi kokonaisuudeksi. 


Kaikki tällainen oli kuitenkin vielä vasta olettamuksia ja arvai- 
luja, jotka kaipasivat toteutusta. Uuden kulttuurin ja karjalais- 
ten muinaisrunouden tärkein kohtaaminen oli vielä edessä, ja 
ensimmäisten joukossa Pohjois-Karjalaan lähti Elias Lönnrot. 


Kulttuuripersoonallisuutena ja jopa ihmistyyppinä Elias 
Lönnrot oli tietyn historiankauden ilmiö. Hänen toimintansa pe- 
ruspiirteet juontuivat suomalaisen kansakunnan ja sen kulttuurin 
kehittämistarpeesta. Samalla Lönnrotin henkinen olemus muo- 
vautui yhteydessä hänen aikansa yleiseurooppalaisiin kulttuuri- 
virtauksiin. 


Historiallisessa mielessä Lönnrot ja Kalevala eivät voineet il- 
maantua aikaisemmin eivätkä myöhemmin kuin ne todellisuu- 
dessa ilmaantuivat. Tämä usein esitetty ajatus on omalla taval- 
laan oikeaan osunut. Lönnrotin Kalevala olisi ollut mahdoton 
esimerkiksi 1600-luvulla, kun sellaisen kirjallisen muistomerkin 
ilmaantumiseen ei Suomessa ollut yhteiskunnallis-poliittisia ei- 
kä kulttuurihistoriallisia edellytyksiä. Mutta toisaalta, jos Kale- 
vala olisi joistakin syistä julkaistu esimerkiksi puoli vuosisataa 
todellista ilmestymisaikaansa myöhemmin, niin se ei varmasti- 
kaan enää olisi ollut sellainen, jollaisena me sen tunnemme, ja 
toinen olisi ollut myös sen herättämä yhteiskunnallis-sivistyksel- 
linen vastakaiku. Lönnrot ja hänen Kalevalansa ovat Suomen 
kansan voimistuneen kansallisen vakiintumisen kauden luon- 
teenomaisia ilmiöitä, kun taas Suomen kansalla 1900-luvun alus- 

sa oli jo aivan toisia historiallisia tavoitteita ja suomalainen yh- 
teiskuntakin oli aivan toinen. 

Kalevala syntyi valtavan keruutyön tuloksena. Lönnrot käytti 
sekä edeltäjiensä että aikalaistensa muistiinmerkintöjä, mutta 
useimmat kansanrunot hän keräsi itse. Hän oli 1800-luvun huo- 
mattavin karjalais-suomalaisen kansanrunouden kerääjä. Vuosi- 
na 1828—45 Lönnrot teki yksitoista matkaa ja kulki vaelluksillaan 
parikymmentätuhatta kilometriä — jalan, suksilla ja veneellä. Tu- 
loksena hänen onnistui kirjoittaa muistiin osapuilleen 65 000 säet- 
tä sekä lisäksi runsaasti satuja, sananlaskuja ja arvoituksia. Väinö 
Kaukonen kirjoittaa aivan oikein, että ”vasta Lönnrotin matka- 
kuvausten ja kirjoitusten perusteella oivallettiin, miten hämmäs- 
tyttävän runsas ja rikassisältöinen kansallinen sivistysaarre oli 
kätkössä väheksytyn, oppimattoman maalaiskansan keskuudes- 
sa. Lönnrotin esikuva innoitti monia muita jatkamaan keruutyö- 
tä 1840- ja 1850-luvulla sekä ulottamaan sen aikaisemmin tutki- 
mattomille alueille.”? 

Lönnrot piti matkapäiväkirjoja, joista muun muassa käy ilmi, 
että hänen retkistään oli romantiikka kaukana. Hän mainitsee 
ohimennen, että toisinaan hän joutui matkan aikana nukku- 
maan hangella avotaivaan alla, ja talonpoikien savupirteissäkin 
oli tavallisesti niin kylmä, että kerääjän sormet kohmettuivat ru- 
noja muistiin kirjoitettaessa. Lönnrotin päiväkirjat ovat erittäin 
arvokkaita siinäkin mielessä, että ne ovat toisinaan ainoa huo- 
mattavia runonlaulajia, heidän ulkonäköään, luonnettaan ja 
muinaisrunoihin kohdistuvaa suhdettaan koskevien tietojen läh- 
de. Päiväkirjoissa on muun muassa kuvattu Arhippa Perttusta, 
jonka Lönnrot tapasi keväällä 1834 runonlaulajan kotiseudulla 
Latvajärvellä Pohjois-Karjalassa. 

Kolme päivää lauloi Arhippa runojaan, ja vieras kirjoitti ne 
tarkoin muistiin. Lönnrot kirjoitti häneltä muistiin kaikkiaan yli 
4 000 säettä. Arhipan runot hämmästyttivät kokenuttakin kerää- 
jää täydellisellä ja viimeistellyllä muodollaan, ja hänen tulkin- 
nalleen oli ominaista innoittunut henkistyneisyys. Jos tähän vie- 
lä lisätään, että monet niistä perusaiheista, jotka sittemmin teki- 
vät Kalevalan kuuluisaksi, Lönnrot kuuli ensi kerran nimen- 
omaan Arhipalta eikä tavannut niitä muiden runonlaulajien aar- 
teistosta, voidaan ymmärtää, millaista taiteellisen löydön iloa 
hän tunsi. Kiihtyneenä hän kirjoitti päiväkirjaansa, että jos tämä 

Arhipan luona käynti olisi joidenkin seikkojen vuoksi siirtynyt 
epämääräiseen tulevaisuuteen, niin kukaties vanha runonlaulaja 
olisi vienyt muistissaan säilyneet aarteet mukanaan hautaan. 
Lönnrot piti Arhippaa syvällisen taiteellisena luonteena, miehe- 
nä joka suhtautui taiteeseensa kiihkeästi ja hartaasti. Lönnrot 
pani merkille hänen henkisen näköpiirinsä laajuuden, sen että 
hän oli vapaa monista ennakkoluuloista ja että häntä perheessä 
ja kyläläisten keskuudessa kunnioitettiin patriarkkana. Runon- 
laulajat nauttivatkin maanmiestensä keskuudessa kunnioitusta 
juuri siksi, että he olivat poikkeusihmisiä, jotka erottuivat muis- 
ta lahjakkuudellaan. He eivät olleet pelkästään runoperinteen 
mekaanisia säilyttäjiä, joiden tehtävänä oli vain painaa mieleen- 
sä ja konservoida. Pelkästään säilönnästä ei olisi voinut syntyä 
näin suurta runoutta. 

Tiettyjä runonlahjoja piti Lönnrotilla itselläänkin olla voi- 
dakseen täyttää osakseen tulleen tehtävän. Runojen keruuhisto- 
riasta tunnetaan varsin kuvaava esimerkki, kun muuan erittäin 
sivistynyt ja asiantunteva filologi ja huomattava tiedemies ei 
kuitenkaan pystynyt täydellisesti tiedostamaan sen aarteen 
poikkeuksellista taiteellista arvoa, joka hänen oli onnistunut löy- 
tää. Ennen Lönnrotia Pohjois-Karjalassa kävi vuosina 1824-25 
silloinen nuori kielitieteilijä ja myöhemmin Pietarin tiedeakate- 
mian jäsen Andreas Sjögren. Hänellä oli onni kirjoittaa muistiin 
huomattavalta runonlaulajalta Ontrei Maliselta sikermä Sampo- 
runoja, joilla sittemmin oli keskeisimpiin kuuluva asema Kale- 
valassa. Mutta sen teki jo Lönnrot, Sjögren itse ei pitänyt löy- 
töään erityisen merkittävänä. Vuonna 1827 hän Petroskoissa 
käydessään tapasi sinne karkotetun venäläisen runoilijan Fedor 
Glinkan ja tutustutti tämän joidenkin runojen suulliseen tulkin- 
taan. Vuotta myöhemmin Glinka julkaisi omat käännöksensä 
kahdesta runosta Slavjanin-aikakauslehdessä, mistä varsinai- 
sesti alkoikin venäläisten lukijoiden tuttavuus karjalais-suoma- 
laiseen eeppiseen runouteen. 

Sjögren tietenkin ymmärsi olevansa tekemisissä muinaisen 
runouden kanssa, mutta toisin kuin Lönnrotille se ei ollut hänel- 
le taiteelliselta ja yleiseltä kulttuurimerkitykseltään mikään val- 
tava löytö. Siksi kansanrunouden tutkijat nimittävätkin häntä 
toisinaan ”sokeaksi kerääjäksi”. 

Lönnrot oli runollisesti lahjakas, hän kirjoitti itsekin runoja. 

Mainittakoon, että hän esiintyi ensimmäisen kerran kirjallisuu- 
dessa ruotsintamalla venäjästä N. M. Karamzinin runon Ranta. 
Käännös ilmestyi eräässä sanomalehdessä vuonna 1824. 


Kalevalan koostaminen aiheutti Lönnrotille runsaasti vaikeita 
ongelmia, muun muassa eettisen kysymyksen: oliko hänellä oi- 
keutta yhdistää keräämänsä runot juonikokonaisuudeksi ja siis 
jossakin määrin muuttaa niiden muotoa ja silti painattaa kirjan 
nimilehdelle otsikko Kalewala taikka Wanhoja Karjalan Runo- 
ja Suomen kansan muinosista ajoista. 


Myöhäisempi tiede esittää tämän kysymyksen hieman toisessa 
muodossa, nimittäin missä määrin Kalevala on aitoa kansan 
tuotantoa ja missä määrin Lönnrotin omaa yksilöllistä tuotan- 
oa. Tiedemiehet ovat pitäytyneet eri näkökannoille. Toiset us- 
kovat, että se eheä maailmankuva, joka Kalevalasta syntyy, on 
ollut enemmänkin Lönnrotin mielikuvituksen kuin kansan tie- 
toisuuden tuotetta. Toisin sanoen kansa ei kuvitellut maailmaa 
sellaiseksi, vaan Lönnrotista tuntui hänen tuntemiensa erillisten 
ja hajanaisten runojen perusteella, että juuri tuollainen pitikin 
olla muinaisten ihmisten eheä käsitys maailmasta. Ja jos näin 
on, niin tämä on jo Lönnrotin yksilöllinen käsitys eikä kansan. 
Kalevala on yhtä suuressa määrin yksilöllisen luomistyön tuote 
kuin mikä muu kirjallisuuden teos hyvänsä. Mikään Lönnrotin 
runonlaulajilta omaksuma katkelma, episodi tai säe ei enää ole 
samaa kuin kansanrunossa, sillä se sisältyy jo uuteen esteetti- 
seen kokonaisuuteen. 


Toiset tiedemiehet taas ovat sitä mieltä — nykyisin tämä näkö- 
kanta ei liene enää yhtä yleinen kuin aikaisemmin, mutta sitäkin 
silti vielä toisinaan tapaa — että Lönnrotin ei päinvastoin milloin- 
kaan muka onnistunut saavuttaa runoelmassaan sellaista tai- 
teellista kokonaisuutta ja eheätä maailmankuvaa kuin on havait- 
tavissa esimerkiksi Iliaassa. Kalevalassa Lönnrot esiintyy myö- 
häisenä kerääjänä ja stilistinä eikä Homeroksen kaltaisena kan- 
sanlaulajana. Tässä tapauksessa ei niinkään paljon epäillä Kale- 
valan folkloristisuutta kuin historiallista oikeutta ja varsinkin 
mahdollisuutta luoda 1800-luvulla tuollainen Iliaan tyyppinen 
eepos. Lönnrotin kokoelmaa pidetään historiallisesti myöhästy- 
neenä, keinotekoisena ja sisäisesti ristiriitaisena yhdistelmänä, 
jolta puuttuu aatteellis-esteettistä yhtenäisyyttä. Tällaisia väittei- 

tä esitettiin jo Lönnrotin eläessä, mutta myös myöhäisempinä 
aikoina. 

Kumpikin näkökanta lienee yksipuolinen ja siksi väärä. Kan- 
nattaa tässä yhteydessä muistaa, että edellä mainittuun muinais- 
kreikkalaiseen eepokseenkin on tieteen historiassa suhtauduttu 
eri tavoin ja että eräät tutkijat, ns. separatistit ovat kieltäneet Ili- 
aan yhtenäisyyden ja löytäneet siitä joukoittain ristiriitaisuuk- 
sia, vieläpä niitä etsiessään irrottaneet yhteydestään miltei jokai- 
sen säkeen. Mutta sittemmin tiede on joutunut silti luopumaan 
tuollaisista äärimmäisistä mielipiteistä niiden loogisen absurdiu- 
den tähden. Eikä viime kädessä siksi, että ihmiskunnan tietoi- 
suudessa Ilias kuitenkin elää eheänä teoksena. 

Seuratkaamme kuitenkin Lönnrotin omien ajatusten kulkua 
aikana, jolloin hän valmisteli Kalevalaa. Niiden logiikassa on 
kosolti vakuuttavuutta. 

Muistettakoon, että Iliaan ja muiden muinaiseeposten esi- 
merkki oli jatkuvasti Lönnrotin silmien edessä ja oli hänelle tie- 
tyssä määrin suuntimena. Hänen näkökentässään oli myös niin 
sanottu ”Homeroksen kysymys”, toisin sanoen tieteen esittämät 
näkökannat muinaiskreikkalaisen eepoksen alkuperästä. Oliko 
laulaja Homeros todellakin ollut olemassa vai oliko kysymys 
myyttihenkilöstä? Oliko Iliaan tekijä ollut yksilö vai kollektiivi? 
Oliko se alun alkaenkin luotu yhtenäiseksi runoelmaksi vai oli- 
ko se hajanaisten kansanlaulujen verraten myöhäisen, jo kirjalli- 
sen yhdistämisen tulos? Ja joukoittain muita tieteen esittämiä 
kysymyksiä, näkökantoja ja ajatuskäänteitä. 

Kalevalan tutkijat toteavat, että Lönnrot oli alkuaikoina sillä 
erheellisellä kannalla, että karjalaisssuomalainen eepos oli mui- 
naisina aikoina ollut olemassa yhtenäisenä runoelmana, joka 
vasta myöhemmin oli hajonnut yksittäisiksi runoiksi. Tässä ta- 
pauksessa nykyisen koostajan tehtävä olisi ollut rekonstruoida 
välittömästi se, mikä kerran oli ollut olemassa. (Samalla tavoin 
ryhtyi sittemmin Kaarle Krohnin koulukunta rekonstruoimaan 
erillisten runojen ja aiheiden ”alkumuotoja”.) Mutta kun Lönn- 
rot vihdoin ryhtyi kokoamaan ensimmäistä kompositiotaan, hän 
oli jo loitontunut tuosta erheellisestä käsityksestä ja oli nyt sitä 
mieltä, että yhtenäistä runoelmaa ei menneisyydessä ollut ole- 
massa, mutta että oli paikallaan luoda nyt sellainen. Lönnrot oli 
myös vakuuttunut siitä, että hänen omat havaintonsa itse runon- 

laulajien tavasta suhtautua perinteeseen saattaisivat tuoda lisä- 
valaistusta ”Homeroksen kysymykseen”. Saksalaisen tiedemie- 
hen F. A. Wolfin teorian vaikutuksesta Lönnrot otaksui, että Ili- 
asta kirjoitettuna muistomerkkinä oli niin ikään edeltänyt suul- 
linen pitkä perinne, suuri määrä erillisiä eeppisiä lauluja ja nii- 
den muunnelmia, jotka olivat kehittyneet ja ryhmittyneet pe- 
rusaiheiden ympärille ja joista sitten luotiin Ilias eheänä ja ko- 
konaisena runoelmana. Samalla tavoin Lönnrotkin käsitti oman 
koostamistehtävänsä. 


Tietenkin analogia on historiallisessa mielessä tässä hyvin liki- 
määräinen ja horjuva. Iliaan määritellään tavallisesti syntyneen 
kahdeksannella vuosisadalla ennen ajanlaskumme alkua, kun 
taas Kalevala koottiin 1800-luvulla. Ajallinen välimatka on siis 
yli kaksi ja puoli vuosituhatta. Maailman tila oli Lönnrotin aika- 
na täysin toinen kuin Homeroksen aikana eli siis näennäisesti 
loputtoman kaukana niistä Marxin luonnehtimista yhteiskun- 
nallisista ja historiallisista edellytyksistä, joihin muinaiskreikka- 
laisen sankarieepoksen synty ja elämä liittyi. Johdannossaan 
Kansantaloustieteen arvosteluun Marx kysyi, oliko Akhilles 
lainkaan mahdollinen ruudin ja lyijyn aikakaudella. Ja eivätkö 
sadut, laulut ja muusat ja samalla myös eeppisen runouden vält- 
tämättömät edellytykset häviäkin väistämättä painokoneen il- 
mestyessä?? 

Mutta muistaessamme maailman tilan 1800-luvun alussa, äl- 
käämme silti unohtako varsin olennaista ”korjausta”-Suomen 
erityisoloihin, joissa Lönnrot kehittyi, ja sitä vielä suhteellisen 
voimakasta runonlauluperinnettä, jonka hän löysi Karjalasta ja 
osittain myös muilta alueilta, esimerkiksi Inkerinmaalta. 


Tällöin on hyvin tärkeää korostaa, että suullinen eeppinen pe- 
rinne ei Lönnrotille ollut mitään ainutkertaista, pysyvää ja 
muuttumatonta. Kysymyksessä ei ollut kuollut kivettymä, vaan 
elävä prosessi, joka tapahtui elävässä historiallisessa ajassa. Tä- 
män prosessin uomassa sen luonnollisena jatkona Lönnrot tar- 
kasteli myös omaa koostamistoimintaansa. Lönnrotia koskevas- 
sa kirjallisuudessa siteerataan usein sitä kohtaa hänen vuonna 
1849 kirjoittamastaan artikkelista, jossa hän sanoo, että jo huo- 
mattavimmilla runonlaulajilla oli havaittu pyrkimystä esittää ru- 
noja määrätyssä järjestyksessä ja että tämä järjestys vaihteli eri 

esittäjillä. Lönnrot kirjoittaa, että tässä suhteessa hänen oli vai- 
keaa asettaa ketään laulajaa muiden edelle, mutta itse pyrkimystä 
ryhmittää runot eeppisten perusaiheiden ympärille hän piti ih- 
misille luonnollisena pyrkimyksenä saattaa tietonsa edes jolla- 
kin tavoin järjestykseen. Tämä pyrkimys ilmeni laulajien yksi- 
löllisyyden mukaisesti eri tavoin ja johti erilaisiin tuloksiin. ”Lo- 
pulta kun ei kukaan laulajista yksinään enää riittänyt minulle 
runomäärään nähden, jonka olin kerännyt, luulin itselläni ole- 
van saman oikeuden kuin vakaumukseni mukaan useimmat lau- 
lajat ottivat itselleen, nimittäin järjestää runot, niinkuin ne 
parhaiten toisiinsa sopivat, runoniekan sanaa käyttääkseni: itse 
loime loitsijaksi, laikahtime laulajaksi, s. o. katsoin itseni laula- 
jaksi, yhtä hyväksi kuin heidät itsensä”, Lönnrot kirjoittaa.? 

Miten perusteltu tämä ratkaisu oli? Uskoisi, että puhtaasti mo- 
raalisen vakaumuksen ohella, jota ilman Lönnrot ei olisi voinut 
toteuttaa työtään, hänen ratkaisullaan oli myös tietty historialli- 
nen perusta. Havaittuaan runonlaulutaidon elävän vielä verraten 
aktiivisena Lönnrot itsekin oli vielä kyllin kiinteästi sidoksissa 
kansan kulttuurin suoranaisiin lähteisiin ja kansan maailman- 
katsomukseen voidakseen täydellä syyllä pitää itseään eeppisen 
kansanrunousperinteen vaalijana ja jatkajana. Mutta samalla 
hän antoi tälle perinteelle kirjallisen elämän. Lönnrotin ainut- 
kertaisessa persoonallisuudessa — sekä inhimillisenä yksilönä et- 
tä historiallisena tyyppinä — kaikessa, minkä suorittaminen tuli 
hänen osakseen, ilmeni selvästi kahden kulttuuriperinteen — 
suullisen runoperinteen ja kirjallisen perinteen - kohtaaminen. 
Tästä mainitsi jo runoilija Eino Leino mainiossa esseessään Lönn- 
rotista. Leino korosti nimenomaan historiallisesti kehkeytynyt- 
tä kansanomaisen ja kirjallisen elementin elimellistä yhteensu- 
lautumista Lönnrotissa, niiden hedelmällistä uudistumista uu- 
denlaatuisina. Leinon mukaan Lönnrot oli samanaikaisesti sekä 
runonlaulajien perinteen jatkaja että Agricolan seuraaja, hänen 
olemuksessaan tiedemies ja karjalainen konttiukko löivät kättä 
toisilleen.!? 

Muistettakoon myös, että Gorki, joka päättävästi vastusti myö- 
hempiä yrityksiä ”muokata uuteen uskoon” kansaneepoksia, oli 
kuitenkin vakuuttunut siitä, että Lönnrotin Kalevalaa ei mis- 
sään määrin voi pitää myöhästyneenä ja keinotekoisena kompi- 
laationa. Keskustellessaan kirjailija Kornei Tsukovskin kans- 

sa Gorki totesi, että Lönnrot oli ”nerokas kansanrunoilija”, pe- 
rinteen vaalija, joka itsekin oli kansaa."! 

Kalevalaan sisältyvän kansanrunoaineiston aitous ja sen 
koostajan pyrkimysten kansanomaisuus ovat ne tärkeimmät pe- 
rustelut, joilla kumotaan mielipiteet Lönnrotin komposition 
”keinotekoisuudesta”. Lönnrotin aikakausi tarvitsi sellaista eep- 
pistä kokoelmaa, ja hän oli se henkilö, joka oli tuon tehtävän ta- 
salla. Ajan erityiset kansalliset kulttuuritarpeet antoivat hänen 
toiminnalleen oman luonnollisen tarkoituksensa ja niistä johtui 
sen välttämättömyys. Toistettakoon vielä kerran, että suullisen 
ja kirjallisen sanataideperinteen välimuotona Kalevala oli kirjal- 
lisuushistorialliselta kannalta yhtä ”lainmukainen” ilmiö kuin 
talonpoikaisrunoilijoidenkin tuotanto tai sitten Runebergin ”ho- 
meroslaiset” runoelmat. Nämä analogiat auttavat ymmärtämään, 
että suomalaisen kirjallisuuden kehityksen kannalta kysymys 
Lönnrotin eepoksen ”keinotekoisuudesta” on täysin perustee- 
ton ja ratkeaa itsestään. 

Vankalle kansanrunouspohjalle syntyneenä kirjallisena muis- 
tomerkkinä Lönnrotin Kalevala sisältyy luonnollisesti Suomen 
ja Karjalan kansojen kulttuuriin samoin kuin maailmankulttuu- 
riinkin. Kalevalan täydellisen laitoksen ilmestymisen jälkeise- 
nä aikana perinne on vankasti kanonisoinut hänen työnsä sanan 
parhaassa merkityksessä. Ja kuten tiedämme, näin ei suinkaan 
tapahdu kaikille myöhäisille veya luoda eeppisiä kokoel- 
mia kansan sankarilauluista. 

Kalevala on pantu kokoon aidoista kansaäitäopistä, mutta uu- 
tena kokonaisuutena sillä on uusia esteettisiä ominaisuuksia. Se 
on jo kirjallisuuden teos. Lönnrot on aivan oikein huomautta- 
nut, että jo runonlaulajilla oli havaittavissa pyrkimystä laulujen 
ryhmittelyyn. Tämä ei kuitenkaan vielä merkinnyt valtavan 
laajan ja kirjallisesti muotoillun epopean luomista. Kirjallinen 
muotoilu jo sinänsä rajaa eepoksen erilleen suullisesta perin- 
teestä ja on siis tärkeä erottava piirre. V. J. Propp kirjoittaa tästä 
vakuuttavasti artikkelissaan Kalevala kansanrunouden valossa: 
”Kansa yhdistää toisinaan itsekin erillisiä aiheita kontaminaa- 
tion kautta. Mutta kansa ei milloinkaan luo epopeaa. Tämä ei 
johdu siitä, että se ei siihen pysty, vaan siitä että kansan estetiik- 
ka ei sitä vaadi: se ei milloinkaan pyri ulkonaiseen yhtenäisyy- 
teen. Syyt, miksi kansa ei pyri yhtenäisyyden luomiseen, ovat 

hyvin monimutkaiset. Muuan niistä on se, että se rikkoisi luovan 
työn vapautta ja kansanrunouden liikkuvuutta vastaan. Erillis- 
ten laulujen muuttuminen valtavaksi yhtenäiseksi kokonaisuu- 
deksi ikään kuin pysäyttää eepoksen, riistää siltä joustavuuden, 
liikkuvuuden, sujuvuuden ja vaihtuvuuden. Se riistää siltä mah- 
dollisuuden jokapäiväisiin jatkuviin muunnoksiin, luoviin muu- 
toksiin ja keksintöihin, kun taas erillinen laulu suo laulajille täy- 
den vapauden. Eepos luodaan laulettavaksi eikä luettavaksi, ja 
laulu pyrkii vapauteen ja liikkuvuuteen, kun taas sankarirunoel- 
ma, epopea on liikkumaton.” Ja ”liikkumattomaksi” sen te- 
kee juuri sille annettu kanonisoitu kirjallinen muoto, joka sa- 
malla on periaatteellisesti toisenlainen sanataiteen ala. 

Lönnrotin Kalevalassa kirjallisena epopeana on tapahtunut 
kansanrunouden eri lajien punoutumista toisiinsa. Varsinaisiin 
sankareiden urotöistä kertoviin eeppisiin lauluihin on soluttau- 
tunut lyyrisiä lauluja, häälauluja ja loitsuja. Eri laululajit samoin 
kuin eeppiset aiheetkin voivat kuulua alkuperältään eri histo- 
riankausiin, jokin niistä saattaa olla vanhempi, toiset taas nuo- 
rempia, mutta Kalevalassa ne silti elävät rinnakkain samalla ai- 
katasolla ja muodostavat ikään kuin muinaisen laulumaailman 
taiteellisesti yleistetyn kertakuvan. 

Kalevalassa on eeppiset nimet ja nimitykset yhdenmukaistet- 
tu. Varsinaisissa kansanrunoissa vastaavat aiheet ja episodit ei- 
vät välttämättä joka kerta liity juuri niihin nimiin, jotka Lönnrot 
on ottanut käyttöön kirjallisessa Kalevalassa. Luonteenomai- 
nen esimerkki on Joukahainen. Kalevalassa hän on Väinämöi- 
sen eeppinen kilpailija, kun kansanrunoissa tässä roolissa esiin- 
tyy Lappalainen. Joukahainen taas on kansanrunoissa Väinä- 
möisen toverina Sammon-hakuretkellä (Kalevalassa tämä toveri 
on Lemminkäinen). 

Lönnrotin piti yhdenmukaistaa myös eeppiset paikannimet. 
Kansanrunoissa ja loitsuissa esiintyy Päivölä, Pohjola, Sariola, 
Luotola, Vuojola jne. Kalevalassa Lönnrotilla on kaksi eeppistä 
päämaata: Kalevala joka on eeppisten sankarien kotiseutu ja 
Pohjola joka on heidän kilpailijoittensa kotipaikka. Henkilön- ja 
paikannimien yhdenmukaistaminen oli välttämätöntä läpikäy- 
vän juonen rakentamiseksi. Se ilmentää uutta tasoa kansanru- 
nousaineiston yleistämisessä ja antaa samalla uusia sisällöllisiä 
vivahteita. 

Epopean tärkeimpänä juoniytimenä Lönnrot piti Kalevalan ja 
Pohjolan välistä taistelua ja keskinäistä kilpailua. Täydellisen 
Kalevalan esipuheessa Lönnrot muistutti, että joidenkin runo- 
jen mukaan kalevalaiset maksoivat veroa Pohjolalle, ja kirjoitti 
tämän johdosta: ”Juuri siinä onki Kalevala-runojen keskinäinen 
side eli yhteys, että kertovat, kuinka Kalevala vähitellen vauras- 
tui Pohjolan vertaiseksi ja viimein pääsi voitolle.”!3 Että tämä 
juonen johtomotiivi ilmenee niin selvänä täydellisessä Kaleva- 
lassa, johtuu merkittävässä määrin koostajan yleistävistä pon- 
nistuksista, vaikka taistelu Sammosta ja eeppisten sankareiden 
kilpailu Pohjolan emännän, Louhi-noidan kanssa kuvastuu tie- 
tenkin myös runojen suullisesti esitetyissä muunnelmissa. 

Myös Lönnrotin kompositiosta syntyvä maailmankuva, käsi- 
tys maailman mytologisesta alkuperästä, kansoittamisesta ja jär- 
jestämisestä on kansanrunoihin verrattuna täydellisempi ja 
yleistetympi. 

Lönnrotin käsitykset ajasta olivat jo täysin toiset kuin mui- 
naisten runonlaulajien. Lönnrot ajatteli historiallisesti, ja se löi 
leimansa Kalevalaan. Kun suullisessa perinteessä eeppinen toi- 
minta kehittyy vielä kokonaisuudessaan mytologisessa ajassa, 
niin Lönnrotin tietoisuudessa (ja samalla Kalevalassa) mytolo- 
ginen aika liittyy jo historialliseen aikaan, perimätiedon esihisto- 
riaa seuraa varsinainen historia. Kalevalan kompositiossa eep- 
pinen kerronta, sen kulku sekä myös ajan kulku saavat jo mää- 
rätyn suunnan: legendaarisesta ja -mytologisesta menneisyydes- 
tä historialliseen aikaan ja nykypäivään. Tämä määrätty suunta 
ja itse käsitys ajan liikkeestä olivat jo Lönnrotin tietoisuuden 
piirteitä, eivät muinaisten runonlaulajien. 

On helppo ymmärtää, että Lönnrotin luoma yhtenäinen eeppi- 
nen kokoelma katkeamattomine tapahtuma- ja juoniketjuineen 
kuvasti omalla tavallaan nuoren kansakunnan olennaista tarvet- 
ta mieltää oma olemassaolonsa sen historiallisessa jatkuvuudes- 
sa ja johdonmukaisuudessa, tiedostaa oma menneisyytensä sen 
yhteydessä nykypäivään sekä toivottuun tulevaisuuteen. Kansa 
jolla ei ollut paljon kirjoitettua historiaa, tarvitsi kipeästi myös 
mytologisen esihistoriansa kirjoittamista, kaikkien hajanaisten 
yksityiskohtien järjestämistä yhtenäiseksi ketjuksi. Siksi sille oli 
äärimmäisen tärkeätä omata Kalevalan muotoinen muinainen 
epopea ja sen kautta uskoa omaan historialliseen elämäänsä, us- 

koa ei vain omaan kansalliseen tulevaisuuteensa, vaan myös 
omaan menneisyyteensä, sillä tiedostettu menneisyys käsitettiin 
tulevaisuuden perustaksi. 

Ei ollut sattuma, että Suomessa Kalevalan ilmestymisen jäl- 
keen alettiin ihastuneesti puhua, että Kalevalan myötä suo- 
malaiset olivat saaneet oman historiansa. Maaliskuussa 1836 
Suomalaisen Kirjallisuuden Seuran silloinen puheenjohtaja 
J. G. Linsen sanoi julkisessa puheessaan: ”Nämä kertomarunot 
hallussaan Suomi voi rohkaisevin itsetunnoin oppia oikein ym- 
märtämään muinaisuuttaan ja sen ohella myös vastaista henkis- 
tä kehitystään. Se voi sanoa itselleen: 'Minullakin on historia!" ”14 

Tämä ei ollut mikään yksityinen mielipide. Kysymys siitä, oli- 
ko Suomen kansalla kansallista historiaa, käsitettiin siinä kan- 
sallisen itsetunnon kehitysvaiheessa yhdeksi keskeisimmistä. 
Muistettakoon, että hieman myöhemmin, vuonna 1843, nuori 
Zachris Topelius katsoi välttämättömäksi puhua varta vasten 
tästä aiheesta. Hänen laaja esitelmänsä, jonka hän piti yliopistos- 
sa ja joka sitten julkaistiin, oli nimeltään Onko Suomen kansalla 
historiaa?!5 Topelius väitti, että Suomen kansan itsenäinen, au- 
tonominen kansallis-valtiollinen kehitys alkoi vasta vuonna 
1809, kun taas kaikki sitä edeltäneet aikakaudet olivat olleet 
vain pitkällistä esihistoriaa, hidasta etenemistä tiedostettua kan- 
sallista olemassaoloa kohti. On kuitenkin varsin kuvaavaa, että 
myös- Topelius puhuessaan Ruotsin herruuden vuosisadoista 
Suomessa piti kansanrunoutta, perimätietoa ja mytologiaa tuol- 
loin ainoana suomalaisen itsenäisyyden ilmentymänä, varsinai- 
sen kansan maailmankatsomuksen ilmauksena. Tosin se ei vielä 
ollut kehittynyt kansallisen itsetunnon asteelle, mutta silti se 
salli suomalaisten säilyä henkisesti, varjeltua sulautumasta mui- 
den kansojen joukkoon. Suomalaisilla ei ollut kirjoitettua kan- 
sallista historiaa, mutta kansanrunous oli kansan suullinen airut 
”esihistoriallisilta” ajoilta. 

Selkeimmin tämä muinaismytologian ja uudemman ajan var- 
sinaisen historiallisen tietoisuuden kohtaaminen ilmeni Kaleva- 
lan prologissa ja epilogissa, jotka Lönnrot itse laati. Niissä täh- 
dennetään tarkoituksellisesti ajatusta, että sankarilaulut on otet- 
tu perimätiedosta palvelemaan uusia sukupolvia, toisin sanoen 
esihistoriallinen mytologinen aika näin liitetään historialliseen 
aikaan. Loppusäkeissä laulaja vaatimattomasti pyytää suopeaa 

suhtautumista lahjaansa, mutta on varsin tietoinen itse runoel- 
man tarpeellisuudesta uudelle ajalle ja sen laulajille: 


Vaan kuitenki, kaikitenki 
Laun hiihin laulajoille, 
Laun hiihin, latvan taitoin, 
Oksat karsin, tien osoitin. 


Joissakin Kalevalan runoissa Lönnrot on tosin lähtenyt kansan- 
runon motiiveista, mutta muokannut niitä olennaisesti, ja näissä 
tapauksissa on jo puhuttava suoranaisesti Lönnrotin omasta 
tuotannosta. Kansanrunouden syvällisen tuntemuksen ja oman 
lahjakkuutensa avulla Lönnrot saattoi ”täydentää” runoja niin 
taitavasti, että vain asiantuntija saattaa erottaa kansanrunoai- 
neksen Lönnrotin omasta tuotannosta. Mainio esimerkki tästä 
on 44. runo, jonka aiheena on koivun valitus. Runon folkloristi- 
nen pohja on minimaalinen (on olemassa kansanlaulu purren va- 
lituksesta). Lönnrotin on onnistunut luoda erittäin runollinen 
lyyris-eeppinen laulu, jossa koivun valitus punoutuu yhteen Väi- 
nämöisen, laulajan ja soittajan, lumovoimaiseen taiteeseen. 

Tutkijat jotka ovat seikkaperäisesti perehtyneet kumpaankin 
Kalevalan kompositioon, toteavat, että toisessa, laajennetussa 
kompositiossa Lönnrot on sallinut itselleen suurempia tekijän 
vapauksia ja ollut luovasti itsenäisempi. Hän on pyrkinyt suu- 
rempaan johdonmukaisuuteen juonen kehittelyssä, sankareiden 
tekojen seikkaperäisempään motivointiin ja heidän henkilöhah- 
mojensa psykologisointiin. Tämä on tuonut kerrontaan lukuisia 
lisädetaljeja. Lönnrot on halunnut luoda mahdollisimman täy- 
dellisen kuvan muinaisesta elämänmuodosta ja siihen liittyneis- 
tä tavoista, ja tämä on johtanut muun muassa siihen, että toises- 
sa kompositiossa on suotu ensimmäistä enemmän tilaa lyyriselle 
runoudelle (pääasiassa häälauluille) ja loitsuille. Itsenäisenä epo- 
peana ja kirjallisuuden teoksena laajennetusta kompositiosta on 
muodostunut eheämpi, mutta ensimmäisen komposition runot 
ovat lähempänä varsinaista kansanepiikan tyyliä. 

Kalevalaan ilmestyy erityinen eeppinen kertoja, jota ei esiin- 
ny varsinaisissa kansanrunoissa, ja jos esiintyykin, niin perin 
harvoin. Muullekin kuin karjalais-suomalaiselle kansanepiikalle 
on luonteenomaista kerronnan ”persoonattomuus”, tekijää ei 
niissä tiedosteta. Runonlaulaja ei yleensä mitenkään tuo itseään 

esille. Hänellä ei ole omakohtaista näkökantaa kertomiinsa ta- 
pahtumiin. Hän ei anna niistä arvioita, ei ilmaise suhdettaan nii- 
hin eikä ”ohjaile” kerrontaa. Vain hyvin harvoissa tapauksissa 
eeppisissä kansanrunoissa pilkahtaa runonlaulajan oma minä, 
kuten esimerkiksi Arhippa Perttuselta muistiin merkityssä ru- 
nossa, jossa on seuraavat säkeet: 


Noin kuulin saneltavaksi, 
Tiesin virttä tehtäväksi. 


Tehtäköön se varaus, että tässä tarkoitetaan nimenomaan eep- 
pisiä lauluja. Lyyrisissä kansanlauluissahan ensimmäisen per- 
soonan tapaa melko usein (muun muassa ”lauluissa lauluista”). 
Se mikä eepoksessa on poikkeus, on lyriikassa sääntö — sellai- 
nen on lyyrisen runouden poetiikka. 

Koska Lönnrotin yhdistämä kompositio oli suurempi taiteelli- 
nen kokonaisuus, joka organisoi erilliset eeppiset aiheet, lyyriset 
laulut ja loitsut yhtenäiseksi runoelmaksi, ilmeni siinä tuntu- 
vampana kuin varsinaisissa kansanrunoissa kertojan hahmon 
tarve, kertojan joka paitsi ohjailisi koko tätä monimutkaista jär- 
jestelmää, myös asettaisi paikoilleen tietyt moraaliset arvopaino- 
tukset (langeten toisinaan suoranaiseen didaktiikkaankin kuten 
esimerkiksi Kullervo-runojen lopussa). Kertoja jopa valmistelee 
ajoittain lukijaa siihen, mistä seuraavissa runoissa kerrotaan ja 
miten jo tunnetut tapahtumat liittyvät seuraaviin. 

Tähän rooliin eeppinen kertoja asettuu jo tunnetussa Kaleva- 
lan johdannossa, laulajan puhuttelussa jolla ensimmäinen runo 
alkaa. Myös kansan runonlaulajilla oli ”laulunsa lauluista”, mut- 
ta se muodosti itsenäisen ja eriytyneen lyyrisen runon, kun taas 
varsinaiset eeppiset runot alkoivat tavallisesti viittaamatta mi- 
tenkään laulajaan, suoraan eeppisten tapahtumien kuvauksella. 

Lönnrotin kompositiossa ”laulu lauluista” on kehitetty runoel- 
man prologiksi, jossa kertoja ensi kerran esittelee lukijalle sekä 
itsensä että eeppiset sankarit, joiden urotöistä runoissa kerro- 
taan. Prologi virittää nykyaikaisen lukijan (siis jo lukijan eikä 
enää kuulijan) muinaiseeppiseen mielentilaan, siinä esitellään 
lyhyesti sekä juoni että kerronnan tietty moraalinen tavoite. Sa- 
malla siinä ilmenee kaiken kyllästävä inhimillisyys, joka myö- 
hemmin ilmenee kaikissa Kalevalan runoissa. Se sama inhimil- 

lisyys, joka sai runoilija Eino Leinon vertaamaan Kalevalaa 
muinaiskreikkalaiseen ja muinaissaksalaiseen eepokseen ja pää- 
tymään siihen, että Kalevalan voima on sen suuremmassa inhi- 
millisyydessä, vaikka muut eepokset kenties ylittävätkin sen ku- 
vauksen täsmällisyydessä ja rohkeudessa.!6 


Jo johdannossa laulaja virittyy tälle koruttoman ja ylevän ih- 
misyyden aallonpituudelle. Lukekaamme jälleen kerran hänen 


sanansa: 


Veli kulta, veikkoseni, 
Kaunis kasvinkumppalini! 
Lähe nyt kanssa laulamahan, 
Saa kera sanelemahan, 
Yhtehen yhyttyämme, 
Kahta'alta käytyämme; 
Harvoin yhtehen yhymme, 
Saamme toinen toisihimme 
Näillä raukoilla rajoilla, 
Poloisilla Pohjan mailla. 
Lyökämme käsi kätehen, 
Sormet sormien lomahan, 
Lauloaksemme hyviä, 
Parahia pannaksemme, 
Kuulla noien kultaisien, 
Tietä mieli-tehtoisien, 
Nuorisossä nousevassa, 
Kansassa kasuavassa. 


Kuten Eino Leino aivan oikein kirjoitti, humanismia on jo kan- 
sanrunoissa itsessäänkin, mutta humanistinen oli varmasti myös 
Lönnrotin maailmankatsomus, koska tämä kansanrunojen omi- 
naisuus ilmeni niin ansiokkaasti hänen kompositiossaan. Lönn- 
rot oli Leinolle muutakin kuin pelkkä kerääjä ja mekaaninen 
koostaja. Hän oli luova taiteilija, jonka esteettinen sivistys ja es- 
teettinen asteikko olivat kansan oman taiteellisen nerouden ta- 
salla. Leinon mukaan Lönnrot pystyi oivaltamaan sekä kansan- 
lyriikan sydämellisyyden että loitsujen synkän hengen, eeppis- 
ten laulujen mahtavuuden ja sananlaskujen opettavaisen viisau- 
den. Hänellä täytyi olla yhtä eloisa mielikuvitus kuin kansanlau- 
lajilla tunteakseen heidän mielikuvituksensa mahdin ja kauneu- 
den. Sitä paitsi hänen täytyi oman mielikuvituksensa voimalla 

omata yhtenäinen näkemys koko eepokseen, nähdä sen taiteelli- 
nen yhtenäisyys ja luoda erillisistä runoista suurempi esteetti- 
nen kokonaisuus. ”Jos jotkut näistä ominaisuuksista olisivat 
puuttuneet Elias Lönnrotista, puuttuisivat ne tänäkin päivänä 
myös Kalevalasta”, Leino kirjoitti. ”Sillä lopullisesti ei kukaan 
kirjallinen mies voi panna enempää teokseensa kuin on hänessä 
itsessään. Jos Lönnrotin oma mielikuvitus olisi ollut ahtaampi ja 
hänen makunsa vähemmän valistunut, olisi se epäilemättä tyr- 
mistynyt Kalevalan outoja kauneusmaailmoita, eritoten sen 
maata ja taivasta syleilevää luonnonsymboliikkaa. Nyt sitä vas- 
toin hän liikkuu siinä kuin kotonaan, painaen peukalonsa vain 
milloin mihinkin kohtaan kuin taitava kuvanveistäjä kosteaan 
savikimpaleeseen. Samoin, jos Lönnrotin oma persoonallisuus 
olisi ollut vähemmän humaaninen, puuttuisi sen lempeä tuulah- 
dus myöskin Kalevalasta.”!7 

Monet kirjailijat, taiteilijat ja muusikot ovat löytäneet eepok- 
sesta tukipisteen humanistisille pyrkimyksilleen. Heitä ovat 
kiehtoneet kansan mielikuvituksen kuvat, kansan tietoisuuden 
optimismi. 

Kalevalan osuus on valtava suomalaisen kirjallisuuden ja suo- 
men kirjakielen, Suomen taiteen ja musiikin historiassa. 

Erityisesti alkuaikoina Kalevalalla oli tärkeä kirjallis-esteetti- 
nen tehtävä, ja sitä paitsi se edisti kansallisen itsetunnon vahvis- 
tumista. Varsin pian ilmestymisensä jälkeen Kalevala alettiin 
käsittää suomalaisen kansallisuusliikkeen henkiseksi lipuksi, 
kansallisen kulttuurin tulevan kukoistuksen takeeksi. Kaleva- 
laa nimitettiin ”pääsylipuksi”, jolla sorrettu ja vähän tunnettu 
kansa oli saanut paikkansa kulttuurikansojen joukossa. Arvioi- 
dessaan Kalevalan kulttuurihistoriallista merkitystä V. J. Propp 
kirjoitti: ”Muuan Lönnrotin ansio on siinä, että hän Kalevalan 
välityksellä osoitti koko maailmalle, että kansa, johon hän kuu- 
lui, ei ollut pelkkä maantieteellinen käsite, vaan että sillä on hal- 
lussaan maailman ainoa, verrattoman hämmästyttävä kansan 
luomistyön aarre. Siinä muodossa kuin Lönnrot Kalevalan loi, 
siitä on tullut kansallinen tämän sanan laajassa merkityksessä, 
samassa merkityksessä kuin Belinski nimitti PuSkinia kansal- 
lisrunoilijaksi, samassa merkityksessä kuin jokainen kansa on 
ylpeä suurista kansallisrunoilijoistaan ja heidän teoksistaan.”18 

Kalevalan yleiskansallisella merkityksellä mitattiin Lönnrotin 
ansioita jo hänen eläessään. Tästä ovat kaunopuheisina todistei- 
na esimerkiksi ne teesit, jotka lokakuussa 1841 ehdotettiin julki- 
sesti käsiteltäviksi Helsingin yliopistossa. Lähtöteesi julisti, että 
suurmiesten merkitystä ei tule määritellä heidän henkilökohtai- 
sella suuruudellaan, vaan sillä määrällä jolla he ovat vaikutta- 
neet omaan aikakauteensa ja tulevaisuuteen. Kansallisten kult- 
tuuritehtävien valossa teeseissä verrattiin Lönnrotin toimintaa 
Runebergin runotuotantoon ja asetettiin Kalevalan koostaja 
etutilalle. ”Runeberg on vain runoilija ja vaikuttaa vain taiteen 
alalla; mutta Lönnrotia on pidettävä suomen kielen ja suomalai- 
sen kansallisuuden vapauttajana. Hän on kirvottanut sen lu- 
mouksen, joka raskaana painaa koko kansaa, niin että se voi ker- 
ran astua Euroopan eteen ja sanoa: me olemme kansakunta.”!9 

Tutkijat kirjoittavat Kalevalan ”maagisesta” vaikutuksesta 
sen ajan ihmisiin, vaikka sen lukijakunta olikin alkuaikoina sup- 
pea. Kaikki eivät ymmärtäneet runojen arkaaista kieltä, joka 
tuotti vaikeuksia jopa niillekin harvoille sivistyneistön edustajil- 
le, jotka osasivat lukea suomea. Mutta sitä ihmeellisempää, jopa 
tyrmistyttävää-oli kaikille jo itse se seikka, että karjalaisilla ja 
suomalaisilla oli suuri eepos; joka varsin nopeasti sai yleismaail- 
mallistakin tunnustusta. 

Suuri osuus Kalevala-propagandassa oli sen ruotsinnoksella, 
jonka Matias Aleksanteri Castren laati vuonna 1841. Ajankohta- 
na jolloin suomalainen sivistyneistö oli vielä edelleenkin pääasi- 
allisesti ruotsinkielistä, Castrenin käännöksellä oli melkoisen 
tärkeä yleissivistyksellinen merkitys ennen kaikkea Suomelle it- 
selleen. Se avasi lukijakunnalle ja muun muassa kirjailijoille 
kansanrunojen runollisen sisällön ja herätti heidät perehtymään 
suoraan alkuperäiseen tekstiin. 

Itse asiassa koko 1800-luvun suomalainen kulttuuri ja erityi- 
sesti romanttisen suunnan kirjailijoiden ja taiteilijoiden tuotanto 
kehittyy Kalevalan merkeissä. Kiinteässä yhteydessä Kaleva- 
lan ja kansanrunouden perinteisiin on myös Aleksis Kiven, suo- 
malaisen romaanin ja näytelmäkirjallisuuden perustajan tuotan- 
to. 1800-luvun lopussa ja 1900-luvun alussa Suomessa voidaan 
havaita uusi voimistuneen kiinnostuksen aalto, joka kohdistuu 
Kalevalaan, ja siitä oli niin ikään tuloksia. Mainittakoon vain Si- 
belius, Gallen-Kallela ja Leino, nämä suomalaisen kulttuurin va- 

liot, ja voidaan ymmärtää, miten tuloksellista oli heidän perehty- 
misensä kansantaiteen lähteisiin. 1900-luvun alussa kapitalismin 
yleisen kriisin syventyessä monet kulttuurihenkilöt joutuivat 
yhteiskunnallisen pessimismin valtaan. Kalevalasta edistyksel- 
liset taiteilijat saivat vankkaa tukea dekadenttisten mielialojen, 
individualismin äärimuotojen ja persoonallisuuden pirstoutu- 
misprosessin vaarallisten seurausten voittamiseen. Erkon, Lei- 
non ja Linnankosken kaltaisten kirjailijoiden mielestä Kaleva- 
lan taiteellinen maailma ilmensi innoittunutta unelmaa tulevas- 
ta onnellisesta kansasta, voimakkaista ja jaloista ihmisistä, joille 
oikeudenmukaisuus ja yhteinen hyvä ovat kaikkea muuta ylem- 
pänä. 

Meidän päivinämme voi todeta, miten tuntuvasti Kalevala on 
vaikuttanut Neuvosto-Karjalan suhteellisen nuoreen taiteeseen, 
musiikkiin ja kirjallisuuteen. Nuorella kirjallisuudella on yleen- 
sä erittäin herkästi toimiva ”kansanrunousmuisti”, ja tämä suo 
sille taiteellista omaleimaisuutta. 

Kalevalan merkitys ei rajoitu suomalaisen ja karjalaisen kult- 
tuurin piiriin. Jo sen ensimmäisen laitoksen ilmestyminen he- 
rätti maailman tiedemiesten huomion. Venäjällä Kalevalasta 
kirjoitti J. K. Grot jo 1840-luvun alussa. Vuonna 1845 piti tunnet- 
tu germanisti ja erinomainen kansanrunouden tuntija Jacob 
Grimm tieteellisen esitelmän Kalevalasta Berliinin tiedeakate- 
miassa. Grimmin esitelmä julkaistiin heti, mikä edisti Kaleva- 
laa koskevien tietojen leviämistä Euroopan kirjallisiin ja tiede- 
miespiireihin. Mytologisen koulukunnan edustajana kansanru- 
nouden tutkimuksen alalla Grimm pyrki ennen kaikkea paljas- 
tamaan Kalevalassa muinaisten myyttien jälkiä. Eepoksen san- 
kareissa hän näki pakanallisia jumaluuksia. Väinämöinen oli hä- 
nen mukaansa maan jumala, Ilmarinen tulen jumala, Lem- 
minkäinen veden jumala jne. Mytologisen koulukunnan edusta- 
jien näkemyksissä kansaneepoksesta oli metodologiset aukkon- 
sa, mutta Grimmin kiistaton ansio oli kuitenkin se, että hän en- 
simmäisten eurooppalaisten tiedemiesten joukossa arvosti Kale- 
valaa taiteelliselta ja tieteelliseltä merkitykseltään erittäin tär- 
keäksi runouden muistomerkiksi. Hän ihasteli eeppisen tyylin 
koruttomuutta ja maalauksellista voimaa, runojen rikasta kieltä 
ja tunteen syvyyttä ja elävyyttä. Macphersonin Ossianin lauluis- 
ta poiketen Kalevala oli Grimmille todella kansaneepos, jonka 

aitoutta hän ei epäillyt. Saksalainen tutkija tähdensi sen kansan- 
omaisuutta vielä siksi, että näin hän saattoi verrata Kalevalan 
runoja muiden kansojen muinaiseen eeppiseen runouteen. 
”Tunteellinen Ossian ei mitenkään auta tulkitsemaan saksalaisia 
muinaismuistojamme, kun taas suomalainen eepos on erittäin 
suureksi avuksi; ja tämä on kummankin aitouden koe”, Grimm 
kirjoitti.?? Julkaisemalla Kalevalan Lönnrot oli ansainnut kuole- 
mattomuuden, Grimm sanoi. 

Kalevala on käännetty kymmenille kielille, ja yhä uusia kään- 
nöksiä siitä tehdään. Useissa tapauksissa se on antanut virikkei- 
tä suurten eeppisten teosten luomiselle kansanrunouden pohjal- 
la. Muistettakoon, millainen merkitys Kalevalalla oli Friedrich 
Kreutzwaldille hänen kootessaan eestiläisten Kalevipoeg-eepos- 
ta. Tai amerikkalaiselle runoilijalle Henry Longfellowille, joka 
julkaisi vuonna 1855 Laulunsa Hiawathasta, joka perustuu Poh- 
jois-Amerikan intiaanien legendoihin. 

Kalevalan saavuttamaan maailmanmaineeseen verrattuna on 
Lönnrotin toinen kansanrunokirja, kansanlyriikan kokoelma 
Kanteletar jäänyt vähemmän tunnetuksi Suomen rajojen ulko- 
puolella. Mutta Suomen kirjallisuuden historiassa silläkin on ol- 
lut tavattoman tärkeä asema. 

Kansanrunouden kerääjänä ja julkaisijana Lönnrotilla oli 
omat esteettiset mieltymyksensä. Hän arvosti suuresti epiikkaa 
ja piti eeppisten laulujen julkistamista kansalaisvelvollisuute- 
naan, mutta sisimmässään hän silti piti enemmän lyriikasta. Ai- 
kakauden romanttiselle mielenlaadulle epiikka oli tärkeä kan- 
sallisessa ja historiallisessa mielessä, mutta esteettisesti Lönnrot 
oli lähempänä lyriikkaa. Hänen esipuheistaan ja kirjeistään löy- 
tää tälle suoranaisia vahvistuksia. Esimerkiksi Lönnrotin kir- 
jeessä H. Brockhausille on seuraava luonteenomainen lause: 
”Palatakseni varsinaiseen kansanrunouteen, niin esiintyy se 
mielestäni viehättävimpänä lyriikassa eli siinä lajissa, jota mai- 
nittu Kanteletar edustaa.”?2! 

Kolmena osana vuosina 1840—41 ilmestynyt Kanteletar sisäl- 
tää varsinaisten lyyristen laulujen ohella myös laululegendoja ja 
balladeja. Aineisto on luokiteltu epähomogeenisten periaattei- 
den mukaan. Siinä on naisten ja miesten osastot, hää- ja työlau- 
lut, paimen- ja myllylaulut. Tekstologisessa suhteessa kokoelma 
sisältää kansanlauluja suoranaisesti siinä asussa, jossa ne kirjoi- 

tettiin muistiin esittäjiltään, sekä Lönnrotin muokkaamaa kan- 
sanrunousaineistoa: hän on yhdistellyt katkelmia eri muistiin- 
merkinnöistä. 

Lönnrotin esipuhe Kantelettareen on täydellisin esitys hänen 
esteettisistä käsityksistään. Se on tunnustettu esikuvalliseksi 
myös tyylillisessä suhteessa, sen ajan kirjakielen kannalta. 

Lönnrot vertasi Kantelettaren kalevalamittaista kansanlyriik- 
kaa ensinnäkin ei-kalevalaiseen uuteen kansanlyriikkaan (esi- 
merkkeinä ”uusista lauluista” esipuheessa oli 24 tekstiä) ja toi- 
seksi kirjalliseen lyriikkaan. Sekä kansanlyriikalla että kirjalli- 
sella lyriikalla oli Lönnrotin mukaan omat ansionsa. Hän pyrki 
objektiivisuuteen, vaikka hänen viehtymyksensä kansanrunou- 
teen kyllä tuntuikin. Viehtymys kansanrunouteen oli tuolloin 
melko yleistä, ja varsin yleisten mielipiteiden vaikutuksesta 
Lönnrotkaan ei esipuheessaan pystynyt välttämään kansanru- 
nouden yksipuolista asettamista kirjallisuuden vastakohdaksi, 
mikä sai Snellmanin puhkeamaan oikeutettuihin kriittisiin vas- 
taväitteisiin. Kriitikkona Snellmanin tärkeimpiä tehtäviä oli ke- 
hittää Suomen kirjallisuutta, voittaa sen jälkeenjääneisyys, suun- 
nata se yhteiskuntaelämän ajankohtaisimpiin ongelmiin ja ke- 
hittää siinä yhteiskuntakriittistä näkökulmaa. Ja luonnollisesti 
Snellmanissa herätti vastustusta vähäisinkin näiden ensisijais- 
ten tavoitteiden väheksyntä ja niistä piittaamattomuus, ilmenipä 
se missä muodossa tahansa. Kantelettaren esipuheessaan myös 
Lönnrot puhui Suomen kirjallisuuden jälkeenjääneisyydestä 
eturivin maiden kirjallisuuteen verrattuna, mutta hän ei ollut 
taipuvainen antamaan tuolle tosiasialle suurtakaan merkitystä, 
vaan jopa sanoi, että suomalaisilla ei ollut syytä levottomuuteen, 
koska heillä oli rikas kansanrunous. Tähän Snellman ei tieten- 
kään voinut yhtyä, ja tästä johtuivat erimielisyydet. 

Lönnrot piti kalevalamittaista kansanlyriikkaa esteettisesti 
suuressa arvossa. Sen rikkaus ei ilmennyt laulujen määrässä, 
vaan niiden taiteellisessa aitoudessa. Lönnrot järkeili, että kirjal- 
linen runous ”ottaa lukumäärällä”, mutta kansanlaulu valloittaa 
tunteen voimalla ja luonnollisuudella. Se syntyy välittömästi 
elämyksestä, tahattomasti ja koruttomasti, kun taas ”oppinut ru- 
nous” (näin Lönnrot nimitti kirjallista runoutta) on järjen älylli- 
sen työskentelyn tulos. Runoilija tekee runon, kansanlaulu syn- 


tyy. 

Nämä Lönnrotin ”oppineeseen runouteen” kohdistamat moit- 
teet johtuivat osaksi myös suomalaisen kirjallisen runouden sil- 
loisesta tilasta, siinähän järkeilevä ja didaktinen elementti oli 
vielä lähes vallitseva (Juteini, Gottlund, talonpoikaisrunoilijat). 
Tältä kannalta oli varsin paikallaan, että Lönnrot tähdensi välit- 
tömän tunteen osuutta lyriikassa. Kansanlyriikka antoi todelli- 
sen oppitunnin kirjalliselle runoudelle, joka alkoi vähitellen ja 
menestyksellisesti hyödyntää sitä. Tässä mielessä Kantelettaren 
merkitys on tavattoman suuri ja pysyvä. Kansanlyriikan vaiku- 
tus tuntuu erityisen voimakkaasti esimerkiksi J. H. Erkon ja Ei- 
no Leinon tuotannossa, ja ilmeneepä se useiden nykyistenkin 
suomalaisten runoilijoiden säkeissä. 

Puhuessaan siitä, miten ”uudet laulut” työntävät syrjään van- 
han kalevalaisen lyriikan, Lönnrot selitti sen johtuvan ”herras- 
kulttuurin” kielteisestä vaikutuksesta, muutoksista itse kansan 
elinoloissa. Esteettisessä suhteessa ”uudet laulut” olivat Lönn- 
rotin mielestä heikompia kuin vanhat/ Ne olivat huomattavasti 
huonompia sanalliselta tekstiltään, Kieleltään ja kielikuviltaan. 
Sitä vastoin ne kiehtoivat melodisella uutuudellaan ja moni- 
naisilla sävelkuluillaan, Lönnrot kirjoitti. Tähän Lönnrot kiinnit- 
ti erityistä huomiota Kantelettaren esipuheessa ja esitti useita 
tarkkanäköisiä ajatuksia. 

Puolustaessaan vanhan kansanlyriikan taiteellista parem- 
muutta Lönnrot lähti siitä, että tekstin ja melodian tuli aidossa 
laulussa sulautua yhteen. Ne eivät saaneet erota toisistaan tai 
syrjäyttää toisiaan. Kalevalaisessa lyriikassa teksti ja melodia 
elivät nimenomaan rinnan ja toisiinsa sulautuen. Sanan ja säve- 
len erkaneminen toisistaan oli tapahtunut uudella ajalla ja ”uu 
sissa lauluissa”. Tällöin Lönnrot ei tarkoittanut sanan ja sävelen 
yhteydellä (mitä on korostettava erityisesti, sillä tutkijat eivät ta- 
vallisesti kiinnitä siihen huomiota) sitä niiden alkeellista norma- 
tiivista keskinäistä riippuvuutta ja vastaavuutta, jota yleensäkin 
vaaditaan jokaiselta hyvältä laululta, myös nykyaikaiselta. Hän 
tarkoitti sitä muinaista synkretismiä, kun kansanlaululla ei vielä 
ollut erillistä sanallista ”tekstiä” sellaisenaan, koska laulu ei ol- 
lut vielä eronnut tekstiksi ja melodiaksi, runoksi ja musiikiksi. 
Tämä seikka valaa Lönnrotin ajatukseen rikasta historiallista si- 
sältöä ja olennaisesti syventää sitä. Kehittäessään sitä historialli- 
selta kannalta Lönnrot kirjoitti esipuheessaan, että sanan ja sä- 

velen muinainen yhteys on uudella ajalla hajonnut sillä tavoin, 
että sanasta on tullut yksinvaltainen ”tyranni” kirjallisessa ru- 
noudessa (joka on muuttunut siis pelkäksi runotekstiksi vailla 
melodiaa), ja sävel hallitsee yksipuolisesti nykyisissä ”uusissa 
lauluissa”, joiden sanallinen runosisältö on Lönnrotin mielestä 
köyhtynyt. Tämän johdosta Lönnrot kirjoitti kuvaannollisesti, 
että sana ja sävel olivat alun perin sisaruksia, mutta nyt ne ikä- 
vöivät toisiaan ja usein itkevät yksinäisyyttään. Ja sitten hän si- 
teeraa kansanlaulua, jossa 


Kaks oli meitä kaunokaista, 
emon tuomoa tytärtä, 
vanhemman varustamata, 
kaksi siivoa sisarta. 
Käsissähä me kävimmä, 
sormikkaha me sovimma, 
kilpoa kiven etehen, 

rinnan riihihuonehesen. 
Pois on mennyt meistä toinen, 
toinen suuresti surevi, 
itkevi ikänsä kaiken, 

ajan kaiken kaihoavi.?? 


Kantelettaren esipuheessa Lönnrot kansanlyriikan syvyydestä 
puhuessaan korosti samalla sen koruttomuutta. Kansanlauluista 
ei pitänyt etsiä abstrakteja teemoja. Mutta se oli harvinaisen sy- 
dämellistä taidetta. Lönnrot totesi, että kansanlyriikassa on val- 
litsevana alakuloisuus. Ja vaikka iloisia ja hilpeitäkin lauluja on, 
niin useimmiten lauletaan orpouden 'katkeruudesta, erosta ja 
työn raskaudesta. Lönnrot mainitsi laulun, jossa neito ilmaisee 
surunsa sanoen että hän on saanut 


paian päivistä pahoista, 
huivit huolen kankahasta. 


Sitten hän lisää, että useimpien lyyristen laulujen kuvakudos on 
sydänsuruista koottu. 

Luonteenomaista Lönnrotin käsitykselle kansanlyriikasta on 
sen sisällön kollektiivisen suunnan, kansan psykologian kollek- 
tiivisuuden korostaminen. Tosin lauluissa puhutaan usein yksi- 
näisyydestä, jossa tuskin voi kuvitella esiintyvän kollektiivisuut- 

ta. Mutta Lönnrot otaksui, että juuri siksi kansanlauluissa niin 
usein valitellaankin eron haikeutta, koska muista ihmisistä eris- 
täminen on kansan ihmiselle niin perin vierasta. Ihminen on ai- 
na janonnut kanssakäymistä, Lönnrot kirjoitti, ja kun hän elä- 
män olosuhteiden pakosta jäi yksin, hän kutsui keskustelu- 
kumppanikseen ympäröivää luontoa, seurusteli ajatuksissaan 
sen asujainten kanssa. Siitä johtui Lönnrotin mukaan kansan- 
lauluissa se, että ihmiset ”niin usein pitävät puhetta ja kanssa- 
käymistä lintuin, kalain ja muiden eläväin, puiden ja kukkien, 
kivien ja kantojen, järvien, jokien, lampien ja muiden senlaisten 
olentojen kanssa. Seuran Kaipuussa saivat niistä joka paikalla 
läsnä olevia ystäviä. ”2% 

Puolustaessaan kansanlaululyriikkaa pietistien uskonlahkoon 
kuuluvia-herännäisiä vastaan, jotka ankarassa askeettisuudes- 
saan hylkäsivät sen maallisen sisällön, Lönnrot painotti esipu- 
heessaan ajatusta kansanlauluperinnön ensisijaisesta merkityk- 
sestä kirjallisen runouden kehitykselle. Eikä se ollut yksin- 
omaan halua säilyttää vanhat laulut ja vanhat kansanelämän 
muodot. Tosin Lönnrot hieman ihannoi kansan sammuvaa mui- 
naisperinnettä kirjoittaessaan surullisesti, että ”entinen yksin- 
kertaisuus tavoissa ja elämässä menee vuosi vuodelta alle ja pal- 
kitaan ulkonaiselta, silmiinpistävältä koreudelta; vanhanaikaiset 
vahvat ja lämpimät, harmajat taikka valkiat sarkakauhtanat uu- 
silta, painetuilta, ohuilta, kehnotekoisilta takeilta; honkaiset, lu- 
jat, maalaamattomat seinät punaisilta, ohuilta ja kylmiltä ky- 
häyksiltä; mustat, savuttuneet kanteleet korioilta, kiiltäviltä viu- 
luilta”. Mutta samalla Lönnrot oli selvillä (ja tässä hän perusteel- 
lisesti poikkeaa patriarkaalisuuden varauksettomista kannatta- 
jista) siitä, että historiallinen kehitys on peruuttamaton, joten si- 
tä on tarkoituksetonta vastustaa. Hän ei omien sanojensa mu- 
kaan missään tapauksessa halunnut lukeutua niihin, jotka omaa 
aikaansa ymmärtämättä katsovat karsaasti kaikkea sitä, mikä ei 
muistuta entisistä ajoista. ”Kullaki ajalla on oma luontonsa, elä- 
mänsä ja muu olentonsa, eikä entistä aikaa saada takaisin kään- 
tymään, jos kuinka körteistä vedettäisi. Tätä emme nyt kuiten- 
kaan sano nykyisten aikain ylistykseksi entisten suhteen, vaan 
ainoasti niiden vuoksi, jotka aina surevat entisen kuusen maa- 
han kaatumista, eivätkä arvaa, että vesasta voipi uusi puu yletä, 
jos sitä ei jalkoihin tallata.” 

Vaikka Lönnrot rakastikin kiihkeästi vanhoja lauluja, hänen 
ajatuksensa tähtäsivät tulevaisuuteen, hän halusi huolehtia kir- 
jallisen runouden nuoresta vesasta, jonka ravinnoksi kotoisen 
folkloren maaperä oli tarkoitettu. Vanhat laulut elävät pian ai- 
kansa, hän kirjoitti, mutta ”meidän toivomuksemme on, että 
Suomen uusi laulu perustettaisi vanhan laulun kulmakiville, 
vaikkemme sentähden katso sopivaksi, että koko rakennus tuli- 
si sen entisen pian raukeavan, paikoin jo rauenneen, mukaisek- 
si”. Lönnrot uskoi, että uuden, todella kansallisen kirjallisuu- 
den luomista ei silloin vielä ollut Suomessa toden teolla aloitet- 
tu. Tästä olivat hänen mielestään todisteina muun muassa kan- 
saa varten julkaistut virret ja arkkiveisut, jotka eivät edes kielel- 
liseltä tasoltaan ansainneet tulla nimitetyiksi kansalliseksi kirjal- 
lisuudeksi. Toinen todiste oli se, että olemassa oleva ”oppinei- 
den runous” ei löytänyt kansan keskuudessa kovinkaan laajaa 
vastakaikua eikä ollut vakiintunut kansan käyttöön ja tietoisuu- 
teen niin erottamattomasti kuin varsinaiset kansanlaulut. Ja juu- 
ri siksi, että kansa rakasti lauluja, oli syytä sen puuttuvaan rak- 
kauteen kirjallista runoutta kohtaan etsittävä Lönnrotin mieles- 
tä kirjallisesta runoudesta itsestään, siitä, että siltä yhä puuttui 
syvällinen yhteys kansan lauluperinteeseen ja kansan psykolo- 
giaan. Tämä kirjallisuuden aitouden ja kansanomaisuuden kri- 
teeri oli Lönnrotille hyvin kuvaava. Hänen esteettiselle ajattelul- 
leen on ominaista syvällinen demokraattisuus. Taide on hänelle 
olemassa vain siinä määrin kuin se on olemassa kansalle ja liit- 
tyy elimellisesti kansan tietoisuuteen. Ja vaikka kansanomai- 
suuden ongelma silloisessa Suomen kirjallisuudessa ei supistu- 
nutkaan pelkästään sen yhteydeksi kansanrunouteen, vaan sillä 
oli muitakin puolia (oli tärkeää muun muassa voittaa patriarkaa- 
lisen talonpoikaisen maailmankatsomuksen alikehittyneiden 
puolien ihannointi kirjallisuudessa, mistä Snellman useasti kir- 
joitti), Lönnrot oli silti täysin oikeassa perusväitteessään, että 
kirjallisuus saattoi menestyksellisesti kehittyä vain, mikäli se 
jatkuvasti kiinnitti huomionsa kansanrunouteen, kansankieleen 
ja kansanelämään. 

Kalevalan ja Kantelettaren rinnalla Lönnrot julkaisi kansan 
sananlaskuja (1842) ja arvoituksia (1844). Neljä vuosikymmentä 
hän uurasti laatien perustavanlaatuista Suomalais-Ruotsalaista 
Sanakirjaa, jonka julkaisutyö saatiin päätökseen vuonna 1880. 

Sanakirja käsittää yli 200 000 sanaa ja siihen keskittyvät Lönnro- 
tin valtavat tiedot murresanaston alalta. Sanakirja julkaistiin uu- 
sina näköispainoksina vuosina 1930 ja 1958. Aineistonsa laa- 
juuden ja rikkauden osalta se on edelleenkin ainoalaatuinen 
teos, jonka osuus tieteellisessä ja kirjallisessa elämässä on kallis- 
arvoinen. Sitä käyttävät niin kielitieteilijät kuin kirjailijat ja 
kääntäjät. 

Lönnrotin historiallinen merkitys on ennen kaikkea siinä, että 
hänen monipuolisen toimintansa välityksellä Suomen kirjalli- 
suus sai haltuunsa kansan suullisen runokulttuurin valtavan ko- 
kemuksen. Lönnrot oli merkittävin ja lahjakkain välittäjä kan- 
sanrunouden ja kirjallisuuden välillä aikakaudella, jolloin tuol- 
lainen välitys oli välttämättömintä. Juuri Kalevalan, Kanteletta- 
ren ja hänen muiden julkaisujensa kautta saatiin kansanrunou- 
den aarteet myöhemmän kirjallisen kehityksen piiriin. Lönnro- 
tin toiminnan ansiosta suomalaiseen kulttuuriin yhtyi voimakas 
kansan kulttuurin vuo, ja sen elollistava vaikutus osoittautui 
poikkeuksellisen suotuisaksi. Kalevala ja Kanteletar, joihin oli 
kertynyt kansan luovan energian lataus, säteilevät tuota ener- 
giaa vielä tänäkin päivänä. 

Ja jos otetaan huomioon Lönnrotin toiminnan syvällinen kan- 
sanomaisuus, on paikallaan väittää, että hän teki Suomen kult- 
tuurin kehittämiseksi enemmän kuin kukaan hänen aikalaisis- 
taan. 


3. Talonpoikaisrunoilijat 


Heitä nimitetään talonpoikaisrunoilijoiksi tai rahvaan runonie- 
koiksi, ja tällä tarkoitetaan 1800-luvun suomalaisen kirjallisuu- 
den historian varsin omaleimaista ilmiötä. 

Kirjallisuushistorialliselta kannalta talonpoikaisrunoilijoiden 
tuotannon omaleimaisuus on siinä, että se on muuan vaihe suul- 
lisen runoperinteen muuntumisessa kirjalliseksi. 

Alkuperältään samoin kuin tehtävältään talonpoikaisrunoili- 
joiden tuotanto on vielä paljolti sidoksissa kansanrunouteen, 
mutta samalla myös eroaa siitä. Talonpoikaisrunoilijat eivät ol- 
leet enää runonlaulajia sanan perinteellisessä merkityksessä, 
vaan henkilöitä, jotka jossakin määrin jo osasivat lukea ja kir- 
joittaa ja jotka olivat tietoisia kirjallisesta tekijyydestään. 

Samalla heidän tuotannollaan, joka joutui kosketuksiin kirjoi- 
tetun kirjallisuuden kanssa, on erityinen paikka siinä, vaikka se 
useilta tuntomerkeiltään poikkeaakin kirjoitetusta runoudesta. 

Talonpoikaisrunoilijat olivat luovasti lahjakkaita kansanmie- 
hiä, talonpoikia ja toisinaan käsityöläisiä. Useinkaan he eivät ol- 
leet saaneet minkäänlaista koulusivistystä ja luku- sekä kirjoi- 
tustaitonsa he olivat hankkineet omin päin. Muuten, jos tarkas- 
tellaan talonpoikaisrunoilijoiden tuotantoa laajemmasta ajalli- 
sesta näkökulmasta (sehän ei ollut pelkästään 1830-luvun ilmiö), 
niin erityisesti varhaisemmat ajat tarjoavat esimerkkejä siitä, mi- 
ten runoilijat itse eivät osanneet lukea eivätkä kirjoittaa, mutta 
heidän teoksensa jäivät silti kirjallisuudenhistoriaan yhden teki- 
jän sepittäminä. Selvin esimerkki on ensi kerran vuonna 1801 
julkaistu ja sittemmin useaan kertaan uudelleen ilmestynyt 
Heikki Väänäsen Lystillinen runo-laulu siitä kummasta kala- 
kukosta, jossa pilkataan Oulun tullimiesten ahneutta, kun nämä 
armottomasti nylkivät ympäristön talonpoikia näiden tullessa 
Ouluun tavaroitaan myymään. Väänäsen elinvuosia ei tiedetä, 

mutta se tiedetään, että hän oli asunut Oulun lähistöllä eikä 
osannut sen paremmin lukea kuin kirjoittaakaan. Hänen runon- 
sa osoittaa havainnollisesti, miten epämääräinen ja horjuva on 
suullisen ja kirjallisen perinteen välinen raja talonpoikaisrunou- 
dessa. Läheskään kaikki tuollaiset laulut, joita konkreettiset ih- 
miset olivat suullisesti sepittäneet, eivät saaneet kirjallista muo- 
toa tarkasti mainittuine kirjallisine tekijöineen. Ja koska ne levi- 
sivät vain suullisesti, ne tässä tapauksessa yleensä luetaan kuu- 
luviksi kansanrunouteen. 

Silti 1800-luvun talonpoikaisrunoilijat joutuivat jo kosketuk- 
siin kirjallisen perinteen kanssa. Muuan tunnetuimmista talon- 
poikaisrunoilijoista, Paavo Korhonen (1775-1840), kirjoitti itses- 
tään näin: 

Lassa lauluja latelin, 

Tulin siitä tuntemahan 
Vielä puolet puustavia, 
Aloin kirjoittaa kynällä 

Ja panna paperin päälle 
Jouto-aikana jotakin 
Miesten muihenkin katsella, 
Tulevaisten tunnustella. 
Piti kyllä kyntämänkin; 
Koko viikot vieretysten 
Kulkea kuressa aatran. 
Kynä kuivi sill' ajalla, 
Leveämmäksi levisi, 

Aatran kär'en kaltaiseksi... 


Toinen talonpoikaisrunoilija Olli Kymäläinen (1790-1855) korosti 
laulussaan varsin ilmeikkäästi sitä totuutta, että hänen kaltai- 
sensa ihmiset olivat ennen kaikkea kyntäjiä ja perheenisiä ja 
vasta sitten runoilijoita: 


Suomessa ei elä runoilla, 

Ei tule leipä laulamalla. 
Heidän olosuhteistaan johtui, että heillä oli vaikeuksia päästä 
kosketuksiin suuren kirjallisuuden kanssa. Heidän lukemiston- 
sa oli rajallinen ja käsitti halpoja kansankirjoja ja arkkiveisuja, 
kansanrunokokoelmia, harvoja suomalaisia sanomalehtiä ja 
muutamia maallisia ja uskonnollisia kirjoja. 

Runonsa talonpoikaisrunoilijat tavallisesti lauloivat ja toisi- 
naan säestivät lauluaan kanteleella. Kirjallisen elämän heidän 
teoksensa saivat usein vasta suullisen esityksen jälkeen. Joko he 
itse merkitsivät runonsa muistiin tai sen tekivät kansanrunojen 
kerääjät. 

Talonpoikaisrunoilijat tiedostivat itsensä vielä paljolti suulli- 
sen perinteen jatkajiksi. He olivat omassa ympäristössään tun- 
nettuja kansanlaulajia, ja heidän suosionsa talonpoikien keskuu- 
dessa johtui nimenomaan heidän teostensa suullisesta muo- 
dosta, jonka rinnalle sitten syntyi kirjoitettu muoto. 

Kansanrunojen kerääjien ponnistusten ansiosta talonpoikais- 
runoilijoiden teoksia julkaistiin sanoma- ja aikakauslehdissä. 
Niitä sisältyi myös Kaarle Aksel Gottlundin vuonna 1828 julkai- 
semaan antologiaan Wäinämöiset. Vuonna 1848 Elias Lönnrot 
julkaisi kokoelman Paavo Korhosen runoja ja lauluja. Kerääjät 
nimittivät talonpoikaisrunoilijoiden teoksia tavallisesti ”uusiksi 
lauluiksi” erotukseksi vanhoista Kalevala-aiheisista runoista. 

Talonpoikaisrunoilijat käyttivät kansanrunouden metriik- 
kaa?, mutta perinteellisiä kansanrunon aiheita ja motiiveja he 
eivät enää käyttäneet. Heidät laulunsa kertoivat heidän oman ai- 
kansa asioista ja tapahtumista. Huomattava osuus niissä oli 
omaelämäkerrallisella aineksella, mitä erityisesti tähdennettä- 
köön. Kansanrunouden ”lauluissa lauluista” esiintyi niin ikään 
perinteellisiä mainintoja siitä, mistä laulaja oli laulunsa ottanut, 
ja kenelle hän niitä laulaa, mutta se oli vielä pelkästään perin- 
teellinen kaava, kun taas talonpoikaisrunoilijoiden tuotantoon 
sisältyi jo varsinaista omaelämäkerrallista aineistoa. He sepitti- 
vät tietoisesti laulunsa kertoen niissä ympäristönsä tapahtumis- 
ta, tuntemistaan ihmisistä ja omasta elämästään. 

Lisättäköön tähän, että vaikka talonpoikaisrunoilijat olivatkin 
sidoksissa kansanrunouteen, heidän käsityksensä kansanrunou- 
desta olivat jo osittain kirjallisuuden kautta saatuja, erityisesti 
Lönnrotin Kalevalan ilmestyttyä ja varsinkin sitä seuraavina ai- 
koina. Vaikka yksityisiä talonpoikaisrunoilijoita tunnetaan jo 
1600-luvulta, niin kirjalliset piirit ja sivistyneistö alkoivat kiin- 
nittää heihin erityistä huomiota vasta 1830-1840-luvuilla. Eräitä 
heistä (Paavo Korhonen, Pentti Lyytinen jne.) hyväksyttiin Suo- 
malaisen Kirjallisuuden Seuran jäseniksi, ja heitä alettiin kutsua 
julkisestikin esiintymään. Vuonna 1845 saapuivat Helsinkiin Olli 

Kymäläinen, Pietari Makkonen ja Antti Puhakka. Kaksi ensim- 
mäistä on taiteilija G. D. Budkovski kuvannut maalauksessaan 
perinteellisessä runonlaulajan asennossa. He istuvat vastakkain 
ja laulavat toisiaan käsistä pidellen. Tämä julkisuus vaikutti ta- 
lonpoikaisrunoilijoihin itseensäkin. Kirkkokin alkoi kiinnostua 
heistä. Heräsi kysymys, miten talonpoikaisrunoilijat saataisiin 
sepittämään virsiä. Papit alkoivat tehdä propagandaa kanteleen 
puolesta tarkoituksenaan kirkkolaulun kohentaminen. Kansan- 
runousperinteet joutuivat näissä oloissa varsin monenlaisille 
vaikutteille alttiiksi. 

Talonpoikaisrunouden yleisenä kehityssuuntana oli tehtäväl- 
tään ja sisällöltään vähitellen loitontua suullisesta perinteestä ja 
kehittyä kirjoitetuksi kirjallisuudeksi. Myös maantieteellisiä 
muutoksia voidaan havaita: kun talonpoikaisrunoilijoita tunnet- 
tiin 1700-luvun lopussa ja 1800-luvun alussa vielä Länsi-Suomes- 
sakin, ilmaantui heitä myöhemmin pääasiallisesti maan itäosis- 
ta. Erityisen kuuluisaksi tuli Rautalampi Savossa. Se oli monien 
talonpoikaisrunoilijoiden kotiseutu. 

Vihtori Laurila mainitsee erikoistutkimuksessaan talonpoi- 
kaisrunoudesta, että sen kehityksessä 1850-luku muodostui 
murrosvaiheeksi. Myöhemmin — talonpoikaisrunoilijat yhä 
useammin kirjoittivat runonsa ja yhä harvemmin lauloivat nii- 
tä.?? Kirjapainoalan kehitys Suomessa, kirjapainojen ja sanoma- 
lehtien lukumäärän lisääntyminen myös maaseutukaupungeissa 
edistivät halvan arkkikirjallisuuden julkaisutoiminnan laajene- 
mista. Tarvittiin kirjoittajia, ja niitä saatiin myös talonpoikaisru- 
noilijoista. Talonpoikien keskuudessa arkkikirjallisuus oli mel- 
ko yleistä 1800-luvun loppuun saakka, minkä jälkeen sen osuus 
ja merkitys heikkenee huomattavasti. Kulttuurihistoriallinen ar- 
vo on edelleenkin talonpoikaisrunouden tärkeimmillä julkaisuil- 
la, muun muassa K. Grotenfeltin kokoamalla antologialla Kah- 
deksantoista runoniekkaa (1889). 

Joiltakin piirteiltään, muun muassa lajiltaan, talonpoikaisru- 
noilijoiden tuotanto on lähellä valistussuunnan kirjailijain, esi- 
merkiksi Jaakko Juteinen tuotantoa. Talonpoikaisrunoilijoille 
on niin ikään ominaista didaktisuus, monet heidän runoistaan 
on kirjoitettu hyvin opettavaiseen muotoon. Kuvaava esimerkki 
tästä on vaikkapa Paavo Korhosen runo Talonpojille (1831). Di- 
daktinen sävy on tavallista myös kertovissa juonirunoissa, joissa 


3. TALONPOIKAISRUNOILIJAT 257 


silti esiintyy myös satiiria ja huumoria. Hupaisalla ja humoristi- 
sella fabulallaan kiehtoo varsinkin Antti Puhakan runo Tuhman 
Jussin juttureissu (1845), 

Yhteiskunnallisesti talonpoikaisrunoilijoiden tuotanto todisti 
kansan itsetunnon kasvusta ja rahvaan halusta tuoda esille suh- 
tautumistaan oman aikansa kansallisiin ja yhteiskunnallisiin on- 
gelmiin. Useimmat talonpoikaisrunoilijat ovat kirjoittaneet suo- 
men kielen sorretusta asemasta, pyrkineet ylistämään talonpoi- 
kaissäädyn työn arvoa ja arvostelleet oman aikansa tapoja, vir- 
kamiesten väärinkäytöksiä, pappien laiskuutta jne. Ja vaikka ta- 
lonpoikaisrunoilijat useimmiten =kirjoittivatkin paikallisista, 
omassa ympäristössään sattuneista tapahtumista, heille eivät 
yleiskansallisetkaan huolenaiheet olleet vieraita. Heidän tuotan- 
tonsa oli muuan muoto, jossa kansa osallistui aktiiviseen henki- 
seen elämään uusissa historiallisissa oloissa, ja tässä onkin hei- 
dän perintönsä kulttuurihistoriallinen merkitys. 


4. Johan Ludvig Runeberg 


Tämän kauden huomattavin ruotsinkielinen runoilija oli Johan 
Ludvig Runeberg (1804-1877), jonka tuotannolle on niin ikään 
leimallista kirjallisen ja kansanrunousperinteen keskinäinen lä- 
hentyminen. Runebergilla tämä prosessi vain tapahtui omalaa- 
tuisessa muodossa, sillä hänhän edusti ruotsinkielistä kirjalli- 
suutta. 

Hieman yksinkertaistaen voidaan sanoa, että kun Lönnrotin ja 
talonpoikaisrunoilijoiden toiminta edusti liikettä kansanrunou- 
desta kirjallisuuteen, niin Runeberg kulki päinvastaista tietä — 
kirjallisuudesta kansanrunouteen ja kansan elämään. Olihan 
Suomen ruotsinkielinen kirjallisuus jo suomenkielistä suurem- 
massa määrin sidoksissa eurooppalaisiin kirjallisuusperinteisiin 
ja sen yhteydet kansanrunouden lähteisiin välillisemmät. Rune- 
berg oli kasvanut antiikin kirjallisuuden pohjalla, hän tunsi uu- 
den ajan eurooppalaisen kirjallisuuden. Hän ei kansanrunou- 
teenkaan tutustunut suoranaisessa kanssakäymisessä kansan- 
laulajien kanssa, vaan epäsuorasti kirjallisten lähteiden välityk- 
sellä: Homeroksen, Herderin ja Ossianin, P. O. von Goetzen ke- 
räämien serbialaisten kansanlaulujen ja Lönnrotin Kalevalan 
kautta. 

Kaikki tämä auttoi Runebergia paitsi omaksumaaan kansan- 
runouden lähteekseen ja esteettisesti arvostamaan sitä, myös 
pääsemään läheiseen kosketukseen kansan elämän kanssa ja ot- 
tamaan sen omassa tuotannossaan kuvauksen kohteeksi. 

Kirjallisuudenhistorian kannalta Runebergin tuotanto oli peri- 
aatteellisesti tärkeä vaihe nimenomaan siksi, että Runebergin 
kautta Suomen ruotsinkielinen kirjallisuus ensi kerran näin sel- 
västi sai itselleen kansallisen pohjan ja alkoi nojautua kansan 
elämään. Se oli välttämätön edellytys, jotta Suomen ruotsinkieli- 
nen kirjallisuus muuttuisi kansallisesti suomalaiseksi kirjalli- 

suudeksi. Vaikka Runeberg kirjoittikin ruotsiksi, hän valitse- 
malla runoutensa sisällöksi suomalaisen kansanelämän ja tie- 
dostettuaan, että runoudella piti ehdottomasti olla siteet kansan 
maailmankatsomukseen, oli suuren taiteellisen lahjakkuutensa 
ansiosta esittävä tavattoman tärkeää osaa oman maansa sekä 
ruotsin- että suomenkielisessä kirjallisuudessa. 

Runebergin tuotanto on omalla tavallaan kansanomaista, mut- 
ta tämä kansanomaisuus on erityistä, patriarkaalis-idyllistä lajia. 
Sen historiallinen erityisluonne johtui sekä Runebergin maail- 
mankatsomuksesta että kansan elämän silloisesta tilasta, suoma- 
laisen yhteiskunnan suhteellisesta = jälkeenjääneisyydestä. 
1800-1900-luvuilla on jo uusissa historiallisissa oloissa yritetty 
kanonisoida runebergilainen kansanomaisuuden tyyppi ja tehdä 
Runebergista kaikkien aikojen ja kaikkien sukupolvien ajatus- 
ten valtias (tämä onkin ollut muuan niin sanotun Runeberg-kul- 
tin suurimpia vikoja). Mutta tämä on johtanut vain varsin kar- 
keaan historianvastaisuuteen, runoilijan henkilöhahmo on vää- 
ristynyt, samoin hänen tuotantonsa oikea merkitys. 

Jotta Runebergin tuotantoa ja hänen runouttaan voisi oikein 
ymmärtää, on erittäin tärkeätä osoittaa hänen kansanomaisuu- 
tensa historiallisesti kehittynyt erityisluonne. 


Runoilijan suhde patriarkaaliseen talonpojistoon 


Runeberg syntyi laivurin perheessä Pietarsaaren satamakaupun- 
gissa Pohjanlahden rannikolla. Perhe oli ruotsinkielinen, ja ruot- 
sinkielistä oli koko kotikaupungin väestö samoin kuin myös 
Vaasan, jossa Runeberg kävi kuusi vuotta koulua. Vuonna 1822 
hän kirjoittautui Turun yliopistoon ja opiskeli pääasiallisesti 
klassisia kieliä. Varojen puutteessa hänen oli pakko vuoden 
kuluttua keskeyttää opintonsa Turussa ja ottaa kotiopettajan toi- 
mi Saarijärvellä, Pohjois-Hämeessä. Siellä hän oleskeli pari 
vuotta (1823-25), ja tuon ajan vaikutelmat jättivät syvät jäljet hä- 
nen kirjailijantyöhönsä. 

Saarijärvellä Runeberg, joka oli kasvanut suomenruotsalaisten 
keskuudessa, joutui ensi kerran näkemään, miten suomalaiset 

talonpojat elivät. Saarijärvi oli Sisä-Suomea. Rannikkoon verrat- 
tuna siellä asui aivan toisenlaista kansaa. Väestö oli suomalaista 
ja sen elämä patriarkaalisempaa. Runebergin myötätuntoinen 
huomio kohdistui nimenomaan maaseutuelämän patriarkaali- 
siin puoliin, mikä vaikutti hänen käsityksiinsä Suomen kansasta 
ja suomalaisesta kansanluonteesta. Myöhemmin, J. K. Grotille 
vuonna 1839 kirjoittamassaan kirjeessä runoilija tilitti seuraa- 
vaan tapaan vaikutelmiaan Saarijärven-ajasta: ”Muisto näistä 
vuosista on minulle sanomattoman kallisarvoinen. Koska itse 
olen ruotsalaisten siirtolaisten jälkeläinen, kuvittelin, että suo- 
malainen olisi sisimmältään samanlainen kuin ulkomuodoltaan- 
kin, jollaisena olin nähnyt hänet hänen tuodessaan tavaroitaan 
kotikaupunkiini. Mutta miten mielipiteeni muuttuikaan, kun lä- 
hemmin tutustuin häneen kotioloissaan. Patriarkaalinen korut- 
tomuus, urhea kärsivällisyys, luontainen selkeä käsitys sala- 
tuimmistakin elämänehdoista — siinä erityispiirteitä, jotka hä- 
nestä löysin, mutta joita olen valitettavasti vain heikosti kyennyt 
välittämään kuvauksissani.”2* 

Vuonna 1832 Runeberg julkaisi esseen nimeltä Muutamia sa- 
noja Saarijärven luonnosta, kansanluonteesta ja elämästä. Ru- 
nebergin maailmankatsomuksen ja tuotannon ymmärtämisen 
kannalta esseessä on huomion arvoista Suomen rannikkoaluei- 
den ja Sisä-Suomen vertailu, joka saa tiettyä aatteellis-esteettistä 
merkitystä. Runeberg kirjoitti, että jos eurooppalainen matkaili- 
ja on käynyt Suomen rannikkoalueilla ja niiden kaupungeissa, 
hän tuskin on havainnut mitään omaleimaisen suomalaista sen 
enempää maisemassa kuin asukkaiden tavoissakaan. Suomen 
rannikko muistuttaisi pikemminkin eurooppalaisen omaa koti- 
seutua. Rannikkoväestö eli suhteellisen vauraasti, ihmiset olivat 
siellä lannistaneet luonnon, joka oli menettänyt neitseellisyyten- 
sä. Se oli verraten kehittynyttä ja sivistynyttä seutua. Vastaavas- 
ti sikäläisillä ihmisillä oli käytännöllinen mielenlaatu, he olivat 
harkitsevia ja heitä ohjasivat asialliset pyrkimykset. 

Mutta sisämaassa sijaitsevan Saarijärven talonpojat elivät al- 
keellisempaa elämää villin ja yhä kesyttömän luonnon helmassa, 
Runeberg kertoi. He asuivat savupirteissä ja näkivät usein näl- 
kää, mutta he olivat epäitsekkäitä ja hyväsydämisiä, heissä eli 
vielä patriarkaalisen kollektiivisuuden tunne. Tavallinen näky 
talonpoikaistaloissa olivat varattomat asukit ja kiertelevät kerjä- 

läiset. Edellisillä ei ollut omaa maata eikä asuntoa, ja he asusti- 
vat varakkaampien isäntien talojen nurkissa Runebergin mu- 
kaan varsin vaatimatonta korvausta vastaan. Isäntien ja hyyry- 
läisten väliset suhteet olivat hyvin patriarkaalisia ja inhimillisiä, 
he asuivat yhdessä ja kärsivät puutetta yhdessä. Kyläyhtei- 
sössä ei hylätty ketään oman onnensa nojaan, ei hyyryläisiä eikä 
edes kierteleviä kerjäläisiäkään. Viimeksi mainitut eivät suin- 
kaan poikenneet talonpoikaistaloihin almua anomaan, vaan ma- 
joittuivat niihin väliaikaisesti perheineen, heidät otettiin vastaan 
kuin vieraat ainakin ja heille annettiin samaa ruokaa mitä isäntä- 
väki itsekin söi. Runeberg kirjoitti, että kerjäläinen söi pettua 
silloin kuin talonpoikakin sitä söi, mutta jos talonpojalla oli veh- 
näleipää, niin siitä liikeni silloin kerjäläisellekin.? Ja kun kerjä- 
läinen jätti vieraanvaraisen talon, talonpoika perinnettä noudat- 
taen valjasti hevosen ja vei hänet seuraavaan taloon. Vieraanva- 
raisuutta ja myötätuntoista suhtautumista ihmisiin Runeberg pi- 
tikin vielä lähellä luontoa olevien kansojen arvokkaimpina omi- 
naisuuksina. Luonnonläheisyys edisti näiden ihmisten erityistä 
luonteenlaatua, heidän taipumustaan sisäiseen itsetarkkailuun 
ja turhan touhuilun välttämiseen. 

Runeberg kysyikin, mille Suomen osalle tulisi antaa etusija. 
Vastaus riippui hänen mukaansa kysyjän mausta ja taipumuk- 
sista. ”Tyyneen uskonnollis-runolliseen mietiskelyyn taipuvai- 
seen luonteeseen vaikuttavat eniten korpikylät. Elämäniloinen, 
rohkea ja yritteliäs ihminen mieltyy todennäköisesti merenran- 
nikkoon; rannikkolakeuksilla viihtyvät mainiosti liikemiehet, 
yrittäjät ja talousmiehet. Mutta koska on aivan selvää, että juuri 
mietiskelevä luonne tuntee ja käsittää aidoimmin luonnon, niin 
korkeampien etujen kannalta katsoen tulee antaa etusija sille 
seudulle, joka sellaiseen luonteeseen voimakkaimmin vaikuttaa. 
Ja onhan vaikeata kuvitella puhtaampaa, ihanampaa ja yleväm- 
pää jumalallisen ilmenemismuotoa kuin se, minkä löydämme 
korpiseutujen majesteettisissä näkymissä, niiden yksinäisyydes- 
sä, niiden syvässä ja läpitunkevassa rauhassa.” 

Runebergin esseen ajatus oli yleispiirteissään siihen aikaan jo 
melko perinteellinen eurooppalaisessa ja osin myös suomalai- 
sessa kirjallisuudessa. Mutta essee sisälsi myös eräitä uusia vi- 
vahteita. Kun J. Tengström artikkelissaan, joka ilmestyi Aura- 
nimisessä almanakassa vuosina 1817-18, asetti patriarkaalisen 

Suomen vastakohdaksi Euroopan porvarillisille maille, esiintyi 
Suomi hänen pohdiskeluissaan vielä eheänä kokonaisuutena 
porvarillisen kehityksen vastakohdan roolissaan. Tosin jo Teng- 
ström harmitteli artikkelissaan porvarillisen sivilisaation kiel- 
teisten puolien tunkeutumista Suomeen, mutta hän luotti vielä 
siihen, että ne voidaan poistaa ja että Suomessa oli aivan erityi- 
set luonnonolot, jotka edistivät patriarkaalisten suhteiden säily- 
mistä. 

Runebergin esseessä kysymys oli jo kahdesta Suomesta, kah- 
desta maisematyypistä, kahdesta kansallisluonteen lajista. Itse 
asiassa Runeberg näin epäsuorasti tunnusti patriarkaalisen elä- 
mänmuodon horjuvuuden ja sen jo alkaneen väistymisen porva- 
rillisen kehityksen tieltä. Tämän tosiasian tiedostamiseen liittyy 
myöhemmin oikean kotimaan, todellisen Suomen etsinnän tee- 
man ilmaantuminen suomalaiseen runouteen. Oikeata kotimaa- 
ta etsittiin sieltä, mistä patriarkaalisuus oli vielä löytänyt turva- 
paikan. Tämä teema ilmenee luonteenomaisimmillaan Lars 
Stenbäckin runossa Mitt Finska Fosterland (Suomalainen isän- 
maani, 1843). Runon nuori sankari saapuu pitkään kyliä ja kau- 
punkeja kierreltyään kaukaiselle korpiseudulle ja vasta siellä 
köyhien talonpoikaistöllien varjosta löytää oikean kotimaansa. 

Sinänsä tämä Suomen ruotsinkielisen kirjallisuuden käänty- 
minen kansan ja talonpojiston puoleen oli edistyksellinen ilmiö 
niin yhteiskunnallisessa kuin esteettisessäkin mielessä. Ruotsin- 
kieliseen (maan henkinen elämä kehittyi pääasiallisesti edelleen- 
kin tällä ”herrasväen” kielellä) kirjallisuuteen astuivat ylempien 
luokkien halveksimat talonpoikaissäädyn edustajat, torpparit ja 
maaseudun köyhät. Ruotsinkielinen kirjallisuus joutui läheiseen 
kosketukseen kansan elämän kanssa, eikä tämä kosketus enää 
ollut teoreettinen eikä ilmennyt kehotuksina ja hyvinä toivotuk- 
sina kuten ruotsinkielisillä turkulaisromantikoilla, vaan esteetti- 
nen ilmeten suoranaisesti taiteellisessa tuotannossa. Runebergin 
ansio onkin kaikessa tässä ensisijainen jo siksi, että hän oli tai- 
teellisilta lahjoiltaan aikakauden huomattavin runoilija. 

Mutta siinä suhteellisen varhaisessa historiallisen ja kirjallisen 
kehityksen vaiheessa, siinä verraten kypsymättömässä yhteis- 
kunnallisessa ilmapiirissä, jossa Runebergin lahjakkuus kehkey- 
tyi, hän saattoi johdattaa alempien säätyjen edustajat kirjallisuu- 
teen vain idealisoidussa hahmossa. 

Talonpoikia ja torppareita ihannoi jo Jaakko Juteini, kuten 
muistamme, mutta se tapahtui toisenlaisessa, valistusajan hen- 
gessä. Kun rannikon asukkaiden asiallisuus, käytännöllisyys ja 
laskelmallisuus eivät herättäneet Runebergissa erityistä ihastus- 
ta, sillä noissa ominaisuuksissa hän oli jo tavoittavinaan porva- 
rillisuuden sivumaun, niin valistusmies Juteini ylisti talonpojis- 
sa juuri asiallisuutta, uutteruutta, aktiivista kansalaiskuntoa, 
luottamusta järkeen ja pyrkimystä isänmaan kukoistukseen - 
myös aineelliseen. Valistaja Juteinille kaikki nämä ominaisuu- 
det olivat vielä ihanteellisen talonpojan ominaisuuksia, porvaril- 
lisen kehityksen tarjoamat kokemukset eivät olleet vielä saatta- 
neet niitä huonoon valoon. Romantikko Runebergille ne eivät 
enää olleet ihanteellisia ominaisuuksia, vaan jotakin hyvin epäi- 
lyttävää. Hän näki ne henkisten arvojen, patriarkaalisen huma- 
nismin uhkana. Runebergin runoudessa ei painoteta käytännöl- 
listä toimeliaisuutta ja aktiivista kansalaiskuntoa, vaan suoma- 
laisten ”ylpeää köyhyyttä”, patriarkaalisen talonpoikaismoraalin 
arvoja. ”En löydä sanoja kuvatakseni sitä köyhyyttä, jossa Saari- 
järven kansa elää”, Runeberg kirjoitti edellä mainitussa essees- 
sään. Tätä köyhyyttä vasten kansan jalot moraaliominaisuudet 
näkyivät sitä selvemmin. Ei voi väittää Runebergin estetisoi- 
neen kansan kurjuutta, kuvanneen sitä ilman myötätuntoa (hän 
muuten julkaisi esseensä auttaakseen käytännössä varojen ke- 
ruuta nälkää näkeville). Mutta Runebergin estetiikassa aineelli- 
sen köyhyyden ja kansanihmisten moraalisen suuruuden koros- 
tettu rinnastus on hyvin tärkeä seikka. Hänen runoudessaan se 
on luonteenomaisimpia keinoja rakentaa taiteellista kuvaa. 

Runebergin maailmankatsomuksessa voidaan siis panna mer- 
kille porvaristonvastainen tendenssi, mutta kuitenkin sillä va- 
rauksella, että kehittyvä porvarillisuus asetettiin tässä tapauk- 
sessa vastakohdaksi ihannoidulle patriarkaalisuudelle, ”vähään 
tyytymisen” uskonnollisesti värittyneelle filosofialle, ”sankarilli- 
sen köyhyyden” runollistamiselle. 

Jollei tätä Runebergin mielenlaadun ja estetiikan erityispiir- 
rettä riittävässä määrin oteta huomioon, eräät hänen pohdiske- 
lunsa saattavat tuntua liiankin vanhatestamentillisilta, jopa val- 
heellisilta. Hän saattoi ylevän tyynesti pohdiskella esimerkiksi 
sitä, että varallisuudesta ja yhteiskunnallisesta asemasta johtuva 
eriarvoisuus ei muka ole lainkaan olennaista elämässä, sillä au- 

rinko paistaa ja linnut laulavat samalla tavoin kaikille. Mutta es- 
teettisessä suhteessa, jos otetaan huomioon Runebergin runou- 
den korkeimmat saavutukset, tuskin voidaan puhua valheelli- 
suudesta. 

Patriarkaalisten suhteiden ja talonpoikien patriarkaalisen 
maailmankatsomuksen idealisoinnista tuli Runebergin tuotan- 
non tärkeimpiä ja varsin vakaita piirteitä. Siitä johtui paljolti hä- 
nen runoilijatyyppinsä, hänen suhtautumisensa oman aikansa 
kirjallisiin virtauksiin ja se suunta, jolta hän lähti etsimään omaa 
taiteellista tyyliään. 


1830-luvun lyriikka ja runoelmat 


Runebergin ensimmäinen lyyrinen runokokoelma ilmestyi 
vuonna 1830, kolme vuotta sen jälkeen, kun hän oli saattanut yli- 
opisto-opintonsa päätökseen ja saanut maisterin oppiarvon. 
Suomalainen ja ruotsalainen kritiikki otti kirjan vastaan melko 
pidättyvästi. Mutta kuultiinpa sentään yksi nuorta runoilijaa 
imarteleva arvostelu. Runoilija Franzen sanoi: ”Suomi on syn- 
nyttämässä suuren runoilijan.”31 

Vuoden 1830 kokoelma sisälsi runoja eri vuosilta mutta vali- 
koidusti (monet Runebergin varhaiset runot julkaistiin ensi ker- 
ran vasta hänen kuoltuaan). Ensimmäisessä kirjassa näkyvät kir- 
jallisten vaikutteiden jäljet, varsinkin ruotsalaisten romantikko- 
jen ja esiromantikkojen: Franzenin, Tegnerin, Stagneliuksen. 
Nuorelle Runebergille eivät olleet vieraita romanttisen riutu- 
muksen motiivit, tyytymättömyys ympäröivään elämään, eripu- 
ra todellisuuden kanssa eli kaikki se, mistä hän periaatteessa 
myöhemmin sanoutui irti, koska se ei sopinut hänen taiteelli- 
seen maailmankatsomukseensa, hänen käsityksiinsä runoudes- 
ta, joka edellytti ilmiöiden pinnan alla piilevän yleisen harmo- 
nian esilletuomista. Joissakin ensi kokoelman runoissa (esimer- 
kiksi Den gamles hemkomst, Vanhuksen kotiintulo) ja lyyrises- 
sä runoelmassa Svartsjukans nätter korostuu juuri maailman 
epäharmonisuus. Yksilö tiedostaa irtaantuneensa maailman jär- 
jestyksestä, ei pysty solmimaan uudelleen entisiä yhteyksiä ja 

jää yksinäiseksi vaeltajaksi ja marttyyriksi. Entisestä onnellises- 
ta maailmasta (tavallisesti se on lapsuuden maailma, perheen ja 
lapsuudenkodin suoma turvapaikka) nämä Runebergin teosten 
sankarit lähtevät tuntemattomaan suureen maailmaan, joka kui- 
tenkin on heille vieras, ja he tuntevat olevansa henkisesti sijatto- 
mia. 

Eurooppalaisen runouden mitoissa nämä olivat perinteellisiä 
motiiveja ja teemoja. Niiden toistuvuus sinänsä ei vielä määrän- 
nyt mitään, sillä maailman runous on Runebergin jälkeenkin 
usein käsitellyt ihmisen paluuta lapsuudenkotiin, ja kussakin ta- 
pauksessa on ainoa tärkeä seikka ollut konkreettinen taiteelli- 
nen sisältö. 

Runo Svartsjukans nätter (Mustasukkaisuuden öitä) ei kuulu 
Runebergin parhaisiin. Siitä saa lyyrisen monisanaisuuden vai- 
kutelman, ja se piirre ei lyyrikko Runebergille kokonaisuudes- 
saan ole mitenkään ominainen. Syynä lienee tässä runossa se, et- 
tä siitä puuttuu nimenomaan jäntevää ja avaraa sisältöä. 

Mutta useissa ensimmäisen kirjansa runoissa Runeberg osoit- 
tautui huomattavaksi lyyrikoksi ja muodon mestariksi. Hänen 
säkeensä on ilmava ja koruton, luonteva ja laulava. Nämä omi- 
naisuudet ovat leimalliset myös hänen myöhemmille runoilleen, 
joissa ne kehittyvät edelleen. Hänen runojansa on helppo lukea, 
niissä ei ole epäselviä kohtia, jotka vaatisivat liian monimutkai- 
sia ajatuskulkuja tullakseen ymmärretyiksi. Runebergin runojen 
sanastokin on verraten yksinkertainen. Hän ei vierastanut silloi- 
sessa romanttisessa sanastossa käypiä sanoja (kuten ”ranta”, 
”laakso”, ”tupa” jne.) ja turvautui totuttuihin riimeihin (esimer- 
kiksi ”huld — guld”, ”ord — jord”, ”drömma - gömma”). Mutta ru- 
noudessahan eivät tunnetusti sanasto sen enempää kuin riimit- 
kään vielä sinänsä osoita mitään. Niin tavanomaisia kuin Rune- 
bergin runot ovatkin, niissä on aitoa lyyrisyyttä, aitoja mielenti- 
loja. Niitä lukiessa saa vaikutelman, että toisin ei olisi voinut sa- 
noakaan, ja tämä vaikutelma on ratkaiseva. 

Vaikka nuori Runeberg lauloikin ”pettyneistä toiveista”, hä- 
nen ensimmäisessa kirjassaan oli vallitsevana ilo ja jopa idylli- 
nen onni. Tässä suhteessa kuvaavin oli runo Hvad jag är säll 
(Miten olenkaan autuas). Sankari oli nuori, hänen sydämensä oli 
avoinna luonnon kauneudelle ja rakkaudelle (runot Friggalle). 
Uskonnollisuudestaan huolimatta Runeberg oli luonteeltaan ih- 

minen, joka seisoi molemmat jalat tukevasti maassa. Hänen elä- 
mäkertansa kirjoittajat tähdentävät, että hän piti metsästyksestä 
ja osasi antaa arvoa ystävien seuralle ja hilpeälle leikinlaskulle. 
Tämä kuvastui myös hänen tuotannostaan. Huumori on erotta- 
maton osa hänen runouttaan, se sisältyy hänen tuotantoonsa 
olennaisena tyyliaineksena yhdistyen näennäisesti pateettisim- 
piinkin sävyihin. Nuoruusvuosina Runebergin runoharjoitelmat 
olivat joskus luonteeltaan hilpeän vallattomia. Ylioppilaana hän 
sepitti parodian Tegnörin Fritjofin tarusta sovittamalla sen yle- 
vän romanttisen aiheen ylioppilaskemujen ja tappelunnujakan 
kuvaukseen (katkelmia tästä parodiasta julkaistiin runoilijan 
kuoleman jälkeen). 

Ensimmäisestä kirjasta alkaen Runebergin lyriikan kyllästää 
hehkuva rakkaus Suomeen, jonka pojaksi hän itsensä tiedosti. 
Isänmaallinen rakkaus ilmeni myös hänen luonnonrunoissaan. 
Ja vaikka Snellman 1840-luvulla puhuikin Runebergin isän- 
maallisuuden teeman merkillisestä rajoittuneisuudesta ja jopa 
väitti, että sen sisältö on enemmänkin ”maisemallis-maantieteel- 
linen” kuin isänmaallinen ja osallistuva, on Runebergin runous 
hänen luonnonlyriikkansa mukaan luettuna silti erittäin voi- 
makkaasti herättänyt hänen aikalaisissaan isänmaallista kansal- 
lista itsetuntoa. 

Kansallisen kirjallisuuden historiassa esiintyy yleensä alkuvai- 
he, joka poikkeuksellisesti suosii huomattavan lahjakkaita tai- 
teilijoita. Kysymyksessä on se varhaisvaihe, jolloin heräävä kan- 
sakunta kärsimättömästi odottaa sellaisen laulajan ilmaantumis- 
ta, joka lumovoimallaan ensi kerran lausuisi koruttomia mutta 
ihania sanoja koruttomista ja ihanista asioista, keväästä ja ensi 
rakkaudesta, lehtien havinasta ja lintujen laulusta, järvien ja ää- 
rettömien metsien kauneudesta ja siitä, mikä onni on saada elää 
kotiseudulla, isänmaan taivaan alla, vaikka se hieman pilvessä 
olisikin. Nämä tunteet Runeberg osasi ilmaista paremmin kuin 
kukaan toinen ennen häntä Suomessa. Hän kirjoitti ruotsiksi, ja 
alkukielellä hänen runojaan saattoi lukea vain sivistyneistö, 
mutta sekin halusi lujittaa isänmaantunnettaan ja yhteyttään 
isänmaahan ja sen kansaan. Runebergin runous edisti tätä erit- 
täin voimakkaasti. Siitä syntyvä Suomen kuva on korostetun 
vaatimaton, mutta samalla täynnä arvokkuutta. Myöhemmin 
Maamme-laulussa Runeberg kehotti isänmaata olemaan häpeä- 

mättä köyhyyttään (”... var för din fattigdom ej skyggt... ”), ja 
tämä ajatus oman maan, sen luonnon ja kasvojen vaatimatto- 
masta arvokkuudesta kyllästää koko hänen lyriikkansa. Esimer- 
kiksi siitä kelpaa vaikkapa runo Svanen (Joutsen) hänen ensim- 
mäisestä runokokoelmastaan. 


Frän molnens purpurstänkta rand 
sjönk svanen lugn och säll, 

och satte sig vid älvens strand 
och sjöng en junikväll. 


Om nordens skönhet var hans säng, 
hur glad dess himmel är, 

hur dagen glömmer, natten läng, 
att gä till vila där; 


Hur skuggan där är djup och rik 
inunder björk och al, 

hur guldbesträlad varje vik 

och varje bölja sval. 


Hur ljuvt, oändlingt ljuvt det är 
att äga där en vän, 

hur troheten är hemfödd där 
och längtan dit igen. 


Sä ljöd från väg till väg hans röst, 
hans enkla lovsäng dä; 

och snart han smög mot makans bröst 
och tycktes kväda sä: 


Vad mer om än din levnads dröm 
ej sekler tälja får; 

du älskat har på nordens ström 
och sjungit i dess vär.3? 


Jo Runebergin ensimmäisessä kirjassa ilmeni hänen lyriikkansa 
yhteys kansanrunouteen. Erityisesti tämä koskee sikermää Idyll 
och epigramm (Idyllejä ja epigrammeja), jonka kirjoittamista 
edelsi runoilijan tutustuminen P. O. Goetzen vuonna 1827 Pieta-' 
rissa julkaiseman serbialaisten kansanlaulujen kokoelman saksa- 
laiseen käännökseen. Kokoelma sattui Runebergin silmiin syk- 
syllä 1828 ja osoittautui hänelle todelliseksi löydöksi. Hän alkoi 

innostuneena kääntää serbialaisia lauluja ruotsiksi (Runebergin 
käännöskokoelma ilmestyi vuoden 1830 lopulla, pian hänen en- 
simmäisen runokokoelmansa jälkeen). Samaan aikaan hän sepit- 
ti omia runoja ”serbialaisia lauluja mukaillen”, kuten hän mai- 
nitsi kirjeessään Snellmanille. Käsikirjoituksessa sikermä oli 
otsikoitu Runoja kansanlaulujen hengessä. 

Runebergin tutustuminen serbialaisiin lauluihin ja sitten 
myös muiden kansojen kansanrunouteen merkitsi paljon hänen 
tuotannolleen, vaikkei hän aluksi itse tiedostanutkaan sitä täy- 
sin. Kansanrunous auttoi häntä löytämään oman tyylinsä. Se lu- 
jitti hänen pyrkimystään kielikuvien koruttomuuteen ja ilmeik- 
kyyteen ja paljolti kehitti hänen runollista omaleimaisuuttaan 
hänen aikansa suomenruotsalaisen lyriikan taustaa vasten. 

Ensimmäisen kirjan sikermään Idyllejä ja epigrammeja sisäl- 
tyi 27 runoa. Useimmat niistä kertoivat rakkaudesta ja — kuten 
myös folkloren lemmenlyriikassa — useimmiten naisen tuntees- 
ta. Kansanlaulujen sävyyn Runeberg ylisti rakkauden voimaa ja 
kauneutta, joka ei alistu järkisyihin ja vanhempien laskelmalli- 
siin neuvoihin. Rakkaus yksin määrää ihmisen onnen tai onnet- 
tomuuden. Hylättyään rikkaan sulhasen lemmittynsä vuoksi 
neito sanoo eräässä runossa (idylli n:o 26): 


Hvad är höghet, mot min framtids lycka, 
Hvad är guld, emot ett lif med kärlek, 
Hvad är spännet, mot min ynglings hjerta??? 


Runebergin idyllien poetiikan olennaiset erityispiirteet ovat pe- 
räisin kansanlaulusta: lyyrisen — ja lyyris-eeppisen — aiheen sup- 
peus, kuvakielen koruttomuus, riimin puuttuminen, episodien 
ja tilanteiden kolminkertainen toisto. Havainnollisuuden vuoksi 
otettakoon tähän idylli n:o 1 kokonaisuudessaan. 


Flickan kom ifrän sin älsklings möte, 
kom med röda händer - Modren sade: 
hvaraf rodna dina händer, flicka? 
flickan sade: jag har plockat rosor, 
och pä törnen stungit mina händer. 


Ater kom hon från sin älsklings möte, 
kom med röda läppar - Modren sade: 

hvaraf rodna dina läppar, flicka? 
flickan sade: jag har ätit hallon, 
och med saften mälat mina läppar. 


Äter kom hon frän sin älsklings möte, 
kom med bleka kinder - Modren sade: 
hvaraf blekna dina kinder, flicka? 

flickan sade: red en graf, o Moder! 

Gömm mig der, och ställ ett kors deröfver, 


och pä korset rista, som jag säger: 

en gäng kom hon hem med röda händer; 
ty de rodnat mellan älskarns händer. 

En gäng kom hon hem med röda läppar; 
ty de rodnat under älskarns läppar. 
Sednast kom hon hem med blekna kinder; 
ty de bleknat genom älskarns otro.4 


Vastaavanlainen kolminkertainen episodintoisto on ominaista 
myös Runebergin tunnetuimmalle idyllille Saarijärven Paavos- 
ta (n:o 25). Kysymyksessä ei ole varsinainen idylli, vaan sankari- 
balladi suomalaisesta talonpojasta ja hänen taistelustaan karua 
luontoa, soita ja hallaa, katoa ja nälkää vastaan. Uutteruus ja 
kärsivällisyys puutteenkin vallitessa yhtyvät Paavon luonteessa 
lujaan uskoon, että ”eipä hylkää Herra”, ja askeettiseen itsensä 
kieltämiseen saakka menevään kristilliseen lähimmäisenrakkau- 
teen. Balladissa ilmeni Runebergin taipumus patriarkaalisen ta- 
lonpoikaisen mielenlaadun ihannointiin, patriarkaalisen kollek- 
tiivisuuden tunteen ja samalla yhteiskunnallisen kypsymättö- 
myyden ja passiivisuuden idealisointiin. Otsansa hiessä Paavo 
kuivaa suota ja kaivaa ojia, mutta hänen kylvönsä vie milloin ke- 
vättulva, milloin raekuuro, milloin varhainen halla. Hänen vai- 
monsa on luonteeltaan miehensä vastakohta. Hän joutuu epätoi- 
voon ja napisee jumalaa vastaan sekä neuvoo tarttumaan miero- 
laisen sauvaan. Mutta Paavo tarttuu kärsivällisesti vaimoaan kä- 
destä ja sanoo: ”Koettelee, vaan eipä hylkää Herra.” Hän käskee 
vaimonsa panna leipään puolet petäjäistä ja kaivaa entistä sisuk- 
kaammin suohon ojia. Mutta luonnonvoimat kostavat jälleen, ja 
jälleen vain Paavon itsehillintä pystyy voittamaan vaimon epä- 
toivon. Ja vihdoin kolmantena vuonna saadaan hyvä sato. Paavo 
ja hänen vaimonsa kiittävät jumalaa. Mutta kun nälkiintynyt 
vaimo haluaa nyt leipoa leivän ilman pettua, Paavo kärsivällises- 

ti selittää, että vain se selviää koettelemuksista, joka ei hylkää lä- 
himmäistään onnettomuudessa. ”Pane leipään puolet petäjäistä, 
veihän naapurimme touon halla.” 

Runollisessa suhteessa Runeberg on kirjoittanut balladinsa 
Saarijärven Paavosta (Bonden Pavo) mestarillisesti. Ja melkoi- 
sessa määrin juuri sen taiteellisesta täydellisyydestä johtui, et- 
tä Paavon henkilökuva käsitettiin pitkän aikaa Suomessa ver- 
tauskuvaksi, jossa Runebergin näkemys Suomen kansasta tiivis- 
tetysti ilmeni. Tässä yleistetyn vertauskuvauksellisessa merki- 
tyksessään tämä henkilökuva joutui sittemmin monien kiistojen 
kohteeksi. Kiisteltiin siitä, miten totuudenmukaista oli yleensä- 
kään samastaa häneen koko Suomen kansa, varsinkin myöhem- 
missä historiallisissa kehitysvaiheissa, jolloin kansan yhteiskun- 
nallinen aktiivisuus jo heräsi. 

Todettakoon, että niin lujasti kuin balladin päähenkilö juma- 
laan luottaakin, hän ei silti ole fatalisti sillä tavoin, että jäisi toi- 
mettomaksi. Paavoa voidaan pitää suorastaan sankarillisen uut- 
terana, sillä vain sitkeässä ja kärsivällisessä työssä hän näkee 
mahdollisuuden selvitä omin voimin. Tutkijat mainitsevat, että 
jo tuossa Paavon keinossa selvitä onnettomuudesta, siinä miten 
sisukkaasti hän kaivaa ojia ja kuivaa suota, kuvastuivat suoma- 
laisten talonpoikien keskuudessa silloin yleiset käytännön suo- 
situkset taistella hallaa vastaan. 

Mutta balladissaan Runeberg ylisti ennen kaikkea omaa suo- 
malaisen talonpojan ihannettaan. Paavon henkilöhahmossa on 
piirteitä silloisesta todellisesta talonpojasta. Hänessä on ideali- 
soitu sitä talonpoikien tietoisuuden historiallista vaihetta, jolloin 
se yhteiskunnallisesti oli vielä kehittymätön ja ilmeni vain patri- 
arkaalisena yhteisyyden tunteena, mutta ei vielä sillä tavoin, että 
talonpoika olisi tiedostanut itsensä kansalaisyhteisön jäseneksi. 
Paavo taistelee uhrautuvasti vain luontoa vastaan, mutta ei vielä 
kansalaisoikeuksiensa puolesta, joiden tarpeellisuutta hän ei 
vielä tiedosta. Hänen sankaruutensa on kykyä raataa ja nurise- 
matta nähdä nälkää, mutta ei vielä kykyä pohtia kansan onnetto- 
muuksien yhteiskunnallisia syitä ja niitä sosiaalisia keinoja, joil- 
la ne voitaisiin voittaa. Mutta balladin Paavosta on tehty oikea- 
mielisen ihanne, ja Runebergin myöhemmät vanhoilliset tulkitsijat 
pitivät tuota henkilökuvaa kaikkien aikojen suomalaisen ihan- 
teena. Selvää kuitenkin on, että Paavon henkilökuvaa ei voida 

irrottaa hänet synnyttäneestä aikakaudesta ja siirtää muihin ai- 
kakausiin kansallisena ihanteena, sillä se olisi jo selvä anakro- 
nismi, mitä Runebergin tuotannon antihistoriallisen tulkinnan 
lukuisat kannattajat eivät mitenkään ole halunneet tunnustaa. 

Vuonna 1832 Runeberg julkaisi eeppisen runoelman Hirven- 
hiihtäjät (Elgskyttarne), jossa hän kuvasi kansanelämää. Tässä 
teoksessa kuvastui selvimmin hänen viehtymyksensä antiikkiin 
erityisellä tavalla tulkittuna. Kuten eräät muutkin Runebergin 
1830-luvun runoelmat Hirvenhiihtäjät on kirjoitettu heksamet- 
rillä ja runoelma käsittää yhdeksän laulua. Se on tyypiltään ho- 
meroslainen runoelma, ja juuri sen ansiosta Runebergia toisi- 
naan nimitetään ”viimeiseksi homeridiksi”, homeroslaisen eep- 
pisen sankarityylin viimeiseksi seuraajaksi Euroopan kirjalli- 
suudessa. 

Hirvenhiihtäjät-runoelma herättää kysymyksen, millaisin tai- 
teellisin ja lajimuodoin, millaisen maailmankatsomuksen pris- 
man lävitse voitiin kansanelämää kuvata tuossa Suomen kirjalli- 
suuden suhteellisen varhaisessa kehitysvaiheessa, kun sen oli 
pakko omaksua suullisen kansanrunouden kokemus ja samalla 
ilmentää varsinaista kirjallista erityisluonnettaan. Että Rune- 
berg valitsi tyypiltään homeroslaisen eeppisen runoelman, toisin 
sanoen varhaiskirjallisen runoelmalajin, joka vielä oli lähellä 
kansanrunouden eeposta, on varsin kuvaavaa 1830-luvun suo- 
malaiselle kirjallisuudelle. Muistettakoon, että myös Lönnrot 
Kalevalaa valmistellessaan piti esikuvanaan tietyssä mielessä 
Homeroksen Iliasta. 

Todettakoon tässä samalla, että Runebergiin vaikuttivat Ho- 
meroksen runoelmien ohella jossakin määrin myös sellaiset 
myöhäisemmät eurooppalaiset eeppisten runoelmien sepittä- 
misyritykset kuin - varsinkin saksalaisessa kirjallisuudessa — 
Goethen Hermann ja Dorothea ja J. H. Vossin Luise. Suomalai- 
nen kritiikki pani tämän merkille jo tuolloin, ja vaikka Rune- 
berg itse myöhemmin ilmoittikin, ettei hän ollut lukenut Luisea, 
tutkijat otaksuvat syystä, että juuri saksalaisista vaikutteista 
johtui ainakin välillisesti se, että Runeberg valitsi heksametrin 
ja eeppisen runoelman lajin. 

Hirvenhiihtäjistä korostettakoon vielä sitä seikkaa, että toisin 
kuin edellä mainituissa saksalaisissa runoelmissa, joissa kuvat- 
tiin porvariston ja papiston elämää (kuten myös Runebergin 

seuraavissa omissa runoelmissa), Hirvenhiihtäjissä kuvauksen 
kohteena on vielä varsinainen kansanelämä, talonpoikien elämä. 
Ja lisäksi tämä elämä on verraten patriarkaalista. Sitä eivät sää- 
tele niinkään kirjoitetut lakipykälät ja yksilöitynyt oikeustaju 
kuin kollektiiviset tavat ja vuosisataiset suulliset perinteet, mitä 
runoelmassa erityisesti tähdennetään. Tältä kannalta Lauri Vil- 
janen on oikeassa todetessaan, että Goethen Hermanniin ja Do- 
rotheaan sekä Vossin Luiseen verrattuna Runebergin Hirven- 
hiihtäjät on lähempänä Homerosta ja omalla tavallaan arkaai- 
sempi.35 

Homeroslaiseen (ja kansanrunouden) sankarieepokseen Rune- 
bergin runoelmaa lähentävät paitsi poetiikan muodolliset eri- 
tyispiirteet (heksametri, pysyvät epiteetit, kuvauksen seikkape- 
räisyys jne.), myös ennen kaikkea yritykset nähdä suomalainen 
kansanelämä jonkinlaisena homeroslaisena eeppisenä sankari- 
toimintana. Patriarkaalinen kylämaailma (kollektiivisine met- 
sästyskohtauksineen, talonpoikaiselämän kuvineen ja konttiuk- 
kojen tuloineen) on kuvattu selvästi pyrkien kohottamaan se 
Homeroksen runoelmien eeppisen maailman tasolle. Mutta sen 
täydellinen toteuttaminen ei ollut mahdollista, koska Runeberg 
kirjoitti runoelmansa jo toisena historiankautena. Kun Home- 
roksen runoelmasta (ja kansanrunouden eepoksesta) kuvattu 
eeppinen maailma syntyy ainoana olemassa olevana ja ainoana 
mahdollisena maailmana, niin Runebergin runoelmasta ei tätä 
ainoalaatuisuuden vaikutelmaa enää saa. Siinä esiintyy tietty 
patriarkaalinen pienoismaailma, jonka ulkopuolella leviää laa- 
dullisesti sille vieras ja vihamielinen uudenaikainen todellisuus. 
Jotta tämä pienoismaailma näyttäisi merkittävältä, eheältä ja 
kestävältä, se oli mahdollisuuksien mukaan eristettävä muusta 
maailmasta ja historian liikkeestä. Siksi runoelman poikkeuk- 
sellisia piirteitä ovatkin sulkeutuneisuus ja staattisuus. 

Tämän sulkeutuneisuuden hinnalla runoelmassa sitten syntyy 
kuva kestävästä ja vakaasta, horjumattoman perinteellisestä pat- 
riarkaalisesta talonpojan elämänmuodosta. Yhteiskunnallisessa 
ja moraalisessa suhteessa tämä elämänmuoto perustuu siihen, 
että päähenkilöt kunnioittavat ehdottomasti esi-isiä samoin kuin 
itseään. Se perustuu heidän omanarvontuntoonsa, siihen var- 
muuteen, että se peritty elämänjärjestys, jota he noudattavat, on 
järkevin, inhimillisin ja jumalalle otollisin. Metsästysretkellä, 

peltotöissä ja arkielämässä he käyttäytyvät samalla tavoin kuin 
paljon ennen heitä olivat käyttäytyneet heidän esi-isänsä. Perin- 
teen ja vuosisataisen tiedon alueella he osoittavat henkilökoh- 
taista taitoaan, urheuttaan ja voimaansa. He pitävät erityisessä 
arvossa sitä, että perinteellisissä tilanteissa ollaan esi-isien tasol- 
la ja toimitaan juuri siten, kuin perinne ja kansan muistitieto 
edellyttävät. 

Otetaanpa muutamia esimerkkejä. Ennen kuin torppari Petrus 
aloittaa runoelmassa kertomuksensa perheen pyhäinjäännöski- 
väärin historiasta, hänen sukulaisensa talonpoika Mathias ilmoit- 
taa, että hän 


... gladt är att höra 
Fädernas bragder och lof, hur de lefvat berömligt och 


handlat, 
Mest dock ifall den kloke, som känner och ärar dem, 
talar.36 


Ja kun Mathias vuorostaan jahtivoudin pyynnöstä käy kertomaan 


karhunpyynnin yksityiskohdista, hän huomauttaa ikään kuin it- 
sestään selvänä asiana: 


Allt, hur man ringar en björn, och hans ide om 
hösten iakttar, 


Veten Ni väl; vi gjorde som fäderna länge för oss 
gjort.37 


Runoelman sankareille on kunniaksi, että he toimivat esi-isien 
tavoin. Oikeastaan koko laaja kertomus kivääristä syntyy runo- 
elmassa siksi, että Mathias, jonka on määrä metsästysretkellä am- 
pua tuolla aseella, on huolissaan metsästyskunniansa säilymi- 
sestä. Hänhän on Petruksen vieras, hän on saapunut naapuripi- 
täjästä ja tapaa muut metsästykseen osallistuvat torpparit ensi 
kerran. Siksi hän sanoo: 


Se, pä en okänd ort är man ögonmärke för alla; 
Hvaren, sädan är människors sed, vill spana den 
svaga 

Sidan hos främlingen opp, och i tysthet gäcka hans 
felsteg. 

Om i mitt hem jag förgär mig engäng, sä räknar dock 
ingen 

Grannt derpä, ty man vet, att jag gör det en annan 
gäng bättre; 


Här blott sä, som jag visar mig först, är jag ärad och 
ansedd.38 


Runoelman episodeista kuultavat lävitse talonpoikaiselämän ar- 
kipäiväiset ja proosalliset puolet. Petrukselle ja muille torppa- 
reille heidän osallistumisensa hirvenhiihtoon ei ole huvia vaan 
velvollisuus: he vuokraavat maata jahtivoudilta ja heidän tulee 
täyttää hänen käskynsä. Ensimmäisessä laulussa Petruksen vai- 
mo Anna miehen tiuhoihin poissaoloihin tyytymättömänä nu- 
reksii näitä suhteita: 


Men det mä vara: den rike befaller, den fattige lyder.? 


Jahtivoudin luo Petrus saapuu nöyränä lakki kourassa. Avoi- 
men ironinen on episodi, jossa punapartainen ja kaunopuheinen 
konttiukko Ontrus Hedda-piikaa nuorelle Tobiakselle kosien en- 
sin mahtipontisella kauppiaan eleellä sinkoaa hänen eteensä tu- 
kun seteleitä ja kieltävän vastauksen saatuaan kerää jokaisen se- 
telin vapisevin käsin, suutelee niitä ja kätkee povelleen. Ironiaa 
esiintyy erityisesti vaeltavan kerjäläisen Aronin kaupunkivai- 
kutelmien kuvauksessa. 

Aronin tarinalla ja hänen merkillisellä kohtalollaan on runoel- 
massa tärkeä sija. Tämän henkilökuvan kautta patriarkaalista 
maaseudun elämänmuotoa verrataan kaupunkilaiselämään ja 
ennen kaikkea moraaliselta kannalta. Patriarkaalinen talonpoi- 
kaismaailma joutuu samalla siveelliseen kokeeseen, selviää siitä 
kunnialla ja todistaa ehdottoman paremmuutensa. Samalla Ru- 
neberg Aronia kuvatessaan käyttää mielikeinoaan, aineellisen 
köyhyyden ja moraalisen suuruuden vastakohtaa. Epätasaisessa 
taistelussa luontoa vastaan talonpoika Aron on köyhtynyt, kato- 
vuodet ovat romahduttaneet hänen taloutensa. Runoelmassa ku- 
vataan vaikuttavasti sitä köyhyyttä, johon hän on joutunut. Näl- 
kään kuoleva vaimo pyytää miestään hankkimaan edes pisaran 
maitoa rintalapselle, mutta nälkiintyneen lehmän utareista he- 
ruu enää veripisaroita. Senhetkisessä kurjuudessaan Aron näkee 
entisen itsenäisen talonpojan elämänsä arvollisuuden huippuna 

— hän oli mahtava ja tyytyväinen kuin kuningas, ja kaikki kunni- 
oittivat häntä. 

Nyt Aron on köyhä, mutta olipa hänen osansa miten raskas ta- 
hansa, kylässä talonpoikien keskuudessa hän tuntee olevansa 
kotonaan, siellä hänelle on kaikki tuttua ja ymmärrettävää. Kau- 
pungissa taas häntä hämmästyttää kaikki: valtavan suuret ra- 
kennukset, joiden ympärillä ei ole peltoja eikä niittyjä, komei- 
den ajopelien runsaus, niissä ajavien merkillinen ulkonäkö ja 
ajureitten reippaat hihkaisut. Mutta vielä enemmän häntä häm- 
mästyttää ihmisten suhtautuminen. Nöyrästi ja kohteliaasti lak- 
ki kourassa hän heitä tervehtii, mutta häntä ei edes huomata. 
Runoilija turvautuu jälleen vastakohtaisuuteen - tällä kertaa ai- 
neellisen vaurauden ja henkisen köyhyyden. Aron joutuu kirk- 
kaasti valaistun rakennuksen eteen, joka on korkea kuin vuori. 
Hänestä tuntuu, että jättiläiset ovat sen rakentaneet, eivät ihmi- 
set. Vieressään seisovalta mieheltä hän kysäisee hyväntahtoises- 
ti: 


Säg dock, min vän, om en kyrka det är, eller annars 
för kungar 

Ärnadt och bygdt; af förvåning är hela mitt sinne 
betaget.10 


Mutta mies vain loukkaa häntä, ja sitten kerjäläisen kintereille 
takertuu lauma röyhkeitä poikia. Kun hän näistä pääsee joten- 
kuten eroon, tulee kaksi poliisia ja vie hänet vankilaan, mikä on- 
kin hänen nöyryytyksensä ääriraja. Kuin tässä vieraassa kau- 
pungissa vallitsevaa järjestystä pilkaten Aronin vapauttavat van- 
kilasta kaksi huijaria, jotka järjestävät salaisen paon. Aron jättää 
kaupungin ikiajoiksi ja palaa maaseudelle. Siellä hän on kerjä- 
läisenäkin enemmän kotonaan, ymmärtävien ja myötätuntoisten 
ihmisten keskellä. Petruksen savupirtissä hyyryläinen Pavo ha- 
luaa työntää Aronin pois lämpimältä paikalta tulen ääressä ve- 
doten siihen, että talon vakituiselle asukkaalle on toki annettava 
etusija ennen kiertelevää kerjäläistä, mutta isäntä ei pidä sellais- 
ta oikeudenmukaisena. 

Äfven med tiggarn är Gud och beskyddar hans hvila pä mu- 
ren,“ hän sanoo. Runoelman lopussa Aron saa turvapaikan jah- 
tivoudin talosta. 

Korostettakoon sitä, että vaikka runoelmassa ihannoidaankin 
patriarkaalisia suhteita, sen henkilöillä on sankariepiikan tyylin 
mukaisesti kyky tuntea elämän täyteys (muistettakoon Rune- 
bergin pohdiskelut siitä, että antiikin eeppiselle tietoisuudelle 
oli ominaista elämästä nauttimisen ja elämän aiheuttaman tyyty- 
väisyyden tunne). Heissä ei ole sitä askeettisuutta, sitä tuskallis- 
ta ja itsekidutusta lähenevää pitkämielisyyttä, jota Runeberg ko- 
rosti balladissaan Saarijärven Paavosta. Paavossa hän idealisoi 
sankarillista itsehillintää, kun taas Hirvenhiihtäjissä talonpojat 
elävät tätä päivää, osaavat iloita senhetkisestä elämästään ja ovat 
taipuvaisia sen kiusauksille. Missään muussa teoksessaan Rune- 
berg ei liene kuvannut niin nautinnollisesti syömistä ja juomis- 
ta, ystävällistä pöytärupattelua ja hilpeätä tanssia. Metsästäjistä, 
jotka jäävät metsään vartioimaan surmattua saalista, sanotaan, 
että he istuivat piirissä hangella nauttien eväitään ja viinaa. Ta- 
vallisesti säveä Petrus vaatii reippaasti itselleen oluthaarikkaa 
ennen kuin ryhtyy puhemiehen velvollisuuksia täyttämään. 
Konttiukko Ontrus sanoo reimasti Heddalle: 


Hvad? om vi dricke ibland, och rusige ligga pä 
golfven! 

Icke beständigt dricke vi, sällan, o sällan, ibland 
blott. 

Kulen är vintern, flicka, och tung är för vandraren 
ränseln; 

Sen vi hos främmande fastat, af fruktan för tjufvar 


och bofvar, 


Dricka vi öl dä vi komma till gamla bekanta och 
kunder.1? 


Tässä Runebergin henkilöt ikään kuin kiistelevät heille määrä- 
tyn askeettisen kohtuullisuuden kanssa. Ja jos pidetään mieles- 
sä kirjallisuushistoriallinen perspektiivi, niin tätä kiistaa jatkaa 
sittemmin päättävästi Aleksis Kivi jo muissa taiteellisissa muo- 
doissa ja muilla keinoin, pyrkien renessanssin tyyppiseen elä- 
mäniloisuuteen, tunteiden täydelliseen vapauttamiseen uskon- 
nollisuuden kahleista. 

Kirjoittaessaan Hirvenhiihtäjiä Runeberg oli suuresti kiinnos- 
tunut talonpoikaiselämän etnografisesta puolesta. Hän koetti 
välttää virheitä. Runoelmassa on runsaasti niin aineellisen elä- 

män kuin talonpoikaisen psykologian värikkäitä yksityiskohtia. 
Vaikka Runeberg olikin taipuvainen idealisoimaan ihmissuhtei- 
ta ja inhimillisiä tunteita, hän silti toi esiin eräitä talonpoikaisen 
mielenlaadun luonteenomaisia piirteitä. Huomio kiintyy esimer- 
kiksi Hedda-piian vastaukseen, jonka hän muotoilee arvokkaas- 
ti, totuudenmukaisesti ja vaatimattomasti, samoin kuin hänen 
elämänkokemuksestaan ammentamiinsa käytännöllisiin ajatuk- 
siin. 


Icke vill jag förtiga för dig, värderade Petrus, 

Huru med glädje jag hör att den raske Mathias begär 
mig; 

Ty du känner dock väl, hvart den fattiga flickan 
beständigt 

Riktar en längtande blick och sitt hjertas innersta 
tanke, 

Tungt är att tjena en annan, om äfven den gode man 
tjenar, 

När för den lön han ger, han äger att fordra vår möda, 
Tyngre blir det en gång att kraftlös lefva af nåd-bröd. 
Derför hyser ej flickan en gladare önskan på jorden, 
Än att sin egen bli, och rå som värdinna, och ständigt 
Tjena en godsint man, af kärlek och icke af 
nödtväng.43 


Psykologisessa suhteessa Runeberg on kirjoittanut Heddan ja 
Mathiaksen lähentymisen erittäin taitavasti ja maltillisesti. 

Kirjallisuushistoriallisesti Hirvenhiihtäjillä on periaatteelli- 
nen merkitys. Se oli ensimmäinen huomattava teos kansanelä- 
mästä paitsi suomalaisessa myös koko Skandinavian kirjallisuu- 
dessa. Runoelmallaan Runeberg toi kirjallisuuteen tavallisia rah- 
vaan ihmisiä ja lahjakkuutensa voimalla takasi heille ikuisen 
paikan siinä. Tietenkin tämänsuuntaisia ponnistuksia oli esiinty- 
nyt aikaisemminkin, esimerkiksi Juteinin tuotannossa. Mutta 
useista objektiivisista ja subjektiivisista syistä Runebergin edel- 
täjien tuotanto ei vielä saavuttanut sellaista taiteellista tasoa eikä 
saanut sellaista yhteiskunnallista vastakaikua kuin Runebergin 
runous. Runebergin runoelma otettiin edistyksellisissä piireissä 
vastaan demokraattisena protestina, kansanihmisten moraalise- 
na ja esteettisenä puolustuksena herraskaista feodaalista ylimie- 
lisyyttä vastaan. 


6. 1830-LUVUN KIRJALLISUUS 278 


Kansanelämän kuvaaminen oli silloin vielä niin uusi ilmiö 
Suomen ja Ruotsin kirjallisuudessa, että ruotsinkielinen sivisty- 
neistö enimmäkseen suhtautui Hirvenhiihtäjiin ilman erityi- 
sempää ihastusta. Ei tarvita vilkastakaan mielikuvitusta voidak- 
seen kuvitella, miten tämä yleisö suhtautui runoelmaan, joka al- 
koi sillä, että tekijä sointuvin heksametrein ylisti torpparin savu- 
pirttiä ja silakoita puukupissa sekä kuivan reikäleivän palasia. 
Kuin haasteeksi tälle runoelmaan kohdistuneelle ylimieliselle 
säätyvälinpitämättömyydelle Fredrik Cygnaeus eräässä artikke- 
lissaan vuonna 1837 julisti, että kiitollisempia lukijoita saattaisi- 
vat olla suomalaiset talonpojat, jotka kuitenkaan eivät ymmärrä 
ruotsinkielistä runoelmaa. 

Myöhempiä suomalaisia kirjailijoita Hirvenhiihtäjät innosti 
kuvaamaan kansanelämää ja luomaan kansallisesti omaleimaisia 
luonnekuvia. Runeberg oli esimerkkinä siinäkin suhteessa, että 
hän kuvaili runoelmassaan varsinaisten suomalaisten talonpoi- 
kien ohella ensi kerran myös karjalaisia, nimittäin Pohjois-Kar- 
jalan konttiukkoja, heidän hilpeätä luonnettaan ja kaiken näh- 
neen kokeneisuuttaan. Konttiukko Tobiasta nimitetään Arkan- 
gelin ylpeäksi pojaksi, jonka sydäntä ei yksikään Vienan ranto- 
jen kaunotar ole valloittanut (mainittakoon että Pohjois-Karjala 
kuului tuolloin Arkangelin kuvernementtiin). Myöhemmässä 
suomalaisessa kirjallisuudessa (muun muassa Kiven tuotannos- 
sa) käytettiin hyväksi myös joitakin Hirvenhiihtäjien juonellisia 
aineksia. 

Suopeammin ruotsinkielinen sivistyneistö suhtautui Runeber- 
gin seuraavaan runoelmaan Hanna (1836), jossa kuvataan lem- 
menidylliä pappilassa. Tämäkin runoelma on kirjoitettu heksa- 
metrillä, mutta ympäristö on jo toinen ja värit idyllisemmät. Ru- 
noelman juoni koostuu kolmesta episodista: pitäjän nimismie- 
hen (rikkaan mutta jo ikääntyneen) naimapuuhista ja mielty- 
myksestä seitsentoistavuotiaaseen papintyttäreen Hannaan (en- 
simmäinen laulu); papinpojan ja hänen ylioppilasystävänsä tu- 
losta pappilaan kesälomalle (toinen laulu); Hannan lemmen syt- 
tymisestä nuoreen vieraaseen, minkä jälkeen pappi antaa van- 
hempien siunauksen ja sulkee heidät molemmat syliinsä (kol- 
mas laulu). Rakkaus voittaa laskelmat, tälle moraaliselle ajatuk- 
selle Runeberg on pysynyt uskollisena. Runoelmassa ilmenevät 
psykologiset ristiriidat sulautuvat idyllisen lempeyden yleiseen 

tunnelmaan. Kaikissa episodeissa on tuota hempeyttä, sitä ilme- 
nee kaikkien henkilöiden välisissä suhteissa, mutta erityisesti 
sankarittaren henkilökuvassa. 


Hannassa Runebergin yritys luoda oman aikansa aineistosta 
homeerista eeppistä kerrontaa kääntyi perheidylliksi. Tämä vaara 
oli olemassa jo Hirvenhiihtäjissäkin, mutta tuossa runoelmassa 
kuvattiin vielä varsinaisesti kansanelämää ja talonpoikia. Mutta 
Hirvenhiihtäjissäkin kuvattu maailma oli suljettu, ja vain harvat 
episodit (köyhän Aronin kaupunkimatka ja sotamuistot) muis- 
tuttivat siitä, että tämän maalaismaailman ulkopuolella oli toi- 
nen maailma, joka oli runoelman henkilöille vieras ja käsittämä- 
tön. Tämän käsittämättömän maailman läheisyys uhkasi vääris- 
tää itse eeppisen sankarikäsityksen todellisuudesta ja muuttaa 
sankarieepoksen idylliksi. Hannassa se sitten tapahtui jo aivan 
selvästi. Tässä ilmeni tietty laki, jonka jo Hegel totesi Euroopan 
kirjallisuuden tarjoamasta aineistosta. Hegel korosti, että uudel- 
la ajalla ei enää voi syntyä sankarieepoksia sanan varsinaisessa 
merkityksessä. Mikäli perhe-elämän piiriin rajoittuva homeerinen 


eepos yritetään elvyttää, siitä tulee idylli, sillä uusi aika on Hege- 
lin mukaan luonut uudet eeppisen kerronnan muodot - romaa- 
nin ja novellin.44 


Hannassa Runebergin patriarkaalis-idyllinen tyyli on jo kau- 
kana varsinaisesta muinaiseeppisestä tyylistä. Kansanrunoudelle 
(ja homeeriselle) eepokselle ominainen yksityiskohtainen kuvaus 
on Runebergin runoelmassa muuttunut siksi, mitä Lauri Vilja- 
nen nimittää porvarilliseksi pikkurealismiksi, perhe-elämän pik- 
kuseikkojen ihastuneeksi kuvaamiseksi. Tutkija katsoo Rune- 
bergin pikkurealismin olevan sukua saksalaisen ja ruotsalaisen 
kirjallisuuden biedermeier-tyylille. 


Syvemmän vaikutuksen kuin Hannan rakkauden ylistys tekee 
nykyaikaiseen lukijaan Runebergin lemmenlyriikka, muun 
muassa ihastuttava runo Hvem styrde hit din väg?, josta Han- 
nan lukuihin on otettu epigrafit. Se sisältyi Runebergin toiseen 
runokokoelmaan, joka ilmestyi vuonna 1833. Tämän kokoelman 
uusi piirre olivat niin sanotut roolirunot, toisin sanoen erilaisten 
lyyristen henkilöiden ilmaantuminen, joille runoilijan oma lyyri- 
nen minä luovutti paikkansa. Kriittisissä artikkeleissaan Rune- 
berg moitti eräitä runoilijoita heidän ilmentämänsä lyyrisen tun- 

teen äärimmäisestä romanttisesta subjektiivisuudesta. Hänen 
omassa runoudessaan lyyristen henkilöiden ilmaantumisen oli 
määrä ikään kuin objektivisoida lyriikka, johtaa ilmaistu tunne 
konkreettisten henkilöiden mielenlaadusta. Näin syntyivät toi- 
seen kokoelmaan sisältyneet runot Tjänsteflickan, Bondgossen, 
Jägargossen, Roddaren ja Sjömansflickan (Palvelustyttö, Talon- 
poika, Metsästäjä, Soutaja ja Merimiehen morsian). 

Pyrkimyksellä lyyrisen tunteen ilmentämisen objektiivisuu- 
teen oli Runebergin runoudelle kahdenlaiset seuraukset. Tunne 
sai totuudenmukaisuutta ja uskottavuutta, se alkoi kiinteämmin 
syventyä elämän yksityiskohtiin ja päästä yhteyteen objektiivi- 
sen maailman kanssa. Palvelustytön rakkaus kuvataan runossa 
Tjänsteflickan ottaen huomioon hänen elämänsä ja työnsä todel- 
liset olosuhteet ja hänen mahdollisuutensa tavata ihmisiä ja ra- 
kastettuaan. Kuten lyriikassa yleensä, tässäkin jää paljon sano- 
matta, tilanne on kuvattu niukasti, lukijan mielikuvitus saa täy- 
dentää loput. Vain harvoina juhlapäivinä uuvuttavien työviikko- 
jen jälkeen saa nuori palvelustyttö tavata rakastettuaan. Tämä 
tapahtuu kirkossakäyntien aikana. Kirkkoon on pitkä matka, se 
saattaa olla kymmenienkin virstojen päässä, ja siksi sinne tulee 
lähdetyksi harvoin, tavallisesti vain kesällä. Käynti kirkon- 
kylässä pyhäpäivinä oli kaukaisten talonpoikaistalojen asuk- 
kaille miltei ainoa syy ja mahdollisuus tavata ihmisiä, ver- 
tailla taloudenpitoon liittyviä seikkoja, tehdä ostoksia, käydä ap- 
teekissa jne. Tässä on paikallaan muistaa Aleksis Kiven Seitse- 
män veljeksen episodi, jossa Juhani moitiskelee liian jumalista 
nahkuria, joka kieltäytyy ottamasta vastaan ja luovuttamasta 
nahkoja sunnuntaisin ottamatta lainkaan huomioon sitä, että ta- 
lonpojalle on tärkeää samalla matkalla hoitaa useita asioita. Juu- 
ri elämänläheisyys ja tilanteen totuudenmukaisuus lämmittävät 
Runebergin runossa ja inhimillistävät päähenkilön tunnetta ja 
hänen lemmenkaipuutaan. Unissaan hän jo näkee itsensä pyhä- 
puvussa ja kirkkoon juoksevana, mutta vielä on odotettava 
kauan ja saatava lohtua vain unelmista. 


Nu, muntra syrsa, sjung din säng, 
Tills pertan brunnit ut en gäng, 
Och jag fär gä till sängs igen 

Och drömma om mitt hjertas vän. 

Jag sitter här och spinner nu, 

Och rullan är ej half ännu; 

Och Gud vet, när jag spunnit ut 
Och när den långa gvälln tar slut!45 


Mutta aina ei lyyrinen tunne mainituissa runoissa vastaa sa- 
malla tavoin lyyrisen henkilön asemaa yhteiskuntapsykologi- 
sessa mielessä. Runoissa Tjänsteflickan ja Sjömansflickan 
tällaisen taiteellisen objektivoinnin tavoite on saavutettu, mutta 
runossa Bondgossen ei ehkä täysin. Kuvattu tilanne on sinänsä 
realistinen. Näännyksiin raatanut ja nälkäinen nuori renki mie- 
tiskelee, mitä hänen olisi tehtävä: vaihdettavako isäntää, jotta 
saisi syödäkseen kunnolla, lähdettäväkö kaupunkiin ansiotöihin 
vaiko siedettävä ja jäätävä kotikylään. Hän valitsee viimeksi 
mainitun vaihtoehdon, mutta valinnan psykologinen motivaatio 
jää runossa riittämättömäksi ja heikosti vakuuttavaksi. Ajatel- 
lessaan paikanvaihdosta renki kavahtaa eroa kotivaarojen, tuttu- 
jen laaksojen, järvien ja auringonlaskujen kauneudesta. Lyrii- 
kassa ja myös Runebergin runoissa tällainen on liian yleistä ja 
tavanomaista ”poeettisuutta” vastatakseen täsmällisesti päähen- 
kilön yhteiskunnallista ja psykologista ”roolia”, hänen todellista 
elämänkuvaansa. Renki vaikuttaa nyt ylenmäärin estetisoidulta 
ja fiktiiviseltä. 

Toinen lyriikan objektivoinnin seuraus oli se, että se — kuten 
tutkijat toteavat — johti tiettyyn pidättyväisyyteen ja jopa kyl- 
myyteen Runebergin lyyrisessä tunteessa ja erityisesti hänen 
lemmenrunoissaan. Ensimmäisen ja toisen kokoelman runoja 
verrattiin toisiinsa. Kun ensimmäisen kirjan runoissa rakkautta 
ylistettiin intohimona, palavana kiihkona (esimerkiksi runossa 
En väntande, Odottava), niin useissa toisen kirjan lemmenru- 
noissa tunteen jännittynyt energia oli huomattavasti heikenty- 
nyt. 

yi silti Runeberg toisen kirjansa parhaissa runoissa ylti lyyri- 
sen kielen suureen ilmaisurikkauteen ja kielikuvien harvinai- 
seen lakonisuuteen. Runebergin lemmenlyriikan huippuja on 
pieni mestariteos Den enda stunden (Ainut hetki). 


Allena var jag, 
Han kom allena, 
Förbi min bana 

Hans bana ledde. 
Han dröjde icke, 
Men tänkte dröja, 
Han talte icke, 

Men ögat talte. — 
Du obekante, 

Du välbekante! 

En dag försvinner, 
Ett är förflyter, 

Det ena minnet 
Det andra jagar; 
Den korta stunden 
Blef hos mig evigt, 
Den bittra stunden, 
Den Ijufva stunden.'* 


Voidaan todeta, että tämän runon kuvakieli on yhteydessä joi- 
denkin Runebergin teoreettisten pohdiskelujen kanssa, hänen 
runoutensa tavoitteiden kanssa. Oksymoroninen kielikuva ”kat- 
kera hetki, suloinen hetki”, samoin kuin ilmaukset ”ei viipynyt, 
vaikka halusi viipyä”, ”ei sanonut, mutta silmät sanoivat” osoit- 
tavat poikkeuksellisen havainnollisesti, mitä Runeberg kriitik- 
kona tarkoitti sanoessaan, että runouden tulee kuvastaa ilmiöitä 
ristiriitojen dialektisessa yhteydessä. Lyriikassa tämä merkitsi 
tunteen ilmaisemista rikkain vivahtein, monitahoisin nyanssein, 
jotka voivat näyttää toisistaan poikkeavilta ja toisilleen vastak- 
kaisilta, mutta jotka yhdessä muodostavat eheän ja ainutkertai- 
sen henkisen elämyksen. Edellä siteeratussa runossa on ikuistet- 
tu todella ”yksi ainoa hetki”, joka on ainutkertainen myös kieli- 
kuvallisesti. Kaikki tämä rikastutti olennaisesti suomalaista ly- 
riikkaa ja laajensi sen mahdollisuuksia kuvata sisäistä elämää. 


Runeberg kriitikkona 


Vuosina 1830-37 Runeberg toimi klassisen filologian dosenttina 
Helsingin ylipistossa ja samanaikaisesti opettajana kaupungin 
lyseossa. Yliopistoon liittyvät hänen kaksi väitöskirjaansa, jotka 

hän perinteellisesti kirjoitti latinaksi. Toisen aiheena oli Euripi- 
deksen Medean ja Senecan Medean vertailu (Specimen academi- 
cum Medeam tragoediam Euripidis cum Medea Senecae compa- 
rans, 1830) ja toinen sisälsi huomautuksia kreikkalaisen trage- 
dian kuorosta (Specimen academicum observationes guasdam 
circa chorum tragicum continens, 1833). 

Sitä paitsi sen jälkeen, kun Helsingfors Morgonblad perustet- 
tiin, Runeberg toimitti sitä vuosina 1832-37 ja kirjoitti melko ak- 
tiivisesti kirjallisuusarvosteluja varsinkin ruotsalaisesta kirjalli- 
suudesta. Kaikessa tässä ilmenivät hänen aatteelliset ja esteetti- 
set mielipiteensä, hänen suhteensa antiikkiin, eurooppalaisen 
klassisismin ja valistuksen kirjallisuuteen sekä romantiikkaan. 
Samalla hän pyrki perustelemaan omaa runouskäsitystään ja 
sen yhteyksiä todellisuuteen sekä omaa luovaa tyyliään. 

Artikkeleissaan ruotsalaisesta kirjallisuudesta Runeberg pole- 
misoi päättävästi romantikkoja vastaan ja asettui usein klassisis- 
tien puolelle. Muistutettuaan, että romantikot olivat aikoinaan 
moittineet klassisisteja järkevyydestä, tunteiden korvaamisesta 
retoriikalla ja kansallisen omaleimaisuuden puutteesta, Rune- 
berg esitti miltei samat syytteet nyt romantikoille. Heidän ”es- 
teettisen vallankumouksensa” jälkeen ei ruotsalaiseen kirjalli- 
suuteen ollut Runebergin mielestä ilmaantunut mitään sellaista, 
mikä olisi todistanut uuden koulukunnan taiteellisesta parem- 
muudesta vanhaan verrattuna. Päinvastoin 1700-luvun ruotsalai- 
nen kirjallisuus oli hänen mukaansa tarjonnut runsaammin mer- 
kittäviä nimiä ja runouden saavutuksia. Samalla Runeberg 
arvosteli myös ranskalaisia romantikkoja: ”Kukaan nykyi- 
sistä ranskalaisista kirjailijoista ei oletettavasti ole aikaillut 
asettaa Victor Hugon runoutta Voltairen, Corneillen ja monien 
muiden runouden edelle; mutta miten surkealta väärennökseltä 
vaikuttaakaan esimerkiksi hänen Hernaninsa jälkimmäisten 
näytelmien rinnalla, vaikka niitä miten moitittaisiin pitkävetei- 
syydestä ja proosallisuudesta. Samaa voidaan sanoa, vaikka ei 
sentään aivan samassa määrin, uusien runoelmien ylistelyistä 
Ruotsissa, jos niitä verrataan aikaisempiin.”47 

Tämä Runebergin taipumus klassisismiin hänen polemiikis- 
saan eräitä romanttisen estetiikan puolia vastaan kaipaa oikeaa 
tulkintaa. Klassisismissa häntä ei suinkaan kiehtonut ra- 
tionalismi eikä klassisistisen poetiikan järkeilevä normatiivi- 

suus. Kaikkeen sellaiseen hän suhtautui varsin kriittisesti. Ruot- 
salaisia klassisisteja Runeberg itsekin moitti siitä, että nämä oli- 
vat turmelleet runouden mietiskelyllä ja järkeilevillä yleistyksil- 
lä. Heillä ei missään tapaa elämän ja luonnon suoranaista ha- 
vainnollista käsittämistä siten, että ne esiintyisivät yhtä moni- 
muotoisesti kuin ovat monimuotoisia niitä tarkastelevat yksi- 
1öt.48 Arvostellessaan klassisismin rationalistisuutta Runeberg 
oli täysin solidaarinen romantikoille ja väitti, että tämä kritiikki 
oli muodostunut polttavaksi välttämättömyydeksi, inhimillisek- 
si ja kansalaisvelvollisuudeksi. 

Mutta hylätessään klassisismin ja sen uskon rationalistiseen 
maailman sopusointuun romantikot eivät Runebergin mielestä 
välttäneet toista äärimmäisyyttä. Romantiikan ihannemaailma 
irtaantui täysin todellisesta maailmasta, subjektiivinen oli irral- 
laan objektiivisesta, yksilöllinen yleisestä. Tämä oli Runebergin 
romantikoille suuntaamien moitteiden pääsisältö. Ja tässä oli 
myös syy hänen myötätuntoonsa klassisismia kohtaan. Hyläten 
niin romantiikan kuin klassisismin äärimmäisyydet ja etsien 
omaa tietään Runeberg kirjoitti: ”Olisi kuitenkin väärin olettaa, 
että todellinen runous on näiden äärimmäisyyksien välillä, sillä 
näet on oma elämänperiaatteensa, joka ei välttämättä supistu 
niiden välisiin rajoihin; mutta ei myöskään ole erheellistä väit- 
tää, että ainakin joidenkin runoutta koskevien osatekijöiden 
kohdalla totuus on juuri näiden äärimmäisyyksien välillä.” 
Näin Runeberg ei samastunut sen enempää klassisisteihin kuin 
romantikkoihinkaan, vaan piti näköpiirissään molemmat. Tällai- 
nen kaksinainen suuntautuneisuus ilmenee alituiseen hänen es- 
teettisissä pohdiskeluissaan. 

Yhtenä tärkeimmistä taiteelle esitettävistä vaatimuksista Ru- 
neberg esitti itsekin sopusoinnun periaatteen. Tämä sopusointu 
perustui luonnon harmoniaan. Tässä suhteessa hän saattoi klas- 
sisismin estetiikasta löytää jotakin, mikä oli lähellä hänen omaa 
taidekäsitystään. Klassisistien mukaan kauneuden ihanne oli 
”ihana luonto”. Ihanteen objektiivisen luonteen he Runebergin 
tavoin johtivat maailmanrakenteen kaiken käsittävästä har- 
moniasta. 

Mutta sitä Runeberg vastusti, että luonto keinotekoisesti ja 
mekaanisesti jaettiin kauniiseen ja rumaan, ylevään ja alhaiseen. 
Tässä hän poikkeaa klassisisteista ja tietyssä mielessä myös ro- 

mantikoista. Tässä suhteessa on mielenkiintoinen Runebergin 
pieni artikkeli En anmärkning (1833), jossa hän käsitteli taiteili- 
jan suhdetta luontoon ja objektiiviseen todellisuuteen. Syynä ar- 
tikkelin kirjoittamiseen oli muuan Tegnerin puhe, jossa taiteili- 
jan tehtävä määriteltiin ”luonnon jalostamiseksi”. Artikkelis- 
saan Runeberg vakuutti, että taiteen kohteena luonto ei tarvitse 
mitään ”jalostamista”, se on kaunis jo sinänsä eikä ole mitään 
syytä sitä kaunistella. Sitä että niin yleisesti puhutaan taiteen 
”jalostavasta” tehtävästä, hän piti harmillisena väärinkäsitykse- 
nä, joka vain sekoitti kysymystä. ”Voidaan nimittäin helposti 
päätyä siihen vakaumukseen, että luonto sellaisenaan (todelli- 
suus) olisi jotakin alempiarvoista kuin taide, jotakin joka tarvit- 
sisi lisäyksenä jalomman, taiteilijan yksityiseen olemukseen si- 
sältyvän piirteen jalostuakseen kauneudeksi ja tullakseen taide- 
arvon omaavaksi esineeksi”, Runeberg pohdiskeli. ”Sellaisesta 
vakaumuksesta on lyhyt tie siihen että taiteen piiristä karsitaan 
pois tietyt niin sanotut luonnon alemmat luokat, samaten kuin 
taas yrityksiin pelastaa ne moisesta kadotuksesta kiinnittämällä 
niihin niille vieraita mutta sovinnaisen jaloja attribuutteja. Mo- 
lemmista näistä harhaumista on löydettävissä monia esimerkke- 
jä. 

Jos olisi mahdollista, että taiteilija sanan varsinaisessa mieles- 
sä jalostaisi todellisuuden, niin sen pitäisi hänen kauttaan tulla 
korotetuksi johonkin sen idean ulkopuolella olevaan täydelli- 
syyteen, sillä jokaisen muun täydellisyyden se omistaa itsessään 
jo entuudestaan. Mutta tässä tapauksessa tulokseksi tulisi tai- 
teen vastakohta, luonnottomuus. Kaukana siitä että voisi todelli- 
suutta jalostaa taiteilijalla on aateluutensa sen kautta ja hän on 
sitä suurempi, mitä selkeämmin hän näkee ja osaa ilmentää sen 
kauneutta. Siten on luonnon sekä ulkonaisten että intellektuaa- 
lien ilmiöiden kuvaus kaunista siinä määrin kuin niitä kaunistel- 
laan niiden ulkopuolelta etsityillä koristeilla.” Loppujen lopuksi 
jalostaminen on Runebergin mukaan mahdotonta. Taiteen teh- 
tävänä on todellisuuden selittäminen, ja ”selittäminen on samaa 
kuin antaa puhtaan todellisuuden esiintyä vapautettuna epä- 
olennaisesta, ei-välttämättömästä, tai myös alistaa tämä siten et- 
tä sen mielivaltaisuus tulee ilmeiseksi eikä hämmennä”.5? 

Jatkossa joudutaan täsmentämään, miten Runeberg ymmärsi 
olennaisen todellisuudessa ja sen mukaan todellisuuden ”seli- 

tystehtävän” taiteessa. Nyt todettakoon vain, että edellä esite- 
tyissä pohdiskeluissaan Runeberg jossakin määrin lähestyen 
klassisisteja tunnustamalla ”kauniin luonnon” taiteen kohteeksi 
samalla periaatteellisesti loittonee heistä. Hän tekee sen varauk- 
sen, että taiteen piiristä ei tule sulkea pois ”luonnon alempia 
luokkia”, ja tämä tähtää klassisistista lajien hierarkiaa vastaan ja 
samalla myös sen perustana olevaa kansanelämään kohdistuvaa 
halveksivaa suhtautumista vastaan, siis eräänlaista sääty-yhteis- 
kunnan hierarkiaa vastaan taiteessa. Runebergille, tälle patriar- 
kaalisen talonpoikaiseepoksen luojalle, savupirttien, torpparei- 
den, renkien ja kerjäläisten laulajalle kansa ei voinut olla pelkäs- 
tään koomisen kuvauksen kohde taiteessa, niin kuin se oli ollut 
useille klassisismin edustajille. Hänen patriarkaalista maailmaa 
heijastavissa eeppisissä kuvissaan rahvaan ihmiset esiintyivät 
paitsi tasavertaisina muiden säätyjen edustajien kanssa, myös 
jopa korostetusti erityisen päähuomion kohteena, koska juuri 
heissä ilmenee ihanteellinen kansanomaisuus. 

Lausuessaan ”luonnon alempia luokkia” koskevan periaatteel- 
lisen varauksen Runebergilla oli toinenkin näkökanta, joka kos- 
ki suoranaisesti hänen taiteellista näkemystään, ihmisluontei- 
den ja elämänilmiöiden kuvaamistaan. Artikkeleissaan Rune- 
berg usein palasi ajatukseen, että todellisessa elämässä ja todel- 
lisissa ihmisissä alhainen ja ylevä, ruma ja kaunis, paha ja hyvä 
yhtyvät yleensä ja että todellisen taiteen henkilökuvat ovat näi- 
den vastakohtien summia. Todellisen taiteilijan kuvaamat kau- 
„niit kasvot eivät Runebergin mukaan olleet pelkästään täydelli- 
syyksien summa. Kuvan yksityiskohdat voivat kukin erikseen 
otettuina ehkä osoittautuakin normatiivisia kauneuskäsityksiä 
vastaamattomiksi; otsa on säännötön, silmät arkiset ja muutkin 
kasvojen osat voisivat olla hitusen hienostuneemmat, hieman 
toisenlaiset. Mutta kaikkine yksityisine säännöttömyyksineen 
kasvot elävät ehyenä hahmona, henkivät jaloutta ja valloittavat 
kauneudellaan. Jokainen ominaisuus edellyttää Runebergin mu- 
kaan jo sinänsä vastakkaista ominaisuutta, kaikilla käsitteillä on 
vastakäsitteensä. Luonnossa kuten taiteessakin vastakkaisuudet 
esiintyvät vain yhteen sulautuneina, yhtenä kokonaisuutena. 
Omenan maussa yhtyvät sekä happamuus että makeus, ja niitä on 
mahdotonta erottaa toisistaan. Siksi elämässä ei ole ehdotonta 
pahaa eikä ehdotonta hyvää, sillä toinen on toisen edellytys. 

Vastakkaisuudet erottaa toisistaan ja absolutisoi vain ajatus, ref- 
leksio, erittelevä järki. Siksi puhtaasti rationaalista tietä ei todel- 
lista taidetta ole luotavissa, Runeberg totesi. Järki näkee ristirii- 
dat erillisinä, rinnakkain mutta ei yhtenä kokonaisuutena. Jos 
henkilökuva konstruoidaan pelkästään ajatuksen erottamasta 
pahasta tai samalla tavoin eristetystä hyvästä, ei sellainen kuva 
vastaa todellisuutta, se ei ole totuudenmukainen, sankarin luon- 
ne ei kestä lähempää tarkastelua. Pelkästä valosta ilman varjoa 
ei taiteessa voida luoda mitään vaikuttavaa, sillä silloin puuttuu 
erilaisten ominaisuuksien dialektinen yhteys. Samalla tavoin 
kuin luonto ei avaudu meille katkonaisten ilmiöiden eikä erillis- 
ten osien välityksellä, vaan eheässä kokonaisuudessaan, samoin 
taidekin toisin kuin erittelevä järki kykenee tarjoamaan eheitä ja 
kokonaisia kuvia, joissa vastakkaisuudet esiintyvät yhteytenä. 
Edellä on tiivistetysti esitetty Runebergin ajatusten kulku, 
mutta toistaiseksi on jätetty syrjään hänen tulkintansa vastak- 
kaisuuksien yhteydestä niiden lopullisena ”sopeutumisena” har- 
moniaan. Itse tämä taiteen luonnehdinta erityiseksi elämän hei- 
jastamisen keinoksi, joka asetetaan vastakohdaksi rationaalisel- 
le tietämykselle ja jota lähennetään uskontoon, itse tämä taiteel- 
lisen kuvan ymmärtäminen sisäisesti ristiriitaisen mutta ei kui- 
tenkaan eristetyn luonnon adekvaatiksi ilmaukseksi ei Runeber- 
gilla enää johtunut klassisismin estetiikasta, vaan romantiikasta. 
Jo Arwidsson omaksui koko luonnon käsittävän vastakkaisten 
voimien dialektisen idean ja hän siirsi sen yhteiskunnallisiin ja 
kirjallisiin ilmiöihin. Runeberg,pyrki tämän dialektisen idean 
kautta mieltämään itse taiteellisen ihmishahmon, jopa erillisen 
kielikuvan olemuksen, sen dialektisen moniulotteisuuden ja ris- 
tiriitaisuuden. Suomalaisessa kritiikissä tämä oli tärkeä askel 
eteenpäin. Myös Runebergin omassa runoudessa voidaan havaita 
pyrkimys kuvien moniulotteisuuteen, ihmisluonteen erilaisten 
ominaisuuksien yhdistämiseen, minkä tuloksena sankarillisuus 
viihtyy rinnan proosallisuuden ja pateettisuus huumorin kanssa. 
Runebergin runoilijan ja kriitikon käsityksissä oli yhtäläisyyk- 
siä muussakin mielessä. Runoilijana hän tunsi vastustamatonta 
vetoa patriarkaalisen todellisuuden idylliseen kuvaamiseen. Täl- 
lainen viehtymys kaipasi teoreettista perustelua, ja tämä rajoitti 
hänen kriittisen ajattelunsa johdonmukaista dialektista kehitys- 
tä. Filosofian kielellä rajoittuneisuus ilmeni seuraavassa: pohdis- 

keluissaan vastakkaisuuksien yhteydestä ja niiden sisäisestä tais- 
telusta Runeberg lähti siitä, että niiden taistelu oli suhteellista 
mutta yhteys absoluuttinen. Materialistinen dialektiikka väittää 
päinvastaista: vastakkaisuuksien yhteys ilmiössä on suhteelli- 
nen, mutta niiden taistelu absoluuttista, jota ilman kaikki kehi- 
tys olisi mahdotonta. Runebergin mukaan todellisuuden vastak- 
kaisuudet saivat aina ja ehdottomasti sovituksensa sen yleisen ja 
yhteisen ideassa, jonka alaista kaikki yksityinen on — maailman- 
harmonian ideassa, jumalassa. Runeberg ymmärsi vastakkai- 
suuksien taistelun parhaassakin tapauksessa vain niiden tasa- 
painon eräänlaiseksi jännittyneeksi mutta samalla staattiseksi ti- 
laksi, joka sulki pois ilmiön sisäiset muutokset, sen kehityksen. 
Maailmanharmonian valossa itse ilmiöiden sisäinen ristiriitai- 
suus muodostui vain ”näennnäiseksi”, epäolennaiseksi, epäto- 
delliseksi. Taiteen tehtävä oli nimenomaan ”selittää” elämää sil- 
lä tavoin, että ilmiöiden ”näennäisen” vastakkaisuuden takaa 
paljastuisi sopusuhtaisuus korkeimmassa mielessä, yleinen har- 
monia. ”En voi tunnustaa epäsuhtaista elämässä miksikään to- 
della olemassa olevaksi”, Runeberg kirjoitti. ”Tiedän tietenkin, 
että tuhannet yksityiset intressit luhistuvat joka hetki korkeim- 
man nimessä, mutta jälkimmäinen juuri tekeekin kaiken sopu- 
suhtaiseksi, kauniiksi ja järjestelmälliseksi. Siis kun minä luon, 
teen sen synnynnäisen vaistoni mukaan lähtien juuri sellaisesta 
elämänkatsomuksesta ja halveksien kaikkea, missä en näe so- 
peutumista, sävyisää järjestystä. ”5! 

Luovaa innoitusta Runeberg vertasi rakkauden tunteeseen. 
Kummassakin tapauksessa erittelevä harkinta on hyödytöntä ja 
jopa turmiollista. Tarkkaileva järki vaatii jumaloinnin kohteelta 
ehdotonta täydellisyyttä, jollaista luonnossa ei esiinny. Vain ra- 
kastava katse näkee rakastetun eheän ja kokonaisen hahmon 
kauneuden erikseen otettujen yksityiskohtien sijasta eikä hän 
halua muuttaa mitään eikä ”jalostaa” mitään rakkaissa kasvon- 
piirteissä. Samoin taiteilijankin katseelle todellisuus innoituk- 
sen hetkinä avautuu sovittavan harmonian säteilyssä, missä kai- 
kella on oma paikkansa ja kaikki puolustaa paikkaansa. On tur- 
haa toistaa, että täydellisyys tulee, kun se on olemassa jokaisena 
kyseisenä hetkenä, Runeberg kirjoitti.5? 

Sitä mukaa kuin Runeberg pyrki noudattamaan näitä määri- 

haaveen ja todellisuuden väliseen romanttiseen kuiluun, ro- 
manttiseen riutumukseen ja sielulliseen hajanaisuuteen. On 
luonteenomaista, että hän 1830-luvun alun artikkeleissaan puhui 
kriittisesti paitsi Hugosta myös ruotsalaisista Tegnéristä, Stag- 
neliuksesta ja Vitalisista. Tegnériä hän moitti itsetarkkailusta ja 
kahta jälkimmäistä siitä, että heidän runoudessaan oli vain us- 
konnollisuutta, mutta ei varsinaista uskoa. Heidän runoutensa 
ilmensi sydämen hämminkiä, uskonnollisesti värittynyttä ”aa- 
vistellun” ihanteen kaipuuta, mutta ei ihanteen ”saavuttamista”, 
hän kirjoitti. 

Jo saksalaiset romantikot luonnehtivat antiikin runoutta ”saa- 
vuttamisen runoudeksi” ja romantiikan runoutta ”riutumuksen 
runoudeksi”. August Schlegelin mukaan edellinen seisoi va- 
kaasti todellisuuden maaperällä, mutta jälkimmäinen leijaili 
muiston ja ennakkoaavistuksen välillä.5? 1820-luvun alussa Ar- 
widsson romantiikan kannalle päätyen väitti, että todellisen ru- 
nouden tuli ilmentää ”aavistettua ihannetta”, jolla ei vielä ole 
vastaavuutta todellisuudessa ja jota ei tästä syystä voi ”saavut- 
taa”. 

Tehdessään eron ”uskonnollisuuden” ja ”uskon” välillä Rune- 
berg tarkoitti sitä, että todellisuuden saattoi kieltää myös uskon- 
nolliselta kannalta. Tästä johtui Runebergin polemiikki runoili- 
ja Lars Stenbäckin kanssa, joka kääntyi 1830-luvun keskivaiheil- 
la pietismiin. Runebergin kristillis-panteistiselle maailmankatso- 
mukselle oli vieras pietistien julistuksen sotaisa henki, heidän 
ankara askeettisuutensa ja maallisen kulttuurin kieltämisensä, 
heidän väitteensä, että koko todellisuus oli ristiriidassa kristin- 
uskon moraaliperustan kanssa. Kaikki tämä sopi huonosti yh- 
teen Runebergin käsitysten kanssa yleisesti vallitsevasta harmo- 
niasta ja maailman täydellisyydestä. Vanhan puutarhurin kir- 
jeissä (1837) hän kaunokirjallisessa muodossa hyökkäsi pietis- 
tien julistuksen äärimmäisyyksiä vastaan. Kerrottuaan, miten 
vanhan puutarhurin tytär kuolee jouduttuaan pietistisen asketis- 
min uhriksi, Runeberg todisteli, että iloitessaan maailman kau- 
neudesta ihminen ei vielä lankea syntiin, vaan päinvastoin ylis- 
tää luojaansa. Maailmaa ei tule asettaa jumalan idean vastakoh- 
daksi, sillä jokaisessa kukkasessa, jokaisessa heinänkorressa il- 
menee kaitselmuksen viisaus ja huolenpito täydellisyydestä. 
Vastauksessaan Runebergille Lars Stenbäck mainitsi tärkeim- 

män erimielisyyksien kohteen. ”Te haluatte epätäydellisessäkin 
nähdä täydellisyyden, huonossa kauneuden ja pahassa hyvän — 
sanalla sanoen, langenneessa maailmassa vain jumalan”, hän 
kirjoitti. ”Mutta eikö teille itsellenne toki ole ilmeistä, että tämä 
on vain luonnon runollista ihailua, pelkkää panteismia hienostu- 
neimmassa ja hiotuimmassa muodossa, pelkkää epäjumalanpal- 
velusta?”54 

Tämä panteismi oli suuressa määrin ominaista Runebergille 
1830-luvulla, hänen tuotantonsa varhaiskaudella, jolloin hän ta- 
voitteli homeerista eeposta ja kuvauksen eeppistä plastisuutta. 

Myöhemmin artikkelissa Är Macbeth en christlig tragedie? 
(Onko Macbeth kristillinen tragedia, 1842) Runeberg vertasi an- 
tiikin ja kristillistä kulttuuria toisiinsa sillä tavoin, että kun antii- 
kin korkeimpana realiteettina oli luonto ja maailma ja ihanteena 
”kaunis ihmisyys”, niin kristillisyyden ydin oli ”kapina maallis- 
ta vastaan” ja ihanteena jumalihmisyys. Ihmiskasvojen yleisil- 
mekin muuttui. Ne eivät ilmaisseet enää nautintoa vaan riutu- 
musta, eivät ihastusta nykyhetkeen vaan luottamusta tulevai- 
suuteen.55 

Homeerinen epiikka ei juuri enää kelvannut välittämään nii- 
tä — sieluntiloja, jotka Runeberg yhdisti kristillisyyteen. 
Runebergin 1840-luvun tuotannolle onkin ominaista lyyrisen ja 
eeppisen aineksen limittyminen. Hän ei esiinny enää puhtaana 
eepikkona ja puhtaana lyyrikkona siinä määrin kuin ennen, 
vaan lyriikka suodattuu hänen epiikkaansa. Samalla hänen ker- 
tovienkin runoelmiensa esteettinen laatu muuttuu, hän loittonee 
niissä yhä kauemmaksi homeerisesta eepoksesta. Jo runoelmas- 
sa Hanna lyyrinen suoni on olennainen, ja vielä suuremmassa 
määrin tämä koskee runoelmia Nadeschda (1841) ja Kung Fjalar 
(Kuningas Fjalar, 1844) samoin kuin hänen balladiteoksiaan, joi- 
den mestariksi hän osoittautui. Lyyrisyyden ja eeppisyyden li- 
mittymisestä tulee yksi Runebergin tuotannon myöhemmän ke- 
hityksen yleissuuntia. ` 

Toisena kehityssuuntana on todettava runoilijan lisääntyvä 
kiinnostus historiallisiin aiheisiin, mytologiaan ja legendoihin. 

1840-luvun runoelmat 


Kun puhutaan Runebergin historiallisista runoelmista ja balladi- 
tarinoista, on korostettava, että kysymyksessä ei ollut historismi 
sanan ankarassa merkityksessä. Syvällinen historiallisperäinen 
ajattelu — teoreettinen tai taiteellinen - ei ollut Runebergille omi- 
naista. Sitä ei edistänyt hänen uskonsa maailmanharmonian 
ideaan, sillä sen muodostamaa taustaa vasten todellisen histo- 
rian dramaattisuudella, sen ristiriidoilla ja polvekkeilla, sen ai- 
kakausien omaleimaisuudella ja niiden vaihtumisen lainmukai- 
suudella ei ollut hänelle ensisijaista merkitystä. Reaalista histo- 
riassa oli Runebergille vain harmonia eivätkä poikkeukset siitä. 
Tämä harmonia oli vain osattava nähdä ja selittää, ja parhaiten 
sen saattoi tehdä runoilija. Kuten Runeberg kirjoitti eräässä ar- 
tikkelissaan vuonna 1835, ”kaikki mikä on harmonista ja luon- 
nollisen runollista, on oikein myös tosiasiallisesti ja historialli- 
sesti, toisin sanoen se on joko ollut tai tulee olemaan, sillä tule- 
vaisuus oikein tavoitettuna on myös historiallinen”. Historiassa 
on Runebergin mukaan ”satunnaisia poikkeuksia” harmoniasta, 
mutta koska kaikki satunnainen ”ei sinänsä ole mitään” ja saa 
merkitystä vain alistuessaan ”yleiseen”, joka on pohjimmiltaan 
sopusointuinen, niin ”faktillista” historiassa on nimenomaan 
yleisen harmonia eivätkä poikkeukset siitä.56 Historian konflik- 
tit, dramaattisimmatkin, päättyvät Runebergilla silti idylliseen 
sovintoon. Tässä mielessä historia on staattista. 

Runeberg idealisoi patriarkaalisuutta, mutta Suomi ei hänen 
tietoisuudessaan enää ollut kauttaaltaan patriarkaalinen. Patri- 
arkaalisuus oli väistymässä menneisyyteen, ja tämän prosessin 
vaikutuksesta Runebergin mielikuvitus hakeutui etsimään 
harmonisia ihanteita sepitetystä historiallisesta menneisyy- 
destä. Menneisyys tarjosi mielikuvitukselle enemmän liikkuma- 
tilaa ja mahdollisuuksia valita aiheita, jotka tuntuivat ihanteelli- 
silta ja runollisilta. Selittäessään syitä kiinnostukseensa vuosien 
1808-09 sotaan Runeberg tässäkin tapauksessa korosti patriar- 
kaalisia suhteita: ”Paikallisuus, kansanluonne, patriarkaalisuus 
armeijan organisaatiossa, sotilaan suhteessa päällystöön, kaikki 
on omalaatuista ja maalauksellista.”57 

Mutta silti Runebergin kiinnostus menneisyyteen ei ollut 
pelkkää pakoa todellisuudesta tämän sanan latteassa merkityk- 

sessä. Kiinnostus historiaan rikastutti häntä paljolti runoilijana, 
ja tuossa kiinnostuksessa kuvastuivat myös hänen oman aikan- 
sa myrskyt. Kun lukee Nadeschdaa ja Kuningas Fjalaria sekä 
historiallisaiheisia runoja, huomaa pakostakin dramaattisten ris- 
tiriitojen tunkeutumisen Runebergin tuotantoon. Näillekin teok- 
sille on ominaista pyrkimys ylistää patriarkaalisten suhteiden 
harmoniaa, mutta samaan aikaan idylli törmää niissä dramaatti- 
seen elementtiin, missä saattaa nähdä Runebergin aikakauden 
lisääntyvän dramaattisuuden omalaatuisen heijastumisen. Sekä 
Nadeschdassa että Kuningas Fjalarissa ja Vänrikki Stoolin tari- 
noissa kuvastuivat omalla tavallaan kansalais- sekä kansallis- 
isänmaallisen nousun mielialat suomalaisessa yhteiskunnassa, 
mitä 1840-luvun yleiseurooppalainen ilmapiirikin edisti. 

Historiallisessa ja mytologisessa menneisyydessä Runebergia 
eivät kiinnosta kansanelämän yksityiskohdat siinä mielessä, 
kuin hän kuvasi oman aikansa patriarkaalista elämää edellisissä 
runoelmissaan. 1840-luvulla hänestä tulee ”romanttisempi” ru- 
noilija, sepittely ja mielikuvituksen vapaa lento alkavat esittää 
huomattavampaa osaa hänen runoelmissaan. Patriarkaalisen ta- 
lonpoikaiselämän runollistamisen syrjäyttää romanttinen ekso- 
tiikka - mytologinen, fiktiivisen historiallinen ja itämainen. Ru- 
nebergin kirjallinen maku muuttuu huomattavasti. Hän siirtyy 
Homeroksesta Ossianiin, antiikin heksametristä vaihteleviin 
mittoihin ja niiden vapaaseen vuorotteluun saman runoelman 
puitteissa ja toisinaan samassa luvussakin. Tässä suhteessa ku- 
vaava on runoelma Julgvällen (Jouluilta, 1841), jonka hän aloitti 
jo 1830-luvun lopulla ja jossa kuvastui runoilijan kehityksen siir- 
tymävaihe. Siinä klassikko vielä kamppailee romantikkoa vas- 
taan. Heksametrillä verkkaisesti esitetty patriarkaalinen maa- 
laisaihe saa yllättäen lisäkseen itämaisen balladin seraljeineen, 
haaremeineen, sulttaaneineen. Sitä paitsi runoelman sankaritar on 
ihastunut Mooren itämaisiin runoelmiin ja Irwingin Alham- 
braan. 

Runoelmassa Nadeschda toiminta on siirretty Venäjän histori- 
aan ja Katariina II:n aikaan. Tämän runoelman syntyyn on osuu- 
tensa Runebergin ja J. K. Grotin tuttavuudella ja Runebergin 
voimistuneella kiinnostuksella Venäjän kirjallisuuteen. 

Muutama elämäkertatieto. Vuonna 1837 päättyi Runebergin 
elämän helsinkiläisvaihe. Hän muutti perheineen Porvooseen, 

missä hän 20 vuoden ajan toimi paikallisen lyseon opettajana ja 
rehtorina. Siellä hän eli myös lopun elämäänsä, viimeiset 14 
vuotta vaikeasti sairaana ja halvaantuneena. 

J. K. Grot kävi Runebergia tapaamassa Porvoossa vuonna 
1839. Siitä alkoi heidän tuttavuutensa ja kirjeenvaihtonsa, joka 
sisältää arvokkaita tietoja runoilijan tuotannosta. Sovremennik- 
aikakauslehden välityksellä Grot esitteli venäläisille lukijoille 
Runebergin tuotantoa. Grotin, P. A. Pletnevin ja heidän suoma- 
laisten ystäviensä ponnistuksin valmisteltiin ja julkaistiin vuon- 
na 1842 venäläis-suomalainen kirjallisuusalmanakka, joka oli 
omistettu suomalaisen yliopiston 200-vuotismuistolle. Almanak- 
ka oli venäjän- ja ruotsinkielinen, ja siinä julkaistiin Runebergin 
artikkeli Macbethista. 

Runebergissa heräsi kiinnostus Venäjän kirjallisuuteen Grotin 
vaikutuksesta ja avulla, Grotin, joka toimi 12 vuotta Helsingin 
yliopiston professorina. Grot lähetti hänelle kaksiosaisen 
Puökin-teoksen Lippertin saksannoksena, ja pian, huhtikuun 
25. päivänä 1841 Runeberg kirjoitti Grotille: ”Huvin vuoksi lähe- 
tän sinulle käännökseni Puškinin runosta, siitä jonka jo Cyg- 
naeus käänsi.” Kysymys oli runosta Korppi lentää korpin luok- 
se. Käännöksestään Runeberg kirjoitti, että hän on hieman poi- 
kennut sanatarkasta tekstistä, mutta muutoin olisi selvyyden 
saavuttaminen ollut vaikeaa.5s Runeberg käänsi myös V. A. Žu- 
kovskin balladin Kolme laulua, joka vuorostaan on mukaelma 
Uhlandin Die drei Lieder -balladista, sekä K. P. Masalskin ru- 
non Lahti. Näissä käännöksissä samoin kuin kansanrunouden- 
kin käännöksissä ilmeni Runebergin poikkeuksellinen käännös- 
taituruus. 

Ajatus kirjoittaa runoelma venäläisestä aiheesta heräsi Rune- 
bergissa hänen tutustuttuaan ”venäläiseen perimätietoon”, jota 
hän oli saanut aiemmin Venäjällä asuneelta Henriette Ahlstub- 
belta. Grot puolestaan antoi hänelle kansatieteellisiä ja historial- 
lisia tietoja. Kirjallisuudentutkijat ovat otaksuneet, että Grot tu- 
tustutti Runebergin suullisesti myös Puskinin Kapteenin tyt- 
tären sisältöön (romaanin ruotsinnos ja saksannos ilmestyivät 
myöhemmin, vuosina 1841 ja 1846), ja että se vaikutti runoel- 
maan.5? Juonen suhteen voidaan puhua joidenkin episodien yh- 
täläisyydestä (esimerkiksi sekä runoelmassa että romaanissa 
päähenkilöiden kaikkien koettelemusten jälkeen oikeus palaute- 

taan keisarinnan puututtua asioihin). Mutta kokonaisuudessaan 
teokset ovat varsin erilaisia jo kirjallisuudenlajiltaankin. 

Niin Nadeschdassa kuin Hannassa Runeberg on valinnut rak- 
kausaiheen. Mutta Nadeschdassa rakkautta ylistetään jo toisin 
kuin Hannassa. Se ei enää ole pelkkä idylli, vaan myös vastalau- 
se loukatun ihmisarvon johdosta. Ja siitä, että ylistyksen kohtee- 
na on protestoiva rakkaus, rakastavaisten koruttoman naiivi kie- 
li saa erityistä runollista voimaa. 

Nadeschdassa on Runebergin tuotannon kannalta olennaisesti 
uutta se, että tässä runoelmassa päähenkilöiden perhesuhteiden 
piiri joutuu ensi kerran niin ilmeisellä tavalla kosketuksiin sää- 
ty- samoin kuin yhteiskunnallisten ja valtiollisten suhteiden 
kanssa. Runebergin aikaisemmissa runoelmissa ei tällaista esiin- 
tynyt. Hirvenhiihtäjissä patriarkaalinen talonpoikaismaailma 
sai jonkinlaista yhtäläisyyttä Homeroksen eeppisen maailman 
kanssa vain sillä edellytyksellä, että se eristettiin yleisvaltiollis- 
ten mittojen yhteiskunnallis-poliittisesta todellisuudesta. Han- 
na-runoelmassa ei enää ole varsinaisia eeppisiä tapahtumia, per- 
hesuhteiden idylli on päässyt täydellisesti voitolle, eikä mikään 
ulkoisten voimien tunkeutuminen saa sitä sortumaan. 

Nadeschdassa lemmenidylli joutuu luonteeltaan yhteiskunnal- 
lisiin koettelemuksiin. Nadeschda-nimisen maaorjatytön ja hä- 
nen herransa, ruhtinaanpoika Voldmarin rakkautta ylistetään si- 
tä uhkaavan säätyeriarvoisuuden, kansan köyhyyden ja vaimean 
tyytymättömyyden nurinan taustaa vasten. Tyytymättömyyttä ei 
esiinny ainoastaan talonpoikien keskuudessa, vaan myös usei- 
den edistyksellisten aatelisten, jotka ovat joutuneet uusille aat- 
teille alttiiksi. Nadeschdassa Runeberg käyttää ensimmäisen 
kerran sanaa ”kapina”. Aatelismiehen rakkaus maaorjaan, jonka 
hän julistaa vertaisekseen ja joutuu siitä hyvästä säätynsä hyl- 
käämäksi, liitetään runoelmassa niihin venäläisen yhteiskunnan 
mielialoihin, jotka johtivat poliittisiin levottomuuksiin. 

Huomattava on runoelman seitsemäs laulu, episodi jossa ruh- 
tinas Potemkin kutsuu puheilleen kenraalit ja säätyhenkilöt. 
Hän puhuu näille kurin rappeutumisesta armeijassa ja siitä, että 
joissakin tapauksissa upseerit eivät ole suhtautuneet sotamie- 
hiin kuin alaisiinsa, vaan kuin aseveljiinsä. Joukkoihin on juur- 
tunut kapinallinen ajatus ihmisarvosta, joka ei ole riippuvainen 
säädystä. Kaikkialle Eurooppaan ovat levinneet ”Geneven opit” 

(viittaus Rousseauhon), ja kansassa kypsyy ”itsevallan henki”. 
Voldmar on kutsuttu nuhdeltavaksi, ja Potemkin aloittaa au- 
dienssin sanomalla: 


”Man talt om uppror”, sade han, ”om trots 
Emot en ordning, pä hvars fasta grundval 
Personers väl, familjers, staters, hvilar, 
Jag menar uppror mot föräldramakt, 

Och sädant i värt fosterland, i Ryssland; 
Är denna händelse er obekant?”$9 


Säätynsä moraalisääntöjen rikkomisesta Voldmar hänen äitinsä 
vaatimuksesta ja keisarinnan tieten karkotetaan Tomskiin. 

Täytyy olettaa, että tuollaiset runoelman kohtaukset olivat 
vaatineet Runebergilta tiettyä perehtyneisyyttä sekä dekahbris- 
tien kohtaloon että talonpoikaiskapinoihin Venäjällä. Puski- 
nin romaani on saattanut olla hänelle kirjallisena lähteenä. 

Todettakoon myös, että Grot julkaistessaan käännöksensä Na- 
deschdasta Sovremennik-lehdessä joutui sensuurivaikeuksiin, 
jolloin ”sensorin barbaarinen ase” - kuten hän Pletneville asias- 
ta kirjoitti — vääristi itse runoelman idean ja seitsemännen luvun 
sisällön. 

Runoelman viimeisissä - kahdeksannessa ja yhdeksännessä — 
luvuissa on merkittäviä episodeja, jotka osoittavat, miten palve- 
lijain uskollisinkin rakkaus herroja kohtaan saattaa muuttua vi- 
haksi, mikäli kansan kärsivällisyyden malja vuotaa yli laitojen- 
sa. Nähdessään hylätyn ja vainotun Nadeschdan ja hänen kah- 
den alaikäisen lapsensa kärsimykset vanha palvelija Miljutin al- 
kaa vihata äitiruhtinatarta ja tämän poikaa Dmitriä (Voldmarin 
veljeä) heidän aiheuttamiensa onnettomuuksien tähden. 

Vaikka runoelmassa kuvatut säätyristiriidat ovat yhteiskun- 
nalliselta luonteeltaan objektiivisia, niiden ratkaisu siirtyy silti 
subjektiiviselle tasolle ja määräytyy yksinomaan rakkauden, 
myötäkärsimyksen, katumuksen ja armeliaisuuden tunteiden 
perusteella. Runoelman hyveelliset päähenkilöt julistavat erään- 
laista sydämen uskontoa, jolle yhteinen onni ja jokaisen ihmisen 
arvon kunnioittaminen tulisi perustaa. Hyveellisen tunteellisuu- 
den vahvistamisen hengessä tulee ymmärtää myös viittaus 
Rousseauhon. Keisarinnalla on runoelmassa niin ikään tämä 
ominaisuus, huokaisten hän sanoo seurueelleen: 

”Jag är avinna, blott en gvinnas är min styrka...”6! 


Toisin sanoen, hänen voimansa on hänen tunteellisessa sydä- 
messään. Ja vaikka hän mainitsee, että valtion ohjaamiseen se ei 
riitä, siihen tarvitaan myös miehen voimakasta kättä, niin hyve 
lopulta ratkaisee runoelman konfliktin. Keisarinna suorittaa 
matkan eri kuvernementteihin ja vierailee myös ruhtinattaren ti- 
lalla. Tekopyhät hovilaiset yrittävät petoksella ja imartelulla es- 
tää Katariinaa saamasta kosketusta kansan todelliseen elämään. 
He pystyttävät hänen matkareittinsä varteen ”Potemkinin kulis- 
seja”. Mutta ruhtinattaren tilalla petos paljastuu, keisarinna saa 
tilaisuuden kuunnella onnettomien valituksia, hän käskee ravita 
nälkäiset, ojentaa ensimmäisenä kätensä Nadeschdalle ja kutsuu 
hänet ja hänen lapsensa seurueeseensa. Ja nyt kansa tervehtii 
hallitsijatarta jo vilpittömästä kiitollisuudesta eikä pakosta. Lop- 
pukohtauksessa hän palauttaa harmonisen tasapainon. 


Runebergin parhaisiin runoelmiin kuuluu Kuningas Fjalar, 
jossa hän ottaa kuvattavakseen kamppailun jumalia vastaan. 
Muinaisskandinaavinen mytologinen aihe ja sen taiteellinen rat- 
kaisu todistavat, että Runeberg oli tuolloin loitontunut jo kauas 
epäilevästä suhtautumisestaan Skandinavian menneisyyden ro- 
manttiseen —sankarillistamiseen, mikä epäily oli ilmennyt 
1830-luvun alussa hänen artikkeleissaan ruotsalaisesta romantii- 
kasta. Viikinkien sankarilliset sotaretket, urotöiden ja maineen 
jano, yksilön itsetunnon vahvistamisen idea - kaiken tämän ru- 
nollistamisella on runoelmassa tärkeä sija ja ne muodostavatkin 
sen värikkäimpien episodien sisällön. 

Mutta prometeista ristiriitaa runoelmassa käsitellään taaskin 
erityiseen runebergilaiseen tapaan. Muinaisskandinaavinen ku- 
ningas Fjalar hylkää aluksi ylpeästi jumalat ja kieltää oman riip- 
puvuutensa heistä, mutta kokemiensa koettelemusten jälkeen 
hänen on pakko tehdä heidän kanssaan sovinto ja tunnustaa hei- 
dän valtansa ihmiskohtaloiden yli. Kaikki mitä maailmassa ta- 
pahtuu, tapahtuu korkeampien voimien tieten, ja jokainen ihmi- 
sen teko on korkeamman maailmanjärjestyksen yksityinen il- 
mentymä. 

Jo yliopistollisessa väitöskirjassaan muinaiskreikkalaisen tra- 
gedian kuorosta vuonna 1833 Runeberg oli esittänyt käsityksen- 

sä traagisesta. Se oli lähellä Kuningas Fjalarin taiteellisen pe- 
rusajatuksen syntyä. Tarkastellessaan Aiskhyloksen tragediaa 
Prometheuksesta Runeberg viittasi saksalaisten romantikkojen 
tulkintoihin. Mutta hän ei kallistunut August Schlegelin käsi- 
tykseen, että antiikin tragediankirjoittaja oli titaanien kapinassa 
Zeusta vastaan ylistänyt ihmiskunnan taistelua luonnonvoimien 
lannistamiseksi ja että Aiskhyloksen moraalinen myötätunto oli 
Prometheuksen puolella. Runeberg yhtyi uskonnollisemmin 
ajattelevaan Solgeriin, joka päinvastoin ei vapauttanut titaania 
itseään traagisesta syyllisyydestä. Runebergkin otaksui, että 
kapinoivan Prometheuksen yksilöllinen tahto oli jonkinlainen 
rikollinen ”poikkeus” yleisestä jumalallisesta tahdosta ja että 
juuri jälkimmäisen vahvistumisessa, yksityisen murskaamisessa 
yleisen hyväksi oli tragedian paatos. Mutta todella traagisen ris- 
tiriidan syntymiseen vaadittiin silti Runebergin mielestä, että 
murskattava yksilöllinen tahto oli riittävän voimakas ja kapinal- 
linen, muutoin sen vastakohtana esiintyvä jumalallinen laki ei 
olisi näyttänyt riittävän majesteettiselta. Runeberg kirjoitti Ais- 
khyloksesta, että ikuisen jumalallisen lain suuruutta ylistetään 
tragediassa sitä ylevämmin, mitä voimakkaammaksi taistelussa 
murskattava yksilöllinen tahto on kuvattu.s? 

Myös Fjalar on Runebergin runoelmassa kuvattu voimakkaak- 
si yksilöksi, ja tästä johtuu paljolti teoksen dramaattisuus. Mer- 
kille pantava on jo tilanteen epätavallisuus, niiden tavoitteiden 
epätavallisuus, joihin yhtäältä Fjalar ja toisaalta rankaisevat ju- 
malat pyrkivät. Fjalar ei enää ole nuori, hänen elämänsä ilta lä- 
hestyy, hän on väsynyt taisteluihin ja vereen eikä enää janoa 
urotöitä ja sotaista mainetta. Itselleen ja alamaisilleen hän ha- 
luaa vain rauhaa, tästä lähtien hänen voittojaan ovat rauhalliset 
kultaiset vainiot, maan ja sen asukkaiden hyvinvointi ja heidän 
keskuudessaan kukoistava armeliaisuus. Ennen, taistelujen päi- 
vinä hänen tahtonsa ohjasi kuolemaa, nyt se ohjaa elämää. Koh- 
talon tulkki Dargar varoittaa Fjalaria turmiollisesta itsevarmuu- 
desta. Fjalarin vala on suurenmoinen ja ylväs, mutta hän haluaa 
itse ohjata elämän kulkua, hän ei halua antautua kaitselmuksen 
valtaan. Dargar ennustaa jumalten rangaistusta. On tuleva päivä, 
jona ihmisten onnen ylpeä luoja Fjalar näkee oman sukunsa on- 
nettomuudessa ja häpeässä, kun hänen oma poikansa Hjalmar ja 
tyttärensä Oihonna lankeavat syntiseen insestirakkauteen. Yl- 

peä Fjalar sinkoaa haasteen tätä ennustusta vastaan ja yrittää 
turhaan ehkäistä sen toteutumisen. 

Runebergin runoelmassa antiikin tragedian vaikutus on huo- 
mattavassa määrin ”kristillistynyt”, yhdistynyt kristinuskon vai- 
kutukseen. Pakanalliset jumalat ovat itse asiassa raamatun kait- 
selmuksen tahto, joka hyveellisen kristityn tulee aina muistaa. 
Fjalarin tavoitteet, ovat sinänsä humaanit ja hyveelliset, rangais- 
tus saavuttaa hänet hänen ylpeän riippumattomuutensa vuoksi, 
jota hän osoittaa niitä toteuttaessaan. Mutta samalla Fjalaria 
vastaan nousseet jumalat edustavat runoelmassa sankarillista 
viikinkiaikaa, jonka ihanteina olivat sotainen maine ja henkilö- 
kohtainen urheus. Niitä taas ylistetään nuoren Hjalmarin urotöi- 
den ja Oihonnan romanttisen maailmankatsomuksen kautta. 
Fjalarin taistelu jumalia vastaan muodostuu näin kaksinaiseksi, 
minkä saattoi päätellä jo siitä vastaanotosta, jonka runoelma 
suomalaiselta kritiikiltä tuolloin sai. Snellman ja F. Berndtson 
tavoittivat runoelmassa runoilijan tosin hieman epämääräisen 
mutta silti omakohtaisen suhtautumisen aikansa yhteiskunnalli- 
seen taisteluun. Fjalarin edustama ”rauhan” ihanne käsitettiin 
välilliseksi moitteeksi sen ajan yhteiskunnallisille ja poliittisille 
intohimoille, runoilijan veroksi idylliselle maailmankatsomuk- 
selle. Tämän ohella Snellman vaistosi myös runoelman dramaat- 
tisuuden ja piti sitä uutena vaiheena runoilijan tuotannon kehi- 
tyksessä. 

Nyt vuosien kuluttua Kuningas Fjalarissa kiehtovat sen kor- 
keatasoiset runolliset ominaisuudet, sen lyyrisyys joka yhdistyy 
dramaattisiin kohtauksiin. Kaikista Runebergin runoelmista 
Kuningas Fjalar on runollisesti eniten ihastuttanut jälkimaail- 
maa. Sitä piti suuressa arvossa Eino Leino, joka muuten suhtau- 
tui Runebergiin myös kriittisesti. Björnstjerne Björnsonin tiede- 
tään ihastelleen runoelmaa, josta hän löysi miltei ylimaallista 
kauneutta: ”kuin sävel jumalien ajoista soi halki hänen rak- 
kauslaulunsa”.*8 Sankarillisten sekä lyyristen teemojen ilmaise- 
miseen, varsinkin Oihonnan, Hjalmarin ja kuningas Morannalin 
hahmoissa, Runebergin on onnistunut käyttää kontrastiväreil- 
tään samalla kertaa sekä karua että lempeää kuvakieltä, rytmi 
on tarmokas ja vaihteleva. Nykyaikaiseen lukijaan, joka kyke- 
nee irrottautumaan runoelman uskonnollisesta aineksesta, tekee 
vaikutuksen päähenkilön, kuningas Fjalarin syvä järkytys, joka 

johtuu hänen näkemistään sodan verisistä kauhuista, hänen va- 
lansa elää ei kuolemaa vaan elämää varten. Suomalaisen runou- 
den myöhemmässä kehityksessä Kuningas Fjalar antoi virik- 
keitä lyyris-dramaattisen ja traagisen aineksen voimistumiselle 
esimerkiksi Eino Leinon tuotannossa, vaikka Leinolla traaginen 
teema sai jo toisenlaisen aatteellisen ja esteettisen sisällön. 


Vänrikki Stoolin tarinat 


Poeettiseen täydellisyyteen Runeberg ylti myös isänmaallisissa 
runoissaan, jotka on yhdistetty teokseksi Vänrikki Stoolin tari- 
noita (Fänrik Stäls sägner). Teoksen ensimmäinen osa ilmestyi 
vuonna 1848 ja toinen osa vuonna 1860. Runeberg-kultin ympä- 
rillä käydyissä kiistoissa mielipiteet näistä tarinoista ovat suu- 
resti poikenneet toisistaan. Yhtäältä niitä on pidetty voimak- 
kaasti kansanomaisina ja uskottu niiden totuudenmukaisesti il- 
mentävän suomalaisen kansanluonteen erityispiirteitä. Toisaalta 
samainen Eino Leino esimerkiksi hyvin poleemiseen sävyyn kir- 
joitti, että teoksessa ei ole juuri lainkaan aitoa kansanomaisuutta 
ja että Runeberg on valheellisesti sankarillistanut vuoden 
1808-09 sodan, joka oli samanlainen kuin kaikki muutkin Ruot- 
sin kuninkaiden lippujen alla käydyt sodat eikä siis voinut olla 
suomalaiselle talonpojalle ja sotilaalle sen enempää kansallinen 
kuin isänmaallinenkaan. Myös Suomen historian tuntijat ovat 
joutuneet tunnustamaan, että ankarasti ottaen Runebergin tari- 
nat eivät juurikaan vastaa silloisen sodan todellista kuvaa ja 
Suomen silloisen kansan todellista suhtautumista siihen. 

Taistelussa Runeberg-kulttia vastaan Leinon polemiikkia ja 
historiantutkijoiden järkeviä arvioita onkin tarvittu kipeästi. 
Mutta kun muistaa näiden myöhempien arvioiden ja historiallis- 
ten korjausten välttämättömyyden, täytyy yrittää ymmärtää Ru- 
nebergia myös historiallisesti ja ottaa huomioon hänen oman ai- 
kansa ja sen ihanteiden rajat. 

Samalla on hyvin tärkeää muistaa, että Runebergin ylistämät 
isänmaalliset ihanteet syntyivät juuri siinä suomalaisen kansalli- 
suusliikkeen varhaisvaiheessa, jolloin se oli (ja pysyi sellaisena 
vielä pitkään) erittäin edistyksellinen historialliselta sisällöltään. 

Kysymyksessä ei ollut vielä se myöhäinen, edesvastuuton ja 
mielettömän aggressiivinen 1900-luvun nationalismi, joka teki 
Runeberg-kultista ideologisen välikappaleensa. Kun Runeberg 
kirjoitti isänmaalliset tarinansa, suomalaisella kansallisuusliik- 
keellä oli edessään aivan toisenlaisia, demokraattisia tavoitteita. 

Mainittakoon tässä pieni mutta kaunopuheinen historiallinen 
yksityiskohta, joka liittyy Runebergin omaan elämäkertaan. 
Runeberg oli syntynyt Pietarsaaressa, Pohjanlahden rannalla, ei- 
kä hänen aikanaan vielä lainkaan pidetty merkillisenä, että vaa- 
salainen tai pietarsaarelainen Turkuun matkustaessaan sanoi 
”menevänsä Suomeen”.$* Toisin sanoen yhteisen isänmaan käsi- 
tettä ei eri maakuntien asukkaiden tietoisuudessa vielä ollut, se 
oli vasta syntymässä. Lisäksi se syntyi ensisijaisesti kirjallisuu- 
dessa ja muun muassa Runebergin tarinoissa. Monta vuotta 
myöhemmin yhteisen isänmaan tunteen uutuuden ikuistaa 
Aleksis Kivi Jukolan Eeron henkilökuvassa. Vasta Seitsemän 
veljestä -romaanin lopussa, kun hämäläisen talonpojan poika Ee- 
ro on jo sivistynyt ihminen ja yhteiskunnalliset harrastukset 
ovat virinneet hänessä, hän kokee ensi kerran tämän ennen tun- 
temattoman yhteisen isänmaan tunteen. ”Synnyinmaa ei ollut 
hänelle enään epämääräinen osa epämääräisessä maailmassa, il- 
man mitään tietoa missä ja minkälainen, vaan tiesipä hän missä 
löytyi se maa, se kallis maailman-kulma, jossa Suomen kansa 
asuu, rakentelee ja taistelee ja jonka povessa lepäsivät isiemme 
luut. Hän tiesi sen rajat, sen meret, sen salaisesti hymyävät jär- 
vet ja nuo risu-aitoina juoksevat hongistoiset harjanteet. Koto- 
maamme koko kuva, sen ystävälliset äidinkasvot olivat ainiaaksi 
painuneet hänen sydämensä syvyyteen. Ja tästä kaikesta syntyi 
hänen tahtoonsa halua ja pyrkimystä kohden maamme onnea ja 
parasta.”65 

Kansallisen vakiinnuttamisen, elämän provinsialismin ja ajat- 
telun alkeellisen provinsialismin voittamisen tehtävä oli tuolloin 
äärimmäisen tärkeä ja edistyksellinen. Kansallisuusliikkeen var- 
haisvaiheissa tunnettiin kipeää kansallisen yhteyden ihanteiden 
taiteellisen ilmaisun tarvetta, ja tältä kannalta tervehdittiinkin jo 
Runebergin ensimmäisiä runoelmia. Esimerkiksi vuonna 1839 
eräässä osakunnassa käsiteltiin teesiä, jonka mukaan Lönnrotin 
Kalevala ja Runebergin Hirvenhiihtäjät olivat antaneet ensim- 
mäisen virikkeen suomalaiselle kansallishengelle. ”Ne ovat 

opettaneet Suomen pojille, että Suomi on kokonaisuus sinänsä 
omine muistoineen, omine etuineen, omine toiveineen, omine 
pyrkimyksineen.”6$ 

Isänmaallisissa Vänrikki Stoolin tarinoissa Runeberg esitti jo 
varmemmin ja selkeämmin yhteisen isänmaan ihanteensa, joka 
oli hyvin ylevä ja romanttinen ihanne. Vänrikki Stoolin tarinois- 
sa kaikki henkilöt, olivatpa he sitten Vaasasta kuten luutnantti 
Ziden tai Porista kuten Porilaisten marssin sotilaat tai muista 
kaupungeista ja lääneistä, puolustavat yhtä yhteistä isänmaata ja 
ovat täynnä rajatonta rakkautta sitä kohtaan sekä valmiit empi- 
mättä kuolemaan sen puolesta. Jo johdantorunossa Vänrikki 
Stool nuori ylioppilas vanhan sotaveteraanin muistelojen lumoa- 
mana joutuu isänmaallisen innostuksen valtaan ja ihailee esi-isi- 
ään: 


Hur kunde, arma fosterland, 

Du dock sä älskadt vara, 

En kärlek fä, sä skön, sä stark, 

Af dem du närt med bröd af bark!67 


Tämä isänmaanrakkauden tunne korkeimpana arvona kyllästää- 
kin kaikki tarinat. Isänmaanrakkaus on kuvattu varauksetto- 
maksi. Se ei järkeile ja se on yhtäläisessä määrin ominaista niin 
miehille kuin naisillekin. Runossa Torpan tyttö nuori päähenki- 
lö saa kuulla sulhasensa pelkuruudesta taistelussa, mutta voi- 
matta uskoa moista häpeää hän harhailee ruumiiden keskellä 
taistelukentällä ja toivoo voivansa löytää kaatuneen rakastettun- 
sa. Epätoivoissaan hän lausuu: 


Han fanns ej bland de döda der, 
och derför vill jag dö.s8 


Kaupustelija Lotta hänelle omistetussa tarinassa esiintyy paitsi 
rakastavana sotilaan äitinä, jonka ystävällinen sana ja aulis käsi 
rohkaisevat urhoollisia, vaikka nämä köyhiä ovatkin, myös an- 
karana koston jumalattarena, joka tuomitsee pelkurit, olivatpa 
nämä miten ylhäisiä ja rikkaita tahansa. 

Herää kysymys, oliko tämä kehittynyt yhteisen isänmaan tun- 
ne ominaista niille todellisille suomalaisille sotilaille, jotka sil- 
loin taistelivat Ruotsin armeijassa. Ilmeisestikään ei. Eikä tämä 

johtunut yksinomaan siitä, ettei kansallinen itsetunto silloin ol- 
lut sillä tasolla, vaan myös siitä, että Suomen kansalle ei vuosien 
1808-09 sota ollut isänmaallinen sota Suomen etujen puolesta 
kansallisena kokonaisuutena. Isänmaallinen sota siitä tuli vasta 
Runebergin tietoisuudessa 40 vuotta myöhemmin. Hänelle to- 
delliset sotatapahtumat olivat vain aineistoa ja aihe ilmentää 
myöhemmin kehittyneitä kansallis-isänmaallisia ihanteita. 


Vänrikki Stoolin tarinoiden taiteellinen metodi on romantti- 
nen idealisointi, niistä saa turhaan etsiä realistista sodan kuvaa. 
Runeberg ylisti tarinoissaan eräänlaista ihanteellista isänmaal- 
lista sotaa, antoi suomalaisille runollisen oppitunnin ritarillisuu- 
dessa ja sankarillisessa käyttäytymisessä taistelukentällä ja sii- 
nä, miten oli jalomielisesti suhtauduttava viholliseen, mikäli tä- 
mäkin oli urhea ja jalomielinen. Vänrikki Stoolin tarinoissa on 
runo venäläisestä eversti Kulnevista, ”todellisesta kansan mie- 
hestä”, jonka henkilökuvassa poetisoidaan rohkeutta ja reip- 
pautta, luonteen laveutta ja inhimillistä tenhovoimaa. Eversti 
taistelee vastapuolen leirissä, mutta rohkeasti. 


Förhatlig är den fege blott, 

Ät honom ensam hän och skam, 
Men hel enhvar, som tappert gätt 
Sin krigarbana fram!*9 


Vänrikki Stoolin tarinoiden tekijä käyttää runsaasti romanttisia 
kontrastivärejä ja vastakkainasetteluja taidekeinonaan. Hänen 
sankareidensa ryysyjen ja köyhyyden takana piilee harvinainen 
jalous (Munter, Sotilaspoika, Numero viisitoista Stolt), karkei- 
den ja siloittelemattomien tapojen ja näköpiirin suppeuden ta- 
kana urhea sydän (Sven Tuuva, Von Konow), näennäisen välin- 
pitämättömyyden takana tuskaa ja hehkuvaa isänmaallisuutta 
(Kuormarenki, Döbeln Juuttaalla). Tarinoille ei ole vierasta 
myöskään korostettu kohtausten, asenteiden ja eleiden teatraali- 
suus. Varsin näyttävästi on kuvattu esimerkiksi runossa Sandels 
kenraalin tahallisen verkkainen päivällinen taistelun kriittisim- 
mällä hetkellä ja sitten sen vastakohtana hänen nopea ilmesty- 
misensä vaarallisimpaan paikkaan. Toisessa tarinassa kenraali 
Döbeln paljastaa näyttävästi päänsä paljasjalkaisen korpraalin 
edessä ja kunnioittaa hänen rohkeuttaan. 

Kärjistäen tilanteen äärimmilleen ja jännittäen romanttisten 
sankarien tunteita Runeberg on toisinaan päätynyt Vänrikeis- 
sään perin rohkeisiin repliikkeihin ja ilmauksiin, varsinkin jos 
ne ymmärretään kirjaimellisesti ottamatta huomioon romantti- 
sen poetiikan erityisluonnetta. Kaupustelija Lotta Svärdistä sa- 
notaan, että 


Hon älskade kriget, hvadhelst det gaf, 
Mot-, medgång, fröjder, besvär... .70 


Sotilaspoika on samannimisessä runossa äärettömän ylpeä siitä, 
että kaikki hänen esi-isänsä ovat olleet sotilaita ja kaatuneet tais- 
telussa, ja samanlaisesta kohtalosta hän itsekin haaveilee. Kaik- 
ki tämä on myöhemmin, Runeberg-kultin pahimpina aikoina ol- 
lut varsin omiaan militaristiseen propagandaan. Mutta niistä on 
turhaa tehdä kansallista raamattua, niin kuin jo Eino Leino aika- 
naan varoitti, sillä historiassa, muun muassa myös kirjallisuus- 
historiassa on vaarallista kanonisoida mitään harkitsemattomas- 
ti ja dogmaattisesti. Ja vielä vaarallisempaa on etsiä romanttisis- 
ta tarinoista puolustusta politiikassa ilmenevälle edesvastuutto- 
muudelle. Lotta Svärd ”rakasti sotaa”, kuningas Fjalar hylkää 
sodan — eihän Runebergkaan ole yksiselitteinen. Runeberg-kult- 
ti on dogmaattinen juuri siksi, että sillä ei ole mitään yhteistä to- 
dellisen kirjallisuushistorian kanssa. 

Vänrikki Stoolin tarinoita on hyödyllistä tarkastella laajem- 
massakin kirjallisuushistoriallisessa perspektiivissä. Jo ennen 
Runebergia romantiikan edustajat Suomen kirjallisuudessa kai- 
pasivat sankarillisia kansanomaisia ihanteita ja yrittivät löytää 
niitä kansallisesta historiasta. Jo Arwidsson ylisti esi-isien mai- 
neikkaita kumpuja ja asetti heidän miehuutensa esimerkiksi ai- 
kalaisilleen. Runeberg ilmaisi isänmaalliset ihanteensa vuoden 
1808-09 sodan tapahtumien välityksellä. Harmaapäinen veteraa- 
nin hahmo esiintyy myöhemmin Julius Wecksellin runoudessa, 
vaikka hänen käsityksensä kansan sankaruudesta ovat jo peri- 
aatteellisesti muuttuneet (Nuijasodan teema hänen tuotannos- 
saan). Kaarlo Kramsu ylisti historiallisissa balladeissaan talon- 
poikaiskapinoiden sankareita ja asetti kansan sodan vastakoh- 
daksi ”herrojen sodalle”. Romantiikan sisällä sankari-ihanteet 
kehittyivät historiallisesti, jotta ne olisivat voineet vastata kehit- 
tyvän yhteiskuntatietoisuuden vaatimuksia. 

Runebergin tuotannon kohtalo hänen kuolemansa jälkeen ja sen 
yleisarvio 


Suomessa ei liene ollut toista kirjailijaa, jonka perintö olisi niin 
pitkän aikaa pysynyt ideologisten kiistojen polttopisteessä, kuin 
on tapahtunut Runebergin suhteen. Vielä nytkin mielipiteet Ru- 
nebergin maineesta kansallisrunoilijana eroavat suomalaisessa 
yhteiskunnassa perin juurin. Runeberg kohosi maineeseen jo 
eläessään, ja ajan mittaan, jo 1900-luvulla tuo maine paisui Ru- 
neberg-kultiksi saakka. Historiallisesti kävi niin, että Runeberg- 
kultti purkautui sekä kirjallisuudessa että yhteiskunnallisessa ja 
poliittisessa suhteessa yli järkevyyden rajojen ja muuttui jonkin- 
laiseksi kipeäksi kasvannaiseksi, joka esti näkemästä runoilijan 
todellista hahmoa. Tuon kultin luojien ja viljelijöiden ponnistuk- 
sin kultti kääntyi useimmiten suomalaisen kulttuurin edistyk- 
sellisiä ilmiöitä, edistyksellisiä yhteiskunnallisia liikkeitä ja rea- 
listista poliittista ajattelua vastaan. Suomen historian eri kausina 
ja erityisesti kahden maailmansodan välisenä aikana Runeber- 
gin nimeen vannoivat usein kaikkein taantumuksellisimmat pii- 
rit. ”Kansallisrunoilijan” horjumattoman auktoriteetin turvin he 
pyrkivät ennen kaikkea siihen, että Runebergin ylistämät ”yl- 
peän köyhyyden” ja heidän mielettömän sotaisan uhrautuvai- 
suutensa ihanteet pysyisivät edelleenkin Suomen kansan ja sen 
työtätekevien luokkien yhteiskunnallisen käyttäytymisen kiis- 
tattomana normina. On luonnollista, että historiallisesta suhtau- 
tumisesta runoilijan perintöön ei tässä tapauksessa voinut olla 
puhettakaan. 

Reaktiona vähitellen muodostuneeseen Runeberg-kulttiin 
suomalaisessa kritiikissä kiisteltiin pitkään runoilijaa ja vielä 
suuremmassa määrin hänen tendenssimäisiä tulkitsijoitaan vas- 
taan. Eri historiallisissa vaiheissa tähän kiistaan ovat osallistu- 
neet huomattavat suomalaiset kirjailijat ja kulttuurihenkilöt, 
mutta painavimmat korjaukset on silti tehnyt historia itse ja sen 
uusin kehitys. Nykyisessä suomalaisessa yhteiskunnassa, jossa 
luokka- ja poliittinen eriytyminen on ehtinyt jo pitkälle, Rune- 
berg-kultti entisessä mielessä on jo mahdoton. Kun 1900-luvun 
alussa professori Vasenius Runeberg-teoksessaan saattoi vielä 
väittää, että ”hänen tapansa nähdä sekä ihmiselämää että isän- 
maata on horjumattomimpia kulmakiviä kansamme koko aate- 

rakenteessa”, niin meidän päivinämme tuskin kukaan enää 
rohkenee moista väittää. Runebergin yleiskansallista auktori- 
teettia epäillään jo siinä määrin, että muuan vuosittaisten Rune- 
berg-juhlien juhlaesitelmäkin oli saanut tilaisuuden huomioon 
ottaen melko epätavallisen otsikon: Onko Runebergilla tulevai- 
suutta?7? 

Runeberg-kultti on sammumassa, mutta epäämätön tosiasia 
on edelleenkin, että Runeberg oli lahjakas ja kyllin suuri runoili- 
ja, jotta hänen nimensä säilyisi ainaisesti suomalaisen kirjalli- 
suuden historiassa. 

Runous ei polje paikallaan, se kehittyy yhdessä ajan kanssa. 
Sen sisältö, estetiikka ja kuvakieli muuttuvat historiallisesti. 

Mutta runous ei voi unohtaa lähteitään. Suomalaisen runou- 
den historiassa Runeberg on erittäin huomattava rajapyykki. 
Hänen ansionsa oli ennen kaikkea siinä, että hän kiinnittäen 
huomionsa kansanelämään ja nojautuen eurooppalaisen runou- 
den ja kansanrunouden perinteisiin omalla omaleimaisella lah- 
jakkuudellaan kohotti suomalaisen runouden korkean taiteen ta- 
solle ja osoitti selvästi runouden voiman ja mahdollisuudet. 

Runebergin estetiikalla oli heikot puolensa ja historiallinen ra- 
joittuneisuutensa, mutta hänen runoutensa voima piili taiteelli- 
sessa aitoudessa ja rikkaassa ilmaisukyvyssä. Lahjakkuudellaan 
Runeberg antoi suomalaiselle runoudelle sellaisen taiteellisen 
tason, joka oli ohjeena seuraavillekin runoilijoille, vaikka heidän 
suhtautumisensa Runebergin ylistämiin ihanteisiin historialli- 
sesti muuttuikin. 

Runebergin runous säilyttää ehdottomasti taiteellisen ja histo- 
riallisen merkityksensä, kun taas Runeberg-kultti on ollut ohi- 
menevä, mikä johtuu nimenomaan sen historianvastaisuudesta. 

Halk’ illan ruskon auermaan 
käy lento joutsenen. 

Se laskee lahden hopeaan 
ja soutaa laulellen. 


Se lauloi: ”Auvo taivainen 
on armas Suomenmaa. 
Sen päivä mennä levollen 
yökaudet unhoittaa. 


Ja varjon siellä runsahan 
luo koivut tuuheat. 

On kultaa peili lahdelman 
ja aallot vilppahat. 


Sen onni ompi kallehin, 
ken siellä rakastaa; 

on sieltä lempi syntyisin, 
se sinne kaihoaa.” 


Näin kaikui laulu kiitäen 
yl' aaltoin siintäväin, 

ja joutsen armaan rinnallen 
nyt souti, lauloi näin; 


”Vaikk' on sun elos unelma 
niin lyhyt, riittää se. 
Sä lemmit Suomen laineilla, 

33 Mitä merkitsee ylhäisyys verrattuna tulevaan onneeni, 


mitä merkitsee kulta verrattuna elämään rakkaudessa, 

mitä merkitsevät kalliit korut verrattuna rakkaani sydämeen? 

Tyttö tuli mielitiettyään kohtaamasta, tuli kädet punaisina. 

— Äiti sanoi: Mistä kätesi ovat punaiset, tyttö? Tyttö sanoi: olen poimi- 
nut ruusuja ja pistänyt käteni okaihin. Jälleen hän tuli mielitiettyään 
kohtaamasta, tuli huulet punaisina - Äiti sanoi: Mistä huulesi ovat pu- 
naiset, tyttö? Tyttö sanoi: olen syönyt vadelmia ja värjännyt mehulla 
huuleni. Jälleen hän tuli mielitiettyään kohtaamasta, tuli posket kal- 
peina — Äiti sanoi: Mistä poskesi ovat kalpeat, tyttö? Tyttö sanoi: kai- 
va minulle hauta, oi äiti! Kätke minut sinne ja pane risti sen päälle ja 
piirrä ristiin niin kuin sanon: Kerran hän tuli kotiin kädet punaisina, 
sillä ne olivat punertuneet rakastajan käsien välissä. Kerran hän tuli 
kotiin huulet punaisina, sillä ne olivat punertuneet rakastajan suudel- 
mista. Viimeksi hän tuli kotiin posket kalpeina, sillä ne olivat kalven- 
neet rakastajan uskottomuudesta. 

En halua salata sinulta, kunnioitettu Petrus, miten onnellinen olen 
kuullessani, että mainio Mathias minut haluaa. Sinähän tiedät, mitä 
köyhä tyttö aina haaveilee. Raskasta on palvella toista, vaikka tämä 
olisi hyväkin isäntä, sillä sen palkan edestä, jonka hän maksaa, hänel- 
lä on oikeus vaatia työtä. Ja vielä raskaampaa on kerran menettää voi- 
mansa ja syödä armoleipi Siksi ei tytöllä iloisempaa toivetta ole 
maan päällä, kuin päästä omillensa ja olla omana emäntänään ja pal- 
vella alituiseen hyvää miestä rakkaudesta vaan ei pakosta. Sama, s. 80 

Laula hilpeä värttinä lauluasi, kunnes päre on jälleen palanut lop- 
puun, ja minä saan jälleen paneutua vuoteeseen ja uneksia sydänystä- 
västäni. Täällä minä istun ja kehrään, eikä puola ole vielä puolessa- 
kaan. Ja luoja tietää, milloin saan sen valmiiksi ja milloin tämä pitkä 
ilta loppuu. 

Minä olin yksin ja hän tuli yksin. Hänen polkunsa kulki minun polku- 
ni poikki. Hän ei viipynyt, mutta halusi viipyä. Hän ei puhunut, mutta 
hänen silmänsä puhuivat. — Sinä tuntematon ja niin tuttu! Päivät ku- 
luvat, vuodet vierivät, muistot ajavat toisiaan takaa. Tuo lyhyt hetki 
on nyt minulla ikuisesti. Tuo katkera hetki, tuo suloinen hetki. 

hyvinvointimme — henkilökohtainen, perhe- ja valtiollinen — lepää. 
Tarkoitan kapinaa esivaltaa vastaan, kapinaa isänmaassamme, Venä- 
jällä. Tiedättekö sellaisesta? J.L. Runeberg, Samlade skrifter 11. 
Stockholm 1949, s. 202 

Maa raukka, kuinka vartioi 
sua rakkaus niin suuri! 
Niin kallis kuinka olla voit 
kun pettua vain leiväks soit! 
(Suomennos Otto Mannisen) 


68 J. L. Runeberg, Samlade skrifter V (1), s. 49. 


.. kun kuollehiss' ei ollut hän, ma toivon kuolemaa. 
(Suomennos Otto Mannisen) 


69 J, L. Runeberg, Samlade skrifter V (1), s. 197. 


Vihattu olkoon raukka vain, 
hän jääköön pilkkaan, häpeään, 
mut eläköön, ken uljas ain 
on ollut retkellään. 
(Suomennnos Otto Mannisen) 


70 J. L. Runeberg, Samlade skrifter V (ID), s. 19. 


Sota viehätti hänt, ilot, huolet sen, 
mitä sattui vaihtuvin säin... 


(Suomennos Otto Mannisen) 

Seitsemäs luku 


1840- ja 1850-luvun kirjallisuus 


1. Yleisiä huomautuksia 


1840-luku merkitsi Euroopassa porvarillisten vallankumousten 
valmistelun ja täytäntöönpanon vuosikymmentä. Suomea val- 
lankumoustapahtumat eivät suoranaisesti koskettaneet, mutta 
ne vaikuttivat henkiseen elämään, edistyksellisten ihmisten 
mielialoihin. 

Ajattelevat suomalaiset alkoivat Euroopan vallankumousliik- 
keen vaikutuksesta selvemmin tiedostaa kansallisen vapaustais- 
telun ja yhteiskunnallisen vapautustaistelun keskinäisen yhtey- 
den. ”Oli aika, jolloin vapauden asia ja kansallisuusasia erotet- 
tiin toisistaan”, kirjoitti S. G. Elmgren vuonna 1848. ”Se oli pi- 
meiden voimien keksintöä. Nyt tiedetään, että ne kaksi ovat sa- 
man isän lapsia.” 

Niin sanottu toinen kansallinen herääminen Suomessa, jonka 
alku liittyy Juhana Vilhelm Snellmanin nimeen ja hänen julkai- 
semaansa Saima-lehteen (1844-46), merkitsi samalla taistelun 
kärjistymistä feodaalisen sääty-yhteiskunnan tukia vastaan ja 
yhteiskunnallis-taloudellisten uudistusten sekä kansalaisoi- 
keuksien puolesta. 

Euroopan vallankumoukset olivat edistyksellisille suomalai- 
sille suuntaviittana tässä taistelussa. Ne osoittivat maailman ti- 
lanteen kireyden ja kehityksen pääsuunnan. Niille suomalaisille 
kirjailijoille, jotka seurasivat tarkoin poliittisen ilmaston muu- 
toksia Euroopassa, kävi jo ennen vuoden 1848 tapahtumia ilmei- 
seksi, että pyhän allianssin herruus, jonka alainen Suomikin oli, 
ei voinut enää jatkua: historia oli jo langettanut sille tuomionsa. 

Varsin kiihtyneenä vaikkakaan ei vailla salaista pelkoa kuun- 
teli nuori Topelius lähestyvän vallankumouksen uhkaavaa ku- 
mua ja kirjoitti päiväkirjaansa vuonna 1840: ”Yhä enemmän il- 
menee kuinka väärä ja epävakaa on eurooppalaisen valtiojärjes- 
telmän nykyinen muodostus. Äärimmäisellä vaivalla kykenee 

diplomatiikka säilyttämään rauhan, jota tukemassa ei ole luon- 
nollisia perusteita. Uusia oloja on syntynyt; kansakunnat uskal- 
tavat olla toista mieltä kuin vuoden 1815 sopimuskirjat. Levotto- 
muus on vallannut kansat; vallankumouksen kahlehditut aallot 
lyövät korkealle patojansa vastaan. Tieteet toiselta puolen ja 
höyryvoima toiselta ajavat ihmiskuntaa eteenpäin. Eikä ole ke- 
tään hillitsemässä, johtamassa, uskonnon ja kirkon tultua legen- 
daksi ja valtion kuoltua yksilössä... Kansakunnilla on tunto lä- 
henevästä myrskystä, mutta minä hetkenä se puhkeaa, sitä ei 
kukaan voi sanoa. Euroopan ilmassa on jotakin painostavaa, jon- 
ka hajoittamiseksi tarvitaan ukkosenilmaa ja myrskyä.”? 

Ulkomaanmatkat auttoivat suomalaisia ymmärtämään syvälli- 
semmin eurooppalaista ilmapiiriä. Vuosina 1839-42 ja sitten 
vuonna 1848 kävi Snellman Länsi-Euroopan maissa. Fredrik 
Cygnaeus viipyi ulkomailla pitkän aikaa (vuosina 1843-47). Ja 
muutkin kirjailijat tekivät ulkomaanmatkoja. He tapasivat Eu- 
roopan kulttuurin tunnettuja edustajia ja heillä oli tilaisuus vä- 
littömästi seurata tapahtumien kehitystä. Kaikki tämä laajensi 
heidän näköpiiriään ja sai heidät katsomaan asioiden tilaa uu- 
delta kannalta omassakin maassaan. 

Suomeen tunkeutui tietoja myös Venäjän vapautusliikkeestä. 
Esimerkiksi toukokuussa 1849 Helsingin yliopiston varakansleri 
kenraali Nordenstam ilmoitti virkaraportissaan, että Suomeen 
oli kantautunut tieto petrasevskilaisten salaisen piirin jäsen- 
ten vangitsemisesta. Edistyksellisten suomalaisten tietoisuu- 
dessa alkoi vähitellen kypsyä ajatus, että Suomen kohtalo ja sen 
poliittinen ilmapiiri olivat huomattavassa määrin riippuvaiset 
Venäjän oman vapautusliikkeen kehityksestä ja Venäjän edis- 
tyksellisten voimien menestyksestä taistelussa keisarivallan 
taantumuspolitiikkaa vastaan. Jo vuonna 1837 Topelius, joka 
niissä kiihkeän taantumuksen oloissa oli syvästi huolissaan Suo- 
men kansan tulevaisuudesta, kirjoitti päiväkirjaansa seuraavat 
sanat: ”Kuitenkin - meillä on vielä yksi liittolainen suuressa ja 
epätoivoisessa taistelussa henkisestä elämästä ja kuolemasta — ja 
se on nuoren ajan edistyvä voima. Tämä voima on olennoltaan 
henkinen — on se ikuinen henki, joka värähtelee läpi kansain ja 
ajaa niitä eteenpäin viljelyksen uralla. Tämä voima on aikoinaan 
saapuva Venäjällekin ja taisteleva väkevämmin asein kuin me 
saattaaksensa totuuden voittamaan maailman usvat. Jos pysym- 

me pystyssä siihen asti, niin olemme pelastuneet ja Suomi on 
voittanut kauneimman voiton, mitä koskaan on voitettu!” 

Topeliuksen ajatukset olivat vielä epämääräisiä ja hänen käsi- 
tyksensä historiallisesta edistyksestä idealistinen, mutta silti edel- 
lä siteeratut pohdiskelut olivat suomalaisten ensimmäisiä yri- 
tyksiä selvittää maansa tulevaisuutta Venäjällä mahdollisesti 
kehkeytyvien tapahtumien yhteydessä ja ottaa huomioon yleis- 
venäläisen vapausliikkeen kehitys. 

Länsi-Eurooppaan verrattuna Suomen tilanne oli 1840-luvulla 
edelleenkin suhteellisen rauhallinen, avoimia poliittisia esiinty- 
misiä ei ollut. Mutta ajattelevat ihmiset eivät enää pitäneet tätä 
rauhaa onnena, vaan merkkinä suomalaisen yhteiskunnan jäl- 
keenjääneisyydestä Euroopan edistyksellisiin maihin verrattu- 
na. Lisäksi oltiin levottomia siitä, että Euroopan vallankumous- 
ten jälkeen edistyksellisten maiden ja Suomen kehitystasojen 
välinen kuilu entisestäänkin laajenee. Erityisen voimakkaasti 
sen tunsi Snellman, joka ilmaisi heinäkuun 29. päivänä 1848 
Fredrik Cygnaeukselle kirjoittamassaan kirjeessä murheelliset 
ajatuksensa siitä, että kun Suomi ennen 40-luvun vallanku- 
mouksia oli eurooppalaisesta kehityksestä jäljessä nelisenkym- 
mentä vuotta, niin nyt kuilu oli revennyt jo vuosisadan mittai- 
seksi. ”Kuka tahtoisikaan puhua valtiollisista laitoksista? Ne 
ovat toimenpiteidemme ulkopuolella”, Snellman kirjoitti täh- 
dentäen Suomen poliittista epäitsenäisyyttä. ”Mutta yleinen si- 
vistys, joka ilmenee kirjallisuudessa, teollisuudessa ja yhteis- 
kunnallisissa laitoksissa, sekä tieteellisessä että kansan opetuk- 
sessa, rikoslainsäädännössä, kunnallistoimissa ja koko yhdyselä- 
mässä — se pysyy kohdalla, jonka pimeyden vasta nykypäivien 
liikkeet muussa Euroopassa tekevät huomattavaksi. En tarkoita, 
että nämä sinänsä ovat sivistyksen hyviä hedelmiä. Mutta se tila, 
jonka ne valmistavat, on edelläkäyvän sivistyksen työtä, ja se 
valmistaa vuorostaan edistymistä, josta meillä on vieläkin vä- 
hemmän käsitystä, kuin isillämme on ollut aavistusta 1791-vuo- 
den vallankumoushuumauksen hedelmistä.”5 

Uusi käsitys suomalaisesta todellisuudesta, sen takapajuisuu- 
den tiedostaminen Euroopan myrskyisiä tapahtumia vasten ku- 
vasti niitä muutoksia, joita oli tapahtunut yhteiskunnallisen tie- 
toisuuden kehityksessä, ja vaikutti suuresti kirjallisuuteen. Ali- 
kehittynyt Suomi ei nyt enää näyttänytkään patriarkaalisen hy- 

vinvoinnin ja onnen maalta. Patriarkaalisten suhteiden esteti- 
soinnit olivat melkoisessa määrin menettäneet maaperää. Sa- 
malla alkoivat niin ikään hävitä ne yhteiskunnalliset ja psykolo- 
giset edellytykset, joilla kirjallisuuden patriarkaalis-idyllinen 
luonne olisi voinut jatkuvasti pysyä muuttumattomana ja ”idyl- 
linen eepos” kukoistaa kirjallisuuden lajina. Kun ennen suoma- 
laisen elämän patriarkaalisuutta usein vielä ylistettiin kansallise- 
na hyveenä ja omaleimaisuuden tunnuksena, niin 1840-luvulla 
kehittyi jo kriittinen näkemys patriarkaalisuudesta ja sitä ihan- 
noivasta kirjallisuudesta. Fredrik Cygnaeus lähetti Ranskasta 
pian Pariisin helmikuun 1848 tapahtumien jälkeen kirjeen, joka 
sisältää kuvaavan huomautuksen. Ennen mainittuja tapahtumia 
Cygnaeuksen tarkoitus oli ollut kirjoittaa artikkeli Suomesta 
eräälle pariisilaiselle aikakauslehdelle, mutta helmikuun jälkeen 
hän katsoi tarpeelliseksi luopua tuosta ajatuksesta. Luopumis- 
taan hän selitti seuraavalla tavalla: ”Näinä päivinä Euroopalla on 
muutakin tekemistä kuin kiinnittää huomionsa yhteen ainoaan 
maahan, joka ei millään tavoin voi edistää Euroopan nykyisin 
niin myrskyisän historian tekemistä. Jos on meidän onnemme, 
että Suomi yksin pysyy nytkin vakaana ja muuttumattomana, 
niin kohtuuden nimessä meidän on luovutettava muille myös oi- 
keus yleiseen osanottoon ja huomioon. Olisi äärimmäistä anak- 
ronismia nyt, kun maailmanmeri velloo myrskyisenä, saattaa 
vaikkapa vain silmänräpäykseksikin tarkkailun pääkohteeksi 
autio luoto, jolla ei ole muita ansioita kuin se, että kaikki mikä 
sitä ympäröi yrittää turhaan rynnistää sitä vastaan.”® 

Näiden mielialojen lyyrinen muunnelma on Topeliuksen runo 
Våren 1848, joka ilmestyi saman vuoden toukokuussa. Topelius 
lauloi puhjenneesta mahtavasta myrskystä ja ukkosen synkeistä 
jylähdyksistä. Myrsky on saanut maailman kuohumaan ja kään- 
tänyt sen mullin mallin. Se on hälventänyt häämöttävät varjot ja 
värjännyt taivaan veripunaisella kajolla. Se on kaatanut kaiken 
tieltään — niin mahtavat kuuset metsissä kuin hennot kukat nii- 
tyllä. Vallankumouksen ukkonen oli Topeliuksen mukaan ah- 
distavan ilmapiirin toivottu ratkaisu. Samalla runoilija kuuli uk- 
kosen jyrinässä jumalan äänen, ankaran huudon ihmisille, jotka 
eivät osaa sovussa järjestää asioitaan. Runoilijan mielikuvituk- 
sessa myrsky lähestyi myös Suomea, mutta saapui sinne rauhal- 
lisena kukkivana keväänä, sillä Suomessa vallitsi hiljaisuus. Silti 

runoilijaa kiusasi kysymys, mitä tämä hiljaisuus merkitsi — elä- 
määkö vai kuolemaa. Topelius halusi uskoa isänmaan heräämi- 
seen, ja vaikka vallankumous häntä pelottikin, hän silti toivoi, 
että Euroopan myrsky välillisesti puhdistaisi taivaanrannan 
myös Suomen kansalle. 

Euroopan yli vyöryvä vallankumousten aalto syvensi suoma- 
laisissa kirjailijoissa historiallisen liikkeen tajua, tietoisuutta sii- 
tä, että kansanjoukot ovat sen tärkeimpiä osanottajia. Kirjailijat 
alkoivat tuoda myös Suomen kansan historiasta esiin tapahtu- 
mia, joissa ilmeni kansan historiallinen aloitekyky, sen yhteis- 
kunnallisen protestin voima ja pyrkimys muuttaa sorrettua ase- 
maansa. Muistettakoon, että Jaakko Juteinin runo Vuoden 1597 
nuijasota Suomessa — suomalaisen kirjallisuuden ensimmäinen 
teos talonpoikaissodasta — ilmestyi vuonna 1840. Samaa teemaa 
kosketteli myöhemmin Cygnaeus runonäytelmässään Claes Fle- 
mings tider vuonna 1851. Topelius kuvaili talonpoikaiskapinoita 
historiallisissa romaaneissaan. Vuonna 1843 E. Grönblad julkaisi 
kokoelman Suomen historian asiakirjoja 1500-luvun lopusta 
1600-luvun alkuun, siis jälleen ajalta jonka keskeinen tapahtuma 
oli talonpoikaiskapina. Tämän kokoelman ilmestyessä Topelius 
korosti erityisesti, että eurooppalaisessa historiankirjoituksessa 
on lujittunut entisestäänkin suuntaus, jonka edustajat kiinnitti- 
vät päähuomion kuninkaiden ja sotapäällikköjen sijasta joukko- 
jen historialliseen toimintaan. ”Historiankirjoitus on näinä nuo- 
rimpina päivinä ehtinyt kummalliselle, olisi melkein taipuvai- 
nen sanomaan kumoukselliselle kannalle, siihen verraten, jolla 
se vähäistä aikaisemmin on ollut”, Topelius kirjoitti. ”Tältä kan- 
nalta uusi historiallinen mielipide syöksee aikakirjoissa kunin- 
kaat hallitsijaistuimiltaan, ryöstää sodilta niiden kauvas kiiltä- 
vän aseloiston ja asettaa joukkojen, ihmiskunnan askelittaisen 
kehityksen ja kansojen sisäiset harrastukset historian päätarkoi- 
tukseksi.”? Arvostelussaan Grönbladin kokoelmasta Snellman 
mainitsi, että kotimaisten historiantutkijoiden tehtävä on juuri 
antaa kuva Suomen kansan ja sen yhteiskunnallisten instituu- 
tioiden etenevästä kehityksestä. Pääpaino oli nyt siirtymässä yh- 
teiskuntahistoriaan, siviiliyhteisön historiaan. Samalla selkiintyi 
myös vastaus tuolloin ajankohtaiseen kysymykseen, oliko Suo- 
men kansalla omaa historiaa. Ajatusten saatua uuden suunnan 
vastaus oli kyllin selvä: jos on olemassa kansa, on sillä siis myös 

historia. Snellman suhtautui ivallisesti niihin, jotka tarkoittivat 
kansallisella historialla vain ylhäisten perheiden sukupuita. 
Vuonna 1848 hän kirjoitti: ”Nykyisin alkaa kuulua ainoastaan 
eräiden palkattujen historianväärentäjien tehtäviin selittää 
maailmanhistoriallisten tapahtumien johtuvan joidenkin yksi- 
löiden' kujeista, joiden hyvää tai huonoa laatua arvostellaan pää- 
asiassa samojen yksilöiden arvonimien mukaan. He eivät voi kä- 
sittää, että nykyisenä aikana vähimmänkin sivistyksen saanut 
lukija vastaa tuohon vain eräänlaisella hymyllä, joka merkitsee: 
*Emme me niin päissämme olleet." ”8 

Kysymysten syventynyt tarkastelu historiallisesta näkökul- 
masta, yhteiskunnallisten ja kansallisten kulttuuritehtävien ym- 
märtäminen uudella tavalla vaikutti myös kirjallisuuteen, kirjai- 
lijoiden esteettisten käsitysten kehitykseen ja heidän suhtee- 
seensa taiteellisiin ongelmiin. 

Tämä koski myös kansanrunoutta ja Kalevalan tulkintoja. 
1840- ja 1850-luvulla varsinkin Snellmanin ja Cygnaeuksen 
kriittisten kirjoitusten ansiosta käsitys kansanrunoudesta rikas- 
tui olennaisesti. Nyt selkiintyi historiallinen näkemys kansanru- 
noudesta vastakohtana entisille yrityksille tulkita Kalevala pat- 
riarkaalis-idylliseksi eepokseksi. Uuden ajan dramaattiset tapah- 
tumat edistivät kansanrunouden yhteiskunnallisten ristiriitojen 
parempaa selvittämistä, mistä esimerkiksi kelvannee Cygnaeuk- 
sen teos Kalevalan traagillinen aines vuonna 1853. 

Yksi kirjallisuuskriittisen ajattelun tärkeimpiä saavutuksia 
1840- ja 1850-luvulla oli sen totuuden asteittainen omaksuminen, 
että taiteen kohteena on yhteiskunnallinen todellisuus elävässä 
ristiriitaisuudessaan, historia etenevänä liikkeenä, ei kuviteltu- 
jen vaan objektiivisesti olemassa olevien yhteiskunnallisten ke- 
hitystendenssien kamppailuna. Tosin yhteiskunnallisten ilmiöi- 
den käsittäminen jäi vielä paljolti idealistiseksi. Hegelin mukaan 
maailmanhistoria käsitettiin ”maailmanhengen” automaattisek- 
si kehitykseksi sen erilaisissa ilmenemismuodoissa, kansallinen 
historia idealistisen ”kansallishengen” seuraukseksi jne. Mutta 
silti objektiivisesti ristiriitaisen todellisuuden tunnustaminen 
taiteen kohteeksi oli olennainen askel eteenpäin suomalaisen es- 
teettisen ajattelun kehityksessä. Se oli edistystä niin verrattuna 
1820-luvun alun Arwidssoniin, joka vielä johti taiteen schellingi- 
läisestä ”absoluutista”, kuin myös verrattuna 1830-luvun Rune- 

bergiin, joka tunnusti todelliseksi vain harmonian, kun taas vas- 
takohdat olivat hänelle vain näennäisiä ja epäolennaisia. 
Vanhentuneiden käsitysten voittaminen tuotti eräille kirjaili- 
joille melkoisia vaikeuksia. Erityisesti Topeliuksen maailman- 
katsomuksessa oli paljon epäjohdonmukaista ja eklektistäkin. 
Sanomalehtimiehenä ja kriitikkona Snellman joutui usein pole- 
miikkiin Topeliuksen kanssa, jonka toimittaman Helsingfors 
Tidningar -lehden linja oli ankarasta sensuuristakin johtuen 
varsin epävakainen ja puolinainen. Eräässä runossaan Topelius 
puhui maailmankatsomuksestaan ”pirstoutuneena maailmana” 
(En verld i spillror). Mutta tämä tietoisuuden pirstoutuneisuus 
ja epäharmonia olivat jo sinänsä ajan merkki, todiste kirjallisuu- 
dessa tapahtuneista muutoksista. Euroopan vallankumousten 
vuosikymmenellä ei enää voinut olla olemassa patriarkaalis-idyl- 
listä ja ”harmonista” maailmankatsomusta entisessä runebergi- 
läisessä merkityksessä. Topelius miltei kadehti Runebergin tai- 
toa sulattaa elämän ristiriidat sopusoinnuiksi, mutta itse hän ei 
enää voinut noudattaa tuota runebergilaisen estetiikan periaatet- 
ta. Toimittajana Topelius antoi toisinaan myöten konservatiivi- 
sille mielipiteille ja neuvoi suomalaista kirjallisuutta ja journalis- 
tiikkaa pysyttelemään etäällä politiikasta, mutta itse hän silti 
menetteli vastoin omia epäilyttäviä neuvojaan ja kiitti myöhem- 
min kohtaloaan, että se ei ollut sallinut hänen ”langeta niin ma- 
talalle, että hän olisi niellyt sydämensä vatsaan sekä, piittaamat- 
ta nykyajan tuskasta ja toiveista, kylmäkiskoisena kuluttanut jo- 
kapäiväistä leipäänsä”.? N 
Runebergin ”objektiivisesta” runoudesta poiketen 1840- ja 
1850-luvulla alettiin kritiikissä yhä useammin puhua ”subjektii- 
visen” suunnan syntymisestä suomalaisessa kirjallisuudessa. 
Subjektiivisuudella tarkoitettiin yksilöllisen itsetunnon ilmaus- 
ta sen jo erottua idyllisesti ymmärretystä ”yleisen harmoniasta”. 
Subjektiivisessa ilmeni vastalause ”yleisen” herruutta, olemassa 
olevaa todellisuutta vastaan. Subjektiivisuus merkitsi tavallaan 
romanttisten tendenssien jatkuvaa voimistumista suomalaisessa 
kirjallisuudessa, haaveen ja todellisuuden välisen ristiriidan kär- 
jistymistä, yhä syvenevää tyytymättömyyttä ympäröivään maail- 
maan. Runebergia käsittelevässä luvussa jo mainittiin, että 
1840-luvulla hänenkin tuotannossaan tapahtui muutoksia; hä- 
nen runoelmissaan voimistui lyyrinen ja dramaattinen aines, hä- 

nestä tuli entistä romanttisempi runoilija. Täysiverisimmäksi 
suomalaiseksi romantikoksi mainitaan tavallisesti Fredrik Cyg- 
naeusta. Historiallisessa menneisyydessä ja hänen oman aikansa 
elämässä häntä kiinnostivat sellaiset tilanteet, joissa hänen hen- 
kilönsä ovat ikään kuin historian murrosvaiheessa; he ovat jo 
menettäneet eheytensä sanan idyllisessä merkityksessä, he ovat 
epäilysten ja epäröinnin vallassa. Murtuma kulkee kautta koko 
heidän yksilöllisen maailmansa, ja usein he tuntevat olevansa 
”sijattomia” tapahtumien pyörteessä. 

Vaikka Cygnaeus ja Topelius eivät olleet sanataiteilijoina yhtä 
lahjakkaita kuin Runeberg, heidän tuotantonsa kuvasteli eräitä 
uusia virtauksia suomalaisen kirjallisuuden kehityksessä, sen lä- 
hestymistä yhteiskunnallisen todellisuuden uusia ilmiöitä kohti. 

1840- ja 1850-luvun kirjallisuuden erityispiirteitä on proosan ja 
sen eri lajien entistä voimakkaampi kehitys. Kun Runeberg oli 
vielä pääasiallisesti runoilija, niin Topeliukselle muodostuu en- 
sisijaiseksi proosa, vieläpä romantiikalle ominainen historialli- 
nen proosa — novelli ja romaani. Historiallisten proosalajien ke- 
hitys johtui historiallisen ja yleensäkin yhteiskunnallisen ajatte- 
lun voimistumisesta tuona aikana. Novelleja kirjoittivat myös 
Snellman, Pietari Hannikainen ja eräät muut. Proosaan kohdis- 
tuva lisääntynyt kiinnostus ilmeni myös käännöskirjallisuudes- 
sa. 

1840- ja 1850-luvulla Suomen kirjallisuus koki edelleenkin 
ulkomaisen - niin länsieurooppalaisen kuin venäläisen - kirjalli- 
suuden vaikutusta. Suomalaiset kirjailijat tunsivat kiinnostusta 
Byronin, Walter Scottin, Victor Hugon tuotantoon samoin kuin 
Heinrich Heinen ja Georg Herweghin runouteen. 1840-luvun lo- 
pulla Snellman asetti Suomalaisen Kirjallisuuden Seuran tehtä- 
väksi julkaista suomenkielisinä käännöksinä Shakespearen näy- 
telmiä, Dickensin ja Balzacin romaaneja. Samalla hän yksiselit- 
teisesti tähdensi, että kypsemmän kirjallisuuden kokemuksen 
hyväksikäyttö oli kansallisen suomalaisen kirjallisuuden menes- 
tyksellisen kehityksen välttämätön edellytys. Käännösten tuli 
Snellmanin mukaan edistää sitä, että omaksuttaisiin ”kotimai- 
sista sävelistä uuden ajan tunteiden, mielikuvien ja pyrkimysten 
ilmaus”.!0 

Samaan aikaan kiinnitettiin huomiota siihen, että oli tehostet- 
tava kiinnostusta venäläiseen kirjallisuuteen. Tällä tarkoitettiin 

myös kysymyksen poliittista puolta. Suomi kuului Venäjään, ja 
suomalaisten sekä venäläisten keskinäisen perehtymisen tois- 
tensa kulttuuriin oli määrä edistää hyvien naapurisuhteiden ke- 
hittymistä. Morgonbladetin toimittaja Fabian Collän kirjoitti 
vuonna 1844: ”Toiselta puolen on myöskin venäläinen sivistys 
meille nyt erittäin tärkeä, ja meidän tulee tutustua siihen; sillä 
vain tuntemalla venäläisen kansakunnan kieltä, sen kirjallisuut- 
ta ja koko henkistä elämää me saatamme oikealla tavalla käsit- 
tää itäisiä naapureita, joita me nyt olemme niin lähellä, ja vaikut- 
taa siihen, että hekin meitä ymmärtävät, samoinkuin tämä tunte- 
mus myöskin elämän ulkonaisissa oloissa on meille sangen tar- 
peellinen. Sivistys yleensä ja yleisimmissä tuloksissaan on sitä- 
paitsi, ja sen tuleekin olla kaikille kansakunnille yhteinen.”!! 

Venäläisestä kirjallisuudesta oli Suomessa ruotsinnettu kat- 
kelmia runoelmasta Laulu Igorin sotaretkestä (Slovo o polku 
Igoreve) vuonna 1840, eräitä Puökinin runoja, Lermontovin ro- 
maani Aikamme sankari (Geroj nasego vremeni) vuonna 1844, 
Kertomus siitä, miten Ivan Ivanovitš riitaantui Ivan Nikifo- 
rovitsin kanssa (Povest o tom, kak possorilsja Ivan Ivano- 
vitš s Ivanom Nikiforovitsem) Gogolilta vuonna 1850, 
N. F. Pavlovin novelli Nimipäivät (Imeniny) vuonna 1846, 
M. Zagoskinin romaani Roslavlev vuonna 1850 ja joitakin muita 
teoksia. Suomalaiset saattoivat lukea myös Ruotsissa ilmesty- 
neitä venäläisten teosten käännöksiä. Siellä julkaistiin muun 
muassa Puskinin Kapteenin tytär (Kapitanskaja dotska) 
vuonna 1841 sekä A. A. Bestuzev-Marlinskin novelleja. 

Kaikki nämä olivat ruotsinnoksia, sillä ruotsi oli tuohon ai- 
kaan vielä vallitseva kieli Suomen kirjallisuudessa. Snellman, 
Cygnaeus ja Topelius kirjoittivat ruotsiksi. Uusista suomenkieli- 
sistä kirjailijoista, jotka tuolloin astuivat julkisuuteen, erottuu 
Pietari Hannikainen, joka teki myös käännöksiä. Vakava este, 
joka väliaikaisesti vaikeutti ulkomaisen kirjallisuuden suomen- 
tamista, oli vuoden 1850 sensuuriasetus, joka kielsi kääntämästä 
tälle kielelle mitään muuta kuin uskonnollisia ja käytännön ta- 
loudellisia kirjoja. Tämä asetus kumottiin vasta 1850-luvun lo- 
pulla. 


2. J. V. Snellman ja hänen kirjallisuuskriittinen 
toimintansa 


Juhana Vilhelm Snellman (1806-1881) syntyi laivurin perheessä 
Tukholmassa. Suomeen perhe muutti vuonna 1813. Snellman 
kirjoittautui vuonna 1822 — samanaikaisesti Lönnrotin ja Rune- 
bergin kanssa - Turun yliopistoon, missä opiskeli jumaluusop- 
pia ja myöhemmin filosofiaa. Loppututkinnon suoritettuaan 
Snellman opetti jonkin aikaa logiikkaa ja klassisia kieliä Helsin- 
gin lyseossa. 1830-luvun puolivälissä hän sai paikan yliopistosta 
filosofian dosenttina. Luonteeltaan itsenäisenä ja taipuvaisena 
vapaa-ajatteluun hän joutui selkkaukseen yliopiston johdon 
kanssa. Vuonna 1837 hän päätti luennoida ”akateemisesta va- 
paudesta”, mikä kuitenkin kiellettiin häneltä. Koska kielto oli 
vastoin yliopiston sääntöjä, Snellman vaati julkista asiaan puut- 
tumista. Selkkaus päättyi siihen, että hänet tuomittiin uppinis- 
kaisuudesta hovioikeudessa sakkoihin, ja hän matkusti pitkäh- 
köksi aikaa ulkomaille. 

Snellman viipyi kolme vuotta (1839-42) pääasiassa Ruotsissa 
ja Saksassa. Tukholmassa hän avusti sikäläisiä sanomalehtiä ja 
julkaisi omaa aikakauslehteä, kokeilipa voimiaan kaunokirjalli- 
suudenkin alalla. Saksassa hän kävi vanhan Schellingin luen- 
noilla Berliinissä, tutustui eräisiin nuorhegeliläisiin (A. Rugeen 
ja D.F. Straussiin), seurasi filosofisia kiistoja ja julkaisi saksaksi 
teoksensa Versuch einer speculativen Entwicklung der Idée der 
Persönlichkeit (Persoonallisuuden idean spekulatiivinen kehittä- 
misyritys, 1841). Snellmanin tuon ajan yhteiskunnallisten, filoso- 
fisten ja kirjallisten mielipiteiden ymmärtämisen kannalta on 
merkittävän mielenkiintoinen myös hänen matkakirjansa Sak- 
sasta, joka vuonna 1842 ilmestyi Ruotsissa. Samana vuonna 
Snellman julkaisi traktaatin Läran om staten (Oppi valtiosta) ja 
hieman aikaisemmin laajan novellin Det går an; en tafla ur lif- 
vet; fortsättning (Se käy päinsä; eräs elämänkuvaus; jatkoa), jo- 

ka oli poleeminen jatko C. J.L. Almgvistin samannimiseen 
teokseen. 

Pitkällinen vaikkakin pakollinen oleskelu ulkomailla edisti 
Snellmanin henkisen näköpiirin laajenemista ja hänen ajattelun- 
sa kypsymistä. Hänen kiinnostuksensa kohteet olivat niin moni- 
naiset ja kysymysten asettelunsa monilla aloilla niin syvällinen, 
että hänestä tuli 1840-luvun merkittävimpiä hahmoja Suomessa, 
toisen kansallisen heräämisen tunnustettu ideologi. Hänen hen- 
kisten harrastustensa laajuus ja käytännön toimintansa ulottu- 
vuudet johtuivat sekä hänen henkilökohtaisista ominaisuuksis- 
taan että ajan vaatimuksista. Tuolloin oli edistyksellisten voi- 
mien tärkein tehtävä Suomessa taistella feodaalisia säätyrajoja 
vastaan, ja vallankumousliikkeen nousu Euroopassa antoi tälle 
taistelulle uuden sysäyksen. Silloin syntyi myös olennainen vält- 
tämättömyys asettaa vallitsevan ideologian vastapainoksi enem- 
män tai vähemmän eheä ja yhtenäinen aatejärjestelmä, joka kä- 
sittäisi sekä kirjallisuuden että yhteiskuntaelämän kysymykset. 

Yhteiskunnallisilta ja poliittisilta mielipiteiltään Snellman oli 
porvarillis-liberaalisen suunnan ajattelija. Hänen ihanteenaan 
olivat rauhanomaiset porvarilliset uudistukset. Mutta tällöin on 
otettava huomioon, että vallankumouksellinen demokraattinen 
ideologia ei ollut vielä saanut jalansijaa silloisessa Suomessa, jo- 
ten Snellmanin liberalismikaan ei 1840-luvun oloissa ollut sen 
lajin liberalismia, joka olisi vastustanut edistyksellisempää yh- 
teiskuntatietoisuutta maassa. Päinvastoin Snellman 1840-luvulla 
edusti juuri edistyksellisintä ajattelua Suomessa ja teki hyvin 
paljon tutustuttaakseen maanmiehensä aatteisiin, joita nämä ei- 
vät entuudestaan tunteneet. 

Pohdiskellessaan keinoja, miten voitaisiin siirtyä itsevaltaises- 
ta monarkiasta porvarilliseen yhteiskuntarakenteeseen, Snell- 
man kallistui toisinaan ajatukseen, että tietyissä tilanteissa val- 
lankumouksellinen metodi on historiallinen välttämättömyys. 
Mutta siitä ei tullut hänen maailmankatsomuksensa perustaa. 
Jopa silloinkin, kun hän miltei kadehtien puhui siitä, millaisia 
mahdollisuuksia nopealle kapitalistiselle edistykselle tarjoutui 
niissä Euroopan maissa, joissa porvarillinen vallankumous oli jo 
tapahtunut, hän silti tunsi salaista pelkoa vallankumousta koh- 
taan. Hänen oma myötätuntonsa vallankumousta kohtaan oli 
kaikkea muuta kuin vallankumouksellinen. Hänen liberaali ajat- 

telunsa törmäsi siihen ”ratkaisemattomaan” ristiriitaan, että 
tuohtunut kansa oikeutetusti sortoa vastaan noustessaan turvau- 
tuu kuitenkin myös itse väkivaltaan. Tämä näkemys kuvastui 
paitsi Snellmanin teoreettisissa kirjoituksissa myös hänen kau- 
nokirjallisissa teoksissaan. 

Ja samaan aikaan Snellman kirjoitti, että ”kiellettäisiin histo- 
rian todistus, jos arveltaisiin vallankumouksen johtuvan sattu- 
muksesta ... Aivan vähän luottamista on niiden arveluun, jotka 
sanovat muutamien kansanyllyttäjien salajuonillaan aiheuttavan 
vallankumouksen. Enin osa ihmisiä rakastaa ennen kaikkea rau- 
haa... Kansanjohtajia ja -turmelijoita sellaisissa tilaisuuksissa 
tietenkin aina ilmestyy; mutta he puhuisivat kuuroille korville, 
ellei salainen tyytymättömyyden nurina kansassa, sorron tunne 
ja hämärä käsitys, että sorto on hallituksesta lähtöisin, saisi kan- 
saa herkäksi tarttumaan joka tilaisuuteen olonsa muuttamiseksi. 
Todellinen syy täytyy aina olla olemassa, jopa niin voimakas, et- 
tä kansa haluaa muutosta mistä hinnasta tahansa.”!? Vain poliit- 
tisen vapauden vallitessa olisivat rauhalliset yhteiskunnalliset 
uudistukset mahdollisia, mutta silloin herääkin kysymys, miten 
tämä vapaus olisi taattava. Viime kädessä Snellman luotti sii- 
hen, että viisaat hallitukset olivat harkitsevia ja suostuvat myön- 
nytyksiin hyvissä ajoin. ”Mutta valitettavasti historia vain har- 
voin mainitsee tapauksia, jolloin olisi tyynesti siirrytty toisesta 
hallitusmuodosta toiseen. Se on onnetonta, se on ankara välttä- 
mättömyys; mutta selviä tosiasioita ei voi kieltää.” 

Vaikka nämä Snellmanin lausunnot olivatkin epäjohdonmu- 
kaisia ja ristiriitaisia, ne laajensivat suomalaisten näköpiiriä ja 
vaikuttivat yhteiskunnallisen tietoisuuden kehitykseen. Muun 
muassa käsitys vallankumouksesta historiallisesti välttämättö- 
mänä vaikkakin traagisena kehityksen kiihdyttäjänä alkaa 
1840-luvun lopulla yhä useammin askarruttaa Cygnaeusta ja To- 
peliusta ja sittemmin myös Weckselliä ja muita 1860- ja 1870-lu- 
vun suomalaisia kirjailijoita. 

Filosofiassa ja estetiikassa Snellman oli paljossa velkaa Hege- 
lille ja hänen dialektiikalleen. Samalla useissa Snellmanin lau- 
sunnoissa kuvastui omalla tavallaan 1840-luvulle ominainen 
yleiseurooppalainen tendenssi Hegelin filosofian ja koko klassi- 
sen saksalaisen idealismin kriittiseen tarkasteluun. Matkakirjas- 
saan Saksasta Snellman esitti väitteen, että myöhemmän filoso- 

fisen ajattelun tulisi omaksua Hegel nimenomaan kriittises nin 
näin voittaa hänet. Toisaalta Snellman oli vakuuttunut s i 
jatkokehityksessään filosofia ei voinut noin vain hylätä Hegeliä 
ja edetä hänen ohitseen ja ilman häntä. Käyttäen esimerkkinä 
myöhäisen Schellingin ”ilmestysfilosofiaa” Snellman todisteli 
että ”Saksassa ei ainoakaan filosofinen järjestelmä pääse nouse- 
maan ennenkuin se on nujertanut Hegelin jestelmän. Mutta 
ennenkuin voi nujertaa sen, täytyy olla perillä siitä. Uusi järjes- 
telmä ei voi olla olemassa sen rinnalla, vaan sen yläpuolella. 
Schelling tahtoo ja voi vain asettaa jotakin sen rinnalle, se on: 
hänen filosofiansa on näytellyt osansa loppuun.”! Toisaalla 
Snellman taas kerran korosti, että ”Saksan filosofian vastaisen 
edistymisen tie kulkee vain sen (Hegelin) kautta ja sen yli”.!* 
Kuten tunnettua, hegeliläisen dialektiikan kriittisen omaksu- 
misen tehtävän materialistisen filosofian kannalta ratkaisi me- 
nestyksellisesti vasta marxismi. Snellman pysyi pääpiirteissään 
vielä idealismin kannalla, mutta monien nuorhegeliläisten ta- 
voin tunsi 1840-luvulla tiettyä vetoa englantilais-ranskalaiseen 
1600—1700-lukujen materialismiin. Saksalainen idealismieityydyt- 
tänyt Snellmania, koska se oli liian järkeilevää eikä sillä ollut 
kylliksi yhteyksiä yhteiskunnalliseen todellisuuteen. Snellma- 
nin kannalta Saksan filosofinen kehitys klassisen idealismin 
kaudella jossakin määrin erkani sen edessä olleista yhteiskun- 
nallisista ja poliittisista tavoitteista. Tutustuttuaan suoranaisesti 
saksalaiseen todellisuuteen Snellman vakuuttui siitä, että Rans- 
kaan ja Englantiin verrattuna Saksa oli taloudellisesti ja poliitti- 
sesti jälkeenjäänyt maa, ja tämä oli tärkeä havainto, kun ottaa 
huomioon, että vielä Arwidsson oli pitänyt Preussia eurooppa- 
laisen sivistyksen johtavana maana. Saksan suhteellisen takapa- 
juisuuden syytä Snellman alkoi etsiä ideologiasta ja verrates- 
saan saksalaista idealismia englantilais-ranskalaiseen valistuk- 
seen hän oli taipuvainen nyt antamaan etusijan jälkimmäiselle 
nimenomaan ”käytännön filosofiana”. Vaikka ei ollutkaan valis- 
tusfilosofien filosofisen materialismin kannalla Snellman puhui 
kuitenkin varsin myötämielisesti heidän yhteiskuntapoliittisista 
aatteistaan ja heidän maailmankatsomuksensa yhteiskunnalli- 
sesti aktiivisesta luonteesta. Hän kirjoitti, että ”Saksan tiede on 
tuskin millään tietämyksen alalla esiintynyt reformoivana — lu- 
kuunottamatta itse reformaatiota”.!* Kantin ajoista alkaen sak- 

salainen filosofia on ”pysynyt eristettynä, irrallaan maailmanta- 
pahtumista, kun taas ranskalaisten ensyklopedistien esitykset, 
joita saksalaiset, kenties syystä, ovat pitäneet pintapuolisina, 
pääasiallisesti ovat luoneet eurooppalaisen sivistyksen nykyisen 
asun ja reformoineet Saksan itsensä”.!? Snellman pyrki tietoi- 
sesti vapautumaan abstraktin idealismin liiallisesta vaikutukses- 
ta ja mainitsi vuonna 1843 eräässä kirjeessään: ”Saksalaisesta fi- 
losofiasta on vanha pintapuolinen ranskalainen filosofia vapaut- 
tanut minut. Tästä pintapuolisuudesta löydän minä, jumal'avita, 
enemmän lämpöä, enemmän asiaan kohdistuvaa vakavuutta 
kuin saksalaisten filosofien nykyisestä perinpohjaisuudesta. 
Näistä on totuuden henki kaikonnut. Hegelissä itsessään on pal- 
jon pelkuruutta ja teeskentelyä.”!* Dialektiikkaa tarkoittaen 
Snellman kirjoitti, että saksalaiset olivat suorittaneet ajattelussa 
kumouksen, jonka ei kuitenkaan pidä palvella skolastiikkaa. 
Snellman jopa pelkäsi, että abstraktin ja järkeilevän tutkimuk- 
sen hedelmättömyys voisi saattaa epäilyksen alaiseksi koko me- 
todin, ja siksi ehdotti, että luovuttaisiin abstraktioista ja palattai- 
siin tosiasioihin, yhteiskunnallisen todellisuuden kipeimpiin on- 
gelmiin. 

On itsestään selvää, että näissä pohdiskeluissaan maanpako- 
lainen Snellman ajatteli myös kotimaataan, suomalaista todelli- 
suutta, jonka kriittinen kuva syveni hänen tietoisuudessaan. Jo 
vuonna 1840 hän kirjoitti tunnetun kirjeensä Cygnaeukselle 
Ruotsista? Kirjeen aiheena olivat Suomessa järjestetyt juhlalli- 
suudet yliopiston täyttäessä 200 vuotta. Juhlien aikana pidettiin 
runsaasti puheita valistuksen saavutuksista Suomessa, jota ni- 
mitettiin ”sivistyksen etuvartioksi” pohjolassa, kukoistavaksi ja 
siunatuksi maaksi. Ihastuneen kaunosieluisuuden aalto vyöryi 
myös monien kirjailijoiden yli, myös Cygnaeuksen. Kirjeessään 
Cygnaeukselle Snellman hyökkäsi poleemisen kiihkeästi näitä 
vaarallisia harhakuvitelmia vastaan ja yritti avata maanmiesten- 
sä silmät näkemään todellisen asiaintilan. Snellmanin kirje he- 
rätti jo tuolloin huomiota suomalaisissa kirjallisuuspiireissä (se 
painettiin vasta myöhemmin) ja se on aikakauden puhuvimpia 
ja samalla henkilökohtaisimpia dokumentteja. 

”Katso ympärillesi ja näe, kenen hallitsevan maaseudun ai- 
neellinen kurjuus saattaa heltymään tai kuka yliopistomies het- 
kistäkään vaivaa päätään suomalaisen rahvaan sivistyksen 

vuoksi”, Snellman kirjoitti. ”Minä en puhu siitä legiosta, jolla ei 
ole omaatuntoa valitessaan isänmaan ja palkkojen, ritarimerk- 
kien ym. välillä.” Snellmanin mielestä korkea ruotsalainen aate- 
listo oli kykenemätön puolustamaan suomalaisten kansallisia 
etuja keisarivallan vainoja vastaan, sillä siitä on tullut ”virka- 
miesaristokratia, joka matelee ja sortaa kansaa”. Oikeat patrioo- 
tit lähtekööt kansan parista, mutta ”yhteisen kansan on pitkälli- 
nen sorto saanut vain kääntymään sisäänpäin. Se saattaa kenties 
moittia nimismiestä ja pappia - mutta maaherra on sille jo pieni 
jumala ja senaattori non plus ultra. Mitään, joka olisi mahdolli- 
sesti parempaa, se tuskin koskaan on ajatellut.” 

Snellman kysyi Cygnaeukselta: ”Kuinka Sinä luulet suomalai- 
sen talonpojan käsittävän teidän riemujuhlanne? Mitä hän tietää 
yliopistosta? Sen, että kaikki, jotka ovat siellä olleet, eivät kuulu 
hänen heimoonsa ja että heillä on sen vuoksi oikeus kohdella 
häntä mielensä mukaan. Hän saa kenties tuomarinsa ynnä lain 
ja oikeuden sieltä? Kysy häneltä, mitä hän tästä oikeudesta arve- 
lee. Että herra aina on oikeassa ja hän väärässä.” 

Kansan keskuuteen levinnyttä pietististä lahkolaisuutta Snell- 
man piti seurauksena siitä, että joukot olivat tyytymättömiä kir- 
kon ideologiaan (”puoli maata hakee itselleen kristinoppia omin 
päin, koska pappi ei sitä ollenkaan tarjoa”), ja lisäsi: ”Toisin ei 
saata olla siellä, missä on ainoastaan sortajia ja sorrettuja.” Kipu 
ja oikeudettomaan kansaan kohdistuva myötätunto herättivät 
Snellmanin kirjeessä ankaran traagisia äänenpainoja. Hänen 
mukaansa Suomen kansakunta, jolla hän tässä tapauksessa tar- 
koitti ennen kaikkea sorrettua suomalaista talonpojistoa, oli jo 
tuhon partaalla, ja sisimmässään talonpoika sen tunsi - siksi hä- 
nen laulunsakin oli niin murheellinen. Yliopiston riemujuhlat 
äänekkäine puheineen vaikuttivat tätä taustaa vasten ”hautajai- 
sissa tanssimiselta”. Ei kansa kaunosieluista riemujuhlintaa tar- 
vinnut, vaan todellista valistusta, jotta siinä heräisi kriittinen 
äly, vastalauseen halu, yhteiskunnallinen ja kansallinen itse- 
tunto. 

Ymmärtäen Suomen poliittisesti riippuvaisen aseman aiheut- 
tamat lisävaikeudet Snellman kirjoitti, että ”hallitus (tosiasialli- 
nen) ei sitä salli. Sivistyneet eivät sitä käsitä, ja jos he sen käsit- 
täisivätkin, niin työskentely sen puolesta on heidän etujensa 
vastaista.” Tässä ei auttanut muu kuin yleisen mielipiteen herät- 

täminen. Snellman esitti kirjeessään teesin: ”Suomi ei voi mi- 
tään väkivalloin, sivistyksen voima on sen ainoa pelastus.” Oli 
lopetettava orjamainen hiljaisuus, oli ruvettava kaikkien kuul- 
len puhumaan kansan sorretusta asemasta. Pitäen sitä kansa- 
laisen ja isänmaanystävän velvollisuutena Snellman kirjoitti 
Cygnaeukselle: ”Käy päinsä kaatua kansakunnan mukana, mut- 
ta sen kanssa sortuminen orjan tautikuolemaan ei sovi ihmisel- 
le... Jos Sinä johtopäätöstä tehdessäsi jollakin tavoin sovellat 
sitä allekirjoittaneeseen, niin hän vastaa: Minä olen tehnyt tehtä- 
väni, jos huudan kaikkiin taivaan tuuliin, mitä tässä olen kuis- 
kannut, ja panen sitä seuraamaan maan historian vuoden 1809 
jälkeen. Siitä johtuu myös, että mainittu mies saa panna alttiiksi 
nahkansa ja sydämensä kurjuutta nähdessään ja joksikin ajaksi 
palata omaansa ja kurjuuden kotiin.” 

Suomessa Snellman asettui asumaan Kuopioon, josta sai sikä- 
läisen koulun rehtorin viran. Kuopiossa kehittyi myös hänen sa- 
nomalehtikirjoittelunsa. 

Vuonna 1844 Snellman alkoi Kuopiossa julkaista samanaikai- 
sesti kahta viikoittain ilmestyvää sanomalehteä — ruotsinkielistä 
Saimaa ja suomenkielistä Maamiehen ystävää. Jälkimmäinen 
oli tarkoitettu erityisesti talonpojille ja sen suunta oli alkeellisen 
valistava ja osittain käytännöllis-taloudellinen. Toisinaan Snell- 
man kosketteli siinä kysymystä suomen kielen asemasta. Lehti 
menestyi ja oli pian painosmäärältään suurin suomalainen sano- 
malehti. 14. numeron jälkeen Snellmanin oli kuitenkin pakko 
luopua sen omakohtaisesta julkaisemisesta ja luovuttaa se toi- 
siin käsiin. Syynä olivat ylenmääräisen työtaakan ohella myös 
kielivaikeudet. Suomen kirjakieli oli edelleenkin melko kehitty- 
mätön, eikä Snellman itse hallinnut sitä täydellisesti. Hänen äi- 
dinkielensä oli näet ruotsi. 

Saima-lehdessä oli jokaviikkoinen kirjallisuusliite. Lehti il- 
mestyi kolmen vuoden ajan, kunnes viranomaiset sen kielsivät 
vuoden 1846 lopulla. Jo seuraavana vuonna Snellman alkoi jul- 
kaista sanomalehteä Litteraturblad för allmän medborgerliga 
bildning. Lupa sen julkaisemiseen saatiin muodollisesti Elias 
Lönnrotin nimelle. Euroopan vallankumousten lähetessä sen- 
suuri kävi Suomessa yhä tiukemmaksi. Saiman sävy oli ollut 
vielä terävän poleeminen, mutta nyt Snellmanin täytyi hillitä 
tyyliään. Vuonna 1848 hän valitteli kirjeessään Lönnrotille: ”Vai- 

kia on minulla täällä ollut saaha mitikään Sanomistamme ilmi. 
Kaikkia, mitä ei kukaan voisi arvata, syöpi se raaka, mieletön ja 
ylpiä Sensuuri suuhunsa.” Vuonna 1849 Snellman lopetti väli- 
aikaisesti sanomalehden julkaisemisen ja ryhtyi siihen jälleen 
vuosina 1855-63, jo jossain määrin muuttuneissa sensuuriolois- 
sa. 

Snellmanin sanomalehdet olivat yhteiskunta- ja kirjallisen elä- 
män tärkeä tekijä. Saimaan liitetään tavallisesti Suomen toisen 
kansallisen heräämisen alku. Arwidssonin sanomalehden lyhyt- 
aikaisen olemassaolon jälkeen 1820-luvun alussa Snellman nyt 
elvytti lehtikirjoittelun yhteiskuntakriittisen hengen ja kehitti 
sitä julkaisuissaan lähestyen myös kansalliskirjallisuuden ongel- 
maa uusien tehtävien kannalta. 


Arwidsson oli vielä kohdistanut kansallisen herätyskutsunsa 
kaikkiin maanmiehiinsä ilman säätyeroja. Snellmanin lehdillä 
on jo konkreettisempi yhteiskunnallinen osoite. Snellman piti 
aatelistoa epäisänmaallisena säätynä joka mateli keisarivallan 
edessä, Hän sisällytti käsitteeseen ”kansa” talonpojiston ja por- 
variston, joihin hänen näkökulmastaan suomalainen kansalli- 
suusliike yksin saattoi nojata. Novellinsa Det går an; en tafla ur 
lifvet; fortsättning päähenkilön suulla Snellman julistikin: ”Mitä 
meitä auttaa ritarihuone vastustuspuolue? Jos he saavat kamari- 
herranavaimen, niin he ovat tyytyväisiä. Ei, porvari ja talonpoi- 
ka on saatettava tietoisiksi merkityksestään . . . Lehden, joka yk- 
sistään työskentelee sellaista päämäärää varten, täytyy kannat- 
taa.”2! 


Saiman yhteiskuntakriittinen suunta kohtasi melkoista vas- 
tustusta muiden suomalaisten lehtien taholta, jotka kävivät sen 
kanssa polemiikkiin. Jopa Snellmania lähellä olevat henkilöt 
(Nervander, Castrén ja Tengström) uskoivat, että hänen sanoma- 
lehtensä poliittinen oppositioasenne oli ennenaikainen ja että 
Saima saattoi vain houkutella hallituksen vainot kääntymään 
Suomea kohti ja johtaa jopa sen autonomian tuhoamiseen. 
Snellmania yritettiin saada uskomaan, että silloisissa oloissa 
suomalaisen kansallisuusliikkeen oli pahempia seurauksia vält- 
tääkseen rajoituttava puhtaasti kielitieteen alueelle, kansanru- 
nouden keräämiseen, sanakirjojen ja kielioppien valmisteluun 
jne. 

Snellman vastasi tähän hienoisella ironialla, että pelkillä kieli- 
opeilla ei vielä milloinkaan ole edistetty kansan kansalaisvalis- 
tusta eikä herätetty sen kansallista itsetuntoa. Ja pelkkä luku- ja 
kirjoitustaito ei vielä ole valistusta, vaan ainoastaan keino sen 
saavuttamiseen. Joukkoja valistaa kunnolla vain heidän osallis- 
tumisensa yhteiskuntaelämään ja yhteiskunnallisiin liikkeisiin. 
Lehtien tuli käyttää kirurginveistä eli suunnata kritiikkinsä yh- 
teiskunnallisiin kysymyksiin, jotta joukoissa herätettäisiin yh- 
teiskunnallista kiinnostusta. Kun Snellmanin vastaväittäjät piti- 
vät tuollaista journalistiikkaa ennenaikaisena, Snellman päin- 
vastoin oli vakuuttunut siitä, että oli ehdottomasti ja viipymättä 
käytettävä hyväksi se suotuisa hetki, jonka hän oli näkevinään 
silloisessa tilanteessa. Snellman tarkoitti itsevaltiuden poliittista 
laskelmaa, kun se ruotsinmielisten mielialojen heikentämiseksi 
Suomessa osittain suojeli fennomaniaa pyrkien kuitenkin pitä- 
mään suomalaisten kansalliset pyrkimykset tietyissä rajoissa. 
Tämän huomioon ottaen Snellman kirjoitti J. Tengströmille: 
”On ilmeistä, että fennomaniaa nyt suvaitaan ylhäältä käsin. Voi 
tulla ja tuleekin aika, jolloin asianlaita on toisin. Suvaitsevaisuus 
perustuu laskelmiin. Mutta politiikka laskee aina väärin, kun se 
uulee mielin määrin voivansa ohjata kansakunnan henkeä, sit- 
ten kun se on sallinut herättää sen.”? Kirjeessään Matias Alek- 
santeri Castrenille Snellman puhui kahdesta voimasta, jotka 
suomalaisen kansallisuusliikkeen tuli ottaa huomioon: yhtäältä 
korkea ruotsalainen aatelisto pitää hallussaan korkeita hallinnol- 
lisia virkoja ja on kiinnostunut vain säätyetuoikeuksiensa säilyt- 
ämisestä ja ruotsalaisten kulttuuri- ja kielihegemoniasta, toi- 
saalta tsarismilla oli hallussaan korkein poliittinen valta. Näiden 
voimien edut eivät kaikessa käyneet yksiin, ja Snellman kirjoit- 
ti: ”Nyt meidän onnemme onnettomuudessa on, että Suomen 
kansan kansallista tietoisuutta painaa etusijassa toinen mahti 
kuin se, joka sitoo sen valtiollista itsenäisyyttä. Jos nämä kaksi 
sen sijaan olisivat yhtenä, niin sittenkään ei olisi mitään muuta 
valittavana kuin menettää tai voittaa, se on uskaltaa. Mutta vie- 
raalla sivistyksellä on toinen alkuperä, ja sen vastustaminen on 
ilmeisesti kirjallisuuden yksinomainen asia!” 

Saima-lehden ensimmäisessä numerossa Snellman jo esitti 
poleemisen teesin, että suomalaisilla ei ollut omaa kansalliskir- 
jallisuutta — se oli luotava. Teesi herätti monissa hämminkiä, 

koska oli tullut tavaksi uskoa, että Kalevala, Runebergin ru- 
nous, Topeliuksen ja muiden kirjailijain tuotanto todistivat kan- 
salliskirjallisuuden kehityksestä. Tosin kirjallisuudessa oli val- 
lalla ruotsin kieli, mutta ei Snellman yksinomaan kieltä tarkoit- 
tanut. Yhtä tärkeä hänelle oli kirjallisuuden yhteiskunnallinen 
suunta, se miten se kuvasti suomalaista todellisuutta, suomalai- 
sen yhteiskunnan elämää, missä perspektiivi se tämän näki. 

Kriitikko Snellmanin keskeisiä tehtäviä oli teoreettisen poh- 
jan vieminen siltä kirjallisuudelta, joka kuvasi patriarkaalisen 
talonpojiston elämää ihanteellisena liikkumattomuudessaan. 
Patriarkaalisuuden ihannointi kääntyi historiallisen edistyksen 
kieltämiseksi. Eräät konservatiivisesti asennoituneet kirjailijat 
(esimerkiksi A. Laurell, joka oli Snellmanin vastustajia) halusi- 
vat ”luonnollista kehitystä” tarkoittaen tällä kuitenkin patriar- 
kaalisen tilan ja feodaalirakenteen pitkittämistä. Koko porvaril- 
linen kehityskausi alkaen eurooppalaisesta valistuksesta ja 
Ranskan vallankumouksesta vaikutti tältä kannalta luonnonvas- 
taiselta. Vastaavaa suomalaisen elämän kuvaamista toivottiin 
myös kirjallisuudelta. 

Kriitikko Snellmanin tärkeä saavutus oli ajattelun syventynyt 
historismi, historiallinen suhtautuminen yhteiskuntakehityk- 
seen ja kirjallisuuden kehitykseen. Patriarkaalista liikkumatto- 
muutta ihannoivaa kirjallisuutta Snellman piti valheellisena ni- 
menomaan siksi, että se perustui edistyksen kieltämiseen. ”Ta- 
loustieteen tutkija, joka intoilisi kauppaa ja teollisuutta vastaan, 
koska ne luovat uusia tarpeita, ja ylistäisi semmoista paimenelä- 
mää ihmisen onnellisimmaksi olotilaksi, pidettäisiin järjettömä- 
nä.” 

Hegelin mukaan Snellman ymmärsi historian idealistisesti, 
maailmanhengen automaattisen kehityksen seuraukseksi. Mutta 
yhteiskuntahistorian hän silti ymmärsi edistyväksi ja dynaami- 
seksi prosessiksi, aikansa eläneiden yhteiskuntamuotojen jatku- 
vaksi syrjäyttämiseksi uusien muotojen tieltä, ja juuri tätä ”his- 
torian työtä” piti taiteen Snellmanin mielestä kuvastaa. Artikke- 
lissaan Runebergin Kuningas Fjalarista Snellman vuonna 1844 
kosketteli tärkeitä yleisesteetti ongelmia, ja hänen pohdiske- 
lujensa paatos on siinä, että taiteilijan kuuluu ajatella historial- 
lisperäisesti, hänellä pitää olla historian taju kuvatessaan niin 
menneisyyttä kuin nykyaikaakin. Pelkkä ”luonnon jäljittely” ei 

riitä, taiteilijan tulee tavoittaa ”sen henki”, toisin sanoen ymmär- 
tää kuvaamansa todellisuuden tarkoitus, nähdä se kehittyvänä, 
olennaisissa ilmiöissään. Todettakoon, että Snellman käyttää 
mainitussa artikkelissa varsin kuvaannollisesti käsitettä ”sopeu- 
tuminen todellisuuteen”. Sopeutumisesta ja tyytymisestä Rune- 
bergkin oli puhunut mutta toisessa mielessä. Harmonisen ihan- 
teen, vastakohtien sopusointuisen sopeuttamisen konkretisoitu- 
mia olivat hänelle elävässä elämässä patriarkaaliset suhteet, kun 
taas niitä todellisuuden puolia, jotka eivät sopineet hänen ihan- 
eeseensa, hän piti epäolennaisina, ikään kuin ”olemattomina” 
aiteelle. Snellman sitä vastoin lähti siitä, että ainoa järkevä asia 
odellisuudessa oli sen kehitys. Niin muodoin olennaista todelli- 
suudessa oli kaikki se, mikä edisti kehitystä, patriarkaalisen jäl- 
keenjääneisyyden ja feodaalisen maailmanjärjestyksen voitta- 
mista. Feodalisminvastaiset virtaukset feodaaliyhteiskunnassa 
ja se seikka, että Euroopassa oli useita maita, joissa feodalismi 
oli jo kukistettu mutta jotka eivät nekään olleet välttäneet uusia 
sosiaalisia ristiriitoja, olivat Snellmanille yhtä todellisia ja objek- 
iivisesti olemassa olevia (myös taiteelle) kuin patriarkaalinen 
elämänmuoto Suomessa. Tässä mielessä Snellman kirjoittikin, 
että Runeberg ei halunnut ”tyytyä todellisuuteen”, aikakauden 
edistyksellisiin virtauksiin. 

Edellä mainitussa artikkelissaan Snellman kosketteli euroop- 
palaista romantiikkaa kokonaisuudessaan. Muodostuneen perin- 
teen mukaan - johon Hegelkin pitäytyi - Snellman nimitti ro- 
manttiseksi kaikkea antiikin jälkeistä taidetta. Romanttisen 
maailmankatsomuksen alkulähteitä hän löysi jo varhaiskeski- 
ajasta, kun kansoilla kehittyi nykyhetkeen kohdistuvaa tyyty- 
mättömyyttä ilmentävä runous. Romanttisen maailmanaisti- 
muksen poikkeuksellisena piirteenä Snellman piti sitä, että ole- 
massa olevan todellisuuden vastakohdaksi asetettiin kuviteltu 
todellisuus, joka oli olemassa ainoastaan subjektiivisena pyrki- 
myksenä ihanteeseen. Snellman korosti tällöin, että todellinen 
keskiaika oli kaikkea muuta kuin romanttinen ja että puolueet- 
toman historiantutkijan on mahdotonta löytää menneisyydestä 
sitä jalon ritarihengen ihannekautta, jota runoilijat olivat niin 
usein ylistäneet. 

Snellman otaksui, että uudella ajalla romanttisen maailman- 
katsomuksen ja romanttisen kirjallisuuden elpyminen johtui en- 

nen kaikkea sen ajan poliittisista ja yhteiskunnallisista mullis- 
tuksista, jotka vaikuttivat syvällisesti koko henkiseen elämään. 
Mutta Suomea nämä mullistukset eivät koskeneet, se oli jäänyt 
syrjään Euroopan kansojen myrskyisästä poliittisesta elämästä. 
Snellmanin mukaan suomalaisten harrastukset rajoittuivat vielä 
pääasiallisesti perheen ja suppean yhteisön piiriin ulottumatta 
politiikkaan. Tämä löi leimansa myös suomalaiseen kirjallisuu- 
teen. 

Niin muodoin Snellman piti suomalaisen kirjallisuuden patri- 
arkaalista ja idyllistä virtausta suomalaisen elämän takapajui- 
suuden erityistuotteena. Se ilmensi kansallisten pyrkimysten 
kypsymättömyyttä ja rajoittuneisuutta. Kun eräät Snellmanin 
vastustajat ihastelivat suomalaisen kirjallisuuden idyllistä suun- 
tausta pitäen sitä melkeinpä etuna muuhun kirjallisuuteen näh- 
den, niin Snellman ei lainkaan pitänyt idylliä korkeana runou- 
den lajina, varsinkaan uudella aikakaudella yhteiskuntaelämän 
mutkistuessa. Snellmanin mukaan nykyaika kaipasi eniten dra- 
maattista runoutta. Hän oli sitä mieltä, että kirjallisuuden ja tai- 
teen kukoistuskaudet liittyvät tavallisesti joukkojen yhteiskun- 
nallisen tietoisuuden nousuun varsinkin sen murrosvaiheissa. 
Suuret kansallisrunoilijat olivat Snellmanin mukaan kansan aja- 
tusten airuita. Hän kirjoitti, että ”neroja ei voi synnyttää hovin 
suosio; ne muodostuvat, kuten historia lukuisin esimerkein 
osoittaa, kansan, aikakauden yhteisten henkisten liikkeiden il- 
mauksiksi.”25 Nerokas runoilija ilmentää s mikä jo kansan 
tietoisuudessa kypsyy, vaikkakin vielä hämärästi. 

Mutta ymmärtäen, että suomalaisen kirjallisuuden heikkous 
johtui suomalaisen yhteiskunnan alikehittyneisyydestä, Snell- 
man oli kaukana siitä, että olisi pitänyt sitä jonkinlaisena fatalis- 
tisena, yksipuolisen passiivisena kirjallisuuden riippuvuutena 
todellisuudesta. Tuollainen näkemys oli ominainen nimen- 
omaan Snellmanin vastustajille ja sitä hän arvosteli. Jotkut yrit- 
tivät puolustella patriarkaalis-idyllistä luonnetta kirjallisuudessa 
sillä, että kirjallisuus ei voinut kuvastaa edistyksellisempiä tuu- 
lahduksia, koska niitä ei suomalaisessa todellisuudessa itses- 
sään ollut ja koska yhteiskunta ei tuntenut niihin minkäänlaista 
tarvettakaan. Lisäksi valitellen ”vuosisadan pessimismiä” ja ”ta- 
pojen turmelusta” Snellmanin vastustajat julistivat taiteen ta- 
voitteeksi todellisuuden ”valoisien puolten” ylistämisen. Tällä 

he tarkoittivat taaskin patriarkaalisuuden idyllistä ihastelua. 
Kun Topelius artikkelissaan Miksi aikamme on iloton? vuonna 
1845 valitteli alakuloisena luokkaristiriitojen kärjistymistä Eu- 
roopan maissa, Snellman vastasi artikkelilla, jonka poleeminen 
kärki oli ilmaistu jo otsikossa Aikamme ilo. Snellman todisti, et- 
tä valittelemalla ”ilotonta aikaa” tavallisesti puolustellaan toi- 
mettomuutta ja haluttomuutta myötävaikuttaa edistykseen. 
Mutta missä on toimintaa, siellä on iloakin. ”Niinpä on varmaa, 
että ylemmissä yhteiskuntaluokissa, joita vauraus ja ennakko- 
luulot eksyttävät toimettomaan elämään, harvoin löytyy mitään 
todellista iloa, ja enimmät valitukset, ettei ole hauskaa, kuullaan 
juuri niiden keskuudessa, jotka eniten huvittelevat. Sillä, joka 
tekee työtä, on tosin sitävastoin surua ja huolta, mutta hän ei 
joudu milloinkaan kokemaan ikävystymistä, jollei joskus sun- 
nuntaisin, kun ei jaksa lukea virsikirjaa eikä nukkua. Työ ja ilo 
merkitsevät siis samaa - jollei työ ole orjan työtä, vaan työnteki- 
jä on vapaa mies.” Yleiseurooppalaisessa mitassa Snellman pi- 
ti aikakautta iloisena ja toiveikkaana siksi, että kansat olivat he- 
räämässä historialliseen toimintaan. Maailmanhistoria tuskin voi 
osoittaa mitään toista aikakautta, jolloin olisi tapahtunut enem- 
män kumouksia valtiollisessa elämässä, tieteessä, teollisuudes- 
sa, ajatus- ja elämäntavoissa, hän kirjoitti. ”Se, joka tahtoo väit- 
tää, etteivät nämä kumoukset ole johtaneet ihmiskuntaa eteen- 
päin henkiseen vapauteen ja jalostumiseen, tunnustaa vain 
oman sokeutensa ja puutteellisen tai väärän sivistyksensä. Kan- 
sojen pyrkimys paremman valtiomuodon, omantunnonvapau- 
den, sananvallan, kansalaisoikeuksien tasavertaisuuden aikaan- 
saamiseen, sanalla sanoen pyrkimys vapaan kehitystilaisuuden 
hankkimiseen kaikkia ihmisten henkisiä voimia varten, tämä 
elämä todistaa yhtä voimakkaasti nykyisen ajan iloista rohkeut- 
ta ja elävää harrastusta... Jos "meidän aikamme” erityisesti mei- 
dän maassamme on osoittautunut erittäin köyhäksi ilosta, niin 
tämä johtuu samasta syystä, nimittäin siitä, ettei ajan henki ole 
kyennyt täällä vielä virittämään ihmisten mieliä iloiseen toimin- 
taan... Kaikkien vähimmin tulee moittia aikaa siitä, että eräistä 
sen lapsista puuttuu sen henkeä, sillä tätä henkeä eivät saa ne, 
jotka nukkuvat, vaan ne, jotka valvovat ja tekevät työtä. Valitet- 
tavasti täällä useissa suhteissa nukutaan.”?7 

Snellman, joka kehitti Saiman palstoilla kiihkeän taistelun 

”tuudittavaa valhetta” vastaan, taistelun suomalaisen kirjalli- 
suuden ja journalistiikan kriittisen suunnan puolesta, toisti sit- 
keästi, että kirjailija ei saanut tuudittaa yhteiskuntaa uneen, 
vaan hänen velvollisuutensa oli herättää se. Hän ei saanut pyrkiä 
miellyttämään takapajuisen lukijakunnan makuja, sillä epäsuo- 
tuisimmissakaan oloissa mikään ei vapauttanut kirjailijaa hänen 
suoranaisesta velvollisuudestaan valistaa kansakuntaa. Runoili- 
jan paikka oli avoimella torilla. Hänen laulunsa tuli säteillä va- 
loa, joka kiinnitti puoleensa kansakunnan katseet ja kutsui sitä 
yleviin ajatuksiin ja tekoihin. ”Kukaan ei pysty paremmin kas- 
vattamaan kansakuntaansa ja aikaansa kuin runoilija”, Snell- 
man kirjoitti.?* 

Kriitikko Snellman joutui taistelemaan takapajuista, mutta 
tuolloin varsin yleistä käsitystä vastaan, että ylevälle runoudelle 
ei yleensäkään kuulunut yhteiskunnallinen kiinnostus tai yh- 
teys aikakauden poliittisiin liikkeisiin. Monet käyttivät siihen ai- 
kaan Suomessa sanaa ”politiikka” yleensä kielteisessä merki- 
tyksessä. Esimerkiksi Runeberg sanoi: ”Olen koko elämäni ajan 
tahtonut pysyä niin etäällä politiikasta kuin mahdollista.” To- 
pelius määritteli suomalaisen journalistiikan toivottavan suun- 
nan: ”Politiikasta ja puolueriidoista me saatamme luopua; mitä 
niistä kuulemme maailman toisilta seuduilta, se ei ole omaansa 
tekemään meitä halukkaiksi etsimään kirjailullemme semmoisia 
aiheita.” 30 

Tästä poiketen Snellman avoimesti julisti, että jollei politiikal- 
la ymmärretä vähäpätöisiä ja pian ohimeneviä puolue-erimieli- 
syyksiä, vaan kokonaisten kansojen pyrkimystä itsenäisyyteen, 
vapauteen ja edistykseen, niin todella suuri taide on aina ollut 
sidottu sellaiseen politiikkaan. ”On koetettu monin pätevin pe- 
rustein todistella, että valtiollinen runous ei voi kohota sellai- 
seen jaloon kauneuteen, kuin taideteokselta vaaditaan, koska ru- 
noilija siinä kovin helposti joutuu puolueintohimojen valtaan. 
Sellaiset miehet, jotka lasketaan maansa edistysmielisten jouk- 
koon, esim. Vischer Saksassa, ovat varoittaneet taidetta näin 
luopumasta korkeasta asemastaan, joka on kaikkien satunnai- 
suuksien yläpuolella. Mutta ei toki saa pitää samana puoluetais- 
teluita ja kokonaisen kansakunnan tai aikakauden valtiollisia 
pyrintöjä. Sillä muutenhan jouduttaisiin pitämään niin Home- 
roksen 'Iliasta’ kuin Shakespeare'in ja Schillerin monia murhe- 

näytelmiä, niin Tyrtaioksen kuin Körnerin lauluja runoelmina, 
joiden kauneutta sumentaa senaikuinen valtiollinen levotto- 
muus. Onhan toki myönnettävä, että hengen vapaus ja ihmisoi- 
keus, kansojen riippumattomuus ja kunnia, uhrautuvaisuus ih- 
miskunnan ja isänmaan hyväksi ovat arvokkaita aiheita runou- 
delle ja ne ovatkin olleet innoittamassa mitä ihanimpien runoel- 
mien luomiseen. ”3! 

Myös kaunokirjailijana Snellman kannatti osallistuvan kirjalli- 
suuden ja kirjailijan selkeän kansalaisasenteen linjaa. Hänen no- 
velleissaan ja kertomuksissaan on tavallisesti ilmeinen yhteis- 
kunnallinen tendenssi, kriittinen intonaatio, poleemisia poik- 
keamia suoranaisesta kerronnasta. Esimerkiksi kertomuksessa 
Vanki (1846) tarina torpparista, joka joutuu juridisesti oikeudet- 
tomaan asemaan koronkiskurin juonien edessä ja siksi köyhtyy, 
päättyy kertojan seuraavanlaiseen mietelmään: ”Heikki-paran 
täytyi vihdoin vakuuttautua siitä, että hän oli ollut väärässä us- 
kossa luullessaan, että laki ja korkeat viranomaiset olivat ole- 
massa, juuri auttaakseen köyhiä hädästä ja ahdistuksesta.”%? Ja 
edelleen kirjoittaja puhui kansan valistamisen välttämättömyy- 
destä. 

Myös Snellmanin kirjallisuushistorialliset mielipiteet ovat 
huomion arvoiset. Tälläkin alalla hän esitti useita uusia ajatuksia 
suomalaisiin edeltäjiinsä verrattuna. Koska Snellman ymmärsi 
yhteiskuntahistorian prosessiksi, eteneväksi liikkeeksi yhteis- 
kunnallisista muodoista toisiin, niin myös tätä ”historian työtä” 
kuvastava kirjallisuuskin oli prosessi ja sitäkin oli tutkittava 
liikkeessä ja kehityksessä. Kirjallisuuden kehittyessä muuttuvat 
sen sisältö, muodot ja lajit, jotakin kuolee pois ja jotakin syntyy 
sijaan — vastakkaisessa tapauksessa se ei vastaisi päätehtävään- 
sä: ilmentää kussakin historian vaiheessa ”aikakauden korkein- 
ta tietoisuutta”. 

Historismin periaatteen Snellman ulotti myös kansanrunou- 
teen, millä oli varsin ajankohtainen merkitys, sillä kansanru- 
noutta käytettiin usein nurinkurisesti tulkittuna kirjoitetun kir- 
jallisuuden ja sen edistyksellisten virtausten vastakohtana. Täl- 
löin yritettiin nojautua eräisiin Herderin ajatuksiin, jotka Suo- 
messa oli tunnettu jo 1700-luvun lopulta lähtien (Porthan oli 
kiinnostunut Herderistä, ja Franzén omisti tieteellisen tutkiel- 
man Herderin näkemyksille kansojen kehityksen niin sanotusta 

lapsuusvaiheesta). Myös Arwidsson vetosi Herderiin, ja Rune- 
bergille Herderin kansanrunokokoelmat olivat muuan tärkeä 
lähde hänen kääntäessään kansanrunoutta. 

Kuten tunnettua, Herder ranskalaisen klassisismin saksalaisia 
jäljittelijöitä ja heidän runousoppinsa metafyysisiä sovinnai- 
suuksia vastaan taistellessaan pyrki luomaan perusteellisesti uu- 
den käsityksen kansojen kulttuurista, ja hänen ponnistuksensa 
myötävaikuttivat melkoisessa määrin historiallisen kulttuurinä- 
kemyksen kehitykseen. Herder halusi saada kirjallisuuden lä- 
hemmäksi kansanelämää ja kansanrunoutta. Hän korosti jälkim- 
mäisen valtavan suurta merkitystä taiteen kehityksessä ja yritti 
esimerkiksi todistaa, että Shakespearen näytelmien perustana 
ovat kansanballadit. Kansanrunoudessa Herder arvosti tunteen 
naiiviutta ja luonollisuutta, jota metafyysisen järjen luomat 
säännöt eivät kammitsoineet. Mutta polemisoidessaan klassisis- 
tien rationalismia vastaan Herder esitti toisinaan myös kiistan- 
alaisia ajatuksia, jotka jättivät tilaa erilaisille tulkinnoille. Herde- 
riläinen ”luonnollisen tunteen” palvonta johti toisinaan ratio- 
naalisen aineksen halveksimiseen luovassa prosessissa. Herde- 
rillä tapaa sentyylisiä lausuntoja, että loogisen tietämyksen kehi- 
tys vaikuttaa kielteisesti taiteellisen mielikuvituksen voimaan. 

Tunteen ja järjen, taiteellisen mielikuvituksen ja loogisen ajat- 
telun, kansanrunouden ja kirjoitetun kirjallisuuden asettaminen 
toisilleen vastakohdaksi olivat ajatuksia, jotka ilmenivät äärim- 
mäisyyksinä eräillä ruotsalaisilla ja saksalaisilla romantikoilla. 
Ne saivat vastakaikua myös Suomessa ja niitä käytettiin usein 
taistelussa kirjallisuuden ja kritiikin edistyksellisiä virtauksia 
vastaan. Kalevalaa tarkasteltiin historian ulkopuolella olevana 
”luonnollisen runouden” esikuvana ja se selitettiin eräänlaiseksi 
kansanelämän substanssin kaiken käsittäväksi ilmaukseksi, jos- 
ta riitti kaikille aikakausille, nykyaika mukaan luettuna. Tosiasi- 
allisesti Kalevala (ja varsinainen kansanrunous) tulkittiin patri- 
arkaalisessa ja idyllisessä hengessä ja idyllisenä eepoksena se 
asetettiin vastakohdaksi sellaiselle kirjallisuudelle, joka kuvasti 
toisenlaista yhteiskuntakehityksen astetta ja toisenlaisia histori- 
allisia tendenssejä. Suomalaisen kirjallisuuden ikään kuin ole- 
tettiin pysyvän ainaisesti tuollaisella ”luonnollisella” asteella ja 
pysyttelevän loitolla uusista aatteista, jotka muka turmiollisesti 
kuvastuivat muun kirjallisuuden kehityksessä. Saatiin kuulla 

kaihomielisiä valituksia siitä, että patriarkaalisten suhteiden tu- 
houtuessa myös kansanrunous häviää lopullisesti ja että sivili- 
saation edistyminen ei suosi taidetta. 

Tällaisia näkemyksiä vastustaen Snellman jälleen nojautui 
historismin periaatteeseen. Sen kannalta kalevalaiset muinaisru- 
not ovat tietyn historiankauden luomus, kauden jota Snellman 
nimitti pakanalliseksi. Runoissa kuvastui kansan tietoisuus sel- 
laisena kuin se oli nimenomaan niinä muinaisina aikoina, eikä 
siis Kalevalaa — niin suuri ja merkittävä kuin se uuden kansal- 
liskirjallisuuden kehitykselle olikin — saanut tarkastella jonkin- 
laisena kokoelmana valmiita vastauksia kaikkiin kysymyksiin, 
joita kansan eteen kohoaa uusina aikakausina ja joita kansallis- 
kirjallisuuden velvollisuus on pohtia. Snellman kirjoitti, että 
muinaisrunous ”ilmaisee menneitten sukupolvien eikä nykyisen 
elävän kansakunnan hengen laatua”. Eikä muinaisrunouden 
historiallista elämää voinut keinotekoisesti pidentää. Vaikka ka- 
levalaista runoutta kuinka hellittäisiin ja siitä tehtäisiin propa- 
gandaa, ”vanhan ajan kansanrunoilijoita ei siten saada synty- 
mään”,34 

Tämä ei kuitenkaan Snellmanin kannalta katsottuna vielä 
merkinnyt sitä, että muinaislauluperinteen sammuessa kansan- 
runous yleensäkin ehtyy. Uusina aikakausina ilmaantuu sen uu- 
sia muotoja. Tosin Snellman oli tietoinen siitä, että on olemassa 
sellaisiakin historiallisia edellytyksiä, jotka eivät juuri suosi kan- 
sanrunouden kukoistusta, ja hän puhui kansojen historian ”epä- 
runollisista aikakausista”. Siltikään hän ei voinut sopeutua aja- 
tukseen, että sivilisaation edistys tuhoaisi taiteen. Jo entisinä ai- 
koina oli käynyt niin, että uutta vaihetta inhimillisen kulttuurin 
historiassa merkinnyt uusi kausi osoittautui uudeksi vaiheeksi 
myös kansanrunouden kehityksessä. Snellman viittasi tällöin 
germaanisiin kansoihin, joilla oli sekä ”pakanallinen” että ”kris- 
tillinen” kansanrunous. Jälkimmäiseen hän luki kuuluviksi kes- 
kiajan kansankirjat, ritarilyriikan, sehwankit jne. 

Mutta kansantaiteen ehtymättömyyttä koskevan väitteen vah- 
vistamiseksi ei riittänyt vedota keskiajan kansanrunouteen. 
Snellmanin oli löydettävä esimerkkejä uudelta porvarilliselta ai- 
kakaudelta, sillä juuri porvarillista sivilisaatiotahan ennen kaik- 
kea tarkoittivat hänen vastustajansa puhuessaan edistyksen tu- 
hoisasta vaikutuksesta taiteeseen. Sitä merkittävämpää onkin, 

että etsiessään uuden kansanrunouden versoja, joissa kuvastuisi 
kansan tietoisuus kapitalismin aikakaudella, Snellman kiinnitti 
huomiota työtätekevien joukkojen runouteen, esimerkiksi char- 
tistirunouteen Englannissa. Työväenliikkeen chartistirunoilijain 
tuotannossa hän oli taipuvainen näkemään paitsi kansanrunou- 
den perinteiden uuden muodon ja jatkon, myös oireen kirjalli- 
sen kehityksen laajemmasta ja historiallisesti luonnollisesta 
suuntauksesta uudella ajalla. Tämän suunnan omaleimaisuus oli 
Snellmanin mukaan siinä, että se liittyi yhteiskunnallisesti työ- 
läisjoukkoihin, niiden jokapäiväiseen elämään, tarpeisiin ja pyr- 
kimyksiin. Vastustaen niitä, jotka suhtautuivat chartistirunou- 
teen halveksivasti eivätkä pitäneet sitä taiteena, Snellman hie- 
man tuohduksissaan kysyi: ”Ja miksi olisikaan työläisen rohkea 
taistelu sitä hätää ja sortoa vastaan, johon nykyinen yhteiskun- 
nallinen olotila hänet vaivuttaa, arvottomampi runollinen aihe 
kuin tasavaltalaismielisen ylimyksen taistelu hirmuvaltaa vas- 
taan?”35 

Pohdiskellessaan historiaa ja Euroopan silloista elämää Snell- 
man tuli siihen tulokseen, että kulttuurikehityksen vaiheet ovat 
tietyllä tavalla sidoksissa yhteiskuntaluokkien historialliseen 
tehtävään. Mielenkiintoinen on tässä suhteessa Snellmanin pole- 
miikki A. Laurellin kanssa. Tämä oli yliopiston teologi, josta ai- 
kalaiset ivallisesti sanoivat, että tuhlattuaan ensin kymmenen 
vuotta Hegelin filosofian tutkimiseen hän sitten kymmenen 
vuotta opetteli elämään ilman sitä vakuututtuaan sen kapinalli- 
suudesta. Kiistäen Laurellin väitteen Euroopan porvarillisen ke- 
hityksen aikakauden ”historianvastaisuudesta” Snellman kir- 
joitti, että hänen vastustajansa ei kertakaikkisesti ollut ymmär- 
tänyt uuden historian suuntaa. Hänelle oli johtavana säätynä 
edelleenkin aatelisto, ja samalla häneltä jäi huomaamatta koko- 
nainen yhteiskuntaluokka, nimittäin porvaristo. Snellmanin mu- 
kaan porvaristolle kuului toistaiseksi pääosa Euroopan edistyk- 
sellisten kansojen poliittisessa, taloudellisessa ja kulttuurielä- 
mässä. ”Mutta tämän luokan takana kasvaa jo uusi luokka, työ- 
väestön, ihmisten suuren joukon edustajat sekä kirjallisuudessa 
että kaikilla yhteiskunnallisen kehityksen aloilla. Nykyaikainen 
sivistys siirtyy kolmanteen vaiheeseen; tekijä ei vielä tahdo tun- 
nustaa muita kuin ensimmäisen edustajia, salonkien asukkaita, 
korkea-aatelisia, arvonimellä varustettuja ja näiden suosimia kir- 

jailijoita. Meidän ei näet sovi epäillä, että hän ei tunne molem- 
piin toisiin kuuluvia”, Snellman vastasi Laurellille.36 

Kuten näemme, kansojen yhteiskunnallisen ja kulttuurikehi- 
tyksen ”kolmannen vaiheen” Snellman liitti työväenluokan as- 
tumiseen historian näyttämölle ja Euroopan työväenliikkeen ke- 
hitykseen. Snellmanille se oli merkitykseltään yleismaailmalli- 
nen tosiasia, ja hän kiisti käsityksen, että chartismin merkitys 
olisi muka rajoittunut vain Englantiin. Sukulaisliikkeitä oli 
muissakin Euroopan maissa ja Amerikassa, hän mainitsi. 

Porvarillisen yhteiskunnan luokka-antagonismin syvällinen ja 
monipuolinen ymmärtäminen ei kuitenkaan ollut Snellmanille 
ominaista. Hän oli kyllin järkevä ajattelija tiedostaakseen, että 
porvarillisen yhteiskunnan puitteissa ei minkäänlainen työväen 
aseman perusteellinen muutos, minkäänlainen todellinen yh- 
teiskunnallinen tasavertaisuus ole mahdollinen. Snellman pilk- 
kasi niitä pikkuporvarillisia ideologeja, jotka yksityisomistuk- 
sen ja kilpailun vapauden periaatetta hylkäämättä kuitenkin an- 
tautuivat tasoittaviin yhteiskunnallisiin utopioihin. Hyväksyes- 
sään kapitalistisen tuotantotavan mutta kauhistuessaan sen seu- 
rauksia he Snellmanin mukaan ”ovat samassa asemassa kuin 
henkienmanaaja, joka on loihtinut esiin manalan kauheat mah- 
dit, mutta on unohtanut taidon taas vapautua niiden kiusallises- 
ta seurasta”.37 Mutta ajatusta kapitalistisen rakenteen perustan 
tuhoamisesta ei Snellman itsekään voinut hyväksyä. Hänen poh- 
diskeluissaan oli kysymys vain siitä, miten työläisten asemaa 
voitaisiin helpottaa porvarillisen yhteiskunnan puitteissa ja luo- 
da jonkinlainen yhteiskunnallinen ”tasapaino”. Luottamatta 
yrittäjien filantrooppisiin tunteisiin hän uskoi, että työläisten tu- 
li organisoidusti painostaa näitä. Voidaan sanoa, että Snellman 
1840-luvulla tunsi myötätuntoa Euroopan työväenliikettä koh- 
taan vain siinä määrin kuin hän piti sitä työläisjoukkojen rau- 
hallisena valistustoimintana, niiden verettömänä taisteluna po- 
liittisten ja taloudellisten oikeuksien puolesta. Jatkossa, varsin- 
kin Pariisin kommuunin jälkeen, Snellmanin suhde työväenliik- 
keeseen kehittyi vihamieliseksi. 

Mutta 1840-luvulla Snellmanin usko kansanliikkeiden histori- 
alliseen oikeutukseen hedelmöitti hänen kirjallisuuskriittistä 
ajatteluaan ja salli hänen paremmin kuin kenenkään muun sen 
ajan Suomessa terävän tarkkanäköisesti tavoittaa historiallisen 

kehityksen yleisnäkymät. Historia oli Snellmanille ennen kaik- 
kea kansanjoukkojen eikä kuninkaiden ja sotapäällikköjen his- 
toriaa. Tällainen suhtautuminen historiaan ilmeni myös hänen 
kirjallisuushistoriallisissa ajatuksissaan. Kirjallisuuden kehitys 
ja muutokset siinä johtuivat muutoksista yhteiskunnan sosiaali- 
sessa ja poliittisessa rakenteessa. ”Kaikkien kansojen kirjalii- 
suudessa on opettava näky, kun saa huomata, miten sillä sivis- 
tysasteella, joka ilmenee kunkin ajan yhteiskuntahistoriassa, 
vieläpä itse valtiomuodollakin on vastineensa myös kansallis- 
kirjallisuudessa ja sen muodoissa”, Snellman kirjoitti. Selvim- 
min se näkyi Snellmanin mukaan Ranskan esimerkistä. Verrat- 
tuna siihen, mitä ennen Snellmania oli Suomessa kirjoitettu 
Ranskan kirjallisuudesta ja varsinkin klassisismin ja valistuksen 
ajasta sekä romantiikasta, hänen arvioissaan samoista asioista 
on harvinaisen suurta syvällisyyttä ja objektiivisuutta. Snellman 
oli voittanut sen klassisismiin kohdistuvan romanttisen kritiikin 
yksipuolisuuden, joka oli ominaista esimerkiksi Arwidssonille, 
joka oli taipuvainen lukemaan koko klassisismin ”hovikirjalli- 
suuteen” kuuluvaksi. Tällöin Arwidsson ei erottanut erilleen va- 
listuksen ajan kirjallisuutta, kun taas Snellman veti historialli- 
sen rajan 1600-luvun kirjallisuuden ja 1700-luvun valistuksen vä- 
lille osoittaen kummankin aikakauden historiallisen erityislaa- 
dun. Snellman korosti, että varhainen itsevaltius oli historialli- 
sesti edistyksellistä ja merkitsi feodaaliajan hajanaisuuden voit- 
tamista Ranskassa. Toisin kuin Saksa Ranska muuttui varhain 
keskitetyksi valtioksi, mikä edisti Ranskan kansakunnan muo- 
dostumista. Se seikka, että ranskalaisen klassisismin huomatta- 
vimpien kirjailijoiden tuotannossa 1600-luvulla vahvistui voi- 
makkaan keskusvallan ajatus, ei vielä edellytä, että tätä kirjalli- 
suutta voisi pitää pelkkänä hovikirjallisuutena. ”Kuinka on tästä 
hovikirjallisuudesta voinut syntyä 18. vuosisadan suureen huu- 
toon tullut filosofia ja kirjallisuus, joka niin suunnattoman voi- 
makkaasti viehätti ja järkytti, ei hoveja ja salonkeja, vaan kanso- 
ja?” Snellman kysyi? 

Snellman totesi, että valistus puolestaan oli itsevaltiuden rap- 
piokauden aatteellis-kirjallinen suunta. Syventymättä yksityis- 
kohtiin Snellman osoitti, että valistusajan ideologia johtui sa- 
moista historiallisista syistä, jotka johtivat Ranskan porvarilli- 
seen vallankumoukseen. Snellman tunnusti tietyn periytyvän 

yhteyden 1600-luvun rationalismin ja 1700-luvun valistusideolo- 
gian välillä, mutta korosti kuitenkin, että valistusideologia tähtä- 
si jo absoluuttista monarkiaa vastaan. Eikä tässä tapauksessa 
varsinkaan ollut syytä puhua valistusajan filosofian ja kirjalli- 
suuden ”hoviluonteisuudesta”. 

Snellmania lähempänä olivat ne kirjailijat, joiden tuotanto il- 
mensi edistyksellisiä yhteiskunnallisia pyrkimyksiä ja edisti 
taistelua feodaalista taantumusta vastaan. Hän arvosti paitsi va- 
listuskirjailijoita myös Bérangeria nimittäen tätä suureksi laulu- 
runoilijaksi. Vastakohdaksi niille saksalaisille romantikoille, jot- 
ka olivat viehättyneet keskiajan ihannointiin, Snellman asetti 
Nuoren Saksan ryhmän. 

Samaan aikaan Snellman suhtautui varsin kriittisesti sulkeu- 
tuneeseen ja itseriittoiseen estetismiin niin taiteessa kuin itse 
elämänkäsityksessä. Saksassa ollessaan hän joutui todistamaan 
Goethen ”olympolaisuuden” poroporvarillista ja kaunosieluista 
ihastelua. Snellman piti suuressa arvossa Goethen taiteellista 
neroutta, mutta hän hylkäsi poroporvarin pinnallisen ihailun. 
”Berliinissä puhutaan niin paljon sellaisesta kuin ’schöne See- 
len’, 'zartes Wesen’, että tämä kaikki alkaa ällöttää”, hän kirjoitti 
vuonna 1841. ”Siellä raivoaa nykyjään goetheanismi.” Goethea jäl- 
jitellen poroporvaritkin halusivat tulla ”olympolaisiksi”, viitata 
kintaalla tämän maailman asioille ja sulkeutua itseensä kehit- 
tääkseen harmonisesti omaa pientä minäänsä kreikkalaisen tai- 
teen tenhoisan koruttomuuden ja tyyneyden hengessä. ”Mutta 
tässä subtiilissa egoismissa ei olla johdonmukaisia”, Snellman 
kirjoitti. ”Ei tahdota omistaa tuota luuloteltua hyvää vain yksi- 
nään, jotta itse pysyttäisiin vapaana maailman levottomien py- 
rintöjen ulkopuolella, vaan pääasiaksi tehdään oman kauniin 
sielunsa, harmoonisen sivistyksensä levittäminen toisten nähtä- 
väksi. Ei etsitä sopusointua itsestä, jotta kohottaisiin maailman 
tuomion yläpuolelle, vaan vaaditaan tältä tunnustusta. Koko tä- 
mä maailmankatsomus, sellaisenakin kuin Goethe sitä opetti, on 
jo sinänsäkin tympäisevän itsekäs. Mutta se, josta kuitenkin hä- 
nen artistinen täydellisyytensä ja pakanallinen skepsiksensä 
osasi muodostaa nerokkaan taideteoksen, tulee jo inhoittavaksi 
irvikuvaksi Rahelissa ja Bettinassa, joissa uskonto on aineksena 
tässä itsekultauksessa.” 

Snellman kiinnitti huomiota slaavilaisten kansojen kulttuu- 

riin, ja tässäkin ilmeni hänen näkemystensä laajuus ja hänen tai- 
tonsa nähdä ilmiöt historiallisessa perspektiivissä. Snellmanille 
ei ollut olemassa ”vajaa-arvoisia” kansakuntia, hänelle oli vain 
sorrettuja ja siitä syystä historiallisessa kehityksessään jälkeen- 
jääneitä kansakuntia. Snellman suhtautui myötätuntoisesti slaa- 
vilaisten kansojen kansalliseen vapausliikkeeseen ja oli erityisen 
kiinnostunut niiden ponnistuksista omaleimaisen kansallisen 
kulttuurin kehittämiseksi. 1840-luvulla hän totesi useaan ker- 
taan tsekkien, serbien ja kroaattien kirjallisuuden saavutukset 
ja ilmoitti olevan ”melkein ehdottoman varmaa, että slaavilainen 
sivistys tulee, varsinkin kaunokirjallisuuden alalla, kerran nou- 
semaan sekä saksalaisen että romaanisen sivistyksen rinnalle, 
ehkäpä sitä korkeammallekin”.'' Tiedostaen kansainvälisten 
vaikutteiden merkityksen henkisen kulttuurin kehityksessä 
Snellman samalla uskoi, että jokainen kansa luo itse omat kult- 
tuuriarvonsa ja että jokaisen kansan kulttuuri on omaleimaista. 
”Böömi, musiikin rakkain tyyssija Euroopassa, on slaavilainen 
maa ja se, joka tuntee Venäjän rahvaan taipumuksen ja rakkau- 
den musiikkiin, ei varmaankaan lue böömiläisen soitannollista 
taipumusta saksalaisen sivistyksen ansioksi”, Snellman kirjoit- 
ti.42 

Hedelmällisintä aikaa Snellmanin kirjallisuuskriittisessä toi- 
minnassa oli 1840-luku, jolloin hän kirjoitti myös novellinsa ja 
kertomuksensa. Myöhemmin hän ei enää kirjoittanut kirjallisuu- 
den kysymyksistä niin usein, vaikka eräillä hänen myöhemmil- 
läkin kirjoituksillaan oli tärkeä merkitys, kuten esimerkiksi hä- 
nen osallistumisellaan esipuheen laatimiseen Aleksis Kiven 
Seitsemään veljekseen. 

Vuoden 1850 alussa Snellman totesi tarvitsevansa elävämpää 
henkistä ympäristöä ja muutti liian maaseutumaisesta Kuopios- 
ta Helsinkiin. Mutta Suomen pääkaupunki ei ottanut häntä vas- 
taan kovinkaan ystävällisesti. Snellman joutui jonkin aikaa ole- 
maan työttömänä ja hänen oli pakko perheensä elatukseksi ot- 
taa konttoristin paikka eräässä kauppaliikkeessä. Hän alkoi jopa 
suunnitella muuttoa Ruotsiin, missä hänelle tarjottiin yliopiston 
professuuria. Mutta silti hän ei jättänyt kotimaataan. 1850-luvun 
lopulla alkoi ilmetä oireita yhteiskunnallisen ilmapiirin muuttu- 
misesta Suomessa, ja hallitus mieli liberaalien kannatusta. 
Vuonna 1856 Snellman sai filosofian professorin viran Helsingin 

yliopistossa. Pian Suomen lähdettyä porvarillisten uudistusten 
tielle hän antautuikin miltei kokonaan poliittiseen ja hallinnolli- 
seen toimintaan. Vuonna 1863 Snellmanista tuli senaattori, hä- 
net nimitettiin valtiovaraintoimituskunnan päälliköksi, ja hän 
edisti uudistusten käytännöllistä toimeenpanoa. Samalla alkoi 
hänen poliittinen oppositioasenteensa hallitusta kohtaan lieven- 
tyä. Kun Snellman 1840-luvulla jopa innostuneena evästi nuoria 
maanmiehiään: ”Aika kulkee vasempaan suuntaan. Noudatta- 
kaa sen tähden sitä; sillä voidaan etukäteen päättää, että se vie 
eteenpäin”, niin vanhan Snellmanin puheissa ja kirjoituksissa 
kaikuivat yhä useammin vanhoillisen säilyttävät sävyt. Hänen 
oikeistolaistumistaan ei estänyt edes se seikka, että tuntiessaan 
taas kyllin vankan maaperän jalkojensa alla itsevaltius alkoi vai- 
nota liberaaleja, minkä vuoksi Snellmankin sai lähteä senaatista. 


Snellmanin erityinen aatteellinen kehitys ja hänen henkisen 
perintönsä moniarvoisuus olivat syynä siihen, että hänen nimen- 
sä ympärillä on varsinkin Suomen historian dramaattisina kau- 
sina taisteltu kiivaasti. Vanhoilliset ideologit ovat usein suhtau- 
tuneet historianvastaisesti hänen perintöönsä, vääristelleet sen 
yleistä merkitystä ja vaienneet hänen edistyksellisistä ajatuksis- 
taan tai poleemisesti ne hylänneet ja nostaneet etualalle hänen 
konservatiivisia lausuntojaan. Vielä vuonna 1905 Yrjö Mäkelin, 
suomalaisen työväenliikkeen johtajia, korosti, että taantumuk- 
sellinen porvaristo on pyrkinyt käyttämään Snellmanin arvoval- 
taisuutta kansanvastaisiin tarkoituksiin. Niinpä demokraattisen 
nousun kiihkeinä päivinä taantumuksellinen porvaristo taivutti 
Snellmanin nimellä sorretut massat ”järkevään maltillisuuteen”. 
”Mutta silloin kun kansa, Snellmanin aatteiden mukaisesti, vaati 
loukkaavia etuoikeuksia poistettaviksi, kieltäytyivät valtaan- 
päässeet tekemästä sitä”, Mäkelin jatkoi. ”Snellmanin mahti- 
fraasit, joiden jauhaminen ei vaadi uhrauksia, ovat heille kyllä 
kelvanneet kuin hunaja, mutta eivät hänen terveet opetuksensa 
siitä, mitä todella pitäisi tehdä, jotta vaaran hetkellä voitaisiin 
luoda luja, yksimielinen, oikeuksiansa puolustava kansa.” 


Vanhoilliset tulkitsivat Snellmanin kirjallisuuskriittiset ja es- 
teettiset näkemykset ”utilitaristisiksi” ja ”valheellisiksi”. Ne ky- 
kenivät muka vain harhauttamaan uuden ajan kirjailijoita.“ Tä- 
män vastahakoisuuden pääsyy oli Snellmanin monet artikkelit 

kyllästävä teesi kirjallisuuden yhteiskunnallisesta ja edistyksel- 
lisestä tehtävästä. 

Mutta juuri tämän teesin hedelmällinen kehittely historismin 
hengessä onkin kriitikko Snellmanin tärkeimpiä ansioita ja te- 
kee hänen perinnöstään nykyaikaisen. Hänen ajatuksensa, että 
taiteilijan tulee oppia tuntemaan todellisuus sen kehityksessä ja 
oman aikansa edistyksellisten aatteiden valossa; että kirjallisuus 
kokonaisuudessaan on historiallisen prosessin taiteellista heijas- 
tusta; että suuri taide on aina sidoksissa aikakauden tärkeimpiin 
tapahtumiin ja kansanliikkeisiin, kuvastaa kansan ajatuksia ja 
samalla valistaa sitä; kaikki tämä merkitsi huimaa harppausta 
eteenpäin kirjallisuuskritiikin ja estetiikan kehityksessä Suo- 
messa ja on säilyttänyt merkityksensä meidän päiviimme saak- 
ka. 

Snellmanin toiminnan paras osa tähtäsi tulevaisuuteen. Määri- 
tellessään journalistiikan ja itse asiassa koko kirjallisuuden teh- 
tävät Snellman aikanaan kirjoitti: ”Nykyisen hetken tapahtu- 
mat, nykyisyyden kehittyminen tulevaisuudeksi, ne aatteet, jot- 
ka nykyaikaa kuohuttavat, ohjaavat sitä nopeammin tai hitaam- 
min täyttämään tehtävänsä ja suomaan sijaa tulevalle ajalle — tä- 
mä on sanomalehtikirjallisuuden esineenä”. Tällaiset ajatukset 
ovat melko pitkäikäisiä. Kun ne kerran muodostuvat edistyksel- 
lisen yhteiskuntatietoisuuden osaksi, ne elävät pitempään kuin 
esittäjänsä, vaikka tämä olisikin ollut epäjohdonmukainen myö- 
hemmässä aatteellisessa kehityksessään. 

Ottamatta huomioon Snellmanin kirjallisuuskriittistä toimin- 
taa ja hänen syvälle käyvää vaikutustaan on mahdotonta ym- 
märtää suomalaisen kirjallisuuden kehitystä paitsi 1840-luvulla 
myöskään myöhempinä kausina. 


3. Fredrik Cygnaeus 


Fredrik Cygnaeus (1807-1881) oli runoilija, kriitikko ja estetiikan 
professori. Hän syntyi papin perheessä Hämeenlinnassa. Ennen 
kirjoittautumistaan vuonna 1823 Turun yliopistoon hän kävi 
muutaman vuoden koulua Pietarissa, missä hänen isänsä toimi 
luterilaisen hiippakunnan piispana. Näitä vuosia Cygnaeus sai 
kiittää venäjän kielen taidostaan. Hän pystyi sujuvasti lukemaan 
venäjän kieltä ja puhumaan sitä, mistä mainitaan muun muassa 
J. K. Grotin ja P. A. Pletnevin kirjeenvaihdossa. 


Cygnaeuksen ensimmäiset runokokeilut ovat peräisin 1820-lu- 
vun keskivaiheilta. Hänen runoissaan perinteelliset esi-isien 
ylistämisen ja kuvitellun menneisyyden sankarillistamisen ro- 
manttiset motiivit antoivat tilaa konkreettisemmille teemoille. 
Tämä ilmeni pyrkimyksenä ylistää todellisia historiallisia henki- 
löitä ja kansojen todellista vapaustaistelua. Kuten jo Viljo Tar- 
kiainen on todennut, vapaus ei ollut Cygnaeukselle pelkkä kau- 
nis sana, vaan hän uskoi koko sydämestään, että se on yhteis- 
kunnan ja ihmispersoonallisuuden normaalin kehityksen ehdo- 
ton edellytys.47 


Vuonna 1831 Cygnaeus kävi Tukholmassa ja jätti ruotsalaisille 
ystävilleen runojensa käsikirjoituksia. Niiden mukana oli kat- 
kelma ”sankarirunoelmasta”, jonka päähenkilönä oli Tadeusz 
Kosciuszko, huomattava tasavaltalainen ja 1700-luvun lopun 
puolalaisen vapautusliikkeen johtaja. Vuonna 1832, Cygnaeuk- 
sen jo poistuttua Ruotsista, hänen runonsa Kosciuszkos sàng till 
Örnen (Kosciuszkon laulu Kotkalle) julkaistiin taiteilijanimellä 
eräässä ruotsalaisessa almanakassa. Runoelma oli tietenkin syn- 
tynyt Puolan vuosien 1830-31 tapahtumien vaikutuksesta. Po- 
liittisen taantumuksen vallitessa osa Suomen ylioppilasnuorisoa 
tunsi myötätuntoa puolalaisten kapinaa kohtaan ja toisti Euroo- 

passa tuolloin suosittua iskulausetta: ”Eläköön Puola!” Cyg- 
naeus oli varustanut Laulunsa huomautuksella, joka sisälsi 
Kosciuszkon suppeat elämäkertatiedot ja jossa hän korosti, että 
ollen yhtäläisessä määrin suuri ja jalo sekä ihmisenä että kansa- 
laisena ja sotilaana hän käytti kaikkia näitä loistavia ominai- 
suuksiaan yhteen ainoaan tarkoitukseen - edistääkseen kansan- 
sa vapauttamista. Cygnaeus ylistää vapausaatetta romanttises- 
sa hymnissä nuorelle kotkalle, joka on käsitetty kapinallisen 
hengen vertauskuvaksi. Jo tämä Cygnaeuksen varhainen runo 
kuvasti hänelle (ja romantiikalle kokonaisuudessaankin) varsin 
luonteenomaista henkisen ja aineellisen, subjektiivisen minän ja 
objektiivisen ulkomaailman vastakkainasettelua. Vapaan hen- 
gen tuli heittää yltään ”maallisen tomun” kahleet, hylätä orja- 
maisen olemassaolon ”lait”. Tässä voi tavoittaa Cygnaeuksen 
vastalauseen pyhän allianssin politiikan johdosta, mutta samalla 
siinä ilmenee myös runoilijan romanttinen subjektivismi. 

1830-luvulla Cygnaeus esiintyi kirjallisuuskriitikkona. Hänen 
artikkelissaan Runebergin varhaisista runoelmista vuonna 1837 
korostettiin erityisesti runoilijan kiinnostusta kansanelämään. 
Cygnaeus kirjoitti, että Runebergin runoudelle ei mikään voinut 
olla liian alhaista ja halveksittua, vaan se kykeni löytämään hyl- 
jityissäkin kauneutta. Cygnaeuksen mukaan Runeberg vahvisti 
runoilijan oikeutta kuvata kaikkea, myös talonpoikien savupirt- 
tejä ja kerjäläisten rTyys) Samalla Cygnaeus pani merkille Ru- 
nebergin taipumuksen liian tyyneen elämänkatsomukseen. Cyg- 
naeuksella itsellään oli toisenlainen temperamentti, ja hän oli 
hieman hämmästynyt tuosta tyyneydestä ”meidän levottomuu- 
den järisyttämällä vuosisadallamme”. Hän kirjoitti, että Rune- 
bergin runoudesta ei voinut varmuudella sanoa, oliko runoilija 
jo kaiken kokenut ja voittanut tuon levottomuuden, vai eikö se 
vielä ollut koskettanut häntä. Hänen runoutensa tyyneys kuvasti 
silti Cygnaeuksen mukaan silloista suomalaista elämää ja suo- 
malaista kansanluonnetta. 

1840- ja 1850-luvulla Cygnaeuksen näkemys suomalaisesta 
kansanluonteesta muuttui, ja hän alkoi puhua kansanrunouden 
hengestä toisella tapaa. Tässä yhteydessä onkin mielenkiintoista 
todeta, että jo edellä mainitussa vuonna 1837 kirjoitetussa artik- 
kelissa hänen huomionsa kiinnittyi Lönnrotin havaintoon, että 
talonpoikaisrunoilijoiden monet teokset olivat suunnaltaan satii- 

risia. Cygnaeus käsitti tämän herkästi todisteeksi kansan tietoi- 
suudessa tapahtuneista muutoksista ja yhteiskuntakriittisen 
ajattelun kehittymisestä kansassa. Cygnaeus siteerasi Lönnrotin 
vertauskuvallista lausuntoa, että ”tyytymättömyyden henki, tä- 
mä koko maailman kiertänyt vaeltaja, on löytänyt tiensä myös 
vaatimattomiin suomalaisiin torppiin”.? Cygnaeuksen huomion 
kiinnittyminen tuollaisiin oireisiin johtui hänen omasta mielen- 
vireestään. Samassa kirjassa, jossa oli hänen artikkelinsa Rune- 
bergin runoelmista, ilmestyi myös hänen omia runojaan, ja joh- 
tavana teemana niissä oli sisäinen levottomuus, mielen hämmin- 
ki, tyytymättömyys ympäröivään todellisuuteen. Samalla Cyg- 
naeus ei ollut vapaa myöskään idealistisesta kaunosieluisuudes- 
ta, mistä Snellman häntä arvostelikin tunnetussa Ruotsista lä- 
hettämässään kirjeessä. 

Cygnaeuksen vapaudentahtoisia mielialoja voimisti hänen pit- 
kä ulkomaanmatkansa vuosina 1843-47. Sen virallisena tavoit- 
teena oli tutkia eurooppalaisia arkistoja ja kerätä asiakirjoja, jot- 
ka koskivat Suomen historiaa, sillä Cygnaeus toimi tuolloin yli- 
opistossa historian dosenttina. Nelisen vuotta hän vietti Saksas- 
sa, Ranskassa, Italiassa ja Sveitsissä ja tapasi monia kirjailijoita 
ja tiedemiehiä: ranskalaiset historiantutkijat Guizot'n, Mignet'n 
ja Michelet'n, George Sandin ja Lamartinen, Georg Herweghin 
ja Arnold Rugen. Roomassa Cygnaeus kävi tapaamassa myös 
siellä oleskelevaa Gogolia. Vallankumousta ennakoiva ilmapiiri 
vaikutti voimakkaasti Cygnaeukseen. Myöhemmin hän muisteli, 
että maissa, joissa hän oli käynyt, kansat eivät olleet juurikaan 
asennoituneet hengittämään orjuuden raskasta katkua, ja että 
matka oli tarjonnut hänelle tilaisuuden tutustua toisenlaiseen 
henkiseen elämään ja toisenasteiseen vapaudenjanoon kuin oli 
mahdollista silloisessa Suomessa.59 

Näinä vuosina Cygnaeus kirjoitti aktiivisesti ja lähetteli teok- 
siaan kotimaahan. Vuosina 1845—46 ilmestyivät kaksi hänen ru- 
nokokoelmaansa nimellä Ljus och skugga. Vandringsbilder (Va- 
loa ja varjoa. Vaelluskuvia). Niiden sisällöstä mainittakoon By- 
ronille, Hugolle ja Rugelle omistetut runot sekä laaja runoelma 
Främlingen pä egen strand (Muukalainen omalla rannalla). Ru- 
nossa Kejsarn (Keisari) Cygnaeus maksoi veronsa romanttiselle 
Napoleon-kultille. Napoleonin ylevä hahmo on siinä asetettu 
vastakohdaksi proosallisille ”pörssisankareille”. Napoleon oli 

väliaikaisesti rikkonut totutun maailmanjärjestyksen, leikitellyt 
keisareiden kruunuilla, syössyt hallitsijoita valtaistuimiltaan ja 
saattanut ojentaa tavalliselle paimenelle marsalkansauvan. Mut- 
ta loppujen lopuksi pääsi voitolle kaupustelijahenki, liikemiehet 
ansaitsivat voittoja jopa Napoleonin jälkimaineella muuttamalla 
meluisaksi markkinatoriksi hänen jäännöstensä siirtämisen uu- 
teen mausoleumiin. 

Cygnaeus suhtautui vihamielisesti Euroopan porvarilliseen to- 
dellisuuteen, mutta oli silti tietoinen ”luonnollisen tilan” idyllin 
harhakuvamaisuudesta ja ”villin vapauden” ihanteen kestämät- 
tömyydestä. Nämä romanttiset aiheet ovat keskeisellä sijalla ru- 
noelmassa Främlingen pä egen strand, jota Cygnaeus nimitti 
carbonariksi, sillä runon aiheella on yhteyttä Italian carbonari- 
liikkeen kanssa. Runoelman juoni sinänsä todisti, että Cygnaeus 
oli erittäin kiinnostunut Euroopan vapautusliikkeistä. Mutta ru- 
noelman taiteelliset ansiot eivät olleet kovin suuret, ja kritiikki 
otti sen innottomasti vastaan. Runoudessa ja myös kriittisissä 
artikkeleissa Cygnaeuksen tyyli oli varsin monisanaista ja kor- 
kealentoista kukkaiskieltä täynnä lukemattomia poikkeamia ai- 
heesta, monimutkaisia vertauksia, ja kaikki tämä vaikeutti nii- 
den lukemista. 

Suppean mutta seikkaperäisen arvostelun Ljus och skugga 
-kokoelman toisesta osasta julkaisi Snellman, joka totesi sen 
monet puutteet, mutta korosti samalla, että Cygnaeuksen ru- 
noissa ilmenee erittäin voimakkaana erityinen suuntaus. ”Runo- 
ja lämmittää kirjoittajan jalo myötämieli ihmiskunnan moraali- 
sia pyrkimyksiä kohtaan. Niissä ilmenee ajatuksia ja tunteita, 
jotka saavat uurastamaan tiettyjen yhteiskunnallisten intressien, 
esimerkiksi ajatuksen- ja sananvapauden, oikeudenmukaisuu- 
den ja isänmaan nimessä. Mutta mitä arvokkaampi on tämä si- 
sältö, sitä valitettavampaa on, että sitä esittäessään Cygnaeus — 
kuten hänen runoissaan liian usein käy — ei onnistukaan täydel- 
lisesti keskittymään, vaan hänen ilmaisutavastaan puuttuu tai- 
teellista viimeistelyä. ”5! 

Puhuessaan Cygnaeuksen tuotannon ”erityisestä suunnasta” 
Snellman tarkoitti sitä, että se yhteiskunnallisilta ja aatteellisilta 
pyrkimyksiltään erosi silloisen suomalaisen runouden patriar- 
kaalis-idyllisestä tendenssistä. Sitä korosti kirjeissään Cygnaeus 
itsekin. Häntä veti puoleensa osallistuva lyriikka, poliittinen ru- 

nous, mutta silloisissa Suomen oloissa hän uskoi sellaisen ru- 
nouden olevan mahdotonta. Vuonna 1846 Cygnaeus tunnusti 
kirjeessään veljelleen, että hänen aikansa saksalaisesta runou- 
desta häntä viehättivät eniten Georg Herweghin poliittiset ru- 
not. Mutta ”suomalainen voisi sellaista runolajia viljellä ainoas- 
taan säestettynä vasaran iskuilla Nertsinskin kaivosholveja vas- 
taan”, hän lisäsi.5? Saman ajatuksen Cygnaeus toisti kirjeessään 
Snellmanille todeten, että elämä pitkällisen poliittisen sorron 
vallitessa vaikuttaa ihmisyksilöön ja myös kirjailijaan.5? 

Yksilö epäsuotuisien yhteiskuntaolojen uhrina, ihmisen traa- 
ginen mahdottomuus pysyä vapaana yksilönä ja toteuttaa it- 
seään — nämä suomalaisessa kirjallisuudessa uudet ajatukset 
johtivat Cygnaeusta myös kriitikkona. Sellaiset ristiriidat kieh- 
toivat häntä kirjallisuudessa, kansanrunouden historiassa ja Ka- 
levalassa. 

Teoksessaan Det tragiska elementet i Kalevala (Kalevalan 
traagillinen aines) vuosina 1852-53 Cygnaeus ensimmäisenä tut- 
ki poleemisessa mielessä Kullervo-runoja. Kullervohan oli orja 
ja kostaja, jonka kohtalossa selvimmin ilmenivät yhteiskunnalli- 
sesti traagiset motiivit ja sosiaalisen protestin voima. Cygnaeuk- 
sen polemiikki tähtäsi silloisia Kalevalan ja suomalaisen kan- 
sanluonteen tulkintoja vastaan. Hän ei maininnut vastustajiensa 
nimiä, mutta oli selvää, että hän kiisti J. Tengströmin, I. E. Öh- 
manin ja osittain Topeliuksen lausunnot. Kalevalaa ja kansan- 
runoutta oli totuttu pitämään idyllisenä ja objektiivisena siinä 
mielessä, että niissä ei ollut subjektiivisesti protestoivaa ainesta. 
Esimerkiksi Tengström väitti vuonna 1836, että eeppiset runot 
olivat luonteeltaan idyllisiä tämän sanan alkuperäisessä merki- 
tyksessä.5t Samalla Kalevalan ja kansanrunouden idyllistä luon- 
netta koskevista väitteistä johdettiin myös kirjoitetun runouden 
idyllinen suunta ruotsinkieliset runoilijat mukaan luettuina. Ar- 
tikkelissaan Om det finska national-lynnet (Suomalaisesta kan- 
sanluonteesta) Öhman kirjoitti vuonna 1842: ”On merkille panta- 
vaa, että myös kaikilla huomattavilla suomalaisilla runoilijoilla, 
jotka ovat kirjoittaneet ruotsiksi ja jotka lisäksi ovat varsin vä- 
hän tunteneet suomalaisia lauluja, ovat täysin luonteenomaisina 
piirteinä ilmenneet verkkaisuus, luonnollinen koruttomuus, sy- 
vällisyys ja tietty idyllisyys.”55 

Kun ottaa huomioon tällaiset käsitykset suomalaisesta runou- 

desta (niin kansanrunoudesta kuin kirjoitetustakin), Kullervon 
jylhä kapinoitsijahahmo tuntui merkilliseltä poikkeukselta, jon- 
ka alkuperä oli tuntematon. Esimerkiksi Topelius kirjoitti ih- 
meissään, että Kullervo oli aivan yksinäinen hahmo suomalai- 
sessa runoudessa, ikään kuin hän ei olisi siinä kotonaan.5® Yrit- 
täen tulkita tätä kansanrunouden aihetta Topelius oli sitä mieltä, 
että Kullervon henkilössä ei olekaan ylistetty kapinoitsijaa, vaan 
päinvastoin siinä ilmenee moraalinen tuomio kapinallisuudelle. 
Moralisoinnin aineksia Kalevalan Kullervo-runoihin toi myös 
Lönnrot, joka asettaa Väinämöisen suuhun sanat, että syy Kul- 
lervon onnettomuuksiin oli hänen huonossa kasvatuksessaan. 

Kaikkea tätä Cygnaeus arvosteli teoksessaan päättävästi omis- 
taen yhden luvun erityisesti kansanrunouden ”kestämättömien 
teorioiden” ja tulkintojen käsittelylle. Noiden ”teorioiden” laati- 
jat pitivät Kalevalaa ja suomalaisten kansanrunoutta yksin- 
omaan eeppisenä ja ”objektiivisena”, Cygnaeus totesi. Samalla 
suomalaisilta kiellettiin paitsi dramaattinen myös lyyrinen ru- 
nous ja sen ”subjektiivisuus”, toisin sanoen yksilön henkilökoh- 
tainen, aktiivisen määrätietoinen suhtautuminen kuvattavaan 
maailmaan. Cygnaeuksen mukaan subjektiivisuus edellytti yksi- 
löllisen tietoisuuden kehittymistä, konfliktitilanteiden sallitta- 
vuutta yksilön ja ympäristön kesken, ihanteen ja todellisuuden 
välistä ristiriitaa. 

Jo kirjoitettuun runouteen soveltaen subjektiivisuus merkitsi 
Cygnaeuksen mukaan elämää koskevien pohdiskelujen, filosofi- 
sen ajattelun, refleksion ja siis todellisuuden arvion oikeuden- 
mukaisuutta ihanteen valossa. Tällaista subjektiivisuutta Cyg- 
naeus puolsi mielellään useissa artikkeleissaan. Vänrikki Stoo- 
lin tarinoita koskevassa artikkelissaan hän korosti, että uuden 
ajan kirjallisuutta ei voisi ajatellakaan ilman sellaista subjektiivi- 
suutta. Nykyaikaisen ihmisen tietoisuuteen ovat astumassa filo- 
sofian käsitykset äärettömyydestä ja myös rajattoman kehityk- 
sen aate, jonka valossa ihminen näkee elämän ja pohtii sitä. Ja 
kun kriitikot moittivat runoutta mietiskelystä ja subjektiivisuu- 
desta, he eivät tiedä mitä puhuvat, Cygnaeus kirjoitti. Hän viitta- 
si Shakespeareen ja tämän tuotannon syvälliseen filosofiseen si- 
sältöön, siihen että hänen henkilönsä nimenomaan pohtivat 
maailmaa ja ihmiselämää. ”Ilman syvällisiä ajatuksiaan Hamlet 
on surkea pelkuri tai ovela veijari”, Cygnaeus kirjoitti ja lisäsi 

valitellen, että silloisessa suomalaisessa kirjallisuudessa (hän 
tarkoitti varmaan myös Runebergia) ei tuotannon subjektiivista 
elementtiä ole riittävästi ymmärretty.57 

Subjektiivis-yksilöllisen maailmankatsomuksen lähteet Cyg- 
naeus löysi jo kansanrunoudesta. Tutkimuksessaan Det tragiska 
elementet i Kalevala hän oli sitä mieltä, että käsitys suomalais- 
ten runouden puhtaasti ”objektiivisesta” luonteesta ei vastannut 
niinkään kansanrunoutta kuin 1700-luvun ja 1800-luvun alun 
ruotsinkielisten kirjailijoiden kirjoitettua runoutta. Heistä Cyg- 
naeus mainitsi Jacob Fresen, Gustav Filip Creutzin ja Frans Mi- 
kael Franzenin ja ”muilla” tarkoitti varmasti myös Runebergia. 
Esimerkkinä ”subjektiivisesta” kansanrunoudesta Cygnaeus 
mainitsi loitsurunot, joissa hänen mukaansa ”subjektiivisuus oli 
äärimmillään”. Alkukantaisen magian muodossa niissä ilmeni 
halu vaikuttaa tapahtumiin, tietyllä tavalla suunnata niiden kul- 
kua. 

Cygnaeuksen teos Kalevalasta oli tähdätty niitä yrityksiä vas- 
taan, joilla kansanrunouteen ja kansanluonteeseen viittaamalla 
pyrittiin puolustelemaan patriarkaalis-idyllistä tendenssiä suo- 
malaisessa kirjallisuudessa. Suomalaisen talonpojan patriarkaa- 
lista verkkaisuutta ei pitänyt idealisoida, hänen passiivisuuttaan 
ja pitkämielisyyttään ei saanut korottaa normiksi, kansan nöy- 
ryydestä saattoi tulla loppu, se kykeni kiivastumaan sorretun 
asemansa takia — tämä oli Cygnaeuksen teoksen paatoksen pää- 
kohta. 

Kullervo-runoja Cygnaeus sanoi ”vallankumoukselliseksi il- 
miöksi”, koska ne kumosivat vanhoillisen käsityksen kansanru- 
noudesta ja kansan henkisestä olemuksesta. ”Mutta rehellisem- 
pää olisi joka tapauksessa tunnustaa, että suomalaisessa runou- 
dessa on jäänyt huomaamatta eräs ilmiö, jonka jo Olaus Magnus 
aikoinansa katsoi ihan varmasti kuuluvan suomalaiseen kansan- 
luonteeseen yleensä: se nimittäin, että mainittu luonne, vaikka 
tavallisesti onkin sanomattoman hidas ja hiljainen ja vaikea pan- 
na liikkeelle, paisuu kiivaammin yli äyräittensä kuin muiden 
kansojen, kun se vihdoin tepsivillä keinoilla on ärsytetty ja saatu 
hillittömästi kuohumaan.”58 

Hylättyään Kullervon henkilön ahtaan moralisoivat tulkinnat 
Cygnaeus nosti etualalle yksilön ja olosuhteiden välisen konflik- 
tin, yhteiskunnallisen selkkauksen. Cygnaeus kirjoitti Kuller- 

vosta: ”Luonto on luonut hänet sankarik i, mutta kohtalo alen- 
tanut hänet orjaksi. Hän on syntynyt, sisäisen kutsumuksensa 
mukaan, yrittämään toimia, jotka tarjoavat hänelle tilaisuuden 
vapaasti kehittää kaiken luontaisen jättiläisvoimansa; mutta hän 
syntyy samalla orjan ylen ahdistettuun ilmapiiriin, ja orjan alhai- 
nen pakkotyö muuttaa lujan sankaritahdon ansion anteeksianta- 


mattomaksi virheeksi.” 
Cygnaeuksen teos paljasti Kalevalan uudelta puolelta. Hänen 


romanttinen tulkintansa Kullervo-aiheesta ei vielä ollut täysin 
historiallisperäinen mutta kuitenkin sitä lähellä. Olennaista oli 
se, että ottamalla tämän aiheen esimerkiksi Cygnaeus pyrki voit- 
tamaan staattisen käsityksen kansanluonteesta sinänsä. Hänen 
pohdinnoissaan kansanluonne sisältyi jo tiettyihin yhteiskunta- 
suhteisiin. Cygnaeuksen tulkinta kiinnitti kirjailijoiden huo- 
mion Kullervo-runoihin ja vaikutti muun muassa Aleksis Kiven 
samannimiseen murhenäytelmään. 

Historiallisessa menneisyydessä Cygnaeusta kiinnostivat mur- 
rosvaiheet, jolloin yksilö joutui ikään kuin kahden aikakauden 
siirtymäkohtaan. Tästä johtuu, että hänen sankarinsa eivät pidä 
tärkeimpänä kaiken olemassa olevan perinteellistä vakiintunei- 
suutta, vaan päinvastoin epävakaisuutta, kun todellisuuden ääri- 
viivat ikään kuin himmenevät ja käyvät epämääräisiksi, kaikki 
on muuttumassa eikä yksilö tunne enää kiinteää maata jalkojen- 
sa alla. Tässä on olennainen ero Cygnaeuksen ja Runebergin his- 
toriankäsitysten välillä. Mutta Cygnaeus oli Topeliuksen tavoin 
vielä kaitselmuksellisen historiankäsityksen vanki. Cygnaeuk- 
sen näytelmissä historian murrosvaiheeseen joutuva yksilö ei 
kykene itsenäiseen toimintaan. Vaikka Cygnaeuksen sankarit 
haaveilevatkin aktiivisesta toiminnasta, niin loputtomat epäilyk- 
set ja ”hamletismi” ilman ulospääsyä estävät heitä toimimasta. 
Siksi Cygnaeus kuvitteli itse historiallisen edistyksen toteutumi- 
senkin vielä määrätietoisen inhimillisen aktiviteetin ulkopuolel- 
la olevaksi tulokseksi idealistisen ”ajan hengen” asteittaisesta 
automaattisesta kypsymisestä. Edistyksen itsestään liikkuva 
idea leijailee ikään kuin todellisen historian yläpuolella; tämän 
idean kannattajat itse ovat Cygnaeukselle ajan ja tapahtumien 
yläpuolella ja kykenemättömiä osallistumaan niihin. 

Tällainen siirtymäkauden ristiriitojen repimä kahdentunut 
luonne oli Cygnaeuksen kehittely-yritysten kohteena hänen ru- 

nonäytelmänsä Claes Flemings tider (Klaus Flemingin aika, 
1851) Daniel Hjortin henkilöhahmossa. Talonpoikien nuijasota 
ja Kaarle-herttuan taistelu kuningas Sigismundia ja tämän käs- 
kynhaltijaa Flemingiä vastaan Suomessa olivat Cygnaeukselle 
tapahtumia, joissa feodaaliyhteiskunnan vastakohdat ilmenivät 
dramaattisen kärjistyneinä. Näytelmässään Cygnaeus pyrki 
osoittamaan yhteiskunnallisten antagonismien syvyyden. Hänen 
kuvaamansa talonpojat vihaavat aatelismiehiä, feodaaliylimyk- 
set taas halveksivat talonpoikia ja myös kuningasta tämän ky- 
vyttömyyden tähden pitää kansa nöyryydessä. Toisaalta näytel- 
mässä tuntuu voimakkaana myös sovittava tendenssi. Kun kan- 
sannousun julmasti kukistanut Fleming kysyy talonpoika 
Bengtiltä, kuka on syypää verenvuodatukseen, tämä vastaa: aa- 
telisto ja talonpojat yhdessä, koska kummatkaan eivät voineet 
löytää kompromissiratkaisua. Hjortin hahmolle on näytelmässä 
ominaista juuri se, että hän ei kykene määrittämään paikkaansa 
taistelussa. Hänen asemansa epämääräisyyttä korostavat hänen 
elämänsä ulkonaiset tapahtumat. Hän on syntynyt talonpoikais- 
perheessä, mutta kasvatettu Flemingin linnassa. Hän suhtautuu 
myötämielisesti kansan kärsimyksiin, mutta samanaikaisesti 
Flemingin suuruus ja tahto alistaa hänet. Kumpikin puoli hyl- 
kää hänet, ja Hjort voi vain valittaa voimattomuuttaan ja sijatto- 
muuttaan, sitä että hän on ”syntynyt väärään aikaan”. 

Näytelmällään Cygnaeus silti vahvisti historiallisen edistyksen 
— humanistisessa ja demokraattisessa mielessä — peruuttamatto- 
muuden ajatusta. Humanismin kehitys muodostaa hänen mu- 
kaansa historian pääsisällön. Eräässä artikkelissaan Cygnaeus 
kirjoitti, että jatkuva pyrkimys elämän demokratisointiin on 
eräänlainen historian ”työsuunnitelma”, sen ennakkopiirustuk- 
set. Runonäytelmässä kaitselmususkoisesti värittynyt historialli- 
sen edistyksen idea henkilöidään noitanaisen hahmoon, joka en- 
nustaa Flemingin, feodaalis-katolisen taantumuksen edustajan 
kuoleman. ”Sinä sorrut kansasi kirousten taakan alle, ja se kan- 
sa puhuu minun suullani.” 

Edellä mainitun näytelmän lisäksi Cygnaeus julkaisi vuonna 
1854 näytelmän Hertig Johans ungdomsdrömmar (Juhana hert- 
tuan nuoruudenunelmat). 1850-luvulla hän ilmeisesti kirjoitti 
myös näytelmänsä Pygmalion ja Dions son (Dionin poika), jotka 
kuitenkin ilmestyivät vasta vuoden 1870 kokoelmassa. 

Cygnaeus oli tarkoittanut näytelmänsä pääasiallisesti luetta- 
viksi, eikä niitä näyttämöllä esitettykään. Näyttämöllepanoa oli- 
si varmasti vaikeuttanut niiden tyyli, joka oli täynnä liian moni- 
mutkaisia juonellisia syrjähyppyjä, kaunistelevia vertauskuvia 
ja laajoja lyyrisiä yksinpuheluja. Ja silti kirjallisuuden kehityk- 
sen tietyssä vaiheessa Cygnaeuksen kokeilut historiallisen näy- 
telmän alalla esittivät melko myönteistäkin osaa. Muistettakoon, 
että hän oli tässä kirjallisuudenlajissa Topeliuksen ja Wecksellin 
välitön edeltäjä. 


4. Zachris Topelius 


Harvinaisen tuotteliaana kirjailijana Zachris Topelius (1818- 
1898) ennätti pitkän elämänsä mittaan kirjoittaa vaikutta- 
van määrän kirjoja ja kokeilla varsin erilaisia kirjallisuudenlaje- 
ja. Hän julkaisi ensimmäiset teoksensa jo hyvin varhain ja työs- 
kenteli miltei kuolemaansa asti. Täydellisin Topeliuksen koottu- 
jen teosten laitos käsittää 34 nidettä, mutta siihenkään ei vielä si- 
sälly koko hänen tuotantonsa. Lyyrikkona, satukirjailijana, näy- 
telmäkirjailijana, romaanikirjailijana, publisistina, luonnonku- 
vausten sepittäjänä, kotimaansa historian ja kulttuurin kuvaaja- 
na Topelius jätti jälkensä kaikkialle, eivätkä nuo jäljet ole pal- 
jonkaan haalistuneet ajan mittaan, vaikka hänen tuotantonsa ar- 
vio onkin jonkin verran muuttunut. 

Lääkärin ja tunnetun kansanrunouden kerääjän poikana To- 
pelius oli jo kouluvuosinaan hankkinut melko perusteellisen 
kirjasivistyksen ja muutenkin hän oli varhaiskehittynyt lapsi. 
15-vuotiaana hän kirjoittautui yliopistoon, 29-vuotiaana hän oli 
tohtori ja seitsemän vuotta myöhemmin historian professori. 
Hänen kirjallinen toimintansa liittyi paljolti Helsingfors Tidnin- 
gar -lehteen, jonka toimittaja hänestä tuli 23-vuotiaana ja jota 
hän toimitti 20 vuoden ajan (1841-60). Tämän kerran, pari viikos- 
sa ilmestyneen ja kooltaan vaatimattoman lehden palstoilla hän 
julkaisi paitsi runojaan, satujaan ja novellejaan, myös laajempia 
romaaneja, jotka jatkuivat numerosta toiseen. Yhden teoksen 
julkaiseminen saattoi kestää vuosiakin. Topeliuksen tunnetuin 
historiallinen romaani Välskärin kertomuksia, joka erillisenä lai- 
toksena käsitti muutamia niteitä, ilmestyi lehdessä 15 vuoden 
ajan (1851-66) sitä mukaa kuin se valmistui. Tällainen tapa jul- 
kaista romaaneja ja novelleja vaikutti luonnollisesti niiden kom- 
positioon ja tyyliin. Laajalle yleisölle tarkoitettu sanomalehti 
velvoitti Topeliusta huolehtimaan kerronnan eloisuudesta, ja hä- 

nen proosalleen onkin erittäin suuressa määrin ominaista pyrki- 
mys viihteellisyyteen, mikä edellytti mutkikkaita juonia, noi- 
tuus- ja mielikuvituksellisia aiheita, kohtalokkaita salaisuuksia 
ja muuta romanttista rekvisiittaa. 

Samalla Topeliusta voidaan syystä sanoa yhteiskunnalliseksi 
kirjailijaksi, joka herkästi reagoi oman aikansa elämän ristiriitoi- 
hin. Hän oli ensimmäisiä suomalaisia kirjailijoita, joka kiinnitti 
huomiota porvarillisen todellisuuden vikoihin, kapitalistisen 
kaupungin varjopuoliin ja teollisuustyöläisten surkeaan ase- 
maan. Tämä johtui ennen kaikkea myötätuntoisesta inhimilli- 
sestä kiinnostuksesta. Vuonna 1840 Topelius kävi Tampereen 
kutomossa ja kauhistui raskaita työoloja ja sitä, että työläisestä 
tehtiin koneen jatke. Jo 1840-luvulla Topelius kirjoitti lehdes- 
sään Englannissa vallitsevasta kurjuudesta, rahvaan mittaamat- 
tomasta köyhyydestä ja pohattojen ylellisestä elämästä, rahan 
epäinhimillisestä despotismista ja joukoissa kypsyvästä tyyty- 
mättömyydestä. Kaikki nämä olivat Topeliukselle Euroopan elä 
män reaalisia tekijöitä, jotka saattoivat johtaa yhteiskunnallisiin 
mullistuksiin, ja nä herätti hänessä levottomuuden, odotuk- 
sen ja pelon sekaisen tunteen. Mutta ennen kaikkea hän oli huo- 
lissaan porvarillisen yhteiskunnan epäoikeudenmukaisuudesta, 
joka oli ristiriidassa humanismin perusteiden kanssa. Topelius 
omaksui Proudhonin sanonnan, jonka mukaan omistaminen on 
varkautta. Tämä ajatus esiintyi hänen artikkeleissaan ja kirjeis- 
sään 1840- ja 1850-luvulla. Myöhemmin se ilmeni omalaatuisella 
tavalla runossa Kommunismens vagga (Kommunismin kehto, 
1884). 


En gata. Hamburg? London? Wien? Paris? 
Oväll. Mörker. Storm. Den stora spegelrutan 
Af en butik för alla läckerheter 

Frän jordens haf och länder, klart belyst. 
Allt dukas upp för vandrarns lystna blick, 
Allt doftar lust, allt skiner välbehag. 

Stig in! Förnimmer du ej Herrens ord: 

”Jag hungrade, och du gaf mig att äta”. .. 

— Ja, med ett tillägg: ät, om du har guld! 
Längst in i detta rika paradis 

Framskymta skuggor, sträcka i divanen 

Vid berg af ostron, hummer och champagne. 
Men utanför stä, halft i gatans mörker 

Och halft förbländade af rutans dager, 

Vid dennas ena hörn en svulten usling, 

I trasor klädd, och vid det andra hörnet 

En fattig mor med ett förhungradt barn. 

Du, som der inne sitter mätt vid bägarn. 

Drif bort dem, om de lystet stirra in! 

Skjut ned dem med kartescher, om de sträcka 
Sin magra hand mot dina läckerheter 

Och säga till dig: egendom är stöld!*9 


Tästä johtui Topeliukselle ominainen kahtiajakautunut maail- 
mankatsomus. Todellisuuden ristiriitojen huolestuttamana hän 
silti tunsi vetoa sentimentaaliseen ja filantrooppiseen tuuditte- 
luun ja neuvoi kirjoittamaan enemmän elämän valoisista puolis- 
ta ja pidättymään yhteiskunnan arvostelusta. Usein hän artikke- 
leissaan, runoissaan ja kertomuksissaan vahvisti sellaista epäi- 
lyttävää ajatusta, että ihmisen henkisten kärsimysten syyt piile- 
vät hänessä itsessään, hänen kyltymättömässä tiedonjanossaan 
sekä tieteen loittonemisessa uskonnosta ja kristillisestä etiikas- 
ta. Opetukseksi niille, jotka olivat joutuneet kylmän ja egoisti- 
sen rationalismin uhreiksi, Topelius halusi ylistää vaatimatonta 
ja köyhää ihmistä, joka syö niukasti ja nukkuu kovalla, mutta ei 
anna uskonpuutteen myrkyn tunkeutua sydämeensä ja on siksi 
onnellinen ja tyytyy kohtaloonsa. Pelästyen ajan pelottavia en- 
nusmerkkejä Topelius halusi väistyä idyllin ja utuisen unelman 
maailmaan, jonka illusorisuudesta hän tosin itsekin oli tietoinen. 
Eräässä vuoden 1844 kertomuksessaan hän kuvasi mielikuvituk- 
sellista maata, jossa ei ole kirkkoa dogmeineen, mutta on yleisen 
rakkauden uskonto. Siellä ei ole valtiota, mutta on oikeudenmu- 
kaisuutta. Siellä ei ole yksityisomistusta, sillä kaikki kuuluu kai- 
kille kuin aurinko ja ilma. Tiede, taide ja uskonto ovat sulautu- 
neet yhdeksi. Mikäli lukija sattuu väittämään, että tämä kaikki 
on utopiaa, kertoja vastaa, että maailmassa on paljon sellaista, 
mitä ei voi ymmärtää järjellä, mutta josta on kiihkeästi haaveil- 
tava, ja silloin julman todellisuuden lait väistyvät sen verran, et- 
tä halkeamasta näkyy uusi, eheä ja ihana aika. Tästä johtui, että 
Topeliuksen tietoisuudessa haaveen ja todellisuuden välinen ra- 
ja ikään kuin häipyi. Eräässä runossaan (Dröm och verklighet, 
1840) hän kirjoitti: 

Ty lifvets dröm och vaka, hvem kan dem följa? 
En fin omärklig linie är mellan bäde. 

Svärt är att skilja himmel frän fjerran bölja, 
Och verklighetens gränser kan ingen skåde.®' 


Tämä todellisen ja kuvitellun sekaantuminen toisiinsa esti osit- 
tain Topeliusta tunkeutumasta ilmiöiden sisälle, tiedostamasta 
suomalaisen elämän jälkeenjääneisyyttä ja ilmaisemasta riittä- 
vän selkeästi suhdettaan tähän jälkeenjääneisyyteen. Snellman 
mainitsi usein, että Topelius antautui kaunosieluisiin haaveilui- 
hin ja piti toivottua totena, minkä tuloksena Suomi alkoi hänen 
kynänsä kuvaamana näyttää satumaiselta onnelalta. 1840-luvun 
puolivälissä Topeliuksen ja Snellmanin välinen polemiikki oli 
luonteeltaan varsin kiivasta. 

Tietynlainen muutos Topeliuksen maailmankatsomuksessa ja 
tuotannossa tapahtui vuoden 1848 vallankumoustapahtumien 
vuoksi, joihin hän reagoi useissa runoissaan. Topeliuksen poliit- 
tisväritteiselle lyriikalle on varsin luonteenomaista heräävän 
luonnon tarjoamien kuvien käyttö. Keväinen jäänlähtö, meren 
aallokko, aamun kajastus yön pimeyden jälkeen, kevään ja talvi- 
sen kylmyyden kaksinkamppailu — kaikki nämä kielikuvat sai- 
vat Topeliuksen lyriikassa erityisen poliittisen merkityksen, jon- 
ka aikalaiset ymmärsivät ja jolla voitiin kiertää sensuuria. 

Ensi kerran suomalaisesa lyriikassa Topelius ylisti merta va- 
pauden vertauskuvana. Siinä on meillä kuvaava esimerkki siitä, 
miten uusi yhteiskuntakäsitys synnyttää uuden luonnonkäsityk- 
sen. Runebergin estetiikan puitteissa meren elementtiä ja myrs- 
kyämistä ei vielä olisi voinut poetisoida. Runeberg piti enem- 
män staattisista luonnon tiloista, jolloin kaikki oli vaipunut sy- 
vään ja kaiken käsittävään lepoon. Luonnon majesteettista rau- 
haa hän piti jumalallisen ja loputtoman ilmentymänä. ”Vaikka 
meri onkin mahtava, sillä ei läheskään aina ole tätä jumalallisuu- 
den leimaa,” Runeberg kirjoitti. ”Vain sen rajattomassa rauhas- 
sa sydän tavoittaa ja näkee loputtoman; mutta kun myrsky nou- 
see merellä, niin se muuttuu jumalasta titaaniksi, ja ihminen ei 
silloin enää kuiskaile rukouksia vaan valmistautuu kamppai- 
luun. ”62 

Topeliukselle myrskyävä meri oli elämän liikkeen, sen uudis- 
tumisen peruuttamattomuuden vertauskuva. Meren hän on 

ikuistanut runoonsa Den bläa randen pä hafvet vuonna 1847. 
Jää on kahlinnut meren, mutta kahle ei ole ikuinen. 


Männ' under isen för evigt domnat 
Det fria haf? 

Männ' unga vägor, männ' starka strömmar 
Gått ner i gvaf? 

Jag hör det sucka, jag hör det brusa, 
I isens hvalf; 

Hvems är den stämma, som lik ett thordön 
Ur djupet skalf? 

Ha, det är hafvet! Det sofver icke! 
Det vakar än: 

Det slär mot bojan: oemotständligt 
Det krossar den. 

Jag hör de unga, de fria böljor; 
Till strids de gä; 

De storma hvalfven, och hvalfven brista, 
Och sjön är blä.s3 


Topelius seurasi tarkoin Euroopan vuoden 1848 tapahtumia ja 
muun muassa Unkarin kansan taistelua. Unkarilaiset taistelivat 
sekä kansalaisvapauksien että kansallisen itsenäisyyden puoles- 
ta. Heidän taistelunsa oli suomalaisille erityisen läheinen ja ym- 
märrettävä. Muistettakoon, että oppositiomieliset helsinkiläisyli- 
oppilaat yrittivät puuttua suomalaisen tarkka-ampujapataljoo- 
nan henkikaartin suunniteltuun lähettämiseen Unkarin vallan- 
kumousta kukistamaan, mistä yliopiston varakansleri kenraali 
Nordenstam raportoi päällystölleen ja liitti virkaraporttiinsa do- 
kumentiksi ylioppilaiden vastalausekirjelmän.54 

Topeliuksen runot Unkarin tapahtumista olivat reaktio näihin 
mielialoihin. Hän kehotti unkarilaisia miehuuteen, ylisti Kos- 
suthia ja sanoi olevansa varma siitä, että vaikka Unkarin vallan- 
kumous kärsikin tappion, kansan vapaus löytää kyllä uusia kan- 
nattajia. 

Vaikka Topelius suhtautuikin vuoden 1848 vallankumouksiin 
pidättyvästi (erityisesti häntä askarruttivat heinäkuun tapahtu- 
mat Pariisissa), ne silti vaikuttivat voimakkaasti hänen yhteis- 
kuntakehitystä koskevaan käsitykseensä. Hän pysyi idealistina, 
mutta hänen vakaumuksensa historiallisen edistyksen peruutta- 
mattomuudesta syveni ja vahvistui tehostuneesta poliittisesta 
taantumuksesta huolimatta. Joulukuussa 1852 Topelius kirjoitti: 

”Vuosi lähenee loppuaan, yhdeksästoista vuosisata edistyy. Sen 
sanotaan taantuvan — muutamien mielestä vuoteen 1815, muuta- 
mien vuoteen 1804. Näköhäiriö! Historian vaunu ei koskaan vie- 
ri taaksepäin. Joskus se pillastuu myötämäessä, joka on verestä 
niljakka; silloin huomaa vuorten huipuista ja puiden latvoista, 
että kulku on nopea. Joskus se vaivalloisesti ponnistelee vasta- 
mäkeen, joka on täynnä sorakiviä silloin moni huutaa että vau- 
nu vierii takaperin alaspäin. Erehdys! Maisema vaihtuu; tien 
varrella itää maahan haudattujen aatteiden siemeniä. Niiden päi- 
vä on tuleva; se on jo tullut.”5 

Topeliuksen poliittisesta lyriikasta mainittakoon vielä runo Is- 
lossningen i Ulea älv (Jäidenlähtö Oulujoessa). Runo valmistui 
vuonna 1856, heti Pariisin rauhan jälkeen ja se oli reaktio uusiin 
poliittisiin tuuliin, kun keisarivalta joutui lupaamaan uudistuk- 
sia. Runossaan Topelius kuvasi Suomen kansan isänmaallista 
nousua. Kevättulvien aikana tuhannet purot yhtyivät yhdeksi 
virraksi, eivätkä mitkään esteet voineet pidätellä sen vuolasta 
juoksua kohti avomerta. 

Aluksi lehdessä julkaistut Topeliuksen runot ilmestyivät myö- 
hemmin kolmena kokoelmana nimeltä Ljungblommor (vuosina 
1845, 1850 ja 1854). Lyyrikkona Topelius oli epätasainen, mutta 
parhaissa runoissaan kohoaa todella korkeatasoiseen lyriikkaan. 
Ne saivatkin ansaittua tunnustusta niin Suomessa kuin Ruotsis- 
sakin. 

Muuan mainio esimerkki Topeliuksen valoisasta ja elämän- 
myönteisestä lyriikasta on hyvin melodinen runo nimeltä Under 
rönn och syren vuodelta 1855. August Strindberg, joka myöhem- 
min otti tämän runon lauluksi erääseen näytelmäänsä, piti sitä 
kauneimpana runoutena mitä hän tiesi. Melodisuus, ilmeikäs 
koruttomuus, syvällinen luonnon tunne ja harmoninen yhtymi- 
nen siihen saavat tämän runon muistuttamaan kansanlauluja, 
joita Topelius aina ihaili. Runossa on herkästi välitetty tunteen 
vivahteet, elpyneen rakkauden ilo luonnon keväisen uudistumi- 
sen tarjoamaa taustaa vasten. Siinä ylistetään jo ikääntyneiden 
ihmisten rakkautta, johon keskittyy koko menneen elämän ko- 
kemus. Tämä rakkaus on pitkäaikainen ja uskollinen. Vuosien 
mittaan se on ehkä hieman väsähtänyt, mutta se kykenee kyllä 
uudistumaan. Runossa kuvataan sitä valoisaa hetkeä, jolloin sy- 
dän kokee uuden hellyyden aallon ja kiitollisin kyynelin etsii 

mahdollisuutta ilmaista sekä menneen aiheuttamaa surua että 
ehtymättömän onnen iloa. 


Älskade bläa öga, 

Le som i fordna dar! 

Lät hvita rönnen snöga 
Blommor pä det som var! 


Skänk glad ät gvällens dagg din tär! 
Vakna pä nytt till sol och vär! 
Älskade bläa öga, 

Le som fordna dar! 


Blommande sköna dalar 
Sträla af sällhet dä; 
Klarare vären talar, 
Bättre vi den förstä. 


Aftonen rodnar, vakan slär, 
Stilla en doft ur hjertat gär. 
Blommande sköna dalar 
Sträla sällhet dä.%$ 


Topeliuksen tunnetuimpia runoja on myös Vintergatan vuodel- 
ta 1853. Runo on rakennettu runolegendaksi. Tutkijat ovat yrit- 
täneet löytää sen mytologisia tai varhaiskirjallisia lähteitä, mutta 
tuloksetta, sillä legenda on kuin onkin syntynyt yksinomaan To- 
peliuksen mielikuvituksessa. Runossa ylistetään maallisen rak- 
kauden voimaa, joka lannistaa kaiken niin, että sen edessä nöyr- 
tyy jopa taivaan valtias, jonka tietämättä kahden rakastavaisen — 
nuoren Zulamithin ja Salami-neidon — toisistaan erotetut sydä- 
met rakentavat linnunradan ikuiseksi sillaksi välilleen. 


I tusen är sä byggde de med omotständlig tro, 
Och sä blef Vintergatan byggd, en strälig stjernebro. 
Som famnar himlens högsta hvalf och zodiakens ban 


Och binder samman strand vid strand af rymdens 
ocean. 


Förfäran grep cheruberne; till Gud steg deras flygt: 

”O, Herre, se hvad Salami och Zulamith ha byggt!” 

Men a allsmäktig log, och klar ett sken sig vida 
spred: 

”Hvad kärlek i min verld har byggt, det rifver jag ej 
ned.”67 

Topeliuksen isänmaallinen balladi Lang Matt vuodelta 1866 pe- 
rustuu kansanuskomukseen. Tämä runo kelpaa lyyris-eeppisen 
lakonisuuden esikuvaksi. Sen selkeää ja mehukasta tyyliä ver- 
rattiin maalauksellisen värikkääseen kansallispukuun. Tope- 
liuksen balladi lienee kirjoitettu Runebergin isänmaallisten bal- 
ladien joltisestakin vaikutuksesta, sillä siinä on jälkimmäisille 
ominaista kerronnan kuvallisuutta. Mutta vaikka Topelius balla- 
dissaan romantisoikin päähenkilön reippautta ja rohkeutta voi- 
makkaammin kuin Runeberg Vänrikki Stoolin tarinoiden san- 
kareita, tuntuu siinä selvästi traaginen sävy. Balladiaiheen traa- 
gisuus yhdistettynä kontrastinomaisesti värien heleään elämän- 
iloisuuteen saa aikaan voimakkaan taiteellisen vaikutelman. 

Topeliuksen isänmaallisuus oli demokraattista. Hän ylisti sel- 
laista isänmaata, jonka kukoistus turvattiin kansan työllä, maan- 
viljelijäin, kalastajien ja käsityöläisten ponnistuksin. 

Itsenäisen kansallisen kehityksen isänmaallisella aatteella oli 
tärkeä sija Topeliuksen historiankäsityksissä. Hän pysyi niissä 
idealistina, mikä kuvastui myös hänen historiallisissa romaa- 
neissaan, näytelmissään ja novelleissaan. Mutta niiden taiteelli- 
nen sisältö on huomattavasti laajempi kuin hänen idealistiset 
näkemyksensä. Kun Topelius artikkeleissaan toisinaan kielsi 
suomalaisilta poliittisen historian, niin kuitenkin juuri hänen 
kaunokirjallisista teoksistaan suomalaiset lukijat saivat ensi ker- 
ran laajan kuvan maansa siviilihistoriasta, kuvan jossa sääty- ja 
luokkaristiriidoilla sekä yhteiskuntapoliittisilla tapahtumilla oli 
huomattava sija. 

Historiallisena kertojana Topelius oli saanut vaikutteita eu- 
rooppalaisesta historiallisesta romaanista, varsinkin Walter Scot- 
tilta, jota hän pitikin opettajanaan. Tuon englantilaisen kirjaili- 
jan esimerkin mukaan Topelius asetti tavoitteekseen kertoa 
maanmiehilleen Suomen ja Ruotsin historian tärkeimmistä ta- 
pahtumista ja tarjota kuvauksia kokonaisista menneistä aika- 
kausista punomalla yhteiskunnan ja yksilöiden elämänvaiheita 
toisiinsa ja tuomalla esille elämän ja tapojen kansallisia historial- 
lisia erityispiirteitä. Historia oli Topeliukselle kirjava mutta eheä 
maalaus, jonka kaikki osat olivat toisiinsa yhteydessä ja johtui- 
vat toisistaan. Juuri tämä kokonaiskuva oli kirjailijan elvytettä- 
vä eloon. Lisäksi hänen tuli lämmittää kerrontaa oman sydä- 
mensä hehkulla ja houkutella lukija vastaavaan myötäelämi- 

seen. Välskärin kertomusten esipuheessa Topelius puhutteli lu- 
kijaa sanoin: ”Voivatko ajatuksesi, lepoon tottuneina, kohota 
kuvailemaan menneiden aikojen kauhuja ja riemuja, voivatko 
ne sen tehdä, ei huolettomasti harhaillen toisesta toiseen ja ha- 
kien vain uteliaisuudellesi tyydytystä, vaan elävästi ja lämpi- 
mästi, aivan niin kuin itse seisoisit keskellä noita jo ammoin 
päättyneitä otteluita, niin kuin oman veresi niissä vuodattaisit, 
niissä voittaisit tai kaatuisit ja tuntisit sydämesi sykkivän toivoa 
ja vavistusta, aina sen mukaan kuin onni sinulle hymyili tai si- 
nulle selkänsä käänsi? ... Oletko koskaan nähnyt historian ku- 
vattuna ukoksi, jonka otsa on viisaissa rypyissä ja sydän jähmet- 
ynyt ja joka punnitsee kaikkea järjen vaaka kädessään? Eil 
ole ajantiedon hengetär ikuisesti kukoistava tyttö, jonka silmä 
tulta suitsuaa, sydän liekehtii, ja sielu säkenöipi, eikö hän aina 
ole inhimillisesti lämmin ja inhimillisesti kaunis?”*9 

Topeliuksen huomattavinta historiallista romaania Välskärin 
kertomuksia edelsi muutama novelli. Vuonna 1849 ilmestyi 
Gamla baron pä Rautakylä (Rautakylän vanha paroni), jonka 
pohjalta Topelius kirjoitti myöhemmin näytelmän nimeltä Efter 
femtio år (1851). Jo näille teoksille oli luonteenomaista vertaile- 
van vastakohtainen kuvaus yhtäältä rahvaan elämästä ja toisaal- 
ta hoviaateliston seurapiirielämästä Kustaa III:n valistuneen yk- 
sinvaltiuden aikana. Topelius tähdensi erityisesti kansan työmo- 
raalin paremmuutta. Talonpojat elivät omalla työllään, kun taas 
hovin huvitukset muodostuivat raskaaksi taakaksi kansalle. 
Ruotsi-Suomen varhaisempaa historiaa, vuosien 1741-43 sotaa 
Ruotsin ja Venäjän välillä kuvaa kertomus Hertiginnan af Fin- 
land (Suomen herttuatar, 1850). Siinä esiintyvät ensi kerran väls- 
käri Andreas Bäck ja hänen keskustelukumppaninsa, joiden 
kanssa saatiin myöhemmin tehdä lisää tuttavuutta Välskärin 
kertomuksissa. 

Välskärin kertomuksia jakaantuu rakenteellisesti viiteen jak- 
soon, jossa kussakin on kolme kertomusta. Pääjuonen yhdistä- 
minä nämä kertomukset muodostavat yhden laajan historialli- 
sen romaanin, joka käsittää Ruotsi-Suomen menneisyyden ta- 
pahtumat puolentoista vuosisadan ajalta alkaen kolmikymmen- 
vuotisesta sodasta, jossa suomalaiset sotilaat taistelivat Kustaa 
II Aadolfin lippujen alla, ja päättyen 1700-luvun loppuun. Juoni 
kehittyy sillä tavoin, että historialliset tapahtumat kuvataan kol- 

men suvun edustajien kohtaloiden kautta. Nämä ovat Perttilän 
talonpoikaissuku, Larssonien porvarissuku ja Bertelsköldien 
aatelissuku. Näin romaanissa ovat edustettuina feodaaliyhteis- 
kunnan tärkeimmät säädyt, joiden edut punoutuvat yhteen ja 
törmäävät toisiinsa. 

Rakenteellisesti romaanin kerrontaa yhdistää myös kertoja 
Andreas Bäck, joka kuten hänen kuulijansa ja keskustelukump- 
paninsakin näkee menneisyyden tietyssä perspektiivissä, oman 
aikansa kannalta. Kertoja kokee läheisesti kaikkien henkilöit- 
tensä onnettomuudet, mutta myötätuntoisimmin hän suhtautuu 
kansan kärsimyksiin. Romaaninsa suomennoksen esipuheessa 
Topelius kirjoittikin välskäri Bäckistä: ”Hän on vieraillut kunin- 
kaitten kartanoissa, on nähnyt isoisten loistoa ja kuunnellut hei- 
dän salaisia neuvottelujaan. Mutta sydämessään on hän aina ol- 
lut rahvaan mies, joka on ottanut osaa sen suruihin ja iloihin, 
ymmärtänyt sen salaisimmat huokaukset ...”79 

Kerrontaa sitova elementti on myös taikasormuksen motiivi; 
sormus siirtyy henkilöltä toiselle tuottaen jokaiselle uudelle 
omistajalleen rikkautta ja mainetta, mutta samalla riistäen hä- 
neltä hyveelliset ominaisuudet ja aiheuttaen hänen lopullisen tu- 
honsa. Tämän romanttisen satuaiheen käyttö ei tietenkään mer- 
kinnyt sitä, että Topelius olisi uskonut magiaan. Hänen kiinnos- 
tuksensa kaikkeen salaperäiseen ja ihmeelliseen johtui pyrki- 
myksestä välittää hänen kuvaamansa aikakauden ominaisväri, 
ja magia sekä taikauskohan olivat, kuten hän korosti, keskiaikai- 
sen maailmankatsomuksen erottamaton piirre, silloisen todelli- 
suuden aines. Samalla taikasormuksen motiivia käytetään ro- 
maanissa henkilöiden käyttäytymisen tiettyjen moraalis-didak- 
tisten arvioiden tekemiseen. Todettakoon sekin, että kun Tope- 
lius asetti henkilöittensä (esimerkiksi Jaana-noidan) suuhun eri- 
laisia loitsuja, niin siinä kuvastuivat omalla tavallaan hänen 
omat kaitselmukselliset historiankäsityksensä. Ei ihme, että 
välskäri Bäck myrskyisistä tapahtumista kertoessaan vertaa his- 
toriaa sähkökoneeseen, josta saa voimakkaita sähköiskuja, mut- 
ta jonka tekijän käsi panee liikkeeseen. 

Kuten romaanin esipuheessa sanotaan, Andreas Bäck oli jo 
ylioppilaana lähtenyt Venäjän-Ruotsin sotaan, joka käytiin vuo- 
sina 1788-89. Sitten hän oli ollut Pariisissa ja osallistunut Napo- 
leonin Italian-sotaretkeen. Sattuman oikusta hän tapasi venäläi- 

siä joukkoja ja Suvorovin, ja se sai hänet etsimään onneaan Ve- 
näjältä, missä hän muutaman vuoden palveli sairaalalääkärinä. 
Vuosien 1808-09 sodan alkaessa hän oli jo palannut kotimaahan- 
sa ja oli jälleen hoitamassa haavoittuneita. Ja rauhan tultua hän 
sai vakuuttua siitä, että hänen ammattiinsa kohdistuvat vaati- 
mukset olivat suuresti kasvaneet, mikä sai hänet, opintonsa kes- 
ken jättäneen ylioppilaan, jättämään lääketieteen ainaiseksi. Hä- 
nellä oli ollut myrskyinen nuoruus, mutta nyt hän eli hiljaisessa 
pikkukaupungissa, ja hänen myrskynsä olivat jo menneisyyttä. 

Tällä elämäkerrallisella seikalla on Välskärin kertomuksissa 
laajempikin merkitys. Repliikeissään, jotka ovat eräänlaisia 
kommentteja kerrottuihin tarinoihin, välskäri Bäck korostaa 
useaan kertaan, että nykyinen yhteiskunta oli suhteellisen hy- 
vässä järjestyksessä, että siinä vallitsi väkivallan sijasta laki ja 
että sivilisaatio oli jo lieventänyt menneisyyden raakoja tapoja. 
Hänen kertomuksensa tarkoitus olikin osoittaa, miten yhteis- 
kunta oli päätynyt nykyiseen tilaansa, millainen taistelu sitä oli 
edeltänyt, sanalla sanoen hän halusi tehdä yhteenvedon jo laan- 
tuneista ja historiallisesti voitetuista yhteiskunnallisista selk- 
kauksista ja siten sitoa menneisyyden nykypäivään. Ristiriidat, 
jotka Topeliusta askarruttivat, olivat feodaaliyhteiskunnan risti- 
riitoja, aateliston ja talonpojiston, aateliston ja kuninkaanvallan 
välisiä ristiriitoja. 

Jännittävät romanttiset juonet selvitellään Välskärin kerto- 
muksissa laajaa historiallista taustaa vasten, ja tämä antaa ker- 
ronnalle mittavuutta. Topeliuksen mukaan historia on inhimil- 
listen intohimojen ja säätyintressien jatkuvaa yhteentörmäilyä, 
jossa toiset säädyt vähitellen menettävät entisen mahtinsa ja 
merkityksensä, kun taas toiset kohoavat sorretusta asemastaan. 
Näin historia nähdään etenevänä liikkeenä, joka tietyssä mieles- 
sä onkin kerronnan pääaihe. Samalla historialliset ristiriidat saa- 
vat Topeliuksen mielessä jo konkreettisemman muodon kuin 
edellisillä romantikoilla, esimerkiksi Arwidssonilla tai Cyg- 
naeuksella. 

Jo ensimmäisessä kertomuksessa (luvussa) tarjotaan tärkeim- 
män yhteiskunnallis-historiallisen konfliktin alku, joka määrää 
tapahtumien myöhemmän kehityksen. Kustaa II Aadolfin armei- 
jassa taistelee nuori suomalainen Kustaa Perttilä, joka on kunin- 
kaan ja talonpoikaisnaisen avioton poika. Hän saa sotilaallisesta 

urheudestaan upseerin arvon. Kuningas antaisi hänelle myös 
aatelisarvon, mutta tietää upseerin isoisän, talonpoika Aaron 
Perttilän vastustavan sellaista, sillä hän muutoinkin vihaa aate- 
listoa. Vanha Perttilä oli aikanaan ollut talonpoikaiskapinan joh- 
tajia ja tehnyt palveluksen Kaarle-herttualle, tulevalle kunin- 
kaalle, taistelussa katolista feodaalitaantumusta vastaan. Perttilä 
on nytkin vakuuttunut siitä, että talonpoikia voi suojella feodaa- 
liherrojen sorrolta vain voimakas kuninkaanvalta, joka nojautuu 
kansaan. Valtiossa pitää hänen mielestään olla vain kaksi laillis- 
ta mahtia: kuningas ja kansa. Kaikki muu mikä niiden väliin kii- 
lautuu - olipa se sitten aatelisto, papisto tai jokin muu - aiheut- 
taa maalle vain tuhoa ja kirousta. 

Mutta Perttilän pojanpoika ei voi vastustaa kiusausta kohota 
aateliseksi ja luoda itselleen ura Ruotsin hovissa. Kustaa II 
Aadolfin tyttären Kristiinan hallituskaudella hänestä tulee kunin- 
gattaren suosikki, hän saa perinnölliseen hallintaansa valtavia 
maatiloja Suomesta ja Liivinmaalta ja vaihtaa talonpoikaisen 
Perttilä-nimensäkin. Hän on nyt kreivi Gustav Bertelsköld. Hän 
itse ja hänen jälkeläisensä sortavat siitä lähtien talonpoikia, ja 
neljännessä kertomuksessa Topelius kuvaakin talonpoikaiskapi- 
naa kreivin maatilalla. 

Vaikka Topelius ei voinutkaan hyväksyä itse kapinan ajatusta 
keinona ratkaista yhteiskunnallisia ristiriitoja, on kuitenkin 
merkille pantavaa miten tämä teema häntä kiinnostaa. Välskä- 
rin kertomuksissa kansan suuttumus ei enää ole pelkästään syy 
abstraktisiin pohdiskeluihin siitä, onko kansalla oikeus kapinoi- 
da vai eikö, niin kuin oli laita vielä Cygnaeuksen dramaattisessa 
runoelmassa Claes Flemings tider. Topeliuksen romaanissa kan- 
san kapina kehkeytyy suoranaisen taiteellisen kuvauksen koh- 
teeksi. Historiallisena johdantona Topelius kapinaluvussa kir- 
joittaa, että feodaalilinnan olemassaolo keskiajalla oli suuri on- 
nettomuus koko ympäristönsä väestölle, sijaitsipa se millä seu- 
dulla hyvänsä. Vaikka kuninkaanvalta yrittikin rajoittaa feodaa- 
liherrojen mielivaltaa, sen lait olivat Suomessa voimattomat. Ka- 
pinakohtauksessa Topelius osoittaa, ettei kysymys ollut yksi- 
tyisten feodaaliherrojen henkilökohtaisista ominaisuuksista, 
vaan aatelissäädyn loiselosta kokonaisuudessaan. Nuori kreivi 
Bernhard, joka saapuu sukulinnaan lyhyelle käynnille, ei halua 
synkentää vierailuaan julmuuksilla, ja hän käskeekin tilanhoita- 

jaa armahtamaan nurisevat talonpojat. Nähdessään nääntyneet 
kasvot hän tuntee jopa sääliä heitä kohtaan ja moittii tilanhoita- 
jaa liiallisesta ankaruudesta. Mutta tilanhoitaja väistää moitteet 
vedoten siihen, että isäntäväki vaatii jatkuvasti valtavia raha- 
summia, ja jostakinhan nekin on otettava. ”Kreivi, teidän isän- 
ne, tarvitsee vuosittain kolmekymmentä tuhatta talaria menoi- 
hinsa. Teidän armonne itse tarvitsee vähintään kymmenen tu- 
hatta. Linnan ylläpitoon tarvitaan sama verta. Mistä otetaan nuo 
rahat, jos ei kansaa pidetä tarpeellisessa kurissa? Kuusitoista tei- 
dän tiloistanne on kiinnitetty, kolmekymmentä on autiona sota- 
kulunkien vuoksi. Tänään on aateli saanut varustautua kaksin- 
kertaisesti; joka kahdeksas talonpoika puetaan sotatakkiin; tääl- 
lä saaristossa otetaan viidestä talonpojasta kaksi miestä merivä- 
keen. Rutto on alkanut liikkua Turussa, ja rahvas huutaa jo, että 
kaivot ovat myrkytetyt. Velhot ja noita-akat kiertelevät kiihoitel- 
len mieliä kaikenlaisilla pirun konsteilla. Antakaa anteeksi van- 
halle uskolliselle palvelijalle, jos hän kysyy: Onko nyt aika osoit- 
taa lempeyttä ja sääliä? En tahdo salata teiltä, että jos tänään 
höllennän ohjia, saattaa huomenna syttyä julkikapina.”?! Krei- 
vin puheet saavat ovelan tilanhoitajan vain hymähtämään: her- 
rat haluaisivat sekä tuloja että onnellisia kasvoja ympärilleen. 
Hän sanoo: ”Teidän armonne matkustaa tänään Turkuun kan- 
san siunauksin ja riemuhuutojen seuraamana. Ainoastaan mi- 
nua syytetään huomenna siitä, että olen toiminut vastoin teidän 
tahtoanne. Minua tullaan vihaamaan vielä enemmän kuin en- 
nen; nähdään ainoastaan käsi, joka rankaisee, mutta ei päätä, jo- 
ka käskee.” Talonpoikaiskapina on romaanissa kuvattu feo- 
daalisorron väistämättömäksi tulokseksi. Ja yhtä väistämättö- 
miltä näyttävät yhteiskunnassa tapahtuvat muutokset. Sitä mu- 
kaa kuin ehdoton itsevaltius vahvistui Ruotsissa, Kaarle XI:n oli 
pakko alempiin säätyihin ja alempaan aatelistoon nojautuen 
ryhtyä feodaaliylimystön maaomaisuuden reduktioon, ja vain 
nöyryytysten hinnalla kreivi Bertelsköld pystyi säilyttämään 


osan tiluksistaan. N 
Porvarissäädyn edustajana Välskärin kertomuksissa esiintyy 


Larsson, rikas vaasalaiskauppias, joka Ruotsin valtiopäivillä 
puolustaa Suomen kaupunkien vapaakauppaoikeutta. ”Talon- 
poikaiskuningas” Perttilän tapaan ”porvariskuningas” Larsson 
"halveksii aristokraatteja ja pitää heitä loisina valtion ja kansan 

ruumiissa. Hän kokee todellista nautintoa, kun pakottaa erään 
lainaa anomaan tulleen Bertelsköldin odottelemaan pitkään vas- 
taanottohuoneessa tavallisten työläisten kanssa. Ja kun kreivi 
kopean huolettomasti sanoo, että hänelle on tuhannen talarin 
summa pelkkä pikkujuttu, Larsson läksyttää häntä kylmästi: 
”Herra mahtaa olla muukalainen tässä maassa. Jos tuntisitte tä- 
käläiset olomme, niin ehkä oivaltaisitte, että hävitettyä maata, 
jommoinen meidän maamme on, ei temmata voipumuksestaan 
kursailemalla ja kumartelemalla luulotellun kunnian edessä, 
vaan rehellisellä ahkeruudella ja suurimmilla ponnistuksilla.”73 

Sääty-ylpeydestään huolimatta aristokraatit joutuivat jo otta- 
maan lukuun porvariston paitsi poliittisella taistelunäyttämöllä 
myös omissa sukulaissuhteissaan. Karl Bertelsköld pyytää nöy- 
rästi Ester Larssonin, kauppiaantyttären, kättä. ”Porvariskunin- 
gas” panee vastaan, sillä hän ei voi tukahduttaa vihaansa aatelia 
kohtaan, ja selittää kreiville, että kysymys ei ole henkilökohtai- 
sista antipatioista, vaan säätyantagonismista. ”Te olette nuoru- 
kainen ja sentähden valmis haaveksimaan milloin minkin mieli- 
johteenne toteuttamiseksi; mutta tultuanne kymmentä vuotta 
vanhemmaksi te tulette tuon miehen sijalle (hän ogoitti presi- 
dentti kreivi Torsten Bertelsköldiä, joka seisoi jonkun matkan 
päässä heistä), ja silloin tulee teidän, niinkuin esi-isäinnekin, tar- 
koituksena olemaan kansan tallaaminen jalkainne alle. Minä si- 
tävastoin — ja Jumalan avulla poikanikin minun jälkeeni — pidän 
kiinni esi-isäini päämäärästä: kohottaa kansaa sen alennustilasta 
ja vuorostamme polkea sen sortajat jalkaimme alle.” Edes Vaa- 
sassa vieraileva kuningas Aadolf Fredrik ei saa Larssonia peru- 
maan päätöstään. Mutta sitten hän silti katuu ja antaa tyttärel- 
leen isän siunauksen, minkä oli määrä symboloida aateliston ja 
porvariston välisen kompromissin mahdollisuutta. Mutta kreivi 
Bernhardin poika ei kuitenkaan pysty sopeutumaan siihen, että 
hänen äitinsä on ”alempaa syntyperää”, jolloin tämä parempien 
aikojen toivossa jättää perheensä ollen sillä tavoin kuuliaisuu- 
den ja rakkauden esimerkkinä. 

Säätyjen välisen kompromissin poliittinen ilmentymä olivat 
Topeliuksen mukaan vuoden 1772 perustuslaki sekä sitä seuran- 
neet puolittain porvarilliset reformit, jotka tunnetaan ”säätyta- 
soituksena”. Iltamyrskyn jälkeen koitti siis aamunsarastus. 
Välskärin viimeinen kertomus päättyy kohtaukseen, jossa kansa 

riemuitsee Kustaa III:n suorittamasta vallankaappauksesta. 
Myös vanhan kreivi Bertelsköldin perheeseen palaa sopu. Ester 
Larsson on rakkaudella ja kärsivällisyydellä voittanut poikansa 
ylimyksellisen kopeuden, ja kreivi itse perheen päänä ylpeilee 
kovin sillä, että hänellä on plebeijivaimo. Näin on Bertelsköl- 
dien suku sulautunut kansaan, ”eikä meillä enää ole ylhäisiä ei- 
kä alhaisia, vaan jokaista arvostellaan hänen ihmisarvonsa mu- 
kaan”, hän sanoo. Kreivi perustaa tilalleen kansakoulun ja or- 
pokodin, ja ylenpalttisesta kiitollisuudesta kansa haluaa suudel- 
la kreivittären vaatteita. Tämä ei kuitenkaan sitä salli, vaan 
muistuttaa, että hänhän on itsekin lähtöisin kansasta, ja siksi ta- 
lonpoikien tulee kohdella häntä vertaisenaan. 


Vaikka tämän idyllisen kuvan olikin määrä olla yhteenvetona 
jo ehtyneistä säätyristiriidoista, se oli samalla Topeliuksen kan- 
nalta myös eräänlainen tulevaisuudennäkymä siitä, millainen 
yhteiskuntakehitys odotti hänen aikansa Suomea. Hän kirjoitti 
Välskärin kertomukset jo aikana, jolloin Suomi oli lähtenyt uu- 
distusten tielle. Sitä Topelius piti poliittisen aamunkoiton alku- 


na, samanlaisena josta hän puhui kuvatessaan Ruotsin historian 
kustaviaanista kautta. 


Kertojana Topelius oli kiinnostunut yhteiskunnallisista risti- 
riidoista, joita ratkaisematta ei voinut ajatellakaan yhteiskunnan 
täydellistämistä. Mutta kerronta perustui vielä Topeliuksen kait- 
selmukselliseen historiankäsitykseen. Hän ei vielä kuvannut 
vastakkaisten luokkien yhteentörmäyksiä kehityksen liikkeelle 
panevana voimana, vaan jonakin vähemmän välttämättömänä ja 
jopa ihanteellisimman edistyksen toteutumista ehkäisevänä 
seikkana. 


Samalla Välskärin kertomuksissa kuten kaikissa muissakin 
Topeliuksen teoksissa ilmenee voimakas moralisoiva tendenssi. 
Uskonnollis-siveellisen opettavaisuuden tavoite on määräävänä 
yksityis- ja yhteiskuntaelämän kuvaukseen nähden. Siitä taas 
johtuu tilanteiden ja luonteiden tendenssimäinen suoraviivai- 
suus. Jokaisella Topeliuksen sankarilla on jokin tietty pyrkimys, 
yksi ainoa tavoite, joka ”maallisena” intohimona on aina har- 
haanjohtava, aina ristiriitainen kristillisen rakkauden ja kaiken 
anteeksiantamisen ihanteiden kanssa. Kysymyksessä on aina ää- 
rimmäisyys, joka johtaa egoismiin ja moraaliseen sokeuteen. Aa- 

teliset ovat kunnianhimon sokaisemia, talonpoika Perttilä ja 
kauppias Larsson taas vihaavat sokeasti ylimystöä, alkemisti ja- 
noaa kultaa, jesuiitat ovat uskonnollisia fanaatikkoja ja yksi Ber- 
telsköldeistä on langennut ateistisiin oppeihin. Topeliuksella 
kaikki taistelevat osapuolet rikkovat omalta osaltaan jonkinlais- 
ta abstraktisen ihanteellista moraalinormia. Ja jotta tämä moraa- 
linormi loppujen lopuksi voittaisi, kirjailija tavallisesti pakottaa 
sankarinsa katumaan tekojaan viime vaiheessa ja etsimään sovi- 
tusta vihollistensa kanssa. Muunlaista luonteiden kehitystä To- 
peliuksen teoksissa ei esiinny. Itse moraalikäsitysten mahdolli- 
nen kriisi ja uudistuminen yhteiskunnallisen taistelun tuloksena 
eivät Topeliusta vielä kiinnostaneet. Feodaalisen säätykunnia- 
koodeksin hylkäävän ja korkeimpaan historialliseen oikeuden- 
mukaisuuteen pyrkivän yksilön moraaliongelmat heräävät vasta 
Wecksellin tuotannossa. 

Välskärin kertomusten aiheiden perusteella Topelius kirjoitti 
näytelmän Regina von Emmeritz vuonna 1854. Muista hänen 
historiallisista ja mytologisista satunäytelmistään mainittakoon 
Kung Carls jakt (Kaarle-kuninkaan metsästys, 1852), jota on 
käytetty oopperan librettona, Hangös öga (Hankoniemen silmä, 
1867), Prinsessa af Cypern (Kypron prinsessa, 1881) ja Sancta 
Maria (1897). Hän on kirjoittanut myös romaanit Konungens 
handske (Kuninkaan hansikas, 1863), Planeternas skyddslingar 
I-III (Tähtien turvatit, 1886) ja Ljungars saga (Ljungarin taru, 
1896). 

1880- ja 1890-luvulla, kun kriittisestä realismista tuli johtava 
suunta suomalaisessa kirjallisuudessa ja taistelu romantikkoja 
vastaan kärjistyi, Topeliuksen historiallisia romaaneja pidettiin 
jo kirjallisuuden kehityksen sivuutettuna vaiheena. Topelius ei 
ymmärtänyt uusia kirjallisia virtauksia, erityisen tyytymätön 
hän oli eurooppalaisten realistien tuotantoon, joka alkoi tunkeu- 
tua Suomeen. Hän jopa suostutteli ruotsalaista kustantajaansa 
olemaan julkaisematta niitä. Mutta vuosien mittaan hän alkoi it- 
sekin epäillä, että hänen oma luova metodinsa oli ollut eräänlai- 
nen anakronismi. Esipuheessaan Ljungarin tarun erillislaitok- 
seen (sitä oli osina julkaistu jo 1860-luvulla) hän tunnusti, että oli 
kirjoittanut sen oman aikansa parhaitten kaavojen mukaan, toi- 
sin sanoen Walter Scottin tyyliin, ja ettei ollut hänen syynsä, jos 
tuo kaava oli nyt täysin mennyt pois muodista. Ajan mittaan To- 

peliuksen historialliset romaanit ovat siirtyneet pääasiallisesti 
nuorison lukemistoksi. 

Pienet lukijat taas tuntevat ”setä Topeliuksen” hänen satujen- 
sa perusteella. Lapsille Topelius kirjoitti paljon, ja juuri lasten 
keskuudessa hänen suosionsa on ollut vakain. Hänen ensimmäi- 
set satukokoelmansa ilmestyivät 1840-luvun lopussa (Sagor 
I-III, 1847-49). Myöhemmin ilmestyivät Lukemisia lapsille (Läs- 
ning för barn I-VIII, 1865-96). Lapsille pääasiallisesti olivat tar- 
koitetut myös Talvi-iltain tarinat (Wintergvällar I-III, 1880-97), 
Luonnonkirja (Naturens bok, 1856) ja Maamme kirja (Boken om 
värt land, 1875). 

Eräät Topeliuksen sadut ovat hyvin runollisia, esimerkiksi 
Sampo Lappalainen, Meren kuninkaan lahja ja Knut Soitto- 
niekka. Suomessa niitä on julkaistu lukuisina painoksina, ja nii- 
tä on useaan kertaan käännetty muillekin kielille, myös venäjäk- 
si. Topelius käytti saduissaan osittain kansanrunouden aiheita, 
ja H.C. Andersenilla oli häneen merkittävä vaikutus. Mutta par- 
haissakin saduissa tuntuu Topeliuksen taipumus uskonnolli- 
seen opettavaisuuteen, minkä jo venäläinen kritiikki tuolloin pa- 
ni merkille.” Ja Topeliuksen uskonnollisuus vain voimistui van- 
hemmiten. 

Kulttuurihistoriallisesti kiintoisia ovat Topeliuksen muistel- 
mat, omaelämäkerralliset muistiinpanot ja matkakuvaukset. 
Toisinaan niistä puuttuu sellaista ajatuksen syvällisyyttä, joka 
on ominaista esimerkiksi Snellmanin matkakuvauksille, mutta 
Topeliuksella oli taiteilijan silmää maalauksellisille yksityiskoh- 
dille ja hän osasi esittää asiansa viihteellisesti. Hänen muistel- 
mansa ja matkakuvauksensa ovat eräänlaisia ajan laatukuvia, ja 
siinä onkin niiden arvo. 

Runoilijana ja prosaistina Topelius oli oman aikakautensa kro- 
nikoitsija. Hänen perinnössään ovat monet sen piirteistä ikuistu- 
neet. 


5. Pietari Hannikainen 


Uudet tuulet alkoivat 1840- ja 1850-luvulla puhaltaa myös suo- 
menkielisessä kirjallisuudessa. Ne ilmenivät yrityksinä perustaa 
uusia suomenkielisiä sanomalehtiä ja antaa niille aktiivisempi 
yhteiskunnallinen suunta, tehdä niistä yleiskansallisten ongel- 
mien pohdiskelun areena eikä pelkästään heikosti luku- ja kir- 
joitustaitoisen maaseutuväestön alkeellisen valistuksen väline, 
vaikkakin valistustehtävä sinänsä oli edelleenkin varsin ajan- 
kohtainen. 1840-luvun jälkipuoliskolla julkaisi Kaarle Aksel 
Gottlund lehtiään, vuosina 1845-47 ilmestyi Pietari Hannikaisen 
Kanava, ja vuonna 1847 perustettiin sanomalehti Suometar. 
Niissä kiinnitettiin huomiota myös kirjallisuuskysymyksiin, 
niissä julkaistiin alkuperäisteoksia ja käännöksiä. Runouden 
rinnalla sai proosan kehitys voimakkaan sysäyksen, ja ryhdyt- 
tiin yrityksiin alkuperäisten suomenkielisten näytelmien kirjoit- 
tamiseksi. 

Pietari Hannikaisen (1813-1899) kirjallinen ja lehtimiestoimin- 
ta oli suuntaukseltaan lähellä Snellmanin toimintaa. Hannikai- 
nen syntyi suomalaisen talonpojan perheessä, vaikka saikin si- 
vistyksensä Savonlinnan saksalaisessa koulussa. Hänen tiensä 
suomenkieliseen kirjailijatoimintaan ei ollut helppo. Koulussa 
oli kielletty käyttämästä edes tavallista suomalaista puhekieltä, 
ja uuden oppilaan suomalainen sukunimikin siellä muunnettiin 
ulkomaalaiseksi: hänestä tuli Peter Han6n. Hannikainen tunsi 
omasta kokemuksestaan sen halveksivan suhtautumisen kaik- 
keen kansaa koskevaan, jota hän sittemmin pilkkasi teoksis- 
saan. Suoritettuaan loppututkinnon Helsingin yliopistossa hän 
palveli vuosikaudet maanmittarina ja samalla kirjoitti. 

Kanava-lehti, jota Hannikainen julkaisi Viipurissa, on ensim- 
mäinen tyypiltään nykyaikainen suomenkielinen sanomalehti, 
joka oli tarkoitettu laajoille kansankerroksille sivistyneistö mu- 

kaan luettuna. Hannikaisella oli esikuvanaan Snellmanin Sai- 
ma. Hannikaisen lehdessä pohdittiin yhteiskunnallisia ja talou- 
dellisia kysymyksiä, maanomistussuhteita, kansallisen kulttuu- 
rikehityksen tehtäviä ja kansansivistystyötä. Hannikainen jul- 
kaisi lehdessä myös omia runojaan, kertomuksiaan, näytel- 
miään, kirjallisuuskriittisiä artikkelejaan ja teatteriarvostelu- 
jaan. 

Hannikainen on kirjoittanut muutamia huvinäytelmiä: Suku- 
ylpeys (1845), Silmänkääntäjä (1845), Joululahjakset (1846) ja 
Anttonius Putronius eli Antto Puuronen (1846). Viimeksi mainit- 
tu on mukaelma tanskalaisen Ludvig Holbergin näytelmästä 
Erasmus Montanus eli Rasmus Berg. 

Hannikaisen komedioissa esiintyy tavallisesti kaksi yhteis- 
kunnallista napaa - kansan ja herrassäädyn edustajat. Herroja 
hän pilkkaa turhamaisuudesta, tyhjänpäiväisyydestä ja loiselä- 
mästä, kun taas talonpojat joutuvat naurettaviin tilanteisiin tietä- 
mättömyytensä ja typeryytensä takia ja koska suhtautuvat lap- 
sellisen luottavaisesti herrojen oikkuihin, ”jalosukuisiin” nimiin 
ja petolliseen ulkokuoreen. Naurun avulla vahvistetaan niissä aja- 
tusta, että kansa tarvitsee yhteiskunnallista valistusta ja todellis- 
ten yhteiskunnallisten arvojen vankkaa omaksumista. Hannikai- 
sen vakaumuksen mukaan ihmiset ovat herkkäuskoisia ja hel- 
posti petettävissä. Silmänkäänt jässä muualta tullut huijari 
”herraskaista” nimeä käyttämällä onnistuu nylkemään Hölmö- 
län kylän asukkaat. Turvautumalla yhteiskunnalliseen hypnoo- 
siin huijari onnistuu tekeytymään vallan toiseksi kuin on. Jopa 
talonpoikaistuvan tavalliset esineetkin ovat muuttuvinaan, ja ta- 
lonpojat uskovat siihen. Holbergin tavoin Hannikainen käytti 
näytelmissään mielellään korostetun farssimaisia menetelmiä ja 
tyylikeinoja, joiden ei tarvinnutkaan vaikuttaa uskottavilta. Hä- 
neltä kylläkin puuttui usein ammattimaista kirjailijantaitoa, ja 
hänen näytelmiensä kieli on meidän aikaamme nähden pahoin 
vanhentunut. Mutta silti nuo näytelmät jättivät jälkensä suoma- 
laisen näytelmäkirjallisuuden ja teatterin historiaan. Jo 1840- ja 
1850-luvulla harrastelijaryhmät esittivät Silmänkääntäjää Suo- 
men eri kaupungeissa. Hannikaisen näytelmät edistivät jossakin 
määrin suomalaisen ammattiteatterin syntyä, sillä tämä teatteri 
tarvitsi kipeästi kansallista ohjelmistoa. 

Hannikainen julkaisi niin ikään useita novelleja, pääasiallisesti 

historiallisista aiheista. Samoin kuin Topelius, jonka proosa oli 
hänelle yhtenä esikuvana, hän halusi elvyttää historiaa ”yksityis- 
elämästä” otetuin kuvin, jotka eivät taas juuri kiinnostaneet var- 
sinaista historiankirjoitusta. Tässä tarkoituksessa Hannikainen 
piti täysin oikeutettuna turvautua taiteelliseen mielikuvituk- 
seen. Novellissa Torkel ja Viipurin linna (1845), jossa kerrotaan 
1200-luvun tapahtumista ja kristinuskon ja pakanuuden väiises- 
tä kamppailusta, Hannikainen käy leikilliseen väittelyyn histo- 
riallisen totuuden kanssa. Hän tunnustaa, että hän on hieman 
muunnellut päähenkilön tekoja, ja naispuolisen päähenkilön 
hän on keksinyt kokonaan omasta päästään. ”Mitä? sanovat nyt 
Suomen historioitsiat, se on valhe, Torkel ei kuollut Suomeen, 
mutta perustettua Viipurin linnan ja voitettua Karjalan palasi 
Ruotsiin. Ja Edla, siitä ei historia virka mitään. Mutta minä sa- 
non: Historia on tuhma ja hänellä on huono muisti, sentähden 
hän on äänettä. Seuravaiseen numeroon minä hankin varmat to- 
distukset ja Suomen historia ja historioitsiat kavottakoot itsiään. 
Sen vaan nyt voin: jo edellä päin sanoa, että Edla on ollut, sillä 
hänen nimensä on Almanakassa 13:tenä kesäkuuta, joka näyt- 
tää, ettei minun todistuksistani pääse yli ei ympäri.” 
Suomenkielisessä proosassa Hannikaisen novellit olivat mil- 
teipä ensimmäinen yritys kuvata inhimillisten intiimien tuntei- 
den maailmaa, lemmenkaihoa, eron karvautta ja tapaamisten iloa. 
Aikaisemmat kirjailijat (esimerkiksi Jaakko Juteini kertomuk- 
sissaan) eivät juuri olleet vielä kosketelleet näitä ihmisen sisäi- 
sen elämän puolia. Juteinin kerrontatyyli oli vielä järkevän opet- 
tavaista. Didaktiikkaa on Hannikaisenkin novelleissa, mutta se 
on jo luonteeltaan sentimentaalista, se kasvaa tunteellisista koh- 
tauksista, sydämen viettymysten kuvaamisesta, ja intiimit ih- 
missuhteet ovatkin kirjailijalle kuvauksen pääkohteina, kuten 
esimerkiksi novellissa Simpeleen Lumme vuodelta 1857. Hanni- 
kaisen novellien tunteellisuutta voidaan siksi pitää suomenkieli- 
sen proosan välttämättömänä kehitysvaiheena, jota ilman sen 
eteneminen psykologiseen kerrontaan ei olisi ollut mahdollinen. 
Hannikaisen novellien tunteellisuus johtui myös tietyistä tyyli- 
kokeiluista. Miten vakavia olivat ne tavoitteet, joita hän suoma- 
laiselle proosalle asetti, sen voi päätellä hänen kriittisistä artik- 
keleistaan. Varsin luonteenomaista niissä oli jo se, että hän kiin- 
nitti pääasiallisen huomion nimenomaan proosaan. 1840- ja 

1850-luvulla proosasta tulikin tasavertainen ja ajankohtainen 
kirjallisuudenlaji. 

Kriitikkona Hannikainen oli kipeästi tietoinen suomalaisen 
kirjallisuuden jälkeenjääneisyydestä ja suomen kirjakielen ke- 
hittymättömyydestä. Artikkelissaan Kauniskirjallisuuden tilai- 
suus Suomessa vuonna 1847 hän kirjoitti valittaen, että vaikka 
suomalaiset sanomalehdet ajoittain mainitsivatkin romaanikir- 
jallisuudesta, niin kysymyksessä olivat kuitenkin ulkomaiset ro- 
maanit, kun taas suomalainen romaanikirjallisuus ei ollut vielä 
syntynytkään. Snellmanin tavoin Hannikainen piti kirjallisuu- 
den jälkeenjääneisyyden suurimpana syynä suomalaisen elämän 
yhteiskunnallispoliittista takapajuisuutta. ”Meillä voipi kyllä ny- 
kyjään olla Runeberg ja niitä, jotka laulaavat päivän nousua, ke- 
vättä, talvia, syystä, lunta ja jääpuikkoja, ja rakkautta, surua ja 
murhetta, ja tytön sini-silmiä, ja ensimmäistä pääskyistä ja mat- 
kalintuja ja koskein pauhinaa ja hongan pituutta ja vahvuutta, 
yksi juopumustaki, vaan meillä ei ole yhtään mitään, joka loisi 
kokoon sellaisia kuin 'Axel och Walborg”, 'Maria Stuart’, 'Wallen- 
stein' j.m. Sellaiset työt eivät voi syntyä muualla kuin korkiam- 
massa valtakunnallisessa elämässä, korkiammassa kansallisessa 
seuruuselämässä, joita me kaipaamme molempia”, hän kirjoit- 
tins 

Sen jälkeen kun viranomaiset lakkauttivat Hannikaisen sano- 
malehden vuonna 1847, hän avusti muita aikakausjulkaisuja ja 
jatkoi julkaisutoimintaansa aina 1880-luvulle saakka. Mutta hä- 
nen toimintansa päävaihe osui 1840- ja 1850-luvulle, ja hän esitti 
tuona ajanjaksona huomattavaa osaa kirjallisuuden kehitykses- 
sä. 

